
Notă asupra ediţiei 


Pentru citatele biblice din prezenta ediţie s-a folosit traducerea 
românească sinodală, în ediţia Biblia sau Sfînta Scriptură, 
Editura Institutului Biblic şi de Misiune al B.O.R., Bucureşti, 
1991. Referinţele la Psalmi sînt date în funcţie de această ediţie, 
diferind de cele din ediţia în limba engleză. Pentru citatele din 
Pentateuh care aveau în original menţiunea (LXX) s-a folosit ediţia 
Septuaginta. Geneza. Exodul. Leviticul. Numerii. Deuteronomul, 
Polirom, 2004. Alte citate biblice care aveau menţiunea (LXX) 
au fost traduse după forma din limba engleză din original. 
Cărţile biblice din care s-a tradus după ediţia Septuagintei au 
fost denumite în funcţie de această ediţie (de exemplu, Geneza, 
Proverbe, Micheia, Baruch). 

Lucrările patristice traduse în limba română au fost citate 
după titlurile româneşti consacrate. 

Numele autorilor antici au fost redate respectîndu-se forma 
lor consacrată în limba română, fiind transliterate numele mai 
puţin cunoscute. 

în această lucrare, termenul „catolic” are sensul de „uni¬ 
versal”, „Biserică universală”, iar termenul „ortodox” are sensul 
de „credinţă dreaptă”. 


Mihai-Silviu Chirilă 




Prefaţă 


Această istorie a tradiţiei creştine, care va cuprinde cinci volume 
şi pe care sper că o voi termina în decursul următoarei decade*, 
se deschide cu Naşterea tradiţiei universale. în volumul de faţă 
am încercat să urmăresc dezvoltarea concepţiei şi elaborarea 
învăţăturii de credinţă a Bisericii creştine între anii 100 şi 600. 
Al doilea volum din Tradiţia creştină se va ocupa de istoria 
doctrinei creştine în formele ei greceşti, siriace şi ruseşti între 
anii 600 şi 1700 (deşi, strict vorbind, prezentarea Bisericilor 
„ne-calcedoniene” va începe înainte de anul 600) şi va purta 
titlul Spiritul creştinismului răsăritean. în Evoluţia teologiei 
medievale voi înfăţişa istoria învăţăturii creştine în Biserica 
apuseană din anul 600 pînă în 1300. Volumul al patrulea, dedi¬ 
cat tot Bisericii apusene, se va intitula Reforma Bisericii şi 
a dogmei, 1300-1700. în ultimul volum, Doctrina creştină şi 
cultura modernă, intenţionez să fac o paralelă între cele două 
Biserici, răsăriteană şi apuseană, ale căror destine s-au împletit 
încă o dată în istorie. 

Tradiţia creştină este, prin urmare, o lucrare în cinci volume 
cu o viziune unitară şi o structură avînd la bază un singur fir 
conducător. în acelaşi timp, flecare dintre cele cinci volume este 
conceput ca o unitate de sine stătătoare, independentă în pre¬ 
zentare faţă de celelalte. Dacă, de pildă, cineva interesat de 
arta medievală sau de politica din perioada Reformei doreşte să 
cerceteze fundamentele doctrinare în domeniul respectiv, va 
putea folosi volumul potrivit din această serie ca o lucrare de 
sine stătătoare. Fiecare volum are propriul său titlu şi, 
să sperăm, propriul lui mesaj. Cu toate acestea, lucrarea în 
ansamblul ei îşi asumă sarcina îndrăzneaţă şi totuşi necesară 
de a începe de la originile istoriei doctrinei creştine, continuînd 
pînă în secolul al XX-lea. în calitate de autor de articole şi chiar 
monografii întregi dedicate unor teme tratate succint în această 
lucrare, sînt pe deplin conştient de pericolele iminente ale unui 
asemenea demers. Tbtuşi, această conştienţă este depăşită de 
convingerea, pe care o împărtăşesc cu Sir Steven Runciman, 
potrivit căreia „datoria supremă a istoricului este să scrie istorie, 
cu alte cuvinte, să încerce să rezume într-o succesiune rapidă 


* Acest volum a apărut în anul 1971. Volumul al doilea a apărut 
în 1977, al treilea în 1978, al patrulea în 1983, iar ultimul în 
1987 (n.r.). 

marile evenimente şi mişcări care au marcat destinul omenirii. 
Scriitorul care se aventurează într-o asemenea tentativă nu 
trebuie să fie criticat pentru îndrăzneală, chiar dacă ar merita să 
fie blamat pentru lipsa calităţilor potrivite sau stîngăcia conclu¬ 
ziilor” (A History of the Crusades, New York, 1964-1967, 1: xi). 

Acest volum este rodul cercetării surselor primare în limbile 
de origine - greacă, siriacă şi latină. Pentru a le cita, am adoptat 
un sistem de adnotare pe marginea paginii care sper că le va fi 
de folos atît specialiştilor, cît şi profanilor, fără a-i obosi cu 
informaţii erudite pe cititorii care nu sînt încă sau nu mai sînt 
interesaţi de notele de subsol. Este de la sine înţeles că am 
consultat şi traducerile textelor respective şi mi-am permis 
libertatea de a le adopta şi adapta în funcţie de necesităţi. 
Volumul de faţă se bazează şi pe surse secundare, pe care le-am 
indicat într-o măsură mai mică în „Bibliografie”, preferind să le 
menţionez cu precădere pe cele din care am avut cel mai mult 
de învăţat şi pe cele absolut necesare cititorului care doreşte să 
aprofundeze un anume subiect. 

Cu gîndul la cititor am încercat, chiar şi în situaţia în care 
termenii strict teologici erau inevitabili, să-i definesc în funcţie 
de prima lor apariţie; de altfel, indicele va fi foarte util pentru 
identificarea acestor definiţii, precum şi a numelor proprii care 
sînt citate sau menţionate în text. Folosind acest indice, chiar 
şi cineva care nu are cunoştinţe de istoria Bisericii sau de 
teologie poate să urmărească firul explicativ al lucrării. Eu am 
încercat astfel să satisfac exigenţele celor două categorii de 
cititori cărora le este adresată cartea în egală măsură: pe de o 
parte, cei preocupaţi de teologie şi de istoria Bisericii, pe care îi 
interesează istoria doctrinei creştine întrucît aceasta este creş¬ 
tină, iar pe de altă parte, cei preocupaţi de istoria intelectuală, 
pe care îi interesează istoria doctrinei creştine deoarece aceasta 
cuprinde idei marcante. Fiind, în acelaşi timp, istoric al ideilor şi 
istoric al Bisericii, sper că ambele categorii de cititori vor putea 
să parcurgă această carte şi să aibă multe foloase de pe urma ei. 

Aş dori să le pot mulţumi tuturor celor care m-au ajutat în 
acest demers, dar trebuie să le mulţumesc în primul rînd urmă¬ 
torilor : mentorului meu, Wilhelm Pauck, care, la rîndul lui, a 
fost discipolul lui Adolf von Harnack; studenţilor mei care au 
urmat cursurile de istoria doctrinei şi care, timp de aproape un 
sfert de secol, au fost martorii cristalizării şi evoluţiei acestui 
proiect; Fundaţiei Naţionale pentru Ştiinţe Umanistice, care 
prin bursa oferită mi-a permis să duc la bun sfîrşit această 
lucrare; editorilor volumelor mele anterioare, care mi-au îngă¬ 
duit să citez din propriile mele texte; colegilor de la diferite 
universităţi, mai ales lui Daniel J. Boorstin, cu care am discutat 
despre concepţia lucrării în ansamblu; ascultătorilor şi citito¬ 
rilor mei, unii dintre ei anonimi, ale căror aprecieri şi critici 
m-au obligat să îmbunătăţesc această lucrare; doamnei Margaret 
Schulze, fosta mea secretară şi asistentă editorială, care s-a 
ocupat de acest proiect pînă ce a văzut lumina tiparului. 

Gr. Naz. 

Carm. 

Ep. 

Pred. 

Gr. Nyss. 

Anim. et resurr. 
Apoi. 

Cateh. 

Ep. 

Eun. 

Maced. 

Tres dii 
V! Macr. 

V. Mos. 

Gr. Presb. V. Gr. Naz. 

Herm. 

Asem. 

Por. 

Viz. 

Hip. 

Anticr. 

Dan. 

Haer. 

Noet. 

Trad. ap. 

Horm. Ep. 

Hris. Sac. 

Iac. Bar. Ep. 

Ier. 

Ep. 

Iovin. 


Evanghelia adevărului (Evangelicum Veritatis) 

Evagrie Scolasticul. Istoria ecleziastică 
Faptele lui Archelau 

Faustus din Riez. Despre har (De gratia) 

Filon din Alexandria. Orice om virtuos este liber (Quod omnis 
probus liber sit) 

Filoxenus din Mabbug 
Despre întrupare 
Omilii 

Despre Treime 

Fotius de Constantinopol. Codices 
Fulgentius din Ruspe. Epistole 

Gennadius. Vieţile oamenilor iluştri (De viris illustribus) 
Grigorie cel Mare (Gregorius Magnus) 

Dialoguri 

Epistole 

Omilii despre Evanghelii (In evangelica homiliae) 

Omilii despre Iezechiel 
Regula pastorală 
Predici despre Iov 
Grigorie de Nazianz 
Poeme (Carmina) 

Epistole 

Predici 

Grigorie de Nyssa 

Despre suflet şi înviere (De anima et resurrectione) 
împotriva lui Apolinarie 
Lecţii de cateheză 
Epistole 

împotriva lui Eunomius 
împotriva macedonenilor 

Nu există trei dumnezei (Quod non sint tres dii) 

Viaţa Macrinei (De vita Macrinae) 

Viaţa lui Moise (De vita Mosis) 

Grigorie Presbiterul. Viaţa lui Grigorie de Nazianz (De vita 
Gregorii Nazianzeni) 

Hernia 

Asemănări 

Porunci 

Viziuni 

Hipolit al Romei 
Despre Anticrist 
Comentariu la Daniel 
Despre erezii 
împotriva lui Noetus 
Tradiţia apostolică 
Hormisdas. Epistole 

Ioan Hrisostom. Despre preoţie (De sacerdotio) 

Iacob Baradaeus. Epistole 
Ieronim (Hieronymus) 

Epistole 

împotriva lui Iovinian 

Omil. Orig. Ev. Luc. Omilii ale lui Origen despre Evanghelia după Luca 

Pelag. 

împotriva pelagienilor 

Rufin. 

împotriva lui Rufin 

Vigil. 

împotriva lui Vigilantius 

Vir. ill. 

Vieţile oamenilor iluştri (De viris illustribus) 

Ilar. 

11 arie de Poitiera 

Const. 

Către Constantius Augustus 

Ps. 

Comentariu la Psalmi 

Syn. 

Despre sinoade (De synodis) 

Trei. 

Despre Treime 

Ign. 

Ignatiua de Antiohia 

Ef. 

Epistola către efeseni 

Fii. 

Epistola către filadelfieni 

Mag. 

Epistola către magnesieni 

Rom. 

Epistola către romani 

Smir. 

Epistola către smirneni 

Trai. 

Epistola către tralieni 

Ildef. Vir. ill 

Ildefonsua din Ibledo. Vieţile oamenilor iluştri (De viris 
illustribus) 

Irin. 

Irineu de Lyon 

Dem. 

Mărturii ale propovăduirii ap ostolice (Demonstratio apostolicae 
praedicationis) 

Fr. 

Fragmente 

Haer. 

împotriva ereziilor 

Ioan Ant. Ep. Chir. 

Ioan din Antiohia. Epistole către Chirii 

Ioan D. 

Ioan Damaschinul 

F.o. 

Despre credinţa ortodoxă 

Haer. 

Despre erezii 

Ios. 

Flavius Ioaephus 

Ant. 

Antichităţi iudaice 

Ap. 

împotriva lui Apion 

Iul. 

împăratul Iulian 

Cez. 

Cezari 

Ep. 

Epistole 

Gal. 

împotriva galileenilor 

Iust. 

Iustin Martirul 

I Apoi. 

Prima apologie 

II Apoi. 

A doua apologie 

Dial. 

Dialog cu Trifon 

Iustn. 

Iustinian I 

Ep. Teod. Mops. 

Epistola împotriva lui Teodor din Mopsuestia 

Mărt. 

Mărturisire a adevăratei credinţe 

Monofîz. 

împotriva monofiziţilor 

Or. 

împotriva lui Origen 

Se v. 

Constituţia sacră împotriva severienilor 

Iuv. Sat. 

Iuvenal. Satire 

Lact. Leg. 

Lactanţiu. Legile divine 

Leo M. 

Leon cel Mare (Leo Magnus) 

Ep. 

Epistole 

Pred. 

Predici 

Tom. 

Tomul 

Leont. B. Nest. et Eut. 

Leontiua din Bizanţ. împotriva nestorienilor şi eutihienilor 

Leont. I. Nest. 

Leontius din Ieruaalim. împotriva nestorienilor 

M. Polic. 

Martiriul lui Policarp 

Marc. Fr. 

Marcellua din Ancira. Fragmente 

Mar. Vict. Ar. 

Marius Victorianus. împotriva lui Arie 

Mei. Fr. 

Melito de Sardea. Fragmente 

Metod. 

Metodiua de Olimp 

înv. 

Despre învierea morţilor 

Symp. 

Symposium 

Min. Fel. Oct. 

Minuciua Felix. Octavianus 

Nest. 

Neatorie de Conatantinopol 

Baz. 

Bazarul lui Heraclit 

Capit. 

Capitole (Capitula) 

Ep. Cael. 

Epistola către Celestin 

Ep. Chir. 

Epistola către Chirii 

Fr 

Fragmente 

Ist. 

Istorie 

Nuli. det. 

Nimic mai rău (Nulla deterior) 

Om. Ev. 3:1 

Omilii despre Evrei 3:1 

Pred. 

Predici 

Pred. Theot. 

Predici despre Theotokos 

Nov. Trei. 

Novaţian. Despre Treime 

Optat. Donat. 

Optatua din Mileve. împotriva lui Parmenianus donatistul 

Or. 

Origen din Alexandria 

Cant. 

Comentariu la Cîntarea Cîntărilor (Commentarius in Cantica 
Canticorum) 

Cels. 

împotriva lui Celsus 

Ex. 

Omilii despre Exod 

loan 

Comentariu la Evanghelia după loan 

los. 

Omilii la Cartea lui Iosua 

Is. 

Omilii despre Isaia 

Lev. 

Omilii despre Levitic 

Luc. 

Omilii despre Evanghelia după Luca 

Mat. 

Comentariu la Evanghelia după Matei 

Orat. 

Despre rugăciune (De oratione) 

Princ. 

Despre principii 

Rom. 

Comentariu la Epistola către romani 

Ov. Met. 

Ovidiu. Metamorfoze 

Pat. Perp. 

Patimile sfintelor Perpetua şi Felicitas 

Pav. Ant. Ep. sin. 

Pavel din Antiohia. Epistole sinodale 

Pav. Soph. 

Pavel Tăcutul. Sanda Sophia 

Pelag. Rom. 

Pelagiua. Comentariu la Epistola către romani 

Petru Lomb. Sent. 

Petru Lombardul. Sentinţe 

Pist. Soph. 

Pistis Sophia 

PI. 

PI aton 

Leg. 

Legi (Leges) 

Ti. 

Timaeus 

Plin. Ep. 

Pliniu cel Tînăr. Epistole 

Plin. HN 

Pliniu cel Bătrîn. Istoria naturală 

Proci. Arm. 

Proclua din Conatantinopol. Tom către armeni 

Prosp. 

Proaper din Aquitania 

Auct. 

Declaraţia oficială a Scaunului apostolic cu privire la harul 
divin şi liberul arbitru (Praeteritorum episcoporum sedis 
apostolicae auctoritates de gratia dei et libero voluntatis 
arbitri o) 



20 

Coli. 

Ep. Aug. 

Ep. Ruf. 

Resp. Gali. 
Resp. Gen. 
Resp. Vine. 
Sent. 

Vocat. 

Ps. At. 

Apoi. 

Ar. 4 
Exp. fid. 

Ps. Fel. Ep. Petr. 
Ps. Leont. B. Sect. 
Ps. Met. Fior. 

Ps. Terţ. Haer. 

Ps. Vas. Eun. 4 
Radb. Corp. 

Ratr. Corp. 

Rid. Is. 

Rufin Symb. 

Sacr. Gelas. 

Scot. Er. Praed. 
Serv. Lup. Ep. 

Sev. Ant. 

Ep. 

Ep. Thds. 

Socr. H. e. 

Soz. H. e. 

Suet. Tib. 

Sulp. Sev. Mart. 
Symb. Ant. 

Symb. Ath. 

Symb. Chal. 

Symb. Nic. (325) 
Symb. Nic. -CP 

Sin. Sel. (585) 

Sin. Cart. (418) 
Taţ. Disc. 

Terţ. 

Anim. 

Apoi. 

Botez. 

Cam. 

Castit. 

Coron. 

Cult. fem. 

împotriva lui Cassian oratorul (Contra collatorem) 

Epistola către Augustin 
Epistola către Rufin 
Răspuns la obiecţiile galilor 
Răspuns la pasajele genovezilor 
Răspuns la articolele vincenţiene 
Sentinţe din Augustin 

Chemarea tuturor păgînilor (De vocatione omnium gentium) 
Pseudo-Atanasie 

Despre întrupare împotriva lui Apolinarie 
Predica a patra împotriva arienilor 
Mărturisirea de credinţă (Expositio fidei) 

Pseudo-Felix. Epistola către Petru piuarul 
Pseudo-Leonţiu din Bizanţ. Despre secte 
Pseudo-Metodiu. Predică de Florii 
Pseudo-Tertulian. împotriva tuturor ereziilor 
Pseudo-Vasile. Cartea a patra împotriva lui Eunomius 
Radbertus. Despre trupul şi sîngele Domnului (De corpore et 
sanguine Domini) 

Ratramnus. Despre trupul şi sîngele Domnului (De corpore et 
sanguine Domini) 

Ridicarea la cer a lui Isaia 

Rufin. Comentariu despre Crezul Apostolilor (Commentarius in 
symbolum apostolorum) 

Scrierile sfinte ale papei Gelasius 
John Scotus Erigena. Despre predestinare 
Servatus Lupus. Epistole 
Severus din Antiohia 
Epistole 

Epistola către Theodosius din Alexandria 
Socrate Scolasticul. Istoria bisericească 
Sozomen. Istoria bisericească 
Suetonius. Tiberius 
Sulpicius Severus. Viaţa lui Martin 
Crezul de la Antiohia (Symbolum Antiochenum) 

Crezul atanasian (Symbolum Athanasianum) 

Crezul de la Calcedon (Symbolum Chalcedonense) 

Crezul de la Niceea (Symbolum Nicaenum) 

Crezul niceo-constantinopolitan (Symbolum Nicaeno-Constanti- 
nopolitanum) 

Sinodul de la Seleucia-Ctesifon 
Sinodul de la Cartagina 
Taţian. Discurs adresat grecilor 
Tertulian 

Despre suflet (De anima) 

Apologie 
Despre botez 

Despre trupul lui Hristos (De carne Christi) 
îndemn la castitate 
Despre coroană (De corona) 

Despre veşmintele femeilor (De cultu feminarum) 

Fug. 

Fuga de persecuţii (De fuga in persecutione) 

Gent. 

Către păgîni 

Hermog. 

împotriva lui Hermogenes 

Idol. 

Despre idolatrie 

înv. 

Despre înviere 

Jejun. 

Despre post (De jejunio) 

Joc. 

Despre jocuri şi distracţii 

Jud. 

împotriva evreilor (Adversus Judaeos) 

Marc. 

împotriva lui Marcion 

Monog. 

Despre monogamie 

Orat. 

Despre rugăciune (De oratione) 

Paenit. 

Despre căinţă 

Praescrip. 

împotriva ereticilor 

Prax. 

împotriva lui Praxeas 

Pudic. 

Despre modestie (De puducitia) 

Scap. 

Către Scapula 

Scorp. 

Scorpiace 

Test. anim. 

Mărturie despre suflet (De testimonio animae) 

Virg. vel. 

Despre purtarea vălului de către femeile nemăritate 
(De virginibus velandis) 

Teod. Mops. 

Teodor de Mopsuestia 

Col. 

Comentariu la Coloseni 

Efes. 

Comentariu la Efeseni 

Fac. 

Comentariu la Geneza 

Filip. 

Comentariu la Filipeni 

Fr. 

Fragmente 

Fr. intr. 

Fragmente despre întrupare 

Gal. 

Comentariu la Galateni 

loan 

Comentariu la Evanghelia după loan 

Omil. cateh. 

Omilii catehetice 

Pecc. orig. 

Păcatul originar (De peccato originali) 

Ps. 

Comentariu la Psalmi 

ITim. 

Comentariu la I Timotei 

Teod. Al. 

Teodosie al Alexandriei 

Disc. 

Discursuri 

Ep. 

Epistole 

Teodt. 

Teodoret al Cyrului 

Eran. 

Dialoguri (Eranistes) 

H.e. 

Istoria ecleziastică 

Teof. Autol. 

Teofil din Antiohia. Către Autolicus 

Tim. CP Haer. 

Timotei din Constantinopol. Despre primirea ereticilor 

Toma Aq. S. T. 

Toma din Aquino. Summa Theologiae 

Vas. 

Vasile din Cezareea 

Ep. 

Epistole 

Eun. 

împotriva lui Eunomius 

Duh. Sf. 

Despre Duhul Sfint 

Om. 

Omilii 

Ven. Fort. Carm. 

Venatius Fortunatus. Poeme (Carmina) 

Virg. 

Virgiliu 

Vine. Ler. Comm. 

Vincenţiu de Lerin. Commonitorium 

Eclog. 

Ecloge 

En. 

Fne'da 

ICor. 13,13 


Cîteva definiţii 

9 


Ceea ce Biserica lui Iisus Hristos crede, propovăduieşte şi 
mărturiseşte pornind de la cuvîntul lui Dumnezeu: aceasta 
este doctrina creştină. Doctrina nu este singura şi nici 
măcar principala activitate a Bisericii. Biserica îi aduce 
slavă lui Dumnezeu şi îi slujeşte pe oameni, lucrează 
pentru transformarea acestei lumi şi aşteaptă împlinirea 
nădejdii sale în viaţa de apoi. „Şi acum rămîn acestea 
trei: credinţa, nădejdea, dragostea. Iar mai mare dintre 
acestea este dragostea” - dragostea, nu credinţa, şi, cu 
siguranţă, nu doctrina. Biserica este întotdeauna mai mult 
decît o şcoală; nici măcar epoca Iluminismului nu a reuşit 
să o limiteze sau să o reducă la funcţia de propovăduire. 
Dar Biserica nu poate fi mai puţin decît o şcoală. Credinţa, 
nădej dea şi dragostea se manifestă toate prin propovăduire 
şi mărturisire. Liturghia se deosebeşte de ritual printr-un 
conţinut exprimat în Crez; ca statut, este mai mult decît o 
organizaţie, datorită modului în care se defineşte pe sine 
şi îşi conturează structura cu ajutorul dogmei; predica se 
distinge de orice alt tip de discurs prin faptul că proclamă 
cuvîntul lui Dumnezeu; exegeza biblică evită perspectiva 
istorică întrucît scopul ei este să descopere ceea ce ne 
învaţă scrierile sfinte şi nu doar ceea ce i-au învăţat pe 
predecesori. Biserica creştină nu ar fi Biserica pe care o 
cunoaştem noi astăzi fără doctrina creştină. 

Aceasta este, la drept vorbind, mai mult o descriere 
decît o definire a doctrinei creştine. Şi dat fiind că istoria 
de faţă are drept obiect dezvoltarea doctrinei creştine, 
poate că definirea doctrinei, care a evoluat ea însăşi, ar 
trebui amînată şi formulată a posteriori spre sfârşitul 
lucrării. Căci termenul„doctrină” nu a însemnat întotdea¬ 
una acelaşi lucru, nici măcar din punct de vedere formal. 
De fapt, termenul este folosit în limbajul ecleziastic (şi va 
fi folosit şi în această carte) într-un sens diferit de cel pe 
care îl are în Biblie (şi în cărţi care se ocupă de teologia 

Prov. 1, 8 
Fapte 2. 42 

Rom. 3,27-28; Iacov 2. 18 


Iacov 2,19 


ITim. 4,1 


Sacr. Gelos. 3.56 
(PL 74:1217-1218) 


At. Ep. sârb. II.3 
(PG 26: 1405) 


Tbod. Mops. Efes. (Swete 1:114) 


Gr. Nyss. Ep. 24.2 (Jaeger 
8-11:75) 

Chir. I. Cateh. 4.2. (Reischl 
Rupp 1.90) 

biblică). Cînd se vorbeşte despre „învăţătură” în Vechiul 
Testament sau despre „doctrină” în Noul Testament se 
face referire atît la credinţă, cît şi la conduită, atît la 
teologie, cît şi la etică. Separarea acestora este fatală, dar 
distincţia dintre ele inevitabilă, aşa cum în Noul Testament 
„credinţa” şi „faptele” sînt distincte fără însă a fi separate. 
Intr-adevăr, cu riscul de a simplifica prea mult lucrurile, 
se poate spune că acest sens atribuit doctrinei creştine îşi 
are originea în astfel de distincţii care se fac în Noul 
Testament. Cînd se spune că pînă „şi demonii cred”, presu- 
punînd că este vorba de dreapta credinţă, se face referire 
la „doctrina” lor în sensul bisericesc al cuvîntului. Dar 
atunci cînd se vorbeşte în Noul Testament de „învăţăturile 
demonilor” se pare că se face referire în primul rînd la 
denaturări ale normelor de conduită creştină. Intr-o veche 
rugăciune creştină Dumnezeu este numit cel „în a cărui 
cunoaştere se află viaţa noastră eternă şi în a cărui slujire 
se află libertatea deplină”, facîndu-se astfel distincţia 
dintre cunoaşterea lui Dumnezeu şi slujirea lui Dumnezeu. 
Doctrina creştină poate fi definită ca fiind conţinutul acestei 
cunoaşteri mîntuitoare derivate din cuvîntul lui Dumnezeu. 

încă din primele veacuri, gînditorii creştini au început 
să facă distincţia între acea învăţătură care îşi propunea 
să „răspîndească vestea cea bună despre Hristos şi taina 
legată de persoana lui”, pe de o parte, şi învăţătura care 
îşi propunea să „îndrepte năravurile rele”, pe de alta. Cel 
puţin în parte, distincţia a fost sugerată de însuşi Noul 
Testament. Teodor din Mopsuestia nota faptul că atît în 
Epistola către Romani, cît şi în cea către Efeseni, apostolul 
Pavel a ţinut mai întîi „predici dogmatice”, definite ca 
„predici care vorbesc despre venirea lui Hristos şi despre 
binecuvîntarea care s-a revărsat asupra noastră prin veni¬ 
rea lui”, şi apoi a continuat cu „îndemnuri morale”. Marea 
poruncă pe care le-o dă Hristos apostolilor (Matei 28,19) 
a fost şi ea privită ca o separare a doctrinei creştine în 
două părţi, „partea etică şi precizarea dogmelor”, prima 
fiind cuprinsă în poruncile lui Iisus, iar a doua în „tradiţia 
botezului”. Aceasta însemna că „evlavia creştină este plă¬ 
mădită din aceste două lucruri, doctrina religioasă şi trăi¬ 
rea în virtute”, nici una nefiind bineprimită de Dumnezeu 
fără cealaltă. Ambele forme de cateheză erau folosite în 
amvon şi în cărţile despre doctrina creştină. în lucrarea 
de căpătîi despre doctrină a creştinismului grec, Credinţa 
ortodoxă, Ioan Damaschinul nu vorbeşte numai despre 
Sfînta Treime şi hristologie, ci şi despre lucruri precum 



CÎTEVA DEFINIŢII 


27 


Ioan D F.o. 2.16-17 
(PG 94:032-933) 


Petr. Lomb. Sent. 3.36-40 
(PL 192:1087-1090) 


Or. Lei;. I.I (GCS 29:281); 
Or. Jos. 9.8 (GCS 30:353); 
Or. Is. 7.3 (GCS 33:283) 


teamă, mînie şi imaginaţie. Pandantul latin al acestei 
scrieri, Sentinţele lui Petru Lombardul, includeau în car¬ 
tea a IlI-a, tratarea virtuţilor create de graţie. Cele două 
ramuri ale teologiei nu au fost complet separate pînă la 
cristalizarea concepţiei teologului protestant din secolul 
al XVII-lea, Georg Calixtus, însă distincţia dintre doctrină 
şi viaţă s-a manifestat cu mult timp înainte de realizarea 
acestei diviziuni a muncii. 

Definiţia noastră de început are însă nevoie de lămu¬ 
riri suplimentare. Doctrina creştină ţine de competenţa 
Bisericii. Istoria doctrinei nu trebuie confundată cu istoria 
teologiei sau cu istoria gîndirii creştine. Căci în cazul 
acesta, există pericolul ca istoricul să exagereze impor¬ 
tanţa gîndirii idiosincratice a teologilor în dauna credin¬ 
ţei comune a Bisericii. Convingerile personale ale teologilor 
aparţin fără îndoială istoriei doctrinei, dar nu la modul 
absolut. Căci una dintre cele mai importante deosebiri 
dintre un teolog şi un filozof este aceea că primul se pri¬ 
veşte pe sine, potrivit bine cunoscutei afirmaţii a lui Origen, 
ca pe un „om al Bisericii”, un purtător de cuvânt al comuni¬ 
tăţii creştine. Chiar şi în speculaţiile sale teologice şi 
în polemica împotriva a ceea ce poate fi propovăduit public 
de Biserica din vremea sa, un teolog de anvergura lui 
Origen era perfect conştient de responsabilitatea sa în 
faţa tezaurului revelaţiei creştine şi a autorităţii neîntre¬ 
rupte a Bisericii. Părerile lui personale trebuie privite în 
contextul evoluţiei a ceea ce Biserica a crezut, a propo¬ 
văduit şi a mărturisit pornind de la cuvîntul lui Dumnezeu. 
Este de obicei dificil, iar uneori chiar imposibil, să tragem 
o linie de demarcaţie între învăţăturile Bisericii şi teoriile 
Sfinţilor Părinţi; ceea ce ei au gîndit a reflectat adesea o 
etapă anterioară a acestei evoluţii sau a anticipat o etapă 
ulterioară. Şi totuşi, noi ne vom concentra atenţia tocmai 
asupra acestei dezvoltări a doctrinei Bisericii. 

Doctrina este ceea ce se crede, se propovăduieşte şi se 
mărturiseşte. încă din secolul al XVIII-lea, cînd s-a mani¬ 
festat ca domeniu de cercetare distinct, ietoria doctrinei a 
pus accentul pe mărturisirea de credinţă, cu alte cuvinte 
pe dogmele considerate formulări normative ale credinţei 
creştine, adoptate de diferite autorităţi şi autorizate ca 
învăţătură oficială a Bisericii. Istoria dogmei a pretins că e 
interesată de evoluţia doctrinară anterioară sau ulterioară 
elaborării acestor formulări normative doar în sensul strict 
al relaţiei dintre dogmă şi această dezvoltare. Totuşi, în 
practică, istoriile dogmei au avut tendinţa să-şi depăşească 

propriile limite, al căror caracter arbitrar devine evident 
la capătul impus studiului: atunci cînd se ia în consi¬ 
derare ultimul sau cel mai recent document confesional 
sau elaborat de un conciliu al unei anumite ramuri a 
Bisericii. Dat fiind că protestantismul şi-a încheiat dezvol¬ 
tarea confesională abia la mijlocul secolului al XVII-lea, 
nu avea cum să existe o istorie a dogmei protestante, ci 
numai o istorie a teologiei protestante. Şi totuşi, istoria 
doctrinei protestante era mai mult decît o prezentare a 
sistemelor sale teologice. 

Făcînd legătura între ceea ce se afirmă şi ceea ce se 
crede şi se propovăduieşte, această istorie încearcă să 
surprindă modul cum s-au dezvoltat doctrinele. Fără a 
impune limite stricte, vom identifica ceea ce „se crede” cu 
acea parte a doctrinei creştine prezentă în formele de 
evlavie, spiritualitate şi cult; ceea ce „se propovăduieşte” 
cu sensul cuvîntului lui Dumnezeu extras de exegeţi din 
mărturiile Bibliei şi împărtăşit oamenilor din Biserică 
prin proclamaţii, cateheză şi teologie eclezială; iar ceea 
ce „se afirmă” cu mărturia Bisericii sub forma polemicii şi 
apologeticii, a crezului şi a dogmei atît împotriva falselor 
învăţături din interior, cît şi împotriva atacurilor venite 
din exterior. Crezurile şi legile împotriva ereziei vor ocupa 
un spaţiu generos în documentaţia noastră, aşa cum se 
întîmplă şi în istoriile dogmei; căci ceea ce mărturiseşte 
Biserica reprezintă ceea ce Biserica a crezut şi a propovă¬ 
duit, cel puţin în parte. în istoria dogmei, ceea ce crede şi 
propovăduieşte Biserica în afara formulărilor normative 
de credinţă este important, avînd valoare de comentariu 
asupra crezului şi dogmei. în istoria de faţă a dezvoltării 
doctrinei, crezul şi dogma reflectă ceea ce crede, mărtu¬ 
riseşte şi propovăduieşte Biserica. într-o oarecare măsură, 
vom parcurge drumul în sens invers, plecînd de la ceea ce 
s-a mărturisit către ceea ce s-a propovăduit şi ceea ce s-a 
crezut; căci, aşa cum îi scria odinioară contele Yorck lui 
Wilhelm Dilthey, deosebirea dintre istorie şi arhivistică 
este aceea că istoria trebuie să fie „regresivă”, mergînd 
dinspre prezent către trecut. 

Relaţia dintre credinţă, propovăduire şi mărturisire 
implică şi o anumită schimbare treptată, dar constantă, 
atît a subiectului, cît şi a sursei, pe măsură ce urmărim 
istoria dezvoltării doctrinei de-a lungul istoriei Bisericii. 
Aceasta nu înseamnă că o doctrină, o dată elaborată, 
încetează să se dezvolte şi rămîne neschimbată; nici măcar 
dogma Treimii nu a rămas imuabilă de la adoptarea şi 

clarificarea sa. înseamnă, în schimb, că evoluînd de la 
ceea ce s-a crezut spre ceea ce s-a propovăduit şi chiar 
spre ceea ce s-a mărturisit, o doctrină a devenit treptat 
parte a tezaurului autorizat al învăţăturii de credinţă. 
Pentru a-i urmări dezvoltarea ulterioară va trebui să-i 
amintim în mod repetat, însă nu exclusiv, pe teologii care 
au făcut speculaţii pe marginea doctrinei atît în filozofia, 
cît şi în mistagogia lor, au studiat-o şi au criticat-o, au 
folosit-o pentru interpretarea Scripturilor din care a izvorît, 
au extins-o şi au revizuit-o. De aceea, în volumele viitoare 
ale acestei lucrări, istoria doctrinei se va întrepătrunde, 
fără însă a se contopi, cu istoria teologiei. O dovadă clară 
a acestei transformări de-a lungul secolelor s-a manifestat 
în evoluţia vocaţiei teologului. între anii 100 şi 600 cei 
mai mulţi dintre teologi erau episcopi; între 600 şi 1500 
în Apus, erau călugări; din 1500 sînt profesori universi¬ 
tari. Grigorie I, care a murit în 604, a fost mai întîi călugăr 
şi apoi episcop; Martin Luther, care a murit în 1546, a 
fost mai întîi călugăr şi apoi a devenit profesor universitar. 
Fiecare dintre aceste stiluri de viaţă şi-a pus amprenta 
asupra portretului profesional al teologului, dar şi asupra 
perpetuei oscilaţii a evoluţiei doctrinei între credinţă, 
propovăduire şi mărturisire. 

Scrierile teologilor vor constitui, desigur, sursa princi¬ 
pală de inspiraţie a acestei istorii a doctrinei, aşa cum sînt 
şi în cazul istoriei teologiei. Dacă teologii sînt într-adevăr 
purtătorii de cuvînt ai Bisericii, se aşteaptă ca operele lor 
să ofere cea mai mare parte a informaţiei despre dezvol¬ 
tarea doctrinei. Dar nu trebuie să ne limităm la tratatele 
lor de teologie sistematică pentru a obţine informaţiile 
necesare. Chiar şi în aceste tratate ei s-au manifestat 
nu numai ca luptători împotriva ereziei, ca artizani ai 
dogmelor sau apărători ai credinţei, ci şi în calitate de 
interpreţi ai Scripturii. De pildă, Predicile împotriva 
arienilor ale lui Atanasie cuprind explicaţii pe marginea 
unor pasaje biblice care au stîmit controverse între susţi¬ 
nătorii arianismului şi cei ai hotărîrilor de la Niceea; 
Toma din Aquino era recunoscut ca „maestru al scrieri¬ 
lor sfinte”; iar Martin Luther, aşa cum nota cu preci¬ 
zie Heinrich Bornkamm, era cu adevărat un specialist al 
exegezei Vechiului Testament. Întrucît doctrina creştină, 
după cum specifică definiţia, are la temelie cuvîntul lui 
Dumnezeu, vom face referire la lucrările exegetice ale 
teologilor creştini precum şi la scrierile lor dogmatice 
şi polemice. Vom examina, de asemenea, şi implicaţiile 

doctrinare care reies din anumite texte esenţiale ale 
Scripturii. Istoria interpretării biblice şi dezvoltarea her¬ 
meneuticii merită o analiză separată şi nu constituie 
obiectul principal al acestei lucrări. 

Considerînd doctrina creştină din perspectiva a ceea 
ce Biserica crede, propovăduieşte şi mărturiseşte în temeiul 
cuvîntului lui Dumnezeu, această istorie nu va lua în 
discuţie nici conţinutul doctrinar propriu-zis al Vechiului 
şi Noului Testament. Acesta constituie un domeniu de 
cercetare de sine stătător, iar pentru a ne atinge scopul 
înţelegem prin teologia Noului Testament nu ceea ce au 
propovăduit Iisus şi apostolii, ci viziunea Bisericii asupra 
a ceea ce au propovăduit ei, care poate fi privită mai 
curînd ca un proces continuu decît ca un produs finit. 
Există, de asemenea, motive obiective pentru faptul că 
am început cu secolul al II-lea, aşa cum sugerează poves¬ 
tea, probabil apocrifa, a istoricului german al dogmei care 
în fiecare an aduna tot mai mult material pînă cînd 
în ultimul an de prelegeri despre Dogmengeschichte a 
încheiat semestrul cu hristologia Epistolei către Evrei. 
Faptul că punem accentul pe importanţa exegezei biblice 
în dezvoltarea doctrinei face inutilă sau inoportună pre¬ 
faţarea acestei istorii cu un rezumat al învăţăturii Noului 
Testament - şi nu pentru că am vrea să trecem peste 
woif (1958) 807 problema „kerygmei şi dogmei”, ci întrucît această pro¬ 

blemă trebuie să fie lămurită în evoluţia tradiţiei creştine. 
Friedrich Schleiermacher a identificat dublul caracter al 
Noului Testament, acesta fiind „pe de o parte, primul 
membru într-o serie perpetuă de prezentări ale credinţei 
schleiermacher ( 1960 ) 2:288 creştine” şi, pe de altă parte, „norma pentru toate pre¬ 
zentările care au urmat”. Pentru scopul nostru - şi pentru 
conturarea personalităţilor şi a mişcărilor de care ne vom 
ocupa - cea de-a doua funcţie este hotărîtoare. 

. Forma pe care a luat-o doctrina creştină, astfel defi¬ 
nită, în istorie se numeşte tradiţie. Asemenea termenului 
„doctrină”, cuvîntul „tradiţie” se referă atît la procesul de 
comunicare, cît şi la conţinutul acesteia. Astfel, tradiţia 
înseamnă transmiterea învăţăturii creştine de-a lungul 
istoriei Bisericii, dar şi ceea ce s-a transmis efectiv. Vom 
avea ocazia, pe parcursul acestui volum, să analizăm con¬ 
ceptul de tradiţie aşa cum a fost el formulat în opoziţie cu 
erezia din primele veacuri creştine şi ne vom referi în 
mod frecvent în volumele viitoare la aspectele formale 
ale tradiţiei, mai ales atunci cînd aceasta a devenit un 
subiect de controversă doctrinară sau un factor important 

în dezvoltarea doctrinară. însă ne vom ocupa mai puţin 
de formă ca aspect material al tradiţiei, adică de schim¬ 
bările şi constantele diferitelor doctrine creştine care au 
modelat istoria şi au fost modelate de aceasta. Întrucît ne 
ocupăm de tradiţie, vom fi interesaţi nu numai de schim¬ 
bare, ci şi de continuitate, nu numai de divergenţe, ci şi de 
opinii comune. Originea ereziei - de pildă, istoria precreş¬ 
tină sau necreştină a gnosticismului sau chiar dezbaterea, 
aparent fără sfîrşit, legată de adevăratul precursor al aria¬ 
nismului, Pavel din Samosata sau Lucian din Antiohia - 
nu va ocupa un loc central în studiul nostru. Din acelaşi 
motiv, diferitele grupări teologice, unele dintre ele descrise 
de contemporani, iar altele inventate de istoricii din seco¬ 
lul al XlX-lea, vor fi menţionate cel mai frecvent doar în 
trecere şi nu vor determina structura cărţii. Pe de altă 
parte, unor probleme precum semnificaţia mîntuirii li se 
va acorda mai mult spaţiu aici decît în majoritatea isto¬ 
riilor dogmei. 

într-un anume sens, noţiunea însăşi de tradiţie pare 
incompatibilă cu ideea de istorie văzută ca mişcare şi 
transformare, întrucît tradiţia este considerată ca fiind 
veche, aureolată de vreme şi neschimbată, avînd în vedere 
că s-a stabilit în vremuri imemoriale. Nu are o istorie, 
căci istoria implică apariţia, într-un anumit moment, a 
ceva ce nu existase mai înainte. Potrivit Istoriei bisericeşti 
a lui Eusebiu, doctrina creştină ortodoxă nu are o istorie 
propriu-zisă, ea fiind veşnic adevărată şi propovăduită 
încă de la începuturi; doar erezia are o istorie, manifes- 
tîndu-se în anumite epoci şi prin inovaţiile unor anumiţi 
învăţaţi. Polemica romano-catolică a pus adesea în contrast 
variaţiile protestantismului cu doctrina stabilă şi constantă 
a romano-catolicismului. Se pare că teologii au fost dispuşi 
să dateze istoria doctrinelor şi sistemelor doctrinare pe 
care le considerau greşite, însă tradiţia canonică trebuia 
să fie apărată de relativismul faptului de a avea o istorie 
sau de pericolul de a deveni un produs al istoriei. în 
epigrama lui Page Smith se precizează că de-abia atunci 
cînd „tradiţia şi-a pierdut autoritatea”, „a fost pusă la 
treabă” istoria. 

Totuşi, la o privire mai atentă, problema tradiţiei şi 
istoriei este cu mult mai complexă. Chiar şi cel mai înver¬ 
şunat tradiţionalist trebuie să fie preocupat de întrebări 
precum autenticitatea lucrărilor atribuite unui teolog sau 
a hotărârilor atribuite unui conciliu; el trebuie să descopere 
originea şi modul cum s-au perpetuat citatele care apar în 

documentele bisericeşti; trebuie să studieze contextul social 
al textelor, să înţeleagă sensul profund al cuvintelor. Tbate 
aceste îndatoriri sînt specifice istoricului, unele dintre ele 
avînd implicaţii mult mai subtile decît necesitatea de a 
examina pur şi simplu date sau de a verifica texte. Istoria 
teologiei istorice ca disciplină de studiu demonstrează 
faptul că acceptarea tradiţiei ortodoxe nu a fost neapărat 
incompatibilă cu istoria critică, deşi această acceptare 
a condus adesea la o interpretare anacronică a istoriei 
doctrinei. O astfel de interpretare vedea o continuitate 
între fazele de început ale dezvoltării şi definiţiile dogma¬ 
tice ulterioare, presupunîndu-se faptul că ceea ce a ajuns 
în final să fie mărturisit trebuie să fi fost crezut, dacă nu 
propovăduit; că trebuie să fi fost, cum spunea cardinalul 
Newman, „afirmat cu tărie peste tot încă de la început”. 
Este, de asemenea, evident că o dată cu naşterea metodei 
critice moderne de cercetare istorică a apărut şi o nouă 
modalitate de a interpreta tradiţia şi de a transforma 
datarea unei anumite concepţii doctrinare într-un element 
esenţial în înţelegerea acestei concepţii. 

Dezvoltarea doctrinei creştine reprezintă un capitol 
însemnat atît în studiul teologiei creştine - probabil cel 
mai important în gîndirea creştină contemporană -, cît şi 
în istoria intelectuală, impunîndu-se a fi analizat cu meto¬ 
dele şi criteriile ambelor domenii. Dacă este privit numai 
ca o ramură a teologiei, aşa cum s-a întîmplat de obicei, 
rolul lui în istoria ideilor, atît ca o continuare a orientării 
precreştine, cît şi ca un veşnic subiect de preocupare inte¬ 
lectuală, poate fi subordonat intereselor unei autorităţi 
confesionale şi dogmatice sau unui sistem individual spe¬ 
culativ al teologiei creştine. Dacă este considerat doar în 
contextul istoriei ideilor, plasarea lui în cadrul cultului, 
evlaviei şi exegezei comunităţii creştine va fi sacrificată 
de dragul unei abordări istorice similare celei folosite de 
istoria sistemelor filozofice; aşa cum nota Etienne Gilson, 
„tendinţa generală printre istoricii gîndirii medievale pare 
să fi fost aceea de a-şi imagina că Evul Mediu a fost populat 
mai curînd de filozofi decît de teologi”. Dar aceasta înseamnă 
neglijarea acelor elemente din istoria doctrinei care au 
fost cele mai creatoare şi mai reacţionare în acelaşi timp, 
şi anume cele care au izvorît din credinţa şi viaţa Bisericii. 

Tradiţia fără istorie a uniformizat toate etapele dezvol¬ 
tării într-un adevăr definit într-o manieră statică; istoria 
fără tradiţie a produs un istoricism care a relativizat dez¬ 
voltarea doctrinei creştine, făcînd astfel să pară complet 

arbitrară distincţia dintre evoluţia autentică şi devierile 
periculoase. în lucrarea de faţă încercăm să evităm capca¬ 
nele ambelor metode. Istoria doctrinei creştine reprezintă 
modul cel mai eficient cu putinţă de a expune teoriile 
artificiale ale continuităţii care au fost ridicate adesea la 
rang de lege de către Biserici, deschizînd, în acelaşi timp, 
un drum înspre continuitatea autentică a credinţei, şi pro- 
povăduirii şi mărturisirii creştine. Tradiţia este credinţa 
vie a celor morţi; tradiţionalismul este credinţa moartă a 
celor vii. 

Faptul că în această istorie punem accentul pe conti¬ 
nuitate ne obligă să urmărim cu atenţie procesul prin 
care doctrina a evoluat sau nu de la credinţă la propovă- 
duire şi mărturisire şi invers, iar, pe parcursul prezentării 
dezvoltării ei, să comparăm o etapă cu alta. în felul acesta, 
atît varietatea învăţăturilor creştine de-a lungul istoriei, 
cît şi posibila lor unitate în cadrul tradiţiei devin parte 
integrantă din subiectul cărţii şi din abordarea ei teo¬ 
logică. Subtextul teologic al acestei istorii, un subtext care 
se bazează pe o abordare deosebită a istoriei, îl reprezintă 
varietatea concepţiilor teologice şi unitatea Evangheliei - 
unitate şi varietate, unitate în varietate. El se bazează pe 
acceptarea inovaţiei autentice şi a schimbării în istoria 
creştină şi pe afirmarea adevăratei dezvoltări şi evoluţii. 
Credo unam sanctam catholicam et apostolicam ecclesiam. 




1 


Praeparatio evangelica 


Pentru a înţelege dezvoltarea doctrinei în Biserica primelor 
veacuri este nevoie să ne concentrăm atenţia asupra con¬ 
diţiei şi evoluţiei credinţei şi cultului Bisericii, asupra 
exegezei biblice şi apărării tradiţiei împotriva ereziei; cea 
mai mare parte a acestei cărţi se bazează pe studiul mate¬ 
rialelor folosite de regulă pentru astfel de scopuri. Şi 
totuşi, ar fi o greşeală să ne limităm la asemenea lucrări 
şi să ignorăm relaţia dintre teologia Bisericii şi gîndirea 
iudaică din care aceasta a izvorît sau gîndirea păgînă pe 
care a încercat să o convertească, dat fiind că atunci cînd 
Biserica a mărturisit ceea ce credea şi propovăduia a 
făcut-o drept răspuns la atacurile venite dinăuntrul şi din 
afara mişcării creştine. Legătura Părinţilor Bisericii cu 
iudaismul şi cu gîndirea păgînă a afectat într-o mare 
măsură ceea ce au avut ei de spus cu privire la diferitele 
aspecte doctrinare dinainte de ei. Dezvoltarea doctrinei 
persoanei lui Iisus Hristos în relaţie cu Tatăl trebuie să 
fie studiată cu precădere pe baza scrierilor împotriva ere¬ 
ziei, împotriva iudaismului şi a păgînismului. în cazul 
majorităţii aşa-numiţilor apologeţi, s-au păstrat numai 
scrierile de acest tip, deşi ştim că unii dintre ei au scris şi 
alte cărţi dedicate fraţilor lor întru creştinism. Trebuie 
prin urmare să încercăm să aflăm ceea ce credeau şi propo- 
văduiau ei plecînd de la ceea ce mărturiseau. 

Riscurile pe care le implică un asemenea demers sînt 
Fapte 17,22-31 clare. Dacă predica Sfîntului Pavel în mijlocul Areopagului 

ar fi singura mărturie a învăţăturii sale, ar fi imposibil să 
extrapolăm teologia epistolelor sale din această pericopă. 
Puţinătatea mărturiilor a constrîns multe istorii ale dezvol¬ 
tării doctrinei din primele trei secole să recurgă la astfel 
de extrapolări şi implicit să subestimeze sau chiar să 
denatureze doctrina susţinută de Biserica acelei vremi. 
Prin urmare, descoperirea unui aparent neînsemnat tratat 
precum Omilia pascală a lui Meliton din Sardes ne obligă 
să acordăm o mai mare atenţie relaţiei dintre apologetică 

şi misiune. Avem, de asemenea, motive să credem că în 
timp ce tratatele împotriva ereziei şi cele care apărau 
credinţa împotriva gîndirii iudaice şi păgîne erau scrise 
pentru a circula printre credincioşi şi probabil printre 
adversari, mare parte din dreapta învăţătură destinată 
i oamenilor simpli se transmitea pe cale orală. Chiar dacă 
din sursele scrise, aşa cum s-au păstrat ele pînă astăzi, nu 
rezultă acest lucru în mod explicit, mulţi dintre Părinţii 
Bisericii s-au ocupat, în acelaşi timp, atît de aspectele apo¬ 
logetice ale teologiei, cît şi de cele explicative şi polemice. 
Opera apologetică a acestor Părinţi este o mărturie impor¬ 
tantă - în cazul unei figuri proeminente precum Iustin 
Martirul fiind singura care ne-a mai rămas - în legătură 
cu ceea ce au gîndit ei despre credinţa şi doctrina Bisericii. 

Mai mult, relaţia doctrinei creştine cu gîndirea iudaică 
şi cu cea păgînă este un subiect care merită a fi cercetat 
pentru el însuşi. Invocîndu-se presupusa elenizare a mesa¬ 
jului iniţial, a fost pusă în discuţie însăşi legitimitatea 
dezvoltării dogmei creştine; diferenţa dintre gîndirea greacă 
şi cea iudaică a fost folosită pentru a se explica specifi¬ 
citatea doctrinei creştine. Acestea sînt numai versiuni 
moderne ale unei vechi polemici. Comunitatea Bisericii 
primelor veacuri şi teologii ei au fost obligaţi să le explice 
atît prietenilor, cît şi duşmanilor legătura dintre Evanghelie 
şi anticipările ei în sînul neamului din care a răsărit 
precum şi în sînul neamurilor în care era răspîndită. 


Adevăratul Israel 


Irin. Haer. 4.34.2 
(Harvey 2: 270) 

Mat. 5,17 

TBrt. Marc. 4.7.4. ; 4.9.15; 
4.12.14 (CCSL 1:554; 561; 571) 
TBrt. Marc. 5.14.14 (CCSL 
1: 708) Act. Archel. 40 (PG 
10: 1942-1943) 


Potrivit tradiţiei, numai unul dintre autorii Noului Testa¬ 
ment, şi anume Luca, nu a fost evreu. Din cîte ştim, 
nici unul dintre Părinţii Bisericii nu a fost evreu, cu excep¬ 
ţia lui Herma şi Hegesip care s-ar putea să fi fost; Iustin 
Martirul s-a născut în Samar ia, nefiind însă evreu. Tran¬ 
ziţia ilustrată de acest contrast a avut o consecinţă deose¬ 
bit de însemnată pentru întreaga dezvoltare a doctrinei 
creştine. 

Primii creştini au fost evrei şi în noua lor credinţă au 
găsit o continuitate cu cea veche. Şi-au amintit că însuşi 
Domnul a spus că nu a venit să strice Legea şi proorocii, 
ci să le împlinească; şi era inutil ca ereticii să nege acest 
lucru. Din primele capitole ale Faptelor Sfinţilor Apostoli 
avem o imagine puţin cam idealizată a comunităţii creştine 
care continua să urmeze Scripturile, cultul şi respectarea 


lrin. Haer. 3.12.5. (Harvey 
2:58) 

Stauffer (1952) 193-214 


luat. Dial. 47.2 (Goodspeed 
145) 


Fapte 6-7 


Aug. Ep. 82.4-22 (CSEL 34-11: 
355-375) 

Vezi infra , pp. 100, 129-130 


Fapte 15, 6-21 
Gal. 2,11-14 


Rom. 9,1-5 

vieţii religioase iudaice. Membrii Bisericii din Ierusalim, 
pe care Irineu o numea „Biserica din care au răsărit toate 
Bisericile, capitala (ppTpdnoAiq) cetăţenilor noului legă- 
mînt”, îl urmau pe Iacov, care, ca „frate al Domnului”, era 
un fel de „calif’, refuzînd să accepte o ruptură radicală 
între viaţa lor anterioară şi noul statut. Recunoşteau fără 
îndoială că se întîmplase ceva nou - nu cu desăvîrşire 
nou, dar ceva de curînd restaurat şi împlinit. Chiar şi 
după căderea Ierusalimului în anul 70 d.H., aceşti „naza- 
rineni” au menţinut continuitatea cu iudaismul; ei „doresc 
să respecte poruncile date de Moise... şi totuşi aleg să 
trăiască alături de creştini şi de credincioşi”. Dar, mai ales 
înainte de anul 70, tensiunile din gîndirea iudaică au fost 
reflectate şi în teologia creştină de la începuturi. Grupa¬ 
rea condusă de Iacov manifesta analogii semnificative cu 
iudaismul palestinian, în vreme ce gruparea misionară 
care a aj uns să fie identificată în cele din urmă cu Pavel, 
precum şi apologetica creştină din secolul al II-lea reflectau 
anumite afinităţi cu gîndirea iudaică a diasporei elenistice. 

însă mult mai important decît aceste paralele este 
conflictul dintre evreii elenişti şi iudeo-creştinii elenişti 
în legătură cu problema continuităţii între iudaism şi 
creştinism. După anul 70, acest conflict a marcat peste tot 
relaţiile dintre gîndirea iudaică şi cea creştină. Limitele 
şi scopul continuităţii au generat o controversă între Petru 
şi Pavel, iar această controversă a continuat să frămînte 
Biserica. S-au încercat diverse soluţii practice care să 
rezolve problemele imediate legate de cult şi de regimul 
alimentar, însă ele nu au reuşit să ofere un răspuns perti¬ 
nent la întrebarea teologică: Ce este nou în noul legă- 
mînt ? Orice altă semnificaţie ar avea, deosebirile dintre 
răspunsul dat la această întrebare în Faptele Sfinţilor 
Apostoli 15 (cu diferenţele sale textuale esenţiale) şi cel 
pe care îl dă Pavel în Epistola către Galateni sugerează 
aceeaşi dificultate cu care se confrunta Biserica. Conducă¬ 
torii ambelor părţi erau creştini de origine iudaică; în 
ciuda răspunsurilor diferite, ei îşi puneau problema conti¬ 
nuităţii între iudaism şi creştinism cu o profundă notă 
personală. 

Cum cei care se converteau proveneau mai mult din 
rîndurile păgînilor decît din rîndurile evreilor, această 
implicare personală a mai scăzut din intensitate, căpătînd 
relevanţă reversul chestiunii. Pentru creştinii evrei, pro¬ 
blema continuităţii era legată de relaţia lor cu „mama” ; 
pentru creştinii păgîni era legată de relaţia lor cu „soacra”. 

apud. Or. Cela. 6.78 

(l OCS 3 :149); Or. Cela. 5.50 

(OCS 3:55) 


Cochrane(1944)266 
Iul. Gal. 43A (LCL 3:320) 


Vezi infra. pp. 98-99 


Barn. 14.3-4 (Bihlmeyer 27-28) 


TBrt. Marc. 5.20.2 (CCSL 
1:724) 


Rom. 4,11 

Aug. Civ. 15.1 (CCSL 
48:453-454) 


Eus. H.e. 1.4.6. (GCS 9: 40); 
Aug. Pel. 3.4.11 (CSEL 
60:497-498) 


At. Dion. 14 (Opitz 2-1: 56) 
Vezi infra, p. 291 


Vezi .infra, p. 338 


Ceea ce îi ofensa pe păgîni în privinţa creştinismului era 
în mare măsură ceea ce moştenise acesta de la iudaism. 
Celsus şi alţi critici păgîni îi ridiculizau pe cei care susţi¬ 
neau că Dumnezeu s-a arătat tocmai „într-un colţ neîn¬ 
semnat din Iudeea”; iar împăratul Iulian critica aspru 
concepţia iudaică şi creştină despre Dumnezeu, conside- 
rîndu-o „în mod esenţial concepţia despre divinitate a 
unor oameni primitivi şi necivilizaţi”, deşi îi mustra pe 
„galileeni” pentru renunţarea la iudaism. Nu numai criticii 
păgîni ai creştinismului, ci şi păgînii recent convertiţi la 
creştinism voiau să ştie cît anume din tradiţia iudaică 
erau obligaţi să păstreze. Atitudinea lui Marcion este un 
exemplu eretic grăitor pentru o stare de spirit dominată 
de resentimente care e posibil să fi fost foarte răspîndită 
şi printre credincioşii ortodocşi; căci Epistola lui Barnaba, 
deşi nu merge atît de departe precum Marcion cu respin¬ 
gerea Vechiului Ttestament, pretinde totuşi că tablele ori¬ 
ginare ale legămîntului cu Dumnezeu au fost sfărîmate 
în Sinai şi poporul lui Israel nu a avut niciodată un legă- 
mînt autentic cu Dumnezeu. Judecind după afirmaţia lui 
Tertulian, care se opune lui Marcion, potrivit căreia „astăzi” 
erau mai mulţi cei care acceptau autoritatea Vechiului 
Testament decît cei care o respingeau, se pune întrebarea 
dacă numărul celor care au respins-o nu fusese foarte 
mare într-o anumită perioadă. 

Această confruntare pe tema autorităţii Vechiului 
Testament şi în legătură cu natura continuităţii dintre 
iudaism şi creştinism a reprezentat prima formă de mani¬ 
festare a căutării unei tradiţii care a revenit, sub alte 
forme, de-a lungul istoriei creştine. Adoptarea de către 
creştini a lui Avraam ca „părinte al tuturor celor ce cred” 
şi identificarea creştină a Bisericii, cetatea lui Dumnezeu, 
cu moştenirea lui Abel sînt ilustrări ale acestei căutări. 
Cînd Biserica şi-a închegat căutarea unei tradiţii într-o 
doctrină a îndreptării şi desăvîrşirii, atunci s-a considerat 
îndreptăţită să revendice toţi sfinţii şi credincioşii pînă la 
Avraam şi chiar pînă Adam. Doctrina îndreptării şi desă¬ 
vîrşirii a contribuit şi la stabilirea unui cadru general pentru 
abordarea problemei tradiţiei în secolele următoare. 
Atanasie îşi permitea acum să susţină că are tradiţia de 
partea lui în ciuda limbajului cu nuanţe eretice ale multor 
Părinţi; Augustin putea să încerce să-i disculpe de acuza¬ 
ţiile de pelagianism pe Părinţii greci; adversarii ortodocşi 
ai lui Gottschalk din secolul al IX-lea puteau să încerce 
să-l dezvinovăţească acum pe Augustin; polemicne dintre 

Răsăritul grec şi Apusul latin au la bază mărturia tradiţiei; 
iar reformatorii protestanţi şi-au putut afirma loialitatea 
faţă de tradiţia universală în ciuda despărţirii lor de Roma. 
Tbate aceste dispute s-au plasat în cadrul general conturat 
o dată cu asumarea tradiţiei iudaice de către creştini în 
primele două secole. 

O dovadă importantă a acestei asumări treptate o con¬ 
stituie un gen de literatură creştină închinată comparaţiei 
între creştinism şi iudaism. In cadrul acestui gen „nu 
există vreun alt dialog... care să atingă un grad mai înalt 
de curtenie şi obiectivitate” în Biserica de la începuturi 
precum este Dialogul cu Trifon al lui Iustin Martirul; iar 
a l. wiiiiam» (1935) 42 tratatul lui Iustin este doar unul dintre multele de acest fel. 

Aproape fiecare autor creştin important din primele cinci 
veacuri ori a scris un tratat împotriva iudaismului, ori a 
făcut din această chestiune o temă dominantă într-un 
tratat dedicat altui subiect. Este în general recunoscut 
faptul că lucrarea lui Iustin Martirul apare sub forma 
unei discuţii, fiind însă scrisă cu mulţi ani după ce a avut 
loc dialogul şi reflectînd astfel o înţelegere a posteriori a 
autorului asupra dezbaterii. Dar este clar în egală măsură 
că multe dintre tratatele ulterioare adversus Judaeos nici nu 
au ilustrat şi nici nu au avut în vedere astfel de discuţii. 
Dialogul cu iudaismul a devenit mai curînd o preocupare 
exclusiv literară, în care problema unicităţii creştinismu¬ 
lui în comparaţie cu iudaismul oferea un pretext pentru o 
prezentare literară a doctrinei creştine destinată unui 
public creştin neevreu. Cînd, de pildă, Pierre Abălard a 
pl 178 : 1611-1682 scris Dialog între un filozof, un evreu şi un creştin, este 

posibil să fi atins unele dintre subiectele încă de actua¬ 
litate în disputele dintre evrei şi creştini, căci acestea erau 
probabil mult mai frecvente, chiar şi în secolul al XH-lea, 
decît sugerează de obicei manualele. Insă scopul principal 
al lui Abălard era unul de natură dialectică; el scria pentru 
a-i face pe creştini să gîndească, şi nu pentru a-i deter¬ 
mina pe filozofi sau pe evrei să accepte creştinismul. 

Compararea diferitelor tratate împotriva evreilor din 
primele trei secole a dezvăluit repetarea unor anumite 
pasaje biblice şi împletirea acestora cu referinţe istorice 
şi forme de argumentaţie. Astfel, la începutul secolului 
al XX-lea, descoperirea unui text considerat pierdut, 
Mărturie a propovăduirii apostolice aparţinînd lui Irineu 
în versiune armeană, a oferit dovezi suplimentare pentru 
susţinerea teoriei potrivit căreia a existat o compilaţie de 
„texte scripturale grupate în funcţie de criteriul argumen¬ 
taţiei şi care aveau ca scop să-i convingă pe evrei chiar prin 



J. Smith(1952) 31 


Cipr. Mart. (CSEL 3: 35-184) 


Cipr. Mart. 2.1. (CSEL 3 :63) 

luat. Dial. 10.4. (Goodspeed 
102 ) 

luat. Dial. 45.3 (Goodapeed 
142) 


Amf. Or. Pent. (PG39: 121) 


Or. Cels. 7.26 (GCS 3 :177) 


Irin. Dem. 96 (ACW 16:106) 


Irin. Haer. 4.16.4 (Harvey 
2:191-192) 


NAŞTEREA TRADIŢIEI UNIVERSALE (100-600) 

intermediul Vechiului Testament, că Legea Veche era abolită, 
că abolirea a fost proorocită în Vechiul Testament şi că 
menirea acesteia fusese să pregătească şi să prefigureze 
Legea cea Nouă a lui Hristos”. Este foarte posibil ca acest 
loc comun în literatura creştină, menit să demonstreze 
faptul că Biserica devenise acum noul şi adevăratul Israel, 
să fi apărut chiar înaintea Evangheliilor. De la titlul tradi¬ 
ţional al unor asemenea tratate, precum cel al lui Ciprian, 
Către Quirinus : trei cărţi de mărturii împotriva evreilor, 
aceste locuri comune au căpătat denumirea de „mărturii”. 
Literatura ce reflectă dialogul cu iudaismul oferă date 
importante despre evoluţia autocunoaşterii teologiei creş¬ 
tine, precum şi despre înţelegerea diferenţelor dintre creşti¬ 
nism şi iudaism. 

Un element semnificativ în cadrul acestei literaturi a 
dialogului a fost, inevitabil, problema continuităţii vala¬ 
bilităţii legii mozaice. In Vechiul Testament se afirma că 
legea durează atîta timp cît există legămîntul cu Israel; 
însă creştinii, „tratînd acest legămînt cu un dispreţ pripit, 
nesocotesc responsabilităţile pe care le implică”. Gîndirea 
iudaică a interpretat această atitudine ca pe o repudiere 
atît a legii, cît şi a legămîntului. Iustin răspundea pro¬ 
vocării lui Trifon printr-o stratificare a legii Vechiului 
Testament. Creştinii au reţinut din legea lui Moise ceea 
ce era „prin firea lucrurilor bun, evlavios şi drept” - de 
obicei ceea ce corespundea unei concepţii reducţioniste 
despre legea naturală. Chiar şi printre evrei, susţineau 
creştinii, legea firii a fost mai presus decît legea lui Moise, 
ca de pildă atunci cînd o femeie a născut într-o zi de sabat. 
Aceasta presupunea faptul că „Providenţa care a dat cu 
mult timp în urmă legea [lui Moise], dar acum a dat 
Evanghelia lui Iisus Hristos nu a dorit ca rînduielile 
evreilor să continue”. Creştinii nu aveau obligaţia să res¬ 
pecte ceea ce fusese destinat vechiului Israel ca popor. 
O astfel de stratificare a elementelor morale, civile şi 
rituale în legea mozaică s-a dovedit foarte greu de men¬ 
ţinut în mod constant, în ciuda străduinţelor Părinţilor 
Bisericii. Irineu, de pildă, susţinea superioritatea doctrinei 
şi vieţii creştine asupra întregii legi, inclusiv a Decalogului, 
deşi afirma pe de altă parte că „poruncile Decalogului” au 
fost mai curînd „extinse şi amplificate” decît „anulate” 
prin întruparea lui Hristos. 

O altă modalitate de raportare faţă de legea Vechiului 
Testament, mult mai eficientă decît stratificarea, a consti- 
tuit-o exegeza alegorică şi tipologică. Şi în acest caz Epistola 

Bam. 10.2 (Bihlmeyer 21-22) 
Barn. 9.7. (Bihlmeyer 21) 


Terţ. Jud. 3.8 (CCSL 2: 1346) 


Daniălou (1960) 219 


IuKt. Dial. 29.1 (Goodspeed 
123) 


Torrance (1959) 


Ign. Rom. inscr. (Bihlmeyer 
97) 


Rom. 3,27 


Ign. Mag. 9.1. (Bihlmeyer 91) 


Rom. 10,4 


lui Barnaba a mers mai departe decît celelalte. La între¬ 
barea „Nu a dat oare Dumnezeu poruncă să nu se mănînce” 
animale necurate, se răspunde: „Da, a dat, însă Moise 
vorbea în sens spiritual”. Acelaşi lucru era valabil şi pentru 
circumcizia lui Avraam. Mai puţin radical în spirituali¬ 
zarea poruncilor Vechiului Testament, Tertulian era de 
părere că o „nouă lege” şi o „nouă circumcizie” le-au înlo¬ 
cuit pe cele vechi care nu avuseseră altă menire decît să 
prevestească ceea ce urma să vină. Inspirîndu-se direct din 
surse iudeo-elenistice, Origen a interpretat legea mozaică 
în contextul unei alegorii despre ieşirea din Egipt: „Origen 
va include alegoria lui Filon [despre viaţa lui Moise şi 
exod] în tradiţia creştină, făcînd-o astfel parte integrantă 
a tipologiei tradiţionale”. O trăsătură specială a tipologiei 
exodului a ilustrat-o anticiparea botezului prin minunea 
de la Marea Roşie; botezul a fost însă pus în opoziţie 
cu circumcizia din Vechiul Testament. Este desigur o exa¬ 
gerare afirmaţia potrivit căreia „prin transformarea 
Evangheliei într-o Nouă Lege, Părinţii Apostolici s-au 
întors la situaţia imposibilă” a omului fără Hristos, căci 
termenul „noua lege” şi termenii înrudiţi precum „sub 
legea lui Hristos (Xpicrrdvopoc;)” nu erau lipsiţi de sensul 
evanghelic pe care cuvîntul „lege” îl are uneori în Noul 
Testament. în acelaşi timp, este evident faptul că, întrucît 
moralismul şi legalismul se manifestau în teologia creş¬ 
tină, au scăzut mult în intensitate atacurile apologeţilor 
creştini împotriva a ceea ce era considerată drept o con¬ 
cepţie „fariseică” a legii. 

Deşi legea şi profeţii erau elemente inseparabile în 
limbajul teologiei iudaice, teologia creştină şi-a identificat 
cauza cu cea a profeţilor, în dauna legii. Ignatie susţinea 
că profeţii respectaseră rînduiala Duminicii mai curînd 
decît pe cea a Sabatului evreiesc. Apologeţii creştini erau 
mult mai fervenţi în căutarea dovezilor care să ilustreze 
faptul că Iisus este împlinirea făgăduinţelor profetice decît 
în găsirea indiciilor care să demonstreze că Hristos este 
„sfîrşitul Legii”. începuturile acestui proces sînt deja evi¬ 
dente în Noul Testament, desigur cu precădere în cărţi 
precum Evanghelia după Matei şi Epistola către Evrei, 
dar şi în Evanghelia după Luca, singurul dintre autorii 
Noului Testament care este în mod tradiţional considerat 
de origine greacă; în această Evanghelie se spune că Hristos 
Cel înviat „începînd de la Moise şi de la toţi proorocii, le-a 
tîlcuit lor, din toate Scripturile [Vechiului Testament] cele 
despre El”. E posibil ca afirmaţia din Noul Testament 


Luca 24,27 



42 


NAŞTEREA TRADIŢIEI UNIVERSALE (100-600) 


Funk (1961) 198 


Irin. Dem. 42 (ACW 16:75) 


Cipr. Mart. (CSEL 3: 36) 


TBrt. Marc. 4.42.2 (CCSL 
1:659) 


Fapte 2,34-35; Iust. Dial. 32.6 
(Goodspeed 127) 

Fapte 8,30-35 


Or. Cela. 1.55 (OCS 2 :106) 


Iust. Dial. 89.3 (Goodspeed 
203-204) 


Iust. Dial. 49.2 (Goodspeed 

14-15 (CSEL 19:313) 

Terţ. Marc. 3.7.1-4 (CCSL 
1:516-517) 


Iust. Dial. 29.2 (Goodspeed 
123) 


„pentru ca să se împlinească Scriptura” să se refere mai 
curînd la un rezultat decît la un scop, însă traducerea 
„pentru ca să se împlinească [prin poruncă dumnezeiască]” 
sugerează faptul că distincţia dintre scop şi rezultat nu 
poate fi făcută cu adevărat. Irineu rezumă învăţătura 
Noului Testament şi a tradiţiei creştine primare astfel: 
„Că toate aceste lucruri se vor petrece a fost profeţit de 
Duhul lui Dumnezeu prin prooroci, ca cei care i-au slujit 
lui Dumnezeu în adevăr să creadă cu tărie în ele”. 

Cele două scopuri ale mărturiilor erau: să arate că 
iudaismul, cu legile sale, şi-a trăit traiul; şi să demonstreze 
că „Cel care fusese profeţit a venit, aşa cum stă scris în 
Scripturile” Vechiului Testament. Pentru aceasta, mărtu¬ 
riile au adunat acele pasaje care se aplicau cel mai bine 
lui Iisus ca Mesia. Revolta neamurilor împotriva lui Yahve, 
descrisă în Psalmul 2, a fost împlinită prin suferinţa lui 
Hristos: „Păgînii erau Pilat şi romanii; neamurile erau 
triburile lui Israel; regii erau reprezentaţi de Irod, iar 
căpeteniile de către arhierei”. Psalmii care vorbeau despre 
încoronare se puteau aplica învierii lui Hristos, prin care 
a fost înălţat la rangul de Domn; în Noul Testament, 
Psalmul 109 se dovedise a fi un text preferat în acest sens. 
Celălalt text preferat era descrierea Slugii în suferinţă 
din Isaia 53. Rabinii care polemizau cu Origen susţineau 
că „se referă la întregul popor [al lui Israel] ca şi cînd ar fi 
o singură persoană”, însă textul a fost interpretat în mod 
unanim şi cu atîta transparenţă în cheie creştină încît 
pînă şi Trifon a fost constrîns să admită că Mesia trebuia 
să sufere, dar nu şi că trebuia să fie răstignit. „Venirea 
Domnului” în profeţiile iudaice ulterioare şi în scrierile 
de tip apocaliptic se referea, de asemenea, la Iisus ca fiind 
Hristos ul; însă acum era necesară distincţia clară între 
cele două veniri, prima deja împlinită în zilele vieţii tru¬ 
peşti, iar a doua ce urma să se împlinească în viitor. 
Dincolo de deosebirea dintre smerenie şi slavă nu era 
întotdeauna limpede pe ce se baza această separare, pe 
care nici iudaismul, nici adepţii antiiudaici ai lui Marcion 
nu o acceptau. Siguranţa cu care era prezentată această 
interpretare indică faptul că doctrina creştină considera 
firească semnificaţia hristologică a pasajelor în cauză. 

Tradiţia creştină asimilase, aşadar, Scripturile ebraice, 
astfel încît nu e de mirare că Iustin îi spunea lui Trifon că 
pasajele despre Hristos „sînt cuprinse în Scripturile voastre, 
sau mai bine spus, nu ale voastre, ci ale noastre”. De fapt, 
anumite pasaje erau cuprinse numai în ale „noastre”, cu 

alte cuvinte, în Vechiul Testament creştin. Teologii creştini 
erau atît de siguri de modul lor de abordare a Sripturilor, 
încît îi acuzau pe evrei nu numai de faptul că le înţelegeau 
şi le interpretau greşit, dar şi de faptul că falsificau textele 
Scripturii. Atunci cînd conştientizau diferenţele dintre 
textul ebraic al Vechiului Testament şi Septuaginta, insis¬ 
tau asupra lor pentru a-şi susţine acuzaţiile la adresa 
evreilor care „au înlăturat multe pasaje din traducerile 
celor şaptezeci de înţelepţi”. O importanţă deosebită a 
avut-o traducerea din Septuaginta a cuvîntului „fecioară” 
(napBevoc;), care apare în Isaia 7,14, şi care a fost adoptată 
de Noul Testament şi canonizată de primii autori creştini, 
în tradiţia iudaică este posibil să fi existat două versiuni 
ale versetului 18 din Psalmul 21: „Străpuns-au mîinile 
mele şi picioarele mele” şi „ca un leu sînt mîinile mele 
şi picioarele mele”. Propovăduitorii creştini, avînd drept 
sursă Septuaginta, au citit „străpuns-au” şi au interpretat 
acest verset, împreună cu întregul psalm, ca o referire la 
răstignire, în timp ce adversarii lor evrei „susţineau că 
acest psalm nu se referă la Mesia”. 

Pe lîngă aceste interpretări diverse şi traduceri autori¬ 
zate a fost creat un corpus de adnotări la textul Septuagintei 
pe care Daniălou le-a numit „Targumuri şi Midraşe creş¬ 
tine” şi care parafrazau şi îmbogăţeau pasaje din Vechiul 
Testament cu scopul de a confirma doctrina creştină. Iustin 
Martirul i-a acuzat pe evrei de mutilarea pasajului „Domnul 
împărăţeşte de pe lemn[ul crucii]”, pentru a omite refe¬ 
rinţa evidentă la răstignirea lui Hristos. Potrivit tradiţiei 
exegetice creştine, au existat şi alte cazuri de omiteri şi 
mutilări în cadrul tradiţiei de interpretare iudaice. Atunci 
cînd istoricul creştin Eusebiu îi atribuia istoricului evreu 
Iosephus un paragraf referitor la mesianitatea şi divini¬ 
tatea lui Iisus sau atunci cînd presupunea că, în lucrarea 
Despre viaţa contemplativă, Filon îi descria pe primii creş¬ 
tini, şi nu o comunitate de asceţi evrei, el se încadra pro¬ 
babil în acelaşi proces de asimilare a moştenirii iudaice. 
Uşurinţa tot mai mare cu care se puteau face atît asimi¬ 
lările, cît şi acuzaţiile era direct proporţională cu victoria 
absolută a creştinismului asupra gîndirii iudaice. 

Şi totuşi, această biruinţă s-a înfăptuit în mare parte 
prin neimplicare. Căci nu forţa superioară a exegezei, 
învăţăturii sau logicii creştine pare să fi fost la originea 
acestei victorii, ci evoluţia istoriei iudaice. S-a apreciat 
că, prin dezvoltarea ei, mişcarea creştină i-a răpit iudais¬ 
mului dinamismul lui anterior, şi în special zelul prozelitic 

ce marcase gîndirea mozaică în diaspora elenistică şi chiar 
în Palestina, unde se spune că evreii „înconjoară marea şi 
uscatul ca să facă un ucenic”. Existau mai multe tradu¬ 
ceri ale Bibliei ebraice în limba greacă realizate de către 
evrei (şi una sau mai multe de către creştini). La sfîrşitul 
celui de-al II-lea şi începutul celui de-al IlI-lea secol al 
erei creştine, cînd latina începea să înlocuiască treptat 
greaca în partea apuseană a Imperiului Roman, situaţia 
iudaismului se schimbase şi ea. Se pare că necesitatea 
Septuagintei a fost impusă de neputinţa tinerilor evrei 
din diaspora de a citi în ebraică şi din dorinţa de a apăra 
cauza iudaismului în lumea de limbă greacă. însă nici unul 
dintre aceşti factori nu a condus la traducerea Vechiului 
Testament în latină de către evrei; versiunile latineşti ale 
Scripturii ebraice au fost opera traducătorilor creştini 
anonimi şi, în cele din urmă, a lui Ieronim. După cucerirea 
Ierusalimului în anul 70 şi profanarea lui în anii care au 
urmat, atacurile evreilor împotriva creştinismului au deve¬ 
nit mai defensive, în timp ce doctrina creştină devenea 
capabilă să-şi urmeze drumul, fără a-i implica pe rabini 
într-un dialog continuu. 

Origen s-a numărat printre puţinii Părinţi ai Bisericii 
care au luat parte la un astfel de dialog. El se pare că a 
fost şi primul Părinte al Bisericii care a studiat ebraica, 
„în opoziţie cu spiritul vremii sale şi al neamului din care 
venea”, după cum spune Ieronim. Potrivit lui Eusebiu, 
„a studiat-o în profunzime”, însă avem motive să ne îndoim 
de veridicitatea acestei relatări. Ieronim, pe de altă parte, 
era pe bună dreptate recunoscut ca fiind „trilingv”, fiind 
un bun cunoscător al limbilor latină, greacă şi ebraică, 
iar Augustin îl admira în mod evident, sau poate chiar îl 
invidia, pentru faptul că „putea interpreta Sfintele Scripturi 
în ambele limbi”. Celelalte mărturii cu privire la cunoaş¬ 
terea limbii ebraice şi de către alţi Părinţi ai Bisericii - 
spre exemplu, Didim cel Orb sau Teodor din Mopsuestia - 
sînt mai puţin convingătoare. însă nu vom greşi dacă vom 
afirma ca generalitate faptul că, exceptîndu-i pe cei care 
s-au convertit de la iudaism, de abia începînd cu uma¬ 
niştii şi reformatorii din secolul al XVI-lea cunoaşterea 
limbii ebraice devine obligatorie pentru exegeţii creştini 
ai Vechiului Testament. Cea mai mare parte a doctrinei 
creştine s-a dezvoltat în sînul unei Biserici care nu avea 
cunoştinţă de textul original al Bibliei ebraice. 

Oricare ar fi fost motivele, o dată cu trecerea timpu¬ 
lui, teologii creştini care scriau împotriva iudaismului au 

început să-şi ia adversarii tot mai puţin în serios, iar 
atunci cînd operelor lor apologetice le lipseau forţa şi 
rigurozitatea, ei încercau să le compenseze printr-o încre¬ 
dere în sine exagerată. Nu mai considerau comunitatea 
evreilor ca făcînd în continuare parte din istoria sfîntă 
care crease Biserica. Nu mai puneau mare preţ nici pe 
interpretarea iudaică a Vechiului Testament, nici pe teme¬ 
lia iudaică a Noului Testament. De aceea, atenţia ime¬ 
diată şi pregnanţa acordate tainei poporului lui Israel, 
atît de viu creionate în Noul Testament, vor apărea foarte 
rar în gîndirea creştină şi în cîteva pasaje din opera lui 
Augustin; însă aceste pasaje sînt eclipsate, chiar şi la 
Augustin, de multe altele în care se vorbeşte de iudaism 
şi păgînism ca şi cînd ele ar fi la fel de străine „poporului 
lui Dumnezeu” - Biserica creştinilor neevrei. 

însă „deiudaizarea creştinismului” nu a fost ilustrată 
numai de locul acordat iudaismului de către teologii creş¬ 
tini. Un efect mult mai subtil şi profund al acestui proces 
este evident în însăşi dezvoltarea diferitelor doctrine creş¬ 
tine. Printre acestea, doctrina despre Dumnezeu şi doctrina 
despre om poartă amprenta deiudaizării. în iudaism era 
posibil să-i fie atribuită schimbarea intenţiilor lui Dumnezeu 
şi, în acelaşi timp, să i se afirme caracterul imutabil, fără a 
se rezolva acest paradox; căci imutabilitatea lui Dumnezeu 
era considerată ca fiind mai mult o reflectare a adevărului 
relaţiei bazate pe legămîntul făcut cu poporul său în istoria 
concretă a judecăţii şi a iertării, şi mai puţin o categorie 
ontologică. însă în dezvoltarea doctrinei creştine despre 
Dumnezeu, imutabilitatea a dobîndit un statut de premisă 
axiomatică pentru luarea în discuţie a altor doctrine. Prin 
urmare, deiudaizarea gîndirii creştine a contribuit, spre 
exemplu, la cristalizarea controversei hristologice, în care 
ambele părţi au definit caracterul absolut al lui Dumnezeu 
potrivit principiului imutabilităţii, deşi au tras concluzii 
hristologice opuse din acesta. 

în mod similar, traseul urmat de tradiţia augustiniană 
a fost afectat de pierderea legăturii cu gîndirea iudaică, al 
cărei refuz de a polariza suveranitatea absolută a lui 
Dumnezeu şi liberul arbitru al omului a fost adesea etiche¬ 
tat drept pelagianism. însă caracterizarea nu este corectă 
întrucît iudaismul are o doctrină a naturii pelagianistă, dar 
o doctrină a harului augustiniană. Augustin i-a acuzat pe 
adepţii pelagianismului de faptul că „au pus Noul Testament 
pe acelaşi plan cu Vechiul” prin concepţia lor potrivit 
căreia este posibil ca omul să nu calce legea lui Dumnezeu, 

iar Ieronim îi acuza de fariseism atunci cînd aceştia susţi¬ 
neau că desăvîrşirea omului poate fi atinsă în timpul vieţii 
pămînteşti. Dezvoltarea teologiei creştine din Răsărit, în 
special şcoala de la Antiohia, a găsit alte căi de a trans- 
cende antitezele predominante în Apus şi de a impune „o 
doctrină care nu poate fi propriu-zis numită nici augus- 
tiniană, nici pelagianistă”. Aceasta a pus problema tot într-o 
manieră diferită faţă de tradiţia iudaică, chiar şi atunci 
cînd a încercat să afle răspunsul la întrebare în Scriptura 
ebraică. 

Dat fiind că izbînda teologiei creştine asupra gîndirii 
iudaice s-a înfăptuit mai mult printr-o neimplicare decît 
printr-o cucerire, problema relaţiei dintre cele două Testa¬ 
mente a revenit permanent în atenţia creştină. Impor¬ 
tanţa gînditorilor evrei pentru teologii creştini - de pildă 
a lui Maimonide pentru Toma din Aquino, a lui Spinoza 
pentru Friedrich Schleiermacher sau a lui Martin Buber 
atît pentru teologia protestantă, cît şi cea romano-catolică 
din secolul al XX-lea - nu ilustrează numai dialogul con¬ 
tinuu dintre gîndirea teologică şi cea laică. în ciuda forma¬ 
ţiei filozofice a acestor gînditori evrei, teologii creştini 
i-au considerat mai degrabă rude decît străini. în acelaşi 
timp, elementele mai puţin filozofice şi mai mult biblice 
din tradiţia iudaică nu au reuşit să joace un rol similar în 
istoria creştină. Dar atunci cînd anumiţi teologi au mers 
prea departe cu denigrarea Vechiului Testament, precum 
Marcion în secolul al II-lea sau exegeza biblică în secolul 
al XlX-lea, ei au fost acuzaţi de coborîrea celei mai mari 
părţi a Bibliei creştine la un nivel subcreştin. Unul dintre 
indiciile cele mai convingătoare pentru interpretarea iuda¬ 
ismului în gîndirea creştină este tîlcuirea pasajelor din 
Epistola către Romani 9-11. Istoria acestei tîlcuiri reflectă 
strădania Bisericii de a conferi o structură teologică intui¬ 
ţiilor sale cu privire la relaţia dintre cele două Testamente 
sau de a restabili sensul continuităţii în discontinuitate, 
evident în mărturia Noului Testament despre Israel ca 
popor ales. De aceea, vom reveni în mod repetat la această 
exegeză, precum şi la implicaţiile de ordin doctrinar ale 
citirilor şi rugăciunilor Bisericii, care au păstrat uneori o 
atare semnificaţie cu mai mare acurateţe decît dogmele. 

Se pare că unele dintre primele erezii creştine îşi au 
originea în sectarismul iudaic. Potrivit lui Irineu, „toate 
ereziile se trag din Simon din Samaria”, iar într-unul 
dintre cele mai vechi registre cu eretici creştini, alcătuit 
de Hegesip şi păstrat de Eusebiu, Simon figurează primul 

între cei care au venit din „cele şapte secte din sînul 
poporului [evreu]” „ca să strice [Biserica] prin învăţături 
deşarte”. Eusebiu însuşi l-a numit pe Simon „cel dintîi 
autor al tuturor ereziilor”, identificîndu-1 cu Simon din 
Fapte 8, 9-25. Chirii din Ierusalim l-a numit şi el „creato¬ 
rul tuturor ereziilor”. Dar sursa principală de informaţie 
despre erezia lui Simon o aflăm în opera lui Iustin Martirul, 
el însuşi originar din Samaria. Potrivit lui Iustin, Simon 
era recunoscut de susţinătorii săi „drept Întîiul Dumnezeu”, 
iar o oarecare „Elena... era Întîiul Gînd pe care l-a adus la 
viaţă”. Conceptul de Întîiul Gînd e posibil să-şi fi avut 
sorgintea, cel puţin parţial, în speculaţiile iudaice despre 
înţelepciunea personală a lui Dumnezeu. „Gnoza simo- 
niană a luat naştere din sectarismul iudeo-samaritean” 
şi, prin intermediul acestuia, a contribuit la cristalizarea 
gnosticismului creştin. Asemenea altor forme de gnos¬ 
ticism, simonianismul prezenta o viziune extrem de 
pesimistă asupra lumii create, fiind probabil influenţat 
de doctrina celor două spirite din Manuscrisele de la Marea 
Moartă într-o asemenea măsură încît accepta dualismul 
ontologic. 

Totuşi, nu toate formele eretice ale creştinismului iudaic 
au manifestat acest dualism. Irineu relata că „cei numiţi 
ebioniţi sînt de acord [cu ortodoxia iudaică şi creştină] că 
lumea a fost făcută de Dumnezeu”. Se deosebeau însă de 
ortodoxia creştină în ceea ce priveşte viziunea lor despre 
Hristos. Potrivit lui Origen, existau „două secte ale ebioni- 
ţilor, una mărturisind, ca şi noi, că Iisus s-a născut din 
Fecioară, iar cealaltă propovăduind că nu s-a născut în 
felul acesta, ci asemenea celorlalţi oameni”. Prima dintre 
aceste secte pare să fi fost alcătuită din creştinii ortodocşi 
de origine evreiască pe care i-am menţionat mai devreme 
şi care continuau să respecte rînduielile legii mozaice 
chiar şi după ce îl acceptaseră pe Iisus ca Mesia şi Fiu al 
lui Dumnezeu; este foarte posibil ca aceştia să fi fost 
asemenea „nazarinenilor”. Cel de-al doilea grup susţinea 
că, deşi s-a născut întocmai ca şi ceilalţi oameni, Iisus a 
fost ales să fie Fiul lui Dumnezeu şi la botezul lui s-a 
pogorît un arhanghel, Hristos, aşa cum a făcut şi în cazul 
lui Adam, Moise şi al celorlalţi profeţi. Iisus însuşi nu era 
considerat mai mult decît un „adevărat profet”. Distincţia 
dintre Iisus şi Hristos era făcută şi de către Cerint şi avea 
să apară în diferite sisteme gnostice creştine, însă în 
rîndul ebioniţilor se pare că a reflectat învăţătura ese- 
niană. în plus, ebioniţii eretici „folosesc numai Evanghelia 

după Matei şi îl repudiază pe apostolul Pavel, spunînd că 
el s-a lepădat de lege”. Se pare că numele lor provine nu 
de la un întemeietor care se chema Ebion, aşa cum au 
crezut unii dintre Părinţi, ci de la cuvîntul ebraic „sărac”. 
E posibil ca ebioniţii să fi fost acei urmaşi ai esenienilor 
care au rămas creştini după anul 70. Asemenea ebioni- 
ţilor, elkesaiţii îl considerau pe Iisus drept „un om ca 
oricare altul” şi drept unul dintre profeţi; în această pri¬ 
vinţă şi ei poartă amprenta formelor eretice ale creşti¬ 
nismului iudaic. 

Probabil că cea mai semnificativă implicaţie a Manu¬ 
scriselor de la Marea Moartă pentru istoria dezvoltării 
doctrinei creştine după Noul Testament o reprezintă clari¬ 
ficarea legăturilor dintre iudaismul sectar şi începuturile 
creştinismului eretic. Cu ajutorul unor astfel de surse, 
pot fi lămurite aspectele mai puţin cunoscute ale moşte¬ 
nirii iudaice ale învăţăturii creştine primare şi devine 
posibilă verificarea diferitelor relatări ale Părinţilor cu 
privire la influenţa ideilor iudaice eretice asupra teologiei 
creştine eretice. Au existat influenţe şi în sens invers, 
dat fiind că mandaismul şi alte forme eretice de iudaism 
au asimilat elemente eretice creştine; şi astfel, erezia 
iudaică împreună cu cea creştină au contribuit la naşterea 
Islamului. 

Totuşi, în cadrul curentului central al creştinismului 
ortodox moştenirea iudaică a lăsat urme de altă natură. 
Dezvoltarea structurilor cultice, ierarhice şi etice ale creş¬ 
tinismului a condus la creştinarea multor elemente spe¬ 
cifice ale iudaismului. Deşi o mare parte din această 
dezvoltare nu aparţine în mod direct istoriei evoluţiei 
doctrinei, ea este totuşi importantă datorită acestei „reiu- 
daizări” a creştinismului. Iustin preciza că una dintre deose¬ 
birile dintre vechiul şi noul legămînt era aceea că preoţia 
a fost înlocuită, iar noi [Biserica în ansamblu] sîntem 
adevărata spiţă arhierească a lui Dumnezeu”. Chiar şi în 
Noul Testament conceptul de „preot” se referea fie la leviţii 
Vechiului Testament, care erau acum depăşiţi, fie la Hristos 
sau la întreaga Biserică - dar nu la clerul hirotonit al 
Bisericii. Cu toate acestea, Clement, fiind de altfel primul 
care a folosit termenul de „laic” (Acukoc; ), vorbea deja de 
„preoţi” şi de „arhiereu” şi în mod semnificativ raporta 
aceşti termeni la preoţia levitică; o paralelă asemănă¬ 
toare a apărut în Didahia şi la Hipolit. In viziunea lui 
Tertulian, episcopul era deja „arhiereu”, iar ucenicului 
său, Ciprian, i se părea absolut normal să vorbească de o 

„preoţie” creştină. Şi astfel, pe vremea cînd Ioan Hrisostomul 
scria tratatul Despre preoţie devenise deja o practică accep¬ 
tată referirea la Aaron sau Ilie ca la exemple şi aver¬ 
tismente pentru preoţia Bisericii creştine. Hrisostomul 
pomenea şi faptul că „Domnul a fost jertfit şi pus pe altar, 
iar preotul a stat şi s-a rugat deasupra jertfei”, concen- 
trînd limbajul sacrificial al Euharistiei care devenise, la 
rîndul său, o practică acceptată. Prin urmare şi apostolii 
erau prezentaţi ca preoţi. 

însă această reiudaizare nu reflectă o reapropiere între 
teologia iudaică şi cea creştină; dimpotrivă, demonstrează 
cît de independentă devenise doctrina creştină faţă de 
originile ei iudaice şi cît de îndreptăţită se considera să 
revendice termeni şi concepte aparţinînd tradiţiei mozaice, 
pe care nu cu mult timp în urmă îi desconsidera. Acum că 
teologii creştini nu mai erau obligaţi să poarte un dialog 
serios cu iudaismul, se simţeau liberi să formuleze prin¬ 
cipiile universale ale creştinismului într-o manieră pro¬ 
prie. Nu numai Scripturile ebraice şi preoţia levitică, ci şi 
alte prerogative ale poporului ales au fost transferate în 
mod treptat Bisericii - o practică grăitoare care a consti¬ 
tuit exponentul şi cauza izolării gîndirii creştine a nea¬ 
murilor faţă de iudaismul contemporan cu aceasta precum 
şi faţă de creştinismul iudaic din care a izvorît. 

Prin urmare, Biserica a devenit moştenitoarea făgă¬ 
duinţelor şi prerogativelor evreilor. „Aşa cum Hristos este 
Israel şi Iacov, tot astfel şi noi, care am fost smulşi din 
măruntaiele lui Hristos, sîntem adevăratul neam al lui 
Israel”, „al treilea Israel” de care se vorbeşte în Isaia. Ibt 
aşa şi Biserica era acum „Sinagoga lui Dumnezeu”, „cei 
care credeau în” Hristos devenind „un singur suflet, o 
singură Sinagogă şi o singură Biserică”. Nu vechiul Israel, 
ci Biserica avea dreptul să-l numească părinte pe Avraam, 
să se poarte ca „popor ales” şi să aştepte moştenirea Pămîn- 
tului făgăduinţei. Nici un titlu atribuit Bisericii creştine 
primare nu este mai cuprinzător decît termenul „poporul 
lui Dumnezeu”, care avusese iniţial sensul de „noul Israel”, 
dar treptat şi-a pierdut această conotaţie, întrucît dreptul 
revendicat de creştini de a fi singurul şi adevăratul popor 
al lui Dumnezeu nu mai trebuia confirmat. 

Această preluare a Scripturilor ebraice şi a moştenirii 
lui Israel a ajutat creştinismul să supravieţuiască distru¬ 
gerii Ierusalimului şi să susţină că, o dată cu venirea lui 
Hristos, Ierusalimul şi-a împlinit menirea pe care o avea 
în planul divin şi putea fi părăsit. în acelaşi timp, a permis 

Vezi infra, B7-B8 


creştinismului să-şi afirme afinitatea faţă de tradiţia 
neiudaică, la fel ca şi faţă de cea iudaică, şi să formuleze 
doctrine precum cea despre Treime în temeiul unei sinteze 
mult mai ample dedt cea oferită de monoteismul iudaic. 
Acestea şi alte avantaje erau date drept exemplu împo¬ 
triva iudaismului de către apărătorii creştinismului; de 
obicei nu menţionau, deşi lăsau adesea să se subînţeleagă, 
pierderea imensă pe care o implica presupunerea că în 
Vechiul Testament şi în elementele iudaice ale Noului 
Testament Biserica creştină ar avea atîta tradiţie iudaică 
cîtă i-ar fi necesară. 


Disputa creştină cu gîndirea clasică 

Războiul apologetic al Bisericii primare se desfăşura simul¬ 
tan pe două fronturi, căci teologii polemizau în acelaşi 
timp şi cu cealaltă componentă esenţială a gîndirii acelei 
epoci, şi anume clasicismul. Pentru disputa cu iudaismul 
ei aveau multiple antecedente în Noul Testament, unde 
apăruseră în formă incipientă cele mai multe dintre argu¬ 
mente. însă publicul căruia i se adresa creştinismul în majo¬ 
ritate, şi apoi aproape în exclusivitate, în secolele al II-lea 
şi al III-lea, era unul căruia i se adresase o foarte mică 
parte din Noul Testament. Cu excepţia unor relatări suc¬ 
cinte precum cele din Faptele Apostolilor 14,15-17 şi 
17,22-31 şi a unor discuţii precum cele din Epistola către 
Romani 1,19-2,16, teologii aproape că nu aveau nici un 
suport biblic pentru polemica lor cu gîndirea păgînă. Aşa se 
explică faptul că aceste cîteva pasaje din Noul Testament 
au fost folosite pentru a oferi o justificare biblică lucrării 
apologetice din fiecare epocă. Confruntaţi cu această difi¬ 
cultate, apărătorii creştinismului puteau să ia Apocalipsa 
Sfîntului Ioan Teologul drept model şi să repudieze gîn¬ 
direa păgînă cu toate operele şi sistemele sale, aşa cum 
repudiaseră în mod unanim cultul imperial; sau puteau 
să descopere în sînul clasicismului analogii cu teza conti¬ 
nuităţii şi discontinuităţii pe care cu toţii au găsit-o în 
iudaism. Teologii din secolele al II-lea şi al III-lea au 
îmbinat aceste două orientări, dar în proporţii diferite. 

Au făcut aceasta într-o serie de tratate apologetice, cel 
mai cuprinzător şi profund dintre ele fiind împotriva lui 
Celsus aparţinînd lui Origen. Cîteva dintre elementele 
folosite de creştini în disputa cu iudaismul pentru a se 
autodefini au fost preluate de teologii care încercau să 

identifice asemănările şi deosebirile dintre credinţa creştină 
şi gîndirea clasică. Dar în alte privinţe, cele două cazuri 
erau complet diferite, iar autorii creştini care scriau împo¬ 
triva păgînismului au preluat argumentele-cheie din pole- 
micile cu iudaismul, precum şi alte argumente din operele 
filozofilor greci. Şi în acest caz, Iustin este important nu 
numai pentru valoarea intrinsecă a tratatelor sale în ceea 
ce priveşte interpretarea conflictului apologetic al Bisericii 
primelor veacuri, ci şi pentru deplina înţelegere pe care 
lucrările sale o aduc relaţiei dintre cele două părţi impli¬ 
cate în conflict. Prima apologie creştină (aparţinînd lui 
Quadratus), cea mai strălucită apologie (aparţinînd lui 
Origen) şi cea mai erudită apologie (aparţinînd lui Eusebiu) 
au fost toate scrise în limba greacă. Totuşi, scriitorii de 
limbă latină „Tertulian, Lactanţiu şi Augustin i-au întrecut 
pe toţi apologeţii greci”. în acest studiu, ne vom referi 
desigur la ambele grupuri de scrieri apologetice. 

Multe dintre atacurile venite din partea clasicismului 
păgîn şi, drept urmare, multe dintre luările de poziţie ale 
creştinismului nu erau tocmai doctrinare prin esenţă. în 
corespondenţa dintre Pliniu şi Traian şi în mare parte din 
literatura apologetică pînă la tratatele împăratului Iulian, 
două dintre acuzaţiile care s-au repetat se refereau la 
încurajarea nesupunerii civile şi la practicarea imorali¬ 
tăţii. însă în toiul disputelor legate de aceste acuzaţii, 
care nu ne interesează în mod direct, se iveau permanent 
chestiunile de ordin doctrinar. De pildă, una dintre cele 
mai răspîndite calomnii împotriva creştinilor era acuzaţia 
„cea mai răuvoitoare şi cumplită dintre toate, că mîncăm 
came de om” sau „pîine înmuiată în sînge”. Această acu¬ 
zaţie se întemeia pe limbajul folosit de creştini cu privire 
la Euharistie, căci se pare că vorbeau cu atîta realism 
despre prezenţa trupului şi sîngelui lui Hristos încît au 
trimis cu gîndul la canibalism. în contextul absenţei, în seco¬ 
lele al II-lea şi al III-lea şi în veacurile următoare a unor 
dovezi clare despre doctrina adevăratei prezenţe, aceste 
defăimări ar putea părea.o sursă importantă în sprijinul 
existenţei unei asemenea doctrine; dar este la fel de impor¬ 
tant să precizăm că, atunci cînd s-au apărat, Părinţii 
Bisericii nu au elaborat o doctrină a prezenţei reale. 

Una dintre acuzaţiile de natură doctrinară ale păgîni- 
lor era aceea potrivit căreia creştinii răspîndeau mituri 
absurde. Teogoniile lui Hesiod şi poemele epice ale lui 
Homer au fost treptat spiritualizate şi transformate în 
alegorii de către maeştrii gîndirii clasice, care „au înnobilat 

timp şi cu cealaltă componentă esenţială a gîndirii acelei 
epoci, şi anume clasicismul. Pentru disputa cu iudaismul 
ei aveau multiple antecedente în Noul Testament, unde 
apăruseră în formă incipientă cele mai multe dintre argu¬ 
mente. Insă publicul căruia i se adresa creştinismul în majo¬ 
ritate, şi apoi aproape în exclusivitate, în secolele al II-lea 
şi al IlI-lea, era unul căruia i se adresase o foarte mică 

cinte precum cele din Faptele Apostolilor 14,15-17 şi 
17,22-31 şi a unor discuţii precum cele din Epistola către 
Romani 1,19-2,16, teologii aproape că nu aveau nici un 
suport biblic pentru polemica lor cu gîndirea păgînă. Aşa se 
explică faptul că aceste cîteva pasaje din Noul Testament 
au fost folosite pentru a oferi o justificare biblică lucrării 
apologetice din fiecare epocă. Confruntaţi cu această difi¬ 
cultate, apărătorii creştinismului puteau să ia Apocalipsa 
Sfîntului Ioan Teologul drept model şi să repudieze gîn¬ 
direa păgînă cu toate operele şi sistemele sale, aşa cum 
repudiaseră în mod unanim cultul imperial; sau puteau 
să descopere în sînul clasicismului analogii cu teza conti¬ 
nuităţii şi discontinuităţii pe care cu toţii au găsit-o în 
iudaism. Teologii din secolele al II-lea şi al IlI-lea au 
îmbinat aceste două orientări, dar în proporţii diferite. 

Au făcut aceasta într-o serie de tratate apologetice, cel 
mai cuprinzător şi profund dintre ele fiind împotriva lui 
Celsus aparţinînd lui Origen. Cîteva dintre elementele 
folosite de creştini în disputa cu iudaismul pentru a se 
autodefini au fost preluate de teologii care încercau să 

identifice asemănările şi deosebirile dintre credinţa creştină 
şi gîndirea clasică. Dar în alte privinţe, cele două cazuri 
erau complet diferite, iar autorii creştini care scriau împo¬ 
triva păgînismului au preluat argumentele-cheie din pole- 
micile cu iudaismul, precum şi alte argumente din operele 
filozofilor greci. Şi în acest caz, Iustin este important nu 
numai pentru valoarea intrinsecă a tratatelor sale în ceea 
ce priveşte interpretarea conflictului apologetic al Bisericii 
primelor veacuri, ci şi pentru deplina înţelegere pe care 
lucrările sale o aduc relaţiei dintre cele două părţi impli¬ 
cate în conflict. Prima apologie creştină (aparţinînd lui 
Quadratus), cea mai strălucită apologie (aparţinînd lui 
Origen) şi cea mai erudită apologie (aparţinînd lui Eusebiu) 
au fost toate scrise în limba greacă. Totuşi, scriitorii de 
limbă latină „Tertulian, Lactanţiu şi Augustin i-au întrecut 
pe toţi apologeţii greci”. In acest studiu, ne vom referi 
desigur la ambele grupuri de scrieri apologetice. 

Multe dintre atacurile venite din partea clasicismului 
păgîn şi, drept urmare, multe dintre luările de poziţie ale 
creştinismului nu erau tocmai doctrinare prin esenţă. în 
corespondenţa dintre Pliniu şi Traian şi în mare parte din 
literatura apologetică pînă la tratatele împăratului Iulian, 
două dintre acuzaţiile care s-au repetat se refereau la 
încurajarea nesupunerii civile şi la practicarea imorali¬ 
tăţii. însă în toiul disputelor legate de aceste acuzaţii, 
care nu ne interesează în mod direct, se iveau permanent 
chestiunile de ordin doctrinar. De pildă, una dintre cele 
mai răspîndite calomnii împotriva creştinilor era acuzaţia 
„cea mai răuvoitoare şi cumplită dintre toate, că mîncăm 
came de om” sau „pîine înmuiată în sînge”. Această acu¬ 
zaţie se întemeia pe limbajul folosit de creştini cu privire 
la Euharistie, căci se pare că vorbeau cu atîta realism 
despre prezenţa trupului şi sîngelui lui Hristos încît au 
trimis cu gîndul la canibalism. în contextul absenţei, în seco¬ 
lele al II-lea şi al III-lea şi în veacurile următoare a unor 
dovezi clare despre doctrina adevăratei prezenţe, aceste 
defăimări ar putea părea o sursă importantă în sprijinul 
existenţei unei asemenea doctrine; dar este la fel de impor¬ 
tant să precizăm că, atunci cînd s-au apărat, Părinţii 
Bisericii nu au elaborat o doctrină a prezenţei reale. 

Una dintre acuzaţiile de natură doctrinară ale păgîni- 
lor era aceea potrivit căreia creştinii răspîndeau mituri 
absurde. Teogoniile lui Hesiod şi poeipple epice ale lui 
Homer au fost treptat spiritualizate şi transformate în 
alegorii de către maeştrii gîndirii clasice, care „au înnobilat 

ceea ce era comun”, pînă cînd au putut vorbi despre „divi¬ 
nitate” (în sens neutru) şi despre „fiinţă” într-un limbaj 
care rareori mai trăda descendenţa ideilor lor din mito¬ 
logia greco-romană clasică. Acest proces de purificare şi 
spiritualizare, în care Socrate şi alţi gînditori fuseseră 
martirizaţi pentru critica adusă reprezentării mitologice 
a zeilor, îşi atinsese deja scopul în momentul conflictului 
dintre gîndirea păgînă şi doctrina creştină. Şi, tocmai cînd 
maeştrii gîndirii păgîne eliberaseră portretul divinităţii 
de sub jugul antropomorfismului tradiţiei mitologice, au 
apărut pe scena istoriei creştinii, cu un mesaj despre 
cineva care era numit „Fiul lui Dumnezeu”. Nu este deloc 
surprinzător faptul că „cei mai învăţaţi şi serioşi... sînt 
întotdeauna cei mai puţin reverenţioşi faţă de zeii voştri”, 
că aceştia au fost probabil cei care s-au opus cu vehemenţă 
mesajului ce părea a fi o revenire la „o semnificaţie fizică 
de natură vulgară”, însuşi lucrul de care, după o luptă 
atît de crîncenă, reuşiseră să se elibereze. De aceea, nu e 
de mirare că s-au amuzat pe seama unor astfel de nara¬ 
ţiuni biblice precum naşterea din Fecioară şi învierea. 
Venind în apărarea creştinismului, Teofil explică faptul 
că afirmaţia potrivit căreia Dumnezeu are un Fiu nu trebuie 
înţeleasă „aşa cum povestesc poeţii şi creatorii de mituri 
despre naşterea fiilor zeilor dintr-o legătură trupească 
[cu o femeie]”. Acestea şi alte paralele între criticile păgîne 
şi cele creştine la adresa mitologiei antice încercau să 
demonstreze faptul că, chiar vorbind despre Iisus ca despre 
Fiul lui Dumnezeu, „nu spunem poveşti de necrezut atunci 
cînd explicăm doctrinele despre Iisus”. 

Uneori, atacurile păgîne loveau în inima Evangheliei 
creştine. In ciuda ambiguităţii care pare să fie prezentă 
în lucrările Părinţilor în secolele al II-lea şi al III-lea cu 
privire la chestiunile legate de îndreptare, har şi iertare, 
ei au fost nevoiţi să răspundă la aceste întrebări conţinute 
în atacurile păgîne. Celsus era într-o bună măsură purtă¬ 
torul de cuvînt al păgînismului atunci cînd ataca Evanghelia 
iertării, considerînd-o fără valoare: „Cei care cheamă oame¬ 
nii pe calea altor mistere le spun mai întîi: «Cel care are 
mîini curate şi o limbă înţeleaptă». ...Dar să vedem ce fel 
de oameni cheamă aceşti creştini. «Cel care este păcătos, 
zic ei, cel care este neînţelept, cel care este copil, într-un 
cuvînt, cel care este nenorocit, acela va fi primit în împă¬ 
răţia lui Dumnezeu»”. Iulian îşi exprima o părere asemă¬ 
nătoare despre făgăduinţa iertării prin botez. Astfel de 
atacuri i-au determinat chiar şi pe acei Părinţi a căror 

doctrină a harului nu era atît de profundă să vadă că dacă 
„facem comparaţia între Hristos şi celelalte zeităţi, cîntă- 
rind binefacerile în sănătate [sau mîntuire] pe care ni le 
aduc” am recunoaşte că „ajutorul le este dat de către zei 
celor buni, iar greşelile celor răi sînt ignorate”, pe cînd 
dimpotrivă „Hristos s-a îngrijit în egală măsură de cei 
Arnob Gent. 1.49 buni şi de cei răi”. Probabil, mai mult decît au putut eţ 

(csbl 4:33) înşişi recunoaşte, aceşti purtători de cuvînt ai creştinis¬ 

mului au subliniat caracterul distinct al mesajului creştin 
ca făgăduinţă a sănătăţii şi mîntuirii, întemeiată nu pe 
învrednicire, ci pe nevoie; în acest caz, ca şi în celelalte, 
criticii păgîni ai creştinismului s-au dovedit uneori mai 
profunzi în stabilirea acestui caracter distinct decît au 
fost apărătorii creştinismului. 

Tot astfel, criticii păgîni au înţeles unicitatea lui Iisus 
Hristos într-un mod care era uneori mai tranşant decît 
teologia apologeţilor creştini, determinînd prin această 
provocare o afirmare mult mai viguroasă a doctrinei creş¬ 
tine. Nu numai întîmplarea în sine a învierii lui Hristos, 
or ceis. 2.56 (ccs 2:178) văzută ca o relatare a unei femei isterice, a stîmit focul 
criticilor păgîni, ci mai ales semnificaţia care se atribuia 
învierii de către teologia creştină. Niciunde nu este expri¬ 
mată această semnificaţie cu mai multă tărie decît în 
polemica unor teologi creştini împotriva doctrinei păgîne 
a sufletului nemuritor. „Sufletul nu este prin el însuşi 
ibţ. Disc. 13 (tu 4-i: i4> nemuritor, oh, grecilor, ci muritor. Şi totuşi, este posibil ca 

el să nu moară.” Prin aceste cuvinte Taţian dădea glas 
doctrinei care susţinea că viaţa de după moarte nu este o 
înfăptuire a omului, şi cu atît mai puţin averea lui trai¬ 
nică, ci un dar de la Dumnezeu prin învierea lui Hristos. 
Vezi infra. pp 142160 Chiar şi după ce viziunea apocaliptică a fost eclipsată, iar 

nemurirea sufletului a devenit un element bine stabilit în 
Vezi infra. pp. 74-75 învăţătura creştină, această accentuare a iniţiativei divine 

în dobîndirea vieţii veşnice a continuat să funcţioneze ca 
o piedică în calea unor consecinţe mai profunde ale acestor 
schimbări. Astfel, atacurile autorilor păgîni la adresa mesa¬ 
jului creştin şi-au păstrat amprenta asupra doctrinelor 
Bisericii încă mult timp după ce provocarea exterioară îşi 
pierduse eficienţa. 

Replica dată de apologeţi acestei provocări a continuat 
şi ea să afecteze dezvoltarea doctrinei creştine în mod 
direct şi indirect. Drept răspuns la criticile păgîne legate 
de naraţiunile biblice, apologeţii creştini, asemenea pre¬ 
decesorilor lor evrei, au preluat şi adaptat metodele 
chiar şi vocabularul alegorismului păgîn. Nici cea mai 

NAŞTEREA TRADIŢIEI UNIVERSALE (100-600) 

şocantă dintre relatările biblice nu putea să se compare cu 
duritatea şi „absurditatea blasfematoare” a miturilor gre¬ 
ceşti, în care zeii erau reprezentaţi ca fiind supraomeneşti 
nu în virtute, ci în longevitate, „nefiind mult mai înzes¬ 
traţi în guvernare decît în viciu”. Apologeţii ofereau 
nesfîrşite exemple de aventuri amoroase ale zeilor, avînd 
grijă să precizeze că detaliile pornografice erau citate 
chiar din autorii păgîni. Cei care reprezentau divinitatea 
într-un mod atît de ruşinos nu aveau dreptul să reproşeze 
creştinilor „naşterea lui Dumnezeu în chip de om. ...Căci 
nu le este îngăduit nici măcar să compare concepţia noastră 
despre Dumnezeu cu a celor care se tăvălesc prin noroi”. 
Dacă miturile ar fi adevărate, ele nu ar trebui admise în 
public ; dacă ar fi false, ele nu ar trebui să circule printre 
oamenii religioşi. Pentru a ieşi din această dilemă, păgînii 
erudiţi apelau adesea la exegeza alegorică. Un păgîn rafi¬ 
nat precum Celsus „pretinde că propria lui exegeză asupra 
anticilor este în deplină armonie cu intenţia lor de a înfă¬ 
ţişa adevărul într-o formă voalată, pentru a fi dezvăluit 
prin exegeză filozofică, în timp ce exegeza iudaică şi cea 
creştină sînt prin excelenţă defensive”; Porfiriu l-a acuzat 
pe Origen că a aplicat greşit alegoria elenistică în con¬ 
textul Scripturilor ebraice. In replica adresată lui Celsus, 
Origen era dispus să facă unele concesii cu privire la 
valabilitatea interpretării alegorice a poemelor homerice. 
Totuşi, cei mai mulţi autori creştini au denunţat alegoria 
stoică şi de altă factură ca fiind „mărul discordiei prin 
care se caută întotdeauna nu adevărul, ci imaginea, apa¬ 
renţa şi umbra sa”. Apologeţii îi citau pe filozofii păgîni 
împotriva religiei păgîne, dar, în acelaşi timp, îi denunţau 
pentru superficialitatea eforturilor lor de a pune în acord 
concepţia lor cu cea a lui Homer şi Hesiod. Seneca s-a 
aflat „adesea în armonie cu noi”; însă Socrate a fost cel 
mai important dintre toţi, întrucît s-a abţinut de la pre¬ 
zentarea alegorică a lui Homer şi l-a îndepărtat. 

Motivul acestei importanţe era faptul că Hristos fusese 
„cunoscut în parte chiar şi de către Socrate”. în toiul 
disputei cu apărătorii păgîni, apologeţii au fost nevoiţi să 
admită că atît creştinismul, cît şi strămoşul său, iudais¬ 
mul, nu deţineau monopolul asupra învăţăturilor morale 
şi doctrinare a căror superioritate încercau să o demon¬ 
streze apologeţii creştini. într-o oarecare măsură, acest 
lucru implica şi recunoaşterea tacită a prezenţei în sînul 
gîndirii creştine a unor doctrine împrumutate din filozofia 
greacă. Pentru a justifica prezenţa acestor învăţături în 

filozofia păgînă, apologeţii au recurs la mai multe mijloace. 
Iustin a încercat să găsească o legătură între filozofi şi 
Logosul preexistent. Sămînţa raţiunii (Aoyoc; OTTEppaTiKOţ) 
din om a fost cea care i-a ajutat pe gînditorii păgîni precum 
Socrate să întrevadă ceea ce a ajuns să fie văzut cu clari¬ 
tate prin revelaţia Logosului în persoana lui Iisus. Aşa 
cum Logosul fusese prevestit vag în nenumărate feluri pe 
parcursul istoriei lui Israel, tot astfel şi ceea ce aflase 
păgînismul despre Dumnezeu şi despre calea cea bună 
putea fi descoperit în acţiunea universală a Logosului. 
Stoicii, poeţii şi istoricii „au vorbit toţi cu dreptate după 
puterea seminţei Logosului [din ei]”. Dar, o dată cu întru¬ 
parea Logosului, cei care se aflaseră sub tutela lui puteau 
acum să înţeleagă deplina semnificaţie a intuiţiilor lor. 
Origen considera şi el că „Logosul care s-a sălăşluit în 
Hristos... i-a inspirat pe oameni cu mult înainte”. Modul 
cum au folosit apologeţii ideea Logosului în disputa lor cu 
clasicismul a contribuit cu siguranţă la intrarea acestui 
concept în vocabularul creştin despre Hristos, însă au 
existat şi alţi factori nu'mai puţin importanţi. 

Încercînd să explice prezenţa elementelor bune şi 
nobile în păgînism, Tertulian a folosit ideea legii naturale 
şi mai puţin pe cea a Logosului seminal. în concepţia lui, 
aceste elemente includeau cunoaşterea existenţei, 
bunătăţii şi dreptăţii lui Dumnezeu, dar, mai ales, 
preceptele morale care decurg din această cunoaştere. 
Legea naturii era în concordanţă cu revelaţia creştină în 
ceea ce priveşte condamnarea răului moral. Chiar şi în 
perioada lui montanistă, Tertulian a apelat la „legea 
Creatorului”, avînd probabil în minte această lege a firii. 
Spre deosebire de învăţătura iudaică despre legea lui 
Moise, Tertulian susţinea că legea naturală primordială, 
care fusese dată sub formă nescrisă lui Adam şi Evei, şi, 
prin ei, tuturor neamurilor, era acum „îndreptată”. Origen 
folosea obişnuita distincţie stoică dintre „legea absolută a 
naturii” şi „codul scris al cetăţilor” pentru a justifica 
refuzul creştin de a se supune legilor idolatre ale 
păgînilor, inclusiv ale Rohiei; „se pare că el a fost primul 
care a justificat dreptul de a se opune tiraniei apelînd la 
legea naturală.” însă acceptarea creştină a ideii păgîne a 
legii naturale nu l-a obligat pe un teolog creştin de talia 
lui Origen să ignore relativitatea legilor neamurilor. Cea 
mai mare parte a istoriei gîndirii creştine despre legea 
naturală este strîns legată de formarea eticii sociale 
creştine şi mai puţin de istoria doctrinei; însă legea 

naturală a jucat un rol însemnat în strădania primilor 
teologi de a face faţă păgînismului şi a continuat să „ofere 
Bisericilor surori aparţinînd romano-catolicismului apu¬ 
sean, luteranismului şi calvinismului mijloacele necesare 
pentru a se defini şi forma ca un întreg unitar de civilizaţie 
creştină”. De-abia o dată cu noua apologetică a Iluminis¬ 
mului această definiţie a legii naturale va întîmpina o 
opoziţie fundamentală. 

Cea mai răspîndită teorie propusă de Părinţii Bisericii 
pentru a justifica adevărul în păgînism sugera proveni¬ 
enţa acestuia din Vechiul Testament. Nu era o idee tocmai 
nouă, ci fusese folosită de apologeţii evrei. Aristobul pre¬ 
tindea că atît Platon, cît şi Pitagora îl citiseră pe Moise; 
Filon atribuia origini biblice unor doctrine greceşti; iar 
Iosephus susţinea că Biblia iudaică era sursa multora 
dintre cele mai profunde idei păgîne. în acelaşi sens, Iustin 
îl considera pe Moise izvorul doctrinei creaţiei expuse de 
Platon în Timaios, adăugind totuşi că, în rîndul creştinilor, 
această doctrină nu era mărturisită numai de către cei 
învăţaţi, ci şi de neştiutorii de carte. Origen vedea şi el 
originile dialogului Phaidros al lui Platon tot în Biblie, 
mărturisind că a preluat această explicaţie de la alţi autori. 
Teofil din Antiohia îi acuza pe poeţii şi filozofii greci de 
a fi „plagiat Scripturile pentru a da credibilitate doctri¬ 
nelor lor”. Minucius Felix considera diferitele noţiuni filo¬ 
zofice legate de nenorocirea care pîndeşte lumea drept 
dovadă a faptului că „prorocirile sfinte ale profeţilor” au 
oferit filozofilor fundamentul pe care şi-au întemeiat presim¬ 
ţirea corectă, dar totuşi „deformată”. în mod similar, deşi 
admitea posibilitatea ca filozofii să fi studiat Scripturile, 
Tertulian insista asupra faptului că prejudecăţile lor îi 
împiedicaseră să înţeleagă adevărul biblic. Augustin admi¬ 
tea şi el ipoteza, pe care o preluase de la Ambrozie, ca 
Platon să fi studiat Biblia pe cînd se afla, împreună cu 
Ieremia, în Egipt; mai tîrziu, Augustin şi-a retras această 
afirmaţie în absenţa unor dovezi istorice şi cronologice, 
dar a continuat să aibă sentimentul că o oarecare cunoaş¬ 
tere a Bibliei era singura explicaţie posibilă a cosmologiei 
şi ontologiei lui Platon. 

Clement din Alexandria susţinea şi el că doctrina lui 
Platon expusă în Timaios „vine de la evrei”, însă avea alte 
explicaţii pentru paralelele dintre filozofie şi revelaţie. 
„El începe cu posibilitatea ca adevărul conţinut în filozofie 
să fi fost rezultatul unui accident în iconomia providen¬ 
ţială a lui Dumnezeu. Continuă cu atribuirea elementului 

de adevăr din filozofie revelaţiei generale sau chiar îi 
aseamănă pe filozofii greci cu profeţii Vechiului Testament. 
Şi încheie spunînd că filozofia îşi datorează existenţa unei 
reflectări a adevărului etern, iar filozofii l-au văzut pe 
Dumnezeu - o viziune imperfectă, vagă, neclară şi totuşi 
adevărată”. Este desigur adevărat că multe dintre ideile 
care păreau atît de asemănătoare învăţăturilor filozofice 
erau mai curînd puse pe seama Vechiului Testament decît 
găsite cu adevărat acolo; de pildă, doctrina creaţiei a lui 
Clement îi datora în numeroase privinţe mai mult lui 
Platon decît lui Moise, deşi pretindea că a descoperit-o la 
Moise mai curînd decît la Platon, fiind nevoit să explice 
această paralelă stînjenitoare. 

Acest efort de a demonstra că adevărul revelaţiei, care 
fusese şi el afirmat de către filozofii păgîni, a fost dezvă¬ 
luit mai întîi în Vechiul Testament nu era o simplă moda¬ 
litate de a găsi un suport biblic pentru o doctrină sau alta, 
ci era parte şi dintr-o campanie de demonstrare a supe¬ 
riorităţii doctrinei creştine pe temeiul vechimii sale. în 
viziunea păgînă, vechimea conferea autoritate unui sistem 
de gîndire sau de credinţă. Celsus a atacat creştinismul 
în numele „unei doctrine vechi care a existat de la bun 
început, care a fost păstrată întotdeauna de către cele mai 
înţelepte neamuri şi cetăţi şi cei mai înţelepţi oameni”. 
Hristos era dispreţuit de păgîni ca fiind „numai de ieri”, 
ca unul care „nu fusese cunoscut după nume” pînă în 
vremea sa. Or, aşa cum parafrazează Arnobiu, argumen¬ 
tele păgînilor pe baza presupusei lor vechimi, „credinţele 
voastre religioase [ale păgînilor] le precedă pe cele pe 
care le-am adoptat noi cu mulţi ani şi, pentru acest motiv, 
sînt mai adevărate întrucît sînt confirmate prin autori¬ 
tatea vîrstei”. Dat fiind că mesajul creştin nu se baza 
numai pe un adevăr veşnic, ci şi pe evenimentele istorice 
ale vieţii, morţii şi învierii lui Iisus în vremea lui Ponţiu 
Pilat, era discreditat ca inovaţie. 

însă mesajul creştin nu se limita la propovăduirea 
acestor evenimente ; dimpotrivă, apologeţii, împreună cu 
întreaga Biserică, credeau că aceste evenimente fuseseră 
prevestite în Sfintele Scripturi ale Vechiului Testament. 
Plecînd de la Homer şi de la Moise, „unul fiind primul 
poet şi istoric, iar celălalt întemeietorul întregii înţelep¬ 
ciuni barbare”, Taţian a încercat să dovedească faptul că 
„doctrinele noastre sînt mai vechi nu numai decît cele ale 
grecilor, ci şi decît inventarea scrisului”. Maestrul lui 
Taţian, Iustin, care a apărat cauza inovaţiilor creştine 

împotriva iudaismului, afirmase mai înainte că Vechiul 
Testament, care se afla „acum în posesia tuturor evreilor 
din întreaga lume”, dar care aparţinea de fapt creşti¬ 
nismului, era „mult mai vechi decît scriitorii greci”. Iar 
Tertulian declara: „Moise şi Dumnezeu au existat înain¬ 
tea tuturor Lykurgilor sau Solonilor voştri. Nu este nici o 
singură epocă mai recentă care să nu-şi fi tras seva din 
sursele primordiale”. Dezvoltînd aceste argumente, Clement 
din Alexandria a demonstrat, după cum rezumă Eusebiu, 
„că Moise şi neamul evreiesc au rădăcini mult mai înde¬ 
părtate decît grecii”. Răspunzînd comentariilor sarcastice 
ale lui Celsus cu privire la originile recente şi nepămîn- 
teşti ale învăţăturii creştine, Origen susţine că „Moise şi 
proorocii... nu sînt mai vechi numai decît Platon, ci şi 
decît Homer şi descoperirea scrisului de către greci. Ei nu 
au spus aceste lucruri, aşa cum crede Celsus, «pentru că 
l-au înţeles greşit pe Platon». Cum puteau ei să audă un 
om care încă nu se născuse?”. 

Se pare că Ambrozie a fost unul dintre puţinii apă¬ 
rători ai creştinismului care a admis, în disputa lui cu 
Symmachus, că argumentul vechimii nu este pertinent; 
căci nu „mulţimea anilor, ci a valorilor morale este de 
lăudat. Nu este o ruşine să treci la ceva mai bun”. Insă 
acest argument a fost susţinut în continuare de către cei 
mai mulţi apologeţi în duda faptului, menţionat uneori în 
scrierile opozanţilor păgîni, că unele dintre doctrinele, a 
căror vechime o demonstrau prin intermediul Vechiului 
Testament, nu erau în mod explicit formulate acolo, ci 
intraseră în teologia creştină prin filozofia greacă şi de-abia 
atunci fuseseră descoperite în Scripturile iudaice. 

Deşi Clement din Alexandria le-a spus grecilor că erau 
„îndatoraţi evreilor” pentru ideile lui Platon din Timaios, 
de fapt era el însuşi îndatorat lui Timaios. Cu toate aces¬ 
tea, s-a alăturat celorlalţi apologeţi în apărarea a ceea ce 
credea el că este viziunea biblică a creaţiei împotriva 
cosmogoniilor filozofilor, inclusiv cosmogonia din Timaios. 
Cînd „corul filozofilor” s-a făcut vinovat de „deificarea uni¬ 
versului” în loc „să caute Creatorul universului”, era nevoie 
să li se spună că „universul a fost creat prin simpla voinţă 
[a lui Dumnezeu]. Căci Dumnezeu singur l-a făcut, fiindcă 
numai El şste Dumnezeu în fiinţa sa (ovTwq ). Printr-un 
simplu act de voinţă el creează (SiipioupyEÎ); şi după ce 
a voit pur şi simplu, lucrurile iau naştere”. Spre deose¬ 
bire de ideea platonică a demiurgului, Clement afirma 
că Dumnezeu însuşi este demiurgul tuturor lucrurilor. 

Pe baza acestor afirmaţii şi a altora asemănătoare, 
E.F. Osbom a tras concluzia potrivit căreia „Clement este 
prima persoană care elaborează şi argumentează doctrina 
creaţiei ex nihilo”. 

însă Tertulian, contemporan cu Clement, a desăvîr- 
şit doctrina creaţiei din nimic în lucrarea împotriva lui 
Hermogene. Se pare că, într-o oarecare măsură, a fost 
influenţat de Teofil din Antiohia, care afirmase, contrar 
ideii platonice a coexistenţei în eternitate a lui Dumnezeu 
şi a materiei, că „puterea lui Dumnezeu se manifestă în 
aceea că, din lucruri care nu sînt, face orice doreşte” şi prin 
urmare, „nimic nu este părtaş în veşnicie cu Dumnezeu”. 
Recunoscînd faptul că în Biblie nu se menţionează în mod 
explicit creaţia din nimic, ci doar implicit, Tertulian argu¬ 
mentează : „dacă Dumnezeu a putut face toate lucrurile 
din nimic, atunci şi Scriptura a putut omite să adauge că 
le-a făcut din nimic, dar ar fi trebuit negreşit să spună că 
le-a făcut din materie, dacă ar fi fost aşa; căci prima 
posibilitate ar fi cu totul de înţeles, chiar dacă nu ar fi 
afirmată în mod explicit, însă a doua ar fi îndoielnică 
dacă nu ar fi menţionată”. Apologeţi precum Clement, 
Teofil şi Tertulian au recunoscut că ideea coexistenţei în 
veşnicie a lui Dumnezeu şi a materiei contrazice teza 
suveranităţii şi libertăţii lui Dumnezeu. în ciuda dificultă¬ 
ţilor generate de doctrina creaţiei ex nihilo pentru orice 
încercare de a rezolva problema răului, alternativele la 
această doctrină păreau a fi un panteism care susţinea că 
„Dumnezeu şi materia sînt identici, două nume pentru 
acelaşi lucru” sau un dualism care putea fi depăşit, dacă 
putea fi totuşi rezolvat, negînd faptul că Dumnezeu 
Creatorul „a făcut toate lucrurile liber şi prin propria lui 
putere, le-a rînduit şi le-a isprăvit, iar voinţa lui este 
substanţa tuturor lucrurilor”. 

Potrivit lui Irineu, Dumnezeu Creatorul „s-a dezvăluit 
ca fiind unul şi singurul Dumnezeu care a creat toate 
lucrurile, care este atotputernic şi singurul Tată înteme¬ 
ietor şi modelator al tuturor lucrurilor, văzute şi nevă¬ 
zute”. Combătînd politeismul mitologic şi doctrina coexis¬ 
tenţei în veşnicie a lui Dumnezeu şi a materiei, apologeţii 
au afirmat transcendenţa divină şi monoteismul (sau aşa 
cum îl numeau ei, „monarhia”). Ei „folosesc termenul 
aproape întotdeauna cu referire la monarhia absolută a 
lui Dumnezeu, iar sensul principal este acela de atotpu¬ 
ternicie. Dar, de vreme ce atotputernicia implică exercita¬ 
rea ei de către o singură putere absolută, atunci ajunge să 

însemne monoteism”. Atît timp cît provocarea la adresa 
doctrinei creştine venea din partea politeismului clasic, a 
panteismului filozofic sau a gnosticismului, această accen¬ 
tuare a „monarhiei” îi apropia pe apologeţi de doctrina 
despre Dumnezeu din Vechiul Testament, în ciuda diver¬ 
genţelor lor cu iudaismul. Insă atunci cînd gîndirea creş¬ 
tină a trebuit să argumenteze adecvarea dintre voia 
(iconomia) divină în Hristos şi monoteism, şi-a asumat 
sarcina mult mai subtilă de a demonstra faptul că doctrina 
„despre Treime... nu contrazice nicidecum monarhia, 
păstrînd în acelaşi timp şi iconomia divină”. 

Susţinînd concepţia biblică a creaţiei, apologeţii s-au 
văzut obligaţi să clarifice şi problema sensului istoriei. 
Gîndirea istorică greacă fusese marcată de elementele 
care se repetă constant în istoria umană; una dintre moda¬ 
lităţile, deşi nu singura, prin care grecii interpretau isto¬ 
ria era teoria ciclurilor. In ceea ce îi priveşte pe romani, 
un accentuat simţ al destinului vizionar i-a determinat să 
revizuiască această teorie ; s-a afirmat că, deşi evenimen¬ 
tele anterioare prevestiseră ascensiunea Romei, cum a 
spus Virgiliu, distrugerea fostelor civilizaţii nu era un 
indiciu pentru cursul inevitabil al istoriei imperiului, atît 
timp cît Roma rămînea credincioasă idealurilor trecutului. 
Afirmînd loialitatea creştinilor faţă de imperiu, dar, în 
acelaşi timp, repudiind zeificarea împăratului, teologii 
apologeţi au fost nevoiţi să-şi justifice concepţia diferită 
asupra istoriei. Pentru propovăduirea creştină era nece¬ 
sară premisa că evenimentele istorice sînt irepetabile; 
altminteri, „ar fi inevitabil, conform teoriei ciclicităţii, ca 
Moise să iasă mereu din Egipt împreună cu poporul său, 
[iar] Iisus să se întrupeze iarăşi şi să facă aceleaşi lucruri 
pe care le-a făcut, nu numai o singură dată, ci un număr 
infinit de ori potrivit ciclurilor”. Spre deosebire de con¬ 
cepţia romană, Tertulian afirma că „toate neamurile au 
avut imperiu, fiecare la timpul său... pînă cînd în cele din 
urmă romanii au preluat conducerea aproape universală”, 
adăugind ca o prevestire sumbră: „Ceea ce [Dumnezeu] a 
hărăzit [Imperiului Roman], numai cei care Ii stau foarte 
aproape ştiu”. 

Cînd o anumită concepţie teologică era dominată, aşa 
cum s-a întîmplat la un moment dat cu Tertulian, de o esha- 
tologie futuristică pregnantă, aceasta putea împărtăşi 
credinţa romană potrivit căreia imperiul reprezenta faza 
finală a împlinirii omeneşti, dar cu un amendament, şi 
anume că acum era timpul pentru faza finală a intervenţiei 

divine. Fiindcă această intervenţie nu venea, oricum nu în 
forma aşteptată de mulţi, apologeţii erau nevoiţi să ia în 
calcul posibilitatea ca lumea să meargă mai departe chiar şi 
fără imperiu, aşa cum îl cunoscuseră ei. Adesea se întorceau 
la concepţia mai generală despre „providenţa lui Dumnezeu, 
care le potriveşte pe toate la vremea lor”. O asemenea inter¬ 
pretare a providenţei, ca şi monoteismul al cărui corolar 
era, complica în mod serios problema răului şi a liberului 
arbitru, după cum sugerează Origen: „Ca urmare a atot- 
cunoaşterii [lui Dumnezeu], faptele libere ale omului sînt 
în armonie cu acea alcătuire a întregului care este nece¬ 
sară existenţei universului”. Doctrina providenţei divine a 
devenit conceptul standard la care se raportau teologii 
atunci cînd luau în discuţie problema istoriei. Augustin va 
fi cel care va lămuri ideea creştină conform căreia, datorită^ 
lui Hristos şi în ciuda „tuturor aparenţelor, istoria umană' 
nu este alcătuită dintr-o serie de structuri repetitive, ci 
reflectă o înaintare sigură, deşi inconstantă, spre ţelul final”. 

Preocupaţi atît de aspectele morale, cît şi de cele doctri¬ 
nare, apologeţii încercau, de asemenea, să dovedească şi 
să apere superioritatea eticii creştine. Dintre strategiile 
utilizate în acest scop, cea mai importantă, din punct 
de vedere doctrinar, era interpretarea pe care o dădeau 
Evangheliei creştine, ca fiind „legea cea nouă”. Cînd vorbea 
despre „legea cea nouă a Domnului nostru Iisus Hristos, 
care nu este sub jugul necesităţii”, Barnaba stabilea un 
model urmat mai tîrziu de mulţi teologi. Iustin îl numea 
pe Hristos „noul întemeietor al legii”, iar Origen îi spunea 
„dătătorul de lege al creştinilor”; pînă în epoca lui Ciprian 
expresii de felul „legea evanghelică” sau „legea evanghe¬ 
liei” deveniseră deja obişnuite pentru desemnarea mesa¬ 
jului creştin. După cum sugera Moritz von Engelhardt, 
asemenea sintagme „au intrat în vocabularul creştin fără 
a indica în mod obligatoriu o înclinaţie către*un mod de 
gîndire iudeo-creştin. Iar ceva care ar putea fi interpretat 
oricum altfel, în acest sens capătă, în contextul respectiv, 
un înţeles diferit, evanghelic”. „Legea cea nouă” impunea 
noi cerinţe (cunoaşterea lui Hristos, căinţă şi o viaţă curată 
după convertire), dar venea şi cu noi promisiuni (iertarea 
păcatelor şi viaţă veşnică). Insă cînd contextul iudaic al 
unor termeni precum „legămînt” le-a devenit creştinilor 
mai puţin evident, „legea nouă” şi-a pierdut şi ea unele 
dintre conotaţiile anterioare. 

Pe măsură ce creştinismul devenea din ce în ce mai res¬ 
pectabil din punct de vedere social, apologeţii săi deveneau 

din ce în ce mai respectabili din punct de vedere filozofic. 
Mult timp după adoptarea oficială a creştinismului de 
către împărat şi, în cele din urmă, şi de legea imperiului, 
teologii creştini încă mai scriau tratate apologetice. Summa 
contra geritiles a lui Toma din Aquino a fost scrisă într-o 
perioadă cînd mai rămăseseră cu siguranţă foarte puţine 
„neamuri” păgîne în Europa occidentală şi cînd cei cărora 
le era adresată nu puteau să o înţeleagă. Dar tonul acestui 
tratat şi al celor din secolele anterioare indică faptul că 
bătălia era cîştigată, dar nu se încheiase. Confirmarea 
dovezilor existenţei lui Dumnezeu a devenit o parte inte¬ 
grantă a demersului teologic creştin abia atunci cînd nu a 
mai fost necesară în scopuri apologetice, ci pentru a întări 
faptul că triumful revelaţiei nu fusese obţinut cu foarte 
multă uşurinţă. Pe de altă parte, raţiunea îşi putea relua 
locul meritat o dată ce era asigurată subordonarea ei faţă 
de revelaţie. Ca şi în cazul dialogurilor adversus Judaeos, 
tratatele apologetice împotriva clasicismului au devenit 
din ce în ce mai mult o funcţie a teologiei bisericeşti şi au 
continuat să fie astfel în cele mai multe dintre marile 
sisteme din istoria gîndirii creştine pînă în perioada ilumi¬ 
nistă, cînd doctrina creştină a fost nevoită să adopte din 
nou o atitudine defensivă şi să reconsidere semnificaţia 
victoriei ei anterioare în disputa cu gîndirea clasică. în acel 
moment abordarea apologetică, precum cea din operele 
lui Origen, a stîmit din nou interesul teologilor. 

Biruinţa apologeticii creştine a fost pecetluită în două 
moduri distincte ilustrate de Eusebiu şi Augustin. Eusebiu, 
ştiinţei de Carte şi hărniciei căruia veacurile următoare le 
datorează o mare parte din ceea ce s-a păstrat despre 
istoria primelor apologii creştine, şi-a dedicat o mare parte 
a imensei sale creaţii literare apărării creştinismului. Trata¬ 
tul lui în două părţi, Praeparatio evangelica şi Demonstratio 
euangelica, a fost considerat, „cu toate defectele lui... pro¬ 
babil cea mai importantă lucrare apologetică a Bisericii 
Lightfoot ( 1880 ) 331 primare”. în acest tratat, a rezumat şi elaborat cele mai 

multe dintre argumentele pe care le-am prezentat noi în 
detaliu, distingîndu-se în mod vădit de predecesorii săi pe 
care îi critica pentru insistenţa lor asupra „argumentelor 
Eu». p . i . 1.3.7 (Gcs 43 : ii) dialectice” (Aoyoi) în dauna „faptelor istorice” (î-pya). Pentru 

a îndrepta acest neajuns, Eusebiu a scris lucrări istorice, 
mai întîi o Cronică şi apoi Istoria bsericească, ambele 
încercînd să demonstreze, mai mult prin fapte istorice decît 
numai prin argumente dialectice, faptul că Hristos şi creş- 
Eus. H.e. 2 pr.i (Gcs 9; 102 ) tinismul au o mare vechime şi că istoria creştinismului 

este universală. Şi aceasta a făcut-o drept răspuns la 
repetatele acuzaţii păgîne potrivit cărora creştinismul era 
prea recent şi prea provincial ca să merite o atenţie deose¬ 
bită. El şi-a conceput apologia sub forma unei relatări 
istorice, punînd astfel bazele istoriei ecleziastice. Pe cînd 
scria Ist oria bisericească, justificarea politică a apologiilor 
creştine a dispărut o dată cu convertirea lui Constantin ; 
totuşi, el a continuat să lucreze la apologia adresată inte¬ 
lectualilor, care s-a dovedit necesară timp mai îndelungat 
decît apologia adresată imperiului. 

Acest decalaj dintre cele două tipuri de apologii i-a 
oferit ocazia lui Augustin să vină în apărarea creştinismu¬ 
lui împotriva gîndirii clasice scriind Cetatea lui Dumnezeu. 
Această lucrare era o „încercare de a răspunde celor care 
pun pe seama religiei lui Hristos toate războaiele care 
distrug lumea şi, mai ales, recenta prădare a Romei de 
36) către barbari”. In Cetatea lui Dumnezeu, Augustin repetă 
multe dintre argumentele împotriva păgînismului şi în 
favoarea creştinismului care deveniseră locuri comune ale 
literaturii apologetice, dar le-a organizat într-o interpre¬ 
tare a istoriei lumii, în care planul etern al lui Dumnezeu 
era întruchipat de cetatea lui Dumnezeu. Unii apologeţi 
afirmaseră mai devreme că, departe de a fi o ameninţare 
pentru Roma, cum pretindeau adversarii, creştinismul 
venea de fapt în sprijinul guvernărilor juste. In concepţia lui 
despre istoria lumii, Augustin a interpretat acest argument 
ca un conflict între urmaşii spirituali ai lui Abel şi cei ai lui 
Cain, susţinînd că prăbuşirea idealului roman se datora 
eşecului imperiului de a recunoaşte adevărata sursă a 
puterii sale. Atît în istoria poporului ales, cît şi prin vieţile 
„păgînilor sfinţi” Dumnezeu şi-a făcut cunoscută cetatea în 
rîndul oamenilor. Destinul acesteia este Ierusalimul ceresc, 
care, în descrierea de la sfîrşitul Cetăţii lui Dumnezeu, 
uneşte şi transformă multe dintre temele viziunilor apo¬ 
caliptice din primii ani ai creştinismului. Asemenea lui 
Eusebiu, Augustin a transpus apologetica în istorie; dar 
istoria nu era o simplă relatare a evoluţiei Bisericii înce- 
pînd cu apostolii, ci întregul parcurs al providenţei divine. 

Influenţa ulterioară a Istoriei bisericeşti şi a Cetăţii lui 
Dumnezeu le-a asigurat argumentelor apologeţilor un loc de 
cinste în dezvoltarea doctrinei creştine, precum şi un rol 
important în alte domenii ale gîndirii şi practicii creştine. 
Teologii creştini au interpretat gîndirea clasică, cel puţin 
pînă la Renaştere, aşa cum îi învăţaseră apologeţii Bisericii 
primare. 



64 


Gibbon (1896) 4 : 265 


Vasiliev (1958) 1:187 


Hatch (1957) 280 


v tA.,1 pt 1^ ’- r , 

NAŞTEREA TRADIŢIEI UNIVERSALE (100-600) J ' n 

v i. _ 

* ■’ * ■ A P 4 - , ‘ ,v ■* ‘ ' / . • - \ i '• * 

I 

Desfiinţarea şcolii filozofice de la Atena de către împăratul 
Iustinian în anul 529 este de obicei interpretată ca o 
victorie a teologiei creştine asupra gîndirii clasice. Potrivit 
lui Gibbon, aceasta era o epocă în care teologii creştini „se 
opuneau exerciţiului raţiunii, rezolvau orice problemă 
prin apelul la credinţă şi îi condamnau pe necredincioşi 
sau pe sceptici la focul veşnic. în nenumărate discursuri 
laborioase, ei prezentau slăbiciunea înţelegerii şi necură- 
ţia inimii, insultau natura umană a înţelepţilor Antichităţii 
şi interziceau spiritul introspecţiei filozofice, atît de respin¬ 
gător pentru doctrina sau, cel puţin, pentru firea unui 
credincios smerit”. 

I închiderea Academiei ateniene a fost mai curînd actul 
; unui constatator al decesului decît al unui călău. Prin : 
t înfiinţarea Universităţii imperiale de la Constantinopol 
de către Teodosius II, sau poate de către Constantin însuşi, 
se transferase deja centrul educaţiei greceşti de la Atena 
în noua capitală a lumii elenistice, şi astfel şcoala păgînă 
din Atena „îşi depăşise scopul” şi „nu mai era de mare 
importanţă într-un imperiu creştin”. Profesorii păgîni au 
emigrat din Atena spre Persia, dar pînă la urmă au reve¬ 
nit în imperiu, după ce au obţinut promisiunea de liberă 
trecere din partea lui Iustinian. în vremea aceea, profe¬ 
sorii de filozofie erau consideraţi nedoriţi, dar inofensivi. 
Din această interpretare ar fi foarte uşor să tragem conclu¬ 
zia greşită că teologia eliminase filozofia din preocupările 
erudiţilor: „Filozofia s-a despărţit de teologie. A devenit 
servitoarea şi rivala ei. Ea postula doctrine în loc să le 
cerceteze. Trebuia să le demonstreze adevărul sau să le 
justifice. Şi, apoi, timp de veacuri, filozofia a fost moartă”. 

Este adevărat că studiul filozofiei greceşti a scăzut 
mult în intensitate o dată cu creşterea autorităţii teologiei 
ortodoxe creştine. Dintre operele lui Aristotel se pare că 
numai Categoriile şi Despre interpretare au fost traduse 
i în latină pînă la finele epocii despre care vorbim; nici 
măcar restul tratatelor din Organon şi, cu atît mai puţin, 
tratatele etice şi metafizice nu au fost transpuse într-o 
formă care le-ar fi putut face accesibile teologilor occi¬ 
dentali. Boeţiu, traducătorul acestor tratate, intenţionase 
să transpună în latină toate lucrările lui Aristotel şi Platon, 
să „creeze o legătură armonioasă şi să demonstreze că ele 
nu dezaprobă chiar totul, după cum susţin mulţi, ci sînt în 

deplin acord cu multe dintre lucrurile care ţin de filozofie”, 
însă cele două tratate de logică au fost singurele pe care 
le-a terminat de tradus sau, oricum, singurele care s-au 
păstrat şi singurele opere aparţinînd lui Aristotel care au 
fost cunoscute de Occidentul creştin pînă în prima jumă¬ 
tate a secolului al XH-lea. De-abia atunci s-au întors gîndi- 
torii occidentali la studiul aprofundat al sistemelor filozofice. 
clasice, şi aceasta în primul rînd ca rezultat al provo¬ 
cărilor externe şi al necesităţii teologice interne. L-au 
studiat atunci pe Aristotel în calitate de teologi. Era ca şi 
cînd filozofia şi problemele filozofice ar fi dispărut din 
atenţia gînditorilor creştini vreme de jumătate de mileniu 
sau chiar mai mult. 

Şi totuşi, acelaşi Boeţiu, a cărui traducere a tratatelor 
lui Aristotel marchează sfîrşitul gîndirii clasice în aceeaşi 
măsură ca şi desfiinţarea aproape în aceeaşi perioadă a 
şcolii din Atena, a fost, de asemenea, autorul unei cărţi 
care temperează în mod serios orice astfel de interpretare 
a triumfului teologiei. Lucrarea sa, Mîngîierile filozofiei, 
„cea mai rafinată operă literară din perioada de sfîrşit a 
Antichităţii”, a jucat un rol unic în istoria literaturii şi 
evlaviei medievale. Numeroase exemplare ale lucrării au 
fost răspîndite prin bibliotecile Europei; a fost tradusă de 
regele Alfred, de Chaucer şi probabil şi de regina Elisabeta I; 
i-a alinat lui Dante Alighieri suferinţa provocată de moar¬ 
tea Beatricei. încarcerat fiind pentru trădare, pentru loia¬ 
litatea faţă de ortodoxia trinitară şi sfidarea faţă de un 
rege adept al arianismului, Boeţiu s-a aplecat asupra unui 
vechi gen de literatură clasică, discursul consolator sau 
consolatio, care fusese adaptat de Cicero după modelul 
grec. Se pare că Boeţiu a fost primul teolog creştin care 
a folosit consolatio, dar rezultatul a fost o formă de 
mîngîiere care reflectă intervenţia divină în viaţa omului 
fără nici o referinţă infailibilă la doctrina creştină despre 
Dumnezeu, fie ea ariană sau niceeană. Tema principală a 
cărţii este apărarea liberului arbitru şi a bunătăţii pro¬ 
videnţei divine, sub a cărei suveranitate i se permite desti¬ 
nului să lucreze. într-un dialog cu filozofia personificată, 
Boeţiu îşi detaliază doctrina cu privire la Dumnezeu pe 
care îl numeşte „supraveghetorul care întotdeauna ştie 
dinainte... [a cărui] privire este în deplină armonie cu 
natura viitoare a faptelor noastre căci îi răsplăteşte pe cei 
buni şi îi pedepseşte pe cei răi”. 

Este oare această doctrină o dovadă a faptului că, 
„deşi neîndoielnic un creştin practicant”, Boeţiu nutrea 

89 gînduri „care erau cele ale filozofiei păgîne”? Sau ar fi 

mai corect să susţinem că „această reprezentare a lui 
Dumnezeu este atît de caldă şi autentică în sens creştin 
încît, chiar dacă nu ar exista dovezi clare ale confesiunii 
creştine a ultimului dintre romani, am fi îndreptăţiţi să-l 
: 163 considerăm pe Boeţiu drept un gînditor creştin” ? Jude- 
cînd exclusiv pe baza conţinutului, am putea avea motive 
să ne îndoim de interpretarea tradiţională conform căreia 
Mîngîierile filozofiei ar fi fost scrise de un teolog creştin. 
Ar fi justificat să tragem de aici concluzia că autorul 
Mîngîierilor filozofiei nu putea fi acel Boeţiu căruia i s-au 
atribuit cinci tratate despre doctrina creştină, inclusiv o 
polemică împotriva lui Nestorie şi a lui Eutihie şi o lucrare 
însemnată despre doctrina despre Treime. însă, analizînd 
mai îndeaproape gîndirea şi limbajul corpusului de 
lucrări, constatăm că atît Mîngîierile filozofiei, cît şi cel 
puţin patru dintre tratatele teologice au fost scrise de acelaşi 
autor. Aceasta ar sugera că, în Mîngîierile filozofiei, Boeţiu 
împinge raţiunea pînă la limita credinţei, iar această fina¬ 
litate apologetică „explică de ce nu există nimic specific 
creştin sau biblic pe parcursul întregii lucrări”. Totuşi, 
ea nu explică de ce cel puţin un teolog ortodox, la ceas 
de mare cumpănă, găseşte mai multă mîngîiere în con¬ 
templaţia filozofică întemeiată pe raţiunea naturală decît 
în revelaţia creştină pe care o apără în lucrările sale 
teologice. 

Lucrarea lui Boeţiu, Mîngîierile filozofiei, reflectă sub 
diferite aspecte o problemă mai generală. Victoria doctri¬ 
nei dreptei credinţe creştine asupra gîndirii clasice era 
într-o oarecare măsură o victorie scump plătită, căci 
teologia care a triumfat asupra filozofiei greceşti a conti¬ 
nuat să fie modelată de atunci încoace de limbajul şi 
gîndirea metafizicii clasice. De pildă, cel de-al patrulea 
Conciliu de la Lateran din 1215 a decretat că „în Taina 
Sfintei împărtăşanii... pîinea este transsubstanţiată în 
trupul [lui Hristos], iar vinul în sîngele [Lui]”, iar Conciliul 
de la Trento a declarat în 1551 că folosirea termenului 
„transsubstanţiere” este „corectă şi potrivită”. în majo¬ 
ritatea interpretărilor teologice ale termenului „trans¬ 
substanţiere”, începînd cu cele din secolul al XlII-lea, 
cuvîntul „substanţă” este explicat pe baza sensului pe care 
îl are în filozofia clasică, spre exemplu în cartea a cincea 
a Metafizicii lui Aristotel; transsubstanţierea este prin 
urmare legată de acceptarea metafizicii sau chiar a fizicii 
aristotelice. 

Totuşi, folosirea termenului „substanţă”în cadrul dezba¬ 
terii despre prezenţa euharistică este anterioară redes¬ 
coperirii lui Aristotel. în secolul al IX-lea, Ratramnus 
vorbea despre „substanţe văzute şi totuşi nevăzute”, iar 
adversarul său, Radbertus, afirma că „însuşi trupul şi 
sîngele lui Hristos se sfinţesc din substanţa pîinii şi a vinu¬ 
lui”. Chiar şi „transsubstanţierea” era folosită în secolul 
al XH-lea în sens general. Aceste mărturii ne îndreptăţesc 
să credem că doctrina transsubstanţierii, aşa cum a fost 
ea elaborată de Conciliile 4 Lateran şi Trident, nu a impus 
filozofia lui Aristotel ca fiind indispensabilă doctrinei creş¬ 
tine. Fie că a impus-o sau nu în principiu, este sigur că a 
impus-o în practică; aşa cum legea naturală a ajuns să fie 
identificată cu o anumită formulare ecleziastică a ceea ce 
se cuvine să fie natural, tot astfel şi substanţa a ajuns să 
fie definită aşa cum a definit-o o anumită teologie filozofică. 

Transsubstanţierea este un exemplu particular a ceea 
ce s-a numit „elenizare a creştinismului”. Acuzaţia de sub¬ 
ordonare a adevărului revelaţiei divine faţă de filozofia 
greacă este foarte frecventă în istoria polemicii teologice. 
Micul labirint, scris probabil de Hipolit, atacă adopţionis- 
mul lui Teodotus şi Artemon care, printre alte greşeli, „au 
renunţat la Sfintele Scripturi ale lui Dumnezeu” şi s-au 
consacrat studiului operelor lui Euclid şi Aristotel; Nestorie 
îşi acuza adversarii în cadrul disputelor hristologice din 
secolul al V-lea de faptul că se lăsau „duşi pe un drum 
greşit de mentalitatea grecilor”. Acuzaţia urma să revină 
în atacurile Reformatorilor asupra scolasticii medievale, 
însă de-abia în epoca modernă ideea de dogmă privită ca 
elenizare a creştinismului a devenit o explicaţie frecventă 
în ceea ce priveşte dezvoltarea doctrinei creştine timpurii, 
în orice caz, „elenizarea” este un termen mult prea sim¬ 
plist şi nepotrivit pentru a descrie procesul care a condus 
la naşterea doctrinei creştine ortodoxe. Totuşi, este adevă¬ 
rat că în limbaj, şi uneori în idei, doctrina creştină orto¬ 
doxă mai păstrează încă urmele efortului său de a înţelege 
şi depăşi gîndirea păgînă, astfel încît ceea ce au moştenit 
generaţiile următoare (inclusiv acele generaţii care erau 
şi ele ignorante faţă de Antichitate) în dogma Bisericii 
include şi o bună parte din filozofia greacă. A existat cu 
siguranţă o biruinţă asupra gîndirii clasice, dar o biruinţă 
pentru care unii teologi creştini au fost dispuşi să plă¬ 
tească un preţ destul de mare. 

Cît de mare a fost preţul reiese din scrierile apologe¬ 
ţilor. Chiar şi în situaţia în care cititorul acordă atenţie 

sarcinii apologeţilor în calitate de soli ai Bisericii către 
lumea păgînă - o atenţie mai mare decît au fost dispuşi 
mulţi istorici ai doctrinei să îi acorde - totuşi „atitudinea 
lor faţă de cultura Antichităţii rămîne contradictorie. Pe 
de o parte, prinşi în focul luptei, sînt tentaţi să caute 
contraste şi să le accentueze puternic, să scoată cu orice 
preţ la iveală aspectele întunecate, să creeze un fundal 
neguros pentru a reliefa lumina strălucitoare a creştinis¬ 
mului, fără a se sfii să folosească mijloace imorale pentru 
a-şi atinge scopul. Pe de altă parte, cele mai profunde 
contraste le rămîn adesea ascunse, căci au transpus deja 
mesajul evanghelic în formele conceptuale ale vremii, 
alcătuind un tot unitar. Ei pretind că luptă pentru noua 
credinţă împotriva lumii vechi; de fapt, ei continuă în 
parte lupta dintre orientările intelectuale, care se dădea 
deja în Antichitate, adăugind doar cîteva probleme şi venind 
cu noi argumente”. Se poate spune că şi-au unit eforturile 
pentru a susţine teza că Hristos a revelat adevărata filo¬ 
zofie, veche şi totuşi nouă, ca pe o îndreptare şi, totodată, o 
împlinire a ceea ce mintea filozofilor intuise deja. 

Teologul cu cea mai mare autoritate care a susţinut 
această teză a fost Clement din Alexandria. Asemenea 
altor apologeţi, Clement a fost înfăţişat ca un elenist radi¬ 
cal, care a adaptat credinţa creştină în aşa fel încît să se 
potrivească ideilor unei filozofii străine, întrucît „tradiţia 
Bisericii îi [era] cu totul străină, atît în ansamblu cît şi în 
detaliu”. De aceea, scrierile lui au fost considerate ca avînd 
o finalitate în primul rînd sau chiar exclusiv apologetică, 
însă tema dominantă a operei sale este în mod evident 
„problema instruirii cu înţelepciune a celor necopţi” în ceea 
ce priveşte doctrina şi viaţa creştină, aşa cum spune expli¬ 
cit în Pedagogul şi cum lasă să se înţeleagă în Stromate. 
Dar în Cuvlnt către greci, Clement adresa un apel confra¬ 
ţilor lui filozofi să-şi întregească viziunea asupra lumii 
acceptîndu-1 pe Hristos. Ceea ce deja percepuseră ei din 
natura absolută a realităţii era denumit de Clement o 
mică scînteie, capabilă să aprindă focul, o urmă de înţe¬ 
lepciune şi un imbold de la Dumnezeu. îi mustra pentru 
că se mulţumeau cu o concepţie religioasă care reprezenta 
divinitatea întocmai cum o reprezentau religiile lor, în 
timp ce concepţia lor filozofică depăşise cu mult acele 
reprezentări grosolane. Modul cum îl reprezentau ei pe 
Zeus era „o imagine a unei imagini”, pe cînd adevăratul 
chip al lui Dumnezeu este Logosul; prin urmare, autentica 
„imagine a imaginii” este însăşi mintea omenească, şi nu 

statuile a căror inutilitate i-au învăţat filozofii lor să o 
recunoască. Clement descria în culori foarte vii superiori¬ 
tatea intelectuală şi morală a creştinismului chiar şi faţă 
de cele mai nobile descoperiri ale păgînilor. Căci, „ceea ce 
filozoful filozofilor doar a intuit, ucenicii lui Hristos au 
înţeles şi au mărturisit”. De aceea, el li se adresa, îmbi- 
nînd Scriptura cu Homer: „Filozofia este un îndemn cu 
viaţă lungă, ce curtează iubirea veşnică a înţelepciunii, în 
vreme ce porunca Domnului străluceşte cu putere, «lumi- 
nînd ochii». Primiţi-1 pe Hristos, primiţi darul de a vedea, 
primiţi lumina, «ca să-l cunoaşteţi bine atît pe Dumnezeu, 
cît şi pe om»”. Clement nu s-a simţit obligat să răspundă 
acuzaţiilor de imoralitate şi iraţionalitate care mai erau 
încă îndreptate împotriva vieţii şi doctrinei creştine. El 
scria precum un evanghelist printre greci. 

Importanţa filozofiei pentru doctrina sa nu trebuie să 
fie căutată cu precădere în observaţiile măgulitoare la 
adresa persoanelor sau chiar a ideilor filozofilor, în special 
Socrate şi Platon, ci mai curînd în influenţa platonismului 
din perioada de mijloc asupra gîndirii sale despre doctrine 
creştine esenţiale precum natura omului şi persoana lui 
Hristos. Pe om îl descria ca pe o făptură duală, asemenea 
centaurului din miturile clasice, alcătuit din trup şi suflet; 
era sarcina vieţii „filozofului gnostic” creştin să lupte pentru 
eliberarea sufletului de sub robia trupului, pregătindu-se 
pentru eliberarea finală, care este moartea. Această con¬ 
cepţie apare chiar şi în cele mai profunde afirmaţii ale lui 
Clement legate de doctrina creştină a omului ca făptură 
creată şi supusă păcatului, fiind reflectată în simpatia sa 
faţă de doctrina platonică a preexistenţei sufletului. O ambi¬ 
valenţă similară este evidentă şi în hristologia sa. El a afir¬ 
mat în repetate rînduri istoricitatea întrupării şi realitatea 
trupului lui Hristos; dar întrucît definiţia lui cu privire la 
adevărata umanitate avea neajunsurile pe care tocmai 
le-am precizat, tezele lui hristologice căpătau frecvent 
nuanţe docetiste. Clement nu era desigur un adept al 
docetismului, însă a estompat distincţia dintre Logos şi 
suflet într-o manieră care putea conduce la o astfel de 
concluzie. Tema hristologiei lui Clement nu era istoria 
vieţii, morţii şi învierii lui Iisus Hristos, ci Logosul divin 
care apare în această istorie. Se pare că i-a fost mai uşor 
să vorbească despre Domnul înviat decît despre suferin¬ 
ţele lui. O motivaţie pentru această preferinţă o repre¬ 
zintă concepţia lui Clement despre înviere, fie ea a lui 
Hristos sau a creştinului. Viziunea platonică mediană a 

sufletului nemuritor pare să fi fost asimilată de Clement 
învierii, în ciuda altor indicii care conduc la concluzia că el 
nu ar fi considerat sufletul ca fiind nemuritor în mod natu¬ 
ral. Aceasta nu era o simplă elenizare a mesajului creştin, 
cum reiese foarte clar din polemicile lui împotriva gnosti¬ 
cismului ; dar nu era nici o victorie aşa de mare a doctrinei 
creştine asupra gîndirii greceşti pe cît părea să fie. 

Origen a fost şi el reprezentat ca un elenist înverşunat; 
unul dintre contemporanii săi păgîni spunea despre el că 
„în vreme ce felul lui de viaţă era creştin şi opus legii, 
gîndea ca un. grec, împletind idei ale grecilor cu legende 
străine”. Din numeroasele lucrări ale lui Origen pe margi¬ 
nea Bibliei reiese limpede faptul că el se baza mult mai 
puţin decît Clement pe noţiunea de tradiţie secretă şi că 
era mult mai hotărît decît acesta să-şi păstreze specu¬ 
laţiile în limitele tradiţiei. Prin urmare, tensiunea dintre 
doctrina biblică şi cea filozofică era cu atît mai acută la 
Origen. O ilustrare relevantă a acestei tensiuni este con¬ 
cepţia lui Origen despre înviere, căreia i-a dedicat două 
cărţi şi două dialoguri (toate pierdute, cu excepţia cîtorva 
fragmente). Doctrina învierii trupeşti reale era „propovă¬ 
duită în biserici... pentru oamenii simpli şi pentru ure¬ 
chile mulţimii pe care credinţa îi conduce spre o viaţă mai 
bună”. Insă Origen considera această doctrină drept o 
alegorie a învăţăturii potrivit căreia „în trup sălăşluieşte 
un anumit principiu care nu este supus stricăciunii şi 
care salvează trupul de la stricăciune” — nu acelaşi trup 
care a cunoscut moartea, ci un trup pregătit pentru noua 
viaţă în veşnicie. Pe de altă parte, Origen recunoştea 
faptul că era, asemenea filozofilor păgîni, adeptul doctri¬ 
nei nemuririi sufletului. Susţinea, de asemenea, ideea pre- 
existenţei şi căderii ulterioare a sufletului a cărui „viaţă 
nu începe cînd acesta este unit cu trupul”. In viziunea 
unui alt creştin din secolul al III-lea, aceasta era o dovadă 
a „uşurătăţii unora care nesocotesc fără ruşine Scriptura, 
pentru a arăta ceea ce cred ei, că învierea nu este în trup ; 
vorbind despre un trup raţional şi întorcînd credinţa în 
înviere pe toate feţele, ei o preschimbă în alegorie”. Filo¬ 
zofii păgîni nu au priceput ceea ce credea Origen că este 
adevăratul sens al doctrinei creştine a învierii, în vreme 
ce creştinii care interpretau scrierile sale ad litteram au 
înţeles că este vorba despre o trădare a mesajului biblic în 
favoarea spiritualismului platonic. Sistemul lui Origen ar 
căpăta mai multă coerenţă prin eliminarea celor doi poli, 
dar, pe de altă parte, aceasta ar însemna o simplificare şi 

o denaturare a gîndirii lui, căci doctrina biblică şi specu¬ 
laţia filozofică sînt amîndouă componente esenţiale ale 
concepţiei sale teologice. 

Doctrina biblică şi speculaţia filozofică se împleteau şi 
în teologia lui Tertulian, deşi în proporţii diferite. între¬ 
barea lui „Ce are Atena de-a face cu Ierusalimul?” şi 
răspunsul negativ pe care l-a dat cu fermitate în repetate 
rînduri au umbrit uneori elementele filozofice ale gîndirii 
sale. Chiar temele a căror semnificaţie am analizat-o în 
cazul lui Origen, învierea şi sufletul, ilustrează aversiu¬ 
nea lui Tertulian faţă de filozofie, dar şi dependenţa lui 
faţă de ea. în tratatul lui despre înviere recunoaşte o 
anumită apropiere între doctrina creştină şi teoriile unor 
filozofi, dar, în acelaşi timp, prezintă diferite pasaje biblice 
despre trup în antiteză cu concepţia filozofilor şi ereticilor, 
acordînd o atenţie deosebită capitolului 15 din Epistola 
întîi către Corinteni. Tratatul despre suflet începe cu un 
atac similar împotriva doctrinelor filozofice, mai precis 
împotriva doctrinei lui Platon pe care îl va numi ulterior 
„părintele tuturor acestor eretici”. încă o dată, el a trebuit 
să recunoască legătura dintre adevărul biblic şi teoria 
filozofică, însă era hotărît să „elibereze, pe de o parte, 
concepţiile pe care le avem în comun cu ei de argumentele 
filozofilor, şi să separe, pe de altă parte, argumentele pe 
care le folosesc ambele părţi de opiniile aceloraşi filozofi”. 

Teoretic, Tertulian era fidel numai Bibliei şi „celor mai 
frecvente admonestări” ale Mîngîietorului montanist; „ceea 
ce sîntem noi înşine sînt [şi au fost] şi Scripturile de la 
bun început”. Dar în nici un caz nu era limpede ceea 
ce spuneau Scripturile şi tradiţia Bisericii (sau chiar 
Mîngîietorul) despre originea şi natura sufletului ome¬ 
nesc. De aceea, el s-a simţit obligat să: „cer ajutorul stoi¬ 
cilor, care, declarînd aproap/fc în termenii noştri că sufletul 
este o esenţă spirituală (aşa cum răsuflarea şi spiritul 
sînt foarte apropiate ca natură), nu vor întîmpina nici o 
greutate să [ne] demonstreze că sufletul este o substanţă 
materială”. Apărînd doctrina biblică a sufletului împotriva 
concepţiilor filozofice, Tertulian i-a invocat nu numai pe 
stoici, ci şi pe Aristotel (pe care se pare că nu l-a mai citat 
în altă parte) şi alţi autori, începînd cu presocraticii Heraclit 
şi Democrit şi terminînd cu filozoful din epoca augusti- 
niană, Arius Didimus. Tertulian nu a putut să nu aducă 
în sprijinul doctrinei învierii şi al originii simultane a 
sufletului şi a trupului însăşi filozofia, împotriva preten¬ 
ţiilor căreia se exprimase cu atîta fermitate. Astfel, în 

timp ce Origen se poate spune că ilustrează modificarea 
concepţiilor filozofice printr-o continuă expunere a acestora 
la temele biblice, despre Tertulian se poate spune că ilus¬ 
trează continua şi inevitabila, deşi nu întotdeauna recu¬ 
noscută sau conştientizată, influenţă a ideilor filozofice 
asupra doctrinei creştine. Amîndoi demonstrează faptul 
că a existat cu adevărat o victorie a teologiei asupra filo¬ 
zofiei clasice, dar şi că victoria nu a fost în nici un caz 
atît de categorică precum au pretins apărătorii doctrinei 
creştine. 

Ca nu cumva exemplele oferite de Origen şi Tertulian 
să fie considerate nereprezentative, pe motiv că ambii au 
fost condamnaţi ca eretici, verticalitatea doctrinară incon¬ 
testabilă a lui Grigorie de Nyssa poate fi luată ca dovadă 
a tezei că tensiunea dintre doctrina biblică şi cea filozofică 
a continuat să caracterizeze teologia ortodoxă a tradiţiei 
universale. Chiar dacă nu putem susţine că doctrina sa cu 
privire la Sfînta Treime a fost salvată de triteism de con¬ 
cepţia platonică a esenţei, viziunea lui asupra doctrinelor 
pe care le-am examinat la Clement, Origen şi Tertulian, 
doctrinele sufletului şi învierii, întăreşte teza mai sus- 
-menţionată, aşa cum sugerează şi titlul tratatului său, 
Despre suflet şi înviere, unde se afirmă că „în timp ce 
[filozofia păgînă] era îndreptată, în ceea ce priveşte tema 
sufletului, în direcţia implicaţiilor presupuse dorită de 
gînditor, noi nu avem dreptul să facem acest lucru, şi 
anume să afirmăm orice ne place. Căci pentru noi Sfînta 
Scriptură este regula şi norma oricărei doctrine. Spre 
aceasta trebuie să avem aţintită privirea şi nu încuviin¬ 
ţăm decît ceea ce poate fi adus în armonie cu ţelul acestor 
scrieri”. Totuşi, Grigorie, asemenea mentorului său Origen, 
nu a reuşit să se elibereze întru totul de sub influenţa 
filozofiei platonice; în privinţa formei şi chiar a conţi¬ 
nutului, tratatul lui despre suflet trădează numeroase 
afinităţi cu Phaidon, aşa cum teologia sa mistică reflectă 
interesul faţă de gîndirea platonică, dar, în aceeaşi măsură, 
şi transcenderea acesteia. 

Probabil cele mai convingătoare indicii ale continuei 
influenţe a filozofiei greceşti asupra teologiei creştine sînt 
două doctrine creştine : doctrina nemuririi sufletului şi 
doctrina absolutităţii lui Dumnezeu - „Dumnezeu şi 
sufletul, asta este ceea ce doresc să ştiu, nimic mai mult”, 
potrivit bine cunoscutei afirmaţii a lui Augustin. Ideea 
sufletului nemuritor şi raţional face parte din moştenirea 
greacă a doctrinei creştine; Toma din Aquino şi Philipp 

Melanchthon sînt numai doi dintre numeroşii teologi care 
au scris tratate purtînd titlul Despre suflet, al căror con¬ 
ţinut este ilustrat printr-un limbaj despre suflet mai mult 
filozofic decît biblic. 

într-adevăr, ideea nemuririi sufletului a ajuns în cele 
din urmă să fie identificată cu doctrina biblică a învierii 
trupului, mai ales că această idee fusese unul dintre sco¬ 
purile polemice iniţiale ale acestei doctrine. Identificarea 
păgînă sau eretică a sufletului cu viaţa şi teoria nemuririi 
naturale independente faţă de acţiunea lui Dumnezeu 
Creatorul au fost respinse de gînditorii creştini pe motiv 
că „sufletul singur nu constituie viaţa, ci participă la viaţa 
care îi este dăruită de Dumnezeu”, prin a cărui voinţă 
primeşte sufletul darul de a trăi veşnic. Prin urmare, 
„sufletul ia parte la viaţă întrucît Dumnezeu voieşte ca el 
să trăiască; şi nu mai poate lua parte dacă Dumnezeu nu 
mai voieşte ca sufletul să trăiască”. Afirmaţia lui Taţi an 
că „sufletul nu este nemuritor prin el însuşi, ci muritor” 
se baza pe ipotezele lui privind relaţia dintre timp şi 
veşnicie şi dintre trup, suflet şi spirit, susţinînd cu insis¬ 
tenţă doctrina învierii în opoziţie cu nemurirea naturală. 

Această insistenţă se întemeia pe doctrina creştină a 
creaţiei. Întrucît numai Dumnezeu este fără de început şi 
restul a fost „adus la viaţă de către Orînduitorul tuturor 
lucrurilor de sus, de aceea credem că va fi o înviere a tru¬ 
purilor după săvîrşirea tuturor lucrurilor”. Atenagora a 
argumentat amănunţit în sprijinul teoriei că mărturisirea 
lui Dumnezeu ca Făcător al tuturor lucrurilor necesita o 
doctrină a învierii ca o completare a planului divin şi că 
„motivul aducerii la viaţă [a omului] este o garanţie a 
învierii sale, căci fără acest lucru nu ar fi veşnic ca om”, 
însă argumentaţia lui Atenagora, spre deosebire de cea a 
lui Taţian, este deja un indiciu al sintezei dintre nemurire 
şi înviere care va alcătui doctrina ortodoxă. Speculaţiile 
lui Origen despre preexistenţa sufletelor şi mîntuirea lor 
finală generală au fost condamnate în mod oficial de-abia 
în secolul al Vl-lea, însă ele fuseseră deja repudiate de 
majoritatea teologilor. Doctrina creaţiei era apărată prin 
faptul că era diferenţiată de doctrina căderii omului: păca¬ 
tul omenesc şi moartea nu se datorau unei căderi pre¬ 
istorice a sufletului şi unei încarcerări ulterioare în trup, 
ci primei neascultări a omului. O dată separată doctrina 
nemuririi sufletului de noţiunea preexistenţei sufletului, 
aceasta putea fi armonizată şi cu doctrina învierii. Trata¬ 
tul lui Ambrozie despre înviere exprimă concepţia general 

recunoscută potrivit căreia doctrina nemuririi este incom¬ 
pletă fără doctrina învierii; învierea semnifică faptul că 
trupului i s-a conferit viaţa fără de moarte pe care sufletul 
o are deja. Ceea ce credeau filozofii despre nemurirea 
sufletului nu era greşit, ci doar incomplet. 

Cealaltă doctrină creştină a cărei dezvoltare a fost 
afectată în mod semnificativ de continua influenţă a gîn- 
dirii greceşti a fost doctrina despre Dumnezeu. Viziunea 
biblică legată de Dumnezeu ca Ziditor conţine în mod impli¬ 
cit şi afirmarea independenţei sale suverane: Dumnezeu 
nu este dependent faţă de creaţia sa precum este aceasta 
faţă de El. Insă în concepţia lor despre libertatea lui 
Dumnezeu, profeţii au pus accent şi pe implicarea lui, prin 
iubire şi mînie, în destinul poporului ales. Prin urmare, 
doctrina Vechiului Testament cu privire la libertatea suve¬ 
rană a lui Dumnezeu nu putea fi sinonimă cu doctrina 
filozofică a impasibilităţii divine (dnd0£ia), care însemna 
în primul rînd că Dumnezeu nu este supus schimbărilor 
şi suferinţelor care caracterizează viaţa şi sensibilitatea 
omului, deşi în mod indirect putea însemna şi impasi- 
vitate — şi anume că Dumnezeu este indiferent faţă de 
schimbările şi suferinţele omului. Este semnificativ faptul 
că teologii creştini prezentau de obicei doctrina impasibi¬ 
lităţii lui Dumnezeu ca axiomă, fără a se strădui să ofere 
prea multe dovezi biblice şi teologice în acest sens. Argu¬ 
mentaţia tradiţională este foarte bine rezumată într-un 
scurt tratat, Despre impasibilitatea şi pasibilitatea lui 
Dumnezeu, scris de Grigorie Făcătorul de Minuni, care 
s-a păstrat numai în siriacă. Chiar şi Tertulian, cu toată 
ostilitatea lui faţă de metafizică, folosea argumentaţia 
împotriva lui Praxeas. Pentru Atanasie era „un adevăr 
acceptat faptul că Dumnezeu nu are nevoie de nimic, ci îşi 
este suficient şi se cuprinde pe sine însuşi”, conform „prin¬ 
cipiului de filozofie naturală care spune că ceea ce este 
singular şi desăvîrşit este superior acelor lucruri care se 
disting prin diversitate”. Didim cel Orb considera firesc 
că Duhul Sfînt, asemenea lui Dumnezeu, trebuia să fie 
„impasibil, indivizibil şi imuabil”. Potrivit lui Teodor din 
Mopsuestia, „este bine ştiut... că prăpastia dintre [Cel 
Veşnic şi cel vremelnic] este de netrecut”; şi „este ştiut 
că diversitatea aparţine creaţiei, iar simplitatea naturii 
divine”. Chirii al Alexandriei cataloga drept „nebunie” orice 
sugestie potrivit căreia Logosul, Dumnezeu fiind, ar putea 
fi transformat. Apolinarie rezuma concepţia teologiei creş¬ 
tine în ansamblul ei atunci cînd afirma: „Oricine atribuie 

patimă puterii [dumnezeieşti] este ateu”. Pentru Grigorie 
de Nyssa ideea că Dumnezeu ar putea fi supus pasiunii 
era prea absurdă ca să merite vreo atenţie deosebită şi 
prea blasfematorie ca să fie îmbrăţişată de creştini. 
Indiferent dacă priveau speculaţia platonică drept compa¬ 
tibilă sau nu cu mesajul evanghelic, teologii erau de acord 
cu faptul că interpretarea creştină a relaţiei dintre Creator 
şi creaţie impunea „conceptul unui Dumnezeu complet 
static, cu o existenţă superioară, aflat în relaţie cu o lume 
în permanentă transformare, cu o existenţă precară” - un 
concept pe care doctrina creştină l-a împrumutat din filo¬ 
zofia greacă. 

Cu toate acestea, orice asemenea concept nu putea să 
nesocotească ceea ce se spun atît în Vechiul, cît şi în Noul 
Testament, şi anume că Dumnezeu este aprig cu păcatul, 
iar Hristos cel răstignit are fire dumnezeiască. Unii 
teologi creştini au mers pînăîntr-acolo încît au identificat 
doctrina creştină despre Dumnezeu cu respingerea de 
către filozofi a antropomorfismului; Arnobiu susţinea că 
Dumnezeu (zeii) trebuia(u) să fie ,,imun[i] la orice dezor¬ 
dine şi tulburare”, fără „vreo agitaţie a spiritului” sau 
mînie. Alţii nu mergeau atît de departe, dar afirmau că 
doctrina filozofică a impasibilităţii nu este incompatibilă 
cu fragmentele din Biblie în care se vorbeşte despre mînia 
lui Dumnezeu; Iustin îl concepea pe Dumnezeu ca impa¬ 
sibil, dar vorbea „în repetate rînduri despre Dumnezeu 
şi într-un limbaj cît se poate de personal”. Şi alţii au 
fost constrînşi, în primul rînd datorită atitudinii lor pole¬ 
mice, să acorde subtilităţii relaţiei dintre transcendenţă 
şi mînie mai multă atenţie; Tertulian polemiza cu Praxeas, 
susţinînd ideea impasibilităţii lui Dumnezeu, însă distinc¬ 
ţia pe care o făcea Marcion între Dumnezeul iubirii şi 
Dumnezeul mîniei l-a determinat să mărturisească faptul 
că: „Dumnezeu poate da frîu liber mîniei, fără însă a fi 
afectat de mînie”. Doctrina absolutităţii şi impasibilităţii 
lui Dumnezeu a devenit una dintre premisele care au stat 
la baza abordărilor trinitare şi hristologice; iar doctrina 
răscumpărării, elaborată de Anselm de Canterbury, era 
întemeiată pe axioma potrivit căreia „natura divină este 
impasibilă şi sub nici o formă nu poate fi coborîtă din 
înălţime sau împiedicată să-şi împlinească vrerea”. 

Deşi axioma impasibilităţii lui Dumnezeu nu impunea 
dovezi biblice convenţionale, totuşi există un pasaj din 
Vechiul Testament care a servit drept argument în dezba¬ 
terile ontologice creştine: „Eu sînt Cel ce sînt” — cuvintele 

rostite din rugul aprins. Pentru Clement din Alexandria 
aceste cuvinte însemnau că „Dumnezeu este unul, şi dincolo 
de unul, şi mai presus de monada însăşi” ; pentru Origen, 
însemnau că „toate lucrurile, oricare ar fi ele, participă la 
El, cel care este cu adevărat”; pentru Ilarie, erau „o 
tîlcuire atît de limpede cu privire la Dumnezeu, încît a 
exprimat în termeni adaptaţi înţelegerii omeneşti o înţe¬ 
legere mai presus de minte a tainei firii dumnezeieşti”; 
pentru Grigorie de Nazianz dovedeau că „Cel ce este” 
constituie cea mai potrivită definire a lui Dumnezeu; 
pentru Teodor din Mopsuestia reprezentau semnul distinc¬ 
tiv dintre Creator şi întreaga Sa creaţie; pentru Filoxen 
din Mabbug erau modalitatea divină de „a înlătura tia- 
diţia politeismului”; pentru Augustin demonstrau faptul 
că termenul „esenţă” poate fi folosit în deplină siguranţă 
cu privire la Dumnezeu, în timp ce „substanţă”, nu. Din 
aceste surse şi din altele, precum Despre numele divine 
aparţinînd lui Dionisie Areopagitul, interpretarea ontolo¬ 
gică a pasajului biblic a trecut în tratatele cu autoritate 
ale doctrinei creştine, şi anume Credinţa ortodoxă de Ioan 
Damaschinul, în Răsărit şi Summa Theologiae de Toma 
din Aquino, în Apus. Nu ar fi aşadar nici o exagerare să 
vorbim despre „o metafizică a Ieşirii”, cu care un Părinte 
al Bisericii precum Clement din Alexandria s-a străduit 
să-şi armonizeze platonismul creştin. 

Chiar şi în cazul teologiei lui Clement, ar fi totuşi greşit 
să vorbim despre elenizare. Căci, aşa cum a sesizat, Henry 
Chadwick paradoxul, „Clement este influenţat de elenism 
pînă în măduva oaselor, dar totuşi nu are rezerve în ceea 
ce priveşte loialitatea lui faţă de Biserică”. Deşi teologii 
citau Scriptura în sprijinul unor idei care îşi aveau obîrşia 
în filozofie, ei modificau adesea aceste idei pe baza Scripturii. 
Tensiunea dintre doctrina biblică şi cea filozofică este 
evidentă mai ales în cazul acelor gînditori, precum Origen 
şi Augustin, ale căroror lucrări includ atît apologii adre¬ 
sate păgînilor, cît şi comentarii biblice adresate creştinilor. 
Această tensiune ridică probleme serioase în ceea ce pri¬ 
veşte valabilitatea distincţiei dintre teologia apologetică 
şi cea kerygmatică, fie că privim din perspectivă istorică 
sau teologică. Cel mult, ar fi posibil să facem distincţia 
între sarcinile apologetice şi kerygmatice îndeplinite de 
aceiaşi teologi şi să nu pierdem din vedere ansamblul, cu 
toate tensiunile lui. 

Avem de-a face însă cu o denaturare şi mai mare a adevă¬ 
rului atunci cînd dogma elaborată de tradiţia universală 

este descrisă ca fiind „în concepţie şi evoluţie o operă a 
spiritului grec ridicată pe temelia mesajului evanghelic”. 
Intr-adevăr, în anumite privinţe, este mai potrivit să defi¬ 
nim dogma ca o „deelenizare” a teologiei care a precedat-o 
şi să afirmăm că „prin elaborarea dogmei, Biserica a înăl¬ 
ţat un Zid de apărare împotriva unei metafizici străine”. 
Căci, în evoluţia ambelor dogme ale Bisericii primare, 
dogma trinitară şi cea hristologică, elenizarea s-a mani¬ 
festat cu precădere în speculaţiile şi ereziile împotriva 
cărora era îndreptată dogma din simboalele de credinţă şi 
din sinoadele ecumenice. Speculaţiile au continuat totuşi 
să existe chiar şi după adoptarea dogmei. Problema rolului 
filozofiei în cristalizarea doctrinei creştine nu a putut fi 
evitată nici de teologi precum Tertulian sau Luther, care 
s-au străduit din răsputeri să o scoată din discuţie. Doctrina 
creştină a dovedit, iar şi iar, că nu poate trăi numai pe 
seama filozofiei, ci a trebuit să apeleze la cuvîntul lui 
Dumnezeu din Vechiul şi Noul Testament. 


Aşteptarea neamurilor 

Rezultatul acestor dispute cu iudaismul şi cu gîndirea 
clasică a fost o schematizare a relaţiei dintre creştinism 
şi alte religii care a asigurat finalitatea revelaţiei lui 
Dumnezeu în Hristos şi, în acelaşi timp, recunoaşterea 
valabilităţii parţiale a revelaţiilor precedente. „Căpetenie 
nu va lipsi din [neamul lui] Iuda, şi cîrmuitor din coapsele 
sale, pînă ce va veni ce i-a fost hărăzit; el este aşteptarea 
neamurilor [păgîne].” Această profeţie din Geneza 49,10 
(LXX) a devenit un text reprezentativ, rezumînd toate cele 
trei aspecte ale acestei schematizări, şi anume, misiunea 
istorică a poporului lui Israel, încheierea acestei misiuni 
o dată cu venirea lui Iisus şi locul lui Iisus ca răspuns 
divin la aspiraţiile tuturor neamurilor. Iustin Martirul a 
interpretat profeţia în sensul că iudaismul îşi îndeplinise 
menirea, iar acum neevreii îl aşteptau pe Hristos să vină 
din nou; el susţinea că expresia „el este aşteptarea nea¬ 
murilor [păgîne]” dovedeşte faptul că pasajul se referă la 
Hristos şi nu la Iuda. Irineu vedea în aceste cuvinte proo- 
rocia potrivit căreia Hristos va fi „nădejdea neamurilor”, 
iar Ciprian le considera drept o dovadă că păgînii, şi mai 
puţin evreii, vor fi cei care vor crede în Hristos. Ca şi 
Iustin, Hipolit susţinea că acest fragment se referă la a 
doua venire a lui Hristos. 

Origen a rezumat astfel semnificaţia acestui pasaj pentru 
relaţia creştinismului cu iudaismul precum şi cu păgînis- 
mul: „Cel care citeşte proorocia cu mintea deschisă va fi 
uimit de felul în care, după ce se spune că cei ce vor 
cîrmui poporul vor veni din tribul lui Iuda, se mai spune 
limpede şi cînd anume se va sfîrşi cîrmuirea... Hristosul 
lui Dumnezeu, pentru care sînt lucrurile ce au fost pregă¬ 
tite, a venit, cîrmuitorul despre care vorbesc făgăduinţele 
lui Dumnezeu. El a fost negreşit singurul dintre toţi înain¬ 
taşii şi, îndrăznesc să spun, şi dintre toţi urmaşii, care a 
fost aşteptarea neamurilor”. Această profeţie a influenţat 
hotărîtor viziunea creştină asupra istoriei, aşa cum reiese 
din operele lui Eusebiu, Augustin şi Sozomen; şi a fost 
citată spre a demonstra finalitatea lui Iisus Hristos de-a 
lungul istoriei creştine. 

Finalitatea lui Hristos a fost interpretată în multiple 
moduri, dar fiecare dintre ele a acordat un oarecare credit 
revelaţiilor precedente. Tema centrală a tratatului lui 
Clement, Pedagogul, o reprezintă definirea virtuţii ca 
„voinţă în armonie cu Dumnezeu şi Hristos în trăire, adap¬ 
tată perfect vieţii veşnice”, dar însăşi terminologia acestei 
definiţii este preluată din stoicism; iar comentariul său 
cu privire la Decalog, considerat un simbol al numelui 
„Iisus”, l-a determinat să remarce că filozofii greci „au 
cunoscut o fărîmă din Sfintele Scripturi”, dar nu au înţeles 
întregul adevăr. Revelarea voinţei lui Dumnezeu în Decalog 
şi căutarea virtuţii de către filozofi au fost amîndouă 
îngăduite de Dumnezeu, însă acum trebuia să-i fie cedat 
locul celui căruia i se netezise calea, propovăduitorul vieţii 
desăvîrşite. Atunci cînd predomina viziunea apocaliptică, 
fermitatea lui Hristos era interpretată în sensul unei finali¬ 
tăţi cronologice explicite. Tertulian îşi avertiza cititorii 
păgîni de venirea lui Hristos în calitate de judecător, „care 
pluteşte deja în aerul acestei lumi, aflată acum aproape 
de amurg, în toată maiestatea Dumnezeirii dezvăluite” ; 
însă chiar şi el trebuia să recunoască faptul că „în vremu¬ 
rile trecute, evreii s-au bucurat de multă preţuire din 
partea lui Dumnezeu” şi de „revelaţii deosebite”, iar filo¬ 
zofii păgîni „privesc Logosul... ca fiind Creatorul univer¬ 
sului”. Venirea lui Hristos a fost ultima şi cea mai mare 
revelaţie a voinţei lui Dumnezeu, dar manifestărilor ante¬ 
rioare trebuia să Ii se acorde cel puţin o importanţă tem¬ 
porară. 

Cînd răstignirea şi patimile lui Hristos erau conside¬ 
rate drept motivele principale ale unicităţii sale, chiar şi 

aceste evenimente noi şi fără precedent erau interpretate 
ca o împlinire a profeţiei. Pentru Irineu, „Hristos este 
comoara care era ascunsă în cîmpie, adică, în lume..., dar 
comoara ascunsă în Scripturile [Vechiului Testament] este 
Hristos, de vreme ce el a fost vestit prin tipuri şi pilde”. 
Insă „tipurile şi pildele” nu erau numai cuvintele prooro¬ 
cilor, care, „ca mădulare ale lui Hristos... au rostit proo¬ 
rocirea” despre el; evenimentele şi persoanele din istoria 
poporului lui Israel au îndeplinit şi ele această funcţie, ca 
atunci cînd „patimile Celui Drept au fost vestite încă de la 
începuturi prin Abel, au fost zugrăvite şi de prooroci, dar 
împlinite în vremurile din urmă prin Fiul lui Dumnezeu”. 
Abel era considerat un erou al credinţei creştine. Avraam 
era „cîrmuitorul şi vestitorul {princeps et praenuntiator) 
credinţei noastre”, care „a văzut în Duh ziua venirii 
Domnului şi iconomia pătimirii lui”; însă o dată cu această 
venire şi pătimire, misiunea lui Avraam s-a încheiat şi se 
cuvenea ca adepţii lui „să-şi părăsească corabia şi părin¬ 
tele şi să urmeze Logosul”. Unii autori creştini au mers 
chiar mai departe. Apărîndu-1 pe Hristos împotriva afir¬ 
maţiei lui Celsus potrivit căreia „mesajul de mîntuire şi 
curăţenie sufletească adus de Hristos nu este suficient 
pentru a-i dovedi superioritatea între oameni... [întrucît 
el] nu ar fi trebuit să moară”, Origen i-a răspuns că „dacă 
[Celsus] crede că sînt rele sărăcia, crucea şi uneltirile 
oamenilor haini, atunci ar spune negreşit că şi Socrate a 
avut parte de multă răutate”; dar Socrate „nu ar fi putut 
să dovedească faptul că este lipsit de orice răutate”, în 
timp ce Hristos a putut. Comparaţia dintre suferinţa lui 
Hristos şi cea a lui Socrate pare să fi devenit foarte obiş¬ 
nuită în apologetica creştină, reuşind astfel să descopere 
o paralelă în literatura iudaică precum şi în cea păgînă, 
care a anticipat mesajul crucii, şi totodată să demonstreze 
superioritatea lui Hristos. 

In apologetica împotriva păgînismului - deşi nu atît de 
evidentă precum în cea împotriva iudaismului - vechimea 
Scripturilor creştine era o mărturie a credibilităţii lor. Apo¬ 
logeţii împotriva iudaismului susţineau că evreii nu şi-au 
înţeles cum trebuie propria Biblie întrucît nu-1 accepta¬ 
seră pe Iisus ca fiind Hristosul. Atitudinea creştină faţă 
de Biblia ebraică era ambivalenţă. Pe de o parte, Vechiul 
Testament era considerat depăşit, acum că „cel ce a fost 
vestit” a venit; pe de altă parte, printr-o „tălmăcire spiri¬ 
tuală”, putea fi revendicat drept Scriptură creştină de 
către Biserică. Cei mai mulţi dintre creştini se pare însă 

că nu au adoptat niciodată varianta radicală a primei 
posibilităţi. De altfel, Tertulian a afirmat că „astăzi” sînt 
mai mulţi cei care au acceptat „concepţia noastră", şi 
anume că Vechiul Testament este parte integrantă a Bibliei 
creştine, decît cei care au acceptat viziunea eretică a lui 
Marcion, potrivit căreia Vechiul Testament era complet 
depăşit şi îşi pierduse autoritatea o dată cu venirea lui 
Hristos. însă nici măcar Harnack nu era pregătit să tragă 
alte concluzii decît că „nu este cu totul imposibil să fi 
existat o decadă în secolul al II-lea în care numărul creşti¬ 
nilor care au respins Vechiul Testament să fi fost mai 
mare decît al celor care l-au acceptat". Cu toate acestea, 
însuşi termenul „Scriptură”, care iniţial se referea exclu¬ 
siv la Vechiul Testament, a început să fie aplicat, atît la 
singular, cît şi la plural, Bibliei creştine în ansamblul ei, 
incluzînd scrierile sfinte pe care le moştenise creştinismul 
de la iudaism, precum şi scrierile creştine pe baza cărora 
erau interpretate Scripturile ebraice. Pe aceasta se înteme¬ 
iază judecata lui Harnack potrivit căreia cel mai impor¬ 
tant eveniment din istoria Bisericii între anii 150 şi 250 a 
j fost acela că religia creştină a devenit o credinţă a celor 
două Testamente. 

„Autoritatea Vechiului Testament”, după cum observă 
Nathanael Bonwetsch într-un comentariu pe marginea 
afirmaţiei lui Hamack, „a fost o consecinţă imediată a 
atribuţiilor pe care le îndeplinise şi încă le mai îndeplinea 
pentru Biserică”. Aceste atribuţii erau multiple. în 
concepţia autorului din secolul al XVIII-lea, tema cen¬ 
trală a lucrării Creştinismul vechi de c ind lumea era rela¬ 
ţia de comuniune dintre creştinism şi religia naturală; 
dar pentru Biserica primară, această comuniune era între 
creştinism şi Vechiul Testament. Cînd Iustin Martirul, 
combătîndu-1 pe Trifon, se referea la Vechiul Testament ca 
la „Scripturile voastre, sau mai degrabă ale noastre”, el 
exprima concepţia creştină aproape universală, şi anume că 
moştenitoarea directă a Vechiului Testament este Biserica, 
şi nu Sinagoga. Adam, Noe, Avraam - „toţi aceştia... n-ar 
fi o îndepărtare de la adevăr să-i considerăm creştini, în 
fapt, dacă nu cu numele”. Un simbol al acestei continuităţi 
era cultul Bisericii. „Nici unul dintre Părinţi nu ne oferă 
vreun indiciu [clar] cu privire la folosirea Psalmilor sau a 
altor imnuri şi cîntări în Biserica primelor veacuri”, dar 
ştim de la Iustin că „mărturiile apostolilor sau scrierile 
proorocilor” erau citite în timpul slujbei duminicale, iar 
rugăciunea euharistică din Didahia înalţă mulţumire 

„pentru viţa sfîntă a fiului tău David, pe care ne-ai făcut-o 
cunoscută prin Fiul tău Iisus”. Indiferent dacă liturghia 
oficiată în Biserica de la începuturi includea sau nu into¬ 
narea propriu-zisă a Psalmilor, cu siguranţă existau din 
belşug aluzii la Vechiul Testament în rugăciuni, lecturi şi 
predici. 

Un alt atribut al Vechiului Testament a fost contribuţia 
lui la transformarea concepţiei creştine de slujire aposto¬ 
lică în aceea de preoţie care continuă tradiţia levitică a 
poporului Vechiului Testament. Origen, de pildă, îmbina 
cele două definiţii ale preoţiei creştine atunci cînd spunea 
că „apostolii şi urmaşii lor, preoţi asemenea Arhiereului 
suprem... ştiu de la Duhul Sfînt pentru ce păcate, cînd şi 
cum trebuie să aducă jertfă”. Probabil la fel de important 
ca menirea liturgică a Vechiului Testament pentru viaţa 
de zi cu zi a Bisericii era şi rolul etic al poruncilor din 
Vechiul Testament, şi mai ales al Decalogului. Căci, în 
ciuda criticilor la adresa legii iudaice, care au devenit 
argumente frecvente ale polemicii antiiudaice, Biserica 
acorda un loc special Decalogului, rezumat şi reinterpre- 
tat prin învăţăturile morale ale lui Iisus. Irineu spunea : 
„cuvintele Decalogului... îşi păstrează valoarea pentru 
noi”; chiar şi Ptolemeu Gnosticul, adept al lui Valentin, 
făcea distincţia în Scrisoare către Flora între Decalog şi 
restul legii lui Moise, considerîndu-1 pe primul împlinit în 
Hristos, iar legile celelalte ca fiind fie abolite, fie spiri¬ 
tualizate. Nu este clar ce rol a jucat Decalogul în cultul 
creştin (deşi există indicii că ar fi fost recitat în cadrul 
anumitor slujbe) sau în educaţia creştină (deşi unele pasaje 
din operele lui Augustin dau impresia că era folosit în 
educaţia morală); dar este limpede că Decalogul era foarte 
preţuit, fiind considerat o chintesenţă a legii lui Dumnezeu, 
atît a celei naturale, cît şi a celei revelate. 

Astfel, Biserica şi-a însuşit Vechiul Testament - sau, 
cel puţin, acele părţi din Vechiul Testament care puteau fi 
interpretate în sens creştin. Exegeza alegorică şi cea tipo¬ 
logică erau foarte importante în disputele creştine cu iuda¬ 
ismul, însă interpretarea spirituală a Vechiului Testament 
era specifică şi explicării teologice a Vechiului Testament 
pentru alţi creştini. Ceea ce aveau de spus teologii creştini 
din secolul al II-lea şi chiar şi din secolul al III-lea despre 
inspiraţia autorilor Bibliei se referea cu precădere la 
profeţii Vechiului Testament, şi mai puţin la autorii 
cărţilor Noului Testament. La fel ca şi Filon, Atenagora 
credea că profeţii „rosteau ceea ce îi chinuia, judecata lor 

fiind suspendată, iar Duhul folosindu-i precum un flautist 
cîntă la flautul său”. Clement din Alexandria îi numea pe 
profeţi „organe ale vocii dumnezeieşti”, însă făcea distinc¬ 
ţia între exaltarea falşilor prooroci şi inspiraţia profeţilor 
autentici, care păstra individualitatea acestora. în viziunea 
lui Origen, inspiraţia Vechiului Testament excludea adău¬ 
garea unor sensuri nedemne textului; sau, aşa cum pre¬ 
ciza în alt pasaj, „dacă [întreaga Scriptură] este insuflată 
de Dumnezeu şi este de folos, atunci ar trebui să credem 
că este cu folos chiar dacă nu recunoaştem folosul”. 

De aici Origen a tras concluzia că folosul Vechiului 
Testament nu poate fi descoperit printr-o exegeză literală, 
care adesea ducea la interpretări absurde sau inutile. Căci 
Scriptura trebuia să fie interpretată în trei sensuri: în 
sens literal, moral şi intelectual sau spiritual; iar ultimul 
sens era cel total. Deşi analiza teoriilor hermeneutice ale 
lui Origen şi a aplicaţiilor lor ţine mai curînd de istoria 
interpretării decît de istoria doctrinei, menţionăm aici 
acest subiect întrucît face parte din procesul prin care s-a 
cristalizat doctrina creştină cu privire la Scriptură şi repre¬ 
zintă o precondiţie pentru dezvoltarea altor doctrine. în 
ciuda opiniilor atît de divergente, Origen şi Tertulian erau 
de acord cu faptul că, aşa cum se exprimă Tertulian împo¬ 
triva lui Marcion, „ereticii fie atribuie unor cuvinte simple 
şi clare sensul pe care îl presupun ei, fie interpretează 
literal cuvinte care... nu pot avea o descifrare atît de 
simplă”. Dezvoltarea progresivă a interpretării alegorice 
a Vechiului Testament nu era numai o compensaţie pentru 
declinul aşteptărilor eshatologice ale Bisericii, ci şi o expli¬ 
caţie a convingerii creştine că „scrierile lui Moise sînt 
cuvintele lui Hristos”, şi că, prin urmare, expresia „cuvin¬ 
tele lui Hristos” nu se referea „numai la cele rostite de el 
atunci cînd s-a întrupat şi s-a făcut om, căci înainte de 
aceasta, Hristos, Logosul lui Dumnezeu, era în Moise şi în 
prooroci”. 

Pe baza acestei convingeri, Vechiul Tfestament putea fi 
citit ca o carte creştină, iar „cuvintele lui Hristos” puteau 
fi găsite nu numai în pasaje precum cel din Psalmul 21, 
aşa cum se spune în mod explicit în Noul Testament, dar şi 
în scrieri precum Cîntarea Cîntărilor. Dezvoltarea doctri¬ 
nei Treimii, spre exemplu, a fost influenţată in mod 
hotărîtor de folosirea pasajului din Proverbe 8, 22-31 
(LXX) ca un pasaj în care se vorbeşte de relaţia dintre 
Tatăl şi Logosul preexistent. Şi, deşi atît ortodocşii, cît şi 
arienii interpretau acest pasaj ca fiind un „cuvînt al lui 

Hristos”, generalizarea lui Newman este probabil justifi¬ 
cată : „Se poate considera aproape un fapt istoric acela că 
interpretarea mistică şi dreapta credinţă vor dăinui sau se 
vor prăbuşi împreună”. Atunci cînd interpretarea mistică 
era abandonată sau cel puţin restrînsă în mod conside¬ 
rabil, ca în cazul lui Tfeodor din Mopsuestia, adversarii se 
străduiau să găsească o legătură cauzală între herme¬ 
neutica şi hristologia sa. Exegeza hristologică a Vechiului 
Testament şi dogma celor două firi ale lui Hristos se spri¬ 
jineau reciproc. Fragmentul din Epistola întîi către 
Corinteni 15,3-4, reflectat în Crezul de la Niceea, care 
spune că Hristos a murit şi a înviat „după Scripturi”, a 
oferit tradiţiei ortodoxe o justificare pentru elaborarea 
afirmaţiilor din Noul Testament prin adăugiri din Vechiul. 

Un exemplu ilustrativ este pasajul din Deuteronomul 
28,66 (LXX): „Şi viaţa îţi va sta atîmată dinaintea ochilor... ” 
care, adesea, împreună cu cel din Ieremia 11,19 şi alte 
pasaje, a fost interpretat încă de la începuturile creşti¬ 
nismului ca făcînd referire la cei care l-au răstignit pe 
Hristos. Ereticii care refuzau să vadă profeţii despre Hristos 
în Vechiul Testament susţineau că „nu este nimic mai 
uşor decît să dovedim că acesta nu se referă la Hristos”, ci 
este un avertisment adresat poporului lui Israel de către 
Moise. însă Irineu, în calitate de purtător de cuvînt al 
tradiţiei ortodoxe, îi provoca pe eretici să arate cine, dacă 
nu Iisus Hristos, era cel la care se putea face referire prin 
astfel de profeţii; el şi Ciprian făceau legătura între acest 
fragment şi Psalmul 21, Isaia 65,2 şi alte pasaje pe care 
tradiţia creştină le considera proorocii ale răstignirii. Ver¬ 
siunea lui Tertulian sugerează răstignirea mult mai expli¬ 
cit : „Viaţa ta va atîrna pe lemn înaintea ochilor tăi”, pe 
baza altor referiri la lemnul crucii. între autorii occidentali, 
Novaţian, Lactanţiu şi Rufin au adoptat interpretarea 
tradiţională, făcînd legătura cu pasajele obişnuite din 
Psalmi şi din prooroci. între autorii răsăriteni, Atanasie 
şi Chirii din Ierusalim au citat pasajul din Deuteronom ca 
dovadă a limbajului explicit despre Hristos din Vechiul 
Testament. Aceasta a devenit interpretarea general recu¬ 
noscută a pasajului respectiv; conţinutul lui şi divergen¬ 
ţele de opinie între evrei şi creştini erau considerate drept 
o dovadă a faptului că Vechiul Testament vestise desluşit 
venirea lui Iisus Hristos, dar iudaismul nu a înţeles corect 
Vechiul Testament. Proorocirile din Vechiul Testament 
se împliniseră, iar religia Vechiului Testament fusese 
înlocuită. 

Atitudinea Părinţilor Bisericii faţă de gîndirea clasică 
cuprindea o interpretare oarecum similară a rolului ei 
istoric. „Lucrurile care s-au spus cu dreaptă judecată de 
către oameni”, scria Iustin Martirul, „ne aparţin nouă, 
creştinilor”. Creştinismul revendica tot ce era bun şi nobil 
în gîndirea clasică, întrucît fusese inspirat de Logosul semi¬ 
nal, care s-a întrupat în Iisus Hristos. Aceasta însemna că 
nu numai Moise, ci şi Socrate fuseseră amîndoi împliniţi 
şi înlocuiţi prin venirea lui Iisus. Unii autori creştini erau 
dispuşi să facă importante concesii lucrării pregătitoare a 
Logosului seminal în rîndul filozofilor greci; alţii erau 
mai puţin generoşi. 

Nici unul nu a mers atît de departe încît să desemneze 
istoria gîndirii greceşti drept un al doilea Vechi Testament, 
deşi, în cîteva dintre comentariile sale, Clement din 
Alexandria s-a apropiat de o astfel de identificare: „înainte 
de venirea Domnului, filozofia era de folos virtuţii gre¬ 
cilor... Căci Dumnezeu este izvorul tuturor lucrurilor bune ; 
dar al unora în primul rînd, precum al Vechiului şi Noului 
Testament, şi apoi al altora, precum al filozofiei. Poate că 
filozofia le-a fost dată grecilor înainte de toate şi fără 
ocolişuri, pînă ce Domnul urma să-i cheme la el. Aceasta 
a fost ca o călăuză care să aducă gîndirea greacă la Hristos, 
aşa cum Legea i-a adus pe evrei. De aceea, filozofia a fost 
înaintemergătoare, netezindu-i calea celui care este 
desăvîrşit în Hristos”. Aici afirmaţia Sfîntului Pavel din 
Epistola către Galateni 3,24 a devenit o justificare pentru 
o evaluare pozitivă a locului ocupat de filozofia greacă în 
istoria mîntuirii sau cel puţin în istoria revelaţiei. însă în 
alte pasaje, Clement susţinea că grecii, spre deosebire de 
evrei, nu au avut nici un îndrumător care să-i înveţe 
vrerea lui Dumnezeu. 

Totuşi, chiar şi această concesie făcută filozofiei avea 
ca scop demonstrarea faptului că gîndirea clasică repre¬ 
zentase numai o înţelegere pregătitoare a adevărului divin, 
în creştinism, gîndirea clasică a continuat să îndeplinească 
o astfel de funcţie pregătitoare. De pildă, lucrarea lui 
Cicero, Hortensius, aşa cum spune Augustin, „mi-a îndrep¬ 
tat rugăciunile către tine, Doamne, şi mi-a dat nădejde şi 
năzuinţe noi”. Iustin fusese pregătit pentru revelaţia creş¬ 
tină prin studiul stoicismului, aristotelismului, pitago- 
reismului şi, în cele din urmă, al platonismului. Nici una 
dintre aceste filozofii nu i-a potolit setea de adevăr, însă 
flecare .dintre ele l-a adus mai aproape de acei învăţători 
care erau „mai vechi decît toţi acei care au reputaţia de 

a fi filozofi”, şi anume proorocii din Vechiul Testament. 
Mulţi apologeţi au căutat diferite mărturii ale anticipării 
adevărului revelat în scrierile tradiţiei clasice - la Socrate, 
Cicero şi alţi gînditori şi scriitori. Două dintre cele mai 
importante izvoare de mărturii au fost Ecloga a patra şi 
Oracolele sibiline ale lui Virgiliu. 

Deşi interesul apologetic faţă de operele lui Virgiliu 
pare să fi fost stîrnit mai întîi de Eneida, s-a concentrat 
ulterior asupra celei de a patra Eclogă. Această „eclogă 
mesianică”, scrisă în anul 41 sau 40 î.H., profeţea o epocă 
de aur, încununarea veacurilor, în care se va întoarce o 
fecioară, iar un prunc cu fire dumnezeiască va coborî din 
cer pe pămînt ca să domnească într-o lume transfigurată 
prin virtuţile tatălui său. Augustin credea că aceste cuvinte 
se refereau cu adevărat la Hristos, chiar şi numai „în sens 
poetic”, de vreme ce poetul le rostise în legătură cu alt¬ 
cineva. Ieronim în schimb nu era dispus să-l numească pe 
„cel fără de Hristos, creştin” pe baza acestor versuri; însă 
în Discursul lui Constantin se afirma, cu şi mai multă 
convingere decît o făcuse Augustin, că Virgiliu folosise 
intenţionat un limbaj cifrat pentru a evita persecuţia, dar 
că „era familiarizat cu acea taină sfîntă care a dat 
Domnului nostru numele de Mîntuitor”. Cu aceste reco¬ 
mandări, Virgiliu a devenit poetul venerat chiar şi de creş¬ 
tini, care erau ostili literaturii clasice. în Evul Mediu 
occidental s-au înmulţit legendele despre nepămînteana 
putere de înţelegere a lui Virgiliu şi roadele acesteia, 
Dante numindu-1 pe Virgiliu „maestrul şi autorul meu” 
atît pentru stilul său, cît şi pentru conţinut. Fie că imagis¬ 
tica lui Virgiliu şi-a tras seva din mesianismul iudaic sau 
nu, ea rămîne „expresia dorinţei arzătoare de pace, a unei 
năzuinţe nerostite de a trăi într-o lume guvernată de 
bunătatea lui Dumnezeu şi nu de dorinţele contradictorii 
ale oamenilor... Această năzuinţă a fost cea care a netezit 
calea pentru răspîndirea creştinismului” şi, cel puţin în 
acest sens, A patra Eclogă este „mesianică”. însă pentru 
unii apologeţi ai creştinismului mesianismul ei era cu 
mult mai explicit. 

Autoritatea lui Virgiliu era întărită de faptul că în A 
patra Eclogă el se referă la Cuma, ceea ce i-a determinat 
pe autorii creştini să facă legătura cu Sibila Cuma menţio¬ 
nată şi în Eneida. „Romanii nu au altă comoară, sacră sau 
profană, pe care să o păzească atît de bine precum păzesc 
Oracolele sibiline ", scria Dionisie din Halicarnas; iar un 
istoric modern nota că „studiul efectelor interne şi externe 

ale cărţilor sibiline reprezintă... adevărata istorie a reli¬ 
giei din prima jumătate a perioadei Republicii [romane]”. 
Numeroase interpolări s-au strecurat în cărţile sibiline 
încă din epoca romană, însă mai ales din surse iudaice şi 
apoi creştine. Iosephus a invocat autoritatea acestor cărţi 
pentru a-şi argumenta apologia iudaismului, iar Eusebiu 
s-a inspirat din opera lui Iosephus. Numeroşi alţi apolo¬ 
geţi creştini i-au urmat exemplul, în aşa măsură încît 
Celsus îi ridiculiza pe creştini numindu-i „sibilini”. Iustin 
Martirul menţiona Sibila pentru a-şi susţine ideea „că 
Dumnezeu va face să piară lucrurile supuse stricăciunii”. 
Teofil o aşeza pe Sibilă alături de profeţii evrei printre 
„oamenii lui Dumnezeu care au fost purtaţi de Duhul Sfînt 
şi au devenit profeţi, fiind inspiraţi şi făcuţi înţelepţi de 
Dumnezeu”; Sibila „a fost o preoteasă a grecilor şi a altor 
neamuri”, care a profeţit dezastrul final al lumii. El a 
citat din Oracolele sibiline mai mult decît au făcut-o toţi 
ceilalţi autori creştini şi e posibil să fi fost sursa unor 
oracole. Clement din Alexandria o considera pe Sibila „în 
desăvîrşită armonie cu inspiraţia”, însă nu îi accepta oraco¬ 
lele fără obiecţii. Lactanţiu a descoperit dovezi, nu numai 
pentru eshatologia creştină, asemenea altor Părinţi, ci şi 
pentru monoteism, pentru doctrina creaţiei, iar îmbinînd 
oracolele cu Proverbe 8,22-31, pentru doctrina Fiului lui 
Dumnezeu; concepţia lui Augustin despre Sibila se baza, j 
cel puţin în parte, pe teoria lui Lactanţiu. Şi alţi apologeţi \ 
foloseau Oracolele sibiline pentru a-şi susţine învăţăturile ; 
creştine. Şi, ca o încununare a acestei utilizări apologetice, Ş 
imnul medieval Dies irae profeţea venirea zilei Judecăţii \ 
pe baza dublei autorităţi „a lui David şi a Sibilei” - o j 
alăturare pe care creştinii mai puţin îndrăzneţi au încer- ; 
cat în zadar să o modifice. Uneori referirile la Sibilă erau ; 
combinate cu citate din Hystapes, o lucrare sincretică 
apărută sub numele magului persan, care oferea dovezi 
suplimentare în sprijinul teoriei că păgînismul precreştin 
nu fusese lipsit de aşteptări care s-au împlinit o dată cu 
venirea lui Iisus Hristos. 

Această interpretare a relaţiei dintre religia naturală 
şi cea revelată şi-a găsit locul în viaţa Bisericii, aşa cum 
s-a întîmplat şi cu interpretarea relaţiei dintre iudaism şi 
creştinism, pe care am discutat-o mai devreme. Practica 
misionară a Bisericii a fost constrînsă să recunoască de la 
început că „Dumnezeu nu este părtinitor, ci, în orice neam, 
cel ce se teme de El şi face dreptatea este primit de El”, şi, 
prin urmare, grecii nu trebuiau să devină evrei ca să 

primească Evanghelia. Pornind de la această premisă, 
părea firesc ca propovăduitorii creştini să afirme orice 
putea fi afirmat despre religia dominantă a popoarelor 
cărora le aduceau mesajul evanghelic şi să prezinte creşti¬ 
nismul ca pe o îndreptare şi împlinire a aşteptărilor acestor 
popoare. Atunci cînd Grigorie I îl povăţuia pe misionarul 
Augustin să transforme atît templele, cît şi sărbătorile 
păgîne în spiritul creştinismului, el „urma doar exemplul 
foarte răspîndit în zilele cînd Imperiul Roman s-a conver¬ 
tit”. Şi chiar dacă ar fi o exagerare să vorbim despre această 
abordare a religiei neamurilor ca despre „sincretismul unei 
religii universale”, totuşi ea se baza pe principiul potrivit 
căruia Iisus Hristos este întruchiparea răspunsului divin 
la nevoile şi aspiraţiile neamurilor precum şi împlinirea 
speranţelor mesianice ale poporului lui Israel. Parţial, ca 
urmare a practicii misionare, o concepţie similară cu pri¬ 
vire la relaţia dintre religia naturală şi cea revelată este 
evidentă în dezvoltarea pietăţii creştine, căci Biserica a 
condus neamurile de la formele joase la cele înalte ale 
evlaviei şi cultului divin. 

De-a lungul evoluţiei doctrinei creştine, cea mai impor¬ 
tantă sferă în care s-a manifestat acest principiu a fost 
probabil relaţia dintre filozofie şi teologie. Cele mai multe 
dintre lucrurile generoase pe care le-au spus Părinţii despre 
păgînism se aplicau numai filozofilor. Căci pentru ritua¬ 
lurile religioase ale păgînismului greco-roman apologeţii 
creştini nutreau doar dispreţ. Ei nu reliefau, de pildă, 
semnificaţia sacrificiilor păgîne în raport cu semnificaţia 
sacrificială a morţii lui Hristos, întrucît aveau repulsie 
faţă de cruzimea practicilor politeiste. Insă erau de părere 
că, în timp ce preoţii şi reprezentanţii religioşi ai nea¬ 
murilor perpetuaseră credinţele şi practicile idolatre, filo¬ 
zofii începuseră procesul de emancipare şi raţionalizare 
pe care Hristos, Raţiunea veşnică a lui Dumnezeu, îl desă- 
vîrşise acum. Atît politeismul păgîn, cît şi monoteismul 
iudaic fuseseră acum depăşite prin venirea Lui. Grigorie 
de Nyssa rezumă această idee într-un pasaj remarcabil, 
care şi-a găsit ecoul şi la alţi teologi: „Adevărul se află 
undeva la mijloc, între aceste două concepţii, pe de o parte 
distrugerea tuturor ereziilor, iar pe de alta, acceptarea 
a ceea ce este folositor din fiecare. Dogma iudaică este 
distrusă prin acceptarea Logosului şi prin credinţa în 
Duhul Sfînt, în timp ce eroarea politeistă a şcolii elenistice 
este făcută să dispară prin unitatea firii [divine] care 
anulează noţiunea de pluralitate. Şi totuşi, iarăşi, din 

concepţia iudaică, să păstrăm unitatea firii; iar din cea 
greacă numai distincţia în privinţa persoanelor... Este ca 
şi cum numărul Treimii ar fi o îndreptare în cazul celor 
care greşesc faţă de Unul, iar afirmarea unităţii pentru 
cei ale căror credinţe sînt răspîndite printre nenumărate 
zeităţi”. 

In doctrina ortodoxă a Treimii, creştinismul şi-a mani¬ 
festat continuitatea faţă de Vechiul Testament şi a dat o 
replică gîndirii clasice. Tratatul lui Augustin Despre 
Sfinta Treime a dovedit mai întîi faptul că originea doctri¬ 
nei Treimii se află în Scripturi, cu precădere în Vechiul 
Ttestament; apoi a susţinut că „în Treime, înţelepciunea 
creştină descoperă ceea ce clasicismul a căutat atît timp 
degeaba, şi anume logosul sau explicarea fiinţei şi a miş¬ 
cării, cu alte cuvinte, o metafizică a procesului ordonat”. 
Controversele cu privire la doctrina Treimii şi disputele 
inevitabile asupra caracterului adecvat al speculaţiei filo¬ 
zofice în limitele ortodoxiei sînt o dovadă a faptului că 
relaţia doctrinei creştine cu iudaismul şi cu gîndirea clasică 
a constituit o preocupare constantă a teologiei, reflectată 
pe larg de literatura primelor cinci secole. Cu toate aces¬ 
tea, întrebările rămase fără răspuns o dată cu victoria 
teologiei creştine asupra iudaismului şi clasicismului îşi 
vor lua revanşa prin reafirmarea lor cu şi mai mare forţă 
atunci cînd premisele politice, culturale şi ecleziastice ale 
ortodoxiei vor începe să pălească în epoca modernă. 



în afara curentului principal 


Una dintre preocupările esenţiale ale apologeţilor era 
demonstrarea continuităţii Evangheliei cu istoria reve¬ 
laţiei lui Dumnezeu în lume. Aceasta însemna, în primul 
rînd,. descinderea Evangheliei din Vechiul Testament şi 
totodată împlinirea acestuia; însă apologeţii căutau să 
dovedească o anumită continuitate şi cu alte capitole din 
istoria omenirii. Această preocupare de demonstrare a 
continuităţii era atît de mare încît uneori era neglijată 
sau chiar pusă în pericol însăşi unicitatea lui Iisus Hristos 
şi noutatea Evangheliei. Este semnificativ faptul că, deşi 
unele grupări neortodoxe ale creştinismului primar exa¬ 
gerau continuitatea cu iudaismul, ereziile principale ale 
primelor două sau trei veacuri accentuau radicalismul şi 
ineditul mesajului creştin în dauna Vechiului Testament 
şi a religiei naturale. Marcion proclama Evanghelia unui 
Dumnezeu care, garantînd mîntuirea, era cu totul altul decît 
Creatorul şi Judecătorul Vechiului Testament. Gnosticii 
credeau într-o înţelepciune cosmologică secretă care fusese 
ascunsă epocilor anterioare şi chiar şi majorităţii creş¬ 
tinilor. Montanismul susţinea ideea unor revelaţii deose¬ 
bite ale unei noi profeţii necunoscute Bisericii secularizate. 
Deşi diferite faţă de ceea ce a fost considerat curentul 
principal al dezvoltării ortodoxe şi foarte diferite între 
ele, aceste trei erezii aveau totuşi în comun accentuarea 
unicităţii chiar cu preţul negării continuităţii. 

Istoria este adesea scrisă de învingători. Cum prin¬ 
cipalele surse de informaţie despre dezvoltarea doctrinei 
creştine le reprezintă scrierile teologilor ortodocşi, mare 
parte din ceea ce se cunoaştea în legătură cu aceste erezii - 
cel puţin pînă în secolul al XX-lea - venea din lucrările 
celor care le combăteau. Premisa acestor lucrări era aceea 
că adevărul creştin în forma lui autentică a fost transmis 
de Hristos apostolilor, care, la rîndul lor, l-au transmis 
succesiunii episcopilor şi propovăduitorilor ortodocşi, în 
vreme ce ereticii erau cei care au părăsit succesiunea şi 

s-au îndepărtat de la acest tezaur. „Ereticii,” spunea Origen, 
„toţi încep prin a crede şi apoi părăsesc calea credinţei şi 
adevărul învăţăturii Bisericii”. Cu cîteva excepţii nesemni¬ 
ficative, atît ereticii, cît şi ortodocşii (deşi este greşită 
folosirea unor astfel de termeni, de parcă ar exista o metodă 
care să determine a priori care erau nelegiuiţii şi care 
eroii) erau de acord, de-a lungul controverselor dintre anii 
100-600, că există o singură doctrină adevărată, pe care 
însă fiecare parte susţinea că o posedă. Adevărul era unul 
singur şi nu putea exista un pluralism în ceea ce priveşte 
mărturisirea lui; adversarii nu adoptau numai o formă 
diferită de supunere creştină, ci predicau o doctrină falsă. 
Ereticii nu erau mai puţin înverşunaţi decît ortodocşii în 
afirmarea corectitudinii atitudinii lor. 

La începuturile creştinismului, semnificaţia termenu¬ 
lui „erezie” nu era diferenţiată clar de aceea a „schismei”; 
ambele cuvinte se refereau la separare în facţiuni. Insă o 
caracteristică esenţială a acestei separări era aceea că 
semăna „dezbinări şi sminteli împotriva învăţăturii pe 
care aţi primit-o”. In epoca Iui Irineu, cel puţin, „erezia” 
era înţeleasă în sensul unei devieri de la dreapta credinţă. 
Inscriindu-se pe aceeaşi linie, Augustin i-a definit în cele 
din urmă pe eretici ca fiind cei care „avînd păreri greşite 
despre Dumnezeu, fac rău credinţei înseşi”, spre deosebire 
de schismatici, care „prin dezbinări răuvoitoare se rup de 
unirea frăţească, chiar dacă poate cred ceea ce credem şi 
noi”. Distincţia pe care o făcea Vasile cel Mare nu era cu 
mult diferită: ereticii erau „oameni cu desăvîrşire rupţi 
de lucrurile care ţin de credinţa adevărată”, pe cînd schis¬ 
maticii erau „oameni care s-au îndepărtat [de acestea] din 
pricini bisericeşti şi din cauza unor lucruri ce pot fi îndrep¬ 
tate prin voinţă comună”. Insă, deja în conflictul cu mon- 
tanismul, apoi în disputa cu donatismul şi mai ales în 
istoria Bisericii occidentale de după Reformă, distincţia 
dintre erezie şi schismă nu s-a păstrat cu uşurinţă. 

Ca o abatere de la adevărul dreptei credinţe, erezia 
era o „învăţătură a demonilor”. Aşa cum spunea Iustin, 
demonii erau cei care l-au „adus în faţă pe Marcion din 
Pont” şi care au continuat să născocească erezii. Deşi 
demonii erau sursa ultimă a ereziei, Tfertulian susţinea că 
„ereziile sînt încurajate de filozofie”, iar Hipolit condamna 
ereziile întrucît acestea „nu caută ceea ce grăiesc Sfintele 
Scripturi, ci se înverşunează să găsească o formă de silo¬ 
gism care să le sprijine necredinţa în Dumnezeu”. Se pare 
că unele erezii au păstrat cadrul conceptual şi limbajul 

perioadei anterioare, chiar şi după ce dezvoltarea doctrinei 
le-a făcut să-şi piardă credibilitatea ; termenul „plinătate” 
(■nAiipwpa), care, asemenea oricărui cuvînt, aproape că a 
devenit un termen tehnic hristologic în epistolele Noului 
Testament purtînd numele Sfîntului Pa vel, a fost viciat 
prin asocierea lui cu gnosticismul lui Valentin, care, potri¬ 
vit lui Irineu, folosindu-1, „se străduieşte... să adapteze 
înţelesul cuvintelor drepte ale revelaţiei la născocirile rele 
[ale gnosticismului]” şi reuşeşte să discrediteze termenul 
în ciuda importanţei lui în Noul Testament. Totuşi, acelaşi 
Irineu, aşa ortodox fervent precum era, nu a reuşit să anti¬ 
cipeze direcţia pe care o va urma dezvoltarea doctrinei. 
Pentru el, înţelegerea milenară a împărăţiei lui Dumnezeu 
reprezenta pecetea ortodoxiei, însă această viziune a deve¬ 
nit curînd o abatere de la dreptatea „tradiţiei apostolice”. 

Cu toate acestea, abia cercetarea istorică modernă va 
descoperi că erezia poate fi rezultatul unei lipse de sincro¬ 
nizare: Biserica primelor veacuri nu era caracterizată 
printr-o unitate explicită a doctrinei; de aceea erezia a 
putut uneori să se considere mai veche decît ortodoxia, 
însă ceea ce a caracterizat creştinismul primelor veacuri 
a fost o unitate de trăire, de credinţă faţă de Vechiul 
Testament, de evlavie şi de loialitate faţă de Dumnezeul 
acestuia, aşa cum apare el în Vechiul şi Noul Testament. 
Erezia constituia o abatere de la această unitate; şi, întrucît 
unitatea a fost în cele din urmă transpusă din limbajul 
mărturisirii şi propovăduirii în limbajul crezului şi dogmei, 
erezia a fost văzută ca o deviere de la „dreptarul cuvin¬ 
telor sănătoase pe care le-ai auzit”. Este din ce în ce mai 
evident că acest „universalism primar”, evoluînd dinspre 
kerygma către dogmă, se manifesta în secolul întîi cu mai 
multă putere decît se credea odată. 

Erezia era tratată de Biserica primelor veacuri ca o 
preocupare nu numai a teologiei doctrinare, ci şi a teolo¬ 
giei morale, a dreptului canonic şi a dreptului civil deo¬ 
potrivă. Şi aceasta nu doar din cauza acuzaţiei că falsa 
doctrină a condus la „toate acele fapte neîngăduite, despre 
care Scripturile grăiesc că «cei care săvîrşesc astfel de 
fapte nu vor moşteni împărăţia lui Dumnezeu»”, ci şi din 
cauza afirmaţiei că născocirea şi, mai ales, răspîndirea 
falsei învăţături se datorau unei „deşertăciuni care le-a 
cuprins cugetul”. Un eretic, potrivit lui Toma din Aquino, 
„numai crede că învăţătura Bisericii este o lege de neclin¬ 
tit, ci crede după cum îi este voia”. Condamnarea oficială 
a ereziei de către autoritatea ecleziastică a făcut-o să 

devină o problemă a dreptului bisericesc, iar sprijinul 
acordat dreptei credinţe de către autoritatea imperială a 
făcut-o să devină şi o problemă de drept civil. „Vechile 
metode [de combatere a ereziei] operau prin intermediul 
unei înţelegeri comune între episcopi pentru atingerea 
ţelului propus, elaborând legile ecleziastice exclusiv în 
spiritul tradiţiei universale. Noile metode de adminis¬ 
trare, pe de altă parte, operau prin intermediul legislaţiei 
sinodale şi prin stabilirea unei reguli prin lege, procesul 
fiind împrumutat din guvernarea civilă şi, într-o anumită 
măsură, fiind impus Bisericii din exterior 71 . Aspectele morale 
şi legale ale ereziei au relevanţă pentru istoria tradiţiei 
creştine numai ca fundal al dezvoltării doctrinei şi nu ca 
obiect al unei investigaţii speciale. De asemenea, ne inte¬ 
resează evoluţia creştină a doctrinelor eretice şi mai puţin 
legătura acestora cu sincretismul elenistic sau aspectele 
postcreştine. 


Despărţirea legii de Evanghelie 

Este evident că anumite forme de iudaism s-au aflat la 
originea primelor forme ale ereziei creştine; „a iudaiza” 
a fost timp îndelungat termenul folosit în sensul de „a 
propovădui falsa învăţătură”. Cu toate acestea, cele mai 
importante erezii ale primelor veacuri creştine nu au fost 
iudaice, ci de inspiraţie antiiudaică. Astfel, potrivit lui 
Irineu, „Cerdo... propovăduia că Dumnezeul proclamat 
de Lege şi de prooroci nu este Tatăl Domnului nostru 
Iisus Hristos. Căci primul era cunoscut, dar cel de-al doilea 
era necunoscut; în vreme ce unul era drept, celălalt era 
milostiv”. Deşi s-a sugerat că „Irineu pur şi simplu a pus 
principala doctrină a lui Marcion pe seama lui Cerdo 
deoarece citise undeva că, în calitate de mentor al lui 
Marcion, Cerdo îl influenţase pe acesta”, mărturia lui 
Tertulian şi a altora conferă o mai mare credibilitate rela¬ 
tării lui Irineu. Potrivit unei alte mărturii, Cerdo nu 
numai că propovăduia două divinităţi, „una bună, iar cea¬ 
laltă crudă,” ci „refuză proorocii şi Legea şi se leapădă de 
Dumnezeu Făcătorul; susţine că Hristos care a venit nu 
este Fiul Dumnezeului preaînalt; spune că nu a avut trup 
real; afirmă că a avut o formă de duh şi nu a suferit în 
mod real, ci a trecut printr-o relativă pătimire, şi că de 
fapt nu s-a născut deloc. El mărturiseşte doar o înviere a 
sufletului, negînd-o pe cea a trupului. Nu primeşte decît 



Pb. TBrt. Hcxer. 6.1 (CCSL 
2:1408) 


Pb. 7feri. Haer. 6.2 (CCSL 
2:1408) 


TBrt. Marc. 1.19.4 (CCSL 
1:460) 


apud Hamack (1960) 2: 256 


TBrt. înv. 2.8 (CCSL 2 : 923) 


TBrt. înv. 2.12 (CCSL 2:923) 


ÎN AFARA CURENTULUI PRINCIPAL 93 

Evanghelia după Luca, şi aceasta nu pe deplin. Din apostolul 
Pavel nu ia toate epistolele, [iar pe cele pe care le ia] 
nu le ia în întregimea lor. Faptele Sfinţilor Apostoli şi 
Apocalipsa le respinge ca fiind mincinoase”. Dacă Cerdo 
ar fi susţinut tot ceea ce îi atribuie acest tratat, atunci el 
ar fi anticipat aproape tot ceea ce afirmase Marcion, care 
ar fi elaborat astfel o doctrină complet lipsită de origi¬ 
nalitate ; este posibil ca această relatare să fi încercat să 
discrediteze originalitatea lui Marcion, punînd doctrina 
acestuia pe seama lui Cerdo. 

Biografia lui Marcion, fie ea şi prezentată de către 
autori ostili, dovedeşte clar faptul că acesta îşi alcătuise 
doctrina independent de Cerdo. Potrivit acelor autori, 
Marcion a ridicat problema unei exegeze serioase asupra 
cuvintelor lui Iisus despre vinul cel nou şi burduful cel 
vechi şi despre cele două feluri de pomi cu roadele lor, 
înainte de a fi excomunicat de Biserica Romei şi înainte 
de apropierea sa de Cerdo. Două dintre ideile centrale ale 
teologiei sale - noutatea Evangheliei şi contrastul dintre 
două principii [ale creaţiei] ca explicaţie pentru antiteza 
dintre bine şi rău în lume - l-au preocupat pe cînd se afla 
încă în Asia Mică, adică în jurul anului 140; este posibil ca 
aceste idei să fi fost cauza chiar a unei excomunicări 
anterioare, din partea episcopului din Sinope, care era 
propriul său tată. Totuşi, se pare că nu şi-a sistematizat 
gîndirea decît după anul 144, cînd a fost excomunicat de 
Roma şi s-a hotărît să-şi întemeieze propria Biserică. 

Potrivit lui Tertulian, „lucrarea specială şi principală a 
lui Marcion a fost separarea Legii de Evanghelie”; convin¬ 
gerea sa religioasă fundamentală consta într-o dăruire 
sinceră pentru Evanghelie. „O, minune mai presus de 
orice minune sau extaz, mai presus de orice putere sau 
uimire este aceea că nimeni nu poate spune absolut nimic 
despre Evanghelie, nici măcar nu se poate gîndi la ea 
şi nici nu o poate compara cu nimic altceva!” Această 
minune inefabilă şi incomparabilă a mîntuirii era atît de 
copleşitoare încît eclipsa orice altceva în lume - nu numai 
în lumea [văzută] ca împărăţie a diavolului, ci şi în lumea 
[văzută] ca o creaţie a lui Dumnezeu. Mîntuirea omului 
era o problemă mai urgentă decît oricare alta şi „mai 
importantă decît toate celelalte”. Era cheia înţelegerii 
corecte a altor chestiuni doctrinare, precum învierea tru¬ 
pului, care trebuia să fie raportată la tema centrală a 
eliberării, cu alte cuvinte trebuia să fie transformată în 
„mîntuirea sufletului”. Căci scopul Venirii lui Hristos era 

să abolească toate lucrările aparţinînd „acestei lumi” şi 
Creatorului ei, „stăpînul universului” (KoopoKpdTwp)”. Soa¬ 
rele şi luna, constelaţii şi stele, toate au fost puse în umbră 
de venirea Lui. Cînd a venit „nu a intrat întru cele ale 
Sale ci întru cele care îi erau străine”. Lumea naturală 
era alcătuită din „elemente umile”, între care Marcion 
includea cu precădere reptilele şi insectele. îi provocau 
repulsie „necurăţia” sexului şi a naşterii, nici una dintre 
acestea neputînd avea vreo legătură cu mîntuirea omului. 
O ilustrare perfectă a acestei înălţări a eliberării divine 
mai presus de orice altceva este afirmaţia lui Marcion şi a 
adepţilor lui că această „lucrare unică” de eliberare a 
omului prin bunătatea supremă şi extraordinară a lui 
Dumnezeu este infinit de preferat „creării tuturor lăcus¬ 
telor”. 

Realitatea lumii lăcustelor, crocodililor şi sexului este 
cea care îl determină pe Marcion să-şi pună „bine cunos¬ 
cuta problemă” a semnificaţiei pasajului din Evanghelia 
după Luca 6,43, „problema originii răului”, care era, potri¬ 
vit lui Tertulian, o preocupare constantă a ereticilor. Totuşi, 
pentru Marcion, nu era în primul rînd o problemă specu¬ 
lativă, ci una religioasă. Dacă Dumenzeu este în acelaşi 
timp bun, atoateştiutor şi atotputernic, atunci cum a putut 
îngădui înşelarea şi căderea omului ? De vreme ce aceasta 
este exact ceea ce a făcut, era de la sine înţeles că Dumnezeu 
nu putea avea toate aceste trei calităţi. Căci nu este pom 
bun care să facă roade rele. Prezenţa a două feluri de 
roade era o dovadă a existenţei a două feluri de pomi. 
Pentru a demonstra diferenţa dintre mîntuire şi creaţie şi 
pentru a-şi realiza „lucrarea specială şi principală”, care 
era „separarea Legii de Evanghelie”, Marcion a postulat 
existenţa a doi dumnezei, „unul judecător, aspru, aprig în 
luptă ; celălalt blînd, liniştit şi, pur şi simplu, bun şi desă- 
vîrşit”. Primul era Creatorul lumii, Dumnezeul Vechiului 
Testament; cel de-al doilea era Tatăl lui Iisus Hristos, 
care a coborît pe pămînt pentru prima dată în al cinci¬ 
sprezecelea an al domniei lui Tiberiu Cezar. 

Potrivit lui Irineu, Marcion îl numea pe Creator „făcă¬ 
torul relelor, însetat- de luptă, schimbător şi capricios”. 
Tbtuşi, într-o altă relatare, Irineu îi atribuia lui Marcion 
ideea unei separări între un dumnezeu care era „bun” şi 
unul care era Justiţiar”. Tertulian sugera că Marcion îl 
considera pe Creator ca fiind echivalentul diavolului, deşi 
afirmase puţin mai devreme că pentru Marcion „există 
doi dumnezei, unul drept, iar celălalt bun”. Astfel, avem o 

serie de mărturii care ne dovedesc faptul că Marcion îl 
considera pe Creator „drept” şi .justiţiar”, dar mai puţin 
dumnezeiesc decît Dumnezeul cel preaînalt, în timp ce, 
potrivit unei alte serii de mărturii, Marcion îl cataloga pe 
Creator ca fiind „rău”. Nu este clar cum am putea să 
interpretăm contradicţiile dintre cele două serii de măr¬ 
turii. Este posibil ca Marcion să-l fi considerat pe Creator 
rău, în vreme ce Cerdo nu l-a considerat astfel; sau se 
poate ca Marcion să fi evitat ideea potrivit căreia Creatorul 
era de fapt un principiu al răului; probabil interpretarea 
cea mai plauzibilă ar fi aceea că „Marcion a susţinut la 
început un contrast absolut între dumnezei buni şi răi, 
dar mai tîrziu a acceptat învăţătura lui Cerdo potrivit 
căreia Creatorul nu era cu totul rău, ci drept în unele 
privinţe”. 

Atributele Dumnezeului celui bun al lui Marcion sînt 
mai evidente. El este bun pur şi simplu, „o Fiinţă înzes¬ 
trată cu bunătate simplă, fără toate acele însuşiri, stări 
de spirit şi sentimente pe care marcioniţii le pun doar pe 
seama Creatorului”. Orice contradicţie între dreptate şi 
milostenie, între Lege şi Evanghelie îi este străină. El nu 
poate da sentinţe, nu poate fi cuprins de mînie sau de 
dorinţa de răzbunare, fiind caracterizat prin „seninătate 
şi blîndeţe”. In timp ce Creatorul universului era recu¬ 
noscut datorită creaţiei sale, adevăratul Dumnezeu rămă¬ 
sese necunoscut pînă la venirea lui Iisus. El nu a avut 
„nici o lucrare sau profeţie şi nici vreun timp legat de 
aceasta al arătării sale” ; dar „deşi nu s-a manifestat încă 
de la începuturi şi prin mijlocirea creaţiei, totuşi s-a ară¬ 
tat în Hristos Iisus”. Lumea zămislită de Creator îi era 
străină acestui Dumnezeu şi acestui Hristos, întocmai 
precum era şi Legea lui Moise. El era complet diferit de 
Dumnezeul care putea fi cunoscut fie din creaţie, fie din 
revelaţia Vechiului Testament. în felul acesta, Marcion a 
dezamorsat tensiunile legate de doctrina despre Dumnezeu 
printr-o separare radicală care a recuperat doctrina mîn- 
tuirii cu preţul doctrinei unităţii lui Dumnezeu. Impor¬ 
tanţa acestui aspect este ilustrată de eforturile care se 
vor face ulterior pentru menţinerea ambelor doctrine în 
cad.rul doctrinei Sfintei Treimi. Tertulian a anticipat aceste 
strădanii în terminologia sa trinitară atît la modul gene¬ 
ral, cît şi în mod special în răspunsul pe care îl dă doctri¬ 
nei lui Marcion cu privire la cei doi dumnezei: „Oricare 
ar fi însuşirile pe care le crezi vrednice de Dumnezeu, 
ele trebuie să se găsească în Tatăl, care este nevăzut şi 

transcendent, şi senin, şi (ca să spun aşa) Dumnezeul 
filozofilor ; în vreme ce acele însuşiri pe care le huleşti ca 
fiind nevrednice, trebuie că se află în Fiul, care a fost 
văzut şi auzit, şi întîlnit, martorul şi slujitorul Tatălui, 
unind în persoana Sa om şi Dumnezeu, pe Dumnezeu în 
fapte măreţe, în fapte nevrednice pe om, ca să poată da 
omului tot atît cît ia de la Dumnezeu. Ceea ce judeci 
vrednic de dispreţ la Dumnezeul meu este de fapt taina 
mîntuirii omului”. Distincţia pe care o făcea Marcion între 
cei doi dumnezei a fost inclusă în doctrina lui Tertulian 
despre relaţia dintre Tatăl cel veşnic şi nevăzut şi Fiul, 
care s-a făcut om cu adevărat în Iisus Hristos. 

Insă Marcion nu a reuşit să rezolve dilema, căci, în viziu¬ 
nea lui, Iisus Hristos nu fusese om cu adevărat. Creatorul 
însuşi făgăduise un Hristos, care nu venise încă; dar 
„Hristosul care a fost revelat în zilele lui Tiberiu, de către 
un Dumnezeu necunoscut pînă atunci, pentru mîntuirea 
tuturor neamurilor, este diferit de cel care a fost rînduit 
de Dumnezeu Creatorul pentru restaurarea statului evreu, 
şi care încă nu a venit”. Marcion făcea distincţia între 
Hristosul său autentic şi un Mesia politic al evreilor vor¬ 
bind de o „diferenţă mare, absolută”. Acest Hristos auten¬ 
tic nu ar fi putut să-şi asume un trup fizic care să ia parte 
la viaţa creată, căci un astfel de trup ar fi fost „îmbibat de 
scîrnăvie”. Un trup material şi o naştere fizică aparţineau 
Creatorului şi erau nedemne de adevăratul Hristos. Dacă 
el s-ar fi făcut om cu trup material, aceasta ar fi însemnat 
sfirşitul divinităţii. Se pare că Irineu se referea la Marcion 
(între alţii) atunci cînd combătea învăţătura anumitor 
eretici care susţineau că „Hristos a avut o suferinţă presu¬ 
pusă, fiind impasibil prin însăşi firea sa”. 

Omul era cel care trebuia să fie eliberat de natura 
umană sau de condiţia trupului material şi a participării 
la schimbarea şi suferinţa creaţiei. Ea l-a legat pe om de 
această lume şi de Creator, dar Hristos a venit de la ade¬ 
văratul Dumnezeu şi, în consecinţă, nu putea fi născut din 
femeie. El s-a revelat dintr-o dată pe deplin matur. Trupul 
lui era asemenea trupurilor luate de îngerii Creatorului 
atunci cînd s-au întîlnit cu Avraam şi cu Lot, au mîncat şi 
au lucrat. într-un astfel de crup a fost răstignit Hristos, 
pentru a-1 răscumpăra pe om de la Creator, căci omul 
„aparţinea altuia”, şi anume Creatorului. Creatorul nu 
şi-ar fi lăsat propriul Fiu pradă blestemului pe care îl 
aruncase asupra oricui ar fî fost răstignit pe lemn; dar, ca 
Fiu al Dumnezeului suprem, Hristos „a luat asupra sa 

blestemul Creatorului” pe cruce. Dacă ieslea fusese nedemnă 
de adevăratul Hristos, mormîntul în schimb nu era con¬ 
siderat astfel. Această hristologie era cu mult diferită faţă 
de cea a altor gnostici, care negau patimile şi moartea lui 
Hristos precum şi naşterea; pe de altă parte, nu era chiar 
atît de diferită faţă de concepţia unor teologi mai ortodocşi 
din secolul al II-lea, cum lăsau aceştia să se înţeleagă în 
atacurile împotriva ei. Pînă şi ortodoxia hristologică a 
secolelor al IV-lea şi al V-lea va considera aproape impo¬ 
sibilă sarcina atribuirii unei naşteri, suferinţe şi morţi 
adevărate Fiului unei divinităţi impasibile. 

Discontinuitatea era caracteristica relaţiei nu numai 
dintre creaţie şi mîntuire, Lege şi Evanghelie, Creator şi 
Tată, om şi Hristos, ci şi dintre Vechiul şi Noul Testament 
şi dintre comunitatea apostolică şi apostolul Pavel. Aşa 
cum Dumnezeul evreilor era radical diferit de Tatăl 
Domnului Iisus Hristos, tot astfel şi tezaurul revelaţiilor 
referitoare la primul nu putea avea autoritate pentru ade¬ 
văraţii discipoli ai celui de-al doilea. Vechiul Testament 
nu fusese împlinit, ci abolit. Iisus venise pentru a-1 „răs¬ 
turna pe Creator şi a înlătura Legea şi profeţii”, mai 
curînd decît pentru a-i confirma; de fapt, adepţii de mai 
tîrziu ai lui Marcion chiar vor rescrie pasajul din Evanghelia 
după Matei 5,17 în felul următor: „N-am venit să împli¬ 
nesc Legea, ci să o stric”. Venirea lui nu fusese profeţită 
de Vechiul Testament, ci fusese neaşteptată şi neprevăzută. 
Cînd Noul Testament se referea la Vechiul Testament numin- 
du-1 „Scriptură” sau folosea expresia „Stă scris”, Marcion 
elimina pasajul respectiv. El acuza Vechiul Testament de 
„nerozie, slăbiciune şi mîrşăvie”, considerîndu-1 „ruşinos 
şi vrednic de dispreţ”. Critica diferite amănunte legate de 
rînduielile alimentare, legea Sabatului şi alte porunci. 
Nu doar rînduielile legate de sărbători, ci şi legile etice 
ale Vechiului Testament erau nedemne de adevăratul 
Dumnezeu, care nu putea, de pildă, să fi poruncit popo¬ 
rului lui Israel să-i jefuiască pe egipteni în vremea Exodului. 
Cu toate acestea, Marcion a făcut o concesie, atribuind 
legii morale a Vechiului Testament un rol limitat şi tem¬ 
porar. 

Refuzînd să recunoască Vechiului Testament statutul 
de Scriptură creştină, Marcion repudia şi metoda inter¬ 
pretării nonliterale. El nu accepta ideea că în Vechiul 
Testament „foarte multe evenimente sînt vestite indirect 
prin pilde, alegorii şi parabole şi că ele trebuie înţelese 

într-un sens diferit de cel literal”. Insista asupra faptului 
că profeţiile din Vechiul Testament cu privire la Hristosul 
Creatorului trebuie să fie interpretate în sens literal şi, 
prin urmare, ele nu pot fi aplicate adevăratului Hristos. 
De altminteri, Vechiul Testament nu profeţise că Hristosul 
Creatorului va suferi pe cruce. Cînd Vechiul Testament 
vorbea de urmaşul lui David se referea 1 a Solomon, şi nu 
la Hristos. Avem suficiente motive să credem că în această 
privinţă, precum şi în altele, Marcion reflecta influenţa 
exegeţilor evrei. Vechiul Testament avea valabilitate ca 
Scriptură iudaică; relatările istorice erau credibile, chiar 
şi legile morale fuseseră pe deplin potrivite scopului aces¬ 
tuia. însă acest scop nu fusese vestirea venirii adevă¬ 
ratului Hristos sau prezentarea unor rînduieli destinate 
membrilor Bisericii Lui. După cum spune Hamack, „Este de 
la sine înţeles faptul că, printr-o asemenea interpretare, 
Marcion folosea Vechiul Testament în mod abuziv, distor- 
sionîndu-i total semnificaţia, şi nu reuşeşte cîtuşi de puţin 
să înţeleagă ceea ce înţeleseseră chiar şi mulţi dintre 
evreii religioşi şi erudiţi ai vremii. însă, dat fiind că totul 
în această carte, privită ca inspirată şi canonică, era aşe¬ 
zat pe un singur nivel, nu este de mirare ca cineva să vină 
şi să citească această carte de la stînga la dreapta, şi nu 
de la dreapta la stînga, şi să explice părţile măiestrit 
elaborate în termenii celor mai primitive”. 

Respingerea Vechiului Testament reflectă atitudinea 
lui Marcion faţă de doctrina creaţiei, al cărei loc în cadrul 
învăţăturii creştine depindea de autoritatea Vechiului 
Testament. Căci, deşi doctrina creaţiei era prezentă în 
mod explicit în multe pasaje din Noul Testament, majo¬ 
ritatea acestor pasaje erau citate sau parafraze din Vechiul 
Testament. în mod similar, polemicile apologeţilor cu pri¬ 
vire la doctrina creaţiei aveau de obicei la bază astfel de 
pasaje, precum cele legate de zidirea lumii din Facerea 
sau din Proverbe 8:22-31, care erau interpretate ca o dovadă 
a faptului că Hristos cel veşnic fusese Cel prin care toate 
s-au făcut. în consecinţă, venirea istorică a lui Hristos 
era legată de acest moment anterior istoriei. „Fiindcă 
Dumnezeu, Cel Care a zis: «Strălucească, din întune¬ 
ric, lumina», El a strălucit în inimile noastre, ca să stră¬ 
lucească cunoştinţa slavei lui Dumnezeu, în chipul lui 
Hristos.” De aici rezultă, potrivit lui Tertulian, că Hristos 
împreună cu apostolii, Evanghelia precum şi Moise, toţi 
aparţin acelui Dumnezeu care este şi Făcătorul acestei 
lumi, şi nu unui Dumnezeu care nu a spus „Strălucească, 

din întuneric, lumina”. însă Marcion nega această conti¬ 
nuitate, în numele noutăţii Evangheliei lui Hristos. Conti¬ 
nuitatea sau ordinea (ordo) nu erau necesare, căci venirea 
lui Hristos fusese neaşteptată. Punctul central al învăţă¬ 
turii lui Hristos fusese noutatea. Pasajul din Luca 5,37 
voia să spună că forma şi conţinutul acestei învăţături 
fuseseră diferite faţă de Legea lui Moise. însă dacă ar fi 
fost drept să folosim Vechiul Testament ca pe o Scriptură 
creştină şi să considerăm că viaţa şi învăţătura lui Iisus au 
fost profeţite acolo, atunci se punea întrebarea: „Ce ne-a 
adus nou Domnul cînd a venit?”. De aceea, nu se putea 
spune şi nici măcar gîndi absolut nimic despre Evanghelie, 
căci [aceasta] nu putea fi comparată cu nimic altceva. 
Noutatea inefabilă a Evangheliei ar fi fost compromisă în 
chip fundamental dacă ar fi fost reprezentată ca fiind 
deja prezentă în Scripturile ebraice. 

Respingerea de către Marcion a principiului continui¬ 
tăţii a fost însă şi mai radicală. Evanghelia creştină auten¬ 
tică trebuia să fie despărţită nu numai de comunitatea 
evreiască, ci şi de comunitatea creştină, nu numai de 
aşa-numiţii profeţi ai Vechiului Tfestament, ci şi de aşa- 
-numiţii apostoli ai Noului Tfestament. Apostolul Pavel a 
fost singurul care a propovăduit Evanghelia Iară a o misti¬ 
fica. „Doar Pavel a ştiut adevărul, iar pentru el taina s-a 
dezvăluit prin revelaţie.” Separarea Legii de Evanghelie 
fusese tema Evangheliei iniţiale a lui Iisus şi a lui Pavel, 
dar a fost denaturată de ceilalţi apostoli şi de ucenicii aces¬ 
tora şi era acum reconstituită de către Marcion. Epistola 
către Galateni fusese un atac la adresa unor astfel de 
denaturări ; „cealaltă Evanghelie” la care se referă pasajul 
din Galateni 1,8 era Evanghelia mistificată adusă de Creator 
şi de apostolii săi. Prin urmare, învăţătura lui Pavel potri¬ 
vit căreia Legea lui Moise nu putea fi aplicată credin¬ 
cioşilor nu fusese primită de la ceilalţi apostoli, ci printr-o 
revelaţie directă şi personală. Conflictul dintre Petru şi 
Pavel i-a oferit lui Marcion un principiu de discriminare 
prin care a putut face o distincţie clară între autentica 
evanghelie a lui Pavel şi mistificări. Acestea s-au infiltrat 
în multe pasaje din scrierile lui Pavel şi din Evanghelii. 
Marcion şi-a propus să purifice Epistolele lui Pavel de 
asemenea elemente, precum recunoaşterea autorităţii creş¬ 
tine a Vechiului Testament şi identificarea Creatorului 
cu Tatăl Domnului Iisus Hristos. în locul aşa-numitelor 
Evanghelii el a pus o Evanghelie după Luca purificată, pe 
care o considera singura Evanghelie autentică şi cea mai 

apropiată de Pavel. Aceasta face din Marcion o figură 
importantă nu numai în istoria dezvoltării doctrinei, ci şi 
în istoria textului şi a canonului Noului Testament. 

Istoria dezvoltării doctrinei ţine seama de amendamen¬ 
tele textuale ale lui Marcion numai pentru că ele întruchi¬ 
pează motivele teologice ale distincţiei pe care el a făcut-o 
între Lege şi Evanghelie. Canonul său aparţine şi el acestei 
istorii. Căci s-a sugerat că „dacă interpretăm canonul lui 
Marcion drept Scriptură, atunci avem de-a face cu prima 
Scriptură creştină distinctă”, şi, prin urmare, „ideea Noului 
Testament îi revine în primul rînd lui Marcion”. El pare 
să fi stabilit dubla sa Scriptură, a „Domnului” (Evanghelia 
după Luca) şi „a apostolului” (cele zece epistole autentice 
ale lui Pavel, şi anume, în această ordine strictă, Galateni, 
1 şi 2 Corinteni, Romani, 1 şi 2 Tesaloniceni, Efeseni, 
Coloseni, Filipeni şiFilimon) în opoziţie cu dubla Scriptură 
a „Legii” şi a „profeţilor”. Aceasta nu înseamnă neapărat 
că nu ar fi existat un canon creştin al Noului Testament 
decît în opoziţie faţă de Marcion. Se manifesta o tendinţă 
tot mai puternică de a cita scrierile apostolice ca fiind 
autoritative şi, prin aceasta, s-au pus bazele colecţiilor 
acestor scrieri. însă indiferent de aceste tendinţe, viziunea 
lui Marcion cu privire la antiteza dintre Vechiul Testament 
şi Evanghelia pură şi acuzaţia sa de apostazie împotriva 
tuturor apostolilor cu excepţia lui Pavel l-au determinat 
să corecteze scrierile creştine aflate în circulaţie şi să le 
adune într-o Scriptură creştină care să contrabalanseze 
autoritatea Scripturii iudaice, impusă Bisericii. Chiar dacă 
ar însemna să simplificăm în mod exagerat spunînd că, 
aşa cum s-a adoptat în cele din urmă, canonul creştin al 
Noului Testament s-a realizat drept replică la canonul lui 
Marcion, nu cred că am greşi dacă am interpreta canonul 
lui Marcion drept replica lui personală faţă de Vechiul 
Testament. 

Marcion nu a întemeiat o şcoală, ci o Biserică. în cea 
de-a doua jumătate a secolului al Il-lea, Biserica marcio- 
nită a fost o rivală de moarte a creştinismului ortodox, cel 
puţin în anumite domenii. Scriind în timpul vieţii lui 
Marcion, Iustin Martirul admitea că erau mulţi oameni 
de toate neamurile care fuseseră convinşi de această erezie. 
Numărul mare de scrieri îndreptate împotriva ereziei lui 
Marcion în secolele al Il-lea şi al IlI-lea constituie o dovadă 
a importanţei acesteia; această literatură era probabil 
destul de voluminoasă spre a-i servi lui Tertulian drept sursă 
de inspiraţie pentru tratatul său împotriva lui Marcion. 

Comunitatea marcionită păstra scrierile maestrului şi îi 
venera numele. Potrivit lui Origen, erau unii care propo- 
văduiau că Pavel era aşezat la dreapta lui Hristos în 
or. buc. 25.5 cocs 35 : 162 ) ceruri, iar Marcion la stînga. 

însă dezvoltarea doctrinară cea mai importantă din 
cadrul mişcării marcionite este cea legată de Apelles, care 
se pare că a revizuit atît dualismul maestrului, cît şi 
docetismul acestuia. Potrivit concepţiei lui Apelles, exista 
un singur principiu divin, şi nu două divinităţi, precum 
susţinuse Marcion; iar această afirmaţie nu era făcută pe 
baza mărturiilor profetice sau pe baza „cunoaşterii”, ci pe 

apud Eus. H.e. 5.13.5 (GCS , .. 'l 

9:456) baza convingem. Un alt aspect al sistemului lui Marcion, 

pe care Apelles s-a simţit obligat să-l revizuiască, a fost 
viziunea maestrului despre trupul lui Hristos. Deşi era de 
acord cu Marcion că trupul nu fusese născut, el susţinea 
că este totuşi un trup adevărat, dar nu un trup omenesc 
Ten cam. 6 3 (ccsl obişnuit, ci unul alcătuit din ceea ce sînt făcute stelele. 

“ 8U în felul acesta, el încerca să înlăture obiecţia împotriva 

ideii lui Marcion potrivit căreia Hristos mîntuise omeni¬ 
rea printr-o amăgire, atunci cînd a pretins că are un trup 
adevărat în timpul suferinţei şi morţii sale. Ibtuşi, Apelles 
a rămas un marcionit în concepţia lui despre Vechiul 
Testament. 

Aşa cum sugerează aceste revizuiri, doctrina lui Marcion 
nu a fost un sistem bine închegat şi încheiat, ci a repre¬ 
zentat expresia credinţelor sale religioase fundamentale. 
Ele ilustrează, de asemenea, faptul că doctrina unităţii 
lui Dumnezeu precum şi cea a firii omeneşti a lui Hristos 
au constituit - împreună cu problema autorităţii - perma¬ 
nente surse de dispută între Marcion şi opozanţii săi. 
Aceste două teme ale doctrinei vor alcătui fundamentul 
conflictelor dogmatice din sînul curentului doctrinal 
oficial pentru următoarele secole, iar problema autorităţii 
va fi esenţială şi generatoare de multe alte întrebări înru¬ 
dite, ea nefiind nicidecum rezolvată o dată cu excomu¬ 
nicarea lui Marcion. Vechiul Testament a dobîndit şi şi-a 
păstrat statutul de Scriptură creştină cu ajutorul exegezei 
spirituale. Nu era nici un creştin în veacurile de început 
care în acelaşi timp să recunoască autoritatea doctrinară 
a Vechiului Testament şi să îl interpreteze ad litteram. 
Doctrina Bisericii îi datora lui Marcion ridicarea proble¬ 
mei autorităţii Vechiului Testament în sînul comunităţii 
creştine şi clarificarea, cel puţin în parte, a acestei pro¬ 
bleme. Biserica i-a recunoscut acest merit menţionîndu-1 
ori de cîte ori chestiunea revenea în atenţie. Astfel, în 

perioada de care ne ocupăm în acest volum, Augustin îl 
compara pe Manes cu Marcion atunci cînd făcea apologia 
Vechiului Testament împotriva maniheilor, iar Ieronim îl 
combătea pe Marcion numindu-1 reprezentant al urii şi 
dispreţului faţă de lucrările Creatorului, pe care le nutreau 
mulţi eretici; aceasta a rămas atitudinea generală faţă de 
Marcion. Dar cînd exegeza istorică şi biblică a secolelor 
al XVIII-lea şi al XlX-lea a repus pe tapet întreaga pro¬ 
blemă a canonului biblic, numele lui Marcion a reapărut 
pe buzele tuturor. Publicarea monografiei lui Hamack 
despre Marcion l-a făcut pe Karl Barth să mediteze la 
„remarcabilele lui paralele” cu apărătorul înfocat al aposto¬ 
lului Pavel. Comparaţiile între Marcion şi Luther, deşi 
superficiale, au devenit un loc comun, ilustrînd continua 
importanţă a gîndirii lui Marcion. 


Sisteme de mintuire cosmică 

Cele mai importante erezii din sînul Bisericii primelor 
veacuri au fost grupate sub numele de „gnostice”. Numele 
acesta este în mare parte creaţia istoricilor moderni. Primii 
autori creştini se refereau, de obicei, la o anumită grupare 
gnostică folosind numele întemeietorului ei, iar „gnostic” 
era un nume absolut respectabil pentru un creştin care 
avea acces la cunoaşterea (yvwaiq) revelată în Hristos. 
Gnosticul (6 V vojCTTiKoq) este titlul unei lucrări despre 
călugărul desăvîrşit, scrisă de Evagrie Ponticul. Terme¬ 
nul desemna o tipologie atît de variată de învăţători şi 
învăţături încît îşi pierde sensul iniţial. De vreme ce nu 
există un termen alternativ satisfăcător, ne vom ocupa în 
continuare de „gnosticism”, însă doar ca un capitol din 
istoria dezvoltării doctrinei creştine. Este esenţial pentru 
înţelegerea doctrinei creştine timpurii să analizăm relaţia 
ei cu sincretismul religios al epocii elenistice, reprezentat 
în primul rînd de diferitele tipuri de gnosticism. Pe lîngă 
formele lui creştine, gnosticismul apărea în alte trei medii: 
siriac, iranian şi iudaic. Nu este foarte clar dacă a existat 
un gnosticism precreştin, precum şi un gnosticism extra- 
creştin sau unul postcreştin; dar este sigur faptul că, aşa 
cum spune Quispel, „gnosticismul fără creştinism rămîne 
totuşi gnosticism”. 

Privit ca un capitol din istoria doctrinei creştine, gnosti¬ 
cismul poate fi definit ca un sistem care afirma mîntuirea 
cosmică a spiritului prin cunoaştere. Irineu cita anumiţi 

adepţi ai gnosticismului valentinian care spuneau: „cunoaş¬ 
terea măreţiei inefabile este ea însăşi mîntuirea absolută... 
Cunoaşterea este mîntuirea omului lăuntric. Aceasta nu 
este însă de natură trupească, de vreme ce trupul este 
supus stricăciunii; şi nici de natură sufletească, de vreme 
ce sufletul este rezultatul unei imperfecţiuni, fiind, de altfel, 
lăcaşul spiritului. Mîntuirea trebuie să fie prin urmare 
spirituală; căci ei cred că omul lăuntric, spiritual se mîn- 
tuieşte prin cunoaştere, că ei au dobîndit cunoaşterea 
înn Haer. 1.21.4 (Harvey întregului cosmos şi aceasta este adevărata mîntuire”. 

1 lot l Astfel, „mîntuirea cosmică a spiritului prin cunoaştere” 

include principalele teme ale acestui sistem, care sînt, de 
altfel, temele comune ale majorităţii formelor de gnosticism 
creştin. Creşterea continuă şi extravaganţa formulărilor 
gnostice pot eclipsa cu uşurinţă semnificaţia doctrinară, 
dacă ar fi să enumerăm cuvintele-cheie şi numele divine 
care abundă în diferitele sisteme gnostice. Sau am putea 
să extragem o definiţie a gnosticismului din mărturiile 
care s-au păstrat şi să expunem, cu ajutorul limbajului 
metafizicii şi existenţialismului, un gnosticism care nu a 
existat niciodată în istorie, dar care este inteligibil din 
punct de vedere religios. Din mărturiile pe care le avem - 
atît lucrările despre erezii ale Părinţilor Bisericii, cît şi 
documentele gnostice - putem trage concluzia că exista o 
bază în gnosticism pentru ambele tendinţe. Mitologia şi 
filozofia, speculaţia combinată cu magia se împleteau toate 
într-o varietate stranie şi uimitoare de forme. Gnosticii le 
transformau cu cea mai mare plăcere într-un ritual, în 
timp ce creştinii ortodocşi le foloseau cu cea mai mare 
plăcere drept dovadă a absurdităţii ereziei şi a originii ei 
demonice. Nici incantaţiile gnostice şi nici afinităţile 
gnostice cu filozofia modernă nu vor constitui principala 
noastră preocupare. Atît mitul, cît şi filozofia fac parte 
din doctrina gnostică, şi asupra acestei doctrine trebuie 
să ne concentrăm noi atenţia. 

Deşi nici taxonomia sectelor şi învăţătorilor gnostici 
nu ne preocupă în mod special, totuşi o scurtă trecere în 
revistă trebuie să preceadă orice rezumat al concepţiilor 
gnostice; căci deosebirile dintre aceste concepţii sînt impor¬ 
tante pentru relaţia dintre doctrinele gnosticismului şi 
cele ale Bisericii. O bună parte din originea gnosticismului 
creştin se află în sectarismul iudaic şi în declinul viziunii 
Vezi supra, pp. 46-48 apocaliptice din cadrul iudaismului. Primii gnostici creştini 

se aflau, prin urmare, la limita dintre iudaismul eretic şi 
creştinismul eretic. Indiferent dacă „Simon Magul” era 

numele unui singur propovăduitor gnostic sau al mai 
multora, oricum gnosticismul simonian îmbina anumite 
elemente din speculaţia evreilor cu mituri din Ţyr şi cu 
învăţături creştine despre Iisus, pentru a forma un sistem 
de eliberare de sub tirania trupului şi a acestui pămînt 
prin venirea unuia care va fi cel care va îndrepta toate 
lucrurile. „El a venit să o elibereze din robie [pe Elena] şi 
să le aducă oamenilor mîntuire prin recunoaşterea lui de 
către aceştia. Căci îngerii cîrmuiau prost lumea, fiecare 
dorindu-şi întîietatea, şi de aceea a venit el, pentru îndrep¬ 
tarea tuturor lucrurilor, transformate şi făcute asemenea 
stăpîniilor şi puterilor. Printre oameni, părea om, deşi nu 
a fost; părea că pătimeşte în Iudeea, deşi nu a pătimit”. 
Tot astfel, gnosticismul lui Cerint pare să se fi întemeiat 
pe speculaţiile unei forme eretice de creştinism iudaic. El 
susţinea că există o diferenţă între Dumnezeul Suprem şi 
Creator şi că la botez Hristos s-a pogorît asupra lui Iisus 
(care pînă atunci fusese un om obişnuit), părăsindu-1 din 
nou înainte de răstignire. Următorul pas în dezvoltarea 
acestui tip de gnosticism l-a făcut Saturninus, care a trans¬ 
format anumite idei de esenţă rabinică despre creaţie 
într-un dualism radical dintre creaţie şi mîntuire; Hristos 
s-a pogorît din ceruri în chip de rob ca să aducă revelaţia 
eliberării de lumea creată, de păcat şi de sex. „Hristos a 
venit ca să-l dărîme pe Dumnezeul evreilor, dar să-i mîn- 
tuiască pe cei care cred în el, aceştia fiind cei care au 
scînteia vieţii în ei.” 

în ceea ce priveşte gnosticismul lui Simon Magul, al 
lui Cerint şi al lui Saturninus, avem la dispoziţie numai 
mărturia Părinţilor Bisericii, şi în primul rînd a lui Irineu. 
Chiar şi el era mult mai bine informat şi interesat în 
special de un alt tip de gnosticism creştin, asociat cu 
numele lui Valentin şi certificat din belşug prin mărturia 
directă a celor mai recent descoperite surse gnostice; mare 
parte din ceea ce afirmăm aici cu privire la doctrina gnos¬ 
tică în general va proveni din ceea ce ştim despre gnosti¬ 
cismul valentinian. Există afinităţi semnificative între 
această formă de erezie gnostică şi diferite curente de 
gîndire din secolul al II-lea care sînt recunoscute ca fiind 
mai mult sau mai puţin ortodoxe, precum Păstorul lui 
Herma, gnoza creştină a lui Clement din Alexandria şi 
speculaţiile apologetului Iustin. Fie că este sau nu opera 
lui Valentin însuşi, Evanghelia Adevărului prezintă unele 
dintre revelaţiile principale care îi sînt atribuite lui, iar 
Odele lui Solomon constituie o mărturisire liturgică a 

doctrinei valentiniene. în Evanghelia Adevărului, revelaţia 
gnostică este înfăţişată ca una a „bucuriei pentru cei care 
au primit, prin Tatăl Adevărului, darul de a-1 cunoaşte”, 
în cele din urmă, această revelaţie s-a transformat într-o 
teologie care s-a distanţat şi mai mult de doctrina Bisericii. 
Atît prin adoptarea şi mai multor mituri, cît şi prin ela¬ 
borarea şi mai multor speculaţii, discipolii lui Valentin 
au depăşit limitele acestei doctrine, aşa cum confirmă 
Ptolemeu în Scrisoare către Flora. 

Aproape contemporan cu Valentin şi cu Marcion, dar 
venind din Siria şi Alexandria, era celălalt mare autor 
gnostic combătut de Părinţii Bisericii, şi anume Vasilides. 
Potrivit lui Hipolit, o deosebire esenţială între Valentin şi 
Vasilides era aceea că primul „poate fi considerat pe bună 
dreptate pitagorean şi platonician” în timp ce „doctrinele 
susţinute de Vasilides sînt de fapt tertipuri aristotelice”. 
Rezumatul concepţiilor lui Vasilides, prezentat de Hipolit, 
este contrazis în atît de multe privinţe de către Irineu, 
încît relatarea acestuia din urmă pare să se refere la o 
perioadă ulterioară. Vom puncta atît asemănările, cît şi 
deosebirile dintre gnosticismul valentinian şi cel vasili- 
dian. Deşi acestea sînt principalele tipuri de gnosticism cu 
care s-au confruntat teologii creştini ai secolelor al Il-lea 
şi al III-lea, chiar şi această scurtă trecere în revistă ar fi 
incompletă dacă nu am menţiona o mişcare similară care 
va deveni o rivală importantă a creştinismului universal 
în secolul al IV-lea, şi anume maniheismul. Şi acesta 
aparţine în primul rînd istoriei religiilor şi mai puţin 
istoriei dezvoltării doctrinei creştine; căci Manes nu numai 
că s-a inspirat din învăţăturile Bisericii, dar a şi continuat 
unele idei ale adepţilor lui Marcion şi Vasilides. Prin urmare, 
pentru ceea ce urmărim noi, maniheismul constituie o 
sursă de informaţie extrem de utilă, nu despre dezvolta¬ 
rea doctrinei creştine ca atare, ci despre evoluţia religiilor 
sincretiste şi a ereziilor creştine la care s-a raportat Biserica 
atunci cînd şi-a definit doctrina. 

Fundamentul ontologic al sistemelor gnostice de mîn- 
tuire îl reprezenta o doctrină despre realitatea divină şi 
relaţia ei cu cosmosul. Ptolemeu, teologul valentinian, 
susţinea existenţa unui „eon desăvîrşit şi veşnic, care 
sălăşluieşte în înălţimile nevăzute şi care nu pot fi numite; 
acesta este înainte de început, precursor a toate şi adîn- 
cime. Este de necuprins şi nevăzut, etern şi necreat, în 
tăcută şi adîncă solitudine faţă de infiniţi eoni. Cu el este 
cugetul, care se mai numeşte har şi tăcere”. Se pare că în 

concepţia valentiniană timpurie, „adîncimea” era o însuşire 
a lui Dumnezeu mai curind decît o fiinţă distinctă, iar 
contradicţiile care au izvorît în cele din urmă sub forma 
„eonilor” erau imanente lui Dumnezeu. Dar în concepţia 
teologică a lui Ptolemeu „eonul” a devenit „o emanaţie a 
substanţei divine, dăinuind în deplină armonie şi veşnicie 
cu divinitatea”. Eonii au fost emanaţi din adîncime şi 
tăcere, doi cîte doi, pînă cînd au fost treizeci; împreună cu 
Dumnezeul Suprem au constituit pleroma, plenitudinea 
realităţii divine. Numele lor erau personificările însuşi¬ 
rilor şi numirilor divine, precum şi ale altor abstracţiuni; 
în cadrul fiecărei perechi era un nume masculin şi unul 
feminin. Se pare că monoteismul iniţial, care este evident 
în Evanghelia Adevărului, s-a transformat într-o teorie 
mitologică în gnosticismul valentinian ulterior. Ibtuşi accen¬ 
tuarea tensiunilor din sînul realităţii divine înseşi pare să 
fie elementul comun atît în Evanghelia Adevărului, cît şi 
la Ptolemeu. în cosmologia mitologică a lui Vasilides, nu 
numai eonii, ci şi fiinţele spirituale numite „arhonţi” sau 
„cîrmuitori” ilustrau această accentuare. Cosmosul nu a 
, emanat de la Dumnezeu, ci a fost făcut din nimic de un 
i Dumnezeu căruia nu i se putea atribui însuşirea existenţei. 
„Dumnezeul nonexistent a făcut un cosmos nonexistent 
din nonexistenţă.” Acest lucru l-a făcut zămislind o sămînţă 
ce conţinea „o întreită filiaţie”, din care au ieşit pe rînd 
marele arhonte care a creat cosmosul şi un alt arhonte 
care a făcut lumea aceasta. 

Distincţia dintre Dumnezeul Suprem şi Creator, pre¬ 
zentă şi în concepţia lui Marcion, se afla la baza miturilor 
valentiniene despre emanaţia eonilor şi a doctrinei vasi- 
lidiene despre creaţia din nimic. între Dumnezeul Suprem 
şi lumea creată, potrivit lui Ptolemeu, se afla un demiurg, 
„Tatăl şi Dumnezeul a tot ce se află dincolo de pleroma”. 
în sprijinul acestei idei el aducea mărturia prologului 
la Evanghelia după Ioan, pe care îl interpreta în felul 
următor: „un anumit principiu a fost creat mai întîi de 
Dumnezeu... în care Tatăl a pus sămînţa tuturor lucruri¬ 
lor”. Astfel, „Logosul a fost cauza şi originea formării tutu¬ 
ror eonilor care au urmat”. Un alt exeget al lui Valentinian, 
Heracleon, şi-a argumentat şi el teza pornind de la 
Evanghelia după Ioan, însă el a susţinut că „eonul şi ceea 
ce se află în el nu au luat naştere prin Logos”, de vreme ce 
eonul este distinct faţă de lumea creată. Deşi Evanghelia 
Adevărului nu punea crearea lumii pe seama unui demiurg 
sau a unui alt principiu intermediar, aceasta a fost direcţia 

urmată de doctrinele creaţiei de sorginte valentiniană 
sau de către alte doctrine gnostice cu privire la creaţie, 
„direcţia ostilităţii faţă de Creator”. Dumnezeul Vechiului 
Testament, care era pus pe acelaşi plan cu demiurgul, a 
fost în cele din urmă considerat drept duşman şi inferior 
Dumnezeului Suprem. 

Totuşi, teogoniile detaliate ale gînditorilor gnostici, în 
ultimă instanţă, aveau ca scop starea gravă a omului, nu 
numai explicarea originii cosmosului. în acest sens, un 
gînditor gnostic dădea următorul sfat: „Lăsaţi căutarea 
lui Dumnezeu şi a creaţiei şi alte asemenea lucruri. Cău- 
taţi-1 pe el luîndu-vă pe voi drept punct de pornire. Aflaţi 
cine înlăuntrul vostru le face pe toate ale lui şi spune: 
«Dumnezeul meu, mintea mea, cugetul meu, sufletul meu, 
trupul meu». Aflaţi izvorul durerii, al bucuriei, al iubirii, 
al urii. Aflaţi cum se poate să veghezi fără să vrei, să te 
odihneşti fără să vrei, să fii mînios fără să vrei, să iubeşti 
fără să vrei. Dacă cercetaţi cu luare-aminte aceste lucruri, 
îl veţi găsi pe el în voi înşivă”. Cosmologia oferea contextul 
pentru afirmarea unei doctrine a creaţiei şi căderii şi, 
în cele din urmă, a unei doctrine a mîntuirii. Tbate sis¬ 
temele gnostice, fiecare în felul ei, includeau o analiză a 
căderii cosmologice a spiritului uman în materie şi păcat, 
în Evanghelia Adevărului, greşeala (reprezentată într-o 
formă aproape personală) a uneltit împotriva adevărului, 
adică a lui Dumnezeu, şi i-a dus la pierzanie pe oameni. 
Ptolemeu explică într-un mod mai elaborat căderea omu¬ 
lui. Cel de-al treizecilea şi ultimul dintre eoni, înţelepciu¬ 
nea, a căzut din starea de perfecţiune specifică pleromei 
printr-o izbucnire pătimaşă, dînd astfel naştere unei mase 
amorfe. „De aceea ei susţin că materia a luat fiinţă din 
neştiinţa şi durerea [ei], din teamă şi tulburare”. 

Trei tipuri de substanţă au luat astfel fiinţă: materială, 
sufletească şi spirituală. Iar acestora le corespundeau trei 
tipuri de oameni, reprezentate de cei trei fii ai lui Adam - 
Cain, Abel şi Seth. Oamenii cu adevărat spirituali nu 
aveau nevoie de mîntuire, iar cei telurici nu erau capabili 
de mîntuire; însă cei spirituali, „oamenii de mijloc”, cum îi 
numeşte Evanghelia Adevărului, erau supuşi căderii, dar 
şi capabili de mîntuire. Creatorul lor, demiurgul, „a făcut 
cerul fără să ştie de acesta, a făcut omul fără să ştie de el, 
a adus lumina pe pămînt fără să înţeleagă rostul pămîn- 
tului”. Aceasta este una dintre cele mai explicite afirmaţii 
ale doctrinei gnostice, şi anume că facerea omului - sau 
cel puţin a tuturor oamenilor care nu se ridicau la nivelul 

gnosticului pe deplin spiritual - a fost un act de ignoranţă din 
partea unei fiinţe divine care era inferioară Dumnezeului 
Suprem şi, prin urmare, facerea omului şi căderea acestuia 
au coincis în ultimă instanţă. 

Această respingere a creaţiei era asociată în mod 
frecvent, ca şi în cazul lui Marcion, cu o repulsie faţă de 
procesul de concepere şi naştere a omului. Alţi gnostici 
creştini, precum Encratites, „predicau împotriva căsă¬ 
toriei, respingînd astfel creaţia iniţială a lui Dumnezeu şi 
acuzîndu-1 în mod indirect pe cel care a făcut bărbatul 
şi femeia de înmulţirea neamului omenesc”. Satuminus 
punea originea căsătoriei şi procreaţiei pe seama Satanei. 
El susţinea, de asemenea, faptul că primul om a fost creat 
de îngeri, şi nu de Dumnezeul Suprem, dar că Dumnezeului 
Suprem i s-a făcut milă de om şi a suflat viaţă peste ceea 
ce făcuseră îngerii; iar după moarte, această suflare se 
întorcea de unde a venit. în multe afirmaţii gnostice cu 
privire la căderea cosmologică a omului era implicită o 
doctrină a preexistenţei omului sau a sufletului acestuia; 
astfel, potrivit setianofiţilor, „Adam şi Eva au avut la 
început trupuri uşoare, luminoase şi spiritualizate, ca 
atunci cînd au fost creaţi; dar intrînd în această lume, ele 
s-au transformat în trupuri opace, greoaie, inerte. Iar 
sufletul lor era plăpînd şi fără vlagă, căci primiseră de la 
creatorul lor un biet suflu lumesc”. 

Deşi lumea fusese creată de o fiinţă inferioară Puterii 
Supreme, iar intrarea sufletului omenesc în această lume 
a coincis cu căderea omului, omenirea nu era totuşi vădu¬ 
vită de scînteia divină. Potrivit lui Vasilides, pasajul din 
Epistola către Romani 5,13-14 însemna că „noi cei 
spirituali sîntem fii şi sîntem lăsaţi aici să pregătim, să 
modelăm, să îndreptăm şi să întregim sufletele care, potri¬ 
vit firii, sînt astfel alcătuite încît să-şi ducă mai departe 
existenţa în acest colţ al universului”. în sistemul valenti- 
nian al lui Ptolemeu, demiurgul l-a faCut pe om din ţărînă 
şi a suflat viaţă peste el; dar neştiut de el, i s-a insuflat şi 
ceva mult mai înalt, numit „ahamot”, „aşa încît prin el să 
fie sădit în sufletul creat de el şi în trupul material, să se 
dezvolte şi să crească în ele şi să fie pregătit să primească 
Logosul desăvîrşit”. Aceasta nu se întîmpla însă cu oamenii 
trupului, care erau mai prejos de mîntuire, ci cu oamenii 
spirituali sau adevăraţii gnostici, care aparţineau adevă¬ 
ratei Biserici şi prin care mîntuirea urma să fie împăr¬ 
tăşită şi sufletelor din categoria de mijloc. 

Prezenţa acestui element divin în lume şi într-o parte 
din omenire era un punct de legătură care făcea posibilă 
mîntuirea. Dintre cele trei elemente, sufletul, care poseda 
liber arbitru, va fi cel chemat la mîntuire. „Hristos a luat 
asupra lui însuşirile primordiale ale acelor fiinţe pe care 
urma să le mîntuiască. De la ahamot a luat însuşirile 
spirituale, de la demiurg a luat Hristosul sufletesc, iar 
din alcătuirea cosmosului a luat un trup care avea substanţă 
sufletească şi era plăsmuit printr-o lucrare inefabilă ca să 
poată fi văzut, atins şi supus suferinţei. Nu a însuşit nimic 
material, căci materia nu poate fi mîntuită”. Atît Părinţii 
Bisericii, cît şi exegeţii gnosticismului care nu au făcut 
altceva decît să transmită mai departe relatările acestora 
au permis uneori ca mulţimea generatoare de confuzii a 
unor emanaţii ce purtau nume precum Singurul-Născut, 
Mîntuitor, Logos, Iisus, Hristos şi Duhul Sfînt să pună 
într-un con de umbră centralitatea mîntuirii în gnosti¬ 
cismul creştin; totuşi acesta este laitmotivul evident în 
numeroase Evanghelii gnostice. 

Chiar şi Irineu a mărturisit fără voia lui această impor¬ 
tanţă cînd îi acuza pe gnostici că au „tot atîtea modele de 
«mîntuire» pe cît de mulţi mistagogi ai acestei ştiinţe”. 
Evanghelia Adevărului aducea mesajul „Logosului, care a 
venit din pleroma şi care este în cugetul şi mintea Tatălui; 
el este cel numit «Mîntuitorul», de vreme ce acesta este 
numele lucrării pe care trebuie să o facă pentru mîntui¬ 
rea celor care nu l-au cunoscut pe Tatăl. Căci numele 
Evangheliei este întruchiparea nădejdii”. Evanghelia după 
Toma vorbea de „reîntoarcere” ca fiind conţinutul mîntu¬ 
irii, însemnînd „eliberare de sub robia materiei şi regăsire 
a lumii luminii”. Chiar şi Evanghelia după Filip spunea că 
„Hristos a venit să-i izbăvească pe unii, să-i mîntuiască pe 
alţii, iar pe ceilalţi să-i răscumpere”. Figura Mîntuitorului - 
care era interpretată în nenumărate feluri în sistemele 
gnostice - poate fi folosită ca o modalitate de a face distinc¬ 
ţia între tipurile creştine de gnosticism şi cele necreştine. 

Este, de asemenea, o modalitate de a face distincţia între 
tipurile gnostice de creştinism şi cele non-gnostice, căci 
una dintre caracteristicile doctrinei gnostice era negarea 
faptului că Mîntuitorul avea un trup material de carne; de 
fapt, separe că însuşi epitetul „docetist” a fost folosit pentru 
prima dată în legătură cu dovada influenţei gnostice în 
Evanghelia după Petru. în literatura gnostică încă apropi¬ 
ată Noului Testament, de pildă în Evanghelia Adevărului, 
realitatea trupului lui Iisus şi a patimilor sale nu era 

negată făţiş, însă limbajul folosit în legătură cu trupul 
înviat al lui Iisus sugerează începuturile unei tendinţe 
docetice. Oricare ar fi fost rezervele în privinţa docetismu- 
lui, acestea au fost repede depăşite, iar eforturile explicite 
de a proteja persoana Mîntuitorului de orice legătură cu 
materia şi suferinţa au devenit o caracteristică esenţială 
a celor mai mulţi gnostici creştini. în concepţia teologică 
a lui Ptolemeu, Mîntuitorul „rămînea impasibil, căci nu avea 
cum să cunoască suferinţa, de vreme ce era de neînvins şi 
nevăzut; de aceea, cînd el [Hristos] a fost dus în faţa lui 
Pilat, a fost luat acel Spirit al lui Hristos care fusese pus 
în el... Acela care a suferit a fost [numai] Hristos cel sufle¬ 
tesc”. Chiar şi acest Hristos sufletesc „a trecut prin Maria 
precum trece apa printr-o conductă”, iar Mîntuitorul s-a 
pogorît asupra lui în momentul botezului. în viziunea 
teologică pe care Irineu i-a atribuit-o lui Vasilides, Simon 
Cirineul a fost răstignit în locul lui Iisus, care nu a cunos¬ 
cut moartea şi nici nu avea cum să o cunoască; căci mîntu- 
irea aparţinea numai sufletului, nu şi trupului. Strădania 
lui Ignatie de a combate negarea eretică a firii omeneşti 
complete a lui Hristos, polemică ce pare să fi fost îndrep¬ 
tată împotriva unei forme de gnosticism, dovedeşte cît de 
devreme s-au manifestat tendinţele docetice cel puţin în 
cadrul cîtorva grupări creştine. 

Deşi este posibil ca trupul în care a apărut Mîntuitorul 
să nu fi fost adevărat, mîntuirea cosmică pe care a adus-o 
era reală. Crucea „mistuie toate elementele materiale aşa 
cum focul mistuie pleava, dar îi curăţă pe cei ce se mîntu- 
iesc aşa cum vînturătoarea curăţă grînele”. Scopul păti¬ 
mirii Sale era să demonstreze pe viu patima strămoşească 
a eonilor şi astfel să reveleze taina ascunsă atît a origi¬ 
nilor omului, cît şi a destinului omenesc. într-un fel sau 
altul, mîntuirea pare să fi fost pusă pe acelaşi plan cu 
revelaţia ; de aici insistenţa asupra cunoaşterii. Venirea 
Mîntuitorului a făcut posibilă o ascensiune soteriologică 
menită să îndrepte răul coborîrii în materie şi păcat. 
Potrivit lui Simon Magul, acest act trebuia „să o salveze 
[pe Elena, oaia rătăcită] din robie şi să-i elibereze pe 
oameni prin recunoaşterea lui”. Această recunoaştere, 
îngăduită deMîntuitor, urma să-i ajute pe cei mîntuiţi să 
urce precum a coborît el; el le-a dezvăluit calea de întoar¬ 
cere către origini şi formulele magice care să le permită 
trecerea prin lumea ostilă a planetelor. Şi astfel, în siste¬ 
mul lui Vasilides, „cosmosul rămîne în această stare pînă 
cînd toţi fiii, lăsaţi jos să ajute sufletele aflate în stare 

amorfii şi să fie remodelaţi, îl vor urma pe Iisus, vor urca 
la suprafaţă şi vor ajunge la destinaţie după ce se vor 
purifica”. 

Totuşi această cunoaştere nu era accesibilă oricui. Cei 
care aveau trup material erau pe veci condamnaţi să nu 
atingă mîntuirea, căci materia sfîrşea prin a cunoaşte 
stricăciunea. Dar cei mîntuiţi - sau aşa cum erau numiţi, 
mai ales în literatura maniheistă, „aleşii” - se împărtă¬ 
şeau împreună cu Mîntuitorul din puritatea ordinii restau¬ 
rate a lucrurilor. Unele scrieri gnostice vorbeau despre 
„omul luminii”, cel care îşi înţelegea originea cerească şi 
destinul. Mîntuirea consta din transformarea vieţii omu¬ 
lui, astfel încît, aşa cum notează pe scurt Puech, omul „să 
înţeleagă, o dată cu dobîndirea ego-ului şi a adevăratei 
lui fiinţe ontologice, sensul destinului său şi certitudinea 
absolută a mîntuirii sale, descoperindu-se astfel pe sine 
însuşi ca pe o fiinţă care, pe drept şi pentru veşnicie, 
este mîntuită”. Această întoarcere a „omului lăuntric” din 
temniţa acestei lumi în împărăţia luminii se realiza prin 
„cunoaşterea a ceea ce eram şi ceea ce am devenit; unde 
eram şi unde am fost aruncaţi; încotro ne îndreptăm, 
de unde sîntem mîntuiţi; ce este naşterea şi ce este 
renaşterea”. 

Aşa cum coborîrea cosmologică a sufletului prin sfe¬ 
rele cosmosului l-a îndepărtat din ce în ce mai mult de 
Dumnezeul transcendent, tot astfel şi ascensiunea soterio- 
logică l-a purtat înapoi printre aceste straturi şi i-a permis 
să arunce, pas cu pas, depunerile care l-au despărţit de 
adevărata lui origine în sînul lumii divine. Pe măsură ce 
ofiţii urcau, ei rosteau formulele potrivite fiecărei etape, 
inclusiv pe aceasta: „Şi tu, Ialdabaoth, primul şi al şapte¬ 
lea, născut pentru a avea putere şi îndrăzneală, fiind 
Cuvînt cîrmuitor al unei minţi curate, lucrare desăvîrşită 
pentru Fiul şi Tatăl; iar eu port un însemn al vieţii şi, des- 
chizînd lumii poarta pe care tu ai ferecat-o pentru veşnicia 
ta, intru prin puterea ta şi mă eliberez din nou. Fie harul 
cu mine. Tată, fa ca harul să fie cu mine”. Oamenii spiritu¬ 
ali se vor lepăda de suflet şi, devenind spirite inteligente, 
vor fi primiţi în inima pleromei; şi, continuă Ptolemeu, 
„atunci focul ascuns în cosmos se va aprinde şi va mistui 
întreaga materie şi apoi şi pe sine însuşi, pierind astfel”. 
Punctul culminant al acestei eshatologii valentiniene nu 
era numai eliberarea spiritului de sub tirania trupului şi 
a acestei lumi, ci însăşi distrugerea cosmosului şi a întregii 
materii. Iar în ceea ce îi priveşte pe oamenii sufleteşti, şi 

ei puteau fi mîntuiţi, însă nu de la sine. Oamenii spirituali 
urmau să fie mîntuiţi graţie naturii lor spirituale, indi¬ 
ferent de purtarea acestora, însă oamenii sufleteşti aveau 
nevoie de credinţă şi trebuiau să practice abstinenţa sexu¬ 
ală pentru a atinge stadiul de mijloc al mîntuirii. 

Cunoaşterea eliberatoare adusă în această lume de 
către Mîntuitor era o revelaţie, şi ca atare nu putea fi la 
îndemîna tuturor oamenilor. Nu era nici măcar la înde- 
mîna tuturor acelora care se considerau creştini. Numai 
cei cărora li se dezvăluiseră tainele gnostice puteau avea 
acces la ea, căci era cuprinsă într-o formă deosebită a 
tradiţiei apostolice, pe care doar gnosticii o primiseră de 
la predecesorii lor. Se pare că unul dintre scopurile alcă¬ 
tuirii unor Evanghelii speciale era acela de a transmite 
„cuvintele tainice pe care Iisus cel viu le-a rostit, iar Didim 
Iuda Toma” sau alţi evanghelişti (pe lîngă Matei, Marcu, 
Luca şi Ioan) le-au scris. Aşa cum notează Gărtner, „această 
tradiţie secretă este mediatoarea adevărului şi cheia către 
înţelegerea cuvintelor lui Iisus, şi nu este surprinzător 
faptul că sectele gnostice aveau o tendinţă foarte evidentă 
de a-şi afirma propriile tradiţii, păstrate în cercul lor 
restrîns, în opoziţie cu cele aparţinînd Bisericii”. Prin urmare, 
Hristos cel înviat era reprezentat în Pistis Sophia afir- 
mînd că acum nu va mai omite nimic şi va vorbi desluşit, 
fără parabole. Parabolele fuseseră metodele adecvate de 
instruire a oamenilor sufleteşti şi de a ascunde oamenilor 
trupeşti gnoza cea mai profundă, însă, după înviere, El a 
dezvăluit întregul adevăr celor aleşi să-l transmită mai 
departe într-o succesiune apostolică specială. 

Aşadar, în cadrul conflictului dintre creştinii gnostici şi 
alţi creştini, gnosticii vor susţine că „adevărul [Scripturilor] 
nu poate fi înţeles de cei care nu cunosc tradiţia. Căci 
aceştia spun că adevărul nu â fost adus prin cuvîntul 
scris, ci prin viu grai ; pentru care şi Pavel a rostit «Şi 
înţelepciunea o propovăduim la cei desăvîrşiţi, dar nu 
înţelepciunea acestui veac»”. „Cei desăvîrşiţi” erau desi¬ 
gur gnosticii „spirituali”, aleşii. Lor le-a fost transmisă 
gnoza de către „cei puţini” din rîndul apostolilor, cărora 
Mîntuitorul înviat le-a dezvăluit-o în răstimpul petrecut 
pe pămînt după înviere. Această încredere într-o tradiţie 
ascunsă nu i-a împiedicat pe gnostici să se raporteze la Noul 
Testament, aşa cum reiese din comentariile la Evanghelia 
după Ioan atît ale lui Valentinus, cît şi ale lui Heracleon; 
însă le-a permis să susţină că Noul Testament nu poate fi 
înţeles cum se cuvine decît pe baza tradiţiei, care oferă 

cheia exegezei „spirituale” a scrierilor Noului Testament. 
Astfel, Vasilides pretindea că are acces la învăţăturile 
secrete ale lui Petru, iar Valentin, la cele ale lui Pavel. 
Doar cu ajutorul acestor învăţături secrete era posibilă 
„explicarea pasajelor neclare ale Scripturii” ca făcînd refe¬ 
rire la drama cosmică. în acest sens, gnosticii pretindeau 
„autoritatea Scripturilor”, şi în special a Noului Testament. 

Atitudinea gnosticilor creştini faţă de Vechiul Testament 
pare să fi fost ceva mai complexă. Ei nu respingeau făţiş 
Vechiul Testament, aşa cum se crede uneori. în cadrul 
Noului Testament ei vedeau diferite straturi de percepţie 
spirituală, reflectînd grade diferite de iniţiere în tainele 
sfinte. în Vechiul Testament se manifesta încă o şi mai 
mare variaţie, căci profeţii îşi rostiseră proorocirile sub 
inspiraţia unor divinităţi diferite. De aceea, chiar dacă 
unele părţi din Vechiul Testament erau lucrarea seminţei 
pleromei sădite în această lume, multe altele erau doar 
opera demiurgului, care a fost cel cei-a trimis şi pe profeţi. 
Potrivit gnosticismului simonian, îngerii care au făcut 
lumea i-au inspirat şi pe profeţi; Saturninus a mers mai 
departe, atribuind unele dintre proorociri Satanei. Pasajul 
din Facerea cu privire la creaţie era o dovadă pentru Simon 
Magul din Căutările lui Clement că Dumnezeul care a 
creat lumea avea multe slăbiciuni şi că exista un 
Dumnezeu mai înalt; preocuparea exegezei gnostice faţă 
de numele ebraice, mai ales faţă de Elohim, numele lui 
Dumnezeu, sugerează că, aşa cum atribuiau diferite părţi 
ale Vechiului Testament unor puteri divine şi demonice, 
tot astfel găseau în deosebirile dintre numele divine dovezi 
ale faptului că Puterea Supremă nu era aceeaşi cu Creatorul 
sau cu .^Dumnezeul evreilor”. Asemenea altor creştini, 
gnosticii stratificau Legea lui Moise. Ptolemeu distingea 
trei straturi: primul îi aparţinea Mîntuitorului; cel de-al 
doilea era complet distrus ; iar cel de-al treilea era trans¬ 
figurat dinspre semnificaţia literală către cea spirituală, 
însă el afirma şi faptul că anumite părţi din Lege veneau 
din surse omeneşti, şi nu divine. 

Ambivalenţa interpretării gnostice a Vechiului Testa¬ 
ment indică faptul că atitudinea lui Marcion faţă de acesta 
era cu mult mai radicală şi mai consecventă în acelaşi 
timp. Ceilalţi gnostici îi împărtăşeau ostilitatea faţă de 
creaţie şi Creator, Dumnezeul evreilor; dar, în vreme ce 
interpretarea literală a Vechiului Testament l-a deter¬ 
minat pe Marcion să-i respingă autoritatea scripturală, 
interpretarea alegorică a gnosticilor i-a determinat pe 

aceştia să-i atribuie o valabilitate parţială - care era, de 
altfel, singura valabilitate pe care erau dispuşi să o recu¬ 
noască pînă şi Noului Testament. Aşadar, ei îşi argu¬ 
mentau doctrinele atît pe baza „scrierilor evangheliştilor 
irin. Haer. i.3 6(Harvey i:3i> şi apostolilor”, cît şi pe baza „Legii şi a profeţilor”. 

Deşi Părinţii Bisericii nu le vor permite gnosticilor 
să folosească Scripturile creştine în acest mod - sau, potri¬ 
vit lui Tertulian, în nici un alt mod -, paralelele dintre 
anumite doctrine gnostice şi cele care au fost recunoscute 
drept ortodoxe sînt prea evidente pentru a putea fi igno¬ 
rate. Două analogii posibile între gnosticism şi ortodoxie 
au stîrnit un interes deosebit: legăturile gnosticismului 
cu gîndirea lui Pavel şi Ioan şi afinităţile lui cu „gnoza 
creştină” a lui Clement şi Origen. Descoperirea Evangheliei 
Adevărului a ridicat sub o nouă formă problema istorică a 
asemănărilor de limbaj, şi probabil şi de conţinut, dintre 
aceasta şi Evanghelia după Ioan, care era evanghelia 
preferată a multor gnostici, mai ales a celor care apar¬ 
ţineau şcolii valentiniene ] Evanghelia Adevărului conţine 
multe ecouri din Evanghelia după Ioan şi mulţi gnostici 
valentinieni au făcut comentarii pe marginea celei de-a 
patra Evanghelii. Nu poate fi negat faptul că temele cobo- 
rîrii şi ascensiunii apar la Ioan şi au o legătură profundă 
cu aceleaşi teme din speculaţia gnostică. în viziunea lui 
Ioan, Mîntuitorul a coborît din ceruri ca lumină a lumii. 
A venit să judece lumea şi pe stăpînul ei, diavolul, şi să-i 
redea luminii pe cei rătăciţi. Prezentată astfel, relatarea 
din Evanghelia după Ioan putea fi cu uşurinţă revendi¬ 
cată de gnostici. „Şi totuşi este o relatare care, deşi gnostică 
r Gram (1959) 174 şi mitologică în formă, nu este gnostică în conţinut.” Căci 

istoria pe care o narează s-a întîmplat cu adevărat; pro¬ 
tagonistul a fost un om adevărat, cu trup şi sînge, şi 
slăbiciuni, şi nu o fantasmă. Accentul pe care îl pune 
Evanghelia lui Ioan pe caracterul istoric al relatării o 
deosebeşte de născocirile mitopoeice chiar şi ale celor mai 
creştini dintre gnostici. 

în mod similar, ecourile gnostice din epistolele pauline 
sînt destul de surprinzătoare, dar nu hotăritoare, nici 
măcar dacă ne-am referi la cele către Efeseni şi Coloseni. 
Fragmente din aceste două epistole au fost considerate, 
nu fără oarecare îndreptăţire, drept citate din imnurile 
gnostice; există o bogată terminologie comună între ele şi 
scrierile gnostice, cu precădere în ceea ce priveşte ter¬ 
menul „plinătate” (TiAnpwpa), care, deşi apare şi în alte 
locuri în Noul Testament, a căpătat ceea ce poate fi numită 

Efes. 1 , 23 , Coi. 2,9 o semnificaţie ontologică numai în aceste două epistole. 

Interpretarea gnostică a fragmentului din ICorinteni 2,6, 
la care ne-am referit deja, reprezintă o dovadă în plus a 
afinităţilor dintre înţelegerea paulină şi cea gnostică a 
aleşilor în cadrul Bisericii. în mod similar, în Epistolele către 
Corinteni apostolul Pavel îl numeşte pe Satana „dumnezeul 
2Cor. 4,4 veacului acestuia” şi vorbeşte despre „stăpînitorii acestui 

1Cor ' 2,8 veac” (dpxovTeţ tou aitovoq toutou) într-un limbaj ce amin¬ 

teşte de cel folosit de gnostici. 

Aceste epistole demonstrează în acelaşi timp existenţa 
unei linii de demarcaţie între un asemenea limbaj şi meta¬ 
fizica gnostică: „Căci deşi sînt aşa-zişi dumnezei, fie în cer, 
fie pe pămînt - precum şi sînt «dumnezei» mulţi şi «domni» 
mulţi, - totuşi, pentru noi, este un singur Dumnezeu, 
Tatăl, din Care sînt toate şi noi întru El; şi un singur 
Domn, Iisus Hristos, prin care sînt toate şi noi prin El. 
icor. 8,5-7 Dar nu toţi au cunoştinţa”. Oricare ar fi fost relaţia existen¬ 

ţială între credincioşi şi „dumnezeii” şi „domnii” lor, era 
de fapt un singur Dumnezeu şi un singur Domn: aceasta 
în ciuda oricărei mitologii gnostice sau a oricărui tip de 
politeism gnostic. într-adevăr, dacă Epistolele către Efeseni, 
Coloseni şi cele pastorale - sau oricare dintre epistolele 
acestui corpus - pot fi pe bună dreptate numite pauline, 
atunci nu greşim spunînd că „Pavel” (însuşi apostolul sau 
discipolii lui, care s-au simţit îndreptăţiţi să-i folosească 
numele) a privit gnosticismul incipient ca pe o ameninţare 
destul de mare faţă de Evanghelie încît să scrie epistole 
special împotriva acestuia, în care să îndemne la apărarea 
tezaurului credinţei drept răspuns la provocare. 

Relaţia dintre gnosticismul pe care l-am analizat şi 
„gnoza creştină” a lui Clement şi Origen este cu mult mai 
ambiguă. Aceasta nu numai deoarece, mai ales în cazul 
lui Clement, termenul „gnostic” desemna intelectualul 
creştin, ci pentru că aceşti teologi din Alexandria împăr¬ 
tăşeau multe dintre ideile pe care tocmai le-am descris. 
Unele pasaje din scrierile lui Clement sugerează preexis- 
tenţa sufletului omenesc, iar doctrina lui Origen cu privire 
la căderea anterioară istoriei din esenţă la existenţă ilus¬ 
trează mai mult decît nişte afinităţi formale cu mitul 
gnostic al coboririi cosmologice. în principiu, Origen pare 
să fi împărtăşit concepţia gnostică potrivit căreia „eveni¬ 
mentele temporale reflectă ceea ce se întîmplă în lumea 
Daniăiou (1955) 194 spiritelor pure”, care i-a influenţat modul de interpretare 

a istoriei biblice. Eshatologia lui Origen aminteşte de 
' ascensiunea soteriologică din viziunea gnostică. Şi pentru 

el, sufletul a coborît dintr-o stare pur spirituală şi va fi în 
cele din urmă repus în acea stare; acest lucru era valabil 
pentru toate spiritele, chiar şi în cazul diavolului. Este 
imposibil să nu simţim influenţa gnosticismului atunci 
cînd vorbim despre credinţa lui Clement într-o tradiţie 
secretă, care nu apare în Noul Testament şi nici nu este 
accesibilă oamenilor obişnuiţi; unul dintre termenii pe 
care îi folosea pentru a desemna această tradiţie secretă 
era „gnoză”. Pe baza acestor asemănări substanţiale dintre 
gnosticism şi gîndirea teologilor din Alexandria, am fi 
oare îndreptăţiţi să îi considerăm pe Clement şi pe Origen 
drept aripa conservatoare a gnosticismului creştin mai 
curînd decît aripa liberală a ortodoxiei creştine? 

O analiză a gîndirii lor în ansamblu face imposibilă o 
asemenea interpretare, oricît de atrăgătoare ar fi ea; căci, 
pe lîngă asemănări, apar la tot pasul o mulţime de dife¬ 
renţe care îi separă pe Clement şi Origen de sistemele 
gnostice. Foarte simplu spus, „Origen nu era gnostic deoa¬ 
rece Biblia îi interzicea să fie”. Nici el şi nici Clement nu 
ar fi permis speculaţiilor cu privire la eoni sau spirite să 
ameninţe unicitatea lui Dumnezeu: Dumnezeul Suprem 
era Creatorul şi Tatăl lui Iisus Hristos. Chiar dacă atribu¬ 
iau un caracter alegoric relatărilor din Vechiul Testament, 
ei nu negau caracterul lor istoric; acesta era doar pus pe 
un plan secundar. Dar mai presus de orice, credinţa în 
realitatea istorică a naşterii, morţii şi învierii lui Hristos 
se manifesta cu tărie împotriva oricărei forme de docetism 
gnostic. Această realitate reprezenta garanţia mîntuirii 
şi temelia Bisericii, care era universală şi includea oameni 
de toate condiţiile, nu doar din elita spirituală. Fermitatea 
atitudinii împotriva gnosticismului, evidentă de pildă în 
polemica lui Origen cu Heracleon cu privire la interpre¬ 
tarea Evangheliei după Ioan, ilustrează atît puterea de 
atracţie pe care o exercita speculaţia gnostică asupra lui 
Origen, cît şi neputinţa lui de a o pune în acord cu mărtu¬ 
ria Scripturii aşa cum era aceasta crezută, propovăduită 
şi mărturisită de către Biserică. 

Cu toate acestea, prin fiecare aspect pe care l-am pre¬ 
zentat, gnosticismul le-a amintit teologilor Bisericii, inclu¬ 
siv lui Clement şi Origen, ceea ce ar fi fost înclinaţi să uite. 
Miturile despre abisul divin au oferit o contrapondere pentru 
simplificarea exagerată a doctrinei impasibilităţii divine, 
care părea să reducă paradoxul milei şi mîniei la o formulă 
raţională. Ideea coboririi cosmologice a spiritului dădea un 
sens mai profund alienării omului faţă de lume, faţă de 

fiinţa lui adevărată, şi faţă de Dumnezeu decît o facea 
antropologia moralistă a multor Părinţi ai Bisericii. în ciuda 
docetismului său, reprezentarea gnostică a Mîntuitorului 
se apropia în anumite privinţe de unele teme din Noul 
Testament mai mult decît definirea lui Hristos ca dătător 
al Legii celei noi. Şi, mai presus de toate, gnosticismul 
creştin era o religie a mîntuirii şi a împăcării spiritului 
omenesc cu măreţia inefabilă a lui Dumnezeu. însă repre¬ 
zenta o denaturare fundamentală a doctrinei creştine în 
fiecare dintre aceste aspecte şi, în consecinţă, Biserica 
trebuia să i se opună. Dar mai ilustra, de asemenea, un 
efort considerabil de a găsi o soluţie problemelor doctrinei 
creştine care nu puteau fi evitate de nici un teolog, fie el 
ortodox sau eretic. 


Noua profeţie 

Una dintre primele schisme sau erezii din sînul Bisericii 
creştine a fost cea iniţiată de Montanus, un preot frigian 
care a trăit pe la mijlocul secolului al Il-lea. în mod sur¬ 
prinzător, se ştie puţin despre doctrina acestuia şi cu atît 
mai puţin despre biografia lui; nu ştim cu siguranţă nici 
cînd şi-a început lucrarea; cîndva între 135 şi 175. Princi¬ 
palele surse de care dispunem astăzi cu privire la mon- 
tanism provin de la oponenţii lui din Biserică, în ale căror 
opere trebuie să recunoaştem obişnuitele denaturări, şi de 
la adeptul lui de mai tîrziu, Tertulian ; însă obiectivitatea 
scrierilor acestuia în ceea ce priveşte sensul iniţial al 
doctrinei sectei montaniste trebuie şi ea pusă serios sub 
semnul întrebării. Montaniştii au fost autorii multor scrieri 
sacre şi au evocat alte scrieri îndreptate împotriva lor; însă 
cele mai multe dintre acestea nu s-au păstrat pînă la noi. 

Pornind de la sursele existente, Nathanael Bonwetsch 
definea montanismul primar în felul următor: „Un efort 
de a modela întreaga viaţă a Bisericii în speranţa apro¬ 
piatei întoarceri a lui Hristos, de a defini esenţa adevă¬ 
ratului creştinism din acest punct de vedere şi de a se 
opune încercării de fixare a condiţiilor Bisericii într-o 
formă permanentă, din dorinţa de a se implica într-o dez¬ 
voltare istorică mai amplă”. Explicîndu-şi teza, Bonwetsch 
a pus accentul pe atitudinea montaniştilor faţă de pro¬ 
blemele vieţii creştine în raport cu lumea şi pe noutatea 
acestor preocupări în contextul epocii. Pe noi ne interesează 
premisele şi implicaţiile doctrinare ale acestei preocupări 

asupra montaniştilor precum şi impactul pe care l-a avut 
secta montanistă asupra învăţăturii întregii Bisericii. 

încercarea de a explica majoritatea fenomenelor din 
Biserica primelor veacuri creştine pe baza influenţei păgîne 
a generat teza potrivit căreia, pentru a înţelege monta- 
nismul, trebuie să cercetăm mai întîi religiile orgiastice 
din Frigia. Pentru anumite fenomene din Biserica de la 
începuturi (gnosticismul, spre exemplu), această tendinţă 
a produs mărturii incontestabile ale influenţei păgîne în 
cadrul mişcării creştine timpurii. însă o analiză minu¬ 
ţioasă a surselor l-a condus pe Wilhelm Schepelern la 
concluzia că, deşi există urme ale influenţei păgîne în 
concepţia montanistă, „montanismul s-a născut din pămînt 
stropit cu sînge - nu cu sîngele adepţilor cultului Cybelei, 
seceraţi fără milă, ci cu sîngele martirilor creştini; şi s-a 
dezvoltat într-o atmosferă saturată nu de idei legate de 
misterele frigiene, ci de viziunile apocaliptice ale iudais- 
schepeiem u920) 162 mului şi creştinismului”. Demnă de remarcat în această 

privinţă este absenţa în primele polemici antimontaniste 
a oricărei menţiuni a devierilor cultice din sînul mişcării, 
iar cultul ar putea fi considerat cea mai importantă formă 
de manifestare a influenţei misterelor păgîne. 

Montanismul îşi are originea în faptul că atunci cînd 
viziunea apocaliptică şi-a mai pierdut din strălucire, iar 
organizarea Bisericii a devenit mai rigidă, înfăptuirile 
extraordinare ale Duhului, specifice primilor ani ai Bisericii, 
au scăzut atît în frecvenţă, cît şi în intensitate. Declinul 
speranţei eshatologice şi dezvoltarea episcopatului monar¬ 
hic sînt fenomene interdependente, demne de o analiză 
particulară; ambele indică un proces de aşezare care se 
manifesta deja în cadrul Bisericii din secolul al II-lea, sau 
poate chiar mai devreme, prin care mulţi creştini înce¬ 
peau să se obişnuiască cu gîndul că ar fi posibil ca Biserica 
să fie nevoită să existe în lume pentru foarte multă vreme. 
O parte din acel proces de aşezare reprezenta declinul 
gradual, atît în intensitate, cît şi în frecvenţă, al haris- 
melor care fuseseră atît de abundente în perioadele de 
început a mişcării creştine. 

Ridicarea la cer a lui Isaia, o completare creştină apocrifă 
la Cartea lui Isaia, datînd probabil din a doua jumătate a 
secolului I sau cel mai tîrziu din prima parte a secolului 
al II-lea al erei creştine, descria într-un limbaj cvasi- 
apocaliptic ceea ce urma să se întîmple: „Şi va fi o mare 
gîlceavă în legătură cu cea de-a doua venire a Sa... Iar 
Duhul Sfînt îi va părăsi pe mulţi, Şi nici nu vor fi în acele 

zile mulţi prooroci care vor spune lucruri ce se vor adeveri, 
decît foarte puţini în puţine locuri... Şi ei vor nesocoti 
prevestirea proorocilor care au fost înaintea mea, dar şi 
prezicerile mele”. Ar fi util să aflăm cît timp au continuat 
să se manifeste în cadrul Bisericii viziunile, vedeniile şi 
apocalipsele care pretindeau a vorbi în numele Duhului 
Sfînt, şi cum s-au stins toate acestea printre laici, dar au 
continuat în rîndul clericilor, şi în special în rîndul călu¬ 
gărilor. Celsus atesta prezenţa unor „profeţi” în Palestina 
şi Fenicia. Iustin îşi argumenta parţial concepţia antiiu- 
daică plecînd de la premisa că „noi avem încă harismele 
proorocirii”, în vreme ce evreii l-au pierdut; iar Irineu îi 
descria pe numeroşii fraţi din Biserica vremii sale care 
aveau de la Duhul harisma de a vorbi în limbi, dezvăluind 
secretele inimii oamenilor şi tainele lui Dumnezeu. 

Deşi nu era montanist, Ciprian susţinea că Biserica îi 
întrece în viziuni, revelaţii şi vedenii, iar un antimontanist 
anonim, menţionat în Istoria bisericească a lui Eusebiu, 
credea că „după cum spune apostolul, darul profeţiei trebuie 
să dăinuiască în întreaga Biserică pînă la venirea Parusiei”. 
Prin urmare, este justificată observaţia potrivit căreia 
acest tip de discurs profetic era un loc comun în cadrul 
sectei montaniste, dar şi al Bisericii întregi. Insă tonul 
insistent al criticilor montanismului pare să indice un 
anumit grad de stînjeneală din partea lor datorită faptului 
că, în practică, dacă nu în principiu, harismele deveneau 
din ce în ce mai rare. Deşi afirmau posibilitatea teoretică 
a profeţiei în sînul Bisericii, celelalte garanţii ale pre¬ 
zenţei şi lucrării Duhului în mijlocul lor le atrăgeau tot 
mai mult atenţia încît, atunci cînd montanismul a pretins 
că actualizează această posibilitate teoretică din plin, ei 
au fost puşi la grea încercare. 

Aceasta era, într-adevăr, ceea ce susţinea montanismul. 
Montanus însuşi pare să fi pretins că făgăduinţa lui Iisus 
de a-1 trimite pe Mîngîietorul s-a împlinit în el, cel căruia 
i s-au dăruit viziuni şi revelaţii. Una dintre acestea pre¬ 
zicea că sfârşitul este aproape, iar venirea Mîngîietorului 
era ultimul semn care prevestea acest sfârşit. Sursa ano¬ 
nimă a lui Eusebiu afirma că Montanus „vorbea şi scotea 
sunete ciudate, prezicînd într-un chip deosebit de cel obiş¬ 
nuit în Biserică încă de la începuturi”. Aceasta putea sau 
nu să însemne că Montanus era căzut în transă, dar pare 
limpede faptul că Montanus credea că este inspirat de 
Dumnezeu. în plus, el promitea această inspiraţie şi adepţi¬ 
lor săi. Ba chiar două dintre discipole au primit inspiraţia 

şi aceste profetese au fost umplute de Duhul Sfînt, rostind 
ceea ce li s-a dezvăluit în această stare de transă. Această 
practică a continuat în cadrul comunităţii montaniste o 
bună bucată de vreme; Tertulian vorbea despre „o soră 
aflată astăzi printre noi” care avea harisma revelaţiei în 
timpul serviciului divin, vorbind cu îngerii şi uneori chiar 
cu Domnul însuşi. în Patimile sfintelor Perpetua şi Felicitas, 
lucrare contemporană cu Tertulian, dacă nu cumva scrisă 
sau redactată de el, se vorbeşte despre recunoaşterea şi 
venerarea noilor profeţii şi viziuni şi a celorlalte puteri 
ale Duhului Sfînt care s-au pogorît asupra Bisericii în 
vremea din urmă. 

Este important de notat faptul că principalul conţinut al 
acestor viziuni, revelaţii, profeţii şi vedenii nu avea caracter 
doctrinar, ci unul etic. Tertulian susţinea că Mîngîietorul 
venise pentru a aduce o nouă disciplină, şi nu o nouă 
învăţătură. Hipolit şi ceilalţi critici ai mişcării montaniste 
puneau un accent mai mare pe austeritate şi inovaţiile 
morale decît pe devierile teologice, deşi montanismul a 
căpătat importanţă şi sub acest aspect. Montanismul sus¬ 
ţinea că darurile Duhului nu erau prezente în Biserică 
din cauza slăbiciunii acesteia morale. Biserica le îngăduia 
văduvelor şi văduvilor să se recăsătorească, în timp ce, 
potrivit montaniştilor, porunca monogamiei, exprimată 
prin cuvintele „bărbat al unei singure femei”, interzicea 
mai multe căsătorii în serie, precum şi în paralel, aşa cum 
spuneau şi unii autori creştini printre care şi Herma. 
Biserica nu mai păzea cu sfinţenie respectarea postului, 
dar montaniştii insistau asupra faptului că apropierea 
sfîrşitului impunea mai multă stricteţe în acest sens decît 
orieînd. Aceste probleme, alături de altele precum fuga de 
martiriu şi lipsa pocăinţei sincere, se aflau în centrul 
preocupărilor noii profeţii. Cu o rigoare şi un zel care i-au 
caracterizat mai mult pe reformatorii morali ai Bisericii 
decît pe reformatorii teologiei şi doctrinei, montanismul 
îndemna Biserica să se căiască, întrucît împărăţia lui 
Dumnezeu era acum foarte aproape. 

Acestea par să fi fost calităţile montanismului care 
i-au atras pe oameni precum Tertulian, ale cărui scrieri 
se numără printre puţinele surse principale de care dispu¬ 
nem în legătură cu învăţătura sectei. Tbtuşi, obiectivitatea 
lui constituie o problemă majoră. Pe de o parte, monta¬ 
nismul lui data dintr-o perioadă aflată la o distanţă de 
două generaţii faţă de originile mişcării; şi se ştie foarte 
bine că un interval de două generaţii implică de obicei o 

transformare considerabilă a caracterului şi accentului 
unei mişcări. Pe de altă parte, Tertulian însuşi era un om 
prea hotărît ca să ne închipuim că nu a schimbat monta- 
nismul măcar tot atît cît acesta l-a schimbat pe el. Acest 
lucru s-a întîmplat cu siguranţă în cazul eshatologiei sale 
şi s-ar putea şi în cazul întregii sale teologii. El nu a fost 
atras nicidecum de noutatea teologică, dacă se poate vorbi 
de aşa ceva, ci de zelul moral. Cum observa foarte bine 
Bonwetsch, „ceea ce susţinuse la început ca o consecinţă a 
unei concepţii pietiste şi rigoriste despre creştinism, pre¬ 
tindea acum de pe poziţia unui montanist pe baza auto¬ 
rităţii divine”. Totuşi, în ceea ce priveşte semnificaţia 
doctrinară a montanismului, Tertulian rămîne sursa cea 
mai demnă de încredere, urmînd să verificăm desigur 
informaţia, comparînd-o cu alte date destul de sumare de 
care dispunem din alte surse. Această semnificaţie doctri¬ 
nară trebuie căutată în doctrina Treimii şi în concepţia cu 
privire la Sfîntul Duh şi la autoritate în Biserică. 

Problema interpretării Treimii în cadrul montanismu¬ 
lui se învîrte mai ales în jurul figurii Mîngîietorului. S-a 
sugerat că ideea Mîngîietorului a jucat un rol neînsemnat, 
dacă a jucat vreunul, la începuturile mişcării montaniste; 
această ipoteză este însă infirmată de concepţia tradi¬ 
ţională potrivit căreia montanismul era „o credinţă în 
slujba Mîngîietorului, întrupat în persoana lui Montanus”. 
Sensul pe care îl atribuie Tertulian termenului „Mîngîietor” 
este destul de ambiguu; chiar şi Labriolle a recunoscut 
faptul că există „o mică dificultate” în descifrarea sensului 
pe care îl are acest termen în tratatul împotriva lui Praxeas, 
descoperind un singur pasaj în acest tratat unde se referă 
„fără putinţă de tăgadă” la persoana lui Montanus. 

Din sursele noastre reiese că, în timp ce se afla în stare 
de transă, Montanus vorbea despre Mîngîietor la persoana 
întîi: „Eu sînt Mîngîietorul”. Potrivit lui Epifanie, Montanus 
spunea: „Eu sînt Domnul Dumnezeu Atotputernic, care 
m-am pogorît într-un om”; şi din nou: „Nu a venit un înger 
sau un patriarh, ci Eu, Domnul Dumnezeu”. Didim cel Orb 
menţionează alte cuvinte pe care le-a auzit ca fiindu-i atri¬ 
buite lui Montanus: „Eu sînt Tatăl şi Fiul, şi Mîngîietorul”. 
Pe baza unor astfel de relatări, unii dintre criticii de mai 
tîrziu ai montanismului au fost înclinaţi să creadă că 
Montanus se identifica pe sine însuşi cu Sfîntul Duh în chip 
esenţial; de pildă, Chirii din Ierusalim scria că Montanus 
„avea îndrăzneala să spună că el însuşi este Sfîntul Duh”, 
însă o comparaţie între afirmaţiile atribuite lui Montanus 

în această privinţă şi alte afirmaţii asemănătoare, atît 
creştine, cit şi păgîne, ale celor care practicau discursul 
extatic pare să indice faptul că această interpretare nu 
este corectă. Se pare mai curînd că asemenea formulări 
exprimă ideea pasivităţii ca instrument al divinităţii care 
este specifică unei astfel de practici, şi nu arogarea însu¬ 
şirilor divine de către o fiinţă umană. Epifanie îl cita pe 
Montanus spunînd: „Luaţi aminte, omul este ca o liră”. 
Ceea ce a devenit pînă la urmă această practică montanistă 
este o cu totul altă problemă, dar în cazul lui Montanus şi 
al succesorilor lui apropiaţi, pare mult mai îndreptăţită 
concluzia potrivit căreia practica în cauză avea această 
natură instrumentală. 

Această concluzie se bazează şi pe faptul că prin inter¬ 
mediul Maximillei, una dintre profetese, Duhul Sfînt a 
spus: „ Eu sînt Cuvîntul [pijpa] şi Duhul, şi Puterea”. 
Maximilla nu a pretins că aceste prerogative sînt ale pro¬ 
priei ei persoane, ci ale Duhului care vorbea prin gura ei. 
Caracterul aproape liturgic al acestor cuvinte sugerează 
că ele ar putea ilustra o formă montanistă mai aparte a 
doctrinei Treimii. în acest caz, „Cuvîntul” s-ar referi la 
Logos, dar mai mult în sensul cuvîntului rostit decît în 
sensul filozofic şi cosmologic pe care îl are de obicei ter¬ 
menul. Apoi „Puterea” ar trebui să se refere la Tatăl. însă 
în limbajul curent al epocii, termenul „putere” era legat 
de Duhul Sfînt; în pasaje precum cel din Evanghelia după 
Luca 1,35, cei doi termeni par să fie sinonimi. Pe de altă 
parte, „Tată” nu era folosit cu sensul de „putere” în lim¬ 
bajul creştin, şi în special de către acei autori care asociau 
termenul cu creaţia, considerîndu-1 pe Dumnezeu Tatăl 
cosmosului şi al tuturor oamenilor mai curînd decît Tatăl 
Domnului Iisus Hristos şi al tuturor credincioşilor. Este 
posibil într-adevăr ca aceasta să fi fost o formulă tri- 
nitară ; nu pare plauzibil în acest context ca „Duhul să fie 
definit printr-un termen general şi alţi doi termeni”. De 
altfel, mult mai importantă ni se pare ideea că o astfel de 
formulă ar putea fi privită drept o doctrină ortodoxă a 
Treimii în a doua jumătate a secolului al II-lea. 

Totuşi, se pare că montanismul a mers mult mai departe 
decît au făcut-o întemeietorii săi. Aceasta este impresia 
pe care ne-o creează o inscripţie descoperită în Numidia : 
„Flavius, conducătorul familiei. în numele Tatălui, al Fiului 
[şi] al Domnului Muntanus. Ceea ce a făgăduit a şi împli¬ 
nit”. Inscripţia nu este cu siguranţă de origine păgînă; în 
acelaşi timp, ar fi împotriva credinţei şi practicii Bisericii 

universale şi mărturisitoare a dreptei credinţe să se inse¬ 
reze numele unui sfînt în formula Sfintei Treimi. De unde 
rezultă că efortul de a lega numele „Muntanus”, menţio¬ 
nat pe inscripţie, de un martir ortodox din Cartagina care 
purta acest nume creează mari dificultăţi. Cel mult, aşa 
cum spune Iustin într-un fragment celebru despre îngeri, 
acest nume ar putea fi legat de cele ale Tatălui, Fiului şi 
Sfîntului Duh, dar nu identificat cu unul dintre ele. Se 
pare că inscripţia în cauză datează din perioada tîrzie a 
montanismului. Dacă este adevărat, atunci se poate trage 
concluzia că în decursul dezvoltării sale unii dintre adepţii 
montanismului au înţeles identificarea lui Montanus cu 
Mîngîietorul ad litteram, considerîndu-1 ca fiind a treia 
persoană din Sfînta Treime. Fie că acceptăm sau nu rela¬ 
tările Părinţilor care spuneau că în secolul al IV-lea mon- 
taniştii botezau în numele Priscillei şi al lui Montanus, 
este totuşi posibil ca în acest stadiu al dezvoltării sale 
montanismul să se fi despărţit de Biserică în ceea ce 
priveşte doctrina Treimii. 

Deşi aceasta era în mod cert o trăsătură mult mai tîrzie 
a montanismului, totuşi nu este exclus ca ea să fi existat 
în mod latent de-a lungul întregii sale evoluţii. Recu- 
noscînd cu sinceritate că unii membri ai sectei montaniste 
„îl mărturisesc pe Tatăl ca fiind Dumnezeul a tot ceea ce 
există şi Creatorul tuturor lucrurilor, precum mărturi¬ 
seşte şi Biserica, şi îl mărturisesc pe Hristos aşa cum îl 
mărturiseşte şi Evanghelia”, Hipolit afirmă totuşi că exista 
o grupare în rîndul montaniştilor care, „îmbrăţişînd erezia 
noeţilor, spun că Tatăl este el însuşi Fiul şi că el a fost cel 
care s-a născut, a pătimit şi a murit”. Acest lucru este 
confirmat şi de tratatul lui Pseudo-Tertulian, împotriva 
tuturor ereziilor. După ce descrie blasfemia generală a 
montaniştilor, care susţineau că Mîngîietorul, vorbind prin 
glasul lui Montanus, a mers dincolo de revelaţia în Hristos, 
acest tratat menţionează un grup de adepţi ai lui Aeschines, 
care „spun că Hristos însuşi este Fiul şi Tatăl”. Cu alte 
cuvinte, se pare că aceştia îmbrăţişaseră doctrina potrivit 
căreia Tatăl, Fiul şi Duhul Sfînt erau doar moduri succesive 
de manifestare a unicului Dumnezeu. în acest caz, manifes¬ 
tarea lui Dumnezeu caFiuînlisusarfifost urmată de mani¬ 
festarea unicului Dumnezeu ca Mîngîietor în Montanus. 
O astfel de interpretare a Sfintei Treimi era acceptată în 
secolul al II-lea şi chiar mai tîrziu; dar cînd Biserica a 
elaborat dogma Treimii, acei montanişti care au continuat 
să folosească un asemenea limbaj ca o modalitate de a-1 

include pe Montanus în manifestările lui Dumnezeu au 
fost catalogaţi drept eretici şi sub acest aspect. 

Ar fi o greşeală să deducem de aici că montanismul 
implica în mod necesar o astfel de doctrină. Dimpotrivă, 
cel mai fervent adversar al ei a fost montanistul Tertulian. 
în tratatul împotriva lui Praxeas, el îl acuză pe acest 
preot roman de două greşeli: „A aruncat profeţia, pe care 
a înlocuit-o cu erezia; l-a alungat pe Mîngîietor şi l-a 
răstignit pe Tatăl”. Tratatul critică doctrina care vorbeşte 
despre suferinţa şi răstignirea Tatălui; de aici i se trage 
şi numele „patripasism”. Acelaşi Tertulian, scriind de pe 
poziţia montanistului, a combătut doctrina identificării 
Tatălui cu Fiul pe care unii dintre confraţii săi montanişti 
o foloseau ca un argument teologic pentru sistemul lor. 
în secta montanistă îşi găseau, aşadar, loc susţinători ai 
ambelor concepţii teologice despre Treime, atîta vreme cît 
nu se recăsătoreau după ce le mureau soţiile. 

în orice caz, autorul cel mai ilustrativ pentru semnifi¬ 
caţia montanismului în istoria doctrinei Treimii rămîne 
Tertulian. Este oare corect să afirmăm că „ceea ce au făcut 
adepţii noii profeţii, fiecare în parte, pentru articularea 
teologică a doctrinei Treimii nu are nici o legătură cu 
viziunea lor montanistă” ? Sau sîntem mai aproape de 
adevăr dacă spunem că montanismul l-a determinat pe 
Tertulian să-l privească pe Mîngîietor în termeni mai 
personali decît o făcuse în lucrările precedente, aşaîncît a 
ajuns la elaborarea unei doctrine metafizice despre Sfînta 
Treime? Cu anumite rezerve, a doua variantă este de 
preferat, parţial din motive pur cronologice. în lucrările 
sale de tinereţe, Tertulian avea tendinţa să pună un 
accent mai mare pe Tatăl şi pe Fiul, în dauna Duhului 
Sfînt; cele care datau în mod cert din perioada monta¬ 
nistă, pe de altă parte, conţineau o doctrină metafizică 
despre „Treime”; de altfel se pare că Tertulian a fost primul 
teolog care a folosit acest cuvînt în limba latină. F aptul că 
în montanism se punea accentul pe Duhul Sfînt explică 
această schimbare de atitudine. Influenţa covîrşitoare pe 
care a exercitat-o Tertulian în cadrul polemicilor ulte¬ 
rioare pe marginea doctrinei Treimii ar fi atunci un semn 
că, în vreme ce unii montanişti au susţinut în continuare 
o formulă trinitară naivă, împărtăşită şi de alţi creştini, 
concepţia montanistă a lui Tertulian l-a ajutat să pătrundă 
mai adînc în semnificaţia Treimii, oferind astfel Bisericii 
un punct de plecare pentru depăşirea vechii formule şi 
elaborarea unei doctrine solide. 

Cu mult mai critică decît teoria montanistă a rolului 
Duhului Sfînt în cadrul Sfintei Treimi era concepţia mon¬ 
tanistă asupra rolului Duhului Sfînt în cadrul Bisericii, 
aceasta fiind cauza principalei dispute doctrinare. Monta- 
nismul considera inspiraţia supranaturală a Duhului Sfînt 
drept sursă a profeţiei sale, iar declinul moral al Bisericii 
îl judeca drept răspunzător pentru pierderea acestei puteri 
a Duhului. Cei mai mulţi autori ortodocşi din secolul al II-lea 
şi chiar al III-lea susţineau că o asemenea inspiraţie venită 
de la Duhul Sfînt nu numai că era posibilă, dar era pre¬ 
zentă şi activă în sînul Bisericii. Căutînd să răspundă 
provocării montanismului, ei nu-şi puteau permite să afirme 
că epoca inspiraţiei supranaturale trecuse. Nici unul dintre 
primii critici ai montanismului nu a încercat să discre¬ 
diteze caracterul supranatural al noii profeţii. în schimb, 
aceşti critici recunoşteau că stările extatice ale lui Montanus 
erau într-adevăr de origine supranaturală, dar susţineau 
că nu au nici o legătură cu Duhul Sfînt al lui Dumnezeu, 
ci cu duhurile rele. Totuşi declinul profeţiei autentice şi 
diminuarea extraordinarei lucrări a Duhului Sfînt în rîn- 
durile Bisericii universale au condus la reducerea efectu¬ 
lui acuzaţiei că profeţia montanistă era o pseudoprofeţie 
întrucît sursa ei supranaturală era de esenţă demonică. 

A existat şi un alt mod de a răspunde implicaţiilor 
doctrinare ale provocării montaniste, aceasta fiind în prin¬ 
cipiu calea pe care a urmat-o Biserica. Primul susţinător 
înfocat al acestui punct de vedere şi a cărui mărturie ni s-a 
păstrat a fost Hipolit din Roma, contemporan cu Tertulian. 
Se pare că el a recunoscut că slăbiciunea pe care o desco¬ 
perise montanismul în Biserică se afla încredinţa acesteia 
într-o profeţie continuă. Această credinţă era strîns legată 
de o eshatologie foarte pronunţată, întrucît tendinţa apoca¬ 
liptică, aşa cum îi sugerează şi numele, care înseamnă 
„revelatoare”, a adus cu sine noţiunea de revelaţie supli¬ 
mentară, prin care, între altele, cel ce are această încli¬ 
naţie spre apocalipsă este convins că sfîrşitul a sosit cu 
adevărat. Spre deosebire de majoritatea autorilor anti- 
montanişti, Hipolit a pus sub semnul întrebării însăşi 
temelia mişcării montaniste. El a recunoscut cu mai multă 
francheţe decît au facut-o cei mai mulţi dintre contem¬ 
poranii săi că Biserica nu îşi trăia neapărat ultimele clipe, 
apărînd împotriva montaniştilor procesul prin care aceasta 
începea să se împace cu ideea unei întîrzieri a celei de-a 
doua veniri a Domnului. Aşa cum a împins momentul 
celei de-a doua veniri în viitor, tot astfel a împins vremea 

profeţiilor în trecut. Profeţia s-a încheiat o dată cu apostolul 
Ioan, a cărui Apocalipsă, susţinea Hipolit, a fost ultima 
profeţie autentică, venită de la Duhul Sfînt. Şi dacă Ioan 
fusese îndreptăţit să recunoască inspiraţia Duhului Sfînt 
în lucrarea sa profetică, aşa-numiţii profeţi de mai tîrziu 
nu aveau un astfel de drept. 

Utilizînd autoritatea profeţilor biblici, atît ai Vechiului, 
cît şi ai Noului Testament, împotriva pretenţiilor noilor 
profeţi, Hipolit a zdruncinat din temelii mişcarea monta- 
nistă. Dar prin aceasta, Hipolit şi teologii care i-au urmat 
au zdruncinat din temelii şi mişcarea creştină de dinain¬ 
tea lor. Schepelem sintetizează foarte clar ceea ce s-a 
petrecut atunci: „Cu o jumătate de veac mai devreme 
o astfel de mişcare încă se mai putea bucura de recu¬ 
noaştere din partea Bisericii. Totuşi, între propovăduirea 
Judecăţii de către Ioan şi cea a lui Montanus se află etapa 
hotărîtoare în dezvoltarea organizării şi preoţiei Bisericii, 
iar manifestările libere ale Duhului protestează în zadar 
împotriva autorităţii acestora”. Adevărul este că, în con¬ 
textul transformărilor pe care le cunoştea doctrina Bisericii 
în acea perioadă, montanismul era depăşit şi nu putea 
învinge sau supravieţui. Principalul lui rol în dezvoltarea 
doctrinei Bisericii a fost acela de a servi drept un indiciu 
al cristalizării treptate a mesajului şi lucrării Bisericii şi 
al nevoii imperioase de elaborare a unor formule fixe ale 
dogmelor şi simboalelor de credinţă. 

Montanismul era depăşit deoarece Biserica începuse 
să descopere dovada cea mai vie a prezenţei şi lucrării 
Sfîntului Duh în întreita autoritate apostolică propovă¬ 
duită de Irineu, mai curînd decît în extazul şi profeţia 
pe care Mîngîietorul le aducea adepţilor montanismului. 
Intr-o atare situaţie, spontaneitatea apocaliptică a monta¬ 
nismului era „o încercare de restaurare care nu se putea 
baza pe nici un fel de recunoaştere” şi nu-şi găsea locul 
înţr-o Biserică ce urma să se împace foarte curînd nu 
numai cu imperiul, ci cu lumea în ansamblul ei. Şi prin 
adoptarea întreitei norme în viaţa şi învăţătura Bisericii, 
creştinismul ortodox a transformat radical concepţia despre 
lucrarea Duhului Sfînt care predominase la începuturile 
istoriei sale. Pentru a-şi valida existenţa. Biserica nu mai 
privea cu insistenţă în viitorul luminat de întoarcerea 
Domnului, nici în prezentul luminat de minunatele daruri 
ale Duhului Sfînt, ci în trecutul luminat de alcătuirea 
canonului apostolic, de crearea crezului apostolic şi de 
întemeierea episcopatului apostolic. Pentru a trece testul 

ortodoxiei apostolice o idee sau o mişcare erau obligate să 
se ridice la înălţimea acestor norme. 

în acest fel, apostolii au devenit un fel de aristocraţie 
spirituală, iar secolul întîi o epocă de aur a lucrării Duhului 
Sfînt. Diferenţa dintre lucrarea Duhului Sfînt din vremea 
Bisericii apostolice şi cea din istoria Bisericii devenise 
acum o diferenţă nu numai de gradaţie, ci şi de substanţă, 
iar făgăduinţa din Noul Testament cu privire la venirea 
Duhului Sfînt era acum legată în primul rînd de eveni¬ 
mentul Pogorîrii Duhului Sfînt şi, numai prin acest eveni¬ 
ment şi prin intermediul apostolilor, de viaţa ulterioară a 
Bisericii. Făgăduinţa că Duhul ne „va călăuzi la tot adevă¬ 
rul”, care era prezentă în doctrina montanistă, însemna 
acum în primul rînd, dacă nu exclusiv, că Duhul îi va călă¬ 
uzi pe apostoli către tot adevărul în timp ce vor compune 
crezul şi cărţile Noului Testament şi va călăuzi Biserica 
în adevăr atunci cînd va fi zidită pe temelia lor. Şi în acest 
caz, tranziţia s-a făcut treptat şi nu în întregime. Istoria 
Bisericii nu a fost niciodată completă fără darurile spon¬ 
tane ale Duhului Sfînt, chiar şi atunci cînd autoritatea 
normelor apostolice era de necontestat. Prin trăirile pustni¬ 
cilor şi călugărilor, ale misticilor şi clarvăzătorilor, precum 
şi prin religia subsidiară a multor credincioşi, erezia mon¬ 
tanistă a continuat cumva să existe în mod neoficial. 


Criteriile continuităţii apostolice 

într-un fel sau altul, fiecare dintre cele trei controverse 
analizate în acest capitol s-a lovit de problema conti¬ 
nuităţii. Marcion a făcut legătura între revelaţia creştină 
şi Vechiul Testament; el l-a izolat pe apostolul Pavel de 
restul comunităţii apostolice atribuindu-i în exclusivitate 
deplina cunoaştere a adevărului creştin despre relaţia 
dintre Lege şi Evanghelie; a interpretat creştinismul uni¬ 
versal care se cristaliza în vremea sa ca pe o îndepărtare 
de la adevărata învăţătură apostolică, adică cea a apos¬ 
tolului Pavel. Gnosticii au radicalizat ruptura dintre 
creaţie şi mîntuire, transformînd-o într-un principiu ontolo¬ 
gic, înrădăcinat în însăşi natura realităţii divine; în con¬ 
cepţia lor, apostolii au făcut o acomodare pedagogică la 
modelele eronate de gîndire ale veacului lor, ceea ce însemna 
că adevărata gnoză nu putea fi extrasă direct din scrierile 
apostolice, dar putea fi descoperită în acestea cu ajutorul 
hermeneuticii gnostice; doctrina lor gnostică, pe care o 

primiseră prin adevărata succesiune, se opunea şi ea învă¬ 
ţăturii Bisericii care a ajuns în cele din urmă să fie consi¬ 
derată (în parte, mulţumită chiar acestor controverse) 
curentul principal ortodox. Iar montaniştii au exprimat 
cu şi mai mare claritate decît o făcuseră Marcion sau 
valentinienii ideea unei căderi a Bisericii din epoca apos¬ 
tolică, determinată de viaţa prea lumească şi de compro¬ 
misurile învăţăturii sale; adevăraţii urmaşi ai apostolilor 
erau cei care, asemenea acestora, continuau să primească 
revelaţiile făgăduite de Hristos apostolilor şi, prin ei, 
Bisericii tuturor generaţiilor viitoare. 

Fiecare dintre aceste sisteme doctrinare pretindea că 
este deţinătorul adevăratei continuităţi, afirmînd în acelaşi 
timp caracterul ilegitim al pretenţiilor Bisericii univer¬ 
sale în privinţa continuităţii. întrebarea era: „Care sînt 
criteriile continuităţii doctrinare ? Iar dacă răspunsul era 
„originea doctrinei în învăţătura apostolilor”, sau ideea că 
„Hristos vine cu un mesaj de la Dumnezeu, iar apostolii 
cu un mesaj de la Hristos”, atunci problema se referea la 
continuitatea apostolică. Probabil că astfel de idei eretice 
avea în minte Clement din Alexandria atunci cînd a propus 
definiţia adevăratului gnostic, ca fiind cel care a îmbătrî- 
nit în Scripturi (adică, atît Vechiul, cît şi Noul Testament) 
şi a păstrat dreapta credinţă apostolică şi bisericească în 
doctrină; aceasta era, spunea el, o viaţă de cuvinte şi 
fapte în comuniune cu „tradiţia Domnului nostru”. Iată 
doar una dintre numeroasele afirmaţii spuse în treacăt 
din Stromata ; altele faceau referire la o revelaţie secretă 
ce amintea de concepţia gnostică. 

O prezentare mai sistematică a acestei doctrine a conti¬ 
nuităţii apostolice poate fi găsită în prefaţa celei mai 
importante lucrări a discipolului lui Clement, Origen, şi 
anume Despre principii. Nu s-a păstrat decît în versiunea 
latină a lui Rufin, care a denaturat atît de mult sensul 
iniţial în anumite pasaje (unde mai există fragmente din 
originalul grecesc) încît cercetătorii au fost extrem de 
prudenţi în a-şi argumenta ipotezele cu privire la învă¬ 
ţătura lui Origen doar pe baza pasajelor din traducerea 
lui Rufin - mai ales dacă pasajele respective vin în spri¬ 
jinul doctrinei dreptei credinţe universale. Tbtuşi, pentru 
scopul urmărit de o istorie a doctrinei Bisericii, dificul¬ 
tăţile create de textul modificat al lui Rufin nu sînt chiar 
atît de greu de depăşit precum ar fi în cazul în care ne-ar 
interesa exclusiv teologia lui Origen. Dacă pasajul este 
autentic, atunci demonstrează că Origen era un apărător 

al dreptei credinţe universale care se contura în acea 
vreme ; dacă nu este autentic, ci a fost modificat de către 
Rufin, rămîne totuşi un rezumat surprinzător de complet 
şi precis al modului cum acea ortodoxie catolică definea 
criteriile continuităţii apostolice - destul de complet şi 
precis, cu adevărat, pentru a oferi un cadru general şi în 
cazul rezumatului nostru. 

Din ceea ce spune Evanghelia după Ioan, şi anume că 
„harul şi adevărul au venit prin Iisus Hristos” şi că Hristos 
este „adevărul” în persoană, reiese că singura sursă veri¬ 
tabilă pentru viaţa creştină se află în cuvintele şi învă¬ 
ţăturile lui Hristos. Dar, continuă Origen, cuvintele lui 
Hristos nu includ numai cuvintele rostite de el pe cînd 
era în trup, căci Hristos a fost de asemenea Cuvîntul lui 
Dumnezeu rostit prin gura lui Moise şi a profeţilor. Afir¬ 
marea autorităţii cuvîntului lui Hristos implica prin urmare 
şi afirmarea continuităţii sale cu revelaţia din Vechiul 
Testament. Această continuitate era un element esenţial 
în tradiţia apostolică autentică. Ea era negată în mod 
explicit de către Marcion şi implicit de către Valentin; 
potrivit lui Tertulian, „Unii oameni pervertesc Scripturile 
cu mîna, alţii le pervertesc sensul prin interpretare”. Căci 
în spatele negării de către Marcion a continuităţii dintre 
Hristos şi Vechiul Testament se afla ostilitatea lui faţă de 
creaţie şi Creator, care era împărtăşită în bună măsură şi 
de Valentin şi alţi gnostici creştini. Montanismul nu pare 
să fi privit cu aceeaşi adversitate Vechiul Testament, însă 
noutatea noii profeţii implica fără îndoială o diminuare a 
autorităţii vechii profeţii, fie ea creştină sau iudaică. 

Atît de strînsă era continuitatea apostolică faţă de 
Vechiul Testament încît scrierile Vechiului Testament 
puteau fi citite nu numai ca profeţii ale proorocilor despre 
Hristos, ci şi ca profeţii ale lui Hristos despre „apostoli şi 
toţi credincioşii care le-au urmat”. Misiunea apostolilor 
creştini în lume, mesajul şi suferinţele lor - au fost toate 
prezise în Vechiul Testament. îndrăzneala apostolului Pavel 
de a ataca autoritatea legii Vechiului Testament a fost 
fundamentată pe o continuitate cu Vechiul Testament şi 
pe identitatea dintre Dumnezeul Legii şi Dumnezeul pro¬ 
povăduit în Hristos. Întrucît continuitatea şi identitatea 
nu au fost puse la îndoială în timpul vieţii apostolilor, 
atunci însemna că aceasta era cu adevărat doctrina apos¬ 
tolică, revendicată ca atare atît prin conţinut, cît şi prin 
formă, adică prin prezenţa ei în Biserica apostolică. Com- 
bătîndu-i pe marcioniţi şi pe valentinieni, Irineu susţinea 

că „atît apostolii, cit şi discipolii lor” propovăduiseră ceea 
ce propovăduia şi Biserica în legătură cu diferenţa precum 
şi cu unitatea şi armonia dintre Vechiul şi Noul Testament. 
De vreme ce apostolii, pe care Hristos i-a numit „martori 
ai oricărei lucrări şi doctrine [universale]”, au tratat Vechiul 
Testament ca pe o Lege a aceluiaşi Dumnezeu pe care l-au 
cunoscut întru Hristos, însemna că ei se află în conti¬ 
nuitate cu „primul Testament”. Părinţii antignostici au dat 
o lovitură grea adversarilor susţinînd că însuşi fundamen¬ 
tul concepţiei gnostice şi mai ales marcionite - polemica 
Noului Testament, şi în primul rînd a apostolului Pavel, 
împotriva Legii lui Moise - a ajutat de fapt la confirmarea 
autorităţii Vechiului Testament în cadrul tradiţiei aposto¬ 
lice. Pentru a-şi sprijini teza în legătură cu continuitatea 
între Testamente, Irineu a oferit şi exemplul unui preot 
care fusese discipol al apostolilor. 

Totuşi, această apărare a Vechiului Testament presu¬ 
punea corectitudinea interpretării spirituale ca metodă 
de dezvăluire a semnificaţiilor mai adînci ale Scripturilor. 
Potrivit lui Origen, ideea că Scripturile au un sens ce nu 
poate fi perceput la prima vedere era unanim acceptată 
de către Biserică şi se înscria în conţinutul universal 
recunoscut al tradiţiei ecleziastice şi apostolice. Această 
idee a fost însă compromisă de folosirea gnostică a metodei 
alegorice de interpretare nu numai a Vechiului, ci şi a 
Noului Testament, nu numai a Facerii, ci şi a Evangheliei 
după Ioan. Aceasta corespundea legăturii pe care o făceau 
gnosticii între contrastul dintre omul sufletesc şi omul 
spiritual, în pasajul din Epistola întîi către Corinteni, 
2,14-15, pe de o parte, şi deosebirea dintre exegetul gnostic 
al Scripturii şi cel creştin, pe de altă parte. Citind chiar 
acest pasaj din Epistola apostolului Pavel, Irineu mărturi¬ 
sea că numai omul cu adevărat duhovnicesc putea să dis- 
ceamă „iconomia divină” a Vechiului Testament. Au existat 
două Testamente ale celor două neamuri, dar doctrina 
apostolică spunea că Vechiul Testament conţine „tipuri” atît 
ale Bisericii, cît şi ale lumii cereşti. „Cercetaţi Scripturile” 
însemna dovedirea faptului că Fiul lui Dumnezeu fusese 
vestit de Moise şi de profeţi. 

O altă consecinţă a continuităţii apostolice cu Vechiul 
Testament apărea în contextul aceluiaşi pasaj. Continui¬ 
tatea dintre Vechiul şi Noul Testament era un corolar al 
unicităţii lui Dumnezeu, tot aşa cum diferenţa dintre cele 
două Testamente se baza pe cele două iconomii ale singu¬ 
rului Dumnezeu. Continuitatea dintre Noul şi Vechiul 

Testament impunea o continuitate între creaţie şi mîntuire. 
„întreaga Biserică ecumenică a moştenit de la apostoli 
tradiţia” potrivit căreia unul Dumnezeu, Făcătorul cerului 
şi al pămîntului este de asemenea cel căruia trebuie să i 
se spună „Tatăl nostru”. Din istoria Vechiului Testament 
reieşea, susţinea Tertulian împotriva lui Marcion, că titlul 
„Tatăl milelor” îi este atribuit pe bună dreptate Creatorului, 
la fel ca şi titlul „Dumnezeu cel binecuvîntat”, atribuit 
celui care, în cartea Facerii 1,22 a binecuvîntat toate 
lucrurile, iar în cartea lui Daniel a fost binecuvîntat de 
acestea. Frumuseţea lucrurilor create arată că el este vred¬ 
nic de a le fi fost Creator, aşa cum recunoştea pînă şi istoria 
religiei din afara sferei Vechiului şi Noului Testament. 
Origen rezumă acest prim criteriu al continuităţii aposto¬ 
lice în felul următor: „există un singur Dumnezeu care a 
creat şi alcătuit toate lucrurile”, „Dumnezeul apostolilor 
şi al Vechiului şi Noului Testament”. 

O a doua formă de continuitate a tradiţiei apostolice 
era continuitatea apostolilor unul faţă de celălalt în cali¬ 
tate de mesageri credincioşi ai lui Hristos. Origen vorbea 
foarte deschis despre „învăţătura apostolilor”, care, ase¬ 
menea profeţilor Vechiului Testament, s-au umplut de 
Duhul Sfînt. Această definiţie a continuităţii apostolice 
era îndreptată împotriva izolării unui apostol faţă de 
comunitatea apostolică. Potrivit lui Irineu, aceasta era o 
caracteristică a ereziei, fiecare eretic selectînd o parte din 
întreaga mărturie apostolică, adaptînd-o sistemului său şi 
punîndu-i autoritatea mai presus de cea a celorlalţi apos¬ 
toli. Ebioniţii nu recunoşteau decît autoritatea Evangheliei 
după Matei; Marcion doar pe cea a Evangheliei după 
Luca; alţi gnostici, care susţineau că Iisus a suferit, dar 
nu şi Hristos, preferau Evanghelia după Marcu; iar valen- 
tinienii îşi întemeiau doctrina pe Evanghelia după Ioan. 
Marcion era cel care tăgăduia cu mai multă putere conti¬ 
nuitatea apostolilor, unul faţă de celălalt, spunînd că Pa vel 
era apostolul care cunoştea adevărul, întrucît lui i se 
dezvăluise acestă taină printr-o revelaţie specială. Este 
posibil ca Marcion şi adepţii acestuia să fi susţinut chiar 
ideea că ceilalţi apostoli nu se puteau mîntui, de vreme ce 
Pavel fusese singurul botezat întru Domnul. De aceea, 
potrivit marcioniţilor, polemica Epistolei către Galateni 
împotriva „apostolilor mincinoşi” era îndreptată împotriva 
lui Petru, Iacov şi Ioan şi împotriva falselor evanghelii 
care circulau în Biserici; deşi Marcion nu pare să se refere 
în mod explicit la ceilalţi apostoli vorbind despre „apostolii 

mincinoşi”, totuşi conflictul dintre Petru şi Pavel era o 
temă frecventă în predicile sale. Pentru Marcion, Pavel 
nu era un apostol ca toţi ceilalţi, ci singurul apostol, iar 
„el nu a urmat predicarea apostolilor”. 

Răspunsul Bisericii faţă de această singularizare a 
apostolului Pavel a constat în atribuirea autorităţii apos¬ 
tolice întregii comunităţi apostolice şi canonului Noului 
Testament şi în accentuarea ideii că nu a existat nici un 
conflict între învăţătura lui Pavel şi cea a celorlalţi apostoli. 
„Petru a fost apostolul aceluiaşi Dumnezeu ca şi Pavel”, 
mărturisea Irineu; iar Tertulian declara că martiriul lui 
Petru are aceeaşi valoare ca şi cel al lui Pavel. De vreme 
ce Marcion nu numai că l-a înălţat pe Pavel deasupra 
celorlalţi apostoli, dar a ridicat Epistola către Galateni 
deasupra celorlalte epistole ale lui Pavel, punînd-o pe 
primul loc în colecţia lui de epistole, oponenţii lui din 
cadrul Bisericii au încercat să găsească mărturii chiar 
în Galateni că Pavel se considera parte integrantă din 
comunitatea apostolică şi îi împărtăşea doctrina. Vizita 
pe care i-o face Pavel lui Petru, menţionată în Epistola 
către Galateni 1,18, ilustra recunoaşterea apostoliei lui 
Petru şi a unei credinţe şi propovăduiri comune; „după ce 
a fost făcut apostol dintr-un prigonitor, el este adus ală¬ 
turi de fraţi ca unul dintre ei, fraţii care au primit credinţa 
din mîinile apostolilor”. Imaginea apostolului Pavel din 
Epistola către Galateni era de fapt interpretată pe baza 
reprezentării sale din Faptele Apostolilor (scriere nerecu¬ 
noscută drept canonică de către Marcion şi Cerdo), unde 
se punea accentul pe primatul celor doisprezece apostoli 
şi acceptarea de către Pavel a autorităţii acestora. Se 
considera astfel că relatarea din Epistola către Galateni 
este în deplină armonie, logică şi cronologică, cu descri¬ 
erea din Faptele Apostolilor, fiind de fapt identice. în 
scopul demonstrării acestei armonii, se pare că textul din 
Galateni 2,5 „Cărora nici măcar un ceas nu ne-am plecat 
cu supunere” a fost modificat tocmai de Irineu şi Tertulian, 
cei care îl criticau pe Marcion pentru că denaturase textul 
scrierilor lui Pavel. 

Premisa acestei armonizări o constituia creşterea auto¬ 
rităţii unui corp normativ de scrieri, în care nu numai 
Pavel din Galateni şi Pavel din Fapte, nu numai Pavel şi 
Petru, ci întregul grup de apostoli îşi exprimaseră credinţa 
apostolică unitară. Apostolii reprezentau temelia Bisericii 
creştine din întreaga lume. Nu ştim cu precizie care a fost 
momentul cînd termenul „Scriptură”, cu referire la una sau 

mai multe dintre cărţile cuprinse acum în Noul Testament, 
a dobîndit conotaţiile pe care le avea atunci cînd se referea 
la Vechiul Testament. Pasajul din 2 Petru 3,16 sugerează 
că cel puţin anumite epistole ale apostolului Pavel purtau 
suficiente conotaţii ca să fie supuse aceloraşi răstălmăciri 
ca şi „celelalte Scripturi”. Combătînd astfel de răstăl¬ 
măciri, Irineu vorbea despre „bogăţia de lucruri cuprinse 
în Scripturi”, referindu-se prin aceasta, aşa cum reiese 
din context, nu numai la Vechiul Testament, ci şi la scrie¬ 
rile apostolilor. Ceea ce predicaseră apostolii prin viu 
grai ne-au „lăsat ei în Scripturi ca stîlp şi temelie a credin¬ 
ţei noastre”. Neacceptarea conţinutului acestor Scripturi 
însemna dispreţuirea celor care se aflaseră în comuniune 
cu Hristos Domnul. Este adevărat că, în cele mai multe 
cazuri, Irineu folosea termenul „Scriptură” cu referire la 
Vechiul Testament, iar în aproape jumătate dintre ocuren¬ 
ţele sale asta şi însemna, însă cu timpul cuvîntul a ajuns 
să includă ceea ce se va numi canonul Noului Testament. 

„Canonul Noului Testament este autoritatea Scripturii.” 
Pentru istoria doctrinei este mai important predicatul 
acestei propoziţii decît subiectul ei. Dezvoltarea canonului 
reprezintă o temă de cercetare fascinantă, a cărei istorie 
necesită o nouă investigaţie în lumina textelor pe care le 
analizăm în acest capitol. însă ceea ce ne interesează pe 
noi în mod special este doctrina cu privire la autoritatea 
Scripturii şi mai puţin procesul prin care s-a format acest 
canon. Fără îndoială că, din perspectivă istorică, doctrina şi 
procesul s-au întîlnit chiar în punctul care alcătuieşte tema 
acestui subcapitol, şi anume criteriul apostolicităţii. Aşa 
cum nota John Knox, „Caracterul canonic şi cel apostolic 
au devenit aproape termeni sinonimi. ...Demonstraţia s-a 
făcut în ambele sensuri: Epistolei 2 Petru, de vreme ce se 
presupune că a fost scrisă de un apostol, trebuie să i se 
atribuie statut canonic; Epistola către Evrei, din moment 
ce merita cu siguranţă să i se atribuie statut canonic, 
trebuie să fi fost scrisă de către un apostol”. Lista acestor 
cărţi canonice şi apostolice a continuat să fluctueze secole 
de-a rîndul; ceea ce nu s-a schimbat însă a fost doctrina, 
formulată cu precizie pentru prima dată ca reacţie la 
ereziile descrise în acest capitol, potrivit căreia în canonul 
Noului Testament era înregistrată „vocea acelei Biserici 
din care se trage fiecare Biserică, vocea cetăţii locuitorilor 
Noului Legămînt”, vocea apostolilor lui Iisus Hristos. 

Totuşi, aşa cum observa Irineu, atunci cînd gnosticii 
s-au confruntat cu argumente bazate pe aceste Scripturi 

apostolice, ei au răspuns că Scripturile nu pot fi înţelese 
cum se cuvine de către cei care nu au acces la „tradiţie”, 
cu alte cuvinte, la cunoaşterea secretă şi nescrisă pe care 
gnosticii desăvîrşiţi au primit-o de la apostoli şi au trans- 
mis-o mai departe generaţiilor succesive de gnostici desă¬ 
vîrşiţi. Răspunsul Bisericii, formulat cu promptitudine de 
către Irineu, face apel la „acea tradiţie care vine de la 
apostoli”. Spre deosebire de tradiţia gnostică, această tra¬ 
diţie apostolică a fost păstrată în mod public de Bisericile 
care le-au succedat apostolilor. Sau, aşa cum spune Origen, 
este vorba despre „doctrina Bisericii, transmisă prin succe¬ 
siune de la apostoli şi care s-a păstrat în Biserici pînă în 
ziua de azi”. Alături de interpretarea corectă a Vechiului 
Testament şi de canonul Noului Testament, această tra¬ 
diţie a Bisericii a fost criteriul esenţial de continuitate 
apostolică pentru elaborarea doctrinei de către Biserica 
universală. 

Ar fi desigur un anacronism să folosim în contextul 
dezbaterilor din secolele al II-lea şi al III-lea categorii 
împrumutate din controversele secolului al XVI-lea cu pri¬ 
vire la relaţia dintre Scriptură şi tradiţie, căci „în Biserica 
anteniceeană... nu exista noţiunea de sola Scriptura, dar 
nici aceea de traditio sola”. în acelaşi timp, este vital să 
notăm că scrieri de tot felul, cu caracter doctrinar, liturgic 
sau exegetic, erau catalogate cu termenul „tradiţie”, de 
la interpretarea hristologică a unor pasaje din Vechiul 
Testament pînă la interpretări hiliastice ale viziunii apoca¬ 
liptice ; iar procesul de acumulare a continuat secole de-a 
rîndul. Unele dintre cele mai importante aspecte ale inter¬ 
pretării teologice a dezvoltării doctrinare s-au ivit în urma 
disputelor pe marginea conţinutului şi autorităţii tradiţiei 
apostolice ca izvor şi normă a doctrinei creştine şi a rela¬ 
ţiei acestei tradiţii cu alte norme ale apostolicităţii. 

Pentru Irineu, Dumnezeu în Hristos era atît originea, 
cît şi conţinutul tradiţiei. Hristos a dat apostolilor săi 
învăţătura că Tatăl este unul şi singurul Dumnezeu. Acest 
Dumnezeu a fost prevestit de profeţi şi de către adevărata 
Evanghelie; El este cel pe care îl iubesc şi îl preamăresc 
creştinii din toată inima. Biserica a primit această tradi¬ 
ţie evanghelică de la apostoli şi a dat-o mai departe copii¬ 
lor ei. Spre deosebire de tradiţiile secrete ale gnosticilor, 
care fuseseră transmise doar celor aleşi, spre deosebire 
de noua profeţie a montaniştilor, care îi despărţea pe 
aceştia de comuniunea cu fraţii, această tradiţie apos¬ 
tolică a fost împărtăşită tuturor în modul cel mai deschis 

cu putinţă. Căci aceasta era trăsătura definitorie a apos¬ 
tolilor, să transmită mai departe ceea ce învăţaseră de 
la Hristos, fără nici cea mai mică discriminare. Tradiţia 
apostolică era o tradiţie publică: apostolii nu au predicat 
o serie de doctrine în secret şi o altă serie în public, ascun- 
zînd o parte din tradiţia lor pentru a fi transmisă elitei 
gnostice printr-o succesiune specială. Această tradiţie apos¬ 
tolică era atît de palpabilă încît, chiar dacă apostolii nu ar 
fi lăsat în urmă Scripturile drept mărturie a doctrinei lor, 
Biserica ar fi putut totuşi să urmeze „modelul tradiţiei pe 
care au lăsat-o moştenire celor cărora le-au încredinţat 
Bisericile”. Aceasta era, de fapt, ceea ce şi făcea Biserica 
în acele ţinuturi barbare unde credincioşii nu aveau acces 
la tradiţia scrisă, dar păstrau cu sfinţenie tradiţia apostolilor 
sintetizată în crez - sau într-o mărturisire de credinţă 
asemănătoare crezului în care se reflecta tradiţia apostolică. 

Asemenea dezvoltării canonului Noului Testament, evo¬ 
luţia crezurilor creştine reprezintă o parte inevitabilă a 
istoriei doctrinei creştine timpurii; la fel de inevitabilă 
este şi tentaţia de a cerceta includerea şi excluderea unor 
anumite cărţi din canon şi a unor articole din crezuri. Ar 
fi îndreptăţit acest demers doar cu condiţia să servească 
(în măsura în care o face) drept indiciu al direcţiei dezvol¬ 
tării doctrinare. Mult mai relevantă în acest sens este 
afirmaţia Părinţilor antignostici că mărturisirile lor de 
credinţă erau parte integrantă din determinarea şi demon¬ 
strarea continuităţii apostolice. Mărturisirile lor de credinţă 
au făcut parte din această continuitate înainte, în timpul 
şi după elaborarea canonului Noului Testament: înainte, 
pentru a le asigura creştinilor elementele esenţiale ale 
credinţei; în timpul elaborării, pentru a ajuta Biserica să 
sorteze, printr-un principiu de selecţie, scrierile care aveau 
autoritate apostolică; şi după, deoarece canonul Noului 
Testament era prea lung şi complex pentru a fi între¬ 
buinţat drept model de credinţă şi trebuia să fie condensat 
într-o formulă care putea fi învăţată şi mărturisită. Ter¬ 
menii „regulă de credinţă” sau „regula adevărului” nu se 
refereau întotdeauna la astfel de crezuri, însemnînd uneori 
„tradiţia”, alteori Scripturile sau mesajul evanghelic. 

Un studiu al articolelor mărturisirilor de credinţă la 
Irineu, Tertulian şi Hipolit arată că exista o mare deosebire 
nu numai între un autor creştin şi altul, ci şi între un citat 
şi un altul aparţinînd aceluiaşi autor, ceea ce dovedeşte 
că textele crezurilor erau departe de a fi unitare şi că un 
autor putea să le adapteze şi să le dezvolte în funcţie de 

scopul urmărit. Totuşi, două elemente rămîn constante, şi 
unul dintre ele sau chiar amîndouă pot fi considerate drept 
principii de bază ale majorităţii crezurilor: Tatăl, Fiul şi 
Sfîntul Duh; viaţa, moartea şi învierea lui Iisus Hristos. 
Acestea erau potrivit lui Origen „adevărurile esenţiale 
propovăduite de apostoli în învăţătura lor”; continuitatea 
apostolică, spunea el, nu exclude discutarea altor aspecte, 
dar această chestiune vitală nu era negociabilă. Mărtu¬ 
riile liturgice confirmă interpretarea, la fel ca şi ecourile 
liturgice din scrierile Părinţilor. Irineu vorbea despre cre¬ 
dinţa pe care a primit-o Biserica de la apostoli şi de la 
discipolii acestora, citind în continuare un crez; Tertulian 
vorbea despre o regulă a adevărului care a fost transmisă 
de Hristos prin ucenicii săi. Iar conţinutul acesteia nu 
numai că ilustra tradiţia apostolilor, dar a generat şi o 
tradiţie potrivit căreia, după Pogorîrea Duhului Sfînt, 
apostolii „s-au adunat într-un loc şi, umplîndu-se de Duhul 
Sfînt, au aşternut acest rezumat... al propovăduirii lor 
viitoare”, Crezul Apostolic, „aşa încît să nu se trezească, 
împrăştiaţi prin ţinuturi îndepărtate, propovăduind învă¬ 
ţături diferite”. Acest rezumat trebuia să servească drept 
garanţie a unităţii doctrinare şi drept criteriu al conti¬ 
nuităţii apostolice. 

Atît unitatea doctrinară, cît şi continuitatea apostolică 
erau puse în opoziţie faţă de învăţăturile gnosticilor. Irineu 
vorbea despre „deosebirile lor” şi despre „doctrinele şi 
succesiunile lor”, dar susţinea că Biserica, deşi împrăş¬ 
tiată în toată lumea şi vorbind multe limbi, avea o singură 
inimă şi o singură minte, păstrînd unitatea credinţei. Teza 
lui, potrivit căreia tradiţia apostolică oferea interpretarea 
corectă a Vechiului şi Noului Testament, iar Scriptura 
dovedea corectitudinea tradiţiei apostolice, conţinea de 
fapt o argumentaţie în sens circular. Insă în cel puţin 
două moduri a ieşit din acest cerc. Unul era identificarea 
tradiţiei cu „Evanghelia”, care servea drept normă de 
învăţătură apostolică. Celălalt era recunoaşterea Bisericilor 
apostolice drept garante ale continuităţii apostolice. Căci, 
atunci cînd nici Scriptura, nici tradiţia nu-i puteau con¬ 
vinge pe adversari, Irineu insista asupra faptului că era în 
„puterea tuturor credincioşilor din fiecare Biserică, ce doresc 
să vadă adevărul, să privească cu luare-aminte tradiţia apos¬ 
tolilor manifestată în întreaga lume; iar noi putem să-i 
adunăm pe cei care au fost făcuţi episcopi în Biserici şi să 
[arătăm] succesiunea acestor oameni pînă în zilele noastre”. 
Cea mai mare autoritate şi prestanţă o avea Biserica 

Romei care păstrase tradiţia apostolică împărtăşită de 
Bisericile de pretutindeni. Originea apostolică şi succe¬ 
siunea apostolică reprezentau un alt criteriu al conti¬ 
nuităţii apostolice. 

Părinţii ortodocşi negau şi ei orice drept al ereticilor de 
a-şi revendica acest criteriu. Tertulian îi cerea lui Marcion 
să-i arate o singură Biserică marcionită care să-şi poată 
demonstra originea apostolică. Se considera că ereticii 
veniseră cu mult mai tîrziu decît prima generaţie de epis- 
copi cărora apostolii le-au încredinţat Bisericile lor. In 
consecinţă, era inevitabil ca ereticii să-şi piardă atît conti¬ 
nuitatea, cît şi unitatea doctrinară, în vreme ce Biserica, 
beneficiind de tradiţia sigură a apostolilor, a propovăduit 
aceeaşi doctrină în toate timpurile şi în toate locurile. Se 
pare că Irineu susţinea că această succesiune apostolică a 
Bisericilor era verificabilă din punct de vedere empiric, 
pe baza listei de episcopi. Această idee era împărtăşită şi 
de alţi autori. Potrivit lui Tertulian (probabil înainte de a 
adopta doctrina montanistă), nimeni nu putea să fie recu¬ 
noscut drept predicator fără a fi autorizat de Bisericile 
apostolice, care erau leagănul şi izvorul credinţei; iar 
aceste Biserici propovăduiau tradiţia apostolică. In acest 
sens şi pe această bază, toate Bisericile care propovăduiau 
dreapta credinţă puteau fi numite primare şi apostolice, 
întrucît ele împărtăşeau tradiţia păstrată în Bisericile 
întemeiate de apostoli. Discipolul său, Ciprian, interpreta 
pasajul din Matei 16,18, „Tu eşti Petru şi pe această piatră 
voi zidi Biserica Mea” în sensul că Biserica era zidită pe 
[persoana lui] Petru, chiar dacă o putere similară a fost 
încredinţată şi celorlalţi apostoli; fără a-şi retrage afirmaţia, 
ci doar pentru a o clarifica, se pare că ulterior a adăugat 
faptul că „ceilalţi apostoli erau tot ceea ce era şi Petru, 
înzestraţi cu aceeaşi demnitate şi putere, dar începutul 
vine numai de la el”. Iar Eusebiu, care a rezumat o mare 
parte din dezvoltarea Bisericii în secolul al III-lea, a scris 
Istoria bisericească pentru a-şi argumenta afirmaţia pe 
care o face în deschidere prin cuvintele „succesiunea de la 
sfinţii apostoli”. 

Fie că era susţinută sau nu de o argumentaţie ciclică, 
această definiţie a criteriilor continuităţii apostolice a 
propus totuşi un sistem unitar al autorităţii. Din punct de 
vedere istoric, dacă nu şi teologic, este greşită separarea 
acestor criterii sau ignorarea vreunuia dintre ele. De pildă, 
atunci cînd problema relaţiei dintre Scriptură şi tradiţie 
a devenit arzătoare în cadrul controverselor teologice ale 

Bisericii din Apus, în Evul Mediu tîrziu şi în perioada 
Reformei, preţul a fost pierderea unităţii sistemului. Parti¬ 
zanii teoriei că tradiţia era o sursă independentă de revela¬ 
ţie minimalizau conţinutul fundamental exegetic al tradiţiei 
care a servit la definirea proprie şi a locului ei în formu¬ 
larea exactă a continuităţii apostolice. Susţinătorii unicei 
autorităţi a Scripturii, plecînd de la premise hermeneutice 
radicale şi ajungînd la concluzii dogmatice conservatoare, 
ignorau rolul tradiţiei în păstrarea a ceea ce considerau ei 
a fi interpretarea corectă a Scripturii împotriva alterna¬ 
tivelor eretice. 

Ar fi o simplificare nejustificată să pretindem că ere¬ 
ziile şi controversele pe care le-am descris aici au produs 
aceste criterii, în sensul că sistemul autorităţii nu s-ar fi 
dezvoltat fără ajutorul lor. Putem totuşi presupune că 
i-au influenţat într-o oarecare măsură momentul precum 
şi modalitatea de dezvoltare. Crezul Apostolic nu ar fi fost 
obligat să exprime cu atîta fermitate identitatea lui 
Dumnezeu cu Tatăl, Atotputernicul, Făcătorul cerului şi 
al pămîntului; statutul canonic al Păstorului ar fi rămas 
în picioare multă vreme, iar cel al epistolelor pastorale nu 
ar fi fost impus cu atîta hotărîre ; valabilitatea revelaţiilor 
şi a faptelor preoţilor din afara structurii ecleziastice ar fi 
putut fi luate drept un dar extraordinar al generozităţii 
divine şi nu o născocire demonică; iar excesele alegorice 
ar fi putut fi criticate de pe poziţii ortodoxe dacă Marcion 
nu ar fi contribuit la asigurarea viitorului alegoriei prin 
însuşi faptul că a combătut-o. Putem accepta aceste ipoteze 
fără să fim neapărat de acord cu exagerarea potrivit căreia 
„prin ideile sale teologice şi concepţiile organizatorice şi 
prin activitatea sa, Marcion a dat un imbold major înte¬ 
meierii Bisericii universale primare şi i-a oferit un model; 
în plus, el merită aprecierea noastră pentru că a fost 
primul care a avut şi a pus în practică ideea unei colecţii 
Hamack ( 1960 ) i: 214-216 canonice de scrieri creştine, Noul Testament”. 

Căci, cu mult înaintea lui Marcion sau a montanis- 
mului, Biserica a fost întemeiată pe umerii apostolilor şi 
proorocilor, însuşi Iisus Hristos fiind „piatra cea din capul 
Ef. 2,2o unghiului”: pe temelia proorocilor, întrucît exista deja o 

practică recunoscută, dacă nu cumva c teorie bine stabi¬ 
lită, de a interpreta prezicerile proorocilor; şi pe temelia 
apostolilor întrucît, aşa cum sugerează pasajul din Epistola 
către Efeseni, atît mesajul apostolilor, cît şi funcţia lor erau 
esenţiale pentru păstrarea Evangheliei creştine. Gnoza şi 
noua profeţie au impus definiţia de mai jos, aşa cum arată 

cuvintele de încheiere ; dar conţinutul definiţiei venea din 
viaţa, credinţa şi memoria - adică din tradiţia - Bisericii: 
„Adevărata gnoză este doctrina apostolilor şi întemeierea 
Bisericii universale în vechime, şi firea trupului lui Hristos 
în armonie cu succesiunea episcopilor, prin care au dus 
mai departe Biserica aceasta care este prezentă în fiecare 
colţ al lumii şi care a ajuns pînă la noi, fiind păstrată şi 
apărată, fără nici o răstălmăcire a Scripturilor, printr-o 
doctrină completă, care nici nu adaugă, nici nu omite. 
Este o citire [a Scripturilor] fără răstălmăciri, şi o jude¬ 
care dreaptă şi sîrguincioasă, în armonie cu Scripturile, 
fără primejdie şi fără blasfemie. Şi, mai presus de orice, 
este darul desăvîrşit al iubirii, care este mai de preţ decît 
gnoza, mai măreţ decît profeţia şi care întrece oricare alt 
dar al iubirii”. In felul acesta „apostolic”, „catolic”, „tradi¬ 
ţional” şi „ortodox” au devenit termeni sinonimi: „dogmele 
apostolice” era termenul obişnuit prin care se desemna 
ceea ce credea, propovăduia şi mărturisea Biserica orto¬ 
doxă catolică pe baza cuvîntului lui Dumnezeu. 



3 


Credinţa Bisericii universale 

7 


Ca reacţie la diferite erezii şi schisme, Biserica ortodoxă 
şi catolică a definit drept doctrină apostolică ceea ce credea, 
propovăduia şi mărturisea. Se presupunea că această doc¬ 
trină fusese propovăduită cu mult înainte ca ereziile să 
impună definirea ei. Totuşi, sarcina de a o reconstitui din 
documentele existente este destul de complexă. O mare 
parte din literatura creştină care s-a păstrat era destinată 
fie apărării creştinismului împotriva erudiţilor din rîndul 
adversarilor, fie combaterii ereziei. Prin urmare, inter¬ 
pretarea a ceea ce a fost doctrina creştină de-a lungul 
secolelor al II-lea şi al III-lea se va concentra asupra 
acestor aspecte, în dauna altor teme doctrinare din sfera 
credinţei şi evlaviei Bisericii. Dificultăţile metodologice 
în încercarea de a scoate la lumină aceste teme din docu¬ 
mentele vremii sînt foarte mari, însă valoarea însăşi a 
documentelor justifică pe deplin acest demers necesar. Şi, 
ca să oferim un exemplu ilustrativ din secolul al II-lea, 
Atenagora îşi începea apologia doctrinei învierii cu o dis¬ 
tincţie între „o pledoarie pentru adevăr”, adresată scepti¬ 
cilor şi necredincioşilor, şi o „prezentare a adevărului”, 
adresată celor care erau pregătiţi să accepte adevărul; el 
nota că prezentarea este mai importantă, dar că ostilita¬ 
tea păgînilor faţă de doctrina învierii l-a obligat să acorde 
Atena*. Res KTU4-H: 48 49 ) întîietate pledoariei pentru adevăr. Distincţia lui Atenagora 
justifică efortul de a dezvălui cît mai mult posibil din 
„prezentarea” care lipsea şi în apărarea căreia s-a făcut 
„pledoaria”. 

O altă serie de probleme pe care o implică cercetarea 
stării doctrinei creştine în secolele al II-lea şi al III-lea o 
ridică analiza istorică şi literară a documentelor. Tradiţia 
manuscrisă a epistolelor lui Ignatie cuprinde două sau 
chiar trei texte revizuite ale lucrărilor sale, care variază 
nu numai ca lungime şi ca stil, dar şi în ceea ce priveşte 
conţinutul doctrinar. Modul de interpretare a doctrinei 
lui Ignatie în legătură cu Biserica şi episcopatul depinde 

de alegerea unuia sau altuia dintre aceste texte_re vizuiţe, 
deşi nu este mai puţin adevărat că stabilirea autenticităţii 
unei versiuni sau a alteia a depins adesea de preferinţele 
doctrinare ale cercetătorului. In mod similar, transmite¬ 
rea trunchiată a manuscriselor lucrării lui Ciprian Unitatea 
Bisericii a iscat controverse cu privire la doctrina sa 
despre primatul apostolului Petru. Cronologia scrierilor 
lui Tertulian continuă să eludeze o determinare precisă ; 
totuşi, fără o asemenea determinare este dificil de stabilit 
cînd vorbea în calitate de membru al Bisericii şi cînd în 
calitate de montanist. Analiza literară a celor cinci cărţi 
ale lucrării lui Irineu împotriva ereziilor a încercat să le 
identifice sursele variate şi cîteodată contradictorii; şi, 
chiar dacă încercarea nu s-a bucurat de o recunoaştere 
unanimă, totuşi o interpretare lipsită de spirit critic a 
tratatului ar fi destul de riscantă. O mare parte din opera 
lui Origen s-a păstrat numai în traducerea latinească a 
lui Rufin, pe care avem motive să o privim cu suspiciune 
şi chiar cu scepticism. 

Aceste probleme literare, caracteristice primelor două 
secole creştine, şi chiar şi secolelor următoare, pot pune 
în pericol orice istorie a dezvoltării timpurii a doctrinei 
creştine care o urmăreşte din perspectivă cronologică, 
încercînd să-i stabilească originile, influenţele, împrumu¬ 
turile şi divergenţele. Întrucît noi încercăm să ascultăm 
mai curînd corul decît soliştii, unele dintre problemele 
legate de text, traducere şi paternitate vor trece în plan 
secund, locul lor fiind luat de o problemă încă şi mai 
spinoasă, şi anume de a plasa un document sau un autor 
în „spaţiul incert” dintre erezie şi ortodoxie, fără a adopta 
o atitudine dogmatică în locul unei perspective istorice, pe 
baza a ceea ce secolele al IV-lea sau al V-lea (ori al XVI-lea 
sau al XX-lea) au stabilit că este doctrina ortodoxă. Proba¬ 
bil că singurul mod de a face faţă acestei probleme - sau 
cel puţin cel pe care l-am urmat aici - este să acceptăm şi 
să certificăm existenţa unui astfel de spaţiu incert şi să 
încercăm anumite delimitări, dar fără a denatura evidenţa. 

Pentru scopul urmărit de noi, importanţa lui Ignatie 
stă în „creştinismul implicit” al scrisorilor sale ; tratatul 
lui Ciprian este „un bun exemplu de cum poate să arate o 
dogmă care se află încă la începuturile dezvoltării sale”; 
chiar şi în concepţia lui montanistă, Tertulian „nu era 
deloc neortodox şi nu afirmă nicăieri că noua profeţie 
înlocuieşte credinţa apostolică”; oricare ar fi fost sursele 
tratatului împotriva ereziilor, Irineu trăia „cu tot sufletul, 

cu toată inima şi cu tot cugetul în credinţa Bisericii”; iar 
în cazul lui Origen, ne vom concentra atenţia asupra a 
ceea ce un istoric cu judecată critică a numit „respectul 
lui fundamental faţă de tradiţia creştină a doctrinei”. Vom 
prezenta, de asemenea, surse anonime liturgice şi ale unor 
crezuri drept mărturii ale credinţei Bisericii universale. 


Viziunea apocaliptică şi transformarea ei 

„Viziunea apocaliptică... a fost mama întregii teologii creş¬ 
tine.” Hristologia de început nu era exprimată printr-o 
identificare rece a lui Iisus cu Logosul, ca principiu raţio¬ 
nal al universului, ci printr-o viziune înflăcărată a Fiului 
omului biruind puterea demonilor şi începînd veacul cel 
nou cu judecata şi mila divină. Botezul ilustra o renunţare 
totală la trecut şi la lumea aceasta, intrarea în forţă a 
împărăţiei în timpurile prezente. Fiecare principiu major 
al credinţei creştine primare trebuie înţeles în acest context 
apocaliptic: însuşi caracterul ortodoxiei, porunca Domnului 
înviat către apostoli de a-şi face ucenici şi de a-i învăţa să 
păzească toate cîte le-a poruncit el lor, se întemeia pe 
făgăduinţa şi profeţia că Hristos va fi împreună cu ei pînă 
la sfârşitul veacului. Cînd sfârşitul veacului a fost amînat, 
această profeţie nu mai putea să servească drept premisă 
pentru afirmaţiile doctrinei creştine, care trebuiau să fie 
transpuse într-o altă cheie. Aşteptarea sfârşitului lumii 
era desigur o problemă cardinală a credinţei creştine, prea 
puternic înrădăcinată în mesajul lui Iisus şi în „doctrina 
apostolică” a comunităţii creştine timpurii pentru a fi 
înlăturată de astfel de nimicuri precum detaliile istoriei 
lumeşti. Locul aşteptării ca doctrină creştină şi relevanţa 
ei pentru dezvoltarea altor doctrine aparţin acestui rezu¬ 
mat al credinţei Bisericii. 

Ar fi totuşi o mare exagerare să descriem eclipsa viziunii 
apocaliptice ca pe o „catastrofă” pentru generaţia care a 
urmat apostolilor. Orice asemenea descriere are la bază o 
concepţie prea simplistă asupra rolului apocalipticului în 
învăţătura lui Iisus şi în Biserica primelor veacuri creş¬ 
tine şi nu analizează din perspectiva textelor ulterioare, 
căci am căuta în zadar dovezi ale unei amare dezamăgiri 
determinate de amînarea Parusiei sau dovezi ale năruirii 
speranţelor primelor comunităţi creştine din cauza amînării 
întoarcerii Domnului. Ceea ce sugerează într-adevăr textele 
este o schimbare în interiorul polarităţii „deja/nu încă” şi 

o mare varietate a soluţiilor pentru dificultăţile exegetice 
şi teologice determinate de o astfel de schimbare. Intre 
acestea amintim reinterpretarea pasajelor biblice care 
purtaseră o conotaţie eshatologică, reorientarea imperati¬ 
velor etice către o descriere mai complexă a vieţii în cre¬ 
dinţă şi iubire în contextul acestei lumi şi reconsiderarea 
şi eventuala respingere a unei anumite aşteptări apoca¬ 
liptice, care îşi avea rădăcinile într-o puternică tradiţie, 
dar care nu mai era potrivită noului stadiu de dezvoltare 
al eshatologiei creştine. Şi, în acest caz, este important să 
observăm elementele de continuitate precum şi transfor¬ 
mările care au avut loc. 

Textele care s-au păstrat demonstrează, într-adevăr, 
că viziunea apocaliptică în Biserica secolelor al II-lea şi 
al III-lea nu a fost eclipsată atît de repede sau într-o 
măsură atît de mare precum reiese din afirmaţiile unor 
teologi. O dovadă a supravieţuirii sale este vigoarea spe¬ 
ranţei milenariste care îşi avea originea într-un pasaj din 
Apocalipsa 20,1-10. O primă mărturie a faptului că pro¬ 
feţia din acest capitol avea semnificaţia unei împărăţii 
lumeşti de 1000 de ani care urma întoarcerii lui Hristos 
este asociată cu numele lui Papias. Singura doctrină care 
i-a aparţinut cu siguranţă este cea considerată de el ca 
provenind din „tradiţia nescrisă” şi potrivit căreia „după 
învierea morţilor va mai fi o mie de ani, cînd împărăţia 
lui Hristos se va instaura cu adevărat pe acest pămînt”. 
Irineu, cu respectul lui faţă de „tradiţia apostolică”, descria 
în termeni admirativi transformarea cosmosului şi a ani¬ 
malelor în acel mileniu; el îl citează drept sursă demnă 
de toată încrederea pe Papias, care era un autor din vechime, 
îl auzise pe apostolul Ioan (autorul Apocalipsei) şi fusese 
asociat cu Policarp. Se pare că Epistola lui Barnaba, cu 
toată ostilitatea ei faţă de iudaism, a asimilat acest element 
al eshatologiei iudaice. 

Insă există dovezi concludente că speranţa milenaristă 
a continuat în cadrul Bisericii postapostolice şi că s-a aflat 
probabil încă de la început într-o relaţie tensionată cu 
alte descrieri ale domniei lui Hristos, care nu erau atît de 
zgîrcite cu detaliile legate de desfăşurarea cronologică 
a acestei domnii. Deşi Iustin însuşi nutrea speranţa că 
Ierusalimul va fi reclădit, iar sfinţii din vremea Vechiului 
şi Noului Testament vor împărtăşi împreună cu Hristos 
bucuriile noului veac, el recunoştea totuşi că existau şi 
alţi credincioşi creştini, nu mai puţin evlavioşi şi ortodocşi 
decît el, care nu aveau aceeaşi speranţă. Se pare că încă 

de la începuturile epocii postapostolice milenarismul nu 
era considerat ca o trăsătură a ortodoxiei şi nici a ereziei, 
ci ca o concepţie tolerată între alte concepţii tolerate. Deşi 
este clar că această teorie s-a manifestat încă de timpuriu, 
este mai greu de precizat cînd anume a fost ea aban¬ 
donată. în polemica sa împotriva milenarismului, Origen 
reia teza celor care interpretau ad litteram făgăduinţele 
cu privire la împărăţia lui Hristos, dar conchide că o astfel 
de interpretare nu era „vrednică de făgăduinţele dumne¬ 
zeieşti” ; citirea acestor pasaje „în spiritul apostolilor” con¬ 
ducea la concluzia că nu trupul, ci sufletul era subiectul 
acestor făgăduinţe, iar împărăţia făgăduită era una pur 
spirituală. însă această polemică este mai mult o dovadă 
a continuării milenarismului decît a dispariţiei lui, iar 
alte indicii reflectă menţinerea lui în rîndul credincioşilor 
creştini. Pînă şi Metodius, chiar în contextul unui atac împo¬ 
triva interpretării literale, a prezentat o viziune funda¬ 
mental milenaristă cu privire la împărăţia lui Hristos; 
iar Commodianus a considerat firească această viziune. 

Alte mărturii legate de menţinerea eshatologiei primare 
mult timp după amînarea Parusiei lui Hristos sînt ilus¬ 
trate de folosirea neîntreruptă a imagisticii apocaliptice 
şi a explicaţiilor eshatologice, mai ales în literatura popu¬ 
lară a secolelor al II-lea şi al III-lea. Acest tip de limbaj 
abundă în tratatele care s-au păstrat şi avem motive să 
credem că, de fapt, ele încă nu reflectă îndeajuns cît de 
mult se răspîndise viziunea apocaliptică în sînul comu¬ 
nităţii creştine. Păstorul lui Herma era considerat de 
Irineu drept o lucrare canonică, de către alţii drept îndo¬ 
ielnică, iar Tertulian a interpretat-o (în etape succesive 
ale vieţii lui) şi într-un fel, şi într-al tul, Hristologia acestei 
lucrări era vagă în cel mai bun caz şi eretică în cel mai 
rău. Totuşi, ea a fost păstrată - şi încă într-un manuscris 
celebru precum Codex Sinaiticus. Autorul (sau autorii) 
Păstorului a (au) folosit forma unor avertismente apoca¬ 
liptice pentru a-i îndemna pe cititori la pocăinţă. însufle¬ 
ţirea limbajului eshatologic este depăşită doar de caracterul 
hotărît al pledoariei. Domnul nu se întorsese încă şi jude¬ 
cata nu era aşadar completă; dar urma să fie în curînd 
încheiată şi atunci va veni sfîrşitul lumii. Abaterile doctri¬ 
nare din apocalipsele care s-au păstrat nu trebuie să ne 
determine să ignorăm credinţa şi nădejdea oamenilor care 
nu aveau nici o legătură cu erezia. Pare inevitabilă impre¬ 
sia că relaţia dintre „deja” şi „nu încă” ce reiese din viziu¬ 
nea apocaliptică a creştinilor acelor timpuri a pus mai 

multe probleme teologilor filozofi din vremea respectivă 
şi susţinătorilor „eshatologiei substanţiale” din rîndul exe¬ 
geţilor moderni decît credincioşilor din secolele al II-lea şi 
al III-lea. 

Această impresie este confirmată de referirile la „veni¬ 
rea” lui Hristos din fragmentele de liturghii timpurii care 
s-au păstrat. De pildă, binecuvîntarea din Evanghelia 
după Matei 21,9 era clar o afirmare a venirii sfîrşitului cu 
făgăduinţa venirii împărăţiei mesianice. Dar încă de pe 
vremea Constituţiilor apostolice, sau chiar mai demult, 
Biserica folosea în practica liturgică aceleaşi cuvinte pentru 
a saluta preotul sau a se închina prezenţei euharistice. 
Căci, aşa cum nota Wetter în comentariile sale pe margi¬ 
nea rugăciunilor din liturghiile primelor veacuri prin care 
se invoca „venirea” lui Hristos în cadrul Euharistiei, „este 
interesant de observat cum Epifania din cadrul cultului 
este practic încorporată în Parusia orientată în sens esha- 
tologic... Aceasta dovedeşte legătura acestor idei cu cre¬ 
dinţa creştină primară şi faptul că ele au luat probabil 
naştere din ea”. Venirea lui Hristos se împlinise deja şi 
totuşi era încă aşteptată: el venise deja prin întrupare, şi 
pe acest temei urma să vină şi în Euharistie ; el venise 
deja în Euharistie şi va veni la sfîrşitul veacurilor să bea 
cu ei din rodul noii viţe în împărăţia Tatălui. Cînd se 
spunea în liturghia din vechime „Să vină harul [sau: Să 
vină Domnul] şi să treacă această lume”, semnificaţia 
eshatologică avea în vedere atît ultima venire a lui Hristos, 
cît şi venirea lui în cadrul Euharistiei. Liturghia euharis- 
tică nu era o compensaţie pentru amînarea Parusiei, ci un 
mod de a celebra prezenţa celui care făgăduise că se va 
întoarce. 

Crezurile aveau şi ele un rol asemănător. Este adevărat 
că adăugarea şi înlocuirea unor articole din crezuri ilus¬ 
trează evoluţia învăţăturii Bisericii, dar este la fel de adevă¬ 
rat şi faptul că, de la bun început, crezurile au reprezentat o 
putere conservatoare, învăţîndu-i pe nou-veniţi şi amintin- 
du-le credincioşilor ceea ce credea, propovăduia şi mărtu¬ 
risea Biserica, inclusiv unele doctrine care nu apăreau în 
cultul şi cateheza Bisericii atît de vădit în anumite peri¬ 
oade ca în altele. Chiar şi atunci cînd sfîrşitul istoriei nu 
s-a materializat precum se aşteptau primii creştini, crezul 
a continuat să vorbească despre venirea lui Hristos atît Ia 
timpul trecut, cît şi la viitor; chiar şi atunci cînd teologii 
de formaţie platonică propovăduiau nemurirea sufletului 
ca pe o doctrină biblică, crezul mărturisea în continuare 

învierea trupului. Crezul s-a opus în acest fel oricărei 
hotărîri simpliste „deja/nu încă” într-o direcţie sau alta. 

în parte datorită influenţei conservatoare a crezurilor, 
limbajul eshatologic şi imagistica apocaliptică au conti¬ 
nuat să ocupe un loc însemnat în discursul creştin, chiar 
şi atunci cînd întoarcerea iminentă a lui Hristos nu mai 
era aşteptată cu atîta fervoare ca în trecut. Scrierile lui 
Tertulian reflectă diminuarea acestei aşteptări în chip 
remarcabil. Nu mai puţin remarcabil totuşi este faptul că, 
atunci cînd el foloseşte cuvîntul „nădejde”, o face fără 
excepţie în sensul marii speranţe a sfîrşitului lumii, şi nu 
în sensul unor speranţe mai mărunte dinaintea Parusiei; 
acelaşi lucru este valabil şi cu întrebuinţarea cuvîntului 
Judecată”. Continua preocupare faţă de figura lui Antihrist 
indică şi ea menţinerea anumitor teme apocaliptice. Ima¬ 
ginea lui Antihrist apare în mod frecvent nu numai la 
Tertulian, cum ne-am putea aştepta de altfel, ci şi în 
literatura patristică, de unde tragem concluzia că acest 
semn apocaliptic a continuat să existe în evlavia şi învăţă¬ 
tura Bisericii. Sau poate că semnul lui Antihrist era doar 
o modalitate de a exprima prin religie conflictul politic cu 
Roma. S-ar putea să fie adevărat, avînd în vedere profeţia 
lui Commodianus potrivit căreia Nero se va ridica din iad 
şi va proclama „Eu sînt Hristos, căruia vă rugaţi neîncetat”. 
Insă Irineu vedea în Antihrist recapitularea tuturor gre¬ 
şelilor şi idolatriilor de la Potop încoace ; şi, potrivit proo¬ 
rocirilor Vechiului şi Noului Testament, interpretate de 
tradiţia apostolică a „celor care l-au văzut pe Ioan faţă 
către faţă”, el credea că Antihrist va fi un membru al 
tribului lui Dan. Hipolit avea aceeaşi părere, iar într-un 
tratat dedicat în întregime lui Antihrist susţinea că profe¬ 
ţiile din Cartea lui Daniel nu fuseseră încă toate împlinite 
şi, prin urmare, sfîrşitul nu era chiar atît de aproape ; în 
comentariile la Cartea lui Daniel, cele mai vechi comen¬ 
tarii creştine existente, el îşi prezintă această teorie în 
contextul unei exegeze complete a profeţiilor respective. 
Aşa cum reiese din critica pe care o face identificării lui 
Cezar cu Antihrist, el nu se aştepta ca întoarcerea lui 
Hristos să aibă loc imediat; însă Comentariile la Daniel, 
Antihrist şi Tradiţia apostolică ilustrează toate cum înda¬ 
toririle exegetice, dogmatice şi liturgice ale teologului l-au 
obligat să se ocupe de asemenea teme apocaliptice, indife¬ 
rent de propriile lui aşteptări sau de lipsa acestora. 

Era, desigur, posibil ca un teolog să transforme temele 
apocaliptice în funcţie de propriile aşteptări sau de lipsa 

lor în aşa fel încît să se deosebească fundamental faţă de 
concepţia Bisericii. Este destul de răspîndită ideea că 
tocmai o astfel de transformare a apărut în tradiţia teo¬ 
logică începînd de la Clement din Alexandria, trecînd prin 
Origen şi ajungînd la Grigorie de Nyssa. Clement „înţe¬ 
legea prin Parusie nu un eveniment ce urma să aibă loc în 
viitorul apropiat, asemenea lui Pavel, ci ceva care s-a 
Bun (1939) 50 împlinit deja prin venirea lui Iisus ca Logos întrupat”. 

Concepţia lui Origen nu era „o formă platonică de eshato- 
logie creştină autentică, ci o alternativă la eshatologie, 
Hanson (1959) 354 sau, mai degrabă, o fugă de eshatologie”. Iar despre Grigorie 

de Nyssa s-a spus că „doar în calitate de apologet al creşti¬ 
nismului universal s-a ţinut el aproape de personalitatea 
Hamack (193D 2:169 istorică a lui Hristos”, dar că, în esenţă, el era panteist şi 

nu avea nevoie de o venire în istorie a lui Hristos şi nici de 
o a doua sa venire. Un astfel de raţionament se potrivea 
mai mult lui Clement decît lui Origen, şi mai mult lui 
Origen decît lui Grigorie. Este corect să afirmăm că Origen, 
asemenea lui Clement înaintea lui şi asemenea lui Grigorie 
după el, a introdus ideea Parusiei în schema istoriei lumii 
din preistorie şi pînă la restaurarea finală. Aşa cum a 
remarcat el însuşi, tradiţia apostolică a oferit foarte puţine 
detalii legate de eshatologie. Puţinul pe care l-a afirmat 
or. Prin. pr. 7 (gcs 22 : i4) însă această tradiţie, el a căutat să-l scoată în evidenţă; 

dar integrîndu-1 în procesul cosmic al succesiunilor uni¬ 
versurilor, el i-a pus în pericol afirmaţiile fundamentale. 
Grigorie de Nyssa a încercat să corecteze această eroare 
printr-o formă de eshatologie mistică, dar totuşi biblică. 
In viziunea lui Grigorie şi a tradiţiei ulterioare, teoriile 
eshatologice ale lui Origen au servit drept avertisment cu 
privire la ceea ce un teolog avea dreptul şi ceea ce nu avea 
dreptul să speculeze pe baza tradiţiei. 

Totuşi, cea mai mare parte a speculaţiei eshatologice a 
lui Origen a reuşit să se sustragă anatemei oficiale; tot 
astfel s-a întîmplat şi cu milenarismul împotriva căruia a 
reacţionat el cu atîta forţă. Condamnările montanismului 
nu erau îndreptate în principal împotriva teoriilor lui 
apocaliptice, iar atacul împotriva gnosticismului men¬ 
ţiona tendinţele lui milenariste, dar nu se concentra asupra 
acestora. Eshatologia care nega crezul era anatemizată 
drept erezie; eshatologia care doar trecea dincolo de crez 
era tolerată şi considerată drept opinie personală (ca în 
cazul origenismului lui Grigorie de Nyssa) sau drept o 
reminiscenţă dintr-o gîndire apocaliptică anterioară mai 
puţin elaborată (ca în cazul imagisticii milenariste). Eusebiu 

vorbea fără îndoială în numele marii majorităţi a teologilor 
răsăriteni atunci cînd numea milenarismul lui Papias 
„bizar” şi „mai curînd mitologic”. Augustin a impus o normă 
în exegeza Bisericii apusene atunci cînd a renunţat la 
interpretare a milenaristă a capitolului 20 din Apocalipsă, 
pe care o practicase înainte în favoarea concepţiei potrivit 
căreia cei o mie de ani din textul biblic se referă de fapt la 
istoria Bisericii. Şi nu este cu totul nesemnificativ faptul 
că Eusebiu şi Augustin au reflectat, în concepţia lor despre 
viitorul lumii ca şi în cea despre trecut, noua doctrină 
a Bisericii cu privire la locul istoriei lumii în economia 
mîntuirii. 

Această doctrină fusese estompată în manifestările 
anterioare ale preocupării creştine pentru procesele şi 
instituţiile istoriei lumii. Probabil că cel mai dramatic 
exemplu al contrastului dintre o astfel de preocupare şi 
simpla fervoare a viziunii apocaliptice îl constituie Apologia 
lui Tertulian. In timp ce descrie cultul comunităţii creş¬ 
tine, o societate pe care o unea o credinţă comună, o 
disciplină comună şi o speranţă comună, el enumeră şi 
cîteva dintre rugăciunile de cerere ale acestei comunităţi: 
„Ne rugăm şi pentru cezari, pentru sfetnicii lor şi pentru 
toţi cei care sînt în înalte dregătorii; pentru binele întregii 
lumi; pentru pace”. Şi, în încheierea acestei liste destul 
de convenţionale, el adaugă: „Şi pentru amînarea sfârşi¬ 
tului”. Contextul apologetic al afirmaţiei este semnificativ, 
ca de altfel şi contextul liturgic. Se pare că îndemnurile 
din 1 Timotei 2,1-4, care îşi găsesc ecou în cuvintele lui 
Tertulian, erau rostite în cadrul Liturghiei în sensul unei 
rugăciuni pentru ca lumea să fie cruţată, iar sfârşitul 
vremurilor amînat. Un alt ecou al aceluiaşi pas^j din Noul 
Testament se regăseşte în cuvintele lui Tertulian atunci 
cînd spune, imediat după ce prezice mînia iminentă a lui 
Dumnezeu, că dorinţa creştinilor este ca „toţi oamenii să 
se mîntuiască”. In ambele afirmaţii Tertulian vorbeşte în 
numele voinţei şi acţiunii comune a Bisericii şi nu îşi 
exprimă doar o opinie personală. In cadrul aceloraşi slujbe 
pentru amînarea sfârşitului se citea şi din Scripturi, neexclu- 
zîndu-se probabil fragmentele cu caracter apocaliptic; în 
cadrul unor slujbe se rosteau şi crezurile citate de Ttertulian, 
inclusiv mărturisirile eshatologice. Rugăciunea pentru 
amînarea sfârşitului nu era o negare a acestor speranţe 
eshatologice, ci făcea parte integrantă dintr-o eshatologie 
care nu putea fi catalogată nici drept „futuristă”, nici 
drept „împlinită”. In virtutea acestei eshatologii, creştinul 

putea spune „chiar dacă Scriptura nu mi-ar da nici o 
nădejde cerească, tot aş avea destul dintr-o judecată preli¬ 
minară a acestei făgăduieli, de vreme ce am deja darul 
aici, pe pămînt, şi aş putea aştepta ceva din cer, de la 
Dumnezeul cerului, dar şi al pămîntului”, putîndu-şi, în 
acelaşi timp, exprima această nădejde în termenii specifici 
milenarismului. 

Adevărul este că trăsăturile unei viziuni apocaliptice 
lipsite de nuanţe nu se potriveau nevoilor unei credinţe al 
cărei conţinut era o istorie care deja se desfaşurase. învă¬ 
ţătura lui Iisus implică o dialectică subtilă a aşteptării şi 
a împlinirii prin prezenţa Lui reală în lume. Ambii poli ai 
dialecticii apar în cuvintele şi faptele Lui, aşa cum erau 
acestea pomenite de către Biserică. Totuşi, cînd viziunea 
apocaliptică a fost eclipsată, multe dintre aceste cuvinte 
şi fapte au părut enigmatice. O mare parte din istoria 
interpretării Evangheliilor în secolele al II-lea şi al III-lea 
reflectă un efort susţinut de a înţelege semnificaţia pasa¬ 
jelor apocaliptice cînd premisele erau altele. „Sfârşitul” în 
pasaje precum cel din Matei 10,22 a ajuns să fie inter¬ 
pretat în sensul morţii individuale, şi nu al sfârşitului 
veacurilor. 

întrebuinţarea formei apocaliptice în învăţătura lui 
Iisus nu i-a asigurat un loc în învăţătura Bisericii despre 
Acesta. Chiar mai semnificative decît reinterpretările exege¬ 
tice erau cele doctrinare. Doctrina mîntuirii implica o 
dialectică mult mai profundă decît îi fusese atribuită ini¬ 
ţial viziunii apocaliptice. Figura istorică a lui Iisus din 
Nazaret îşi atribuise - sau îngăduise să i se atribuie - 
trăsăturile specifice altei lumi din viziunea apocaliptică 
asupra Fiului omului. Domnul înviat şi preaslăvit, pre¬ 
zent în Biserică şi stăpîn al lumii, devenea acum cel căruia 
îi erau atribuite trăsături din lumea aceasta ale portretului 
istoric al Fiului Fecioarei Maria. Nici imagistica apolo¬ 
getică şi nici limbajul mai ontologic al dogmei hristologice 
nu au evitat şi nu au rezolvat problema relaţiei dintre 
imanent şi transcendent. în mod asemănător, mîntuirea 
făgăduită în învăţăturile lui Iisus era descrisă în termenii 
viitorului; şi, deşi această conotaţie nu a dispărut din 
predicile creştine, dialectica dintre împlinirea mîntuirii 
în moartea şi învierea lui Hristos şi desăvîrşirea ei prin 
întoarcerea lui în slavă ca să judece viii şi morţii trebuia 
să reflecte acum echilibrul dintre „deja” şi „nu încă”. Numai 
o distincţie între două veniri ale lui Hristos, care era de 
asemenea necesară pentru a lămuri profeţiile din Vechiul 

Testament drept replică la iudaism, putea să susţină acest 
echilibru. O negare a caracterului istoric al primei veniri, 
specifică docetismului gnostic, sau o spiritualizare a celei 
de a doua veniri sub forma unei parabole a sufletului, 
specifică speculaţiei lui Origen, echivalau cu o subminare 
a doctrinei apostolice. 

Dacă învăţăturile Bisericii primelor veacuri şi ale lui 
Iisus ar putea fi pur şi simplu descrise în termeni esha- 
tologici, am putea atunci să considerăm declinul unei 
astfel de eshatologii drept factorul principal în stabilirea 
atît a structurilor ecleziastice, cît şi a normelor dogmatice. 
Nici creştinismul primar şi nici Biserica universală nu au 
fost consecvente unei direcţii de dezvoltare atît de limi¬ 
tate, aşa cum reiese clar cu fiecare nouă mărturie sau cu 
fiecare studiu al unei mărturii mai vechi. Insă o dată ce 
dialectica „deja/nu încă” ni se dezvăluie din textele vremii, 
amploarea transformării devine vizibilă, ea nefiind altceva 
decît trecerea hotărîtă de la categoriile dramei cosmice la 
cele ale fiinţei, de la Apocalipsa Sfântului Ioan Teologul la 
crezul Conciliului de la Niceea. Şi totuşi, chiar prin acest 
crez s-a păstrat portretul omenesc al Fiului Fecioarei Maria, 
iar generaţiile postapocaliptice ale Bisericii universale au 
fost învăţate să caute învierea morţilor şi viaţa veacului 
ce va să fie. 


Ordinea supranaturală 

Viziunea apocaliptică creştină reflecta o concepţie supra¬ 
naturală asupra lumii, pe care credincioşii creştini o împăr¬ 
tăşeau cu alţi oameni religioşi ai Antichităţii. Această 
concepţie asupra lumii se află la baza doctrinei creştine. 
Şi totuşi, datorită caracterului său distinct, creştinismul 
a dat propria lui interpretare supranaturalului, pe care ulte¬ 
rior a depăşit-o prin doctrina trinitară despre Dumnezeu. 

„Cerul se afla foarte aproape de pămînt în lumea antică”, 
spune Shirley Jackson Case. „Circulaţia între cer şi pămînt 
era foarte aglomerată. Sferele mai înalte erau intens popu¬ 
late de zeii şi duhurile gata să intervină în orice moment 
în treburile muritorilor. Iar puterile demonice, care se iveau 
din lumea de jos sau din colţurile îndepărtate ale pămîn- 
tului, constituiau o ameninţare permanentă la adresa 
oamenilor. întreaga natură era vie - colcăind de forţe 
supranaturale”. Cu foarte puţine modificări de vocabular 
într-o direcţie sau în cealaltă, această descriere a relaţiei 

dintre ordinea naturală şi cea supranaturală ar fi putut fi 
recunoscută de către evrei, creştini şi păgînii religioşi din 
secolul I. Ea alcătuia terenul comun pe care îl împărţeau 
apologeţii doctrinei creştine şi adversarii lor necreştini, 
aşa cum au admis cu sinceritate apologeţii înşişi. Părinţii 
creştini nu au încercat să arunce îndoieli asupra caracte¬ 
rului supranatural al fenomenelor religiei greco-romane ; 
în schimb, ei au pus aceste fenomene pe seama forţelor 
demonice din lumea supranaturală. 

Pentru istoria doctrinei creştine, înţelegerea ordinii 
supranaturale, evidentă în credinţa şi viaţa primelor două 
sau trei veacuri creştine, este un element esenţial în dez¬ 
voltarea învăţăturii Bisericii. Totuşi ea nu era reprezen¬ 
tată ca o dogmă a Bisericii în sine. Dintr-un anumit punct 
de vedere, creştinismul pare să fi făcut puţin mai mult 
decît să reflecte un curent general de gîndire sau să trans¬ 
forme o concepţie supranaturală rudimentară într-o super¬ 
stiţie ostentativă. Dar noi trebuie să analizăm nu numai 
asemănările, ci şi deosebirile dintre evlavia populară şi 
doctrina Bisericii în fiecare dintre aceste puncte, pentru a 
vedea în ce fel învăţătura Bisericii, modelată de consi¬ 
deraţii care îi ilustrau atît propria integritate teologică, 
cît şi înclinaţia filozofică a reuşit în cele din urmă să 
supună pînă şi cel mai puternic şi atotstăpînitor senti¬ 
ment religios al vremii cu „închinarea cea duhovnicească” 
a Evangheliei. 

Adînc înrădăcinată în practica şi doctrina creştină, 
ideea unei ordini supranaturale şi-a făcut simţită pre¬ 
zenţa în special sub două aspecte: în concepţia despre 
îngeri şi demoni văzuţi ca fiinţe care erau mai prejos decît 
Dumnezeu, dar mai presus decît omul, şi în folosirea minunii 
şi a rugăciunii ca mijloace de intervenţie în ordinea natu¬ 
rală a lucrurilor în scopul sprijinirii omului şi alungării 
ameninţărilor supraomeneşti. Dintre fiinţele supraome¬ 
neşti care circulau „între cer şi pămînt”, cele legate în 
mod inseparabil de relatările evanghelice erau îngerii şi 
demonii. îngerii fuseseră vestitorii naşterii miraculoase a 
lui Iisus şi ai învierii sale nu mai puţin miraculoase; ei au 
fost de asemenea cei care aduseseră Bunavestire Fecioarei 
Maria şi erau reprezentaţi în Apocalipsă ca dînd tonul 
cîntărilor din liturghiile Bisericii de-a lungul istoriei sale 
lumeşti şi mai departe în slava veşnică. Aici tradiţia biblică 
se apropie de speculaţia iudaică în ceea ce priveşte făptu¬ 
rile îngereşti precum şi de cosmologiile gnostice, a căror 
trăsătură dominantă era o serie aproape infinită de eoni 

care mediau în sens pozitiv sau negativ între Dumnezeul 
Suprem necunoscut şi omenire. Această relaţie de apropi¬ 
ere este evidentă în polemica din Coloseni 2,18 împotriva 
„închinării la îngeri” şi în alte pasaje din Noul Testament 
din care reiese că îngerilor li se atribuia de către creştini 
o importanţă fără nici o legătură cu rolul lor de mesageri 
şi slujitori ai lui Dumnezeu. 

Această polemică sporeşte caracterul enigmatic al unui 
pasaj remarcabil din Iustin Martirul, care pare să reflecte 
practica liturgică şi doctrina oficială a Bisericii secolului 
al Il-lea. Răspunzînd acuzaţiei potrivit căreia creştinii erau 
atei întrucît nu se închinau zeităţilor oficiale ale statului 
roman, Iustin a declarat: „Recunoaştem că sîntem atei în 
faţa unor asemenea zei, dar nu în faţa Dumnezeului celui 
mai adevărat, Tatăl dreptăţii şi al cumpătării şi al tuturor 
celorlalte virtuţi, care este mai presus de orice necurăţie. 
Iar noi îl slăvim pe El şi ne închinăm Lui, şi Fiului care a 
ieşit de la El şi care ne-a învăţat aceste lucruri, şi oştilor 
celorlalţi îngeri buni care îl urmează şi care sînt făcuţi 
asemenea Lui, şi Duhului proorocitor”. Mai puţin remar¬ 
cată este afirmaţia similară a lui Atenagora, care, răs¬ 
punzînd aceloraşi acuzaţii de ateism, printr-o expunere a 
doctrinei Treimii adăuga: „Iar doctrina noastră despre 
Dumnezeu (to GeoAoyiKov) nu se opreşte aici, ci includem 
în ea o mulţime de îngeri şi slujitori”. Departe de a „lămuri” 
afirmaţia lui Iustin cu privire la relaţia îngerilor cu Treimea, 
acest pasaj dovedeşte doar că Iustin nu era singurul autor 
creştin care să susţină o anume asemănare de natură 
între Dumnezeu şi îngeri - asemănare destul de substan¬ 
ţială pentru a justifica menţionarea îngerilor alături de 
Treime. De aceea, nu pare neîntemeiat să tragem conclu¬ 
zia, din afirmaţia lui Iustin, că exista un anume cult al 
îngerilor, chiar dacă pasajul pare să „atîrne în aer, fără 
nici un punct de sprijin”. 

Revenind la conţinutul învă ;ăturii de credinţă a Bisericii, 
teza fundamentală a doctrinei despre îngeri o constituie 
accentuarea faptului că ei nu sînt divinităţi mai mici, 
ci făpturi create. Este izbitor contrastul dintre doctrina 
Bisericii şi credinţa populară care reiese din afirmaţia lui 
Iustin. Cînd gnosticii au inclus contradicţiile universului 
în realitatea divină însăşi, încercînd totuşi să-l elibereze 
pe Dumnezeul Suprem de sub imperiul acestora printr-o 
serie de eoni, îngeri şi alţi semizei, Biserica a căutat să 
afirme neechivoc doctrina Dumnezeului Creator. Din cuvin¬ 
tele cuprinse în Evanghelia după Ioan 1,3, potrivit cărora 

fără Logos nimic nu s-a făcut, Irineu a tras concluzia că 
„toate lucrurile, fie ele îngeri sau arhangheli, tronuri şi 
stăpînii, au fosthotărîte de Cel care este Dumnezeu peste 
toate şi create prin Logosul Lui”. Punerea creaţiei pe 
seama lumii îngerilor însemna o denaturare a relaţiei 
dintre Creator şi creaţie. Se pare că Herma a fost influ¬ 
enţat de această concepţie, dar s-a străduit să o pună în 
armonie cu doctrina creaţiei atunci cînd vorbea despre 
îngeri ca fiind primele făpturi create de Dumnezeu, cărora 
le-a fost încredinţată întreaga creaţie. In prefaţa la Despre 
principii, Origen spune că Biserica a transformat în tradi¬ 
ţie oficială învăţătura potrivit căreia îngerii sînt slujitori 
ai Domnului (şi ca atare făpturi create de El), lăsînd însă 
nerezolvată problema momentului cînd ei au fost creaţi şi 
a naturii existenţei lor. Această tradiţie oficială a devenit 
dogmă atunci cînd Conciliul de la Niceea a adoptat o 
mărturisire de credinţă care a mers mai departe decît 
simplele declaraţii arbitrare, asupra creaţiei din alte cre¬ 
zuri, precizînd că Dumnezeu este nu numai Făcătorul 
cerului şi al pămîntului, ci al „tuturor văzutelor şi nevăzu¬ 
telor”. Speculaţia cu privire la angelologie nu a fost între¬ 
ruptă în felul acesta, dar, în doctrina ei despre creaţie, 
Biserica a impus o limită care nu putea fi depăşită de 
asemenea speculaţii. 

Acelaşi lucru este valabil şi pentru demonologie. întru- 
cît a oferit o bună parte din vocabularul şi structura doctri¬ 
nei despre om ca păcătos, speculaţia demonologică i-a 
preocupat pe Părinţii din secolele al II-lea şi al IlI-lea 
chiar mai mult decît doctrina îngerilor. Influenţaţi de 
latura cosmologică şi exegetică a gîndirii evreieşti, autorii 
creştini au meditat asupra naturii şi faptelor îngerilor 
căzuţi, şi mai ales asupra a ceea ce se considera a fi prima 
referire explicită la căderea lor, în Facerea 6,1-4. Se pare 
că din acest pasaj s-a inspirat Tertulian atunci cînd îi 
descrie pe „îngerii apostaţi” drept „cei care l-au părăsit pe 
Dumnezeu, s-au însoţit cu fiicele oamenilor” şi au inventat 
astrologia. Patima lor pentru fiicele oamenilor i-a subju¬ 
gat cu desăvîrşire, aşa încît ei au uitat de prezenţa lui 
Dumnezeu şi au căzut în păcat. De atunci s-au dedicat 
ispitirii oamenilor. Satana şi îngerii lui au umplut lumea 
şi au corupt omul şi restul creaţiei. Această reprezentare 
a originii demonilor a devenit un loc comun în scrierile 
vremii, aşa cum reiese din afirmaţia lui Minucius Felix 
potrivit căreia duhurile decăzute au fost degradate de 
poftele lor, iar acum căutau să-i degradeze pe oameni; 

sau din ceea ce ne aminteşte Atenagora că au spus „profeţii” 
despre îngerii ale căror pofte trupeşti le-au adus căderea; 
sau din identificarea zeilor păgîni cu îngerii desfrînaţi. 

Preocuparea creştină faţă de primejdiile legăturii oame¬ 
nilor cu demonii, îngerii căzuţi şi Satana s-a intensificat o 
dată cu începuturile mişcării monastice care a condus şi la 
dezvoltarea unui nou tip de literatură creştină, şi anume 
biografia monastică. In prima şi cea mai cunoscută dintre 
aceste biografii, Viaţa Sfintului Antonie, scrisă de Atanasie, 
conflictul dintre eroul creştin şi puterile demonice repre¬ 
zintă tema centrală. Atribuind demonilor însuşiri şi fapte 
supraomeneşti, Antonie îi descrie totuşi ca „neputincioşi” 
mai ales în faţa semnului crucii,-care este mai puternic 
decît orice magie şi vrăjitorie. Nu numai din vieţile sfin¬ 
ţilor şi asceţilor, ci şi din comentariile observatorilor mai 
puţin religioşi ştim cît de important era semnul crucii 
pentru alungarea duhurilor rele; împăratul Iulian spunea 
că „aceste două lucruri constituie chintesenţa teologiei lor 
[a creştinilor], hulirea demonilor şi semnul crucii făcut pe 
frunte”. Deşi concepţia lui Origen despre demoni era influ¬ 
enţată de ideile sale legate de căderea care a precedat 
istoriei, el exprima cu singuranţă credinţa şi evlavia Bisericii 
atunci cînd îi avertiza pe oameni că duhurile rele stau la 
pîndă ca să-i ducă la pierzanie, iar credinciosul trebuie să 
ceară ajutorul duhurilor care îl slujesc pe Dumnezeu ca 
să-i alunge pe demoni. 

Nu este surprinzător că atunci cînd această concepţie 
creştină s-a împletit cu speculaţiile dualiste, ca în cazul 
sistemelor gnostice, maniheiste şi priscillianiste, diavolul 
şi împărăţia lui au devenit un duşman nu numai pentru 
sufletul creştinului, ci şi pentru suveranitatea divină. 
Revenirea dualismului popular şi dăinuirea artelor sata¬ 
nice de-a lungul istoriei creştine par să dovedească faptul 
că doctrina creştină nu a reuşit să înlăture convingerea 
nestrămutată a multor creştini că „dumnezeul veacului 
acestuia” este totuşi un dumnezeu. Cu toate acestea, învă¬ 
ţătura Bisericii a fost clară şi neechivocă, mai întîi ca 
răspuns la dualismul gnostic şi apoi drept replică la for¬ 
mele de dualism maniheist şi priscillianist. Şi comen¬ 
tariile monastice cu privire la demoni insistau asupra 
faptului că aceştia sînt neputincioşi căci crucea lui Hristos 
le ia puterile. Combătînd dualismul maniheist, Augustin 
definea răul în termeni neoplatonici ca fiind absenţa binelui; 
prin urmare, Dumnezeu este izvorul întregii puteri, chiar 
şi al puterii care aduce suferinţă, iar demonii sînt făpturi 

căzute, create de unul şi bunul Dumnezeu. Iar împotriva 
priscillianiştilor, Conciliul de la Braga din 563 decreta: 
„Cine tăgăduieşte că diavolul a fost la origine un înger 
bun, creat de Dumnezeu, spunînd în loc de aceasta că el 
s-a născut din haos şi întuneric şi nu are Creator, ci este 
el însuşi principiul şi substanţa răului... să fie anatema”. 
Deşi realitatea ordinii supranaturale ef a acceptată, unici¬ 
tatea lui Dumnezeu şi bunătatea creaţiei, pe care creştinis¬ 
mul învăţase să le afirme pe temelia Vechiului Testament, 
au păstrat concepţia despre această ordine în limite foarte 
precise, cel puţin în sfera doctrinei creştine. 

In conflictele lui cu demonii, Antonie dovedea adesea 
puteri miraculoase. Alunga demonii din cei posedaţi şi 
era în stare să vindece mulţi bolnavi care veneau la el. 
Totuşi, Atanasie a accentuat în repetate rînduri în bio¬ 
grafia sa faptul că Antonie „vindeca nu dînd ordine, ci 
rugîndu-se şi invocînd numele lui Hristos, aşa încît era 
limpede pentru toţi că nu el era cel ce făcea aceasta, ci 
Domnul, care le arăta oamenilor bunătatea şi iubirea Lui 
şi îi vindeca pe suferinzi prin mijlocirea lui Antonie”. Dar 
erau şi momente cînd puterile miraculoase ale lui Antonie 
nu lucrau, căci nu era voia lui Dumnezeu. Mai existaseră 
şi alte relatări despre creştini înzestraţi cu puteri supra¬ 
naturale, în special legenda despre „legiunea tunătoare”* 
dar în ciuda acestor relatări doctrina creştină a minunilor 
s-a întemeiat aproape în exclusivitate pe exegeza şi apă¬ 
rarea textelor biblice. Cînd Celsus a afirmat că Dumnezeu 
nu voieşte nimic care să fie împotriva firii, Origen i-a 
oferit drept contraargument învăţătura potrivit căreia 
orice lucru care se face după voia şi cuvîntul lui Dumnezeu 
nu poate fi împotriva firii; ceea ce era valabil mai ales 
în cazul aşa-numitelor minuni. Atunci cînd comentează 
minunile din textele biblice, Origen pare să le interpreteze 
ad litteram, în vreme ce în lucrarea împotriva lui Celsus 
şi, mai ales, în Despre principii el susţine că aceste rela¬ 
tări nu pot fi luate ca atare, ci ele trebuie înţelese ca 
mărturii mistice ale adevărurilor spirituale. Tertulian, pe 
de altă parte, respingea acele critici la adresa minunilor 


* în 174, în timpul unei campanii, armata lui Marcus Aurelius 
ajunsese, din cauza setei, în situaţia de a fi învinsă de inamici. 
Soldaţii legiunii a XH-a, care era compusă din creştini, s-au rugat 
lui Dumnezeu şi a izbucnit o furtună care i-a răcorit pe romani şi 
i-a pus pe fugă pe duşmani. Ca urmare a acestei minuni, Marcus 
Aurelius a ordonat încetarea persecuţiilor contra creştinilor, iar 
legiunea a primit numele de legio fulmînata (n.r.). 

care îşi susţineau argumentaţia în temeiul legii firii, din 
moment ce filozofii care propovăduiau legea firii negau 
atotputernicia lui Dumnezeu. Acceptînd regula credinţei 
şi a ineranţei Bibliei, Tertulian interpreta minunile biblice 
ad litteram. Atît în viziunea lui Origen, cît şi în cea a lui 
Tertulian, elementul demn de luat în seamă este limitarea 
impusă de doctrina lui Dumnezeu în calitate de Creator 
asupra definirii ordinii naturale şi asupra fascinaţiei exer¬ 
citate de ordinea supranaturală. 

Această limitare apare încă şi mai clar exprimată în 
dezvoltarea doctrinei patristice despre rugăciune. Atît 
Origen, cît şi Tertulian au scris tratate speciale pe această 
temă, folosind Rugăciunea Domnească. De aceea, rugă¬ 
ciunea pare să fi făcut parte integrantă din numeroase 
minuni. Probabil că niciunde nu sînt mai evidente afini¬ 
tăţile dintre viziunea supranaturală creştină şi cea păgînă 
ca în practica rugăciunii; această afinitate îi era atît de 
evidentă lui Tertulian încît el găsea în binecuvîntările 
şi blestemele romanilor „o mărturie a sufletului” pentru 
dreapta credinţă a creştinilor. Aşa cum observa Friedrich 
Heiler, „relaţia strînsă dintre formele de rugăciune creş¬ 
tine şi cele necreştine i-a uimit dintotdeauna pe teologii 
creştini”; totuşi, cu altă ocazie el nota că „istoria vieţii 
şi evlaviei creştine constituie dovada cea mai grăitoare 
a unicităţii şi a caracterului absolut al creştinismului prin¬ 
tre religiile pămîntului”. Sarcina elaborării unei doctrine 
creştine a rugăciunii, care să aibă în vedere ambele aspecte, 
a revenit Părinţilor Bisericii din secolele al II-lea, al III-lea 
şi al IV-lea. Rugăciunea şi formele ei de manifestare în 
sînul Bisericii intră în sfera de interes a istoriei cultului 
şi a istoriei liturghiei; semnificaţia şi scopul rugăciunii 
reprezintă un subiect de cercetare pentru istoria dezvol¬ 
tării doctrinei creştine. 

Dar bineînţeles că doctrina a pornit de la şi a presupus 
actul rugăciunii şi formele ei. Creştinul este un om al 
rugăciunii. In literatura apologetică, acuzaţia de atitudine 
răzvrătită care se aducea creştinismului era respinsă ofe- 
rindu-se exemplul rugăciunilor care se făceau pentru 
imperiu şi pentru împărat. Cu mare elocinţă, Tertulian i-a 
contrazis pe critici, argumentînd că însuşi refuzul de a nu 
se ruga decît lui Dumnezeu venea în sprijinul împăratului 
şi îi sporea măreţia. „Nu pot să înalţ această rugăciune 
altcuiva decît Dumnezeului de la care ştiu că voi primi 
ceea ce am cerut, căci El este singurul care are puterea să 
o facă şi pentru că eu i-am cerut acest dar”. Această 

concepţie era pusă în antiteză cu ritualismul sacrificiului 
roman. Deşi erau reticenţi să dezvăluie tainele sfinte ale 
cultului creştin pentru a nu fi ridiculizate în chip de blas¬ 
femie de către adversarii lor, apologeţii se simţeau uneori 
constrînşi să descrie gesturile rugăciunii creştine, precum 
şi ceva din conţinutul invocaţiei, laudei, mărturisirii şi 
mulţumirii rostite în public sau în particular. Totuşi, nu 
în mod întîmplător, explicaţiile complete ale doctrinei 
rugăciunii erau rezervate scrierilor adresate Bisericii. 

Din aceste scrieri reiese clar că interpretările contem¬ 
porane ale supranaturalului i-au oferit doctrinei creştine 
a rugăciunii două opţiuni principale pentru a face legă¬ 
tura între practica rugăciunii şi învăţătura Bisericii. Rugă¬ 
ciunea - împreună cu magia, imprecaţia, vrăjitoria şi altele 
asemenea - ar putea fi considerată una dintre modali¬ 
tăţile de apropiere a omului de ordinea supranaturală; 
căci „mult poate face rugăciunea dreptului”. Origen spunea 
că e posibil să credem că, în arşiţa verii, putem întoarce prin 
rugăciune roata anotimpurilor şi să aducem înapoi primă¬ 
vara cea răcoroasă. Relaţia dintre rugăciune şi Providenţă 
poate fi şi în sens invers, iar rugăciunea să fie complet 
subordonată suveranităţii divine şi predestinării aşa încît 
să devină inutilă; căci „ştie Tatăl vostru de cele ce aveţi 
trebuinţă mai înainte ca să cereţi voi de la El”. Prima 
dintre aceste opţiuni avea prioritate atunci cînd autorul îi 
îndemna pe credincioşi să se roage şi descria puterea 
rugăciunii, ca în tratatul lui Tertulian; iar a doua opţiune 
avea prioritate atunci cînd autorul răspundea unor îndo¬ 
ieli, ale lui sau ale cititorilor, născute din încercarea de 
a pune în armonie practica rugăciunii cu doctrina unui 
Dumnezeu înţelept şi suveran, ca în tratatul lui Origen. 
Prima opţiune se baza pe religie, cea de-a doua pe reflecţie. 

Deşi fiecare dintre cele două opţiuni îşi avea punctele 
ei de atracţie, nici una dintre ele nu putea satisface nevoile 
doctrinei creştine a rugăciunii întrucît nici una nu era 
compatibilă cu doctrina unui Dumnezeu personal şi cu 
doctrina unui om liber. Dacă este firesc ca omul să i se 
adreseze lui Dumnezeu ca Tatălui ceresc, El nu poate fi 
manipulat, şi în rugăciune nu i se poate cere să acţioneze 
împotriva propriei voinţe. Dar această voinţă este una 
care dintotdeauna a luat seama la manifestările liberului 
arbitru al omului, inclusiv la rugăciuni, răspunzîndu-i: 
„Voi apleca urechea la rugăciunea acestui om, cu înţele¬ 
gere, din pricina rugăciunii înseşi pe care o va rosti”. 

Separată de doctrina unui Dumnezeu personal şi de doctrina 
voinţei libere a omului, ideea unei ordini supranaturale 
putea conduce atît la magie, cît şi la fatalism, sau la 
amîndouă, ceea ce s-a şi întîmplat în cazul multor creştini. 
Insă doctrina creştină a rugăciunii, în vreme ce recunoştea 
afinităţile dintre practica Bisericii şi rugăciunea ca feno¬ 
men religios general, a învăţat atît din Vechiul Testament 
cît şi, în special, din Rugăciunea Domnească să depă¬ 
şească magia şi fatalismul. Dumnezeul care l-a înzestrat 
pe om cu voinţă liberă este şi stăpîn al ordinii supra¬ 
naturale. 

Deşi doctrina creştină a depăşit vocabularul şi gîndirea 
de esenţă supranaturală, acestea au continuat totuşi să 
formeze cadrul general în care aceasta se dezvolta. Cîteva 
dintre ideile centrale ale doctrinei despre persoana lui 
Hristos şi ale doctrinei despre lucrarea lui Hristos au 
depins de acest cadru general. Unul dintre termenii cei 
mai cunoscuţi pentru desemnarea lui Hristos, şi chiar şi a 
Sfîntului Duh, în teologia Bisericii de dinaintea conciliului 
de la Niceea, era cel de „înger”. Termenul era interpretat 
de unii creştini în lumina speculaţiilor iudaice cu privire 
la lumea făpturilor îngereşti, iar de către alţii în lumina 
speculaţiilor gnostice cu privire la lumea eonilor. Conciliul 
de la Niceea a fost cel care a „tras linia despărţitoare între 
Dumnezeu şi lumea îngerilor, între Creator şi creaţie” şi 
l-a pus pe Hristos de partea Creatorului, eliminînd astfel 
elementele mitologice ale „tradiţiilor trinitare [anterioare]”. 
In mod similar, imaginea crucii şi a învierii lui Hristos ca 
un „duel miraculos” cu diavolul putea lua forma unui 
dualism radical. Ceea ce a salvat-o de primejdia dua¬ 
lismului a fost accentuarea permanentă a doctrinei 
Dumnezeului Creator, ceea ce însemna că diavolul şi-a 
uzurpat puterea, iar Hristos a restaurat ordinea divină a 
lucrurilor. 

Această salvare de implicaţiile care puteau decurge din 
acceptarea unei ordini supranaturale doctrina creştină 
şi-o datorează rădăcinilor ei biblice, şi în special Vechiului 
Testament. Exclamaţia lui Harnack, „Ce bogăţie de mate¬ 
rial religios, provenind din cele mai variate etape ale 
istoriei religiei, conţine această carte !” este desigur confir¬ 
mată de bogăţia imagisticii religioase a liturghiei sau de 
istoria interpretării creştine a Cîntării Cîntărilor, însă 
ignoră cu desăvîrşire ceea ce a făcut Vechiul Testament 
cu această „bogăţie de material religios”. Un mit care la 

origine pare să fi descris descoperirea sexului a devenit 
cea mai profundă reprezentare a căderii, iar sărbătorile 
canaanene legate de fertilitatea omului şi cea cosmică 
s-au transformat în celebrarea legămîntului dintre poporul 
lui Israel şi un Dumnezeu drept şi milostiv. Biserica a 
folosit, deşi nu avea nevoie, Vechiul Testament ca o sursă a 
viziunii supranaturale care a legat-o de istoria religiei. 
Dar din Vechiul Testament a învăţat să redefinească 
„supranaturalul”, trăgînd o linie de demarcaţie nu între 
„lumea spirituală” şi lumea aceasta, ci între Dumnezeul 
Creator şi toate lucrurile create de El; căci credea, pro¬ 
povăduia şi mărturisea „că nici moartea, nici viaţa, nici 
îngerii, nici stăpînirile, nici cele de acum, nici cele ce vor fi, 
nici puterile, nici înălţimea, nici adîncul şi nici o altă 
făptură nu va putea să ne despartă pe noi de dragostea 
lui Dumnezeu, cea întru Hristos Iisus, Domnul nostru”. 


Semnificaţia mîntuirii 

Cînd, într-o definiţie clasică, Irineu declara că „a-1 urma 
pe Mîntuitorul înseamnă să iei parte la mîntuire, iar a 
urma lumina înseamnă să percepi lumina”, el enunţa o 
credinţă creştină care ar fi fost îmbrăţişată pe deplin şi de 
oponenţii gnostici. In concepţia lui Marcion asupra Noului 
Testament, ca şi în a lui Tertulian de altfel, Evanghelia 
era puterea lui Dumnezeu spre mîntuirea tuturor celor 
care cred, chiar dacă Marcion modifică puţin textul biblic, 
omiţînd cuvîntul „întîi” pentru că se dădea astfel priori¬ 
tate iudaismului. Evanghelia este un mesaj al mîntuirii; 
asupra acestui fapt erau de acord toţi propovăduitorii 
creştini. Aceştia nu au reuşit însă să se pună de acord 
asupra semnificaţiei mîntuirii proclamate de acest mesaj. 

Iar această semnificaţie nu a devenit, în sens strict, o 
dogmă a Bisericii. Crezul adoptat de conciliul de la Niceea 
afirma că „pentru noi oamenii şi pentru a noastră mîn¬ 
tuire” Hristos „s-a pogorît [din ceruri], s-a întrupat şi s-a 
făcut om, a pătimit, a înviat a treia zi, s-a înălţat la ceruri 
şi iarăşi va să vină să judece viii şi morţii”. Insă nici acest 
crez şi nici dogmele ulterioare nu au precizat în amănunt 
legătura dintre mîntuire, care a constituit scopul venirii lui 
Hristos, şi aceste evenimente din viaţa fui pămîntească şi 
cerească, In timp ce relaţia dintre Iisus Hrisţos^şi Dumnezeu 
şi relaţia dintre cele două firi ale lui Hristos, umană şi 
divină, au devenit oînectul controverselor doctrinare şi 

definiţiilor dogmatice, lucrarea mîntuitoare a lui Hristos 
a rămas nedefinită din punct de vedere dogmatic. Totuşi, 
ea reprezenta cu siguranţă un element esenţial al doctri¬ 
nei creştine - dacă prin doctrină înţelegem ceea ce crede, 
propovăduieşte şi mărturiseşte Biserica, nu numai în pole¬ 
mici şi crezuri, ci şi în Liturghie şi exegeză. 

Tocmai această absenţă a unei definiri dogmatice expli¬ 
cite a semnificaţiei mîntuirii face ca încercarea noastră 
de a găsi o altă modalitate de organizare a materialului 
doctrinar pe această temă să fie necesară, dar şi dificilă. 
Ar fi posibil, de pildă, să ne întemeiem discuţia despre 
dezvoltarea doctrinei mîntuirii pe istoria doctrinei păca¬ 
tului, insistînd asupra relaţiei dintre boală şi vindecare ; 
vezi infra, pp. 300 302 căci această relaţie a fost adesea una reciprocă. înflorirea 

ulterioară a unor teorii ale ispăşirii ar putea servi drept 
bază pentru cercetarea vechimii lor. Sau, de vreme ce 
doctrina persoanei lui Hristos a devenit o dogmă, deşi 
doctrina lucrării lui Hristos nu a devenit, istoria doctrinei 
ar putea analiza principalele teorii alternative despre 
persoana lui Hristos, cu scopul de a lămuri modul cum 
fiecare dintre aceste teorii definea mîntuirea. 

Deşi fiecare dintre aceste metode de sistematizare a 
materialului doctrinar îşi are avantajele ei, vom încerca o 
metodă care caută să treacă dincolo de ele, sau mai precis 
în spatele lor, unde se află concepţia despre Hristos ca 
Mîntuitor. Căci ceea ce ne interesează pe noi în acest 
subcapitol este „portretul lui Hristos” diferit de „dogma 
Eiert (1957) 12-25 despre Hristos”; şi, dat fiind că o bună parte din material 

se referă la aspecte liturgice şi exegetice, organizarea lui 
în jurul celor trei teme, viaţa şi învăţăturile, patimile şi 
moartea, învierea şi înălţarea în slavă a lui Hristos ar 
părea justificată. O astfel de schemă pentru doctrinele 
mîntuirii din secolele al II-lea, al III-lea şi al IV-lea nu 
însemna că fie viaţa, fie moartea, fie învierea lui Hristos 
luate separat au fost vreodată considerate ca fiind eveni¬ 
mentul mîntuitor izolat de restul evenimentelor biblice. 
Vom avea adesea ocazia să observăm multiple accente 
reflectate în unul şi acelaşi pasaj. însă diferenţele de 
12:9-10) accent există şi pot fi identificate. 

Cercetînd modul cum autorii creştini din secolul al II-lea 
foloseau textele care sînt acum incluse în Evangheliile 
sinoptice şi felul cum transmiteau ei alte scrieri care nu 
şi-au găsit locul în canonul Noului Testament, este clar că 
meditaţia asupra vieţii şi învăţăturilor lui Iisus constituia 
o preocupare majoră a evlaviei şi doctrinei Bisericii. Unul 

dintre primii autori creştini, Clement Romanul, îşi încheia 
un lung şir de citate biblice despre smerenia şi răbdarea 
lui Hristos cu exclamaţia: „Vedeţi, iubiţilor, ce pildă ni s-a 
dat”. Hristos ca exemplu şi Hristos ca învăţător erau două 
teme înrudite, dar tocmai întrucît mîntuirea, oricum ar 
fi fost ea definită, reprezenta adevărul fundamental al 
Evangheliei, urmarea exemplului lui Hristos şi supunerea 
faţă de Hristos învăţătorul trebuie văzute în strînsă legă¬ 
tură cu aceasta. 

Cînd această legătură nu este evidentă, doctrinele cu 
privire la Hristos ca învăţător şi Hristos ca model pot fi 
interpretate în sensul unui moralism văduvit de ideea 
mîntuirii. Aşa cum spunea un critic al Primei epistole a 
lui Clement, „Este greu de găsit un loc pentru Hristos în 
cadrul mîntuirii creştine în afara celui de propovăduitor 
al «harului pocăinţei»”. „Trăsătura cu totul surprinză¬ 
toare” care se regăseşte la toţi Părinţii apostolici este 
faptul că ei „nu reuşeau să înţeleagă semnificaţia morţii 
lui Hristos”. De această carenţă sufereau, într-o măsură 
chiar mai mare, şi apologeţii. „Iustin este singurul care 
oferă cît de cît un răspuns... Fără îndoială că principalul 
rol al întrupării, privit din perspectiva filozofului, este în 
opinia lui unul de natură didactică.” Unii apologeţi nici 
nu erau foarte interesaţi de acest aspect. Preocupaţi să 
dovedească faptul că prin creştinism s-au împlinit prezi¬ 
cerile şi aşteptările tuturor neamurilor, nu numai ale 
evreilor, apologeţii îl reprezentau pe Hristos ca fiind răs¬ 
punsul lui Dumnezeu la ideile şi aspiraţiile filozofilor 
greci. De aceea, în tratatele lor, mîntuirea putea fi identi¬ 
ficată cu darul acestui răspuns. Insă ar fi o greşeală să 
interpretăm aceste tratate izolat de ceea ce credea, propo¬ 
văduia şi mărturisea Biserica. Aşa cum observa unul dintre 
criticii cei mai radicali şi mai influenţi ai lui Iustin, „este 
neîndoielnic faptul că propria credinţă a lui Iustin îşi 
trăgea seva mai mult din ceea ce mărturisea şi propovă¬ 
duia comunitatea creştină despre Domnul ei, Iisus Hristos, 
decît din ceea ce interpreta el însuşi în mod teoretic”. El 
era gata totuşi să-şi dea viaţa pentru Hristos; iar marti¬ 
riul lui este cu mult mai elocvent, chiar şi din punct de 
vedere doctrinar, decît apologetica lui. 

Scrierile apologeţilor, chiar şi cele ale lui Iustin, erau 
adresate cititorilor din exterior. Avem oare motive să pre¬ 
supunem că în doctrina Bisericii „din interior” semnifi¬ 
caţia reprezentării lui Hristos ca învăţător şi ca exemplu 
era mai profundă decît indică formulările destul de vagi 

ale lui Iustin şi ale celorlalţi apologeţi? Răspunsul la 
această întrebare dificilă este legat de interpretarea doctri¬ 
nei recapitulării a lui Irineu. Dacă această doctrină a fost 
rezultatul exclusiv al propriei lui speculaţii, atunci ea nu 
poate servi drept dovadă a faptului că doctrina Bisericii a 
transgresat teoriile apologeţilor; însă ar dovedi că Irineu 
era în mod surprinzător un geniu religios cu mult mai 
individualist decît i-ar fi îngăduit, lui şi oricărui alt predi¬ 
cator creştin cu excepţia ereticilor valentinieni, propria-i 
doctrină cu privire la criteriile continuităţii apostolice. Sur¬ 
sele liturgice şi scrierile altor Părinţi ai Bisericii sugerează 
că în această doctrină a recapitulării, şi în întreaga lui 
învăţătură, Irineu reflecta ideile comunităţii creştine, deşi 
e posibil ca el să fi dezvoltat şi înflorit ideile prezente 
în stare latentă în credinţa, învăţătura şi mărturisirea 
Bisericii. Chiar şi cele mai superficiale teorii privind sur¬ 
sele lui Irineu conduc înspre această concluzie. 

Doctrina recapitulării a lui Irineu poate fi considerată 
cea mai profundă apologie din secolele al II-lea şi al III-lea 
a idealului creştin universal al urmării exemplului lui 
Hristos. fentru Irineu, urmarea de către creştin a exem¬ 
plului lui Hristos făcea parte din planul cosmic mîntuitor 
al lui Dumnezeu care a început cu imitarea creştinului de 
către Hristos sau mai precis, cu imitarea lui Adam de 
către Hristos. Logosul „s-a contopit cu omul, iar omul cu 
Logosul” în viaţa şi patimile sale. După întrupare, Hristos 
a trecut prin toate treptele creşterii omeneşti, sfinţind-o 
pe fiecare în parte şi mîntuind-o prin „exemplul său de 
cucernicie, virtute şi ascultare”. Neascultarea primului 
Adam a fost răscumpărată prin completa ascultare a celui 
de-al doilea Adam, astfel încît mulţi să fie îndreptăţiţi şi 
să dobîndească mîntuirea. El a întruchipat întreaga conti¬ 
nuitate a neamului omenesc, dăruindu-i omului mîntui¬ 
rea printr-o recapitulare sumară. „Şi aşa Cuvîntul s-a 
făcut trup, pentru ca păcatul, zdrobit prin acelaşi trup 
care l-a ajutat să devină stăpîn, să nu mai fie în noi; şi, de 
aceea, Domnul nostru a luat exact acelaşi chip în întru¬ 
pare, pentru ca să intre în luptă în numele strămoşilor săi 
şi să nimicească prin Adam ceea ce ne-a lovit pe noi prin 
Adam”. Hristos a devenit exemplul pentru oameni, aşa 
cum Adam fusese exemplul pentru Hristos; fiind Logosul 
lui Dumnezeu, Hristos nu era numai exemplul, ci şi ima¬ 
ginea exemplară şi prototipul lui Dumnezeu după care 
fusese creat omul. Originea acestui paralelism în concep¬ 
ţia paulină cu privire la primul şi cel de-al doilea Adam, 

inspirarea lui Irineu dintr-o lucrare pierdută a lui Iustin 
unde apărea acest paralelism şi ecourile lui în alte scrieri 
creştine, toate dau impresia că termenul „exemplu” avea 
în doctrina mîntuirii conotaţii mult mai profunde decît 
cele destul de superficiale care reies din operele apolo¬ 
geţilor. 

Acelaşi lucru este valabil şi pentru termenul „imitare” 
referitor la Dumnezeu sau la Hristos. Acesta era încărcat 
de conotaţii le pe care le dobîndise în uzanţa platonică, 
unde imitare ajunsese să însemne „procesul prin care 
poetul sau actorul se contopeşte cu persoana pe care o 
portretizează şi, ca atare, îşi reprimă propria personalitate 
pentru un timp” şi unde „urmarea lui Dumnezeu” era 
considerată a fi idealul. Sub influenţa unor idei eshato- 
logice ale lui Tertulian, Ciprian îşi povăţuia cititorii să 
„imite” ceea ce vor fi într-o bună zi. Filon îmbinase aspi¬ 
raţia platonică spre urmarea lui Dumnezeu cu idei biblice, 
iar pe această bază Clement din Alexandria a dezvoltat 
una dintre cele mai influente doctrine ale imitaţiei. Ceea 
ce spune Iisus în Predica de pe munte, „Fiţi milostivi, 
precum şi Tatăl vostru este milostiv”, a constituit suportul 
biblic pentru descrierea creştinului matur ca unul care 
urmează exemplul lui Dumnezeu; căci „legea [Vechiului 
Testament] numeşte imitarea «urmare», iar astfel de «ur¬ 
mare» la limitele puterilor omeneşti îl face pe om asemenea 
modelului”. Această unire cu Hristos aduce nestricăciunea 
şi mîntuieşte. După o serie de citate din Platon şi din 
Vechiul Testament, Clement descoperă definiţia imitaţiei 
într-un pasaj din 1 Corinteni 11,1, pe care îl interpretează 
în sensul că „[Pavel] vede această unire cu Dumnezeu, 
pînă într-acolo încît omul să devină drept şi sfînt prin 
înţelepciune, menirea credinţei, iar ţinta fiind împlinirea 
făgăduinţei prin credinţă”. In ciuda văditului caracter 
platonic şi idiosincratic al doctrinei lui Clement, atît ea, 
cît şi doctrina recapitulării a lui Irineu se opun oricărei 
interpretări reducţioniste a ceea ce însemna în epocă mîn- 
tuirea prin ascultarea învăţăturilor lui Hristos şi prin 
urmarea exemplului său. 

Totuşi, din scrierile lui Irineu şi Clement reiese faptul 
că nici învăţăturile şi nici exemplul lui Hristos nu puteau 
fi separate de mesajul crucii. Potrivit lui Irineu, Hristos a 
adus mîntuirea nu numai prin recapitularea fiecărei etape 
din dezvoltarea omului, ci mai ales prin acceptarea suferin¬ 
ţei, care pe lemnul crucii a răscumpărat răul făcut de lem¬ 
nul [pomului] neascultării. Şi, deşi Clement vorbeşte cu 

destulă uşurinţă despre „drama mîntuirii pe care o 
împlineşte Hristos”, fără să facă neapărat legătura cu 
răstignirea pe cruce, totuşi el spune mai departe că Hristos 
„a preschimbat apusul în răsărit şi, prin răstignirea sa, a 
preschimbat moartea în viaţă”. In mod semnificativ, această 
mărturisire urmează unui pasaj care seamănă cu un citat 
din cărţile de cult ale Bisericii. Căci avem motive să cre¬ 
dem că puterea mîntuitoare a suferinţei şi morţii lui Hristos 
era mai explicit celebrată în liturghia din secolul al II-lea 
decît formulată în teologia epocii. 

Astfel de ecouri liturgice se regăsesc în unele dintre 
scrierile Părinţilor Bisericii în care moartea lui Hristos 
este descrisă ca o jertfă, termen împrumutat din cultul 
precreştin, atît iudaic, cît şi păgîn, şi adaptat foarte de 
timpuriu cultului creştin, mai precis Euharistiei. Nu se 
ştie însă cît de devreme s-a petrecut acest lucru. La data 
cînd a fost scrisă lucrarea Didahia - deşi există multe 
controverse privitoare la data exactă - folosirea termenului 
.jertfă” în legătură cu Euharistia era deja ceva obişnuit, 
la fel ca şi identificarea Euharistiei creştine cu „prinoasele 
curate” despre care se vorbeşte în Maleahi 1,11. Chiar 
dacă nu oferă un răspuns la problema jertfei creştine, 
descrierea din Epistola către Evrei a morţii lui Hristos ca 
jertfă pare să fi avut la bază cultul divin iudaic. în peri¬ 
oada cînd contextul iudaic al acestui tip de discurs al 
jertfei nu îşi mai găsea justificarea printre ascultătorii 
şi cititorii creştini, liturghiile creştine foloseau deja un 
limbaj asemănător despre ofranda rugăciunilor, a daru¬ 
rilor şi a vieţii credincioşilor, ca şi despre prinosul jertfei 
liturgice, astfel încît interpretarea morţii lui Hristos ca 
jertfă nu a fost niciodată lipsită de un cadru de referinţă 
liturgic. Cînd Bamaba, probabil singurul dintre Părinţii 
apostolici, l-a identificat pe Iisus cu mielul de jertfă al 
cultului Vechiului Testament, aceasta era în deplină con¬ 
cordanţă cu viziunea Vechiului Testament. Şi cînd, un 
secol mai tîrziu, Ciprian îl descria pe Hristos ca oferind 
jertfa suferinţei Sale, o făcea în contextul celor mai aprinse 
dezbateri din secolul al III-lea cu privire la săvîrşirea 
Euharistiei. între Bamaba şi Ciprian îl găsim pe Tertulian 
care vorbeşte despre Hristos , jertfindu-se [lui Dumnezeu] 
pentru păcatele noastre” şi pomeneşte sacrificiile specifice 
cultului păgîn în sprijinul acestei idei; şi, făcînd deose¬ 
birea dintre „Tainele” din Vechiul Testament şi cele din 
Noul Testament, el vorbeşte despre Hristos ca jertfă pentru 
toate neamurile”. 

Cu toate acestea, dezvoltarea doctrinei morţii lui Hristos 
urma să fie influenţată în mod hotărîtor de un alt termen, 
şi anume „satisfacţie”, pe care Tertulian pare să-l fi intro¬ 
dus în limbajul creştin, dar care urma să fie oficializat 
de-abia în Evul Mediu. Este posibil ca această doctrină a 
lui Tertulian să fi fost inspirată din dreptul privat roman, 
unde se referea la despăgubirile pe care trebuia să le 
suporte un cetăţean în cazul în care nu se achita de o 
obligaţie, sau din dreptul public roman, în care termenul 
putea fi interpretat în sensul unei forme de pedeapsă. în lim¬ 
baj ul Bisericii, „satisfacţie” era un termen care desemna 
curăţirea de păcate după botez în contextul doctrinei pocăin¬ 
ţei. în tratatul său despre pocăinţă, Tertulian îl portretiza 
pe Dumnezeu ca fiind „cel căruia poţi să-i dai satisfacţie” şi 
considera că spovedania este motivată de dorinţa de a da 
această satisfacţie. Cel care se căieşte „îi dă satisfacţie 
Domnului”, iar cel care cade din nou în păcat după ce s-a 
căit „îi dă satisfacţie diavolului”. Importanţa introducerii 
acestui termen în vocabularul creştin a devenit însă evi¬ 
dentă mult mai tîrziu. 

Se pare că Ilarie a fost primul care a legat acest concept 
de moartea lui Hristos, identificînd „satisfacţia” cu Jertfa” 
şi interpretînd răstignirea ca marele act de satisfacţie în 
faţa lui Dumnezeu făcut de Hristos în numele păcătoşilor. 
Deşi actuala accepţiune a termenului nu îi poate fi atri¬ 
buită lui Tertulian, totuşi ecouri ale unei asemenea inter¬ 
pretări pot fi regăsite în unele dintre afirmaţiile sale, 
precum: „Cine a mîntuit oare vreodată moartea altuia prin 
propria lui moarte, dacă nu singur Fiul lui Dumnezeu? ... 
Pentru aceasta a venit - ca s ă moară pentru păcătoşi”. Iar 
folosirea acestui termen confirmă ipoteza că multe dintre 
temele de dezbatere teologică privitoare la puterea mîntui- 
toare a morţii lui Hristos au izvorît din viaţa liturgică şi 
sacramentală a Bisericii. 

Un alt termen similar, şi anume termenul „răscum¬ 
părare”, nu a avut totuşi o bază liturgică, ci una exegetică. 
El îşi are originea atît în cuvintele atribuite lui Iisus, care 
a vorbit despre Fiul Omului care-şi dă „sufletul răscum¬ 
părare pentru mulţi”, cît şi în Vechiul Testament, mai 
ales în Isaia 53,5-6, pasaj care a fost interpretat de creş¬ 
tini, începînd cu autorii Noului Testament, drept o proo¬ 
rocire explicită a patimilor lui Hristos. Epistola către 
Diognet relua discursul biblic atunci cînd spunea că 
„Dumnezeu însuşi s-a despărţit de Fiul său sfînt drept 
răscumpărare pentru noi, cel sfînt pentru cei nelegiuiţi, 

cel fără prihană pentru cei răi”. însă nici această afirmaţie 
şi nici pasajele biblice pe care se baza nu precizează cui 
i-a fost plătită răscumpărarea. Avînd în vedere impor¬ 
tanţa acordată demonologiei în practica şi teologia creştină, 
mulţi gînditori creştini care au fost preocupaţi de pro¬ 
blema răscumpărării au înţeles că este vorba despre o 
răscumpărare plătită diavolului pentru eliberarea omu¬ 
lui. Se pare că Irineu nu împărtăşea această convingere, 
însă Origen cu siguranţă o împărtăşea. Comentariile biblice 
ale lui Origen, unde „doctrina lui [era] mult mai apropiată 
de creştinismul ecleziastic obişnuit”, reiau neîncetat ideea 
potrivit căreia Hristos a fost lăsat de Tatăl său în seama 
puterilor vrăjmaşe. De vreme ce diavolul are putere asupra 
morţii, omul nu putea fi salvat din ghearele diavolului şi 
ale morţii decît dacă Fiul era dat pe mîna diavolului şi, 
prin el, pe mîna duşmanilor lui Hristos. „Cui şi-a dat 
sufletul răscumpărare pentru mulţi? Desigur nu lui 
Dumnezeu! Atunci de ce nu diavolului ? Căci el ne stă- 
pînea pînă cînd urma să i se dea sufletul lui Iisus drept 
răscumpărare pentru noi”. Această idee a răscumpărării 
plătite diavolului a fost reluată de-abia în secolul al IV-lea 
de teologi precum Grigorie de Nazianz. Deşi reflecţia lui 
Grigorie de Nazianz respingea această teorie, ceea ce avea 
totuşi în comun cu ea era recunoaşterea locului răstig¬ 
nirii în concepţia creştină asupra mîntuirii; împreună cu 
jertfa, ideea răscumpărării susţinea această recunoaştere 
în gîndirea lui Origen. 

Totuşi, cînd un creştin occidental din epoca modernă 
încearcă să înţeleagă felul cum vedeau autorii creştini 
din secolele al II-lea şi al III-lea mîntuirea întru Hristos, 
ceea ce i se pare cu totul neobişnuit nu este atenţia pe 
care o acordau ei învăţăturilor şi exemplului lui Hristos 
(pe care el ar putea să o identifice, cam superficial, cu cea 
a liberalismului protestant) şi nici preocuparea lor pentru 
patimile şi moartea lui Hristos (pe care el ar putea să o 
considere, relativ justificat, drept precursoare a doctrinei 
ortodoxe a ispăşirii păcatului altuia), ci accentul pe care îl 
puneau pe semnificaţia mîntuitoare a învierii lui Hristos. 
Atît de mare era acest accent în soteriologia multor Părinţi 
ai Bisericii încît definiţia mîntuirii prin biruinţa lui Hristos 
asupra duşmanilor omului a fost numită teoria „clasică” a 
ispăşirii. Alte moduri de a vorbi despre ispăşire erau cu 
siguranţă prea răspîndite chiar şi printre Părinţii greci 
ca să ne putem permite să acordăm exclusivitate sau 
întîietate vreuneia dintre aceste teorii, însă imaginea lui 

Hristos ca biruitor era mult mai importantă în scrierile 
ortodoxe despre mîntuire şi împăcare decît a recunoscut 
dogmatica apuseană. 

Origen afirma nu numai în sprijinul propriilor specu¬ 
laţii, ci şi în apărarea a ceea ce credea el că propovăduieşte 
şi crede Biserica, şi în opoziţie faţă de Celsus, că nu este 
suficient ca Hristos, în calitate de „om înţelept şi desă- 
vîrşit”, să ofere „un exemplu de cum să mori de dragul 
religiei”, ci prin moartea sa el a început eliberarea între¬ 
gului pămînt de sub robia diavolului; iar „cel care a spus 
că el este învierea este cel care s-a sălăşluit în Iisus cel cu 
chip aparent omenesc”. Botezul despre care se vorbeşte în 
Evanghelia după Luca 12,50 nu se referă numai la sufe¬ 
rinţa lui Hristos, ci şi la „înrobirea robiei”. Doctrina Bisericii 
descrisă aici de către Origen a fost completată de Irineu 
cu două pasaje biblice, Facerea 3,15 şi Matei 12,29, care 
au constituit punctul de plecare pentru argumentaţia sa. 
Făgăduinţa sămînţei femeii din Facerea 3,15 descria con¬ 
flictul dintre Hristos şi diavol drept unul în care diavolul 
va învinge pentru un timp, dar Hristos va triumfa pentru 
veşnicie. Era nevoie ca eroul întregii umanităţi să fie un 
om care să se lupte cu învingătorul lui Adam şi să-l 
înfrîngă, oferind biruinţa asupra morţii celor care fuseseră 
prizonierii morţii şi ai diavolului. Sămînţa femeii, Hristos 
biruitorul, a zdrobit capul şarpelui şi a înfrînt ultimul 
duşman, moartea; omul a fost eliberat, iar „mîntuirea sa 
este nimicirea morţii”. Prin suferinţa sa, Hristos a nimicit 
moartea şi greşeala, păcatul şi neştiinţa, aducîndu-le cre¬ 
dincioşilor nestricăciunea. Cuvintele lui Iisus din Evan¬ 
ghelia după Matei 12,29 se referă la faptul că diavolul va 
fi legat cu aceleaşi lanţuri cu care l-a legat el pe om şi va 
fi înrobit. Parafrazînd acest pasaj, Irineu spunea: „El 
[Hristos] s-a luptat şi a ieşit biruitor; căci s-a luptat în 
numele omului pentru strămoşi, iar prin supunerea sa a 
înfrînt nesupunerea. Căci l-a legat pe omul puternic, l-a 
eliberat pe cel slab şi, biruind păcatul, a adus mîntuirea 
creaţiei sale”. 

Din aceste declaraţii ale lui Irineu şi Origen reiese clar 
faptul că nu numai învierea lui Hristos, dar mai ales 
patimile şi moartea lui se încadrau în descrierea mîntuirii 
ca biruinţă a lui Hristos asupra duşmanilor omului. Un 
alt eveniment asociat uneori cu acela al biruinţei era 
coborîrea în iad. Primele referiri la acest eveniment se 
pare că au fost făcute în scrierile siriace, unde era probabil 
sinonim cu moartea şi înmormîntarea; dar şi alte referiri 

ulterioare par să fi păstrat această semnificaţie. însă la 
Iustin dobîndise deja conotaţii suplimentare mulţumită 
unuia dintre pasajele care, potrivit acuzaţiilor lui Iustin, 
fusese scos de către evrei din Vechiul Testament: „Domnul 
Dumnezeu şi-a amintit de poporul lui Israel care zăcea în 
mormînt şi a coborît ca să îi aducă mîntuirea”. Citat şi de 
Irineu, acest pasaj pare să fi interpretat „coborîrea lui 
Hristos pe tărîmul morţilor” drept o eliberare a patriarhilor 
Vechiului Testament. Singurul pasaj din Noul Testament 
care se referă fără putinţă de tăgadă la acest eveniment 
este cel din 1 Petru 3,19, unde totuşi nu se spune că 
Hristos a coborît să le propovăduiască patriarhilor ci „duhu¬ 
rilor ţinute în închisoare”. Aceasta ar fi putut însemna 
duhurilor păgîne care nu îl auziseră în zilele vieţii sale 
trupeşti, dar care, aşteptîndu-1, transformaseră păgînis- 
mul în pregătire pentru Evanghelie. Efrem Şirul îi por¬ 
tretiza pe demoni ca fugind la vederea „înfricoşătorului 
semn” cînd Hristos le-a cucerit cetăţile. însă, în Apus, 
coborîrea în iad a căpătat statut de crez atunci cînd a fost 
inclusă în textul final al Crezului Apostolic, nu mai devreme 
de anul 370. La acea vreme totuşi teologia apuseană inter¬ 
preta ispăşirea ca o jertfa şi, tot mai mult, ca un act de 
satisfacţie prin moartea lui Hristos. Coborîrea în iad avea 
prin urmare semnificaţia pe care o atribuiseră Părinţii 
greci morţii şi învierii, şi anume victoria lui Hristos asupra 
diavolului şi cetelor sale. Văzută ca o „cucerire a iadului” 
coborîrea a jucat un rol important în artele precum şi în 
învăţătura Bisericii, însă de-abia în Evul Mediu şi în timpul 
Reformei a devenit un subiect de dispută dogmatică. 

Versiunea cea mai îndrăzneaţă a ideii că mîntuirea a 
însemnat un triumf asupra diavolului a fost cu siguranţă 
speculaţia lui Origen despre „stabilirea din nou a tuturor 
lucrurilor (dnoKaTdaTaaiq navTajv).” Din teoria lui despre 
preexistenţă şi căderea dinainte de istorie a sufletului el 
a tras concluzia cu privire la destinul final al sufletului; 
căci „sfîrşitul este întotdeauna asemenea începutului”. 
Textul justificativ pentru această reprezentare a „sfîrşitu- 
lui” era cel din 1 Corinteni 15,24-28, care prezicea supu¬ 
nerea tuturor duşmanilor, inclusiv a morţii, în faţa lui 
Hristos şi predarea împărăţiei lui Dumnezeu de către 
Hristos Tatălui. De-abia atunci Dumnezeu va fi „deplin în 
toate”. Procesul pedagogic prin care se va realiza această 
supunere va conduce la „mîntuire”, iar Origen era dispus 
să creadă că „bunătatea lui Dumnezeu, prin Hristosul 
său, îşi poate conduce întreaga creaţie spre un unic ţel, 

chiar şi duşmanii cuceriţi şi supuşi” - nu numai „ultimul 
duşman”, moartea, dar şi diavolul, care a ţinut lumea sub 
jugul său. Dumnezeu nu va fi cu adevărat „pe deplin în 
toate” pînă cînd „sfîrşitul tuturor lucrurilor nu va fi aseme¬ 
nea începutului lor. ...Iar cînd moartea nu va mai fi, nici 
înţepătura morţii şi nici urmă de rău, atunci Dumnezeu 
va fi pe deplin în toate”. Exprimînd această idee, Origen 
considera că gîndeşte în limitele ortodoxiei ecleziastice, 
care nu se pronunţase asupra acestor aspecte eshatolo- 
gice. S-a pronunţat în cele din urmă în secolul al Vl-lea, 
acuzînd această concepţie de universalism. O altă ver¬ 
siune, propusă de Grigorie de Nyssa, care excludea ideea 
lui Origen privind preexistenţa, dar se baza pe definiţia lui 
Grigorie despre vederea lui Dumnezeu ca un proces veşnic 
în care „omul nu se satură niciodată de setea de Dumnezeu”, 
nu a fost condamnată în mod oficial, dar nici nu a fost 
transformată în dogmă. O creaţie în timp şi un sfîrşit 
în timp al istoriei făceau parte din doctrina oficială a 
Bisericii, la fel ca şi victoria lui Hristos asupra morţii şi a 
diavolului. Era sarcina teologiei să mediteze asupra dife¬ 
ritelor teorii despre modul cum s-a realizat împăcarea lui 
Dumnezeu cu lumea prin viaţa, moartea şi învierea lui 
Hristos, precum şi asupra diferitelor speculaţii despre 
felul cum va fi desăvîrşită victoria obţinută prin această 
împăcare în istorie şi dincolo de istorie. 

Acestor trei teme ale vieţii şi învăţăturilor, suferinţei şi 
morţii, învierii şi înălţării în slavă a lui Hristos, ca mijloace 
prin care s-a realizat mîntuirea, le corespundeau în linii 
mari trei modalităţi de definire a conţinutului mîntuirii 
pe care a adus-o Hristos: revelarea adevărului; iertarea 
păcatelor şi îndreptăţirea; nemurirea şi îndumnezeirea. 
Aceste definiţii apar mult mai discret în scrierile vremii 
decît temele răscumpărării pe care tocmai le-am analizat. 
Dar nici corespondenţa dintre definiţii şi replicile lor nu 
este una tocmai precisă. Există de fapt o ambiguitate încă 
şi mai mare, deşi necercetată, în doctrina mîntuirii prin 
Hristos, trecînd atît prin temele răscumpărării, cît şi prin 
definiţiile mîntuirii. Oare lucrarea lui Hristos a împlinit 
împăcarea dintre Dumnezeu şi lume sau a dezvăluit o 
împăcare care fusese de fapt tot timpul prezentă? 

Această ambiguitate ieşea şi mai mult în relief atunci 
cînd lucrarea lui Hristos era reprezentată ca cea a unui 
model şi a unui învăţător care a adus omului adevărata 
revelaţie a voinţei lui Dumnezeu. Proorocirile lui se împli¬ 
niseră în trecut, spunea Iustin, şi prin urmare era firesc 

ca oamenii să creadă în învăţăturile sale. A fi un bun 
creştin înseamnă să trăieşti potrivit acestor învăţături. 
Cînd Clement Romanul se referea la Hristos ca la „mîntui- 
rea noastră, arhiereul care aduce ca jertfă darurile noastre, 
stăpînul şi mîngîietorul în slăbiciunile noastre”, el preciza 
şi conţinutul acestei mîntuiri: „Prin el s-au deschis ochii 
inimii noastre. Prin el ni s-a luminat mintea neştiutoare 
şi întunecată. Prin el s-a bucurat Stăpînul să ne lase să 
gustăm din cunoaşterea care nu piere niciodată”. Deşi 
doctrina Logosului veşnic a conferit acestei imagini a lui 
Hristos, dezvăluind revelaţia mîntuitoare, o adîncime care 
a depăşit cu mult simpla desemnare a lui Iisus drept cel 
mai mare dintre profeţi, ea a contribuit numai la accentu¬ 
area puternicului contrast dintre ceea ce spuneau apolo¬ 
geţii despre persoana lui Hristos şi ceea ce spuneau ei 
despre lucrarea lui Hristos: El nu trebuia să fie identificat 
atît de mult cu Dumnezeu, dacă vocaţia lui principală 
ca Mîntuitor era să-i înveţe pe oameni adevărul despre 
monoteism şi viaţa morală. 

Aceiaşi apologeţi vorbeau adesea şi despre răstignirea 
lui Iisus. Teoriile lor cu privire la efectul răstignirii asupra 
relaţiei dintre Dumnezeu şi om erau cu mult mai rudi¬ 
mentare decît erau ideile lor despre adevărul învăţătu¬ 
rilor lui Hristos, însă au descoperit o preţuire atît de mare 
pentru cruce în liturghia Bisericii şi în imagistica ei biblică 
încît au fost nevoiţi să o includă, deşi nu aveau formule 
adecvate de descriere a importanţei ei în actul mîntuirii. 
Cel care se lega de lemnul crucii lui Hristos, le făgăduia 
Clement cititorilor săi păgîni, va fi eliberat de sub robia 
stricăciunii. Hristos era văzut ca „cel care curăţă [de păcate], 
mîntuieşte şi aduce pacea”. Ca Dumnezeu, Hristos a iertat 
păcatele ; ca om, i-a învăţat pe ucenici să nu păcătuiască. 
Atribuirea descrierii din Isaia 53 lui Hristos a modelat 
legătura dintre moartea lui Hristos şi iertarea păcatelor. 
Origen citează aproape tot capitolul în sprijinul doctrinei 
potrivit căreia cei care au fost odată păcătoşi au fost „vin¬ 
decaţi prin patimile Mîntuitorului”. însă, aşa cum ilustrează 
multe pasaje din Sfinţii Părinţi pe care le-am citat, definirea 
mîntuirii ca revelaţie şi definirea ei ca iertare erau legate în 
mod constant de ceea ce reiese din documentele existente că 
a constituit cea mai răspîndită concepţie despre mîntuire în 
Biserica universală a secolelor al II-lea şi al IlI-lea, şi anume 
mîntuirea de sub robia morţii şi dobîndirea vieţii veşnice. 

Surse liturgice din zone extrem de răspîndite atestă 
importanţa universală a acestei concepţii. Una dintre 

primele rugăciuni creştine îi mulţumea lui Dumnezeu 
pentru „cunoaşterea, credinţa şi nemurirea pe care ni le-ai 
dezvăluit prin slujitorul tău, Iisus”; rugăciuni asemănă¬ 
toare apăreau şi în alte liturghii. Doctrina mîntuirii ca 
salvare de sub puterea morţii, exprimată în aceste litur¬ 
ghii, a fost preluată de literatura apologetică, exegetică şi 
pedagogică. Dacă nu ar fi fost cunoaşterea lui Dumnezeu 
care a venit prin Hristos, le scriaMinucius Felix păgînilor, 
ce fericire de substanţă ar mai putea exista, de vreme ce 
moartea era inevitabilă? Creştinii, îi răspundea Iustin 
lui Trifon, se pot bucura în moarte căci aşteaptă să fie 
eliberaţi de stricăciune, schimbare şi moarte. Dragostea 
despre care se vorbeşte în Cîntarea Cîntărilor, scria Origen 
în comentariile sale, „este nemuritoare prin ea însăşi” şi 
poate să le aducă nemurirea credincioşilor. Focul veşnic 
ameninţa cu moartea nepieritoare, le scria Ignatie efe- 
senilor, însă Hristos a suflat duhul nestricăciunii peste 
Biserică. Această definiţie a semnificaţiei mîntuirii, care 
a atins apogeul în teologia lui Atanasie, constituia zestrea 
comună a întregii creştinătăţi. 

Această zestre era adesea legată de speranţa, care 
continua să existe, deşi scăzuse cu mult în intensitate, în 
întoarcerea grabnică a lui Hristos. Modalităţile de expresie 
ale acestei speranţe erau şi ele adesea legate de certitu¬ 
dinea că esenţa nesfîrşitei fericiri cereşti era deja cunos¬ 
cută Bisericii lumeşti. Faptul căTertulian recurge la o astfel 
de asigurare este semnificativ, avînd în vedere importanţa 
lui în dezvoltarea doctrinei eshatologice. Descrierea gra¬ 
fică pe care o face el marelui spectacol al Judecăţii de 
Apoi, cînd poeţii, filozofii şi cîrmuitorii îşi vor primi înde- 
lung-amînata răsplată, se încheie cu observaţia că prin 
credinţă creştinii se pot bucura de acest spectacol chiar şi 
acum. El îi reproşa lui Marcion că predica o mîntuire 
imperfectă care ţinea exclusiv de domeniul viitorului. Folo¬ 
sind un limbaj ce reflecta o gîndire apropiată de cea a lui 
Tertulian, Minucius Felix se lăuda cu marea împlinire 
a creştinilor, şi anume aceea că „vor cunoaşte fericirea 
veşnică, dar că trăiesc deja contemplînd viitorul”. Iar disci¬ 
polul lui Tertulian, Ciprian, îi asigura pe cititorii lui de 
eliberarea de sub imperiul morţii aici şi în viaţa de apoi, 
întrucît Mîntuitorul „care odată a înfrînt moartea pentru 
noi, o biruieşte în continuare în noi”. 

Un element important în această mîntuire de sub robia 
morţii era eliberarea de sub robia păcatului. Un text ilustra¬ 
tiv pentru definirea relaţiei dintre eliberarea din lanţurile 

morţii şi cea de sub robia păcatului era considerat a fi cel 
din Matei 9,2-9 referitor la vindecarea slăbănogului din 
Capemaum, aşa cum era el interpretat de Părinţii greci. 
Potrivit lui Irineu, semnificaţia acestui pasaj era aceea că 
unicul Fiu al lui Dumnezeu a venit de la Dumnezeu pentru 
mîntuirea omului. Prin Fiul Său, cel împotriva căruia a 
păcătuit omul a venit să aducă iertarea păcatelor. Intrucît 
boala era una dintre consecinţele păcatului, era firesc ca 
cel care a adus mîntuirea (cjwrripi'a) să aducă şi sănătatea 
(owTripi'a); combătîndu-i pe gnostici, Irineu insista asupra 
faptului că cel care a adus eliberarea de sub robia păca¬ 
tului şi cel care a adus eliberarea de sub robia bolii trebuia 
să fie una şi aceeaşi persoană. Prin urmare, cînd Iisus 
ierta păcatele îl vindeca pe om şi îşi dezvăluia adevărata 
natură. Nimeni nu poate să ierte păcatele decît Dumnezeu ; 
mîntuirea prin vindecare şi iertare pe care a adus-o Hristos 
demonstrează că el este însuşi Logosul lui Dumnezeu, aşa 
încît, în vreme ce a suferit ca om, a arătat milostenie faţă 
de om şi i-a iertat păcatul ca Dumnezeu. Aşa cum spunea 
Clement din Alexandria rezumînd aceeaşi pericopă, bunul 
învăţător, Logosul, vindecă trupul şi sufletul, aduce sănă¬ 
tate bolnavilor şi iertare păcătoşilor, el fiind şi pentru 
unii, şi pentru alţii „Mîntuitorul”. 

în tradiţia patristică greacă, mai ales în formele ei 
mistice, scopul şi rezultatul acestei cunoaşteri mîntui- 
toare, a acestei iertări şi salvări de sub robia morţii era 
„îndumnezeirea” (Getuaiţ). Clement din Alexandria le spunea 
grecilor că „Logosul lui Dumnezeu s-a făcut om pentru ca 
voi să învăţăţi de la un om cum poate omul să se facă 
Dumnezeu”. Origen interpreta cererea din Rugăciunea 
Domnească, „Pîinea noastră cea de toate zilele dă-ne-o nouă 
astăzi”, ca semnificînd faptul că acei care sînt hrăniţi de 
Dumnezeu Logosul vor fi îndumnezeiţi. El definea adesea 
mîntuirea ca fiind dobîndirea darului dumnezeirii. Comu¬ 
niunea cu Hristos îl ridică pe credincios, prin firea ome¬ 
nească a lui Hristos, la unirea cu firea lui dumnezeiască, 
şi, prin asta, cu Dumnezeu, ajungînd astfel la îndumne- 
zeire. Deplina lămurire a termenului „îndumnezeire” a 
trebuit să aştepte rezolvarea conflictului cu privire la 
natura divină a lui Hristos; Biserica nu putea preciza ce 
înseamnă să făgăduiască omului că se va îndumnezei pînă 
cînd nu lămurea semnificaţia mărturisirii că Hristos a 
fost dintotdeauna divin. însă chiar şi din scrierile lui Irineu, 
Clement şi Origen, cu toate deosebirile dintre ei, putem 
trage concluzia că Biserica nu privea „mîntuirea” ca pe o 

simplă restituire a ceea ce fusese pierdut în primul Adam, 
începutul creaţiei; ci mîntuirea trebuia să fie garanţia unei 
noi creaţii întrupate în imaginea celui de-al doilea Adam. 


Biserica şi mijloacele harului 


Irin. Haer. 3.24.1 (Harvey 
2:132) 


Terţ. Bapt. 16.1 (CCSL 
1:290) 

Irin. Haer : 4.33.2 (Harvey 
2:257-258) 


Or. Cets. 8.33 (GCS 3 : 249) 


Symb. Nic. - CP (Schaff 
2:58) 


Schaff 2: 55 


Din punct de vedere istoric, relaţia dintre doctrina harului 
şi doctrina mijloacelor harului a fost destul de ambiguă. 
Doctrina harului ca îndreptăţire şi iertare s-a dezvoltat 
lent şi cu dificultate; în schimb, doctrina mijloacelor haru¬ 
lui s-a dezvoltat foarte rapid. însă o mare preţuire faţă de 
mijloacele harului nu era neapărat incompatibilă cu o mai 
mică preţuire faţă de harul însuşi; cu alte cuvinte, era 
posibil să se pună accentul mai mult pe Taine, ilustrînd 
ceva ce face omul, şi mai puţin pe har, ilustrînd ceva ce 
dăruieşte Dumnezeu. Nu era nevoie ca teologii să preci¬ 
zeze foarte clar conţinutul mijloacelor harului pentru a 
insista asupra faptului că ele erau esenţiale. 

într-un anumit sens, desigur, folosirea la plural a aces¬ 
tui concept este înşelătoare, căci Biserica era principalul 
mijloc al harului. Irineu exprima o convingere răspîndită 
atunci cînd spunea: „Unde este Biserica, acolo este Duhul 
lui Dumnezeu; şi unde este Duhul lui Dumnezeu, acolo este 
Biserica şi orice fel de har”. însă în continuare vorbeşte 
despre „izvorul care a ţîşnit din trupul lui Hristos”, referin- 
du-se probabil, pe baza tradiţiei reflectate în Evanghelia 
după Ioan 19,34 şi în 1 Ioan 5,6-8, la botez sau la Euharistie 
sau poate chiar la amîndouă. Doctrina Bisericii şi doctrina 
Sfintelor Taine erau înrudite, căci ambele prezentau mijloa¬ 
cele instituite de Dumnezeu prin care se transmite harul. 
Biserica, Scripturile, preoţia, Tainele erau toate numite 
„sfinte” atît pentru că erau sfinte prin ele însele, cît şi 
pentru că îi sfinţeau pe oameni prin harul sfînt ai cărui 
purtători erau. în concepţia lui Origen, de pildă, Euharistia 
era „un anumit trup sfînt care îi sfinţeşte pe cei care se 
împărtăşesc cu gînduri curate”. 

Termenul „sfînt” era atribuit în special Bisericii. Era 
deja folosit în Noul Testament; iar dintre cele patru tră¬ 
sături clasice ale Bisericii definite în Crezul de la Niceea - 
una, sfîntă, universală şi apostolească - termenul „sfînt” 
apărea şi în crezurile anterioare şi în mai multe crezuri 
mai mult decît toţi ceilalţi termeni folosiţi pentru defi¬ 
nirea Bisericii. în acest context, însuşirile de sfinţenie şi 
unitate sînt extrem de relevante căci, prin intrinseca lor 

asociere cu doctrina Tainelor - o asociere evidentă încă 
din 1 Corinteni ele au contribuit la modelarea acestei 
doctrine şi au fost la rîndul lor modelate de ea. Această 
asociere a fost cu totul hotărîtoare pentru doctrina sfin¬ 
ţeniei Bisericii, aşa cum sugerează o veche formulă 
liturgică ce îi invita pe credincioşi la împărtăşanie: „Dacă 
este vreun om sfînt, să se apropie; dacă nu este, să se 
pocăiască”. Definirea sfinţeniei Bisericii şi implicaţiile ei 
asupra botezului şi pocăinţei s-au aflat la baza unora 
dintre primele controverse ecleziologice. 

Nu a existat însă nici o controversă cu privire la necesi¬ 
tatea absolută a sfinţeniei Bisericii; acest fapt era unanim 
recunoscut şi afirmat de către Biserica universală, de 
către schismatici şi de către eretici deopo'trivă, aşa cum 
reiese din mărturia lui Tertulian. Atunci cînd scria din 
perspectiva unui catolic, Tertulian se mîndrea că doar 
membrii Bisericii sînt fără pată; iar cînd scria din per¬ 
spectiva unui schismatic montanist, el detesta compro¬ 
misurile morale pe care trebuia să le facă un membru al 
Bisericii ca să devină superior în sfinţenie printr-o prea 
mare îngăduinţă faţă de propriile slăbiciuni; şi îl cita pe 
ereticul Marcion care pretindea celibatul ca sfinţenie în 
Biserica sa. Hipolit avertiza că dacă cineva voia să devină 
cetăţean al Bisericii, dar nu era cu frica lui Dumnezeu, nu 
i-ar fi de nici un folos să fie alături de sfinţi. Biserica era 
sfîntă pentru că Hristos era prezent în ea; de aceea era 
numită „mireasa lui Hristos” sau „trupul lui Hristos” sau 
chiar „trupul Tatălui, al Fiului şi al Sfîntului Duh”. Insă 
sfinţenia, care era darul prezenţei lui Hristos, trebuia să 
fie şi un atribut al membrilor Bisericii. în concepţia lui 
Hipolit, Suzana era o „figură a Bisericii”, dovedind elibe¬ 
rarea de păcatele trupeşti, care aparţinea adevăratei sfin- 
ţenii a Bisericii şi a membrilor ei; Ciprian vedea şi el în 
povestea Suzanei o alegorie a Bisericii şi a purităţii sale, 
atît doctrinare, cît şi morale. 

Totuşi, atît Hipolit, cît şi Ciprian au fost implicaţi în seri¬ 
oase controverse doctrinare cu privire la sfinţenia Bisericii. 
Hipolit a polemizat cu Calist, episcop al Romei, care îngă¬ 
duia definirea sfinţeniei Bisericii în sensul că cei care „se 
lăsaseră în voia plăcerilor trupeşti” nu erau complet excluşi 
dacă se căiau cum se cuvine. Fie că episcopul Romei era 
sau nu acuzat de violarea normelor Bisericii cu privire la 
iertarea păcatelor după penitenţa cuvenită, fie că era sau 
nu întemeiată această acuzaţie - ambele chestiuni fiind 
îndelung dezbătute -, este clar faptul că Hipolit concepea 

sfinţenia Bisericii în sensul unei „sfinte adunări a celor 
care trăiesc în virtute”. Spre deosebire de el, Calist pre¬ 
zenta două argumente biblice în sprijinul tezei sale: para¬ 
bola cu grîul şi neghina, care va constitui cheia de boltă 
în concepţia ulterioară asupra Bisericii ca o „comunitate 
eterogenă” (corpus permixtum ) alcătuită din sfinţi şi păcă¬ 
toşi ; şi vechea tipologie a arcei lui Noe, care cuprindea şi 
animale necurate pe lîngă cele curate. Aceasta însemna 
că definirea sfinţeniei Bisericii trebuia să aibă la bază 
iertarea şi mai puţin sfinţenia empirică a membrilor ei. 
Neghina era reprezentată, potrivit lui Calist, de „păcătoşii 
din Biserică”. Hamei rezumă în felul următor conflictul 
dintre cei doi: „Pentru Hipolit, Biserica este adunarea 
sfinţilor, a cărei sfinţenie este garantată de curăţenia 
necondiţionată a membrilor ei de păcatele trupeşti. Dar, 
potrivit lui Calist, Biserica nu-şi pierde caracterul de 
Biserică universală chiar şi atunci cînd rămîn în mijlocul 
ei şi acei membri nevrednici”. 

Concepţia lui Ciprian cu privire la sfinţenia Bisericii 
era mult mai profundă şi mai complexă. Ea a fost influ¬ 
enţată de două crize distincte, deşi înrudite, din viaţa 
Bisericii de limbă latină, şi anume controversa pe margi¬ 
nea reprimirii în sînul comunităţii Bisericii a celor care se 
făcuseră vinovaţi de apostazie ( lapsi ) în timpul perse¬ 
cuţiilor şi controversa pe marginea rebotezării celor care 
fuseseră botezaţi de eretici. Ambele controverse şi reper¬ 
cusiunile lor vor constitui subiecte de dezbatere doctri¬ 
nară pînă în secolul al V-lea şi chiar şi mai tîrziu. Prin 
urmare, evoluţia atitudinii lui Ciprian faţă de problema 
readmiterii, deşi făcea parte în primul rînd din istoria 
disciplinei ecleziastice, a fost crucială pentru întreaga 
dezvoltare a doctrinei Bisericii. Pe de o parte, relaxarea 
treptată a condiţiilor de readmitere implica o anume con¬ 
cesie, în sensul că idealul unei Biserici pure a trebuit să 
cedeze în faţa reprezentării Bisericii ca loc de căutare a 
purităţii; pe de altă parte, Ciprian a continuat să se opună 
unei analogii totale între doctrina Bisericii şi parabola cu 
grîul şi neghina. Rezolvarea pe care a dat-o el acestei 
tensiuni dintre două definiri ale sfinţeniei Bisericii a găsit-o 
în cursul controversei sale cu episcopul Romei pe margi¬ 
nea valabilităţii botezului în afara Bisericii. Deşi a fost 
obligat, în cadrul controversei cu privire la apostaţii din 
timpul persecuţiilor, să recunoască faptul că prezenţa 
membrilor păcătoşi nu anulează sfinţenia Bisericii, totuşi 
el nu a îngăduit ca aceasta să însemne tolerarea din partea 

Bisericii a unor preoţi păcătoşi. Căci oamenii nu se puteau 
elibera de contaminarea cu păcatul dacă erau împărtăşiţi 
de un preot păcătos. Ciprian trage concluzia că însăşi 
caracteristica Bisericii ca adunare eterogenă cerea ca epis¬ 
copii şi preoţii să fie neîntinaţi, pentru a putea administra 
Tainele prin care se puteau curăţa de păcate membrii 
Bisericii. 

Această reinterpretare a sfinţeniei Bisericii urma să 
devină una dintre problemele principale în controversa 
donatistă. Dar ea a contribuit şi la consolidarea tezei 
susţinute de Ciprian că Biserica este instituţia în afara 
căreia nu exista mîntuire. Arca lui Noe, care în viziunea 
lui Calist însemna că puteau fi mîntuiţi atît cei curaţi, cît 
şi cei păcătoşi, însemna pentru Ciprian că numai cei din 
sînul Bisericii puteau fi mîntuiţi; lui i se părea de la sine 
înţeles că nu poate exista mîntuire în afara Bisericii. De 
aceea, era imperativ să fie păstrată unitatea Bisericii, iar 
Ciprian şi-a dedicat cel mai cunoscut tratat al său acestei 
teme. Unitatea Bisericii, ca şi sfinţenia sa, se regăseau în 
unitatea episcopilor unul cu celălalt, exprimată în cuvin¬ 
tele pe care i le adresează Iisus lui Petru în Evanghelia 
după Matei 16,18-19. Nici un pasaj din scrierile lui Ciprian 
nu s-a bucurat de o atenţie mai mare decît cele două 
versiuni ale interpretării acestor cuvinte din capitolul al 
patrulea din lucrarea sa Unitatea Bisericii: prima versiune 
pare să afirme primatul apostolului Petru ca o premisă 
obligatorie pentru unitatea dintre episcopi, în vreme ce a 
doua pare să considere primatul lui Petru doar ca ilus- 
trînd această unitate. Se pare că prima dintre aceste ver¬ 
siuni a fost scrisă mai întîi, iar a doua a venit ca o lămurire 
suplimentară din partea lui Ciprian însuşi, întrucît Biserica 
Romei începuse să denatureze sensul cuvintelor lui. Insă 
polemica privind interpretarea cuvintelor din Matei 16, 
18-19 în sensul primatului „papal” sau „episcopal” nu ar 
trebui să eclipseze un aspect mult mai important acceptat 
de ambele tipuri de exegeză: caracterul indispensabil al 
unităţii văzute a Bisericii, „această taină sfîntă a unităţii, 
această legătură şi armonie imposibil de distrus... întru¬ 
chipată în Evanghelie de cămaşa Domnului nostru Iisus 
Hristos, care nu a fost împărţită sau sfîşiată. ...Căci cel 
care dezbină Biserica lui Hristos nu poate avea cămaşa 
lui Hristos”. 

Prin accentuarea importanţei unităţii practice a Bisericii, 
Ciprian exprima convingerea Bisericii universale de la 
începuturile creştinismului. Erezia şi schisma erau strîns 

legate între ele, căci ambele violau unitatea Bisericii. Este 
interesant că în toate cele şapte epistole ale lui Ignatie, 
Biserica este numită „sfîntă” o singură dată, în vreme ce 
unitatea Bisericii prin episcop constituie o preocupare 
constantă reflectată în toate epistolele, astfel încît pare 
justificat să tragem concluzia că „cel mai important aspect 
al Bisericii pentru Părinţii apostolici este unitatea ei”. 
S-a observat, de asemenea, că substantivul „unitate” apare 
de unsprezece ori la Ignatie, iar verbul de şase ori, dar că 
nici unul nu apare în altă parte la Părinţii apostolici. Atît 
pentru Ignatie, cît şi pentru Ciprian episcopul era cheia 
unităţii autentice, iar, în opoziţie cu el, schisma era consi¬ 
derată drept un element de dezbinare. De aceea, eforturile 
de a impune în mod forţat, în contextul secolelor al II-lea 
şi al III-lea, distincţia făcută de augustinism şi mai ales 
de Reformă între Biserica văzută şi cea nevăzută s-au 
dovedit ineficiente, chiar şi în interpretarea gîndirii lui 
Origen, a cărui dihotomie între Biserica cerească şi cea 
pămîntească pare să fi condus în această direcţie; însă pe 
pămînt era o singură Biserică, iar ea nu putea fi nici¬ 
decum despărţită de instituţia sacramentală şi ierarhică. 
Această Biserică era, aşa cum spunea în mod surprinzător 
Origen, „cosmosul cosmosului, întrucît Hristos a devenit 
cosmosul ei, el care este lumina de început a cosmosului”. 

Totuşi, o altă distincţie făcută de augustinism şi de 
Reformă îşi găseşte un sprijin considerabil în învăţătura 
Părinţilor din secolele al II-lea şi al III-lea: distincţia 
dintre preoţia ierarhică şi preoţia tuturor credincioşilor. 
Deja în lucrările lui Clement Romanul şi în Didahia atri¬ 
butele preoţiei levitice din Vechiul Testament erau trans¬ 
ferate preoţilor creştini. Totuşi concepţia despre preoţia 
credincioşilor s-a manifestat şi ea în paralel cu această 
dezvoltare, aşa cum reiese din divergenţa direcţiilor urmate 
de tradiţie. Irineu era cel mai înverşunat apărător al tezei 
potrivit căreia continuitatea Bisericii era garantată de 
slujirea apostolică a celor care ocupau scaunele episco¬ 
pale ; însă acelaşi Irineu afirma, cu mai multă convingere 
de cît oricare dintre contemporanii săi, că „toţi drept cre¬ 
dincioşii au o menire preoţească” şi că prin urmare „toţi 
ucenicii Domnului sînt leviţi şi preoţi”. Montanismul lui 
Tertulian a reprezentat un atac la adresa structurilor 
ecleziastice, inclusiv la adresa preoţiei clericale, în numele 
manifestării Duhului prin noua profeţie, care transcende 
distincţia dintre cler şi laici; totuşi, acelaşi Tertulian, 
în cadrul aceluiaşi tratat montanist, formula principiul 

potrivit căruia, în timp ce toţi credincioşii pot spune împre¬ 
ună cu apostolul în 1 Corinteni 7,40, „Şi socot că şi eu am 
Duhul lui Dumnezeu”, aceasta nu îi transformă pe toţi 
credincioşii în apostoli; prin urmare distincţia dintre cler 
şi laici trebuia încă să fie respectată. 

în cea mai veche formulă de hirotonire care s-a păstrat 
în Tradiţia apostolică a lui Hipolit se rostea rugăciunea 
ca Dumnezeu să pogoare peste episcop puterea Duhului 
Sfînt, pe care a dat-o Hristos apostolilor, şi să-l facă vrednic 
de a mijloci în numele oamenilor şi de a le ierta păcatele. 
Textele liturgice şi canoanele care s-au păstrat ne întăresc 
şi ele impresia unei mari varietăţi de practici şi atribuţii 
în relaţia dintre preot (sau presbiter) şi episcop, care se 
pare că în unele locuri era interşanjabilă, iar în altele nu; 
însă aceste surse sînt şi o mărturie a unei înţelegeri din 
ce în ce mai profunde şi mai larg răspîndite a rolului 
sacramental al preoţiei ca mijlocitoare a harului, a conti¬ 
nuităţii sale cu apostolii şi a funcţiei de garantă a unităţii. 

Unul dintre mijloacele harului asociat cu funcţia eclezi¬ 
astică, deşi nu în mod exclusiv, era cuvîntul lui Dumnezeu. 
„Cuvîntul lui Dumnezeu” era desigur unul dintre cei mai 
importanţi termeni prin care era desemnat Iisus Hristos în 
relaţia lui cu Tatăl; iar cînd „Evanghelia” sau „Scriptura” 
era sinonimă cu „Cuvîntul lui Dumnezeu”, prezenţa lui 
Hristos în acest mijloc al harului era într-un fel iden¬ 
tificată cu prezenţa lui în trup. Traducerea termenului 
Aoyo c, cu sermo, „predică” sau „discurs”, pare să fi fost 
destul de răspîndită în latina primelor veacuri creştine : 
Hristos era predica lui Dumnezeu. Ceea ce însemna că, 
prin prezenţa lui în cuvîntul propovăduit, Hristos, Cuvîntul 
Persoană, a dat învăţătură Bisericii şi puterea de a crede 
şi urma această învăţătură. Cînd Origen vorbea despre 
„cuvîntul dumnezeiesc” care a făgăduit să alunge răul din 
cei care i-au oferit sălaş, el se referea la Hristos ca fiind 
Cuvîntul, dar şi la Scriptură ca fiind cuvîntul şi la propo- 
văduirea cuvîntului. Bătrînuţ care l-a convertit pe Iustin 
la creştinism nutrea în adîncul sufletului o mare dragoste 
pentru prooroci şi pentru ucenicii lui Hristos. Cuvintele 
lui Hristos, spunea el, „au în ele însele o măreţie înspăi- 
mîntătoare şi sînt de ajuns să-i facă de ocară pe cei care se 
abat de la drumul cel drept, în vreme ce partea cea mai 
încîntătoare o primesc cei care le pun în faptă”. 

O versiune aparte a doctrinei cuvîntului ca mijloc al 
harului este ilustrată de concepţia potrivit căreia Scripturile 
îl pot converti pe cititor, chiar dacă nu a primit învăţătura 

creştină în mod nemijlocit. Tertulian susţinea că oricine 
„ascultă” (care în contextul respectiv semnifică „citeşte”) 
Vechiul Testament îl va găsi pe Dumnezeu acolo, iar dacă 
se străduieşte să îl înţeleagă va fi adus la credinţă. Taţian 
mărturisea că în timp ce studia practicile religioase l şi 
ideile filozofice păgîne a dat peste Vechiul Testament, al 
cărui stil literar, viziune profetică, forţă morală şi doctrină 
a providenţei l-au determinat să creadă în el, să respecte 
cuvîntul lui Dumnezeu şi, în felul acesta, să se elibereze 
de sub tirania stăpînilor cosmosului. în mod asemănător, 
Teofil descrie cum, pe cînd era încă necredincios, i-a întîlnit 
pe profeţii Vechiului Testament şi s-a convertit; de aceea, 
el îşi îndemna cititorii să arate respectul cuvenit Scripturilor 
profetice. Întîlnirea providenţială cu prezicerea sau povaţa 
potrivită din Scripturi a devenit un loc comun în literatura 
convertirii: de pildă, ascultarea de către Antonie a pasaje¬ 
lor din Evanghelia după Matei 19,21 şi 6,34; sau citirea 
de către Augustin a fragmentului din Romani 13,13, care 
îi alungă îndoiala şi îi aduce certitudinea absolută; sau 
citirea unui psalm în timpul Liturghiei care îi întăreşte 
credinţa lui Martin din Tours; sau întîmplarea cu Francisc 
din Assisi, care, după ce face semnul crucii deasupra Bibliei, 
o deschide la cele trei pasaje din Evanghelii care erau în 
deplină consonanţă cu starea sa de spirit. Din păcate 
teologia dogmatică nu i-a acordat locul meritat doctrinei 
cuvîntului lui Dumnezeu, predicat, dar şi citit, care a avut 
oimportanţă deosebită în cadrul doctrinei generale a mijloa¬ 
celor harului din secolele al II-lea şi al IlI-lea. 

în această perioadă, doctrina mijloacelor harului se 
referea în primul rînd la Sfintele Taine, deşi expresia 
„Sfinte Taine” avea pe atunci conotaţii mult mai largi. 
Din scrierile lui Tertulian şi Ioan Gură de Aur rezultă ce 
bogăţie de practici şi învăţături creştine acopereau terme¬ 
nul latinesc sacramentum şi cel grecesc puaTijpiov; în 
Noul Testament cuvîntul grecesc nu pare să se refere 
niciodată în mod explicit la „Sfintele Taine”. Nici teologia 
primelor veacuri creştine nu a tratat în detaliu problema 
Sfintelor Taine; doctrina ei sacramentală s-a născut din 
învăţătura şi practica propriu-zisă a Bisericii. Botezul şi 
Euharistia erau văzute ca avînd legătură directă cu pasa¬ 
jele din 1 Corinteni 10,1-4 şi poate cu Ioan 19,34 şi 1 Ioan 5,6, 
însă nu putea exista o doctrină a Sfintelor Taine înainte să 
se fi elaborat doctrinele botezului, Euharistiei, pocăinţei 
şi ale celorlalte Sfinte Taine. Definirea unei doctrine a 
Sfintelor Taine în general şi stabilirea numărului lor la 

potrivit căruia, în timp ce toţi credincioşii pot spune împre¬ 
ună cu apostolul în 1 Corinteni 7,40, „Şi socot că şi eu am 
Duhul lui Dumnezeu”, aceasta nu îi transformă pe toţi 
credincioşii în apostoli; prin urmare distincţia dintre cler 
şi laici trebuia încă să fie respectată. 

în cea mai veche formulă de hirotonire care s-a păstrat 
în Tradiţia apostolică a lui Hipolit se rostea rugăciunea 
ca Dumnezeu să pogoare peste episcop puterea Duhului 
Sfînt, pe care a dat-o Hristos apostolilor, şi să-l facă vrednic 
de a mijloci în numele oamenilor şi de a le ierta păcatele. 
Textele liturgice şi canoanele care s-au păstrat ne întăresc 
şi ele impresia unei mari varietăţi de practici şi atribuţii 
în relaţia dintre preot (sau presbiter) şi episcop, care se 
pare că în unele locuri era interşanjabilă, iar în altele nu ; 
însă aceste surse sînt şi o mărturie a unei înţelegeri din 
ce în ce mai profunde şi mai larg răspîndite a rolului 
sacramental al preoţiei ca mijlocitoare a harului, a conti¬ 
nuităţii sale cu apostolii şi a funcţiei de garantă a unităţii. 

Unul dintre mijloacele harului asociat cu funcţia eclezi¬ 
astică, deşi nu în mod exclusiv, era cuvîntul lui Dumnezeu. 
„Cuvîntul lui Dumnezeu” era desigur unul dintre cei mai 
importanţi termeni prin care era desemnat Iisus Hristos în 
relaţia lui cu Tatăl; iar cînd „Evanghelia” sau „Scriptura” 
era sinonimă cu „Cuvîntul lui Dumnezeu”, prezenţa lui 
Hristos în acest mijloc al harului era într-un fel iden¬ 
tificată cu prezenţa lui în trup. Traducerea termenului 
Aoy oq cu sermo, „predică” sau „discurs”, pare să fi fost 
destul de răspîndită în latina primelor veacuri creştine: 
Hristos era predica lui Dumnezeu. Ceea ce însemna că, 
prin prezenţa lui în cuvîntul propovăduit, Hristos, Cuvîntul 
Persoană, a dat învăţătură Bisericii şi puterea de a crede 
şi urma această învăţătură. Cînd Origen vorbea despre 
„cuvîntul dumnezeiesc” care a făgăduit să alunge răul din 
cei care i-au oferit sălaş, el se referea la Hristos ca fiind 
Cuvîntul, dar şi la Scriptură ca fiind cuvîntul şi la propo- 
văduirea cuvîntului. Bătrînuţ care l-a convertit pe Iustin 
la creştinism nutrea în adîncul sufletului o mare dragoste 
pentru prooroci şi pentru ucenicii lui Hristos. Cuvintele 
lui Hristos, spunea el, „au în ele însele o măreţie înspăi- 
mîntătoare şi sînt de ajuns să-i facă de ocară pe cei care se 
abat de la drumul cel drept, în vreme ce partea cea mai 
încîntătoare o primesc cei care le pun în faptă”. 

O versiune aparte a doctrinei cuvîntului ca mijloc al 
harului este ilustrată de concepţia potrivit căreia Scripturile 
îl pot converti pe cititor, chiar dacă nu a primit învăţătura 

creştină în mod nemijlocit. Tertulian susţinea că oricine 
„ascultă” (care în contextul respectiv semnifică „citeşte”) 
Vechiul Testament îl va găsi pe Dumnezeu acolo, iar dacă 
se străduieşte să îl înţeleagă va fi adus la credinţă. Taţian 
mărturisea că în timp ce studia practicile religioase l şi 
ideile filozofice păgîne a dat peste Vechiul Testament, al 
cărui stil literar, viziune profetică, forţă morală şi doctrină 
a providenţei l-au determinat să creadă în el, să respecte 
cuvîntul lui Dumnezeu şi, în felul acesta, să se elibereze 
de sub tirania stăpînilor cosmosului. în mod asemănător, 
Teofil descrie cum, pe cînd era încă necredincios, i-a întîlnit 
pe profeţii Vechiului Testament şi s-a convertit; de aceea, 
el îşi îndemna cititorii să arate respectul cuvenit Scripturilor 
profetice. Întîlnirea providenţială cu prezicerea sau povaţa 
potrivită din Scripturi a devenit un loc comun în literatura 
convertirii: de pildă, ascultarea de către Antonie a pasaje¬ 
lor din Evanghelia după Matei 19,21 şi 6,34; sau citirea 
de către Augustin a fragmentului din Romani 13,13, care 
îi alungă îndoiala şi îi aduce certitudinea absolută; sau 
citirea unui psalm în timpul Liturghiei care îi întăreşte 
credinţa lui Martin din Tours; sau întîmplarea cu Francisc 
din Assisi, care, după ce face semnul crucii deasupra Bibliei, 
o deschide la cele trei pasaje din Evanghelii care erau în 
deplină consonanţă cu starea sa de spirit. Din păcate 
teologia dogmatică nu i-a acordat locul meritat doctrinei 
cuvîntului lui Dumnezeu, predicat, dar şi citit, care a avut 
o importanţă deosebită în cadrul doctrinei generale a mijloa¬ 
celor harului din secolele al II-lea şi al III-lea. 

în această perioadă, doctrina mijloacelor harului se 
referea în primul rînd la Sfintele Taine, deşi expresia 
„Sfinte Taine” avea pe atunci conotaţii mult mai largi. 
Din scrierile lui Tertulian şi Ioan Gură de Aur rezultă ce 
bogăţie de practici şi învăţături creştine acopereau terme¬ 
nul latinesc sacramentum şi cel grecesc nua-nîpiov; în 
Noul Testament cuvîntul grecesc nu pare să se refere 
niciodată în mod explicit la „Sfintele Taine”. Nici teologia 
primelor veacuri creştine nu a tratat în detaliu problema 
Sfintelor Taine; doctrina ei sacramentală s-a născut din 
învăţătura şi practica propriu-zisă a Bisericii. Botezul şi 
Euharistia erau văzute ca avînd legătură directă cu pasa¬ 
jele din 1 Corinteni 10,1-4 şi poate cu Ioan 19,34 şi 1 Ioan 5,6, 
însă nu putea exista o doctrină a Sfintelor Taine înainte să 
se fi elaborat doctrinele botezului, Euharistiei, pocăinţei 
şi ale celorlalte Sfinte Taine. Definirea unei doctrine a 
Sfintelor Taine în general şi stabilirea numărului lor la 

potrivit căruia, în timp ce toţi credincioşii pot spune împre¬ 
ună cu apostolul în 1 Corinteni 7,40, „Şi socot că şi eu am 
Duhul lui Dumnezeu”, aceasta nu îi transformă pe toţi 
credincioşii în apostoli; prin urmare distincţia dintre cler 
şi laici trebuia încă să fie respectată. 

In cea mai veche formulă de hirotonire care s-a păstrat 
în Tradiţia apostolică a lui Hipolit se rostea rugăciunea 
ca Dumnezeu să pogoare peste episcop puterea Duhului 
Sfînt, pe care a dat-o Hristos apostolilor, şi să-l facă vrednic 
de a mijloci în numele oamenilor şi de a le ierta păcatele. 
Textele liturgice şi canoanele care s-au păstrat ne întăresc 
şi ele impresia unei mari varietăţi de practici şi atribuţii 
în relaţia dintre preot (sau presbiter) şi episcop, care se 
pare că în unele locuri era interşanjabilă, iar în altele nu; 
însă aceste surse sînt şi o mărturie a unei înţelegeri din 
ce în ce mai profunde şi mai larg răspîndite a rolului 
sacramental al preoţiei ca mijlocitoare a harului, a conti¬ 
nuităţii sale cu apostolii şi a funcţiei de garantă a unităţii. 

Unul dintre mijloacele harului asociat cu funcţia eclezi¬ 
astică, deşi nu în mod exclusiv, era cuvîntul lui Dumnezeu. 
„Cuvîntul lui Dumnezeu” era desigur unul dintre cei mai 
importanţi termeni prin care era desemnat Iisus Hristos în 
relaţia lui cu Tatăl; iar cînd „Evanghelia” sau „Scriptura” 
era sinonimă cu „Cuvîntul lui Dumnezeu”, prezenţa lui 
Hristos în acest mijloc al harului era într-un fel iden¬ 
tificată cu prezenţa lui în trup. Traducerea termenului 
Aoyoc; cu sermo, „predică” sau „discurs”, pare să fi fost 
destul de răspîndită în latina primelor veacuri creştine: 
Hristos era predica lui Dumnezeu. Ceea ce însemna că, 
prin prezenţa lui în cuvîntul propovăduit, Hristos, Cuvîntul 
Persoană, a dat învăţătură Bisericii şi puterea de a crede 
şi urma această învăţătură. Cînd Origen vorbea despre 
„cuvîntul dumnezeiesc” care a făgăduit să alunge răul din 
cei care i-au oferit sălaş, el se referea la Hristos ca fiind 
Cuvîntul, dar şi la Scriptură ca fiind cuvîntul şi la propo- 
văduirea cuvîntului. Bătrînuţ care l-a convertit pe Iustin 
la creştinism nutrea în adîncul sufletului o mare dragoste 
pentru prooroci şi pentru ucenicii lui Hristos. Cuvintele 
lui Hristos, spunea el, „au în ele însele o măreţie înspăi- 
mîntătoare şi sînt de ajuns să-i facă de ocară pe cei care se 
abat de la drumul cel drept, în vreme ce partea cea mai 
încîntătoare o primesc cei care le pun în faptă”. 

O versiune aparte a doctrinei cuvîntului ca mijloc al 
harului este ilustrată de concepţia potrivit căreia Scripturile 
îl pot converti pe cititor, chiar dacă nu a primit învăţătura 

creştină în mod nemijlocit. Tertulian susţinea că oricine 
„ascultă” (care în contextul respectiv semnifică „citeşte”) 
Vechiul Testament îl va găsi pe Dumnezeu acolo, iar dacă 
se străduieşte să îl înţeleagă va fi adus la credinţă. Taţian 
mărturisea că în timp ce studia practicile religioase l şi 
ideile filozofice păgîne a dat peste Vechiul Testament, al 
cărui stil literar, viziune profetică, forţă morală şi doctrină 
a providenţei l-au determinat să creadă în el, să respecte 
cuvîntul lui Dumnezeu şi, în felul acesta, să se elibereze 
de sub tirania stăpînilor cosmosului. în mod asemănător, 
Teofil descrie cum, pe cînd era încă necredincios, i-a întîlnit 
pe profeţii Vechiului Testament şi s-a convertit; de aceea, 
el îşi îndemna cititorii să arate respectul cuvenit Scripturilor 
profetice. Întîlnirea providenţială cu prezicerea sau povaţa 
potrivită din Scripturi a devenit un loc comun în literatura 
convertirii: de pildă, ascultarea de către Antonie a pasaje¬ 
lor din Evanghelia după Matei 19,21 şi 6,34; sau citirea 
de către Augustin a fragmentului din Romani 13,13, care 
îi alungă îndoiala şi îi aduce certitudinea absolută; sau 
citirea unui psalm în timpul Liturghiei care îi întăreşte 
credinţa lui Martin din Tours; sau întîmplarea cu Francisc 
din Assisi, care, după ce face semnul crucii deasupra Bibliei, 
o deschide la cele trei pasaje din Evanghelii care erau în 
deplină consonanţă cu starea sa de spirit. Din păcate 
teologia dogmatică nu i-a acordat locul meritat doctrinei 
cuvîntului lui Dumnezeu, predicat, dar şi citit, care a avut 
o importanţă deosebită în cadrul doctrinei generale a mijloa¬ 
celor harului din secolele al II-lea şi al III-lea. 

în această perioadă, doctrina mijloacelor harului se 
referea în primul rînd la Sfintele Taine, deşi expresia 
„Sfinte Taine” avea pe atunci conotaţii mult mai largi. 
Din scrierile lui Tertulian şi Ioan Gură de Aur rezultă ce 
bogăţie de practici şi învăţături creştine acopereau terme¬ 
nul latinesc sacramentum şi cel grecesc pucrnipiov; în 
Noul Testament cuvîntul grecesc nu pare să se refere 
niciodată în mod explicit la „Sfintele Taine”. Nici teologia 
primelor veacuri creştine nu a tratat în detaliu problema 
Sfintelor Taine; doctrina ei sacramentală s-a născut din 
învăţătura şi practica propriu-zisă a Bisericii. Botezul şi 
Euharistia erau văzute ca avînd legătură directă cu pasa¬ 
jele din 1 Corinteni 10,1-4 şi poate cu Ioan 19,34 şi 1 Ioan 5,6, 
însă nu putea exista o doctrină a Sfintelor Taine înainte să 
se fi elaborat doctrinele botezului, Euharistiei, pocăinţei 
şi ale celorlalte Sfinte Taine. Definirea unei doctrine a 
Sfintelor Taine în general şi stabilirea numărului lor la 

şapte au avut loc de-abia la începuturile teologiei scolastice 
în Apus şi se pare că au fost adoptate de tradiţia răsă¬ 
riteană pe baza dezvoltării lor apusene. 

Deşi referiri la doctrina botezului se regăsesc în întreaga 
literatură creştină a secolelor al II-lea şi al IlI-lea, un 
singur tratat care s-a păstrat din acea perioadă este dedi¬ 
cat în exclusivitate acestui subiect, şi anume tratatul lui 
Tertulian. Cea mai concisă afirmaţie a sa cu privire la 
doctrina botezului a facut-o de fapt nu în acest tratat 
despre botez, ci într-o polemică. împotriva lui Marcion. 
(Dintr-o atitudine polemică similară s-a născut şi teza 
lui Irineu care a condus la elaborarea doctrinei Bisericii 
asupra Euharistiei.) Combătînd dualismul lui Marcion 
dintre Creator şi Mîntuitor, Tertulian susţinea că nici 
unul dintre cele patru daruri principale ale botezului nu 
putea fi asigurat dacă ar exista acel dualism. Cele patru 
daruri erau : lăsarea păcatelor, eliberarea din robia morţii, 
înnoirea şi darul Duhului Sfînt. Toate acestea ar fi fost 
viciate dacă ipoteza lui Marcion ar fi fost adevărată. Este 
demn de notat faptul că Tertulian, indiferent de ce convin¬ 
geri montaniste nutrea la acea dată, rezuma doctrina 
Bisericii veacului său - ca şi a veacului precedent şi a 
veacurilor următoare. Ar fi greu să găsim în scrierile 
celorlalţi autori creştini o altă enumerare mai concisă a 
darurilor botezului decît cea a lui Tertulian, însă cei care 
au vorbit despre botez au pomenit şi ei unul sau mai 
multe dintre aceste daruri. 

Botezul aduce lăsarea păcatelor; doctrina botezului a 
fost de fapt rezultatul numeroaselor referiri la iertarea 
păcatelor din literatura acelor secole. Domnul le-a poruncit 
apostolilor, aşa cum spune evanghelistul Matei, 28,19-20, 
reluat de Ciprian, să boteze toate neamurile în numele 
Tatălui şi al Fiului şi al Sfîntului Duh pentru ca prin botez 
să li se ierte lor păcatele trecute. Hipolit îi descrie pe cei 
care, prin credinţa în cuvîntul adevărului, s-au curăţat 
de murdăria păcatelor, ca fiind cei care vor primi Duhul 
Sfînt. în concepţia lui Irineu, vindecarea leprosului Naiman 
relatată în 4 Regi, 5, a fost un fel de botez ; căci „noi 
leproşi fiind prin păcat, sîntem curăţiţi prin apa sfîntă şi 
prin invocarea Domnului, iar din vechile greşeli sîntem 
reînnoiţi spiritual, devenind asemenea pruncilor”. Botezul 
lui Ioan Botezătorul a fost unul „al pocăinţei întru iertarea 
păcatelor”; însă aceasta însemna, potrivit lui Tertulian, 
că Ioan a vestit o iertare care urma să vină, în vreme ce în 
Hristos şi prin botezul pe care l-a instituit El se confereau 

în fapt iertarea şi sfinţirea. A fi botezat pentru (ad litteram , 
întru) iertarea păcatelor însemna, potrivit lui Clement 
din Alexandria, o lepădare a modului de viaţă păgîn şi o 
înlocuire a păcatului cu credinţa; aceasta era ceea ce facea 
ca păcatul săvîrşit după botez să fie considerat atît de 
grav, iar o a „doua pocăinţă” să fie privită drept un privi¬ 
legiu care nu putea fi tratat cu uşurinţă. 

Clement vedea o legătură strînsă între iertarea păca¬ 
telor prin botez şi „eliberarea din robia morţii”, care era 
probabil cel mai răspîndit termen ce desemna mîntuirea 
prin Hristos. Înfaţişînd botezul creştinilor ca pe o imitare 
a „modelului” (uTToypacprj) botezului lui Hristos, el îi enumera 
efectele: „Atunci cînd sîntem botezaţi, sîntem luminaţi; 
luminaţi fiind, devenim fii; devenind fii, ne desăvîrşim; 
desăvîrşindu-ne, dobîndim veşnicia. «Eu am zis: dumnezei 
sînteţi şi toţi fii ai Celui Preaînalt.» Această lucrare este 
numită darul harului, luminare, desăvîrşire şi spălare: 
spălarea păcatelor noastre, harul prin care ne sînt iertate 
greşelile şi luminarea prin care zărim lumina sfîntă a 
mîntuirii, adică îl vedem desluşit pe Dumnezeu”. Lumi¬ 
narea ca eliberare din întuneric era o metaforă frecventă 
pentru această eliberare din lanţurile morţii prin botez, 
aşa cum sugerează două pasaje din Epistola către Evrei, 
6,4 şi 10,32. Cînd Iustin explica semnificaţia metaforei în 
sensul luminării în înţelegere a celor care se botezau, 
aceasta pare să fi reprezentat o reducere apologetică a 
semnificaţiei pe care o dădea luminării învăţătura Bisericii; 
căci, în alte contexte, termenul era folosit în sensul pe 
care i-1 dădea Clement, adică sinonim cu mîntuirea. O altă 
metaforă pentru această mîntuire era „pecetea”, în sensul 
în care vorbea Herma despre apa botezului ca despre o 
pecete prin care cei care urmau să fie mîntuiţi urcau din 
moartea vieţii lor trecute spre adevărata viaţă; chiar şi 
coborîrea în iad era interpretată în sensul că apostolii 
coborîseră pe tărîmul morţilor ca să le propovăduiască 
această pecete a botezului care îi va elibera din lanţurile 
morţii. 

O dată cu eliberarea de sub robia morţii, creştinii au 
primit o nouă viaţă. Expresia „baia naşterii celei de a 
doua” din Epistola către Tit 3,5 era sinonimă'cu „botezul 
naşterii celei de a doua”. împletind pasajul din Epistola 
către Tit şi fragmentul despre creaţie din Geneză, Metodiu 
de Olimp a dezvoltat ideea că Biserica, printr-o comuniune 
cu Logosul, a dat naştere credincioşilor prin înnoirea pri¬ 
mită la botez; „cei luminaţi primesc [de la Duhul Sfînt] şi 

prin [el] sînt cu adevărat născuţi întru veşnicie”. Fiind pe 
deplin conştient de faptul că riturile baptismale păgîne 
aveau ca scop „purificarea şi scutirea de pedeapsă”, 
Tertulian punea aceste rituri în antiteză cu botezul creştin, 
care nimicea cu adevărat moartea prin spălarea păcatelor. 
Practica botezului copiilor a contribuit la elaborarea de 
către Ciprian a unei doctrine mai clare a păcatului origi¬ 
nar. Argumentaţia lui avea la bază ideea potrivit căreia 
prin botez omul dobîndeşte har şi iertarea păcatelor; căci 
„Fiul Omului n-a venit ca să piardă sufletele oamenilor, ci 
ca să le mîntuiască”. De aceea, Origen putea să considere 
renaşterea şi înnoirea vieţii ca urmare a „băii naşterii 
celei de a doua” drept o dovadă a puterii transformatoare 
a Evangheliei şi a superiorităţii ei faţă de filozofia păgînă. 

Dar totuşi se pare că, potrivit lui Origen, cît şi potrivit 
doctrinei Bisericii în general, darul cel mai evident al 
botezului era darul Duhului Sfînt. Aşa cum reiese din 
afirmaţiile lui Origen, doctrina botezului era adesea pri¬ 
vită în strînsă legătură cu doctrina Duhului Sfînt ca dar 
al botezului; şi, de vreme ce aceasta se întîmpla cu mult 
înainte de elaborarea doctrinei Duhului Sfînt, tendinţa 
de a vorbi despre Sfîntul Duh în termeni mai puţin „per¬ 
sonali” ar fi putut să fi întîrziat dezvoltarea unei forme 
complete a doctrinei Treimii. Pe de altă parte, o încadrare 
timpurie a doctrinei Sfîntului Duh în doctrina Treimii ar 
fi putut afecta dezvoltarea doctrinei botezului, dar, în 
realitate, aceasta s-a întîmplat prea tîrziu ca să mai aibă 
vreo importanţă reală. Asocierea botezului lui Hristos cu 
darul Sfîntului Duh i-a fost atribuită lui Ioan Botezătorul 
în toate cele patru Evanghelii şi apare şi în Faptele 
Apostolilor, devenind încă de timpuriu un element funda¬ 
mental în învăţătura creştină. Atunci cînd Ignatie vorbea 
despre „apa grăitoare” este posibil ca el să fi pus în anti¬ 
teză darul Duhului Sfînt primit prin apa botezului creştin 
cu făgăduinţa primirii Duhului în alte ritualuri de puri¬ 
ficare; paralela dintre botez şi Sfîntul Duh apare şi în 
alte lucrări ale sale. Legătura dintre Duhul Sfînt şi botez 
este aspectul doctrinar cel mai semnificativ al tratatului 
lui Tertulian Despre botez, în care pasajul despre coborîrea 
îngerului peste scăldătoare îi oferă o bună ocazie pentru 
descrierea spălării păcatelor prin botez, urmată de mir- 
ungere şi de punerea mîinilor, prin care (mai mult decît 
prin botezul însuşi) este primit Duhul Sfînt. Mărturia 
liturgică din Tradiţia apostolică a lui Hipolit despre pri¬ 
mirea Duhului Sfînt de către cei botezaţi se pierde în 

ţesătura textului şi oferă un răspuns cit se poate de echivoc 
la întrebarea dacă botezul însuşi sau o altă parte a ritua¬ 
lului îi conferă celui botezat Duhul Sfînt. Deşi răspunsul 
la această întrebare nu poate fi găsit nici în învăţătura 
proprie a lui Hipolit, este totuşi clar faptul că el făcea o 
legătură între „baia naşterii celei de-a doua” din Tit 3,5 şi 
suflarea Duhului Sfînt, considerînd darul Duhului Sfînt 
ca fiind dependent faţă de „spălarea” adusă prin botez. 
Oricare ar fi fost momentul precis al venirii Sfîntului Duh, 
Ciprian exprima o doctrină a întregii Biserici atunci cînd 
scria că „apa singură nu poate să îl spele de păcate şi să îl 
sfinţească pe om dacă nu are şi Duhul Sfînt. De aceea, ei 
[adversarii lui în problema rebotezării ereticilor] trebuie 
să fie siguri de prezenţa Duhului Sfînt acolo unde spun că 
este botez ; altfel, nu este botez acolo unde nu este Duhul 
Sfînt, căci nu poate exista botez fără Duhul Sfînt”. Din 
felul în care rezuma Tertulian aceste patru daruri rezultă 
foarte clar că „la sfîrşitul secolului al II-lea, dacă nu cumva 
cincizeci de ani mai devreme, doctrina botezului (chiar şi 
fără ajutorul polemicilor) era atît de bine dezvoltată încît 
nu i s-a mai putut adăuga nimic semnificativ de-a lungul 
veacurilor următoare pînă în timpurile noastre”. 

Nu acelaşi lucru se poate însă spune şi despre doc¬ 
trina prezenţei reale a trupului şi sîngelui lui Hristos în 
Euharistie, care a devenit subiect de controversă abia în 
secolul al IX-lea. Formularea definitivă şi clară a chestiu¬ 
nilor doctrinare privind Euharistia a trebuit să aştepte 
această controversă şi altele oare au urmat. Ceea ce nu 
înseamnă totuşi că Biserica nu avea încă o doctrină a 
Euharistiei, ci că formulările ei doctrinare nu trebuie 
căutate în tratatele dogmatice şi polemice închinate teolo¬ 
giei sacramentale. Şi mai înseamnă, de asemenea, că efortul 
de a cerceta lucrările Părinţilor din secolele al II-lea şi 
al III-lea pentru a afla părerea lor despre controversele 
din secolele al IX-lea sau al XVI-lea este imatur şi mai 
ales lipsit de sens. 

Poate că cea mai bună ilustrare a acestei inutilităţi 
este controversa care s-a *născut în secolul al XVI-lea pe 
marginea învăţăturii euharistice a lui Irineu, mai ales pe 
marginea unui anumit pasaj. Întrucît reuneşte temele 
fundamentale ale doctrinei euharistice, acest pasaj ar 
putea avea aceeaşi funcţie în discuţia despre Euharistie 
pe care a avut-o pasajul din Tertulian în discuţia noastră 
despre doctrina botezului. Combătînd, asemenea lui 

Tertulian, concepţia dualistă cu privire la creaţie, Irineu 
oferea ca argumente împotriva ideilor gnostice practica 
Sfintelor Taine şi învăţătura Bisericii; Hristos binecuvîn- 
tase pîinea care aparţinea creaţiei şi rostise: „Acesta este 
trupul meu”. Biserica primise această tradiţie a aducerii 
de prinoase lui Dumnezeu de la apostoli şi o răspîndise în 
întreaga lume: „îi aducem lui Dumnezeu prinoase care 
sînt dintru ale sale, mărturisind şi propovăduind cu tărie 
comuniunea dintre trup şi suflet. Căci, aşa cum pîinea 
făcută din roadele pămîntului, după ce a primit bine- 
cuvîntarea lui Dumnezeu, nu mai este pîine obişnuită, ci 
Euharistie, care are două firi, una pămîntească şi una 
cerească, tot aşa şi trupurile noastre, atunci cînd primesc 
Euharistia, nu mai sînt supuse stricăciunii, ci au nădejdea 
învierii întru [viaţa] veşnică”. în lumina controversei pe 
marginea acestor cuvinte, ar părea exagerat să spunem 
că „nimic nu este mai limpede decît ceea ce afirmă Părinţii 
despre acest lucru”. 

Totuşi, din mărturiile care ni s-au păstrat, reiese limpede 
faptul că nici un Părinte ortodox din secolul al II-lea sau 
al III-lea nu a declarat că prezenţa trupului şi a sîngelui 
lui Hristos în Euharistie ar fi pur simbolică (deşi Clement 
şi Origen au fost foarte aproape) şi nici nu a menţionat o 
transformare de substanţă prin care se realizează această 
prezenţă (deşi Ignatie şi Iustin au fost foarte aproape). 
Doctrina prezenţei reale s-a manifestat în limita acestor 
extreme neatinse. Esenţial pentru această doctrină era 
pomenirea (dvdpvnaiq) liturgică a lui Hristos. Aceasta era, 
potrivit lui Iustin Martirul, o „pomenire a întrupării [lui 
Hristos] pentru cei care cred în el” şi a „patimilor pe care 
le-a cunoscut” pentru a-i mîntui pe oameni de păcat şi a-i 
dezrobi de sub puterea răului. însă în actul pomenirii, 
creştinii acelor veacuri credeau că însuşi Hristos este 
prezent în mijlocul lor, nu numai în timpul Euharistiei, ci 
şi în afara ei, fapt afirmat pe baza unor făgăduinţe precum 
cea din Matei 18,20, pe care Clement din Alexandria o 
asocia căsătoriei, sau cea din Matei 28,20, pe care Origen 
o cita pentru a-i dovedi lui Celsus că prezenţa lui Dumnezeu 
şi a lui Hristos nu este una spaţială. Totuşi, slăvirea lui 
Hristos în actul Euharistiei prin cuvintele şi gesturile litur¬ 
gice ne face să credem că aceasta era o prezenţă specială, 
care nu se deosebea de prezenţa lui în Biserică şi nici nu 
era pur ilustrativă. în scrierile unora dintre primii autori 
creştini această idee era exprimată într-un limbaj foarte 
realist. Ignatie numea Euharistia „trupul Mîntuitorului 

nostru Iisus Hristos, care a pătimit pentru păcatele noastre”, 
afirmînd realitatea prezenţei lui Hristos în Euharistie şi 
combătîndu-i astfel pe docetişti care considerau trupul 
lui Hristos drept o fantasmă, atît în întrupare, cît şi în 
Euharistie; Ignatie îmbina realismul doctrinei euharistice 
cu o semnificaţie simbolică atunci cînd echivala „pîinea lui 
Dumnezeu” cu „trupul lui Iisus Hristos” şi mergea mai 
departe punînd semnul egalităţii între „sîngele lui” şi „iubi¬ 
rea nestricăcioasă”. Tertulian vorbea despre pîinea 
Euharistiei ca despre un „simbol” al trupului lui Hristos, 
însă şi el învăţa că în Euharistie trupul celui care se 
împărtăşeşte se hrăneşte cu trupul şi sîngele lui Hristos. 
Teologii nu aveau conceptele potrivite pentru formularea 
unei doctrine a prezenţei reale care făcea parte în mod 
evident din învăţătura de credinţă a Bisericii, dar nu era 
încă explicit propovăduită sau mărturisită în crezuri. 

Totuşi, aşa cum reiese din sintagma folosită de Irineu 
pentru desemnarea Euharistiei, şi anume „nu pîine obiş¬ 
nuită”, această doctrină a prezenţei reale care făcea parte 
din învăţătura de credinţă a Bisericii şi era afirmată prin 
intermediul Liturghiei se lega în mod intrinsec de ideea 
jertfei euharistice. Multe dintre pasajele pe care le-am 
amintit deja cu privire la pomenire şi la prezenţa reală 
vorbeau şi despre jertfă, ca de pildă cîteva pasaje ambigue 
din scrierile lui Iustin în care jertfa iudaică este pusă în 
antiteză cu jertfă din „pomenirea făcută prin hrana solidă 
şi lichidă” în cadrul Euharistiei creştine. Una dintre cele 
mai ample şi clare interpretări ale Euharistiei în sensul 
de jertfă din teologia anteniceeană îi aparţine lui Ciprian, 
el fiind de altfel şi unul dintre primii Părinţi care au 
interpretat preoţia creştină în sens sacerdotal. în cursul 
unei dezbateri pe teme liturgice, Ciprian a mărturisit: 
„Dacă Iisus Hristos, Domnul şi Dumnezeul nostru, este El 
însuşi arhiereul lui Dumnezeu-Tatăl, dîndu-se pe sine 
jertfă Tatălui şi poruncind ca aceasta să se facă şi spre 
pomenirea lui, atunci preotul care împlineşte întocmai 
ceea ce a făcut Hristos este cu adevărat în slujba lui 
Hristos; şi el îi aduce în Biserică o jertfă adevărată şi 
desăvîrşită lui Dumnezeu-Tatăl atunci cînd o aduce aşa 
cum a adus-o însuşi Hristos”. Această mărturisire se baza 
pe credinţa că „patima Domnului este jertfa pe care o 
aducem noi”. Jertfă lui Hristos pe cruce a fost una totală ; 
jertfă euharistică nu adaugă nimic la aceasta şi nici nu 
o „repetă”, ca şi cînd ar fi existat mai multe jertfe. Dar 
aşa cum preotul Melchisedec „a prefigurat taina jertfei 

Domnului”, tot astfel şi jertfa euharistică a Bisericii se 
împlineşte „spre pomenirea” jertfei din Vinerea Patimilor 
şi „spre slava unei sfinţiri îndreptăţite”. Şi în alte discuţii 
pe teme liturgice Ciprian afirma cu tărie că Jertfă” este 
un termen potrivit pentru Euharistie; însă mai preciza că 
.jertfa duhului umilit” este „şi ea o jertfă bineplăcută lui 
Dumnezeu”. 

O altă temă importantă a doctrinei euharistice era 
credinţa că participarea la Cina Domnului îl va pregăti pe 
cel care se împărtăşeşte pentru viaţa veşnică. Poate cea 
mai cunoscută afirmaţie în acest sens îi aparţine lui Ignatie 
care compara pîinea Euharistiei cu „doctoria nemuririi, 
leacul împotriva morţii şi viaţa veşnică în Iisus Hristos”. 
Controversatele cuvinte ale lui Iustin despre „prefacerea” 
(pETapoArj) care are loc în timpul Euharistiei se referă fie 
la preschimbarea Darurilor prin sfinţirea lor, fie la trans¬ 
formarea trupească a creştinului prin primirea darului 
nemuririi, fie la amîndouă. Irineu chiar făcea o paralelă 
între aceste două transformări cînd spunea că trupurile 
celor care primesc împărtăşania nu mai sînt supuse stri¬ 
căciunii, întocmai cum pîinea sfinţită nu mai este una 
obişnuită. Pe de altă parte, nu este chiar de la sine înţeles 
dacă toate ecourile acestei teme se referă în mod explicit 
la Euharistie. Cînd Clement din Alexandria numeşte „docto¬ 
ria nemuririi” „magnifică”, nu pare să existe vreo conotaţie 
euharistică în cuvintele lui. Iar cînd Origen numeşte „pîinea 
cea spre fiinţă” (6 âproq 6 smouaioq) din Rugăciunea 
Domnească „acea [pîine] care este cu adevărat potrivită 
cu firea raţională, fiind asemenea înseşi substanţei sale, 
aducînd sufletului sănătate, plinătate şi putere şi dînd 
celui care mănîncă din ea un strop din propria ei nemu¬ 
rire”, nu este tocmai clar dacă descrie efectele împărtăşirii 
din pîinea euharistică. Ceea ce adaugă el, şi anume că 
„Logosul lui Dumnezeu este nemuritor”, ar putea ajuta la 
explicarea legăturii pe care o vedea între nemurire şi 
„pîinea cea spre fiinţă” precum şi la înţelegerea acelor 
scrieri despre jertfă ale unor autori precum Iustin, căci în 
ultimă instanţă ambele teme îşi aveau sursa în învăţătura 
potrivit căreia Hristos Logosul este adevărata jertfă şi 
adevăratul dar al nemuririi. 

în plus, ambele teme par să izvorască din învăţătura 
Bisericii şi din practica ei liturgică. Din mărturiile litur¬ 
gice reiese faptul că Euharistia era înţeleasă ca o jertfă, a 
cărei relaţie cu jertfele din Vechiul Testament era cea 
dintre arhetip şi tip şi a cărei relaţie cu jertfă de pe cruce 

era una de „reprezentare”, întocmai cum pîinea Euharistiei 
Ten Marc. 1.14.3 (ccsl „reprezenta” trupul lui Hristos. Se pare, de asemenea, că 
1:455> spiritualizarea realităţii materiale din concepţia teologică 

a lui Clement din Alexandria şi Origen a mers cit se poate 
de departe fără a se apropia totuşi de erezia gnostică; de 
aceea, făptui că ei foloseau noţiuni euharistice golindu-le 
însă de conţinutul lor euharistie, precum „doctoria nemu¬ 
ririi” şi „pîinea care conferă nemurirea” pare să sugereze 
cit de importante erau aceste noţiuni în doctrina expri¬ 
mată prin cultul Bisericii. Ei spiritualizau o reprezentare 
puternic înrădăcinată a semnificaţiei Cinei Domnului. 
Această reprezentare, pe care o putem reconstitui din 
scrierile vremii, este cu mult mai importantă pentru 
dezvoltarea doctrinei Bisericii decît spiritualizarea care a 
derivat din ea. A fost nevoie de un mare rafinament 
teologic pentru ca reprezentarea să se cristalizeze intr-o 
teologie euharistică; iar mai presus de orice, doctrina 
persoanei lui Hristos a trebuit să fie clarificată înainte de 
elaborarea unor concepte care să poarte amprenta 
învăţăturii euharistice. însă chiar şi în lipsa unor atare 
concepte care să se ridice la înălţimea acestei învăţături, 
Biserica a continuat să slujească şi să creadă, să propovă¬ 
duiască şi să experimenteze cu ajutorul metaforelor, să-şi 
mărturisească şi să-şi apere credinţa. în doctrină şi în 
Liturghie, Biserica îl pomenea pe Unul Hristos care era 
prezent în slujirea ei, iar în experienţa ei colectivă era 
unită întru această jertfă prin care se împlinea făgăduinţa 
vieţii veşnice. 

Din mai multe puncte de vedere este nepotrivit să 
vorbim despre alte „Taine” ale învăţăturii Bisericii ante- 
niceene, cu excepţia pocăinţei, a cărei dezvoltare de-a lungul 
acestor veacuri am prezentat-o pe scurt cu ocazia discuţiei 
Vezi aupra, pp. 173-175 noastre despre atributul sfinţeniei în doctrina Bisericii, şi 

poate şi în cazul poruncilor sfinte, a căror indispensa- 
bilitate ca o condiţie necesară pentru săvîrşirea cuvenită 
a Euharistiei a conferit sfintelor porunci im statut sacra¬ 
mental. De-abia după conflictul dintre Augustin şi dona- 
vezi infm, pp. 316-321 tişti teologia apuseană a putut să înceapă elaborarea unei 

teorii complete despre natura şi numărul Sfintelor Taine, 
iar această teorie nu s-a manifestat mai devreme de Evul 
Mediu. însă dezvoltarea doctrinală din primele veacuri 
creştine a avut menirea de a clarifica funcţia Bisericii ca 
mijloc al harului; această clarificare era o condiţie absolut 
necesară pentru orice încercare de înţelegere a cuvîntului 
lui Dumnezeu şi a Sfintelor Taine. 

Punctul culminant al dezvoltării doctrinei Bisericii primelor 
veacuri creştine l-a constituit dogma Treimii. Prin această 
dogmă Biserica a confirmat monoteismul, care se aflase 
la originea disputelor cu iudaismul, şi s-a împăcat cu 
conceptul de Logos, pe marginea căruia purtase polemici 
cu păgînismul. Legătura dintre creaţie şi mîntuire, pe 
care Biserica o apărase în faţa lui Marcion şi a altor 
gnostici, a fost ridicată la rang de crez în afirmarea rela¬ 
ţiei dintre Tatăl şi Fiul; iar doctrina Duhului Sfînt, al 
cărei caracter ambiguu fusese accentuat de conflictul cu 
montanismul, a fost inclusă în mărturisirea de credinţă. 
Doctrina afirmată şi propovăduită de Biserică în secolele 
al II-lea şi al IlI-lea a condus şi ea la cristalizarea dogmei 
Treimii, căci prin această dogmă creştinismul trăgea o linie 
de demarcaţie între el şi credinţa păgînă în forţele 
supranaturale şi îşi reafirma caracterul de religie a mîn- 
tuirii. 

O asemenea afirmare a modului cum dogma Treimii, 
formulată de Conciliul de la Niceea, se raporta la secolele 
anterioare ar putea totuşi să dea falsa impresie a 
parcurgerii unui drum fără piedici, ceea ce este departe 
de adevăr, căci permanentele reformulări ale dogmei au 
fost impuse de cea mai aprinsă polemică doctrinară pe 
care o cunoscuse Biserica pînă în acel moment. Problema 
centrală din cadrul acestei dispute poate fi rezumată în 
felul următor: „Este divinitatea care a venit pe pămînt şi 
l-a împăcat pe om cu Dumnezeu întocmai ca divinitatea 
supremă care conduce cerul şi pămîntul, sau este doar 
un semizeu?” Controversa iscată de această dilemă s-a 
prelungit de-a lungul celei mai mari părţi a veacului 
al IV-lea. Cel care a marcat profund istoria acestei con¬ 
troverse a fost Atanasie, devenit episcop de Alexandria şi 
apologet al ortodoxiei în 328, la trei ani după Conciliul de 
la Niceea, şi stins din viaţă în 373, cu doar opt ani înainte 
de Conciliul de la Constantinopol. In loc să urmărim 

evoluţia controversei într-o strictă ordine cronologică, ne 
vom concentra atenţia în primul rînd asupra disputelor de 
ordin doctrinar, asupra atitudinilor divergente şi mărtu¬ 
risirilor de credinţă, şi mai puţin asupra factorilor din 
afara sferei teologice care în repetate rînduri au fost pe 
punctul de a influenţa în mod hotărîtor rezolvarea con¬ 
troversei, dar care au fost contracaraţi de alte forţe. Doc¬ 
trina a părut adesea a fî victima - sau produsul - politicii 
duse de Biserică sau a conflictelor dintre personalităţi. 
Concentrîndu-ne atenţia asupra dezvoltării doctrinei 
Treimii în sens strict teologic nu diminuăm importanţa 
acestor factori, ci doar îi lăsăm în seama cercetării 
istorice. 


Firea divină a lui Hristos 


2 Clem. 1.1-2 (Bihlmeyer 71) 


M. Polyc. 17.2-3 (Bihlmeyer 
129-130) 


Plin. Ep. 10.96.7 


ICor. 16,22 


Nov. 7Vin. 13.17 (Weyer 98) 


în multitudinea de metafore prin care exprimau sensul 
mîntuirii, toţi creştinii împărtăşeau convingerea că mîntui- 
rea este lucrarea unei fiinţe cu nimic mai prejos decît 
Făcătorul cerului şi al pămîntului. în mulţimea reacţiilor 
faţă de sistemele gnostice, creştinii erau siguri de făptui 
că Mîntuitorul nu aparţine unei ordini inferioare a reali¬ 
tăţii divine, ci este Dumnezeu însuşi. Cea mai veche pre¬ 
dică păstrată a Bisericii creştine după Noul Testament 
începea cu următoarele cuvinte: „Fraţilor, se cuvine să ne 
gîndim la Iisus Hristos ca la Dumnezeu, ca la judecătorul 
viilor şi morţilor. Şi nu ar trebui să ne micşorăm mîntuirea; 
căci dacă îl privim ca fiind mai puţin decît este cu adevă¬ 
rat, aceasta înseamnă că ne şi aşteptăm să primim mai 
puţin”. Cea mai veche mărturie păstrată a morţii unui 
martir creştin cuprindea afirmaţia: „Nu este cu putinţă să 
ne lepădăm de Hristos... sau să ne închinăm altuia. Căci 
pe el, Fiul lui Dumnezeu, îl preaslăvim, dar pe martiri 
...îi preţuim”. Cea mai veche relatare păgînă referitoare 
la Biserică îi descria pe creştini adunîndu-se înainte de 
răsăritul soarelui şi „înălţînd im imn de slavă lui Hristos 
ca [unui] zeu”. Cea mai veche rugăciune liturgică păstrată 
a Bisericii era adresată lui Hristos: „Domnul vine!”. Era un 
mesaj cît se poate de limpede cu privire la ceea ce credea 
şi propovăduia Biserica, şi anume că „Dumnezeu” este un 
nume potrivit pentru Iisus Hristob. Dar înainte ca această 
credinţă şi această propovăduire să se cristalizeze în doc¬ 
trina Treimii şi în dogma legată de persoana lui Hristos, a 
fost nevoie de secole întregi de dezbateri şi controverse, 

2 Clem. 1.2 (Bihlmeyer 71); 
M. Polyc. 17.2 (Bihlmeyer 129) 

Vezi supra, pp. 90-97; 

pp. 100-101 


Or. Cela. 2.16 (GCS 2: 145) 
Or. Cela. 1.69-70 (GCS 2 :124) 


Terţ. Marc. 5.14.1 (CCSL 
1:705) 

Irin. Haer. 1.23.3 (Harvey 
1.193) 

Irin. Haer. 1.7.2. (Harvey 1.61) 


a pud. Ign. 7 Yall. 10 
(Bihlmeyer 95) 


Vezi 8upra, p. 69 


Ign. 7 Yall. 9 (Bihlmeyer 95) 


impunîndu-se şi necesitatea definirii relaţiei dintre această 
dogmă şi restul doctrinei creştine. 

Cel pe care Biserica îl numea Dumnezeu era totodată 
şi cel a cărui suferinţă şi moarte pe cruce erau subiecte 
ale mărturiei Bisericii, după cum o dovedeşte contextul 
cîtorva pasaje. Credinţa în suferinţa îndurată de Hristos 
a iscat primele controverse doctrinare în sînul Bisericii. 
Pledînd în numele adversarilor păgîni ai Evangheliei, 
Celsus a atacat această credinţă susţinînd că „un zeu nu 
putea să se nască în trup... [şi să] mănînce”. Citînd 
cuvintele din Epistola către Romani 8,3 „asemănarea 
trupului păcatului”, adepţii lui Marcion au protestat 
împotriva reprezentării lui Hristos ca om cu trup marcat 
de suferinţă; gnosticismul simonian susţinea că Simon 
„părea că suferă în Iudeea cînd de fapt el nu a suferit 
cîtuşi de puţin”; pentru Ptolemeu, Mîntuitorul „a rămas 
impasibil” ; iar evangheliile gnostice încercau să facă o 
distincţie clară între persoana Mîntuitorului şi durerea şi 
suferinţele descrise în evangheliile canonice. însă princi¬ 
piul istoric potrivit căruia între ortodoxie şi erezie nu 
trebuia trasă o linie de demarcaţie foarte precisă şi în 
mod prematur este demonstrat de realitatea care deve¬ 
nise evidentă, şi anume aceea că docetismul nu se limita 
la sfera gnosticilor şi a ereticilor, ci era suficient de răs- 
pîndit şi în sînul Bisericii dacă ţinem cont de avertis¬ 
mentele repetate ale primilor apologeţi creştini. Deşi teza 
susţinută de gnostici cu privire la „suferinţa închipuită” 
a Mîntuitorului a fost imediat catalogată drept eretică, 
exemplul lui Clement din Alexandria demonstrează că 
tendinţele docetice, chiar şi cele din rîndul credincioşilor 
ortodocşi, trebuie să fie văzute ca o modalitate de a-1 
„considera pe Iisus Hristos ca fiind Dumnezeu”. Faptul că 
această modalitate înclina prea mult balanţa în favoarea 
docetismului a fost recunoscut mai ales de Ignatie. El 
insista asupra ideii că Hristos „s-a născut cu adevărat, a 
mîncat şi a băut, a fost cu adevărat persecutat de Ponţiu 
Pilat, a fost cu adevărat răstignit, a murit... şi a înviat din 
morţi”. Totuşi, însăşi existenţa docetismului este o dovadă 
a convingerii ferme că Hristos trebuia să fie Dumnezeu, 
chiar şi cu preţul adevăratei lui firi omeneşti. 

Problemele ridicate de docetism erau destul de pre¬ 
mature întrucît implicaţiile mai profunde şi mai subtile 
ale acestor aspecte s-au văzut nevoite să aştepte cristaliza¬ 
rea unei la fel de subtile terminologii hristologice precum 

At. Ar. 1.8. (PG 26:28) 


Ps.-At. Apoi. 1.10. (PG 
26-1112) 


Hamack (1991) 1:211 


Iust. Dial. 103.6 (Goodspeed 
219) 


şi clarificarea unei probleme fundamentale, care nu era 
relaţia dintre firea divină a lui Hristos şi viaţa lui pămîn- 
tească, ci relaţia dintre firea divină a lui Hristos şi natura 
divină a Tatălui. Cu alte cuvinte, citîndu-1 pe Atanasie, 
„Cum ar fi posibil să nu greşim cu privire la persoana 
întrupată [a Fiului] dacă sîntem cu desăvîrşire neştiutori 
în legătură cu descendenţa de netăgăduit a Fiului din 
Tatăl?”. Dezbaterile legate de doctrina hristologică au 
lămurit această problemă atît sub aspect conceptual, cît 
şi lingvistic, revenind apoi la tema „dublei mărturisiri” a 
lui Hristos, atît ca Dumnezeu, cît şi ca om. 

în încercarea Bisericii de a oferi o justificare biblică şi 
o definiţie teologică doctrinei care susţinea că Hristos este 
Dumnezeu putem distinge cel puţin patru categorii de 
pasaje din Vechiul Testament care, interpretate corect şi 
combinate cu pasajele corespondente din Noul Testament, 
vorbesc despre firea divină a lui Hristos: pasaje ale adopţiei 
care, identificînd momentul îndumnezeirii sale, implică 
ideea potrivit căreia statutul de Dumnezeu i-a fost confe¬ 
rit omului Iisus Hristos la botez sau la înviere; pasaje ale 
identităţii care, vorbind despre Yahve ca fiind „Domnul”, 
îl identifică pe Hristos cu Dumnezeu; pasaje ale distincţiei 
care, vorbind despre un „Domn” şi despre un alt „Domn”, 
fac o oarecare distincţie între cei doi; şi în sfîrşit pasaje 
ale derivării care, numindu-1 pe Tatăl „mai mare” sau 
folosind titluri precum înger, Duh, Logos şi Fiu, sugerează 
faptul că Iisus vine de la Dumnezeu şi este într-unfel mai 
puţin decît Dumnezeu. 

Primul grup de pasaje a constituit fundamentul pentru 
ceea ce Harnack a definit drept o hristologie adopţionistă : 
„Iisus este considerat ca fiind omul ales de Dumnezeu, omul 
în care s-a sălăşluit Divinitatea sau Duhul lui Dumnezeu 
şi care, după ce a fost pus la încercare, a fost adoptat de 
Dumnezeu şi înzestrat cu putere deplină”. Hamack adaugă 
un lucru semnificativ: „O singură lucrare care vorbeşte în 
mod explicit de hristologia adopţionistă s-a păstrat în 
întregime, şi anume Păstorul lui Herma”. Este greu de 
confirmat sau de infirmat caracterul adopţionist al acestei 
opere din cauza limbajului ambiguu al cărţii şi a proble¬ 
melor legate de origine şi compoziţie. Asemenea cuvinte 
precum cele rostite de Petru în Fapte 2,32-36 ar putea fi 
interpretate în spiritul adopţionist. O interpretare destul 
de răspîndită a textului Noului Testament, care se baza 
pe dovezi din diverse manuscrise, versiuni şi citate din 
scrierile Părinţilor Bisericii, a pus semnul egalităţii între 

Luca 3,22 


Hip. Hoer. 7.35.2 (GCS 
26:222) 


Eua. H.e. 7.30.10 (GCS 9: 710) 


Eus. H.e. 7.27.2 (GCS 9: 702) 
Eua. H.e. 7.30.11 (GCS 9: 710) 


Eua. H.e. 5.28.6 (GCS 9: 502) 
Hip. Hoer 7.35 (GCS 26:222) 


cuvintele rostite de glasul din ceruri la botezul lui Iisus şi 
ceea ce se spune în Psalmul 2,7: „Fiul Meu eşti Tu, Eu 
astăzi Te-am născut”; ebioniţii interpretau şi ei textul în 
această manieră pentru a-şi sprijini teoria potrivit căreia 
Iisus a fost un om înzestrat cu puteri deosebite, ale Duhului. 

Se pare că şi Pavel din Samosata a considerat botezul 
lui Iisus ca fiind evenimentul hotărîtor în procesul de 
adopţie divină. Deşi este imposibil să-i reconstituim învă¬ 
ţătura din fragmentele care s-au păstrat, se pare că l-ar fi 
numit „Hristos” pe Iisus numai după botez, în timpul 
căruia Logosul s-a sălăşluit în omul Iisus prin dăruirea 
Duhului Sfînt. De asemenea, el interzicea „psalmii... adre¬ 
saţi Domnului nostru Iisus Hristos”. Aceasta este semni¬ 
ficaţia reală a afirmaţiei potrivit căreia Pavel, „contrar 
învăţăturii Bisericii, împărtăşea teorii josnice şi răuvoi¬ 
toare potrivit cărora Hristos este în esenţa lui un om 
obişnuit” şi că „provine de jos”. Prin urmare, unirea dintre 
Iisus şi Logos nu este una de natură ontologică, ci este 
asemănătoare legăturii dintre creştin şi „omul cel tainic 
al inimii” sau dintre profeţii Vechiului Testament 
şi Duhul inspirator. Viziunea lui Pavel asupra acestei 
doctrine pare să fi fost mult mai precaută decît versiunile 
anterioare ale teoriei. Dacă Theodotus a fost condamnat 
deoarece susţinea că „Hristos este un simplu om”, în schimb 
Pavel a inclus o doctrină a Logosului în teoriile sale, confe- 
rindu-le o bază exegetică mai potrivită. Ortodoxia creştină 
de la mijlocul secolului al IlI-lea nu stăpînea încă o for¬ 
mulă teologică prin care „Iisus Hristos să fie considerat 
drept Dumnezeu”, şi, cu atît mai puţin, o formulă care să 
descrie relaţia dintre firea lui divină şi viaţa sa pămîntească. 
Dar avea totuşi o concepţie destul de limpede pentru a 
putea identifica învăţăturile lui Pavel din Samosata drept 
„teorii josnice şi răuvoitoare” despre Hristos în relaţia lui 
cu Dumnezeu. 

Deşi această teorie a adopţiei divine este astăzi cunos¬ 
cută sub numele de „monarhianism adopţionist” sau„monar- 
hianism dinamic”, termenul „monarhianist” se pare că a 
fost inventat de Tertulian pentru a-i desemna pe cei care, 
declarînd că „menţin monarhia”, susţineau „monarhia” 
lui Dumnezeu-Tatăl accentuînd identitatea Fiului cu Tatăl 
fără a preciza însă foarte clar deosebirea dintre ei. Totuşi, 
în acelaşi tratat Tertulian recunoştea că „oamenii simpli... 
care alcătuiesc întotdeauna majoritatea credincioşilor... 
tresar cînd aud de iconomie”, adică de distincţia dintre 
Tată şi Fiu. El admitea că pînă şi credincioşii ortodocşi 


Tfert. Prax. 3.1 (CCSL 2:1161) 

Mei. fr. 13-14 (SC 123:238-240) 


Ign. Polic. 3.2 (Bihlmeyer 111) 
Vezi infra, pp. 252-254 
Taţ. Or. 13 (TU 4-1:15) 


Tbrt. Marc. 2.16.3 (CCSL 
1:493) 


Irin. Dem. 88 (ACW 16:102); 
Irin. Haer. 3.20.4 (Harvey 
2:108); Tbrt. Marc. 4.22.11 
(CCSL 1:603); Tfert. Cam. 
14.6 (CCSL 2 :900); Cipr. 
Mdrt. 2.7 (CSEL 3:72) 

Vezi supra, pp. 43-44 


Tbrt. Jad. 10.11 (CCSL 
2:1378) 


Tkrt. Marc. 3.19.1-3 (CCSL 
1:533) 


Irin. Haer. 3.6.1 (Harvey 
2: 22); Tbrt. Prax. 13.4 
(CCSL 2: 1174) 


Tbrt Marc. 1.7.3 (CCSL 1: 448) 


vorbeau despre relaţiile din sinul Sfintei Treimi în aşa fel 
incit accentuau monarhia în dauna iconomiei. Această 
idee este confirmată de surse, mai ales dacă cercetăm cu 
luare-aminte ceea ce a fost numit „teologia imnologică a 
adunării, a cărei caracteristică este plăcerea contradicţiei”. 
Fie că se inspirau sau nu din imnuri şi liturghii, multe 
dintre pasajele din scrierile primilor autori creştini denotă 
atît influenţe ale monarhianismului modalist, cit şi ale 
limbajului adoraţiei. „Cel care este impasibil suferă şi nu 
se răzbună, cel care este nemuritor moare fără să cîr- 
tească”, spunea Meliton din Sardes; sau: „Cel care s-a 
înfăţişat ca un miel a fost Păstorul”. în mod similar, Ignatie 
îl slăvea pe „Cel Nevăzut, care s-a făcut văzut pentru noi, 
pe Cel Impasibil, care a fost supus pătimirilor pentru păca¬ 
tele noastre şi care pentru binele nostru le-a îndurat pe 
toate”. Asemenea formulări precum „Dumnezeu s-a năs¬ 
cut”, „Dumnezeu a pătimit” sau „Dumnezeu a murit” erau 
deja încetăţenite în limbajul creştin, astfel încît Tertulian, 
cu toată ostilitatea lui faţă de monarhianişti, nu a putut 
să le evite. 

Acest tip de discurs liturgic s-a reflectat în exegeza pe 
marginea pasajelor despre identitatea dintre Tatăl şi Fiul. 
Mîntuirea adusă de Hristos a fost lucrarea lui Dumnezeu, 
după cum a spus profetul Isaia 63,9 (LXX): „Nici un trimis, 
nici un înger, ci Domnul însuşi” era, într-un sens simplu şi 
nediferenţiat, Mîntuitorul; cu alte cuvinte, Hristos Domnul 
este Yahve. Explicarea Psalmului 95,9-10 care spune că 
„Domnul împărtăşeşte de pe lemn” cu ajutorul unui „midraş 
creştin” a primit, spre deosebire de interpretarea iudaică, 
sensul că Domnul deja venise şi domnea din înaltul crucii, 
iar spre deosebire de interpretarea eretică, sensul era că 
cel care venise în Hristos şi domnea din înaltul crucii nu 
era altul decît însuşi Dumnezeul Suprem. Chiar şi cînd îi 
atribuiau lui Hristos titlurile „Dumnezeu” şi „Domn”, creş¬ 
tinii insistau, în ceea ce predicau în sînul propriei obşti şi 
împotriva păgînismului şi iudaismului, asupra faptului 
că unitatea lui Dumnezeu nu fusese distrusă, ci dimpo¬ 
trivă împlinită prin ceea ce se întîmplase o dată cu venirea 
„Dumnezeului nostru” Iisus Hristos. în sens figurat sau 
metaforic - aşa cum reiese din pasaje ca Psalmul 81,6, 
interpretat prin prisma fragmentului din Ioan 10,34 - 
termenul „dumnezeu” putea fi atribuit şi făpturilor create. 
Dar cînd Biserica i l-a atribuit lui Hristos nu s-a avut în 
vedere „numele «Dumnezeu» sau felul cum sună sau forma 
scrisă, ci substanţa căreia îi aparţine”. 

„Raportate la prezenţa istorică umană a lui Hristos”, 
aceste formulări erau „inteligibile şi, interpretate din punct 
de vedere religios, chiar pertinente; însă rupte de con¬ 
textul prezenţei istorice a lui Iisus Hristos, ele îşi pierd 
orice înţeles.” Ca formulare liturgică sau ca modalitate 
de exegeză, identificarea simplistă a lui Iisus Hristos cu 
Dumnezeu putea avea un oarecare sens, însă cînd această 
identificare trebuia transpusă dinspre credinţă către pre¬ 
dică sau de la nivelul predicii către formulările doctrinare, 
atunci Sfinţii Părinţi întîmpinau mari dificultăţi. Acest 
mod de abordare le era mult mai la îndemînă creştinilor 
atunci cînd se rugau decît atunci cînd predicau sau cînd 
scriau, fapt reflectat cu pregnanţă de monarhianismul 
modalist, care ar putea fi definit ca o încercare de a trans¬ 
pune limbajul de cult într-o concepţie teologică. Selectînd 
pasage biblice precum cele prezentate de noi şi „folosind 
doar un singur tip de pasaje”, şi anume cel în care nu se 
făcea nici o distincţie între Tatăl şi Fiul, adepţii acestei 
orientări susţineau că „există una şi aceeaşi Fiinţă, numită 
Tatăl şi Fiul, iar unul nu purcede din celălalt, ci el însuşi 
din el însuşi, numit cînd Tatăl cînd Fiul în funcţie de 
situaţie; iar acest Unul este cel care s-a arătat [patriar¬ 
hilor], s-a născut din fecioară şi a trăit ca om printre 
oameni. în temeiul naşterii sale el le-a mărturisit celor 
care l-au văzut că este Fiul, iar celor care puteau să înţe¬ 
leagă nu le-a ascuns că el este Tatăl”. Erau în felul acesta 
salvate atît monoteismul, cît şi caracterul divin al lui 
Hristos, dar se pierdea orice distincţie între Tatăl, Fiul 
şi Sfîntul Duh. Potrivit acestei teorii, „este imposibil să 
credem într-unul Dumnezeu dacă nu gîndim că Tatăl, Fiul 
şi Duhul Sfînt sînt unul şi acelaşi”. Creaţia şi mîntuirea 
erau, aşadar, lucrarea unuia şi aceluiaşi Dumnezeu, care, 
potrivit modului şi momentului revelării sale, putea fi 
numit Tată, Fiu sau Duh Sfînt. 

Judecind după cele relatate de Hipolit şi Tertulian, 
această doctrină a relaţiei dintre Hristos şi Dumnezeu se 
dovedeşte a fi fost o sistematizare a credinţelor populare 
creştine, fiind destul de naivă. O variantă ceva mai subtilă 
a ei s-a manifestat, dacă este să dăm crezare unor relatări 
ulterioare, în concepţia teologică a lui Sabelius, de unde îi 
vine şi numele, sabelianism. Se pare că Sabelius, spre 
deosebire de viziunea simplistă a lui Noetus şi Praxeas, 
susţinea o succesiune mult mai precisă a manifestărilor 
Tatălui, Fiului şi Duhului Sfînt. Epifanie îi cita pe adepţii 
sabelianismului care îşi puneau întrebarea: „Ce trebuie 

să spunem ? Avem oare un singur Dumnezeu, sau trei ?”. 
Dacă este unul singur, atunci cuvintele din Isaia 44,6 se 
referă şi la Hristos : „ Aşa zise Domnul, Regele lui Israel şi 
Izbăvitorul său, Domnul Savaot: «Eu sînt Cel dinţii şi Cel 
de pe urmă şi nu este alt Dumnezeu afară de mine»”. 
Sabelius îl numea pe acest unul Dumnezeu „Tată-Fiu” 
(uiondTwp). Concepîndu-1 pe Dumnezeu ca lumină şi pe 
Fiul lui Dumnezeu ca nimb, se pare că el folosea imaginea 
soarelui în chip de esenţă cu trei energii (dătătoare de 
lumină,,dătătoare de căldură şi energie astrală [ax%ia]), 
ca o analogie a Treimii. El mai spunea, potrivit unor surse: 
„Aşa cum «darurile sînt felurite, dar acelaşi Duh», tot 
astfel şi Tatăl este acelaşi, dar răspîndit în Fiul şi Duhul 
Sfînt”. Dacă sursele sînt exacte, noţiunea de „răspîndire” 
pare să fi fost un mod de a evita dezavantajele evidente ale 
oricărei doctrine despre relaţia dintre Hristos şi Dumnezeu 
căreia îi lipseau criteriile pentru a face distincţia dintre 
Tată şi Fiu. 

Dezavantajul lipsei unei distincţii a constituit punctul- 
-cheie al polemicii împotriva acestei teorii, de la Tertulian 
şi Hipolit pînă la Epifanie şi Pseudo-Atanasie cu al său 
Al patrulea discurs împotriva arienilor. Tertulian sinte¬ 
tiza astfel cauza polemicii: „Ca şi cînd unul [Dumnezeu] 
nu ar fi [Tată, Fiu şi Duh Sfînt], iar toţi dintr-o substanţă, 
aceasta fiind marea taină a unităţii în treime, Tatăl şi 
Fiul şi Duhul Sfînt fiind trei, dar nu în calitate, ci în 
succesiune, nu în substanţă, ci în aspect, nu în putere, ci 
în manifestare”. Sau cu alte cuvinte, Tertulian îl acuza pe 
Praxeas de a-1 fi alungat pe Mîngîietor şi de a-1 fi răstignit 
pe Tatăl. Această strădanie de a clarifica relaţia dintre 
Hristos şi Dumnezeu pare să fi sondat acelaşi teritoriu ca 
şi speculaţia pluralistă a lui Marcion şi a gnosticilor, şi 
anume : răstignirea şi moartea celui numit Dumnezeu. 

O astfel de învăţătură contrazicea cu totul doctrina 
impasibilităţii lui Dumnezeu. Potrivit lui Hipolit, Noetus 
raţiona astfel: „Sînt nevoit, de vreme ce unul [Dumnezeu] 
este recunoscut, să-l fac pe acesta subiectul suferinţei. 
Căci Hristos este Dumnezeu şi a suferit pentru noi, el 
fiind Tatăl, ca să poată să ne mîntuiască”. Aceasta era, a 
replicat Hipolit, „o dogmă pripită şi îndrăzneaţă, anume 
că Tatăl este el însuşi Hristos, este el însuşi Fiul, care s-a 
născut, a pătimit şi a înviat”. Ducînd teoria modalistă 
pînă la consecinţele ei inevitabile, Tertulian declara că 
adepţii monarhianismului, contrar intenţiilor lor, au sfîrşit 
prin a separa un Dumnezeu de celălalt, în ciuda faptului 

că au abolit distincţia dintre Tatăl şi Fiul; căci „cel care l-a 
înviat pe Hristos şi va învia trupurile noastre cele muri¬ 
toare va fi altul decît Tatăl care a murit şi Tatăl care a fost 
înviat, dacă Hristos cel care a murit este Tatăl”. însă 
replica lui Tertulian a venit neîntîrziat: „Să tacă această 
blasfemie. Să fie de ajuns dacă spunem că Hristos Fiul a 
murit, iar aceasta [numai] pentru că stă astfel scris”. Era o 
sarcină destul de dificilă să-i fie atribuite Fiului lui 
Dumnezeu suferinţa şi moartea, aşa încît, în absenţa unor 
mărturii biblice concludente, nu este surprinzătoare o 
anumită rezervă în acest sens; dar era curată blasfemie 
atribuirea lor Dumnezeirii într-un mod lipsit de nuanţe. 
Din acest tip de raţionament mai rezulta şi ideea că bles¬ 
temul crucii, pronunţat de Tatăl asupra Fiului pentru 
binele omenirii, ar fi acum pronunţat de Tatăl asupra lui 
însuşi; căci „aşa cum un lucru spus despre cineva despre 
care se cuvine a fi spus este spus fără blasfemie [adică 
despre Hristos], tot astfel, ceea ce nu se cuvine a fi spus 
este blasfemie dacă este spus [adică despre Tatăl]”. Tatăl 
nu putea fi părtaş suferinţei Fiului. 

învăţătura de tip monarhianist s-a ciocnit la fel de 
violent şi cu exegeza creştină. Căci, deşi pasaje despre 
identitatea dintre Tatăl şi Fiul precum cel din Isaia 63,9 
(LXX) se refereau la faptul că „nu un trimis şi nici un 
înger, ci însuşi Domnul” l-a mîntuit pe om prin crucea lui 
Hristos, exegeza creştină a dat o atenţie deosebită pasajelor 
despre distincţia dintre Tatăl şi Fiul din Vechiul Testament, 
unde un „Domn” era deosebit de un alt „Domn” sau era 
făcută vreo altă distincţie care, deşi nu nega legitimitatea 
unor titluri precum „Domn” sau chiar „Dumnezeu” atribu¬ 
ite lui Hristos, totuşi oferea o justificare pentru trans- 
cenderea unei identificări simpliste a Tatălui cu Fiul. 
Potrivit lui Iustin, pasajul din Facerea 19,24 însemna 
că trebuie să existe o anumită deosebire între „Tatăl şi 
Domnul tuturor” şi „Domnul” care este Hristos, şi între 
„Domnul care a primit o poruncă” şi „Domnul care [rămîne] 
în ceruri”; Irineu interpreta pasajul respectiv în sensul 
că nici Duhul Sfînt şi nici apostolii nu ar folosi cuvîntul 
„Domn” pentru nimeni altcineva „decît Dumnezeu-Tatăl 
care este atotstăpînitor şi Fiul său care a primit de la 
Tatăl domnia peste toată făptura”; pentru Tertulian era o 
dovadă a deosebirii dintre Tatăl şi Fiul. Iustin, Irineu şi 
Tertulian legau pasajul din Facerea 19,24 mai mult sau 
mai puţin direct de Psalmul 109:1; semnificaţia ambelor 
pasaje era aceea că „de vreme ce Tatăl este cu adevărat 

Domnul, iar Fiul este cu adevărat Domnul, Duhul Sfînt 
i-a numit aşa cum se cuvine, adică Domnul”. Chiar şi cea 
mai explicită identificare a lui Hristos cu Dumnezeu în 
Noul Testament - Epistola către Romani 9,5, „Cel ce este 
peste toate Dumnezeu, binecuvîntat în veci”, pasaj pe 
care Noetus şi Praxeas se pare că l-au citat în sprijinul 
teoriei monarhianiste - însemna într-adevăr că numele 
„Dumnezeu” putea fi atribuit fără îndoială lui Hristos, 
dar se subînţelegea totuşi o anumită distincţie. Dacă aşa- 
-numitele introduceri monarhianiste la Evanghelii erau 
sau nu scrise în acest scop, este cît se poate de clar că 
exegezei de tip monarhianist i-a fost greu să accepte folo¬ 
sirea persoanelor a doua şi a treia în ceea ce spunea 
Hristos despre Tatăl în Noul Testament şi atribuite lui 
Hristos de interpretarea ortodoxă a Vechiului Testament. 

în ciuda încercării sale de a-şi demonstra ortodoxia 
prin adoptarea cultului creştin, rezolvarea monarhianistă 
a problemei a fost condamnată drept erezie prin verdictul 
aproape unanim al apărătorilor ortodoxiei (o excepţie nota¬ 
bilă fiind cea a lui Zefirinus, episcop al Romei) şi apoi în 
mod oficial în adunări precum Sinodul de la Braga din 
secolul al Vl-lea, care decreta: „Dacă cineva nu mărturi¬ 
seşte că Tatăl şi Fiul şi Duhul Sfînt sînt trei persoane 
de o esenţă şi virtute, şi putere, aşa cum propovăduieşte 
Biserica universală şi apostolească, ci spune că [sînt] o 
singură şi unică persoană, aşa încît Tatăl este unul şi 
acelaşi cu Fiul şi cu Duhul Mîngîietor, precum au spus 
Sabelius şi Priscillian, să fie anatema”. însăşi data relativ 
tîrzie a acestui sinod indică însă faptul că, deşi teoria 
monarhianistă a fost anatematizată, problema pe care a 
ridicat-o ea nu a putut fi cu uşurinţă rezolvată. 

Formele ulterioare de speculaţie hristologică trebuie 
interpretate în sensul unor eforturi de a-1 apropia pe 
Dumnezeul lui Iisus Hristos de crucea lui Iisus Hristos; 
şi, în acest caz, s-a considerat că pasajul din Isaia 63,9 
(LXX) înseamnă că „nu un trimis, nici un înger, ci însuşi 
Domnul ne-a mîntuit, şi nu prin moartea altcuiva şi nici 
prin mijlocirea unui om obişnuit, ci prin propriul lui sînge”. 
Iar în controversa teopasită, una dintre problemele fun¬ 
damentale era aceea deja prezentată aici, aşa încît cei 
care foloseau formula liturgică „Sfînt este Dumnezeu, cel 
care a fost răstignit pentru noi” trebuiau să se apere de 
învinuirea de a fi reînviat erezia sabeliană. Şi sub alte 
aspecte, teoria monarhianistă a continuat să se manifeste 
chiar şi după condamnarea ei. Căci de-a lungul istoriei 

creştine „oamenii au fost în mod frecvent condamnaţi 
pentru negarea divinităţii lui Hristos, dar rareori pentru 
negarea distincţiei dintre Tatăl şi Fiul. Prima variantă a 
fost în genere considerată drept necreştină; cea de-a doua 
doar neinteligentă”. 

în replică la concepţia monarhianistă s-au mai dezvol¬ 
tat şi alte tipuri de abordări ale divinităţii lui Hristos care 
interacţionau şi aveau la bază ceea ce noi am numit pasa¬ 
jele de derivaţie. Aceste pasaje au devenit în cele din urmă 
cheia pentru înţelegerea ortodoxă atît a pasajelor de iden¬ 
titate, cît şi a pasajelor de distincţie. Anumiţi termeni 
preluaţi din aceste pasaje s-au dovedit nepotriviţi sau 
înşelători şi au dispărut cu timpul din vocabularul Bisericii. 
Alţii s-au bucurat de mare preţuire, mai ales că li s-au 
adăugat ulterior şi conotaţiile acelor termeni care au fost 
eliminaţi. 

Printre termenii specifici derivaţiei, testaţi, evaluaţi 
şi în cele din urmă respinşi, se număra şi identificarea 
firii divine a lui Hristos cu natura angelică. Această idee 
îşi avea, cel puţin în parte, originea în acele pasaje din 
Vechiul Testament în care „îngerul Domnului” era identi¬ 
ficat de exegeza creştină cu Hristos cel preexistent. Iustin 
Martirul, în acelaşi discurs din Dialogul cu Trifon în care 
accentuează distincţia ce se subînţelege în cuvintele „Atunci 
Domnul a slobozit ploaie de pucioasă şi foc din cer de la 
Domnul” din Facerea 19,24 şi distincţia dintre „Domnul” 
şi „Domnul Meu” din Psalmul 109, 1, dovedeşte pe baza 
epifaniei de la Mamvri că dintre cei trei îngeri care i s-au 
arătat lui Avraam „unul este Dumnezeu şi este numit 
«înger», căci el aduce veştile”. Această identificare a lui 
Hristos cu „îngerul” apărea frecvent în contextul liturgic. 
Ea pare să fi avut o importanţă deosebită în Păstorul lui 
Herma - şi folosim termenul „pare” nu numai fiindcă o 
interpretare precisă a acestei lucrări este dificilă, ci şi 
pentru că ea a fost considerată a fi principalul exponent 
al concepţiei adopţioniste precum şi sursa fundamentală 
pentru cei care susţineau existenţa binitarianismului ală¬ 
turi de trinitarianism. Multe dintre referirile la îngeri din 
Păstorul fac trimitere directă la Hristos cel preexistent şi, 
în acelaşi timp, Hristos este identificat cu Arhanghelul 
Mihail, „care are putere asupra acestui popor şi este cîrmui- 
torul lui. Căci el este cel care pune legea în inimile credin¬ 
cioşilor”. 

în temeiul acestor pasaje şi al altora asemenea lor, teoria 
centrală despre persoana lui Iisus Hristos din primele 

veacuri creştine a devenit aşa-numita „hristologie angelică”, 
ea fiind de altfel singura ipoteză care ar putea explica din 
ce cauză hristologia nu a constituit o problemă teologică. 
„Dacă pentru creştinismul iudaic specific comunităţii apos¬ 
tolice primare, precum şi pentru apostolul Pa vel Hristos 
era, potrivit viziunii apocaliptice iudaice tîrzii, o făptură 
din cercurile înalte ale lumii angelice, creat şi ales de 
Dumnezeu cu scopul de a da naştere noului veac al împă¬ 
răţiei lui Dumnezeu de la sfîrşitul veacurilor în lupta cu 
puterile spirituale ale lumii existente, atunci nu mai vedem 
nici o problemă cu privire la relaţia dintre Hristos şi 
Dumnezeu.” însă mărturiile pe care le avem din sursele 
rămase sînt cu mult mai ambigue. Identificarea lui Hristos 
cu „îngerul” pe care o face Iustin trebuie văzută în context, 
ca de pildă: „Hristos este rege şi preot, şi Dumnezeu, şi 
Domn, şi înger, şi om, şi cîrmuitor, şi piatră, şi Fiu născut, 
şi supus mai întîi suferinţei, şi care apoi s-a întors în 
ceruri, şi care din nou va să vină cu slavă şi a cărui 
împărăţie nu va avea sfîrşit”. în mod semnificativ, Hristos 
a continuat să fie numit „prinţ al îngerilor” de către teo¬ 
logii ortodocşi - de limbă greacă, latină şi siriacă - din 
secolele al III-lea şi chiar al IV-lea. Se prea poate, desigur, 
ca alte reminiscenţe ale hristologiei angelice, împreună 
cu alte reminiscenţe ale concepţiei adopţioniste să fi fost 
înlăturate prin intervenţii ortodoxe ulterioare; însă chiar 
şi în situaţia descoperirii textelor gnostice, existenţa unor 
astfel de reminiscenţe rămîne o ipoteză cel puţin la fel de 
improbabilă ca şi „problematica hristologică în creştinis¬ 
mul primar”. 

Există însă mult mai multe mărturii în sprijinul ipote¬ 
zei potrivit căreia termenul „Duh” era foarte răspîndit în 
cadrul doctrinei creştine anteniceene cu privire la firea 
divină a lui Hristos. Distincţia dintre „după trup” şi „după 
Duhul sfinţeniei” din Romani 1,3-4 poate fi considerată 
drept una dintre primele formulări hristologice. Dacă ar 
putea sau nu să fie considerată şi una dintre primele 
formulări trinitare este însă o cu totul altă problemă; căci, 
interpretată din perspectiva pasajului din 2 Corinteni 
3,17 ar putea fi unul dintre primele „indicii ale unui mod 
de gîndire binitarian”, cu alte cuvinte ale unei teorii despre 
firea divină potrivit căreia pot fi distinse numai două 
forme ale divinităţii: Tatăl şi Fiul-Duh. Ignatie, de pildă, 
folosind această distincţie din Epistola către Romani 1,3-4, 
îl descria pe Hristos ca fiind „un tămăduitor, trupesc şi 
sufletesc, născut şi nenăscut” ; de aici s-a tras concluzia că 

cel ce este „nenăscut” şi veşnic în el este Duhul. Unul 
dintre cele mai clare exemple ale acestei identificări apare 
într-o scriere a lui Herma: „Pe Sfîntul şi veşnicul Duh, 
care a zămislit întreaga creaţie, Dumnezeu l-a făcut să 
sălăşluiască în trupul pe care l-a dorit el”, şi anume în 
trupul lui Iisus. Celsus considera că dă glas unei învă¬ 
ţături creştine atunci cînd spunea că, potrivit Bisericii, 
Dumnezeu „şi-a pus propriul Duhîntr-un trup ca al nostru 
şi l-a trimis aici ca noi să-l putem asculta şi să învăţăm de 
la el”. Iar operele lui Tertulian, cel puţin înainte de peri¬ 
oada lui montanistă şi de tratatul împotriva lui Praxeas , 
conţineau numeroase pasaje în care Hristos era identificat 
cu Duhul, precum în fragmentul introductiv al tratatului 
său Despre rugăciune : „Duhul lui Dumnezeu şi Cuvîntul lui 
Dumnezeu, şi Raţiunea lui Dumnezeu - Cuvîntul Raţiunii 
şi Raţiunea şi Duhul Cuvîntului - Iisus Hristos, Domnul 
nostru, care este şi unul, şi cealaltă... Domnul nostru Iisus 
Hristos este numit Duhul lui Dumnezeu şi Cuvîntul lui 
Dumnezeu, şi Raţiunea lui Dumnezeu : Duhul prin care a 
fost puternic; Cuvîntul prin care a propovăduit; Raţiunea 
prin care a venit”. Şi în scrierile lui Afraates s-a crezut că 
s-a descoperit o „hristologie a Duhului” ; pînă şi Clement 
din Alexandria, în ciuda rezervei lui de a discuta chiar şi 
despre Dumnezeu ca Duh, vorbea despre „Domnul Iisus, 
adică Cuvîntul lui Dumnezeu, Duhul întrupat, trupul ceresc 
sfinţit”. 

Din aceste pasaje şi din altele asemănătoare reiese că, 
în ceea ce credea şi propovăduia Biserica în interior, ea 
nu ezita să întrebuinţeze cuvîntul „Duh” ca termen mai 
mult sau mai puţin tehnic pentru a desemna firea divină 
preexistentă a lui Hristos. Este de asemenea demn de 
remarcat faptul că Duhului Sfînt nu îi erau închinate 
rugăciuni şi imnuri de slavă cu aceeaşi uşurinţă cu care îi 
erau închinate lui Hristos; chiar şi în liturghiile medie¬ 
vale, Veni Creator Spiritus şi Veni Sancte Spiritus se numă¬ 
rau printre puţinele rugăciuni adresate Duhului Sfînt, 
spre deosebire de numeroasele rugăciuni de invocare a 
Duhului Sfînt. Problema locului Sfîntului Duh în sînul 
Sfintei Treimi a fost dezbătută şi formulată din punct de 
vedere dogmatic în decursul a două decenii, analizarea 
mult mai amănunţită a acestei chestiuni fiind lăsată pe 
seama disputelor medievale dintre Răsărit şi Apus. Legă¬ 
tura dintre Duhul şi Hristos era atît de strînsă încît în 
aşa-numitul crez niceo-constantinopolitan, în textul revizuit 
şi citat de Conciliul de la Calcedon din anul 451, articolul 



TAINA TREIMII 


201 


Symb. Nic. -CP (Schaff 2:57) 


Ilar. Trei. 2.32 (PL 10: 72-73); 
Aug. Trei. 2.10.19 (CCSL 
50:105-106) 


Preatige (1956) xxiii 


despre Duhul Sfînt spunea următoarele: „Şi în Duhul 
Sfînt, Domnescul, de viaţă dătătorul”, unde, în versiunea 
în limba greacă, Domnul (tcupiov) nu era un substantiv, ci 
un adjectiv care făcea legătura dintre Duhul Sfînt şi Fiul 
ca Domn. Iar folosirea cuvîntului „Domn” pentru desem¬ 
narea Duhului Sfînt, din 2 Corinteni 3,17, a continuat să 
necesite explicaţii chiar şi după ce au fost rezolvate pro¬ 
blemele legate de Treime. 

Totuşi, aşa cum sugerează această formulare a crezului, 
procesul de închegare a credinţei şi învăţăturii Bisericii 
într-o expresie teologică şi confesională a obligat Biserica 
să clarifice confuzia dintre Duhul Sfînt şi firea divină a lui 
Hristos. Pare într-adevăr riscant să minimalizăm problema 
cu un comentariu de tipul: „dacă la mijlocul secolului I 
aceiaşi oameni erau adepţi atît ai binitarismului, cît şi ai 
trinitarismului, atunci binitarismul lor nu putea fi aşa de 
profund. ...Hristos este descris în mod constant ca «duh» 
de către Sfinţii Părinţi, în virtutea firii sale dumnezeieşti; 
însă această reprezentare nu are nimic de-a face cu o 
identificare între El şi «Duhul Sfînt»”. Substanţa comen¬ 
tariului rămîne totuşi valabilă. Termenul „Duh”, folosit 
pentru desemnarea firii divine a lui Hristos, apărea mult 
mai frecvent în acele scrieri creştine de început care purtau 
încă amprenta originilor iudaice ale creştinismului; pe de 
altă parte, chiar şi aceste scrieri reflectau în bună măsură 
limbajul trinitar al Bisericii. Conflictul cu stoicismul pare 
să fi contribuit în mod semnificativ la diminuarea folosirii 
termenului „Duh” pentru desemnarea naturii divine a lui 
Hristos şi chiar pentru reprezentarea lui Dumnezeu. Dis¬ 
tincţia dintre „după trup” şi „după Duhul sfinţeniei” din 
Romani 1,3-4 a fost iniţial un mod de a vorbi despre relaţia 
dintre firea dumnezeiască şi cea omenească a lui Hristos 
(pentru care urma să se dovedească utilă din nou), şi nu 
despre relaţia dintre firea divină a lui Hristos şi firea 
divină a Tatălui şi a Duhului Sfînt. Cum întîlnirea cu 
filozofia greacă păgînă şi conflictul cu erezia au făcut ca 
precizia în gîndire şi terminologie să devină o necesitate 
absolută, termenul „Duh” nu mai era o formă adecvată de 
identificare a firii divine a lui Hristos. 

El a fost înlocuit cu doi termeni de derivaţie care îşi 
făcuseră apariţia în vocabularul creştin o dată cu Noul 
Testament, dar care au preluat în mare parte funcţiile 
tuturor termenilor deja prezentaţi de noi. Aceşti doi 
termeni erau „Logos” şi „Fiul lui Dumnezeu”. în lucrările 
apologeţilor precum şi în scrierile apologetice ale unor 



202 


NAŞTEREA TRADIŢIEI UNIVERSALE (100-600) 


Terţ. Apoi. 21.10 (CC5L1:124) 


Tfert. Prax. 6.3-4 (CCSL 
2:1163-64); Tert. Herm. 
20.4 (CCSL 1:414) Cipr. 
Domin, o rat. 1 (CSEL 
3:267) 

Cipr. Tkst. 2.3 (CSEL 
3; 64-65) 


Kriebel (1932) 64 


Ier.ifom. Orig. in Luc. 5 (PL 
26:229) 


Corwin (1960) \26 

Irin. Haer. 4.14.1 (Harvey 
2:184) 

Schmaue (1927) 42 


teologi precum Origen şi Tertulian care vorbeau tot în 
numele Bisericii, termenul „Duh” a fost în bună măsură, 
dacă nu complet, înlocuit de „Logos” pentru desemnarea 
firii divine a lui Hristos. Mai ales în cazul celor doi teologi 
menţionaţi, „Logosul” nu şi-a pierdut niciodată conotaţiile 
din Vechiul Testament care, în ciuda rolului apologetic al 
termenului, s-au aflat la baza apariţiei sale în vocabularul 
creştin. De fapt, dacă ne concentrăm atenţia asupra între¬ 
gului corpus apologetic, vom descoperi că premisa doctrinei 
creştine a dumnezeirii lui Hristos ca Logos nu a consti- 
tuit-o pasajul din Ioan 1,1-14, ci acela din Proverbe 8:22-31 
(LXX) - care este posibil să-l fi influenţat pe Ioan mai 
mult decît au recunoscut teologii. Nici chi ar în opera apolo¬ 
getică a lui Iustin, spre exemplu, noţiunea de Logos nu a 
jucat un rol semnificativ, în ciuda locului pe care îl ocupa 
în învăţătura Bisericii. Doctrina Logosului exprima ceea 
ce credea şi propovăduia Biserica, rezumînd de asemenea 
şi ceea ce Biserica a fost obligată să mărturisească. 

Un indiciu al prezenţei în cadrul învăţăturii creştine a 
unei doctrine a Logosului care nu era determinată în primul 
rînd de speculaţia cosmologică din filozofia greacă l-a repre¬ 
zentat traducerea termenului prin sermo în cîteva dintre 
primele versiuni în limba latină ale Noului Testament. în 
viziunea lui Tertulian - care folosea şi termenul verbum, 
ca de pildă în Apologie - sermo era termenul pentru Logos 
folosit cu precădere în scrierile sale cu caracter hristolo- 
gic, în tratatele împotriva lui Hermogene şi a lui Praxeas. 
Hristos „Cuvîntul lui Dumnezeu” era, potrivit lui Ciprian, 
„sermo lui Dumnezeu, prin mijlocirea proorocilor”, „sermo 
lui Dumnezeu, Domnul nostru Iisus Hristos”, sau chiar 
verbum sermo. în epoca lui Novatian, sermo, deşi încă se 
referea mai ales la „o concepţie imanentă asupra relaţiei 
dintre Tatăl şi Fiul”, era interpretat şi ca o „participare 
atemporală şi prin urmare veşnică la Dumnezeire”. Chiar 
şi Ieronim încă mai folosea termenul sermo (într-o tradu¬ 
cere a lui Origen) pentru Logos. Desigur continuitatea 
dintre Hristos ca Logos şi Cuvîntul lui Dumnezeu dezvă¬ 
luit prin gura profeţilor Vechiului Testament nu era o temă 
rezervată exclusiv Părinţilor latini. Ignatie, de pildă, „înţe¬ 
legea prin Logos Cuvîntul Rostit, nu Raţiunea intrinsecă... 
faptul că pentru Ignatie conotaţiile termenului «Logos» 
sînt cele care îl pun în antiteză cu „predică” înseamnă că nu 
îl folosea în sens filozofic”. Atunci cînd Irineu vorbea despre 
Logos slăvindu-1 pe Tatăl cel de dinaintea întemeierii 
lumii, o astfel de afirmaţie, în ciuda tonului „augustinian”, 



TAINA TREIMII 


203 


Vezi supra, pp. 54-55 


Tfeof. Aut ol. 2.22 (SC 20 : 154) 


Terţ. Apoi. 21.17 (CCSL 1:125) 


Tfeof. Autol. 2.10 (SC 20: 122) 


Atenag. Leg. 10.1 (Goodspeed 
324) 


nu reflecta în primul rînd o doctrină speculativă despre 
Logos ca principiu cosmologic, ci o definiţie a Logosului ca 
agent divin al revelaţiei. Deşi lui Irineu nu îi era străină 
doctrina apologetică a Logosului, totuşi a folosit-o destul 
de puţin. Folosirea ideii de Logos în Apocalipsă 19,13 ar fi 
trebuit să arate că în limbajul Bisericii era loc şi pentru o 
interpretare a acestei idei care datora foarte puţin specu¬ 
laţiei filozofice. 

Cu toate acestea, sursele secundare ale epocii au valo¬ 
rificat la maximum adaptarea creştină a concepţiei greceşti 
asupra Logosului în scopuri apologetice şi teologico- 
-filozofice, iar acest lucru era pe deplin j ustificat. Ideea 
Logosului seminal le-a oferit apologeţilor un mijloc de a 
corela revelaţia creştină nu numai cu mesajul Vechiului 
Testament, ci şi cu farîmele de adevăr din filozofia clasică. 
Aşa cum reiese din Ioan 1,3 şi din Proverbe 8,30, doctrina 
Logosului preexistent era şi o modalitate de a corela mîn- 
tuirea împlinită prin Iisus Hristos cu doctrina creaţiei. 
Creaţia, revelaţia, atît generală, cît şi particulară, şi mîn- 
tuirea puteau toate să-i fie atribuite Logosului, la baza lor 
aflîndu-se transcendenţa lui Dumnezeu, care „nu poate fi 
conţinut şi nu se află într-un loc, ci pretutindeni; dar 
Logosul său, prin care a făcut toate lucrurile, fiindu-i 
puterea şi înţelepciunea”, este instrumentul prin care 
Dumnezeu a comunicat cu lumea, împlinindu-şi scopul 
creaţiei şi revelîndu-şi voinţa. Apărînd firea divină a lui 
Hristos în Apologia, Tertulian descria cum minunile pe 
care le-a făcut Mîntuitorul pe pămînt „dovedesc că el este 
Logosul lui Dumnezeu, Cuvîntul de la începuturi, însoţit 
de putere şi raţiune şi întemeiat pe Duh; că Cel care 
făcea acum toate acestea prin cuvîntul său şi Cel care le 
făcuse în vechime sînt unul şi acelaşi”. 

Logosul care s-a manifestat în cele din urmă în Iisus 
Hristos este „principiul” (cipxri) creaţiei; Dumnezeu „l-a 
avut drept ajutor pe acest Logos pentru lucrurile create 
de el şi, prin el, a făcut toate lucrurile. El [Logosul] este 
numit principiu fiindcă stăpîneşte şi este Domn al tuturor 
lucrurilor pe care le-a zămislit”. Dar ca Logos, el este şi 
principiul raţiunii, în Dumnezeu şi în făpturile create şi 
înzestrate cu raţiune. Creştinii, insista Atenagora, nu sînt 
atei; căci ei propovăduiesc un Dumnezeu „care este înţeles 
doar de raţiune”, şi care, „fiind mintea eternă, avea Raţiunea 
în el însuşi, fiind dăruit din eternitate cu Raţiune”. Ca 
strălucire a slavei, despre care se vorbeşte în Epistola 
către Evrei 1,3, Logosul iradiază „strălucirea parţială a 

creaţiei raţionale” şi, în acelaşi timp, o transcende. Ca 
principiu al raţiunii, el devine totodată principiu al vorbirii 
sau al discursului; căci „Dumnezeu nu este discursiv chiar 
de la început, însă este raţional chiar înainte de începuturi”. 
De aceea, Logosul este şi principiu al revelaţiei. El „s-a 
pogorît asupra proorocilor şi, prin ei, a vorbit despre face¬ 
rea lumii şi a tuturor lucrurilor”. Iar acum acest Logos, 
principiul creaţiei şi al raţiunii, al vorbirii şi al revelaţiei, 
s-a întrupat: „Logosul trebuie privit cu ochiul minţii... O 
idee este o concepţie a lui Dumnezeu; iar barbarii au 
numit aceasta Logosul lui Dumnezeu... Logosul a fost 
cauza creaţiei. Apoi s-a făcut văzut pe sine atunci cînd 
Cuvîntul s-a făcut trup”. 

Există o funcţie a doctrinei Logosului la care nu ne-am 
referit în mod direct; ea a servit la justificarea celui mai 
folosit termen de derivaţie pentru desemnarea firii divine 
a lui Hristos, şi anume „Fiul lui Dumnezeu”. Celsus îi 
acuza pe creştini de „sofism cînd aceştia spuneau că Fiul 
lui Dumnezeu este însuşi Logosul”, căci „deşi Fiul lui 
Dumnezeu este proclamat ca fiind Logos, pentru aceasta 
nu este adus drept mărturie un Logos curat şi sfînt, ci un 
om care a fost arestat în chipul cel mai josnic şi răstignit”. 
Făcînd aluzie la acuzaţia lui Celsus - că răstignirea nu 
era vrednică de Logos - şi răspunzînd direct acuzaţiei 
potrivit căreia creştinismul reintroducea noţiunea de 
filiaţie divină în divinitate, Atenagora spunea: „Să nu 
rîdă nimeni de ideea că Dumnezeu are un Fiu ! Acesta nu 
este unul dintre miturile poeţilor care îi fac pe zei să nu 
fie mai buni decît oamenii; nu aşa îl reprezentăm noi pe 
Dumnezeu-Tatăl sau pe Fiul. Fiul lui Dumnezeu este 
Logosul Tatălui în gîndire şi în putere”. Teofil susţinea 
şi el că „Logosul lui Dumnezeu este Fiul lui Dumnezeu”, 
în mod similar, atît Irineu, cît şi Ignatie îl identificau pe 
Fiu cu Logosul. Deşi nu poate fi determinat statistic, avem 
motive să credem că atunci cînd creştinii vorbeau între ei 
despre firea divină a lui Hristos, ei îl numeau în mod 
obişnuit „Fiul lui Dumnezeu”. 

Intr-o mărturisire de credinţă, reflectată şi de Noul 
Testament, se spunea: „Cred că Iisus Hristos [sau doar 
Iisus] este Fiul lui Dumnezeu”. Este un fapt general acceptat 
că în Noul Testament „Fiul lui Dumnezeu” se referă la 
persoana istorică a lui Iisus, şi nu la cea preexistentă. De 
aceea, „transferul conceptului «Fiu» asupra lui Hristos cel 
preexistent este factorul cel mai semnificativ în denatu¬ 
rarea pluralistă a doctrinei creştine despre Dumnezeu... şi 

în monstruozităţile hristologiei monofizite”. Fie că acceptăm 
sau nu această interpretare a Noului Testament, dezvolta¬ 
rea doctrinei a urmat acea linie care „vedea divinitatea 
Fiului avînd ca premisă preexistenţa... Hristologia a căpă¬ 
tat contururile care de acum înainte vor avea valoare 
normativă pentru explicaţia teologică, dezvoltarea ei ulte¬ 
rioară urmînd a se petrece în acest context”. Prin ceea ce 
s-ar putea numi „o sinteză de imagini”, sintagma Fiul lui 
Dumnezeu a preluat nu numai conţinutul altor termeni 
de derivaţie, precum Logosul, ci şi conotaţiile aproape 
tuturor celorlalte pasaje despre firea divină a lui Hristos, 
fiecare contribuind cu cîte ceva la înţelegerea ulterioară a 
conţinutului conceptului „Fiu”, indiferent dacă aceasta 
fusese sau nu interpretarea iniţială. 

Printre pasajele de adopţie, Psalmul 2,7 a ocupat un 
loc special, botezul lui Iisus sau învierea lui fiind inter¬ 
pretate ca reprezentînd momentul în care el a fost adoptat 
sau „desemnat” Fiu al lui Dumnezeu. O dată cu desco¬ 
perirea că termenul „astăzi”, folosit în Psalmul 2, nu se 
referă la vreo zi din viaţa pămîntească a lui Iisus, ci la 
veşnicia de dinaintea zidirii lumii, acest cuvînt „neavînd 
nici o legătură cu timpul”, pasajul respectiv precum şi 
altele de tip adopţionist nu au mai pus nici un fel de 
problemă ortodoxiei trinitare. Dintre toate pasajele de 
identitate, cel din Isaia 63,9 (LXX) a fost considerat esen¬ 
ţial, iar exegeza de tip monarhianist a profitat de absenţa 
oricărei distincţii în acest pasaj ; însă chiar şi el putea fi 
interpretat ca reflectînd faptul că Hristos este din veci 
Fiul lui Dumnezeu. „Nu un trimis, nici un înger, ci însuşi 
Domnul ne-a mîntuit pe noi. De aceea, noi te slăvim şi pe 
Tine, Doamne; fii binecuvîntat, Tu, Doamne, împreună şi cu 
Tatăl şi cu Duhul Sfînt acum şi pururea şi în vecii vecilor.” 
Dintre pasajele de distincţie între „Domn” şi „Domn”, nici 
unul nu a fost considerat mai important decît Psalmul 
109,1, în care nu există nici o referire la vreo derivaţie de 
la un Domn la altul; dar cînd acest pasaj a fost confruntat 
cu un pasaj de adopţie precum cel din Psalmul 2,8, atunci 
el a putut constitui o mărturie biblică pentru teza potrivit 
căreia „adevărul ne învaţă să credem, după Tatăl, şi în 
Fiul lui Dumnezeu, Iisus Hristos, Domnul Dumnezeul 
nostru, dar Fiul lui Dumnezeu”. Aşadar, ca „Fiu al lui 
Dumnezeu” Iisus era altceva decît spuneau toate celelalte 
pasaje din Vechiul Testament - nu mai puţin decît oricare 
dintre ele, ci mai mult decît toate. Totuşi, chiar şi dubla 
desemnare a lui Hristos ca Logos şi Fiu al lui Dumnezeu, 

din pasajele de derivaţie, a lăsat neclarificată problema 
unităţii lui de fiinţă cu unul şi veşnicul Dumnezeu, care 
era ilustrată în pasajele de identificare şi chiar şi în cele 
de distincţie. Clarificarea acestui aspect a fost grăbită de 
provocarea pe care o reprezenta arianismul. 


Hristos ca făptură creată 

Folosirea termenilor Logos şi Fiu al lui Dumnezeu pentru 
interpretarea şi corelarea pasajelor de adopţie, pasajelor 
de identitate, pasajelor de distincţie şi pasajelor de deri¬ 
vaţie a constituit un adevărat tur de forţă realizat de teo¬ 
logii din secolele al II-lea şi al III-lea, între care Tertulian 
şi Novaţian în Apus şi, mai ales, Origen în Răsărit. în 
concepţia lui Origen despre Logos se disting totuşi „două 
tipuri de idei. Din oscilaţia dintre aceste idei se naşte 
ambiguitatea, specifică teologiei lui Origen privind Logosul, 
şi anume Hristos Logosul este privit dintr-un unghi cu 
totul personal, [deşi posedă] numeroase trăsături imper¬ 
sonale. [Cele două tipuri de idei] sînt cea a sălăşluirii lui 
Hristos în inimă, preluată din Sfînta Scriptură, şi inter¬ 
pretarea ei speculativă, preluată din doctrina greacă a 
Logosului”. încă şi mai importantă pentru dezvoltarea 
doctrinei a fost o ambiguitate asemănătoare prezentă la 
Origen şi nu numai la el. într-un fel, logica exegezei anti- 
sabeliene a lui Origen a condus la teoria potrivit căreia 
Logosul este distinct faţă de Tatăl, dar este veşnic, aşa 
încît nu se putea „concepe un început pentru Fiul, înainte 
de care el să nu fi existat”. Dar, în acelaşi timp, Origen 
interpreta pasajele de distincţie, şi mai ales pe cele de 
derivaţie, în aşa fel încît să releve firea creată a Logosului 
şi să-l subordoneze lui Dumnezeu, Logosul devenind „pri¬ 
mul născut din întreaga creaţie, un lucru creat, înţelep¬ 
ciune”. Iar în sprijinul acestei interpretări el aducea un 
fragment din Proverbe 8,22-31 (LXX). 

Exegeza trinitară şi hristologică a folosit acest pasaj 
de distincţie pentru a preciza cum poate fi făcută deose¬ 
birea dintre Logosul preexistent şi făpturile create. Potri¬ 
vit lui Atenagora, însemna că Dumnezeu, fiind în veşnicie 
„înzestrat cu raţiune” (ÂoyiKoq), îşi avea şi Logosul din 
sine tot pe vecie şi, prin urmare, Fiul, în calitate de Logos, 
„nu a luat fiinţă”, ci este veşnic. Hipolit parafraza pasajul 
în felul următor: „M-a născut înaintea tuturor veacurilor”. 
Identificînd Logosul cu „Duhul lui Dumnezeu, principiul 

creaţiei, înţelepciunea şi puterea Celuj Preaînalt”, Teofil îi 
atribuia insuflarea profeţilor Vechiului Testament. Prof eţii 
nu existaseră înainte de zidirea lumii, dar înţelepciunea 
care se afla în Dumnezeu şi Logosul care era prezent cu 
Dumnezeu existaseră, aşa cum o dovedeşte fragmentul 
din Proverbe 8,27. Se pare că a existat o confuzie între 
Logosul preexistent şi Duhul nu numai în acest pasaj din 
Teofil, ci şi în alte interpretări trinitare ale pasajelor din 
Proverbe 8,22-31. Oferind mai multe argumente biblice în 
sprijinul ideii „că Logosul, adică Fiul, a fost întotdeauna cu 
Tatăl”, Irineu încerca să dovedească din lauda înţelepciu¬ 
nii din Proverbe 3,19-20 că acelaşi lucru este valabil şi în 
cazul Duhului. El citează în continuare lungi pasaje din 
Proverbe 8,22-25,27-31, fiind totuşi neclar dacă prin aceste 
pasaje el urmărea demonstrarea preexistenţei veşnice a 
Fiului sau pe cea a Duhului sau a amîndurora. Pasajele 
din Proverbe 8,22-31 au servit la realizarea distincţiei nu 
numai dintre Hristos şi făpturile create, ci şi dintre Logos 
şi Tatăl. în lucrarea de referinţă pentru cea de-a doua 
distincţie, tratatul lui Tertulian împotriva lui Praxeas, 
textul din Proverbe ocupa un loc central; iar Tertulian 
oferea o parafrază potrivită a textului în cazul în care 
adversarii săi monarhianişti ar fi avut dreptate: „Eu, 
Domnul, m-am zidit ca început al căilor mele pentru binele 
lucrărilor mele”. Deosebirea Logosului atît faţă de făptura 
creată, cît şi faţă de Tatăl fusese deja remarcată de Iustin 
în polemica sa împotriva iudaismului; căci pasajul din 
Proverbe 8,22-25 voia să spună că „acest vlăstar a fost 
zămislit de Tatăl înaintea tuturor făpturilor create şi că 
ceea ce este zidit se deosebeşte la număr de cel care zideşte”. 

în mod ironic, după cum remarca Ilarie în legătură cu 
interpretarea pe care o dădeau pasajului din Proverbe 
8,22-31 adepţii arianismului, „aceste arme, dăruite Bisericii 
în lupta ei împotriva Sinagogii”, au ajuns să fie folosite 
„împotriva credinţei mărturisite de Biserică”. Ca „pasaj 
de distincţie”, fragmentul din Proverbe 8 :22-23 a devenit 
foarte uşor un pasaj de subordonare; căci se spunea: 
„Domnul m-a zidit” şi „m-a întemeiat din veac”. Am amin¬ 
tit deja concepţia lui Origen cu privire la acest pasaj şi 
atacul lui la adresa sabelianismului care ştergea orice 
distincţie dintre Logos şi Tatăl. Discipolul lui Origen, 
Dionisie din Alexandria, a dus această exegeză antisabe- 
liană încă şi mai departe, declarînd „că Fiul lui Dumnezeu 
este o făptură creată, diferită în esenţă de Tatăl, nu din natura 
Lui... Făptură creată fiind, el nu a existat înainte de a lua 

fiinţă”. Din fragmentele care s-au păstrat din scrierile lui 
reiese faptul că verbul „zidit” menţionat în Proverbe 8,22 
era dovada, întocmai cum sabelianismul era provocarea, 
acestei doctrine. Contemporanul său, Dionisie din Roma, 
fără a-şi preciza foarte clar intenţiile, critica violent „absur¬ 
dităţile” unei asemenea interpretări a cuvîntului „zidit”. 
Cei care susţineau, pe baza pasajului din Proverbe 8, 22, 
„că Fiul este o făptură creată”, „greşeau cu desăvîrşire” 
şi prezentau o interpretare care era „contrară sensului 
Scripturii divine şi profetice”. în acest pasaj, semnificaţia 
cuvîntului „zidit” nu era aceeaşi cu a cuvîntului „făcut”; 
el însemna „născut”, şi nu „făcut”. Atanasie, căruia îi 
datorăm păstrarea fragmentelor atît din scrierile lui 
Dionisie din Alexandria, cît şi din cele ale lui Dionisie din 
Roma, folosea cuvintele lui Dionisie din Roma pentru a-1 
apăra pe Dionisie din Alexandria de acuzaţia de a se fi aflat 
la originea arianismului şi pentru a dovedi că interpretarea 
pe care o dădeau adepţii arianismului pasajelor din Proverbe 
8:22-31 nu era în spiritul continuităţii cu Sfinţii Părinţi. 

Deşi transmiterea scrierilor apărătorilor arianismului 
a fost mult mai confuză decît în cazul celorlalte documente 
eretice, totuşi este cert faptul că disputa pe marginea aria¬ 
nismului a izbucnit pornind de la fragmentul din Proverbe 
8,22-31. Potrivit împăratului Constantin, acest lucru s-a 
întîmplat cînd episcopul Alexandru din Alexandria i-a 
invitat pe cîţiva preoţi, şi în special pe Arie, să-şi spună 
părerea în legătură „cu un anumit pasaj din legea divină”, 
fiind vorba „probabil de Proverbe 8,22”. Terminologia acestui 
pasaj este în mod evident reflectată în puţinele documente 
ale arianismului care s-au păstrat. în scrisoarea sa către 
Eusebiu, Arie nota, citînd din Proverbe 8,22-23: „înainte 
de a fi fost născut sau creat, sau consacrat sau întemeiat, 
el nu a existat”. în mărturisirea pe care el şi ceilalţi preoţi 
i-au adresat-o episcopului Alexandru, el cita aceleaşi verbe 
pentru a dovedi că Fiul a fost „născut în veşnicie de către 
Tatăl şi creat şi întemeiat înainte de veacuri”. Vorbind 
despre doctrina arianismului, Ilarie spunea că „ei susţin 
că [Hristos] este o făptură creată, dat fiind ceea ce stă 
scris” în Proverbe 8,22. într-adevăr, dintre toate argumen¬ 
tele arienilor care, potrivit lui Ilarie, constituiau o mare 
ameninţare la adresa credinţei ortodoxe, acest pasaj era 
„cel mai mare val în furtuna pe care au stîmit-o, valul 
uriaş din vijelia năucitoare”. Iar Didim îl considera „prin¬ 
cipala obiecţie” şi „cea mai străină de credinţă şi lipsită de 
sens”, prezentată de către eretici. 

Cu toate acestea, vorbind despre originile arianismului, 
Constantin amintea nu numai „pasajul din legea divină” 
pe marginea căruia s-a iscat controversa, ci şi „o problemă 
zadarnică” ridicată de Arie care l-a condus la speculaţii ce 
ar fi fost mai bine să nu fie făcute. Aşadar, interpretarea 
pasajului din Proverbe 8: 22-31, în lumina unor anumite 
judecăţi teologice a priori, a fost cea care a generat 
doctrina ariană despre firea creată a lui Hristos. Cîteva 
dintre aceste judecăţi a priori pot fi reconstituite din 
mărturiile fragmentare, ca de pildă absolutitatea lui 
Dumnezeu. Ideea centrală în doctrina ariană despre 
Dumnezeu era „unul şi singurul” (povoi;). Dumnezeu era 
considerat ca fiind „singurul nenăscut, singurul veşnic, 
singurul fără de început, singurul adevărat, singurul nemu¬ 
ritor, singurul înţelept, singurul bun, singurul atotputer¬ 
nic”. Chiar şi „unul şi singurul” nu era suficient de absolut, 
unicitatea lui Dumnezeu era astfel întărită printr-o ploaie 
de superlative, aşa încît Dumnezeu să fie cu absolută certi¬ 
tudine „cel fără de început şi singurul” (ăvapxoq povwTa-roq). 
Dumnezeu era considerat „o monadă” (povdq). A existat 
dintotdeauna o monadă divină, însă a luat fiinţă o diadă, 
o dată cu crearea Fiului, şi o triadă, o dată cu întemeierea 
Duhului sau a înţelepciunii. Prin urmare, „triada nu este 
veşnică, însă a existat mai întîi o monadă”. Nu se admitea 
nici o interpretare a Logosului în sens divin care putea 
să compromită în vreun fel unicitatea aritmetică a lui 
Dumnezeu, care „singur” l-a creat pe „unicul” său Fiu. 
Aşadar, nu era nici o putinţă de tăgadă că „Dumnezeu 
este singur”. 

Un monoteism atît de intransigent cerea o viziune 
asupra transcendenţei divine pe măsură. Metafora cu pri¬ 
vire la derivarea Fiului din Tatăl „precum o torţă dintr-o 
torţă” a fost respinsă atît de susţinătorii arianismului, cît 
şi de adversarii lor: de către adversari, căci se subînţelegea 
că „substanţa [Tatălui şi a Fiului] este ceva separat de 
fiecare dintre cele două persoane”; iar de către adepţii 
arianismului exact din motivul contrar, căci sugera o conti¬ 
nuitate de ousia (esenţă) între Tatăl şi Fiul, care viola trans¬ 
cendenţa lui Dumnezeu. Nici o lucrare a lui Dumnezeu, 
nici crearea lumii şi nici cea a Logosului, nu putea fi 
interpretată astfel încît să dovedească faptul că „Tatăl 
s-a văduvit pe sine de ceea ce posedă într-un fel necreat 
în interiorul său, căci el este izvorul tuturor lucrurilor”. 
Dumnezeu este „monada şi principiul facerii tuturor lucru¬ 
rilor”, şi el nu a împărţit aceasta cu nimeni, nici măcar cu 

Logosul. Orice altă concepţie cu privire la Dumnezeu ar 
face, potrivit lui Arie, ca Tatăl să devină „amestec şi împăr¬ 
ţire, şi schimbare, şi trup”. Iar „Dumnezeul cel fără de 
trup” trebuia cu orice preţ să fie reprezentat în aşa fel 
încît să nu sufere schimbările unui trup. Ceea ce însemna 
că, în fiinţa lui transcendentă, Dumnezeu trebuia să fie 
ferit de orice atingere cu lumea devenirii. „Esenţa lui 
necreată şi neîmpărţită” transcende tărîmul lucrurilor 
create şi supuse schimbării astfel încît nu există, şi nici 
nu are cum să existe, din perspectivă ontologică, un punct 
direct de contact între cele două entităţi. O asemenea 
transcendenţă desăvîrşită era necesară nu numai pentru 
a sublinia unicitatea absolută a lui Dumnezeu, ci şi dato¬ 
rită fragilităţii lumii create care „nu ar fi putut suporta să 
fie făcută de mîna atotputernică a celui Necreat”. 

Era, aşadar, incompatibil cu această definire a unicităţii 
şi transcendenţei divine să se vorbească despre firea divină 
a lui Hristos ca Dumnezeu în adevăratul sens al cuvîntului. 
Argumentîndu-şi teza cu fragmentul din Deuteronomul 
6,4 şi alte pasaje asemănătoare care afirmau monoteismul 
absolut, adepţii arianismului spuneau : „Iată, stă scris că 
Dumnezeu este unul şi singurul, şi primul. Atunci cum 
puteţi să ziceţi că Fiul este Dumnezeu? Căci dacă el ar fi 
Dumnezeu, atunci [Dumnezeu] n-ar mai fi spus «Eu singur» 
sau «Dumnezeu este unul»”. Ceea ce a generat însă con¬ 
troversa pe marginea concepţiei ariene asupra lui Dumnezeu 
nu a fost doctrina propriu-zisă despre Dumnezeu, ci doc¬ 
trina cu privire la relaţia dintre Dumnezeu şi firea divină 
a lui Hristos. Punînd o întrebare despre Hristos, Arie 
punea de fapt întrebarea despre Dumnezeu, după cum 
reiese din corespondenţa dintre apărătorii şi adversarii 
arianismului. Cei dintîi mărturiseau: „Dumnezeu nu a 
fost dintotdeauna Tată” sau „Odată Tatăl a fost singur şi 
nu era încă Tată, ci a devenit Tată după aceea”. Dacă Fiul 
avea un început, atunci se subînţelegea că înainte de acest 
început Tatăl nu a fost Tată. Iar contrariul era şi el impli¬ 
cit, şi anume că dacă Dumnezeu a fost dintotdeauna Tată 
şi paternitatea divină era părtaşă la veşnicie cu el, atunci 
şi filiaţia divină trebuia şi ea să fie părtaşă la veşnicie cu 
Fiul. Acceptarea unei asemenea idei ar fi însemnat o blas¬ 
femie împotriva divinităţii lui Dumnezeu. 

Fragmentul din Proverbe 8,22-31 a fost foarte bine 
adaptat acestei concepţii teologice ariene. El afirma în 
mod explicit că Dumnezeu a creat înţelepciunea „pentru 
binele [celorlalte] lucrări ale sale”. Iar aceasta s-a petrecut 

înainte de veacuri şi înainte de crearea pămîntului şi a 
adîncului şi a munţilor. Prin urmare, se considera că atît 
Logosul, cît şi Fiul lui Dumnezeu, cele două titluri care 
întruchipau semnificaţia firii dumnezeieşti a lui Hristos, 
se refereau la o făptură creată. Arie preciza: „Logosul... 
este numit Logos numai din punct de vedere conceptual şi 
nu este Fiul lui Dumnezeu prin fire şi în adevăr, ci este 
doar numit şi el Fiu, prin adopţie, ca făptură creată”. în 
afirmaţii precum acestea, teologia ariană făcea o distinc¬ 
ţie între Logos şi Fiu, identificînd Logosul cu cel prin care 
Dumnezeu l-a făcut şi pe Fiul. Nu ştim cu precizie dacă 
această distincţie era sau nu o teză fundamentală a aria¬ 
nismului, dar ştim cu siguranţă că statutul de făptură 
creată a Logosului (şi a Fiului lui Dumnezeu) era o doctrină 
centrală. Logosul era „străin şi diferit sub toate aspectele 
faţă de esenţa şi aseitatea Tatălui”; el era inclus printre 
lucrurile create, care erau toate fundamental diferite faţă 
de Dumnezeu în esenţă. în cadrul deosebirii ontologice 
dintre Creator şi lumea creată, Logosul aparţinea negreşit 
lumii create - avînd totuşi un statut privilegiat. 

Celelalte făpturi create de Dumnezeu îşi aveau începu¬ 
tul în timp, însă Logosul a luat fiinţă „înaintea veacurilor”. 
Ceea ce i-a contrariat pe adversarii arianismului a fost 
faptul că se evita în mod explicit să se spună că „a existat 
un timp cînd el nu exista”, pentru a se face distincţia 
dintre Logos şi celelalte făpturi create. Fragmentul din 
Proverbe 8,23 identifica în mod neechivoc „întemeierea” 
înţelepciunii ca fiind ceva care s-a petrecut „înaintea veacu¬ 
rilor”. Totuşi, întrucît susţinătorii arianismului insistau 
asupra „unui anumit interval în care ei cred că acesta nu 
exista”, faptul că evitau să folosească termenul „timp” a 
fost considerat un sofism. Potrivit interpretării pe care o 
dădeau apărătorii arianismului textelor din Proverbe, 
Logosul fusese întemeiat mai înainte de toţi vecii cu un 
scop precis : ca să fie „principiul creaţiei căilor lui pentru 
binele lucrărilor lui”. însă, deşi Logosul era o făptură 
creată, el „nu era aidoma celorlalte făpturi”, căci acestea 
au fost create prin el, în timp ce el a fost creat direct de 
către Dumnezeu. El a fost „făcut din nimic”. Potrivit lui 
Atanasie, următoarea afirmaţie făcea parte din doctrina 
lor iniţială (iar potrivit lui Vasile cel Mare dintr-o versiune 
mai tîrzie datorată anomienilor): „Credem că Fiul se bucură 
de acest privilegiu, fiind numit Singurul-Născut căci numai 
el a fost adus la viaţă doar de către Dumnezeu, în vreme 
ce toate celelalte lucruri au fost create de Dumnezeu prin 

Fiul”. Această idee era conformă cu doctrina ariană despre 
Dumnezeu, potrivit căreia făpturile create „nu ar fi putut 
să suporte mina atotputernică a Tatălui şi să fie create de 
către el” avînd nevoie prin urmare de un mijlocitor care 
să le aducă la viaţă. Ortodocşii au replicat că nu era nevoie 
de un mijlocitor şi că această teorie conducea la conclu¬ 
zia necesităţii unui număr infinit de mijlocitori, fiecare 
netezind calea pentru următorul. Acesta era atributul 
special al Logosului în cosmologia ariană: să fie instru¬ 
mentul prin care Creatorul a modelat universul şi toate 
cîte sînt în el. 

Un loc aparte în vocabularul arianismului despre relaţia 
dintre Fiul lui Dumnezeu ca făptbră creată şi Dumnezeu 
Creatorul îl ocupa termenul „înger”. Acest termen se bucura 
de mare preţuire în tradiţia liturgică, exegetică şi apolo¬ 
getică a Bisericii, fiind, de asemenea, foarte potrivit scopu¬ 
rilor teologiei ariene. Interpretarea textului din Proverbe 
8,22-31 putea fi împletită cu pasajul din Evrei 1,4 pentru 
a arăta că cel preexistent aparţine categoriei îngerilor, 
deşi beneficia de un statut privilegiat. Potrivit apostolului 
Pavel în Epistola către Galateni 3,19, Legea lui Moise „a 
fost rînduită prin îngeri în mîna unui mijlocitor”. Nenu¬ 
măraţi teologi, atît evrei, cît şi creştini - totuşi cu precă¬ 
dere gnostici, după cum remarcă Atanasie - au atribuit 
îngerilor un rol de mijlocire în creaţia lumii şi a omului. 
Cuvintele „să facem om” din Facerea 1,26-27 au fost în 
general interpretate în sensul unui pasaj de distincţie, ca 
atunci cînd Ilarie susţinea pornind de la aceste cuvinte că 
Dumnezeu nu poate fi conceput ca fiind „solitar”, ci a avut 
dintotdeauna un „însoţitor”; Augustin a folosit pasajul în 
sprijinul ideii potrivit căreia omul a fost creat după chipul 
întregii Treimi, nu numai după chipul Tatălui sau al Fiului, 
însă deja la Bamaba şi, apoi, mult mai amplu în scrierile 
lui Iustin, interpretarea creştină a pasajului a trebuit să 
ţină seama de teza, care era, potrivit lui Iustin, susţinută 
de unii evrei (sau într-o altă versiune, de unii creştini) şi 
conform căreia Dumnezeu vorbea cu îngerii. în replică 
faţă de acest tip de interpretare pe care o atribuia influ¬ 
enţei platonice, Tertulian le amintea cititorilor că totuşi 
„îngerii sînt subordonaţi lui Dumnezeu”. Acest rol de medi¬ 
ere al îngerilor putea fi extins şi asupra Logosului, care 
deţinea rangul suprem în rîndul lor. Şi astfel, în concepţia 
ariană se cuvenea ca îngerii să fie numiţi fii ai lui Dumnezeu 
sau Fiul lui Dumnezeu să fie numit înger. Din această 
perspectivă, am fi îndreptăţiţi să considerăm arianismul 

ca pe „o încununare remarcabilă” a unei hristologii angelice 
care îşi avea originile în viziunea apocaliptică iudaică 
tîrzie şi creştină timpurie şi care făcea un ultim efort de 
împotrivire în faţa „noii hristologii elenistice”, chiar dacă 
mărturiile în sprijinul universalităţii acestei forme de 
interpretare a firii divine a lui Hristos nu sînt pe deplin 
convingătoare. 

Chiar şi pe baza informaţiei fragmentare despre aria¬ 
nism care ne este oferită mai ales de către adversarii 
lui, putem recunoaşte în reprezentarea ariană a acestui 
Logos-Fiu, care era mai puţin decît Dumnezeu, dar mai 
mult decît om, un mijlocitor soteriologic şi cosmologic. Abso- 
lutitatea lui Dumnezeu însemna că dacă Logosul era de 
aceeaşi esenţă cu Tatăl, Logosul trebuia să fie impasibil. 
Ortodocşii au considerat o blasfemie descrierea pe care au 
făcut-o Logosului susţinătorii arianismului, tot în spri¬ 
jinul ideii absolutităţii lui Dumnezeu, şi potrivit căreia 
Logosul avea o natură schimbătoare, nefiind prin urmare 
de aceeaşi esenţă cu Tatăl. „El rămîne bun”, spuneau 
adepţii arianismului, „prin propriul său liber arbitru, atît 
timp cît alege să facă acest lucru” şi nu în virtutea unităţii 
de esenţă cu Dumnezeu. Şi astfel, potrivit lui Arie, 
Dumnezeu, ştiind dinainte că Logosul va rezista ispitei şi 
va rămîne bun, i-a conferit anticipat slava pe care, ca om, 
o va atinge prin propria lui strădanie. Logosul a devenit 
„începătorul mîntuirii”, suferind mai întîi el însuşi şi apoi 
ajutîndu-i pe cei care l-au urmat să facă la fel. „Prin grijă 
şi înfrînare” el şi-a biruit firea schimbătoare. „Progresul 
lui moral” (ttpokottti) l-a îndreptăţit să fie numit Fiul lui 
Dumnezeu, potrivit lui Pavel din Samosata; iar Arie se 
pare că gîndea în mod similar. Din cîte cunoaştem despre 
învăţătura ariană cu privire la mîntuire, am putea trage 
concluzia că „oamenii care l-au înlocuit pe Tatăl din ceruri 
cu un abstract ov mărturisesc mai degrabă un simplu 
administrator al creaţiei decît un învingător asupra morţii 
şi păcatului”. Ceea ce a rezultat în final din sistemul arian 
a fost o imagine a lui Hristos suspendată între om şi 
Dumnezeu, un Hristos care nu era identic cu nici unul, 
dar înrudit cu amîndoi: Dumnezeu era interpretat din 
perspectivă deistă, omul din perspectivă morală, iar 
Hristos din perspectivă mitologică. 

Fie înger sau Fiu al lui Dumnezeu, Logosul în concep¬ 
ţia ariană, deşi subordonat Tatălui şi nefiind de aceeaşi 
esenţă cu el, era totuşi vrednic de slavă. Apărătorii aria¬ 
nismului, la fel ca şi alţi creştini, îi închinau Fiului lui 

Dumnezeu slava care i se cuvenea de drept numai lui 
Dumnezeu. Această practică era atît de frecventă încît, 
spre exemplu, Origen, deşi insista ca „rugăciunea să-i fie 
adresată numai lui Dumnezeu-Tatăl”, îi înălţa el însuşi 
rugăciuni lui Hristos; şi, spre deosebire de un critic păgîn, 
el susţinea că se cuvine să-i adresăm rugăciuni „Logosului 
însuşi”, constînd din rugăminţi şi mulţumiri, atîta timp 
cît se respectă distincţia dintre rugăciunea în sens abso¬ 
lut şi rugăciunea în sens relativ. Apărătorii arianismului 
considerau rugăciunea adresată Logosului un element 
indispensabil al evlaviei creştine. Totuşi, prin această 
inconsecvenţă dintre principiile lor dogmatice şi practica 
lor liturgică, ei spuneau de fapt: „Nu vă mai închinaţi 
Creatorului, ci închinaţi-vă unei făpturi create şi unei 
lucrări”. Din atacurile unor autori ortodocşi precum 
Ambrozie reiese că adepţii arianismului nu au renunţat 
la practica închinării la Hristos; „dacă nu i se închină 
Fiului să recunoască, şi atunci cazul este închis şi nu mai 
amăgesc pe nimeni cu mărturisirile lor de credinţă”. Există 
unele indicii care ne confirmă faptul că ei au încercat 
să-şi justifice această practică prin referirea la cultul înge¬ 
rilor, deşi Origen, în pasajul despre apărarea rugăciunii 
închinate Logosului pe care tocmai l-am citat, respinsese 
în mod explicit rugăciunea către îngeri. Se pare că unele 
grupări ariene au revizuit Gloria Patri în felul următor: 
„Slavă Tatălui prin Fiul în Sfîntul Duh”. 

Susţinătorii arianismului au continuat de asemenea şi 
practica botezării în numele Tatălui, dar şi al Fiului şi al 
Sfîntului Duh; Grigorie de Nazianz spunea, într-un tratat 
despre botez, că dacă omul se închină unei făpturi create 
sau se botează în numele unei făpturi create, aceasta nu 
îi va aduce îndumnezeirea făgăduită prin botez. Pe baza 
practicii universale a botezului, acceptată şi de susţină¬ 
torii arianismului, Atanasie argumenta că botezul nu se 
face „în numele Celui Necreat şi al celui creat, nici în 
numele Creatorului şi al creatului, ci în numele Tatălui, 
al Fiului şi al Sfîntului Duh”. Pe scurt, atît adepţii, cît şi 
adversarii arianismului i se închinau lui Hristos într-un 
mod care implica o fire divină specială în Hristos. Pro¬ 
blema era cum ceea ce propovăduia Biserica în opera ei 
exegetică şi catehetică şi ceea ce mărturisea în apologetica 
ei împotriva evreilor sau păgînilor şi în crezuri putea fi 
raportat la ceea ce spunea în rugăciuni. Era un semn 
al recunoaşterii acestei relaţii dintre ceea ce credea, măr¬ 
turisea şi propovăduia Biserica, atunci cînd adversarii 

arianismului, de la Atanasie şi Ilarie pînă la Marcellus 
din Ancira şi Boeţiu, l-au acuzat de politeism în ciuda 
monoteismului său rigid; căci, slăvind firea divină a celui 
pe care refuzau să-l numească divin, adepţii arianismului 
„recunoşteau astfel mai multe divinităţi” şi „ajungeau la o 
pluralitate” de fiinţe divine. 

în multe privinţe, arianismul a fost mult mai conştient 
de nuanţele problemei trinitare decît mulţi dintre criticii 
lui. Pe de altă parte, i-a obligat pe aceştia să evite simpli¬ 
ficările către care era înclinată teologia Bisericii. De ase¬ 
menea, a contribuit la stabilirea unei graniţe mai precise 
între speculaţie şi exegeză. Cum doctrina oficială a Bisericii 
încerca să lămurească problema relaţiei lui Hristos cu 
Dumnezeu prin formula homoousios, arianismul, graţie 
nevoii sale de precizie, i-a fost de ajutor la salvarea acestei 
formule de influenţele eretice, gnostice. Şi, amintind primi¬ 
lor apărători ai teologiei alexandrine - ai căror urmaşi 
vor face ca astfel de probleme să devină inevitabile pentru 
întreaga Biserică - că biografia pămîntească a Logosului 
în viaţa, moartea şi învierea sa este un element inevitabil al 
„dublei proclamări”, arianismul a ajutat doctrina Bisericii 
să-şi păstreze sinceritatea şi caracterul evanghelic. 


Hristos ca homoousios* 

Doctrina ariană despre Hristos ca făptură creată s-a ciocnit 
de tradiţia reprezentării lui ca Dumnezeu; însă semnifi¬ 
caţia pe care o acordau arienii denumirilor Logos şi Fiul 
lui Dumnezeu, care, împreună, au ajuns să rezume sensul 
central al acestei tradiţii, a conferit o destul de mare 
ambiguitate coliziunii dintre cele două orientări. De fapt, 
nu este tocmai indicat să vorbim despre cele „două” direcţii 
ca şi cînd arianismul şi ortodoxia ar fi fost două alternative 
evidente în cadrul controversei. Căci, în timp ce tradiţia 
reprezentării lui Hristos ca Dumnezeu a fost, într-adevăr, 
problema centrală cu caracter doctrinar şi liturgic din cadrul 
controversei încă de la început, de-abia pe parcursul polemi¬ 
cii s-a conturat cu precizie învăţătura specifică acestei 
tradiţii, alături de implicaţiile unei astfel de învăţături. 

După ce diverse acţiuni administrative şi personale 
nu au izbutit să-i reducă la tăcere pe arieni, un conciliu 


* Homoousios - „consubstanţial”, „din aceeaşi esenţă”, „de o fiinţă” 
(n.r.). 

regional ţinut la Antiohia în anul 325, pe marginea epis¬ 
tolei lui Alexandru, episcop de Alexandria, a promulgat 
o mărturisire, de credinţă, în Hristos ca Dumnezeu; i-a 
anatematizat pe „cei care spun sau cred sau propovăduiesc 
că Fiul lui Dumnezeu este o făptură creată sau a luat 
fiinţă sau a fost făcut şi nu este cu adevărat născut, sau că 
a fost un timp cînd el nu exista”. în secţiunea afirmativă, 
mărturisirea de credinţă îl descria pe Hristos „nu ca fiind 
făcut, ci născut în chip tainic şi necuprins”, şi ca „existînd 
din vecie, şi nu dintr-un anumit timp”. Ea conţinea, de 
asemenea, numeroase citate din teologia ariană, deşi nu 
i-a menţionat numele lui Arie, afirmînd „credinţa ortodoxă 
despre Tatăl şi Fiul” pe care Alexandru a anunţat-o prin 
următoarea formulă de introducere : „Propovăduim aces¬ 
tea, predicăm acestea, acestea sînt dogmele apostolice ale 
Bisericii”. Conciliul i-a excomunicat pe cei trei care au 
refuzat să semneze crezul. 

Spre sfîrşitul aceluiaşi an, doctrina afirmată în acest 
crez a fost elaborată şi promulgată pentru întreaga Biserică 
de Conciliul de la Niceea: „Credem într-unul Dumnezeu, 
Tatăl Atotţiitorul, Făcătorul tuturor văzutelor şi nevăzu¬ 
telor ; Şi într-unul Domn Iisus Hristos, Fiul lui Dumnezeu, 
Unul-Născut, care din Tatăl s-a născut, adică din esenţa 
Tatălui, Dumnezeu din Dumnezeu, Lumină din Lumină, 
Dumnezeu adevărat din Dumnezeu adevărat, născut nu 
făcut, consubstanţial Tatălui, prin care (adică prin Fiul) 
toate s-au făcut, toate lucrurile din cer şi de pe pămînt, 
care pentru noi oamenii şi pentru a noastră mîntuire s-a 
pogorîjTc trh ceruri şi s-a întrupat şi s-a făcut om, a pătimit 
' şf"a înviat a treia zi şi s-a înălţat la ceruri şi iarăşi va să 
vină să judece viii şi morţii; Şi în Duhul Sfînt. Iar cei care 
spun că «A fost o vreme cînd El nu a existat» şi «înainte de 
a se fi născut, El nu a existat» şi că a luat fiinţă din nimic, 
sau care spun că Fiul lui Dumnezeu este din alt ipostas sau 
esenţă sau este creat, sau este supus schimbării şi strică¬ 
ciunii - pe aceştia Biserica universală îi anatematizează”. 

Fundamentul crezului de la Niceea nu a fost, cum s-a 
crezut multă vreme, scrisoarea lui Eusebiu în care descrie 
Conciliul de la Niceea, crezul botezului elaborat de Biserica 
lui din Cezareea; în urma cercetărilor modeme a reieşit 
că acesta era „un crez baptismal local de provenienţă 
siro-palestiniană” şi că „ar fi zadarnic să căutăm a-i desco¬ 
peri resorturile”. Pentru istoria doctrinei, spre deosebire 
de istoria crezurilor, este mai puţin importantă identi¬ 
ficarea textului de la care s-a pornit în elaborarea crezului 
promulgat la Niceea decît precizarea adăugirilor făcute 

de către conciliu. Se pare că iniţial conciliul a dorit 
să citeze din Scriptură, care spune că Fiul este „de la j 
Dumnezeu”; însă, cînd pasaje precum cel din 1 Corinteni 
8, 6 şi 2 Corinteni 5, 17 au fost citate pentru a dovedi că 
„toate lucrurile sînt de la Dumnezeu” în sensul că sînt 
create de El, atunci episcopii participanţi „s-au văzut 
nevoiţi să explice mai pe larg sensul cuvintelor «de la 
Dumnezeu»”. Şi au făcut acest lucru prin două formulări:, 
„Unul-Născut, adică din o usia Tatălui”; şi „homoousios”. 
în Evanghelia după Ioan şi în Epistola 1 Ioan - mai ales, 
fiindcă, aşa cum au crezut mulţi teologi din secolul al IV-lea, I 
versiunea din Ioan 1,18, „Unul-Născut, Dumnezeu”, este 
cea corectă - sintagma poartă conotaţiile unui termen teh¬ 
nic, accentuînd cel puţin unicitatea „naşterii” lui Hristos 
din Dumnezeu. însă în mărturisirea de credinţă pe care 
i-a adresat-o lui Alexandru, Arie o interpretase în sensul 
„unei fiinţe desăvîrşite create de Dumnezeu, dar nu ca una 
dintre ele”. Asterius afirmase că prin Hristos era numită 
„puterea lui Dumnezeu”, dar totuşi „există multe astfel 
de puteri care sînt, una cîte una, create de El [Dumnezeu], 
dintre care Hristos este întîiul-născut şi unul-născut”. 

De aceea, crezul de la Niceea l-a numit pe Fiu „Unul- 
-Născut, adică din o usia Tatălui”, într-un sens complet 
diferit de felul cum sînt „de la Dumnezeu” toate celelalte 
făpturi create. Desemnarea lui Hristos drept homoousios 
a constituit şi un atac la adresa lui Arie - de fapt un atac 
direct şi cu propriile lui arme. Potrivit lui Eusebiu din 
Cezareea, termenul a fost adăugat la îndemnul împăra¬ 
tului Constantin; el a fost, în general, atribuit surselor 
apusene, prin intermediul lui Ossius din Cordoba. Bogăţia 
semnificaţiilor sale şi asocierea lui anterioară cu gnosti¬ 
cismul - şi cu maniheismul, după cum nota Arie - au 
făcut să fie privit cu neîncredere de către ortodocşi; iden¬ 
tificarea lui cu ideile eretice ale lui Pavel din Samosata a 
reprezentat o mare problemă pentru apărătorii lui mult 
timp după Conciliul de la Niceea. însă doctrina pe care a 
exprimat-o Conciliul de la Niceea prin acest termen a fost 
aceea potrivit căreia „Fiul lui Dumnezeu nu se aseamănă 
nicidecum cu făpturile create [adică cele care au un început], 
ci El este cu totul asimilat Tatălui care L-a născut, şi nu 
este născut din nici un alt hypostasis sau o usia, ci din Tatăl”. 

Atacul împotriva arianismului era reliefat încă şi mai 
limpede în anaţemele de încheiere ale crezului care parcă 
fac un rezumat al dogmelor ariene. Ele condamnau toate 
învăţăturile prin care Arie şi susţinătorii lui au încercat 
să-l aşeze pe Hristos de cealaltă parte a hotarului dintre 

Creator şi făpturile create. Nu era îngăduit 8ă se spună că 
Hristos a fost creat sau că a luat fiinţă din lucruri care nu 
există sau că o usia sa este diferită de cea a Tatălui sau, 
potrivit bine cunoscutei dogme ariene, că „a fost un timp 
cînd El nu a existat”. Condamnat în temeiul propriilor lui 
afirmaţii, Arie a refuzat să semneze crezul; se pare că 
acestui gest eroic şi onest i s-au alăturat numai doi dintre 
participanţii la conciliu. Toţi ceilalţi l-au salutat pe împă¬ 
rat, au semnat crezul şi au continuat să propovăduiască 
la fel ca şi pînă atunci. în cazul celor mai mulţi dintre ei, 
aceasta însemna o doctrină situată undeva între cea a lui 
Arie şi cea a lui Alexandru. 

Totuşi, balanţa a înclinat în favoarea doctrinei lui 
Alexandru, modelată după îndelungi dezbateri şi violente 
controverse, iar crezul de la Niceea a ajuns să fie inter¬ 
pretat în lumina acestei doctrine. Am putea rezuma aici 
această doctrină, deşi după cum se va vedea pe parcursul 
acestui subcapitol, nu prea s-a bucurat de unanimitate 
teologică în vremea Conciliului de la Niceea şi, cu atît mai 
puţin, în jumătatea de secol care a urmat. Printre apără¬ 
torii „credinţei de la Niceea”, Atanasie ocupă un loc de 
cinste; dar Amfilohiu şi, mai ales, Didim în Răsărit şi 
Ambrozie şi Ilarie în Apus pot fi aşezaţi alături de Atanasie 
dacă nu pentru alt motiv, măcar pentru relaţiile speciale 
dintre ei, de ordin intelectual şi literar. 

Credinţa mărturisită la Niceea, atît în formularea origi¬ 
nară, cît şi în interpretarea apărătorilor ei era o mărtu¬ 
risire deopotrivă cosmologică şi soteriologică, întemeiată 
pe convingerea că numai Cel care a creat universul îl 
putea mîntui pe om şi, pentru aceasta, El trebuia să fie 
Dumnezeu, şi nu făptură creată. Logosul este prezent în 
toată creaţia, fiind Cel prin care aceasta a luat fiinţă. 
Oferind cu toată mărinimia darul vieţii, Dumnezeu „a 
făcut toate lucrurile din nimic prin Logosul său, Iisus 
Hristos, Domnul nostru”. Cel care a fost „la început” nu 
are un început, fiind principiul facerii tuturor lucrurilor, 
El fiind Creatorul, iar ele creaţia. El este Făcătorul veacu¬ 
rilor. „Şi dacă El, nemaifiind un alt principiu creator, a 
făcut veacurile şi a adus la viaţă toate lucrurile”, atunci 
înseamnă că El nu este vremelnic, ci veşnic. Spre deose¬ 
bire de identificarea ariană a „unuia-născut” cu „primul 
născut dintre făpturile create”, crezul de la Niceea insista 
asupra faptului că facerea omului şi a cosmosului nu puteau 
fi înţelese separat de Creator, dar El trebuia să fie privit 
separat de lucrurile create. Făpturile vin „de la Dumnezeu” 


At. Ar. 2.51 (PG 26: 253) 

în sensul că originea lor nu poate fi pusă pe seama întîm- 
plării, însă Logosul vine „de la Dumnezeu” în sensul că El 
este „din esenţa Tatălui”. 

Conflictul cu păgînismul accentuase ideea creştină că 
lucrurile create au luat fiinţă „din nimic”. Conflictul cu 
arianismul a accentuat şi mai tare această idee. Căci 
„omul este prin esenţă muritor, de vreme ce este făcut din 
ceea ce nu este”. Prin urmare, el este în permanenţă atras 
către nefiinţa din care a fost luat de către puterea crea¬ 
toare a Logosului divin. Întrucît Dumnezeu este „Cel ce 
este” (6 uiv), potrivit exegezei tradiţionale a pasajului din 
Ieşirea 3,14, lucrurile create de El nu puteau fi salvate de 
la pieire decît prin asemănarea cu chipul Creatorului. 
Dumnezeu „a văzut că orice lucru creat, dacă este lăsat 
să-şi urmeze cursul, e supus schimbării şi distrugerii. 
Pentru a împiedica aceasta şi pentru a nu lăsa universul 
să se întoarcă la nefiinţă, El a făcut toate lucrurile prin 
Logosul său veşnic şi a dăruit viaţă creaţiei”. Căderea 
omului în păcat l-a făcut să fie „supus morţii şi strică¬ 
ciunii”, victima propriei lui naturi şi înclinaţii. Intr-o oare¬ 
care măsură, definirea păcatului în doctrina Bisericii pare 
să fi fost făcută a posteriori , printr-un proces care, pornind 
de la mîntuirea în Hristos şi de la botezul din copilărie, 
avea ca scop vindecarea. însă era esenţial ca ortodoxia 
niceeană să vorbească despre păcat în relaţie cu creaţia 
din nimic, astfel încît Logosul, prin care avusese loc creaţia, 
să fie cel prin care vine mîntuirea. 

Această idee era fundamentală pentru apărătorii cre¬ 
zului de la Niceea. „Este cu totul necredincios şi străin de 
adevăr”, spunea Amfilohiu, „cel care nu mărturiseşte că 
Hristos Mîntuitorul este şi Făcătorul tuturor lucrurilor”. 
Nu avea cum, argumenta Atanasie, ca viaţa să fi fost 
creată de altcineva decît „Domnul care este din veci şi prin 
care au luat fiinţă veacurile, aşa încît, de vreme ce este în 
El, putem şi noi să moştenim această viaţă veşnică”. Numai 
cel carei-a adus pe oameni de la nefiinţă la fiinţă ar putea 
să-i ridice după ce au căzut în neantul care îi ameninţa. 
Potrivit lui Didim, greşeala fundamentală a susţinătorilor 
arianismului a fost aceea că nu au înţeles ceea ce spune 
Scriptura „despre Mîntuitor, Dumnezeu Logosul, Făcătorul 
tuturor lucrurilor”. Logosul-Fiu s-a întrupat ca să fie slăvit 
în smerenia şi răstignirea lui. Atunci cînd menţionau 
pasajele de subordonare pe baza cărora arienii l-au consi¬ 
derat pe Hristos fiinţă creată, apărătorii crezului de la 
Niceea vorbeau despre Cel întrupat şi despre realitatea 

firii lui create ca om, ceea ce însemna, în primul rînd, că 
verbul „m-a zidit” din Proverbe 8,22 ori era folosit în sens 
impropriu, ori se referea la firea omenească a lui Hristos 
cel întrupat. Varianta a doua era mai uşor de adoptat, inter- 
pretînd cuvintele în sensul „că Domnul Iisus a fost zidit 
din Fecioară ca să mîntuiască lucrările Tatălui”. „A zidit” 
era, aşadar, sinonim cu „a întemeiat” - întemeiat nu numai 
deasupra heruvimilor, ci şi în iesle. Şi alte pasaje de acest 
tip puteau fi explicate prin referire la firea omenească a 
lui Hristos. Potrivit lui Amfîlohiu, rugăciunea din Grădina 
Ghetsimani trebuia să fie interpretată tot în acest sens ; 
la fel şi mărturisirea lui Hristos că nu ştie cînd va veni 
sfîrşitul lumii. Iar cuvintele rostite din norul luminos în 
monistul Schimbării la Faţă a lui Hristos, care fuseseră 
folosite în sprijinul hristologiei adopţioniste, se refereau, 
în accepţiune ortodoxă, la Hristos cel întrupat şi nu la cel 
preexistent. 

Iar toate acestea erau pentru „noi oamenii şi pentru a 
noastră mîntuire”, după cum afirmă crezul de la Niceea. 

' Conţinutul acestei mîntuiri era însă definit în mod variat. 

t Aceiaşi teologi care refuzaseră să se îndepărteze de la 
norma ortodoxiei trinitare şi hristologice erau dispuşi să 
folosească teorii şi imagini soteriologice fără mustrări de 
conştiinţă. Dar, indiferent de metafora folosită, subtextul 
hristologic era acela că Hristos este homoousios. între 
alte pilde, Ambrozie o dădea pe cea a bunului samarinean 
căruia i s-a făcut milă de omul căzut; dar pentru aceasta 
Hristos trebuia să fie „întrupat” şi, în acelaşi timp, să-i fie 
recunoscută „dumnezeirea”. Amfîlohiu prefera bine cunos¬ 
cutele pilde despre vindecare, făcînd legătura şi cu pilda 
femeii samarinene; însă aceste pilde aveau ca subtext 
faptul că vindecarea nu putea fi dobîndită decît de la 
Hristos cel întrupat, care era „Făcătorul raţiunii şi Creatorul 
tuturor lucrurilor”. Ilarie folosea imaginea lui Hristos ca 
jertfă, fără ca aceasta să echivaleze cu o diminuare a 
„dumnezeirii sale veşnice şi neschimbătoare”. Atanasie 
era purtătorul de cuvînt al tradiţiei răsăritene potrivit 
căreia Dumnezeu Logosul s-a întrupat pentru ca oamenii 
să se îndumnezeiască; dar dacă acesta era darul întru¬ 
pării şi dacă omul trebuia să fie salvat de păcatul care l-a 
înrobit atît de uşor, era indispensabil ca „Logosul să nu 
aparţină lucrurilor care au un început, ci să fie El însuşi 
Creatorul lor”. Didim vorbea şi el despre Mîntuitor în 
multiple feluri, reprezentîndu-1 ca Judecător al viilor şi 
morţilor, adică al drepţilor şi păcătoşilor, Cel care iartă 

păcatele celor care cred în numele lui, Cel care ne mîntuieşte 
prin propria lui slavă şi măreţie” ; dar „fiindcă este prin 
firea lui milostiv şi Mîntuitor, El nu este sub nici un chip 
subordonat lui Dumnezeu-Tatăl cel milostiv şi mîntuitor”. 
Oricare dintre definiţiile semnificaţiei mîntuirii insista 
asupra faptului că - potrivit cuvintelor din Isaia 63,9 (LXX), 
pasajului de identitate citat de Atanasie, de Amfilohiu 
într-o predică de Crăciun şi de Didim - Dumnezeu însuşi 
a mîntuit omenirea, nu un trimis şi nici un înger. Iar dogma 
care exprima acest adevăr era ilustrată de homoousios. 

Prin homoousios, astfel interpretat şi apărat, susţină¬ 
torii doctrinei de la Niceea încercau să menţină preocupă¬ 
rile soteriologice şi liturgice ale Bisericii, pentru aceasta 
fiind obligatoriu ca Hristos să aibă o fire cu adevărat 
dumnezeiască. Celor care negau conceptul de homoousios, 
spunea Didim, nu Iernai rămînea altceva de făcut decît să 
„schimbe numele Tatălui în liturghiile lor” şi să nu mai 
folosească numele Unuia-Născut şi al Duhului; căci era 
specific cultului mozaic să îl preamărească doar pe Tatăl, 
iar cultului păgîn să se închine unei pleiade de fiinţe 
inferioare diferite de Dumnezeu prin esenţă. Asemenea 
cultului Bisericii, darurile aduse de Magi puteau fi salvate 
de acuzaţia de idolatrie numai dacă pruncul Hristos era 
rege şi Dumnezeu. Scriind înainte de Conciliul de la Niceea, 
Atanasie denunţa păgînismul pentru că se „închină creaţiei, 
şi nu Creatorului” şi pentru că refuza să i se „închine 
Logosului, Domnului nostru Iisus Hristos, Mîntuitorul”. 
După Conciliul de la Niceea, cînd era implicat în controversa 
ariană, el s-a folosit de această antiteză pentru a argu¬ 
menta că proslăvirea lui Hristos de către oameni şi îngeri 
dovedeşte deosebirea de esenţă dintre El şi toate celelalte 
fiinţe create, inclusiv îngerii; numai dacă nu era fiinţă 
creată, ci Dumnezeu adevărat prin fire, se cuvenea o astfel 
de preamărire. Ambrozie rezuma multe dintre aceste argu¬ 
mente cînd îi îndemna pe arieni să nu se mai închine 
unuia pe care îl considerau fiinţă creată sau să-l numească 
fiinţă creată chiar şi atunci cînd i se închinau; căci altfel, 
concepţia lor teologică şi practica lor liturgică deveneau 
incompatibile. 

Totuşi, aşa cum am menţionat, consensul sugerat de o 
asemenea prezentare a „credinţei de la Niceea” este o 
iluzie - deşi o iluzie încurajată de relatările oficiale ale 
evenimentelor de după anul 325. Sozomen, de pildă, plasa 
începutul divergenţelor publice legate de „doctrina care 
fusese promulgată la Niceea” în jurul datei morţii 

împăratului Constantin, 22 mai 337. Nici chiar înainte de 
acest moment, „doctrina nu se bucura de aprobare una¬ 
nimă”, însă, o dată cu moartea lui Constantin, a început 
să se manifeste o opoziţie făţişă. S-au făcut adesea referiri 
la această opoziţie, deşi nu întotdeauna exacte. Multe pre¬ 
zentări ale dezvoltării doctrinei în anii care au urmat 
Conciliului de la Niceea se pierd în cronologii şi istorie 
politică. Aşa cum am precizat la începutul acestui capitol, 
istoria politică a acestei perioade este în multe privinţe 
mai importantă - şi adesea mai interesantă - decît istoria 
doctrinei. Tbtuşi, există o dezvoltare a doctrinei, care poate 
fi urmărită pe cît posibil cronologic din documentele care 
s-au păstrat. 

I Chiar şi în interpretarea pe care tocmai am rezumat-o, 
crezul de la Niceea a lăsat cîteva probleme doctrinare 
fundamentale fără răspuns şi unele suspiciuni nedomo- • 
lite. Şi, în vreme ce luările de poziţie în apărarea crezului 
de la Niceea se înmulţeau, întrebările adversarilor deve- j 
neau din ce în ce mai insistente, iar suspiciunile din ce în j 
ce mai greu de înfruntat. Scandalul provocat de Marcellus 
a pus în dificultate ortodoxia niceeană. Unul dintre semna¬ 
tarii crezului din 325 şi tovarăş de exil al lui Atanasie la 
Roma în 339, Marcellus din Ancira, afirma unitatea Treimii 
pe baza pasajelor de identitate, în termeni care îl obligau 
să interpreteze pasajele de distincţie ca fiind doar tem¬ 
porare şi „iconomice”: Fiul şi Duhul Sfînt nu erau veşnici 
în cadrul Treimii, ci „Fiul” era numele potrivit numai celui 
întrupat. Negînd identitatea dintre Fiu şi Logos, Marcellus 
susţinea că numai „Logosul” era un termen potrivit pentru 
desemnarea celui preexistent, şi chiar şi acesta se referea 
la un Logos imanent în Dumnezeu şi interior Acestuia şi 
nu la un Logos subzistînd veşnic. El nu folosea conceptul 
homoousios în fragmentele din scrierile sale care s-au 
păstrat, deşi apare într-o mărturisire de credinţă care 
este posibil să-i fi aparţinut lui Marcellus, în care îi atacă 
pe sabelieni pentru că se opuneau doctrinei. Cu toate 
acestea, putem afirma fără teamă că teologia lui este o 
versiune a dogmei legate de homoousios, potrivit căreia 
unitatea lui Dumnezeu a fost păstrată înainte de întrupare 
prin imanenţa absolută a Logosului, iar după întrupare 
prin aceea că împărăţia Fiului i s-a adus lui Dumnezeu, 
ca Dumnezeu să fie'toate în toţi. Ca reacţie la această 
controversă, crezul „niceean” va adăuga şi sintagma 
„a cărui [a lui Hristos] împărăţie nu va avea sfîrşit”. însă 
mai important pentru dezvoltarea dogmei Treimii este 

modul cum acest cripto-sabelianism al lui Marcellus a 
răzbunat acuzaţia adversarilor lui potrivit căreia crezul 
de la Niceea trebuia revizuit şi dezvoltat pentru a clarifica 
semnificaţia exactă a dogmei Dumnezeului Unic. 

Critici încă şi mai virulente, dar îndreptăţite, au fost 
lansate la adresa crezului de la Niceea datorită faptului 
că nu explica îndeajuns de limpede doctrina complemen¬ 
tară a lui Dumnezeu în Trei Persoane. Marcellus afirmase 
că „trei ipostasuri pot să fie unite într-o monadă numai 
dacă treimea îşi are originea în monadă”. Această idee i-a 
confirmat lui Eusebiu ipoteza că Marcellus nu făcea altceva 
decît să exprime o formă sofistă de sabelianism. Chiar şi 
acei adversari ai dogmei cu privire la homoousios mult 
mai moderaţi decît Eusebiu, Acacius sau homeenii erau 
preocupaţi de faptul că nu se făcea nici o distincţie onto¬ 
logică între Tatăl, Fiul şi Sfîntul Duh. Conciliul de la Niceea 
pusese semnul egalităţii între hypostasis şi o usia în anate¬ 
mele sale. Mai mult, termenul grecesc „hypostasis era 
sinonim cu latinescul substantia, aşa încît teologii occiden¬ 
tali, atunci cînd vorbeau despre o substantia în Dumnezeire, 
ignorau cu desăvîrşire treimea ipostasuri lor; aşa cum 
observa Grigorie de Nyssa ei evitau să vorbească despre 
„trei ipostasuri”. Pe de altă parte, Arie declarase în crezul 
său adresat lui Alexandru că „există trei ipostasuri”. Astfel, 
formularea „trei ipostasuri” purta amprenta arianismu¬ 
lui - dar nu mai mult decît formula homoousios, care purta 
marca sabelianismului, a gnosticismului şi a lui Pavel din 
Samosata. Insă „origeniştii” sau „homeusienii”, la fel de 
înverşunaţi împotriva arianismului ca şi a sabelianismu¬ 
lui, au ajuns să fie numiţi „semiarieni” din cauza insis¬ 
tenţei lor asupra doctrinei celor „trei ipostasuri” şi din 
cauza opoziţiei lor faţă de homoousios. Confruntaţi cu 
distincţia dintre Fiu şi Logos în concepţia teologică a lui 
Marcellus, ei îndemnau ca termenul „Fiu” să fie consi¬ 
derat drept cea mai potrivită şi mai înaltă desemnare a 
lui Hristos, în vreme ce Logos să fie pus pe acelaşi plan cu 
viaţa, învierea şi pîinea, ca metaforă pentru Fiul. Prin 
urmare, în această doctrină „Logosul şi Fiul sînt titluri 
absolut complementare... numai că în acest pasaj doar una 
dintre părţi este subliniată, şi anume existenţa «iposta- 
tică»” ce nu fusese, după părerea lor, suficient accentuată 
în pasajul despre homoousios din crezul de la Niceea şi în 
scrierile apărătorilor acestuia. 

De aceea, ca substitut pentru homoousios ei au propus 
homoiousios, „de esenţă asemănătoare”, sau mai precis, 

„asemenea [Tatălui] în toate privinţele”, în loc de „asemenea 
Tatălui”, dar nu în ousia. Antiteza dintre „niceean” şi 
„semiarian” a ajuns în consecinţă să fie interpretată ca 
o luptă între homoousios şi homoiousios, urmarea fiind, 
„că necunoscătorii tuturor timpurilor au luat în derîdere 
dezbaterile aprinse stîrnite de diferenţa unui singur dif¬ 
tong”. Tbtuşi, asemenea majorităţii controverselor pe mar¬ 
ginea terminologiei, aceasta nu era o simplă logomahie, 
după cum recunoaşte Atanasie, făcînd un joc de cuvinte 
între „logomahie” ca polemică terminologică şi „lupta pentru 
Logos”. Miza era mult mai importantă, fiind în joc pro¬ 
bleme fundamentale de doctrină creştină şi metodologie 
teologică. Episcopii participanţi la Conciliul de la Niceea 
doriseră să se rezume la cuvintele simple ale Scripturii, 
dar această dorinţă a lor s-a dovedit a fi zadarnică. De-a 
lungul jumătăţii de secol care a urmat conciliului, susţi¬ 
nătorii uneia sau ai celeilalte teorii şi-au exprimat aceeaşi 
dorinţă. în vreme ce împăratul Constantin a propus ter¬ 
menul homoousios în 325, fiul său Constantius a inter¬ 
venit în sens contrar, afirmînd: „Nu vreau să fie folosite 
cuvinte care nu sînt în Scriptură”. Dar în spatele acuza¬ 
ţiilor reciproce de folosire a cuvintelor care nu sînt în 
Scriptură se afla recunoaşterea de către ambele părţi a 
faptului că astfel de cuvinte erau inevitabile şi că era 
absurd să-ţi acuzi adversarul, în timp ce tu însuţi foloseai 
asemenea cuvinte în sprijinul propriei teorii. 

Dar între cuvintele care nu se aflau în Scriptură, de ce 
era homoousios atît de sacrosanct ? Atanasie, de pildă, a 
folosit acest termen surprinzător de rar şi a scris cea mai 
lungă apologie a conceptului, cele trei Discursuri împo¬ 
triva arienilor, aproape fără să-l menţioneze. în înche¬ 
ierea tratatului său despre concilii, Ilarie, „invocîndu-1 
drept martor pe Dumnezeul cerului şi al pămîntului”, se 
jura că nu auzise de Conciliul de la Niceea pînă cînd se 
pregătea să plece în exil în 356, dar că el considera homoou¬ 
sios şi homoiousios drept cuvinte sinonime. La început 
ele nu au fost sinonime, însă cu timpul au ajuns să fie - 
nu în primul rînd datorită unor astfel de convingeri orto¬ 
doxe, ci datorită recunoaşterii de către susţinătorii ambi¬ 
lor termeni a faptului că ameninţarea la adresa credinţei 
lor profunde venea din partea extremiştilor arieni care măr¬ 
turiseau că Hristos Logosul este „deosebit de Tatăl” sau, 
mai moderat, „asemenea Tatălui, dar nu în ousia”. Vorbind 
din perspectivă doctrinară, şi nu politică, homoousios a fost 
salvat prin clarificarea ulterioară a problemelor nerezolvate 



TAINA TREIMII 


225 


* legate de Dumnezeul Unic şi în Trei Ipostasuri şi prin 

recunoaşterea unei preocupări religioase comune între 
partizanii lui homoousios şi cei ai lui homoiousios. Purtă¬ 
torul de cuvînt al acestei încercări de reconciliere a fost 
Atanasie însuşi, care, după îndelungi ezitări, şi-a expri¬ 
mat în cele din urmă hotărîrea de a nu-i trata pe homeu- 
sieni drept „extremişti arieni sau adversari ai Părinţilor; 
ci discutăm problema cu ei ca între fraţi, care credem în 
esenţă acelaşi lucru, şi ne certăm doar din cauza termi¬ 
nologiei”. Spunînd că Hristos este „de aceeaşi esenţă” cu 
Tatăl şi „asemenea [Tatălui] în esenţă”, continuă Atanasie, 
ei se aflau „în opoziţie faţă de cei care spun că Logosul 
At. syn. 4i.i (Opiu 2:266) este o creatură”. Acesta era, de fapt, scopul doctrinar al 
cărui simbol fusese homoousios - născocit de ereticii gnos¬ 
tici, impus de un împărat nebotezat, pus în pericol de 
apărătorii naivi, dar în cele din urmă revendicat de adver¬ 
sarii lui ortodocşi. 


Dumnezeu unic în trei Ipostasuri 

Forma în care s-a impus homoousios şi reprezentarea lui 
Hristos ca Dumnezeu a fost concentrată în dogma Treimii, 
elaborată spre sfîrşitul secolului al IV-lea. Iar problema 
care a adus în atenţie conceptul homoousios, contribuind 
astfel la formularea doctrinei despre firea divină a lui 
Hristos, nu a fost atît doctrina despre Hristos, cît mai ales 
cea despre Duhul Sfînt. 

La Niceea, doctrina despre Duhul Sfînt fusese expusă 
într-o formă extrem de lapidară: „Şi [credem] în Duhul 
Sfînt”. Nu a existat, înainte de a doua jumătate a secolului 
al IV-lea, vreun tratat care să aibă ca temă centrală per¬ 
soana Duhului Sfînt. Este posibil ca montanismul să fi 
avut o oarecare contribuţie la conturarea unei înţelegeri 
mai „personale” a Duhului Sfînt în opera lui Tertulian, şi, 
prin el, să fi contribuit la evoluţia concepţiei trinitare în 
vezi supra , p. 124 secolul al IlI-lea; însă chiar şi această posibilitate este 

destul de redusă. O dată ce s-a pus problema Duhului 
Sfînt, absenţa ei din dezbaterile anterioare a devenit ea 
Gr Naz. Ep. 58 (po însăşi o mare problemă. Grigorie de Nazianz explica această 

3 " ’ 1 absenţă printr-o teorie a dezvoltării doctrinei, potrivit căreia 

„Vechiul Testament l-a proclamat pe Tatăl în chip făţiş, 
iar pe Fiul mai ascuns. Noul [Testament] l-a proclamat 
făţiş pe Fiul şi a pomenit firea dumnezeiască a Duhului. 
Acum Duhul însuşi se află în mijlocul nostru şi ne ajută să-l 

apud Epif. Haer. 73.13.1 
(GCS 37:285) 


Gibbon (1896) 2:352 


At. Syn. 54.3 (Opitz 2 : 277) 


II. Const. 16 (PL 10:594) 


At. Decr. 18.4 (Opitz 2: 15); 
Gr. Naz Or. 31.23 (PG 
36:157-160) 


II. Syn. 91 (PL 10:543-545) 


„asemenea [Tatălui] în toate privinţele”, în loc de „asemenea 
Tatălui”, dar nu în ousia. Antiteza dintre „niceean” şi 
„semiarian” a ajuns în consecinţă să fie interpretată ca 
o luptă între homoousios şi homoiousios, urmarea fiind, 
„că necunoscătorii tuturor timpurilor au luat în derîdere 
dezbaterile aprinse stîrnite de diferenţa unui singur dif¬ 
tong”. Tbtuşi, asemenea majorităţii controverselor pe mar¬ 
ginea terminologiei, aceasta nu era o simplă logomahie, 
după cum recunoaşte Atanasie, facînd un joc de cuvinte 
între „logomahie” ca polemică terminologică şi „lupta pentru 
Logos”. Miza era mult mai importantă, fiind în joc pro¬ 
bleme fundamentale de doctrină creştină şi metodologie 
teologică. Episcopii participanţi la Conciliul de la Niceea 
doriseră să se rezume la cuvintele simple ale Scripturii, 
dar această dorinţă a lor s-a dovedit a fi zadarnică. De-a 
lungul jumătăţii de secol care a urmat conciliului, susţi¬ 
nătorii uneia sau ai celeilalte teorii şi-au exprimat aceeaşi 
dorinţă. în vreme ce împăratul Constantin a propus ter¬ 
menul homoousios în 325, fiul său Constantius a inter¬ 
venit în sens contrar, afirmînd: „Nu vreau să fie folosite 
cuvinte care nu sînt în Scriptură”. Dar în spatele acuza¬ 
ţiilor reciproce de folosire a cuvintelor care nu sînt în 
Scriptură se afla recunoaşterea de către ambele părţi a 
faptului că astfel de cuvinte erau inevitabile şi că era 
absurd să-ţi acuzi adversarul, în timp ce tu însuţi foloseai 
asemenea cuvinte în sprijinul propriei teorii. 

Dar între cuvintele care nu se aflau în Scriptură, de ce 
era homoousios atît de sacrosanct ? Atanasie, de pildă, a 
folosit acest termen surprinzător de rar şi a scris cea mai 
lungă apologie a conceptului, cele trei Discursuri împo¬ 
triva arienilor, aproape fără să-l menţioneze. în înche¬ 
ierea tratatului său despre concilii, Ilarie, „invocîndu-1 
drept martor pe Dumnezeul cerului şi al pămîntului”, se 
jura că nu auzise de Conciliul de la Niceea pînă cînd se 
pregătea să plece în exil în 356, dar că el considera homoou¬ 
sios şi homoiousios drept cuvinte sinonime. La început 
ele nu au fost sinonime, însă cu timpul au ajuns să fie - 
nu în primul rînd datorită unor astfel de convingeri orto¬ 
doxe, ci datorită recunoaşterii de către susţinătorii ambi¬ 
lor termeni a faptului că ameninţarea la adresa credinţei 
lor profunde venea din partea extremiştilor arieni care măr¬ 
turiseau că Hristos Logosul este „deosebit de Tatăl” sau, 
mai moderat, „asemenea Tatălui, dar nu în ousia”. Vorbind 
din perspectivă doctrinară, şi nu politică, homoousios a fost 
salvat prin clarificarea ulterioară a problemelor nerezolvate 

At. Syn. 41.1 (Opitz 2 


Vezi supra,p. 124 


Gr. Naz. Ep. 58 (PG 
37: 113117) 


legate de Dumnezeul Unic şi în Trei Ipostasuri şi prin 
recunoaşterea unei preocupări religioase comune între 
partizanii lui homoousios şi cei ai lui homoiousios. Purtă¬ 
torul de cuvînt al acestei încercări de reconciliere a fost 
Atanasie însuşi, care, după îndelungi ezitări, şi-a expri¬ 
mat în cele din urmă hotărîrea de a nu-i trata pe homeu- 
sieni drept „extremişti arieni sau adversari ai Părinţilor; 
ci discutăm problema cu ei ca între fraţi, care credem în 
esenţă acelaşi lucru, şi ne certăm doar din cauza termi¬ 
nologiei”. Spunînd că Hristos este „de aceeaşi esenţă” cu 
Tatăl şi „asemenea [Tatălui] în esenţă”, continuă Atanasie, 
ei se aflau „în opoziţie faţă de cei care spun că Logosul 
266 ) este o creatură”. Acesta era, de fapt, scopul doctrinar al 
cărui simbol fusese homoousios - născocit de ereticii gnos¬ 
tici, impus de un împărat nebotezat, pus în pericol de 
apărătorii naivi, dar în cele din urmă revendicat de adver¬ 
sarii lui ortodocşi. 


Dumnezeu unic în trei Ipostasuri 

Forma în care s-a impus homoousios şi reprezentarea lui 
Hristos ca Dumnezeu a fost concentrată în dogma Treimii, 
elaborată spre sfîrşitul secolului al IV-lea. Iar problema 
care a adus în atenţie conceptul homoousios, contribuind 
astfel la formularea doctrinei despre firea divină a lui 
Hristos, nu a fost atît doctrina despre Hristos, cît mai ales 
cea despre Duhul Sfînt. 

La Niceea, doctrina despre Duhul Sfînt fusese expusă 
într-o formă extrem de lapidară: „Şi [credem] în Duhul 
Sfînt”. Nu a existat, înainte de a doua jumătate a secolului 
al IV-lea, vreun tratat care să aibă ca temă centrală per¬ 
soana Duhului Sfînt. Este posibil ca montanismul să fi 
avut o oarecare contribuţie la conturarea unei înţelegeri 
mai „personale” a Duhului Sfînt în opera lui Tertulian, şi, 
prin el, să fi contribuit la evoluţia concepţiei trinitare în 
secolul al IlI-lea; însă chiar şi această posibilitate este 
destul de redusă. O dată ce s-a pus problema Duhului 
Sfînt, absenţa ei din dezbaterile anterioare a devenit ea 
însăşi o mare problemă. Grigorie de Nazianz explica această 
absenţă printr-o teorie a dezvoltării doctrinei, potrivit căreia 
„Vechiul Testament l-a proclamat pe Tatăl în chip făţiş, 
iar pe Fiul mai ascuns. Noul [Testament] l-a proclamat 
făţiş pe Fiul şi a pomenit firea dumnezeiască a Duhului. 
Acum Duhul însuşi se află în mijlocul nostru şi ne ajută să-l 

At. Ar. 3.15 (PG 26:353) 

Gr. Naz. Or. 31.13 (PG 36:148) 

înţelegem mai bine”. Ambiguitatea referirilor din Vechiul 
Testament la Treime a contribuit la apariţia multor teorii 
asemănătoare. însă Amfilohiu din Iconium, pe lîngă teoria 
pe care o prezintă, şi anume că Unimea apare în Pentateuh, 
Doimea apare la prooroci, iar Treimea apare numai în 
Evanghelii, oferă, în scrisoarea sinodală din 376, şi o 
explicaţie mai simplă şi mai plauzibilă a caracterului atît 
de vag al doctrinei Duhului Sfînt din crezul adoptat la 
Niceea: „Era atunci nevoie ca Părinţii să insiste asupra 
slavei Unuia-Născut, căci trebuiau să distrugă erezia ariană, 
care se ivise de curînd... Dar fiindcă atunci nu se discuta 
problema Duhului Sfînt, nu au intrat în detalii”. 

Totuşi, Conciliul de la Niceea nu a fost singurul care a 
păstrat tăcerea cu privire la firea divină a Duhului Sfînt. 
Trebuie să recunoaştem că nici Scriptura „nu l-a numit 
prea des sau prea limpede Dumnezeu, aşa cum îl numeşte 
mai întîi pe Tatăl şi apoi pe Fiul”. Această tăcere îi punea 
în mare încurcătură pe Părinţi. Pe de altă parte, nici 
practica liturgică a Bisericii nu cuprindea rugăciuni adre¬ 
sate Duhului Sfînt. Era desigur de aşteptat ca cei care 
refuzau să-l numească Dumnezeu pe Fiul să facă acelaşi 
lucru şi în cazul Duhului Sfînt şi să-l descrie ca fiind creat 
din nimic. însă au fost cîţiva care, deşi nu erau de acord 
cu arienii asupra firii create a lui Hristos, totuşi „se împo¬ 
triveau Duhului Sfînt, spunînd nu numai că este făptură 
creată, dar că este din rîndul duhurilor slujitoare şi se deo¬ 
sebeşte de îngeri doar în rang”. Alţii îi atribuiau Duhului 
Sfînt o esenţă inferioară celei aparţinînd lui Dumnezeu, 
dar superioară celei aparţinînd fiinţelor create, avînd prin 
urmare „o fire de mijloc” şi fiind „singurul astfel alcătuit”. 
Pe baza surselor care s-au păstrat, este aproape imposibil 
să stabilim cu precizie relaţia dintre numeroasele grupări 
numite în fel şi chip, pneumatomahi, tropici sau mace¬ 
doneni, de către teologii şi istoricii secolelor al IV-lea şi 
al V-lea; nici eforturile moderne de reclasificare nu şi-au 
dovedit eficienţa. 

Deşi această ezitare în a-1 numi Dumnezeu pe Duhul 
Sfînt putea fi condamnată întrucît „respingea erezia ariană 
prin cuvinte, dar o păstra în gîndire”, ea rămîne totuşi 
simptomatică pentru o lipsă totală de claritate atît în 
cuvintele, cît şi în gîndirea teologilor Bisericii, inclusiv în 
cazul celor care se declarau ortodocşi şi împotriva arianis¬ 
mului. Marcellus din Ancira, de pildă, pare să fi negat 
faptul că Duhul Sfînt îşi are propriul ipostas. El nu făcea 


Vas. Ep. 263.5 (PG 32 :981) 

Marc. fr. 67 ( GCS 14 :197-198) 


Vas. Duh Sf. 16.40 ( PG 
32:141) 


Met. Symp. 3.8.72 (GCS 
27:36) 


Gr. Naz. Or. 21.33 (PG 
35:1121) 


Gr. Naz. Or 31.5 (PG 36:137) 

Vas. Duh Sf. 3.5 (PG 32: 76) 


Chir. Dial. Trei. 7 (PG 
75:1104) 


At. Ep. Serap. 1.21 (PG 
26:580) 

At. Ep. Serap. 4.1 (PG 
26:637) 

Gr. Naz. Or 31.7 (PG 
36:140) 


At .Ep. Serap. 3.4 (PG 26:629) 


deosebirea dintre purcederea veşnică sau „imanentă”, a 
Duhului Sfînt, şi trimiterea temporală sau „iconomică” a 
Duhului Sfînt - o distincţie care va face obiectul unor 
dezbateri în Evul Mediu între Apus şi Răsărit. De aceea, 
o dată cu a doua venire a lui Hristos, Duhul Sfînt „nu va 
mai avea nici un rol de îndeplinit”. Erorile unei asemenea 
concepţii au devenit evidente atunci cînd doctrina s-a 
bucurat de o mai mare atenţie. Ceea ce s-a remarcat de 
asemenea a fost şi nivelul de reflecţie teologică asupra 
acestui subiect, aşa cum nota Grigorie de Nazianz de-abia 
în anul 380, cînd a recunoscut că „dacă greşeşti doar puţin 
[în legătură cu Duhul Sfînt] nu înseamnă că nu eşti orto¬ 
dox”. Intr-un rezumat remarcabil al controversei din tabăra 
ortodoxă, scris în acelaşi an, el preciza: „Unii dintre înţe¬ 
lepţii din rîndurile noastre îl concep [pe Duhul Sfînt] ca 
pe o acţiune, alţii ca pe o fiinţă creată, alţii ca pe Dumnezeu ; 
iar alţii nu sînt siguri cum să-l numească... Şi atunci, ei 
nici nu îl preamăresc, dar nici nu-1 tratează cu lipsă de 
respect, ci păstrează o atitudine neutră”. Grigorie de 
Nazianz adaugă totuşi că „dintre aceia care îl consideră 
Dumnezeu, unii sînt ortodocşi doar cu gîndul, în vreme ce 
alţii îndrăznesc să fie şi cu vorba”. Se pare că responsabile 
pentru această confuzie nu erau numai „distincţiile exa¬ 
gerate ale unei filozofii păgubitoare şi iluziile deşarte”, ci 
şi stadiul incipient ăl doctrinei Duhului Sfînt în relaţie cu 
Fiul în cadrul Treimii. 

Relaţia dintre Fiul şi Duhul Sfînt era desigur o moda¬ 
litate simplă şi rapidă de a elimina confuzia. Chirii al 
Alexandriei nota că „identitatea de natură” (f| (ţuaiKtj 
TauTOTnq) dintre Fiul şi Duhul Sfînt este suficientă pentru 
a dovedi că Duhul Sfînt este Dumnezeu, dar recunoştea 
că acest lucru nu era încă pe deplin argumentat. Atanasie 
încercase cu mulţi ani înainte să demonstreze că dacă 
relaţia dintre Fiul şi Duhul Sfînt este aceeaşi cu cea dintre 
Tatăl şi Fiul, atunci nici Fiul şi nici Duhul Sfînt nu puteau 
fi descrişi ca fiinţe create. însă de aici se putea trage 
concluzia nedorită că Duhul Sfînt ar fi fiul Fiului şi nepo¬ 
tul Tatălui. Acelaşi argument putea desigur să ia şi o altă 
formă, mai respectabilă. Atanasie, de pildă, s-a străduit 
să o ridice la statutul de principiu metodologic: „Dacă 
trebuie să luăm ceea ce ştim despre Duhul Sfînt de la 
'Fiul, atunci se cuvine să aducem mărturii care vin de la 
El [de la Fiul]”. în definitiv, argumentul funcţionase în 
sens invers. Atanasie susţinuse că, de vreme ce Duhul Sfînt 
era darul celui care nu este mai prejos decît Dumnezeu 



228 


NAŞTEREA TRADIŢIEI UNIVERSALE (100-600) 


At. Ar. 2.18 ( PG 26:184) 


At. Ep. Serap. 1.19 (PG 
26:573) 


Didim Duh Sf. 40 (PG 
39:1069) 


Vezi supra, pp. 193, 221 


At. Ep. Serap. 1.12 (PG 
26:561) 


Didim Duh Sf. 43 (PG 
39:1071) 


Didim Duh Sf. 47 (PG 
39:1074) 

Chir. Di al. Trei. 7 (PG 
75:1104-1105) 


Gr. Naz. Or. 23.11 (PG 
35:1161); Teod. Mops. O mii. 
cateh. 10.8 (ST 145 : 257-259) 


At .Ep. Serap. 1.26 (PG 

însuşi şi de vreme ce Fiul a conferit Duhul, atunci 
înseamnă că Fiul este Dumnezeu. Metafora Fiului ca 
„Lumină din Lumină”, mai ales în sensul atribuit de 
Evrei 1,3, garanta şi dumnezeirea Duhului, căci Hristos, 
fiind strălucirea slavei lui Dumnezeu, luminează ochii 
inimii prin Duhul Sfînt. 

Faptul că principalele direcţii ale teologiei lui Atanasie 
s-au cristalizat în cursul dezbaterii cu privire la Hristos 
ca homoousios l-a ajutat să găsească suficiente dovezi în 
sprijinul afirmaţiei că Duhul Sfînt este consubstanţial 
pentru a înlesni raportarea Duhului Sfînt la Fiul, în timp 
ce alţii, precum Didim, au fost nevoiţi să raporteze Duhul 
Sfînt la întreaga Treime. Şi Didimus îşi argumenta teza 
pornind de la ideea că „Duhul Sfînt nu poate fi despărţit de 
Hristos”. Cea mai clară ilustrare a întrebuinţării analogiei 
dintre Fiul şi Duhul Sfînt este revenirea în acest context 
a pasajului de identitate din Isaia 63,7-14 (LXX) care se 
dovedise a fi atît de important în afirmarea divinităţii lui 
Hristos. Pentru Atanasie, sintagma din Isaia 63,14, „Duhul 
Domnului”, dovedea că, parafrazînd fragmentul din Isaia 
63,9, nu un înger, ci Duhul însuşi i-a adus la odihnă şi 
că „Duhul lui Dumnezeu nu este nici înger, nici făptură, 
ci îi aparţine Dumnezeirii”. Şi Didim interpreta cuvintele 
lui Isaia drept dovadă a faptului că poporul lui Dumnezeu 
din Vechiul Testament a primit slavă de la nimeni altul 
decît „Duhul care este nedespărţit de Tatăl şi de Fiul”. 
Din acelaşi pasaj el a tras concluzia că un păcat împotriva 
Duhului Sfînt este un păcat împotriva Dumnezeului lui 
Israel; prin urmare Duhul este Dumnezeu. Rezumînd această 
interpretare, Chirii al Alexandriei vedea în Isaia 63,9-14 
o dovadă a identităţii de esenţă dintre Duhul Sfînt şi 
Dumnezeu, întocmai precum tradiţia exegetică văzuse 
aici o dovadă a identităţii dintre Logos şi Dumnezeu. 

O altă analogie care s-a impus în înţelegerea relaţiei 
dintre Duhul Sfînt şi Dumnezeu era, desigur, analogia 
relaţiei dintre duhul omului şi firea omului. Analogia îşi 
avea originea în cuvintele din 1 Corinteni 2,11. Atanasie o 
folosea ca să demonstreze că firea neschimbătoare de care 
vorbeşte Iacov 1,17 este caracteristică şi Duhului Sfînt, 
aşa încît „Duhul Sfînt, fiind în Dumnezeu, nu cunoaşte 
schimbare, umbră de mutare sau de stricăciune”. Vasile cel 
Mare s-a străduit să dea o semnificaţie mai adîncă acestei 
analogii, ridicînd-o la statutul de „cea mai mare dovadă a 
comuniunii Duhului Sfînt cu Tatăl şi cu Fiul”. însă în 
argumentaţia propriu-zisă a lui Vasile cel Mare, ea a jucat 



TAINA TREIMII 


229 


Epif. Haer. 62.1.4 ( GCS 
31:389) 


Gr. Naz. Or. 31.29 ( PG 36:165) 


Vas. Duh Sf. 19.48 (PG 
32:156) Gr. Naz. Carm. 
2.1.630-634 (PG 37:1017); Gr. 
Naz. Or 41.9 (PG 36:441) 
Cipr. Dial. Trin. 7 (PG 
75:1121) 


Vezi 8upra, p. 217 


Vas. Duh Sf. 18.46 (PG 
32:152) 


Vas. Duh Sf 9.22 (PG 32:108) 


Didim Duh Sf. 4 (PG 39:1036) 


Vas. Duh Sf. 22.53 (PG 
32: 165) 


Vas. Duh Sf. 26.62 (PG 
32:181) 

Didim Trei. 2.7 (PG 39: 
560-600); Tfeod. Mops. Omil. 
cateh. 9.15 (ST 145: 237) 


un rol relativ minor. Deşi nu este limpede de ce analogia 
dintre Duhul lui Dumnezeu şi duhul omului, în ciuda 
insistenţelor lui Vasile cel Mare, nu a avut o importanţă 
atît de mare ca şi analogia dintre Duhul lui Dumnezeu şi 
Fiul lui Dumnezeu, o explicaţie posibilă ar fi aceea că 
forţarea primei analogii ar fi putut duce cu uşurinţă la o 
interpretare sabeliană a Duhului Sfînt, contrară acelei 
concepţii asupra persoanelor din Sfînta Treime care se 
dezvoltase într-adevăr pe baza distincţiei dintre Tatăl şi 
Fiul, dar care acum trebuia să fie aplicată şi în cazul 
relaţiei Duhului Sfînt cu Tatăl şi cu Fiul. 

Un alt tip de preluare a argumentelor în sprijinul dum- 
nezeirii Fiului pentru demonstrarea dumnezeirii Duhului 
Sfînt era repetarea ideii că atribuirea însuşirilor, calită¬ 
ţilor şi lucrărilor divine echivala cu o recunoaştere a dumne¬ 
zeirii. „Ce însuşiri care îi aparţin lui Dumnezeu”, se întreba 
Grigorie de Nazianz, „nu sînt şi ale [Duhului Sfînt], cu 
excepţia lui «nenăscut» şi a lui «născut»” ? şi îşi continuă 
ideea cu o enumerare a însuşirilor divine care erau de fapt 
atribuite Duhului Sfînt. O astfel de însuşire a Duhului 
Sfînt era desigur însuşi termenul „sfînt”, care îi era atri¬ 
buit ca o „împlinire a firii [sale]”, căci el sfinţeşte şi nu 
este sfinţit. Şi astfel, El este sfînt nu prin „participare sau 
printr-o condiţie care îşi are sursa în afara Lui”, ci „prin 
propria Lui fire şi în adevăr”. în mod asemănător, afir¬ 
maţia că Duhul este „de la Dumnezeu” era susţinută de 
aceleaşi argumente care fuseseră folosite pentru a face 
deosebirea dintre învăţătura hristologică potrivit căreia 
Hristos este „de la Dumnezeu” şi afirmaţia generală că 
toate lucrurile sînt „de la Dumnezeu” întrucît sînt create 
de Dumnezeu; în cazul Duhului Sfînt, „de la Dumnezeu” 
înseamnă că „purcede de la Dumnezeu, nu prin naştere, 
precum Fiul, ci ca suflare a gurii Sale”. însuşi cuvîntul 
„Duh” pare să semnifice în viziunea lui Vasile cel Mare o 
fire nesupusă schimbării. Întrucît El este „plinătatea daru¬ 
rilor [sau lucrurilor bune] ale lui Dumnezeu”, El trebuie 
să fie recunoscut ca fiind sursa lor transcendentă şi, prin 
urmare, diferit în esenţă de făpturile fără trup. Această 
sursă transcendentă a tuturor darurilor celor bune „nu 
poate fi cuprinsă cu gîndul”; prin urmare, El trebuie să 
fie Dumnezeu. Atribuirea unui titlu atît de problematic 
precum „locul celor care sînt sfinţiţi” echivala cu recunoaş¬ 
terea că este Creator, şi nu făptură creată. 

Dar mult mai hotărîtoare decît însuşirile Duhului Sfînt 
erau lucrările sale. Duhul Sfînt era considerat a fi Dumnezeu 

pentru că a făcut numai ceea ce Dumnezeu putea face. 
Dacă făpturile create se bucurau de lucrarea lui înnoi¬ 
toare, creatoare şi sfinţitoare, atunci El nu putea aparţine 
aceleiaşi categorii de fiinţe ca şi ele, ci trebuia să fie 
Dumenzeu. Cel care a dat plinătate tuturor făpturilor 
create trebuia să fie „de o substanţă diferită de cea a 
tuturor făpturilor create”. Ca unul care a adus iertarea 
păcătoşilor şi i-a desăvîrşit pe cei aleşi, Duhul Sfînt a 
făcut ceea ce se cuvine numai „firii divine şi atotpu¬ 
ternice”. Întrucît are „puterea de a da viaţă”, continuă 
Chirii, nu putea fi doar o făptură creată, ci trebuia să fie 
Dumnezeu. Dar totuşi, mîntuirea nu însemna numai redare 
a vieţii, ci şi îndumnezeire. Aceasta era darul Duhului 
Sfînt, de unde reiese firea sa divină. „Prin participarea 
Duhului”, Atanasie formula axioma potrivit căreia „noi 
sîntem în strînsă legătură cu Dumnezeu-Tatăl”. Enumerînd 
darurile Duhului, Vasile cel Mare afirma că de la El „vin 
prevestirea viitorului, înţelegerea tainelor, cunoaşterea a 
ceea ce este ascuns, împărţirea darurilor bune, un loc în 
ceruri, în corul îngerilor, bucuria fără sfîrşit, sălăşluirea 
în Dumnezeu, asemănarea cu Dumnezeu şi cel mai mare 
dar dintre toate, îndumnezeirea”. însă, insista Chirii, dacă 
„Duhul care ne îndumnezeieşte” n-ar avea aceeaşi fire cu 
a lui Dumnezeu, atunci ne-am pierde orice speranţă. Astfel, 
argumentaţia soteriologică, adaptată rolului special al 
Duhului Sfînt, nu era mai puţin importantă în cazul 
dumnezeirii sale decît fusese în cazul dumnezeirii Fiului. 

O formă specială a argumentaţiei soteriologice, cît se 
poate de potrivită doctrinei Duhului Sfînt, era dovada ce 
decurgea din botez ; acest argument al botezului, cuprins 
în Evanghelia după Matei 28,19, fusese folosit şi mai 
înainte de către apărătorii crezului de la Niceea împotriva 
confuziei ariene dintre Creator şi făptura creată. Atanasie 
îşi prezenta astfel propria interpretare a Treimii: „Cînd 
se face botezul, pe cel pe care îl botează Tatăl îl botează şi 
Fiul; şi cel pe care îl botează Fiul este sfinţit cu Duhul 
Sfînt”. însă chiar şi această interpretare reflectă legătura 
specială dintre botez şi Duhul Sfînt. Căci dacă Duhul Sfînt 
nu ar aparţine cu adevărat Treimii, „cum poate El să mă 
îndumnezeiască prin botez ?” Această dovadă, drept replică 
la tăgăduirea dumnezeirii Duhului Sfînt, era pentru 
Atanasie „mărturia supremă” şi cea mai convingătoare 
demonstraţie a caracterului profund dăunător al unei 
asemenea negaţii; „căci respingerea ei sau interpretarea 
greşită însemna punerea în pericol a mîntuirii înseşi”. 



TAINA TREIMII 


231 


Shapland (1951) 163 


Vas. Duh Sf. 10.26 (PG 32:113) 


Vas Duh Sf. 29.75 (PG 
32:209) 


At. Ep. Serap. 1.29 (PG 
26:596); Amf. Ep. syn. (PG 
39:96-97) 

Cipr. Dial. Trei. 7 (PG 
75 : 1080); Teod. Mops. Omil. 
cateh. 9.3 (ST 145 : 219) 


Gr. Naz. Or. 6.22(PG35: 749); 
Gr. Naz. Or. 33.17 (PG 
36: 236-237); Amf. Ep. syn. 
(PG 39 : 96) Didim Duh Sf. 24 
(PG 39:1054) 


Vas. Duh Sf 10.24 (PG 
32:109-112) 

Vas. DuhSf. 10.26; 11.27 
(PG 32:113; 116); Amf. Ep. 
syn. (PG 39: 97) 


Gr. Naz. Or. 8.23 (PG 35: 817) 
Vas. Duh Sf 1.3 (PG 32:72) 


Vas. Duh Sf 25.59 (PG 
32: 177) 

Vas .Duh Sf. 7.16 (PG 32: 176) 


Vas. DuhSf. 25.58 (PG 
32:176) 

Gr. Nyss. V. Macr. (Jaeger 8-1; 
398-399) 


Vas. Duh Sf. 29.73 
(PG 32: 205) 


înnoirea prin harul primit la botez este calea divină către 
mîntuire, spunea Vasile cel Mare, aşa încît respingerea 
dumnezeirii Duhului Sfînt însemna pierderea semnificaţiei 
mîntuirii; iar în ziua Judecăţii de Apoi va fi proclamat 
acest adevăr. înnoirea omului se face prin botezul „în 
numele Tatălui şi al Fiului şi al Sfîntului Duh”. Dacă 
Duhul Sfînt ar fi făptură creată, atunci „ritul iniţierii pe 
care credem că îl săvîrşim nu se face cu adevărat în numele 
Treimii”. însă a fi creştin înseamnă renunţarea la cultul 
făpturilor create şi botezul în numele Dumnezeirii unice 
a Sfintei Treimi, „şi nu în numele mai multor zeităţi”. 

Nu numai darul botezului, ci şi formula însăşi a bote¬ 
zului a constituit o dovadă. Fără numele Sfîntului Duh 
formula ar fi incompletă, iar botezul nu ar fi valabil. Vasile 
cel Mare susţinea cu tărie că nu datorită caracterului 
ortodox al doctrinei sale trinitare îl aşază el „pe Duhul 
Sfînt alături de Tatăl şi de Fiul”, ci datorită lui Hristos 
din formula botezului. De aceea, îşi îndemna adversarii 
„să nu îl despartă pe Duhul Sfînt de Tatăl şi de Fiul, 
păstrînd, atît în mărturisirea de credinţă, cît şi în doxo- 
logie învăţătura primită la botez”. Referirea la doxologie 
fusese provocată de un atac la adresa lui din cauza faptu¬ 
lui că folosea în cadrul liturghiei sale atît forma „Mărire 
Tatălui cu (p£Td) Fiul împreună cu (auv) Duhul Sfînt”, cît 
şi forma „Mărire Tatălui prin (5ia) Fiul în (tv) Duhul 
Sfînt”. Sintagma „cu Duhul Sfînt” părea o inovaţie, căci îl 
aşeza pe Duhul Sfînt pe acelaşi plan cu Tatăl şi cu Fiul. 
Vasile cel Mare a replicat că acesta este exact motivul 
care i-a determinat „pe Părinţi să folosească pe bună drep¬ 
tate prepoziţia «cu»”, iar aceasta fusese păstrată în limba¬ 
jul liturgic al oamenilor obişnuiţi. Dacă limbajul liturgic 
dorea să aibă autoritate pentru mărturisirea dogmatică 
atunci nu se putea face o excepţie în acest caz. Iar această 
doxologie nu era de altfel singurul exemplu al unei doctrine 
liturgice a lui homoousios ; căci în imnul care se cînta în 
fiecare seară la aprinderea candelelor, credincioşii păstra¬ 
seră vechea formă de rugăciune: „îl preamărim pe Tatăl, 
pe Fiul şi pe Duhul Sfînt al lui Dumnezeu”. 

Cu toate acestea, procesul pe care tocmai l-am descris 
şi prin care s-a dezvoltat doctrina dumnezeirii şi a con¬ 
substanţialităţii Duhului Sfînt, a presupus şi, în acelaşi 
timp, a determinat elaborarea unei doctrine mai adecvate 
a Treimii. în acest context, Atanasie punea întrebarea: 
„Dacă există o asemenea coordonare (oucrroixia) şi unitate 

în sînul Sfintei Treimi, atunci cine îl poate despărţi pe Fiul 
de Tatăl, sau pe Duhul de Fiul sau de însuşi Tatăl?”. 
Folosind acelaşi termen filozofic pentru o serie coordonată 
şi aplicîndu-1 în cazul formulei botezului din Evanghelia 
după Matei 28,19, Vasile cel Mare susţinea că relaţia 
dintre Duhul Sfînt şi Fiul este aceeaşi cu cea dintre Fiul 
şi Tatăl, această coordonare excluzînd în mod categoric 
orice noţiune de subordonare. O astfel de argumentaţie 
folosea logica în sprijinul afirmării dumnezeirii Duhului 
Sfînt, în relaţie directă cu doctrina Treimii: „Dacă Unul a 
fost dintru început, atunci şi Treimea a fost dintru început” 
şi prin urmare Duhul este Dumnezeu. Atanasie, dimpotrivă, 
folosea în mică măsură doctrina Treimii pentru a apăra 
dumnezeirea Fiului; dar formularea cea mai bine înche¬ 
gată a învăţăturii trinitare care a fost extrasă din opera lui 
Atanasie - deşi destul de lapidară - apare pe parcursul 
argumentaţiei sale în sprijinul dumnezeirii Duhului Sfînt. 
Aparenta inconsecvenţă a lui Didim, care susţine mai întîi 
că există o corelaţie între lucrarea Tatălui, a Fiului şi a 
Sfîntului Duh şi esenţa lor, iar apoi precizează că nu se 
poate stabili o deosebire de natură pe baza diversităţii 
lucrărilor lor, nu poate fi lămurită în absenţa unei 
doctrine mai ample a Treimii, în care atît unitatea, cît şi 
diversitatea să fie formulate cu precizie în cadrul unei 
teorii sistematice şi printr-o terminologie adecvată care 
să înlăture orice confuzie sau neînţelegere. Elaborarea 
unei asemenea doctrine s-a datorat în primul rînd acelor 
autori a căror doctrină a Duhului Sfînt am prezentat-o, şi 
anume Părinţii capadocieni, Vasile cel Mare, Grigorie de 
Nyssa şi Grigorie de Nazianz. 

în felul acesta, dezvoltarea doctrinei Duhului Sfînt a 
readus în atenţie multe dintre problemele care se presu¬ 
punea că au fost lămurite de către Conciliul de la Niceea. 
Şi aceasta nu numai deoarece crezul de la Niceea şi apără¬ 
torii lui se rezumaseră la prezentarea doctrinei Duhului 
Sfînt printr-o formulă care spunea totul şi nimic; dar 
întrucît homoousios lăsase nerezolvată problema Unicului 
Dumnezeu, iar crezul nu concepuse un termen potrivit 
Treimii, afirmarea dumnezeirii Duhului Sfînt a făcut 
necesară o lărgire şi o adîncire a crezului de la Niceea. 
Atît absenţa unei formule pentru Unicul Dumnezeu, cît şi 
tonul apărătorilor crezului niceean, mai ales interpre¬ 
tarea pasajelor de identitate şi metaforele înrudite care 
erau folosite, au făcut ca mărturisirea de credinţă adop¬ 
tată la Niceea să fie vulnerabilă în faţa acuzaţiilor de 

ştergere a oricărei distincţii între Tată, Fiu şi Duhul Sfînt, 
în spiritul sabelianismului. Era nevoie de un termen care 
să desemneze unitatea divinităţii şi de un altul care să 
denumească Treimea. Pentru Treime un termen la înde- 
mînă era hypostasis, care fusese folosit în acest sens încă 
de la Origen; pentru Unul Dumnezeu un termen marcat 
nu numai de folosirea lui îndelungată, cît şi de asocierea 
lui cu interpretarea creştină a pasajului din Ieşirea 3,14, 
era ousia. Şi, pînă la urmă, aceştia au fost termenii în 
care a fost formulată relaţia dintre Unul şi Treime: o 
esenţă unică şi trei ipostasuri. 

Problema era că ousia şi hypostasis păreau a fi sino¬ 
nime, dacă nu chiar identice; de altfel, fuseseră folosite în 
felul acesta în crezul niceean. Şi Atanasie folosise ousia 
ca o modalitate de explicare a semnificaţiei termenului 
hypostasis. Iar în alt context el insista asupra faptului că 
„hypostasis este ousia şi nu înseamnă altceva decît pur şi 
simplu fiinţă”. Intr-adevăr, cei doi termeni au continuat 
să fie folosiţi fără deosebire chiar şi după ce distincţia 
dintre ei ca termeni tehnici s-a impus în mod oficial. 
Pe baza formulei de la Niceea, adversarii distincţiei dintre 
cei doi termeni, precum Marcellus, susţineau că respec¬ 
tarea crezului niceean presupunea respingerea noţiunii 
de distincţie a ipostasurilor. De altfel, singura întrebuin¬ 
ţare a termenului hypostasis în Noul Testament în sens 
„trinitar”, în Epistola către Evrei 1,3, se referea probabil 
la ousia divină pe care Hristos ca homoousios o împărţea 
cu Tatăl, şi nu la ipostasul caracteristic Tatălui. Aceasta 
părea să constituie o mărturie biblică împotriva afirmării 
unei fiinţe şi a trei ipostasuri; iar Vasile cel Mare a trebuit 
să susţină, în sprijinul formulării, că pasajul din Epistola 
către Evrei nu avea drept scor deosebirea între ipostasuri. 
Aşadar, noua versiune a doctrinei trinitare niceene a trebuit 
să se lupte cu o tendinţă înverşunată de a păstra termi¬ 
nologia adoptată la Niceea precum şi cu o împotrivire 
cvasisabeliană faţă de noţiunea de ipostasuri distincte. 

Vasile cel Mare rezuma astfel această opoziţie: „în 
privinţa dogmelor mistice, mulţi nu reuşesc să facă deose¬ 
birea între ceea ce este comun ousia din «semnificaţia 
ipostasurilor». Ei cred că nu este nici o diferenţă dacă 
spunem ousia sau dacă spunem hypostasis. De aceea, 
celor care nu se împotrivesc acestor idei li se pare firesc 
să spună că hypostasis este unul şi acelaşi lucru cu ousia. 
Pe de altă parte, cei care susţin trei ipostasuri cred că 
este nevoie, pornind de la această mărturisire, să afirme 

o împărţire a esenţelor la acelaşi număr”. Ca reacţie la acest 
tip de gîndire trebuia să fie găsită o modalitate prin care 
„să fie recunoscute ipostasurile dumnezeirii fără să se aducă 
atingere dogmei sfinte a monarhiei”. Singura cale de risi¬ 
pire a confuziei era găsirea unei definiţii a Persoanelor 
care să se deosebească de ousia şi să fie un instrument 
potrivit pentru afirmarea a ceea ce era deosebit la Tatăl, 
la Fiul şi la Duhul Sfînt. Hypostasis trebuia să fie astfel 
„ceva care poate fi distins, spre deosebire de noţiunea 
nedefinită a ousiei”. Legat de hypostasis şi pentru identi¬ 
ficarea caracterului distinctiv al fiecărui membru al Treimii 
a fost conceput un alt termen specific, şi anume „mod de 
origine” (Tponoţ Tf\c, unap^ecoţ). Se pare că a fost folosit 
iniţial în legătură cu Fiul şi cu Duhul Sfînt, primul fiind 
născut, iar cel de-al doilea purces de la Tatăl; apoi a fost 
aplicat şi Tatălui, dar în sens negativ, şi anume că El este 
nenăscut şi nu este purces. Teologii au avut păreri diferite 
în ceea ce priveşte desemnarea modului de origine al 
fiecărei Persoane divine, precum şi în ceea ce priveşte 
gradul de accentuare a individualităţii fiecăreia; dar indi¬ 
vidualitatea, oricum ar fi fost ea definită, era afirmată 
acum cu privire la Tatăl, la Fiul şi la Sfîntul Duh. 

Această concepţie a celor trei ipostasuri a îndepărtat 
suspiciunea unei asemănări cu sabelianismul care plana 
asupra crezului de la Niceea, dar cu preţul unei alte ame¬ 
ninţări la fel de înfricoşătoare pentru credinţa creştină - 
ameninţarea triteismului. Grigorie de Nyssa a fost purtă¬ 
torul de cuvînt al multora care au reacţionat în mod firesc 
aflînd de mărturisirea celor trei ipostasuri divine distincte 
pe care o presupunea acum credinţa creştină în Dumnezeu: 
„Petru, Iacov şi Ioan sînt numiţi trei oameni, în ciuda 
faptului că împărtăşesc aceeaşi fire omenească. Şi nu este 
deloc nefiresc dacă folosim cuvîntul pentru firea lor la 
plural, dacă cei care sînt astfel uniţi prin natura lor sînt 
mai mulţi. Dacă regula generală ne permite să facem acest 
lucru şi nu ne împiedică nimeni să vorbim despre doi ca 
despre doi şi despre mai mulţi decît doi ca despre trei, 
cum se face atunci că într-un fel ne încălcăm mărturisirea 
spunînd pe de o parte că Tatăl, Fiul şi Duhul Sfînt au o 
dumnezeire unică, dar tăgăduind pe de altă parte că putem 
vorbi despre trei dumnezei ? Căci pomenind tainele [cre¬ 
dinţei], noi recunoaştem trei ipostasuri şi recunoaştem 
că nu este nici o deosebire de natură între ele”. Fiecare 
dintre Persoane este „unul” în deplinul sens al cuvîntu- 
lui; ca atare, mărturisirea „Unicului Dumnezeu” nu era 

compromisă prin afirmarea celor trei ipostasuri. Şi ceilalţi 
Părinţi capadocieni erau preocupaţi de această problemă, 
iar lui Vasile cel Mare îi este atribuit un tratat care poartă 
titlul împotriva celor care ne acuză pe nedrept că spunem 
că sînt Trei Dumnezei. Mărturisirea monoteistă din Deute- 
ronomul 6,4, pe care creştinismul a moştenit-o de la 
iudaism, părea a fi din nou în joc, la fel cum se întîmplase, 
într-un sens diferit, şi în cazul controversei pe marginea 
teoriei potrivit căreia Hristosul la care se închină creştinii 
putea fi numit făptură creată. 

Apărarea Părinţilor capadocieni împotriva acestei acu¬ 
zaţii a luat mai multe forme. Nici una nu s-a bucurat de 
o notorietate mai mare decît adaptarea la teologia trini- 
tară a unei doctrine platonice, numită, încă din epoca lui 
Platon, „universalul” (to koivov). Grigorie de Nazianz 
făcea o paralelă clară între doctrina creştină a unităţii lui 
Dumnezeu şi teoria „filozofilor mai luminaţi” din rîndul 
grecilor despre „Dumnezeirea unică”. Iar cu altă ocazie, 
formula principiul potrivit căruia ceea ce este caracteris¬ 
tic sau universal Tatălui, Fiului şi Duhului Sfînt este 
„Dumnezeirea şi faptul că nu au luat fiinţă”; iar apoi 
continuă cu specificarea caracterului „distinctiv” al fiecă¬ 
ruia. Mergînd chiar dincolo de această identificare a o usiei 
cu universalul platonic, Grigorie de Nyssa încerca să-şi 
dea un răspuns propriilor întrebări spunînd că, de fapt, 
nu este tocmai corect să vorbim despre Petru, Iacov şi 
Ioan ca despre „trei oameni”, de vreme ce „om” este un 
termen care desemnează natura lor comună; în cazul 
celor Trei Ipostasuri din sînul Treimii, folosirea pluralului 
nu numai că nu este potrivită, dar este de-a dreptul pri¬ 
mejdioasă. Nimeni nu poate trage concluzia din expresia 
„trei oameni” că ar fi vorba despre trei firi omeneşti, dar 
este clar din istoria religiei că tocmai o asemenea conclu¬ 
zie fusese trasă din folosirea pluralului pentru dumnezeire. 
Şi astfel „firea dumnezeiască, simplă şi neschimbătoare 
transcende orice fel de diversitate potrivit ousiei, pentru 
a fi [cu adevărat] una”. Esenţa divină era cu mult mai 
adevărată şi cu mult mai unitară decît alte universale. 
Vasile cel Mare recunoştea şi el că această accentuare a 
unităţii o usiei lui Dumnezeu mai presus şi dincolo de cele 
trei ipostasuri ar putea părea că o ridică pe o treaptă 
superioară, micşorînd astfel realitatea acestora. Deşi a 
respins orice asemenea idee, catalogînd-o drept „lipsă de 
credinţă” şi blasfemie, este clar că, dacă identificarea 
esenţei divine cu universalul din filozofia platonică ar fi 

fost singura modalitate de proclamare a unităţii lui 
Dumnezeu, atunci această unitate s-ar fi aflat în mare 
primejdie. 

însă apărarea dogmei Treimii nu s-a sprijinit doar pe 
această identificare metafizică. Chiar şi Grigorie de 
Nyssa, cel mai îndrăzneţ şi strălucit filozof dintre cei trei 
Părinţi capadocieni, a încetat să mai caute o soluţie 
speculativă pentru relaţia dintre Unul şi Treime sau pentru 
distincţia dintre însuşirile Unului şi cele ale Treimii. în 
ciuda faptului că datora mult gîndirii platonice, Grigorie 
nu a atribuit un rol hotărîtor doctrinei principiilor uni¬ 
versale în cadrul dogmaticii sale, care a fost în cele din 
urmă modelată de ceea ce credea, propovăduia şi măr¬ 
turisea Biserica. Axioma lui fundamentală era urmă¬ 
toarea: „Urmînd învăţăturile Sfintei Scripturi am aflat 
că [firea lui Dumnezeu] este dincolo de nume sau rostirea 
omenească. Spunem că fiecare nume divin, fie el născocit 
de tradiţia omului sau primit prin tradiţia Scripturilor, 
reprezintă concepţia noastră despre firea divină, dar nu 
ne transmite sensul firii înseşi”. Iar „numele” la care se 
referea cu precădere cînd spunea aceasta era „Dumnezeire” 
[vcoTTjţ ], însuşi termenul folosit de el pentru adaptarea 
doctrinei sale la teismul grec. 

Exista probabil o singură excepţie de la regula potrivit 
căreia toate aceste „nume” reflectau doar percepţia omu¬ 
lui asupra lui Dumnezeu. Această excepţie ţinea de o 
taină care era încă şi mai greu de pătruns decît taina 
relaţiei lui Dumnezeu cu lumea, şi anume relaţiile din 
cadrul Sfintei Treimi. în faţa pericolului disoluţiei caracte¬ 
rului distinct al celor Trei Persoane în cazul definirii o usiei 
în termeni platonici, Părinţii capadocieni au descoperit, 
cu grade diferite de accentuare, garanţia unităţii Treimii 
în Tatăl. Pentru Vasile cel Mare, Tatăl era „o putere care 
există fără să fie născută sau să aibă un început”, în care 
atît Fiul, cît şi Duhul Sfînt, fiecare î^ felul lui, îşi au 
originea. Grigorie de Nazianz mergea pînă într-acolo încît 
îl numea pe Tatăl „mai-mare” în sensul că „egalitatea şi 
fiinţarea” egalilor, Fiul şi Duh^ Sfînt, veneau de la El. 
Iar Grigorie de Nyssa îl identifica pe Tatăl cu „izvorul 
puterii, pe Fiul cu puterea Tatălui, iar pe Duhul Sfînt cu 
Duhul puterii”. Iar în ceea ce priveşte problema deosebiri¬ 
lor dintre cei Trei, el considera cauzalitatea ca fiind singu¬ 
rul punct distinctiv, spunînd că unul este cauza, adică 
Tatăl, iar Fiul şi Duhul Sfînt îşi au originea în El din 
veşnicie. Această cauză era garanţia unităţii în sînul Treimii. 

Această surprinzătoare şi frustrantă combinaţie între 
terminologia filozofică folosită pentru definirea relaţiei 
dintre Unul şi Trei, pe de o parte, şi un refuz de a merge 
pînă la capăt cu speculaţia, pe de altă parte, era tipică 
pentru teologia Părinţilor capadocieni, devenind totodată 
o tradiţie urmată de istoria ulterioară a doctrinei trini- 
tare. Formule precum homoousios, Trei Ipostasuri într-o 
singură esenţă şi mod de origine erau ispititoare din punct 
de vedere metafizic; însă definirea lor reprezenta în multe 
privinţe o sfidare nu numai la adresa logicii, ci şi a coeren¬ 
ţei metafizice. De pildă, cum poate Tatăl să fie originea 
Fiului şi a Duhului Sfînt în sînul Treimii şi în acelaşi timp 
noţiunea de Părinte să fie o caracteristică nu numai a 
Ipostasului său, dar şi a esenţei divine ca atare? Sau să ne 
exprimăm în termeni liturgici, Rugăciunea Domnească se 
adresează numai Ipostasului Tatălui ca „Tatăl nostru” şi 
Tatăl Fiului, sau întregii esenţe a Treimii ? Răspunzînd la 
această întrebare dificilă, Vasile cel Mare mărturisea că 
ceea ce este comun celor Trei şi ceea ce îi deosebeşte 
întrece putinţa omului de înţelegere şi exprimare, de analiză 
şi conceptualizare. Cu toată încercarea de identificare a 
modului de origine, distincţia dintre naşterea Fiului şi 
[purcederea] Duhului Sfînt, recunoştea Didim, rămîne 
„un mod necunoscut”. Grigorie de Nyssa şi-ar fi dorit să 
găsească o explicaţie raţională în concepţia lui despre 
Unul şi Treime; însă dacă acest lucru nu era posibil, era 
important să „păstrăm tradiţia pe care am primit-o de la 
Părinţi, ca pe ceva sigur şi nestrămutat, şi să căutăm la 
Dumnezeu o cale de a ne apăra credinţa”. Dogma Treimii 
era prezentă în Liturghie şi îşi avea originea în Scripturi. 
Acum era datoria teologiei să o apere şi să mediteze 
asupra ei. Intr-un fel, dogma Treimii era rezultatul final 
al teologiei, căci reunea multe dintre temele precedentei 
dezvoltări. Dar în alt sens, era punctul de început al 
teologiei. 

De-a lungul următoarelor secole de istorie a doctrinei, 
această dogmă a reprezentat un element central. De fapt, 
ea a constituit unul dintre motivele care stau la baza anti¬ 
tezei dintre accentul pe unitate pe care l-au pus primele 
veacuri creştine şi accentul pe individualitate pe care l-au 
pus perioadele ulterioare. Devenind învăţătura oficială 
a Bisericii, ea a stabilit limite precise care nu puteau 
fi depăşite de speculaţie şi, în acelaşi timp, a oferit un 
subiect permanent de meditaţie şi uimire. „Teolog” era 
acela care apăra firea divină a lui Hristos în contextul 

tifice cu Biserica universală şi în acelaşi timp să împingă 
raţiunea credinţei pînă la limitele puterii ei. Dogma trini- 
tară, şi cu precădere noţiunea de „energii” divine, s-au 
aflat la baza speculaţiilor teologiei isihaste bizantine din 
secolul al XlV-lea cu privire la relaţia dintre lumina creată 
şi cea necreată a lui Dumnezeu. Ca punte de legătură 
între doctrina patristică şi teologia medievală occidentală, 
Boeţiu a transpus dogma Treimii într-o formă care va 
influenţa teologia lui Toma din Aquino. Iar declaraţia 
de independenţă a teologiei liberale protestante este 
clar ilustrată de atenţia secundară pe care o acordă 
Schleiermacher dogmei trinitare în tratatul său, Credinţa 
creştină, unde menţionează această dogmă doar în apen¬ 
dicele lucrării. Trăsăturile concepţiei trinitare specifice 
autorilor şi mişcărilor menţionate ar merita cu siguranţă 
o discuţie separată. Contradicţiile nerezolvate din teologia 
capadociană au constituit o mare provocare pentru fiecare 
dintre aceşti autori şi aceste mişcări; însă în acest răstimp, 
Biserica a continuat să creadă, să propovăduiască şi să 
mărturisească dogma în cadrul Liturghiei şi în predici, în 
catehisme şi în comentarii. 

în acelaşi timp, forma pe care a luat-o dogma trinitară 
capadociană a contribuit la deplasarea accentului dinspre 
relaţia dintre Unul Dumnezeu şi Treime înspre relaţia 
dintre firea divină şi cea umană a lui Hristos, care de fapt 
s-a şi aflat la originea controversei. Căci dacă era îndreptă¬ 
ţit ca Hristos să fie numit Dumnezeu şi să fie considerat 
consubstanţial Tatălui, în ce fel putea El să fie con¬ 
substanţial omului care era făptură creată? Unele dintre 
consideraţiile cu care se deschisese discuţia au fost evitate 
de soluţiile oferite de dogma Treimii. însă ele erau prea 
importante pentru creştinism ca să rămînă nerezolvate, 
iar soluţia oferită a făcut ca o redeschidere a problemei 
hristologice să devină inevitabilă, în special în cazul celor 
care îşi afirmaseră ortodoxia trinitară în aşa fel încît 
concepţia lor hristologică era privită cu suspiciune. 

Dogma Treimii s-a dezvoltat ca răspuns al Bisericii la 
întrebarea legată de identitatea lui Iisus Hristos. Era El 
sau nu egal în existenţa lui divină cu Făcătorul şi Domnul 
cerului şi al pămîntului? Răspunsul doctrinei creştine 
ortodoxe la această întrebare s-a concretizat în mărtu¬ 
risirea potrivit căreia El este „din esenţa Tatălui” şi „con¬ 
substanţial Tatălui”. în ciuda problemelor conţinute în 
acest răspuns, crezul identificat în mod tradiţional cu 
Conciliul de la Niceea (deşi într-o formulă revizuită ulte¬ 
rior) reprezenta versiunea doctrinei Treimii care a fost 
recunoscută drept mărturisirea de credinţă a Bisericii. Şi 
exceptînd întrebările - speculative, liturgice, exegetice şi 
constituţionale - care s-au pus în cursul disputelor dintre 
Răsărit şi Apus pe marginea purcederii Duhului Sfînt, 
aceasta a fost interpretarea doctrinei despre Dumnezeu 
în relaţie cu persoana lui Hristos care va supravieţui 
căderii Imperiului Roman, schismei dintre creştinătatea 
răsăriteană şi cea apuseană şi preschimbărilor aduse de 
Renaştere şi Reformă şi care va fi respinsă în cele din 
urmă de intelectualii iluminişti şi de liberalismul pro¬ 
testant al secolului al XlX-lea. Dar „la cîteva decenii după 
Niceea, tema elaborării dogmei s-a schimbat complet... 
Acum tema nu mai este Fiul lui Dumnezeu cel preexistent, 
ci cel întrupat. Nu relaţia lui Dumnezeu cu Dumnezeu 
este acum în discuţie, ci relaţia lui Dumnezeu cu omul 
în persoana trupească a lui Hristos, care a trăit printre 
Eiert (1957) 21 oameni”. Şi, ca să cităm încă o dată întrebarea lui Atanasie, 

„Cum este posibil ca cineva să nu greşească în legătură cu 
prezenţa întrupată [a Fiului] dacă este cu desăvîrşire 
neştiutor în legătură cu adevărata naştere a Fiului din 
At. Ar. l.B (PG 28 :28) Tatăl ?”. 

Acum că semnificaţia acestei „naşteri adevărate” fusese 
definită de Conciliul de la Niceea şi lămurită pe parcursul 
jumătăţii de secol care i-a urmat, centrul dezbaterii a fost 
transferat asupra persoanei lui Iisus Hristos însuşi. Pe 

poziţii opuse se aflau tradiţiile teologice reprezentate de 
Alexandria şi Antiohia, a căror rivalitate în privinţa poli¬ 
ticii Bisericii le-a modelat conflictul pe marginea doctrinei 
hristologice şi a fost influenţată la rîndul ei de acesta. 
Este lesne de înţeles că, apărînd la începuturile dezbate¬ 
rilor trinitare, problema hristologiei era uneori tratată de 
parcă s-ar fi căutat aceleaşi soluţii ca şi în cazul proble¬ 
melor legate de Sfînta Treime. De pildă, o dovadă a depli¬ 
nei dumnezeiri a Fiului era argumentul potrivit căruia 
dacă Fiul n-ar fî Dumnezeu, botezul s-ar face în numele 
unei făpturi create. Acelaşi argument era folosit în spri¬ 
jinul afirmării divinităţii Duhului Sfînt. Dar acum că 
problema era relaţia dintre firea dumnezeiască şi cea 
omenească în persoana Fiului întrupat, un teolog precum 
Chirii al Alexandriei, care susţinea că această relaţie 
reflectă o comuniune desăvîrşită şi indestructibilă, trebuia 
să dea răspuns unei întrebări dificile : „Am fost noi, atunci, 
botezaţi în numele unui om, şi să recunoaştem că acest lucru 
este adevărat?”. Este semnificativ faptul că atît Chirii, 
cît şi colegii lui din Alexandria foloseau în concepţia lor 
hristologică mulţi dintre termenii specifici creaţi în mare 
parte de generaţiile anterioare de teologi din Alexandria în 
timpul polemicilor trinitare, termeni precum „a fi împreună” 
(auva<ţ0fivai), „unitate” (evioaiq), „nedespărţit” (dSiaipsToq) 
şi alţii. în plus, cîteva dintre pasajele de identitate care 
fuseseră atît de utile doctrinei trinitare erau acum luate 
în discuţie în legătură cu doctrina hristologică, ca de pildă 
atunci cînd Chirii al Alexandriei, citind din Isaia 63,9 
(LXX), spunea că: „n-a fost trimis şi nici înger, ci Domnul 
însuşi care ne-a mîntuit, nu prin moarte străină sau prin 
mijlocirea unui om obişnuit, ci prin propriul său sînge”. 
Pornind de la o astfel de argumentaţie, unii exegeţi moderni 
au susţinut că teologii din Antiohia, adversarii lui Chirii 
în polemicile hristologice, şi mai ales Nestorie, operau cu 
„o concepţie trinitară insuficient dezvoltată”. 

însă aceste încercări, mai vechi sau mai moderne, de a 
trata problema hristologică drept o subtemă a celei trini¬ 
tare, deşi parţial justificate, ignoră profunzimea şi impor¬ 
tanţa evoluţiei hristologiei: teologi care erau cu totul 
devotaţi nu numai crezului de la Niceea, ci şi ortodoxiei 
niceene a lui Didim şi a Părinţilor capadocieni se aflau 
însă pe poziţii adverse atunci cînd problema legată de 
Hristos şi Dumnezeu s-a transformat în problema legată 
de Dumnezeu şi om în Hristos. Responsabilă pentru acest 
impas nu era „o concepţie trinitară insuficient dezvoltată”, 

ci neglijarea problemei hristologice în timpul polemicii 
trinitare. Teologi din ambele tabere ale polemicii hristolo¬ 
gice au încercat să conteste ortodoxia trinitară a adversa¬ 
rilor lor. Chirii făcea o analogie între arieni şi antiohieni: 
primii negau Logosul preexistent, iar ceilalţi negau Logosul 
întrupat. Pe de altă parte, reprezentantul de marcă al 
şcolii din Antiohia, Teodor din Mopsuestia, ataca extre¬ 
mismul apolinarist din învăţătura şcolii din Alexandria 
atunci cînd spunea că „susţinătorii lui Arie şi Eunomius... 
zic că [Logosul] a luat trup, dar nu şi suflet, iar firea 
dumnezeiască a luat locul sufletului”. Dezvoltarea trini¬ 
tară nu pregătise cu adevărat Biserica pentru proble¬ 
matica hristologică şi nimeni nu era îndreptăţit să tragă o 
concluzie hristologică simplă din conţinutul sau din forma 
dezbaterilor niceene şi postniceene. Şi totuşi, înainte de a 
fi încheiată controversa hristologică, ea a reuşit să readucă 
în discuţie probleme care se presupunea că fuseseră rezol¬ 
vate prin dogma Treimii. 


Premise ale doctrinei hristologice 

Cel puţin într-o anumită privinţă, exista o analogie 
strînsă între doctrina Treimii şi doctrina persoanei lui 
Hristos. Fiecare doctrină a reunit multe dintre temele 
care fuseseră dezbătute anterior şi care puteau fi consi¬ 
derate tezaurul comun al tuturor creştinilor ortodocşi; 
totuşi, deşi au pornit de la acelaşi punct de discuţie, con¬ 
cluziile trase au fost diferite, ceea ce demonstrează că 
existau divergenţe de opinie chiar şi în rîndul celor care 
aveau o credinţă comună. Multe dintre ideile împărtăşite 
de ortodocşi erau interpretate în mod diferit, iar relaţia 
dintre aceste idei era concepută şi ea în chip diferit. 

Crezul de la Niceea adăugase afirmaţiei sale cu privire 
la „dumnezeire” (Dumnezeu în El însuşi) pe cea legată de 
„iconomie” (Dumnezeu în planul său de mîntuire) în 
mărturisirea potrivit căreia „pentru noi oamenii şi pentru 
a noastră mîntuire” Hristos s-a pogorît din ceruri, s-a 
întrupat, a pătimit şi a înviat a treia zi, s-a înălţat la 
ceruri şi iarăşi va să vină să judece viii şi morţii. Această 
mărturisire de credinţă era asemănătoare, cu unele 
modificări sau adăugiri, cu alte crezuri mai vechi. Totuşi, 
fiecare dintre afirmaţiile ei necesita o cercetare atentă a 
implicaţiilor hristologice; în acelaşi timp, fiecare dintre 
ele făcuse obiectul dezbaterilor anterioare. Adăugarea 

pasajului despre lucrarea lumească a lui Iisus Hristos la 
mărturisirea firii sale dumnezeieşti presupunea ridicarea 
problemei relaţiei dintre firea sa divină şi evenimentele 
legate de viaţa şi moartea sa. în plus, dacă a venit „pentru 
noi oamenii şi pentru a noastră mîntuire”, atunci trebuia 
precizată legătura dintre persoana lui şi lucrarea sa mîn- 
tuitoare. Şi, afirmînd că El este vrednic de preamărire, 
Biserica a pus învăţătura şi mărturisirea despre Hristos 
în contextul Liturghiei, unde era slăvit Cel întrupat în 
prezenţa şi puterea lui sacramentale. 

Ca Fiu şi Logos al lui Dumnezeu, Hristos este revelaţia 
firii lui Dumnezeu; sau aşa cum spune Irineu „Tatăl este 
partea nevăzută a Fiului, iar Fiul este partea văzută a 
Tatălui”. Dacă, aşa cum spune Irineu, citind o sursă mai 
veche, „Fiul este măsura Tatălui”, atunci ne-am fi aşteptat 
ca definiţia creştină a divinităţii lui Dumnezeu să se 
raporteze la natura divină revelată în Hristos. în schimb, 
reprezentarea lui Hristos în primele veacuri creştine depin¬ 
dea de o axiomă evidentă şi unanim acceptată a absolu- 
tităţii şi a impasibilităţii naturii divine. în nici un alt 
segment al doctrinei creştine nu se dovedea această axiomă 
a fi mai importantă decît în hristologie, în sensul că firea 
divină revelată în Hristos depindea de definirea axioma¬ 
tică a divinităţii lui Dumnezeu. Nimeni nu dorea să lase 
impresia că prezintă o imagine a lui Hristos în care această 
definiţie să fie în vreun fel compromisă sau pusă în primej¬ 
die. în viziunea lui Teodor din Mopsuestia, transcendenţa 
divină însemna că „nu este cu putinţă să se delimiteze şi 
să se definească prăpastia care există între Cel care este 
din veşnicie şi Cel care a început să existe la un moment 
dat. Ce asemănare şi ce legătură pot oare să existe între 
două fiinţe care sînt atît de deosebite una faţă de cealaltă ?”. 
La capătul opus al spectrului hristologie, Apolinarie susţi¬ 
nea şi el că prezenţa „patimilor trupeşti” nu poate afecta 
în nici un chip impasibilitatea naturii divine; de aceea, el 
îi combătea pe cei care atribuiau firii divine a lui Hristos 
„lucruri omeneşti” precum „creştere şi suferinţă”. 

în doctrina lor despre Dumnezeu, teologi din Alexandria 
precum Apolinarie par să fi accentuat noţiunea de impasi¬ 
bilitate divină fără a face compromisuri. Acest fapt reiese 
dintr-o lucrare a lui Chirii al Alexandriei. în faţa mărtu¬ 
risirii cuprinse în pasaje ca cele din Psalmi 93,22 şi 89,1 
(LXX) care spun că Domnul „a devenit” scăpare oamenilor, 
Chirii îşi pune întrebarea retorică dacă aceasta înseamnă 
că Dumnezeu a încetat să fie Dumnezeu şi s-a preschimbat 

în ceva ce nu fusese la începuturi. Sigur că nu, de vreme 
ce „fiind neschimbat prin fire, El rămîne veşnic ceea ce a 
fost şi va fi de-a pururi, chiar dacă se spune că «a devenit» 
scăpare”. De fapt însăşi menţionarea cuvîntului „Dumnezeu” 
făcea ca interpretarea noţiunii de devenire atribuită lui 
Dumnezeu să fie „fără noimă şi de-a dreptul răuvoitoare” 
dacă se presupunea că aceasta se poate referi la vreo schim¬ 
bare de orice fel a caracterului imutabil al lui Dumnezeu. 
Intr-o altă scriere, Chirii amplifică acest contrast meta¬ 
fizic dintre firea lui Dumnezeu Creatorul şi cea a făptu¬ 
rilor create. Firea lui Dumnezeu, spune autorul, este clar 
stabilită şi îşi păstrează permanenţa neschimbătoare; în 
schimb lumii create îi este dat să fie supusă timpului şi 
implicit schimbării. Orice are un început este pus sub 
semnul schimbării. „însă Dumnezeu, a cărui existenţă 
transcende orice raţiune şi care se ridică deasupra orică¬ 
rui început şi a oricărei treceri, este mai presus de schim¬ 
bare.” Citind pasajul din Cartea lui Baruch 3,3 (LXX) „Tu 
domneşti în veac, iar noi pierim în veac”, Chirii trage 
concluzia că firea divină nu poate fi supusă timpului şi 
nici schimbării sau suferinţelor, în vreme ce firea creată 
nu are cum să fie înzestrată cu imutabilitate intrinsecă. 

Totuşi, aşa cum sugerează această din urmă afirmaţie, 
scopul expunerii abstracte a lui Chirii cu privire la absolu- 
titatea şi neschimbabilitatea lui Dumnezeu era legat de 
taina Logosului dumnezeiesc. Nu se putea vorbi despre 
„preschimbarea Lui în fire trupească” în aşa fel încît să 
fie anulată neschimbabilitatea divină. „El este Logos încă 
de la începuturi, şi ieşind din Dumnezeu şi Tatăl Cel 
veşnic şi neschimbat, El este prin fire veşnic şi neschim¬ 
bat”. Acest atribut al veşniciei şi neschimbabilităţii nu 
putea fi absent nici în întrupare. Deşi se spune că a păti¬ 
mit în trup, impasibilitatea sa s-a păstrat de vreme ce 
este Dumnezeu. El era mai presus de suferinţă, dar a luat 
un trup care putea cunoaşte suferinţa, aşa încît suferinţa 
trupului să fie reală. însă atunci se punea întrebarea: „în 
ce sens nu suferă El însuşi [Logosul impasibil] ?”. Chirii 
răspunde că „suferă în propriul trup, dar nu în firea dum- 
nezeirii sale”, într-un mod care depăşeşte orice putere de 
înţelegere şi de exprimare. în ciuda insistenţei teologilor 
din Alexandria asupra realităţii suferinţei lui Hristos şi 
asupra unităţii dintre firea divină şi cea umană în per¬ 
soana sa, ei nu-şi puteau totuşi permite să definească sau 
să pună în pericol caracterul esenţialmente impasibil al 
naturii lui Dumnezeu. 

Şi Părinţii din Antiohia erau la fel de fermi în privinţa 
acestui aspect; s-a sugerat într-adevăr că „atenţia teolo¬ 
gilor din Antiohia s-a concentrat mai mult asupra pro¬ 
blemei impasibilităţii divine”. Chirii însuşi se pare că a 
recunoscut acest fapt cînd spune că ei se temeau să-i 
atribuie însuşiri şi trăiri omeneşti Logosului, născut de 
Sus şi aflat deasupra tuturor lucrurilor, deoarece aceasta 
ar fî putut echivala cu o blasfemie ; prin urmare ei s-au 
străduit să împiedice orice atac la adresa firii divine şi 
impasibile a Logosului însuşi. Teodor din Mopsuestia repre¬ 
zenta Logosul ca autodefinindu-se în felul următor: „nu 
este cu putinţă ca Eu să fiu supus stricăciunii, căci firea 
Mea este mai presus de aceasta, dar voi îngădui acestui 
[trup] să fie supus stricăciunii căci un astfel de lucru este 
în firea lui”. Era îngăduit, potrivit lui Nestorie, ca Hristos 
cel impasibil să fie numit pasibil întrucît „era neatins de 
suferinţă în firea lui dumnezeiască, dar supus pătimirii 
în firea lui trupească”. în viziunea lui Nestorie, conceptul 
de homoousios din crezul de la Niceea însemna că însuşi¬ 
rile firii divine erau cele ale Logosului, şi anume impasi¬ 
bilitatea, nemurirea şi veşnicia. Adversarii lui îl acuzau 
de blasfemie „pentru că am spus că Dumnezeu este nesupus 
stricăciunii şi nemuritor, şi principiu creator” - „Dumnezeu” 
însemnînd aici Logosul divin. în acelaşi timp, Nestorie 
susţinea că fuziunea (sau confuzia) dintre firea divină şi 
cea umană în hristologia teologilor din Alexandria nu 
numai că punea în primejdie impasibilitatea Logosului, 
dar făcea totodată ca suferinţa omului Iisus să fie fără 
rost. în acest caz pasajul din Evanghelia după Luca, în 
care în grădina Ghetsimani i se arată lui Iisus un înger 
din cer şi-l întăreşte, nu ar putea fi altceva decît o simplă 
parabolă, „căci Cel care nu este supus suferinţei nu are 
nevoie de nimeni care să-l întărească”. Din ceea ce părea 
a fî o concepţie comună despre independenţa absolută a 
lui Dumnezeu s-au născut teorii radical divergente despre 
persoana lui Iisus Hristos. 

Totuşi, impasibilitatea nu îi era caracteristică numai 
lui Dumnezeu. Se putea vorbi şi despre „nădejdea vieţii ce 
va să vină, cînd vom fi nepieritori şi impasibili, şi liberi de 
orice păcat”. Impasibilitatea putea fi de asemenea descrisă 
ca fiind darul mîntuirii. Dumnezeu a aşteptat să-l facă pe 
Iisus Hristos „nemuritor, nesupus stricăciunii şi neschim- 
babil” pînă în momentul învierii sale „întrucît El nu era 
singurul pe care dorea să-l facă nemuritor şi neschim- 
babil, ci şi pe noi care sîntem părtaşi firii lui”. în învierea 

lui Hristos atît El, cît şi cei pe care a venit să-i mîntuiască 
au dobîndit „o fire nemuritoare şi impasibilă”. Atanasie 
din Alexandria, pe de altă parte, descrisese „‘caracterul 
aşezat” al persoanei mîntuite, în cazul nostru a călugăru¬ 
lui Antonie, al cărui „suflet era netulburat, iar înfăţişarea 
exterioară liniştită”. El vroia să spună că Antonie „poseda 
în cel mai înalt grad dnaGeia creştină - stăpînire de sine 
şi libertate'faţă de patimi - idealul oricărui călugăr adevă¬ 
rat şi al oricărei căutări ascetice a desăvîrşirii. Iar Hristos, 
care era mai presus de orice slăbiciune sufletească şi păcat - 
dnaGrîq XpioToq - este modelul său”. Ambele tradiţii, cea 
antiohiană şi cea alexandrină, împărtăşeau convingerea 
că mîntuirea a fost scopul venirii lui Hristos, iar nemu¬ 
rirea şi impasibilitatea erau consecinţele acestei mîntuiri. 
Era, de asemenea, un fapt unanim acceptat acela că trebuia 
să existe o legătură teologică între doctrina persoanei lui 
Hristos şi doctrina lucrării lui Hristos; sau, cu alte cuvinte, 
că nici o doctrină hristologicâ nu putea fi acceptată dacă se 
pronunţa împotriva lucrării mîntuitoare a lui Iisus Hristos. 
„Aspectul principal al mîntuirii noastre este întruparea 
Logosului”, spunea Apolinarie. întruparea trebuia să aibă 
loc aşa cum s-a întîmplat, susţinea Nestorie, altfel diavo¬ 
lul nu ar fi fost zdrobit. în tratatul său , Despre întruparea 
Unuia-Născut, Chirii analiza implicaţiile soteriologice ale 
teoriilor hristologice în cauză şi respingea fiecare teorie 
pe motiv că, dacă ar fi fost corectă, lucrarea mîntuitoare a 
lui Hristos ar fi fost imposibilă; alte argumente erau vala¬ 
bile în funcţie de fiecare teorie, dar acest argument era 
valabil pentru toate. Chiar şi pentru a fi numai un repre¬ 
zentant şi o descoperire a firii divine, o sarcină pentru 
care se pare că ar fi fost de ajuns să fie „fiul dulgherului”, 
şi El tot trebuia să fi fost Cel care s-a pogorît din ceruri şi 
„Dumnezeul care ni s-a arătat nouă ca fiind Domnul” Isus 
Hristos. Acesta era deja un argument-cheie în arsenalul 
teologilor din Alexandria şi Capadocia, apărători ai crezu¬ 
lui de la Niceea. 

Dar cînd Chirii împreună cu cei mai mulţi dintre 
apărătorii crezului de la Niceea au precizat conţinutul 
acestei mîntuiri, a cărei integritate trebuia susţinută în 
orice doctrină hristologicâ, a devenit limpede faptul că în 
cadrul general al concepţiei împărtăşite de toţi erau şi 
diferenţe notabile. Căci interpretarea pe care o dădea Chirii 
semnificaţiei mîntuirii omului se încadra în tradiţia care 
o definea ca îndumnezeire, considerată"de el ca fiind singu¬ 
rul mijloc de a-i conferi impasibilitate omului. Apolinarie 

rezumase această tradiţie în felul următor : „Mărturisim 
că Logosul lui Dumnezeu s-a făcut om pentru mîntuirea 
noastră, pentru ca noi să primim asemănarea cu Cel ceresc 
şi să ne îndumnezeim după asemănarea Celui ce e adevă¬ 
ratul Fiu al lui Dumnezeu potrivit firii şi Fiul omului 
după trup, Domnul nostru Iisus Hristos”. Versiunea lui 
Chirii asupra conceptului de îndumnezeire punea un accent 
deosebit pe mîntuirea şi transformarea trupului prin întru¬ 
parea Logosului neschimbat şi impasibil. Definind scopul 
întrupării, Chirii afirma că „Unul-Născut s-a făcut om 
desăvîrşit ca să ne mîntuiască trupul nostru pămîntesc de 
o stricăciune străină”, şi astfel făcînd Hristos, „a înzestrat 
sufletul omului cu statornicia şi neschimbabilitatea firii 
Lui”, făcîndu-1 pe om părtaş dumnezeirii sale impasibile. 
Intr-o altă scriere, Chirii spunea că Unul-Născut a salvat 
trupul pămîntesc de stricăciune facîndu-şi propriul suflet 
mai puternic decît păcatul şi înzestrînd sufletul omenesc 
cu „statornicie şi neschimbabilitatea sa aşa cum lîna este 
înmuiată în vopsea”. 

Dacă exista o legătură între doctrina soteriologică şi 
cea hristologică, relaţia dintre firea dumnezeiască şi cea 
omenească în persoana lui Hristos trebuia să fie potrivită 
pentru a realiza o transformare în însăşi firea omului. 

Şi ceea ce trebuia transformat şi mîntuit era mai mult 
decît firea omului. O teorie a relaţiei dintre firea divină şi 
cea umană a lui Hristos, care proteja impasibilitatea lui 
Dumnezeu atribuind suferinţă şi moarte numai omului 
pe care Logosul l-a asumat, îngusta spectrul doctrinei 
mîntuirii. Căci, dacă era adevărat, atunci „cum se putea 
spune că El a devenit Mîntuitorul cosmosului, şi nu în 
primul rînd [numai] al omului, ca pelerin şi călător prin 
care şi noi am fost mîntuiţi ?”. Dar de vreme ce El urma să 
fîe Cel prin care s-a mîntuit lumea, legătura dintre omul * 
Iisus şi Logosul (prin care lumea fusese creată) trebuia să 
fîe mai strînsă decît îngăduia doctrina asumării omului 
de către Logos. Căci dacă, potrivit pasajului din Epistola 
către Evrei 2,14-15, Mîntuitorul urma să „surpe pe cel ce 
are stăpînirea morţii, adică pe diavolul”, atunci trebuia să 
fîe „Creatorul universului, Logosul lui Dumnezeu bogat 
în milă” care s-a golit de sine şi s-a născut din femeie. 

Nu o simplă asociere, ci doar o uniune profundă între 
Logosul-Creator şi Cel care s-a născut şi a fost răstignit 
ar fi fost suficientă pentru a-i elibera pe cei care căzuseră 
în robie veşnică prin frica de moarte. Dacă mîntuirea 
urma să fîe darul impasibilităţii şi nemuririi veşnice, 

Mîntuitorul trebuia să fie Logosul însuşi, nu doar un om 
asumat de Logos. 

Era posibil ca flecare dintre aceste teme să fie inter¬ 
pretată în. mod diferit, ilustrînd o cu totul altă concepţie 
hristologică. în ciuda întrebării retorice pe care tocmai 
am citat-o din opera lui Chirii, Teodor din Mopsuestia 
susţinea că Hristos a mîntuit lumea, şi nu numai pe om - 
dar că El a mîntuit lumea mîntuindu-1 pe om. Universul, 
spunea el, este alcătuit din lumea nevăzută, făpturi raţio¬ 
nale, precum îngerii, şi din lumea văzută, materială, com¬ 
pusă din cele patru elemente: pămînt, aer, apă şi foc. 
Omul este legat de lumea nevăzută prin suflet, iar de 
lumea văzută prin trup. El este singura legătură între 
diferitele straturi ale universului creat, iar păcatele şi 
moartea lui au pus în pericol unitatea universului. Hristos 
este Mîntuitorul întregii lumi în sensul că mîntuirea omu¬ 
lui, [care este] microcosmosul, a adus cu sine şi mîntuirea 
macrocosmosului. „Prin urmare, legătura dintre toate lucru¬ 
rile este şi ea restabilită prin înnoirea noastră. Primul rod 
al ei este cel care este Hristos după trup, în care se împli¬ 
neşte o bună şi atotcuprinzătoare creaţie nouă a tuturor 
lucrurilor”. Astfel „înţelegerea şi armonia, şi comuniunea 
dintre toate cele ce sînt vor fi păstrate în nestricăciune” 
prin mîntuirea omului de către omul Hristos. Mîntuirea 
cosmosului s-a putut face prin reintegrarea singurei făpturi 
în care erau reprezentate toate părţile sale componente, 
adică omul - prin reintegrarea lui, şi nu printr-o transfor¬ 
mare ontologică a firii lui în ceva mai mult decît omenesc 
şi, prin urmare, mai puţin decît omenesc. 

în viziunea lui Teodor din Mopsuestia asupra naturii 
umane se întrepătrund trei factori: căderea în păcat, sensi¬ 
bilitatea sporită faţă de schimbare şi mortalitatea. Cîteo- 
dată el urma învăţătura mai răspîndită, deşi nicidecum 
universală, potrivit căreia mortalitatea este pur şi simplu 
rezultatul păcatului, iar „moartea a venit în lume atunci 
cînd am păcătuit”. în consonanţă cu această viziune, 
putea spune că în această viaţă „trecem prin multe schim¬ 
bări, ca unii ce sîntem prin fire muritori”. însă el răstoarnă 
relaţia dintre păcat şi moarte, ca de pildă atunci cînd 
descrie viaţa în rai: „Fiindcă vom fi făcuţi nemuritori 
după învierea noastră, nu vom mai putea păcătui; căci 
păcătuim datorită faptului că sîntem muritori”. Iar impasi¬ 
bilitatea pe care ne-o aduce mîntuirea înseamnă elibe¬ 
rarea de sub robia schimbării, care nu poate fi identificată 
cu păcatul şi nici cu moartea, dar care se află în strînsă 

legătură cu amîndouă; căci „ne-am putea mîntui trupul 
de sub robia morţii şi stricăciunii dacă am face mai întîi 
sufletul statornic şi l-am elibera de patimile păcatului, 
aşaîncît dobîndind imutabilitate vom dobîndi şi mîntuirea 
de păcat”. Prin urmare, nu putea fi vorba despre o simplă 
relaţie cauzală. „Din punct de vedere cronologic, morta¬ 
litatea precedă păcatului, însă din punct de vedere logic, 
păcatul este premergător mortalităţii”; dar poate că ar 
trebui adăugat faptul că pasibilitatea era într-un anumit 
sens un factor deosebit de amîndouă. Moartea intrase în 
viaţa omului prin păcat, dar acum îi slăbise firea omului 
şi îi accentuase înclinaţia către păcat. Ca să-i fie redată 
firea umană autentică, omul avea nevoie să fie mîntuit 
de toate acestea; mîntuirea însemna „o a doua naştere, 
înnoire, nemurire, nestricăciune, nepătimire, eliberare de 
moarte şi robie şi de toate relele, fericirea libertăţii şi 
participarea la negrăitele lucruri bune pe care le aşteptăm”, 
precum şi mîntuirea de osînda şi blestemul meritate de 
păcatele omului. 

Această restaurare a adevăratei firi omeneşti a fost 
lucrarea lui Hristos omul prin viaţa, moartea şi învierea 
lui. Numai fiindcă a fost „unul dintre noi, care a venit din 
afara neamului nostru” şi firii noastre, a putut să împli¬ 
nească această mîntuire. Ceea ce s-a împlinit prin El şi în 
El ca prim rod al neamului omenesc „a fost făcut pentru 
mîntuirea [noastră] a tuturor”. Deşi a fost om adevărat şi 
deplin, nu a luat moartea asupra lui ca o osîndă, asemenea 
celorlalţi oameni; fiind „desăvîrşit” a trecut prin moarte 
la veşnicie şi nestricăciune, putînd acum să împartă aceste 
daruri fraţilor săi. Viaţa şi moartea lui Hristos au făcut 
parte din lucrarea lui mîntuitoare, dar momentul hotă- 
ritor în iconomia mîntuirii l-a reprezentat învierea sa, 
care a fost „obiectul principal al tuturor reformelor făcute 
de El, căci prin ea a fost abolită moartea, distrusă strică¬ 
ciunea, înfrînte patimile, învinsă schimbarea, mistuite 
zvîcnirile nemăsurate ale păcatului, zdrobită puterea diavo¬ 
lului, nimicite ispitele demonilor şi alungat chinul Legii”. 
Interpretarea dramatică a morţii şi învierii lui Hristos ca 
o biruinţă asupra puterilor demonice care îl ţineau pe om 
înlănţuit fusese un motiv important în tradiţia anteni- 
ceeană, iar acum devenea în viziunea lui Teodor afirmarea 
victoriei lui Hristos asupra „domniilor şi puterilor... care 
nu ar avea nici o putere asupra noastră dacă am putea 
să nu mai păcătuim”. însă indiferent de motivul ales de 
Teodor, în timp ce comenta asupra imagisticii dintr-un 

text sau altul, de regulă el punea accentul pe „importanţa 
firii omeneşti a lui Hristos în lucrarea mîntuitoare”. Această 
accentuare a condus la „un dualism hristologic clar”, o 
distincţie radicală între Logosul divin şi omul a cărui fire 
şi-a asumat-o, din cauza a ceea ce trebuia să fie Hristos 
ca să înfăptuiască mîntuirea de care vorbeşte Teodor. El 
şi Chirii aveau multe teme soteriologice şi hristologice 
comune; însă deosebirile dintre ele, deşi nu atît de evi¬ 
dente, s-au dovedit a fi hotărîtoare. 

S-a observat că „predilecţia Sfîntului Chirii pentru 
abordarea soteriologică a problemelor reiese mult mai clar 
atunci cînd vorbeşte despre Euharistie”. Şi în acest caz, 
una şi aceeaşi învăţătură despre Sfintele Taine a condus 
la o formulare hristologică diferită în operele celor doi 
teologi. Teodor susţinea doctrina prezenţei reale, şi chiar 
şi o teorie a preschimbării sacramentale a elementelor, 
într-un limbaj cît se poate de explicit. Cînd Hristos a 
împărţit pîinea, spunea Teodor, „nu a zis «Acesta este 
simbolul trupului Meu», ci «Acesta este trupul Meu»”; 
căci elementele „erau astfel preschimbate prin pogorîrea 
Duhului Sfînt”. De altfel, el lega această transformare a 
elementelor de concepţia tradiţională a Euharistiei ca 
doctorie a nemuririi: „Mai întîi sînt puse pe altar ca pîine 
şi vin amestecat cu apă, dar, prin venirea Duhului Sfînt, 
sînt preschimbate în trup şi sînge, şi astfel dobîndesc 
puterea unei hrane duhovniceşti şi nemuritoare”. Aceste 
pasaje din scrierile lui Teodor, precum şi altele asemă¬ 
nătoare, sînt un indiciu asupra faptului că ideea preschim¬ 
bării pîinii şi vinului în timpul Euharistiei, strîns legată 
de transformarea celui care se împărtăşeşte, era atît de 
larg răspîndită şi atît de bine înrădăcinată în gîndirea şi 
limbajul Bisericii încît oricine era nevoit să o recunoască. 
Deşi această doctrină euharistică nu se încadra în con¬ 
cepţia teologică generală a lui Teodor, totuşi el a continuat 
să propovăduiască ceea ce credea şi propovăduia Biserica 
în liturghia sa despre Euharistie. 

Deosebirea dintre Teodor şi Chirii era aceea că primul, 
spre deosebire de cel de-al doilea, nu-şi baza concepţia 
hristologică pe această doctrină euharistică. Elementul- 
-cheie al interpretării hristologice a lui Chirii îl constituia 
insistenţa asupra puterii transformatoare şi dătătoare de 
viaţă a mîntuirii în Hristos, putere conferită de Sfintele 
Taine, şi în special de Euharistie. Botezul era şi el un 
canal al acestei puteri. Prin botez, spunea Chirii, „noi 
sîntem remodelaţi după chipul dumnezeiesc al lui Iisus 

Hristos”, adăugind că ar fi absurd să ne gîndim la aceasta 
ca la o „re-formare trupească”. Totuşi, cu altă ocazie, cînd 
vorbeşte despre schimbarea care se produce prin împăr¬ 
tăşirea cu trupul şi sîngele lui Hristos la Cina Domnului, 
pare mai înclinat să atribuie o „re-formare trupească” 
lucrării harului Duhului Sfînt. Textul care stă la baza 
doctrinei sale euharistice nu este pasajul despre institui¬ 
rea Euharistiei din Evangheliile sinoptice şi din 1 Corinteni 
(deşi a făcut desigur comentarii şi pe marginea acestor 
pasaje), ci capitolul şase din Evanghelia după Ioan: „Dacă 
nu veţi mînca trupul Fiului omului şi nu veţi bea sîngele 
Lui, nu veţi avea viaţă în voi”. Aceste cuvinte înseamnă, 
spunea Chirii, că Hristos „ca Dumnezeu ne face vii, nu 
numai dăruindu-ne comuniunea cu Duhul Sfînt, ci şi 
dăruindu-ne ca hrană trupul pe care l-a luat”. Comentînd 
aceste cuvinte cu o altă ocazie, Chirii spunea că trupul 
dăruit în Euharistie nu putea fi dătător de viaţă dacă nu 
devenea „trupul însuşi al Logosului care dă viaţă tuturor”. 
Trupul primit în Euharistie care dă viaţă este precum o 
„sămînţă” prin care cel care se împărtăşeşte intră în unire 
intimă cu Logosul însuşi şi este făcut să fie asemenea 
Logosului, nemuritor şi nesupus stricăciunii. 

Prezentîndu-şi concepţia despre Euharistie, Chirii a 
susţinut cit se poate de explicit că nu este de acord cu 
ideea că pasajul din Ioan 6,53 se referă la „scump trupul 
şi sîngele, nu al lui Dumnezeu Logosul, ci al unui om unit 
cu El” prin întrupare. Aceasta era o viziune greşită asupra 
Euharistiei şi asupra persoanei lui Hristos. Avem motive 
să credem că în tradiţia antiohiană, în ciuda concepţiei 
despre preschimbare pe care am pomenit-o anterior în legă¬ 
tură cu Teodor din Mopsuestia, se considera că Euharistia 
constă, după cuvintele lui Irineu, dintr-o substanţă pămîn- 
tească şi una cerească, fiecare dintre ele păstrîndu-şi natura. 
Euterius din Tyana, un adept al lui Nestorie, susţinea că 
în mod obiectiv „pîinea euharistică este de aceeaşi natură” 
cu pîinea obişnuită, dar prin credinţă devine în mod subiec¬ 
tiv trupul lui Hristos pentru cel care se împărtăşeşte. 
Iar Nestorie afirma că prin cuvintele instituirii Euharistiei, 
„Acesta este trupul Meu”, Hristos „nu spune că pîinea nu 
este pîine şi că trupul lui nu este trup, ci spune pîine şi 
trup care sînt în esenţă”. Putem presupune că pe parcursul 
controversei, teologii din Antiohia au descoperit o incom¬ 
patibilitate între doctrina euharistică a lui Tsodor şi doc¬ 
trina lui hristologică şi, în consecinţă, au încercat să o 
adapteze pe prima în funcţie de a doua; oricum este clar că 

teologii din Alexandria au formulat şi au apărat o doctrină 
hristologică adecvată concepţiei lor despre Euharistie. 

Această hristologie era, potrivit teologilor din Alexandria, 
adecvată şi practicii liturgice a Bisericii, iar ei insistau 
asupra faptului că doctrina hristologică a adversarilor lor 
nu era compatibilă cu practica liturgică. îndemnul din 
A doua epistolă a lui Clement de a-1 considera pe Iisus 
Hristos Dumnezeu presupunea şi faptul că Iisus Hristos 
se cuvine a fi preamărit întocmai ca şi Dumnezeu. în 
controversa cu arianismul, ortodoxia niceeană a reliefat 
incompatibilitatea dintre practica ariană de a-1 preamări 
pe Iisus Hristos şi refuzul lor de a recunoaşte că El este 
Dumnezeu în adevăratul şi deplinul sens al cuvîntului; 
acelaşi argument fusese adus, pe baza doxologiilor, în 
sprijinul dumnezeirii Duhului Sfînt. în acest caz, mai 
mult decît în oricare altul, folosirea în cadrul controversei 
hristologice a unui argument prezentat în timpul contro¬ 
versei legate de Sfînta Treime s-a dovedit a fi eficient. 
Căci apărătorii crezului de la Niceea refuzau să facă dis¬ 
tincţia dintre cultul închinat Tatălui şi cel închinat Fiului. 
Mărturisirea amănunţită a lui Apolinarie, care făcea un 
rezumat al concepţiei ortodoxe niceene fără a recurge la 
acele speculaţii cu privire la sufletul omenesc al lui Hristos 
pentru care autorul a fost condamnat mai tîrziu, vorbea 
în numele tradiţiei general recunoscute atunci cînd ataca 
o interpretare a Treimii care ar conduce la „trei feluri 
distincte de închinăciune, [contrar instituirii unei] singure 
practici religioase”. Nu există, spunea el cu altă ocazie, 
„nimic care să fie preaslăvit şi nimic care mîntuieşte în 
afara Sfintei Treimi”. Cultul creştin închinat lui Dumnezeu 
se cuvine a fi adresat Sfintei Treimi a Tatălui, Fiului şi 
Sfîntului Duh, fără nici un fel de deosebire cu privire la 
grad sau fel. Aceasta era interpretarea ortodoxă asupra 
crezului de la Niceea care a condus în perioada post- 
niceeană la elaborarea învăţăturii potrivit căreia Duhul 
Sfînt este „Cel care împreună cu Tatăl şi cu Fiul este 
închinat şi slăvit”. 

Acum cînd punctul de interes nu mai era relaţia Fiului 
şi Duhului Sfînt cu Tatăl, ci relaţia omenităţii cu dumne¬ 
zeirea Fiului întrupat, problema devenea mult mai com¬ 
plexă. Era şi firea umană a Logosului obiectul venerării 
creştine? Susţinătorii arianismului fuseseră acuzaţi de 
către Atanasie de faptul că se închinau unui om, întrucît 
considerau Logosul mai prejos decît Dumnezeu. însă acu¬ 
zaţia de „antropolatrie” nu putea fî îndreptată în egală 

măsură şi împotriva urmaşilor lui Atanasie ? Apolinarie, 
de pildă, continua, în mărturisirea de credinţă pe care 
tocmai am citat-o, cu următoarea afirmaţie: „Mărturi¬ 
sim... o singură slăvire a Logosului şi a trupului pe care 
l-a luat. Şi îi condamnăm pe cei care au mai multe obice¬ 
iuri de închinăciune, unul dumnezeiesc şi altul omenesc, 
şi care i se închină omului născut din Fecioara Maria ca şi 
cum ar fi altul decît Cel ce este «Dumnezeu din Dumnezeu»”. 
Venerarea creştină a lui Hristos trebuia să fie „slăvirea 
Fiului lui Dumnezeu împreună cu asemănarea omenească”. 
Era slăvit Cel întrupat, cu cele două firi ale sale; „Lui îi 
aducem închinăciune, împreună şi cu trupul Lui... Căci cel 
care nu se închină şi acestui trup, nu i se închină Lui”. 
Cultul creştin presupunea slăvirea întregului Logos întru¬ 
pat în unitatea deplină a persoanei sale, aşa cum reieşea 
din practica liturgică a Bisericii. Orice venerare a Celui 
întrupat care despărţea firea lui omenească de cea dumne¬ 
zeiască ar fî însemnat înlocuirea Treimii Sfinte cu un 
cvartet format din Tatăl, Fiul, Duhul Sfînt şi omul Iisus. 
Prin urmare, era de neconceput mărturisirea: „îl slăvim 
pe Emmanuel ca om”. 

Toţi cei care acceptau crezul de la Niceea recunoşteau 
faptul că Emmanuel, Dumnezeu-omul care a fost „Dumnezeu 
cu noi” este vrednic de slăvire ; o cerea nu numai Conciliul 
de la Niceea, ci şi Epistola către Filipeni 2,6-11. Aceste 
cuvinte ale apostolului însemnau, potrivit lui Teodor, că 
„dată fiind legătura pe care o are cu Unul-Născut”, Iisus, 
omul asumat de Logos, a fost preamărit şi i s-a dat un 
nume mai presus de oricare altul; acesta nu ar fi putut 
să-i fie dat Logosului, căci El îl avea din veşnicie şi nu l-a 
pierdut niciodată. După înviere, cînd această slavă i-a 
fost dată omului asumat de Logos, „toţi oamenii îl prea¬ 
măresc şi mărturisesc că Iisus Hristos este Dumnezeu întru 
slava lui Dumnezeu-Tatăl”. Omul Iisus este înălţat la 
dreapta lui Dumnezeu „şi primeşte veşnică slavă de la 
întreaga creaţie datorită unirii lui cu Dumnezeu Logosul”. 
Aşezarea lui la dreapta Tatălui însemna că omul pe care 
l-a asumat Logosul devenise părtaş slavei Logosului, aşa 
încît „datorită firii lui Dumnezeu Logosul, care îşi are 
sălaş în el, el trebuie să fie slăvit de toţi”. Tot aşa şi dreptul 
de a judeca viii şi morţii îi aparţine omului asumat de 
Logos. Pînă şi adversarii lui Teodor au fost nevoiţi să 
recunoască faptul că el îi atribuie omului Iisus „demni¬ 
tatea şi onoarea” Logosului, deşi susţineau că se distruge 
„taina dreptei credinţe” prin concepţia lui cu privire la 

modul cum trebuie slăvit Logosul. în viziunea lui Nestorie, 
cuvintele din Epistola către Filipeni 2,6-11 însemnau că 
Iisus omul este slăvit datorită Logosului care l-a născut 
sau, altfel spus, „îi aduc slavă celui care este văzut din 
pricina Celui care este ascuns... Fac deosebirea între firi, 
dar unesc slăvirea”. Omul asumat a fost cel „care a îndu¬ 
rat moarte trei zile şi pe el îl slăvesc împreună cu firea 
divină... Prin cel care este înveşmîntat slăvesc veşmintele”. 
Sau, cum rezumă Nestorie, „Să-l mărturisim pe Dumnezeu 
în om, să-l slăvim pe omul care trebuie slăvit împreună 
cu Dumnezeu, dată fiind legătura divină cu Dumnezeu 
Creatorul”. Venerarea creştină a lui Iisus Hristos era o 
premisă pe deplin şi neîndoielnic acceptată de ambele 
părţi. Teologia trebuia să se împace cu Liturghia. 

Un loc special în cadrul Liturghiei îl ocupa limbajul refe¬ 
ritor la Fecioara Maria care ajunsese să fie numită 
„Theotokos”* (Geotokoc; ). în ciuda strădaniei de a descoperi 
alte origini ale termenului, avem motive să credem că el 
îşi are izvorul în Alexandria, fiind o ilustrare şi totodată o 
încununare a tradiţiei generale alexandrine. Termenul 
Theotokos apare pentru prima dată într-o enciclică a epis¬ 
copului Alexandru din Alexandria îndreptată împotriva 
arianismului, în 324. Mai tîrziu, tot în secolul al IV-lea, 
împăratul Iulian, în confruntarea lui cu „galileenii”, îi 
întreba pe creştini: „De ce o numiţi fără încetare Theotokos 
pe Maria ?”. Dar originile conceptului de Theotokos nu trebuie 
cu siguranţă căutate nici în polemici şi nici în speculaţii, 
ci în practica liturgică, poate într-o primă versiune greacă 
a imnului închinat Fecioarei Maria, Sub milostivirea ta ; 
şi în acest caz, teologia a trebuit să se împace cu Liturghia, 
în conflictul cu gnosticismul, Fecioara Maria a servit drept 
dovadă pentru realitatea firii omeneşti a lui Iisus, care a 
fost cu adevărat născut din femeie şi este prin urmare om. 
Dar cum practica şi gîndirea creştină căutau să afle sensul 
mai adînc al mîntuirii, paralela dintre Hristos şi Adam 
şi-a găsit echivalenţa în reprezentarea Fecioarei Maria ca 
a Doua Evă, care, prin supunerea ei, a alungat răul făcut 
prin nesupunerea maicii neamului omenesc. Ea este mama 
omului Iisus Hristos, mama Mîntuitorului; dar ca să fie 
Mîntuitor, El trebuia să fie şi Dumnezeu, iar ca mamă a 
Mîntuitorului ea trebuia să fie „Maica Domnului”. în cultul 
popular, aceste teme se întrepătrundeau cu alte speculaţii 
cu privire la naşterea lui Hristos şi la viaţa ulterioară a 


* Născătoare de Dumnezeu (n.r.). 

Fecioarei, dar în motivele ei fundamentale dezvoltarea 
reprezentării creştine a Fecioarei Maria şi elaborarea unei 
doctrine creştine a Fecioarei Maria trebuie văzute în con¬ 
textul dezvoltării cultului închinat lui Hristos şi, desigur, 
al dezvoltării doctrinei despre Hristos. 

Problema dreptului de o numi pe Fecioara Maria 
Theotokos avea o mare importanţă pentru hristologie. 
Poate că susţinătorii arianismului şi alţii au folosit ter¬ 
menul fără să fî tras concluzii acceptate de ortodoxia 
atanasiană. Dar o dată ce crezul de la Niceea a fost elabo¬ 
rat şi lămurit, cei care i-au urmat lui Atanasie - şi poate 
Atanasie însuşi - au găsit în acest titlu o formulă potrivită 
pentru credinţa lor potrivit căreia în întrupare firea divină 
şi cea umană erau atît de strîns unite încît, prin ceea ce 
s-a numit ulterior „comunicarea însuşirilor”, nici naşte¬ 
rea, nici răstignirea şi nici* mîntuirea nu puteau fi atri¬ 
buite unei firi fără a fi atribuite şi celeilalte. Era un mod 
de a vorbi despre Hristos ca şi un mod de a vorbi despre 
Fecioara Maria. De vreme ce era îngăduit să se vorbească 
despre Hristos ca despre „Dumnezeu care a pătimit”, aşa 
cum se întîmpla în cazul mărturisirii de credinţă şi cultu¬ 
lui Bisericii, hristologia alexandrină putea să folosească 
termenul liturgic Theotokos în sprijinul accentuării uni¬ 
tăţii persoanei lui Hristos. 

Adversarii ei au sesizat corect implicaţiile termenului. 
Nestorie obiecta că nu fusese folosit de Părinţi şi, prin 
urmare, era o calomnie să le fie atribuit lor. Dacă într-ade- 
văra propus termenul Anthropotokos (Născătoare de om) 
în locul lui Theotokos, el nu şi l-a imaginat, aşa cum l-au 
acuzat adversarii lui, ca pe o revenire la mult repudiata 
erezie care susţinea că Hristos este doar om. Termenul lui 
preferat era Hristotokos*, pe care îl punea în antiteză atît 
cu Theotokos, cît şi cu Anthropotokos, întrucît „înlătură 
blasfemia lui [Pavel din] Samosata... şi evită răul adus de 
Arie şi Apolinarie”: Fecioara Maria era născătoarea lui 
Iisus Hristos, omul în care s-a sălăşluit Dumnezeu Logosul, 
şi nu a Dumnezeirii. In cele din urmă Nestorie a găsit 
calea de împăcare cu Theotokos, nu numai deoarece într-un 
anumit sens accepta caracterul ortodox al acestui concept, 
ci şi pentru că era atît de bine înrădăcinat în cultul creş¬ 
tin, încît cu greu putea fi respins. 

Doctrina persoanei lui Hristos s-a dezvoltat în limi¬ 
tele acestor premise, care includeau ceea ce credea, 


* Născătoarea lui Hristos (n.r.) 

propovăduia şi mărturisea Biserica: ceea ce mărturisea 
despre Dumnezeu în tratatele apologetice şi în crezuri; 
ceea ce propovăduia despre mîntuire în predici şi comen¬ 
tarii ; ceea ce în cult şi Liturghie credea despre venirea lui 
Dumnezeu în Hristos. Întrucît controversele i-au obligat 
pe învăţătorii Bisericii, reuniţi în diferite grupări, să lămu¬ 
rească ceea ce credeau, mărturiseau şi propovădui au, ei 
au căutat răspunsurile în exegeza biblică şi în speculaţia 
fîlozofico-teologică. Dogmele Bisericii nu au oferit răspun¬ 
surile căutate, ci au încercat să identifice premisele orto¬ 
doxe pentru exegeză şi să stabilească limitele cuvenite 
între care urmau să fie continuate speculaţiile şi contro¬ 
versele viitoare. Judecînd după faptul că aceste premise 
şi limite nu fuseseră foarte clar precizate pînă atunci, 
formularea doctrinei persoanei lui Hristos a constituit o 
noutate. Dar judecînd după faptul că premisele erau deja 
prezente, această formulare putea pretinde că este, potri¬ 
vit cuvintelor de început din crezul de la Calcedon, „în 

Teologii alternative ale întrupării 

Deşi au fost hotărîtoare în multe privinţe, premisele pe 
care tocmai le-am analizat nu au generat o doctrină hristo- 
logică prin ele însele. Căci conţinutul doctrinei persoanei 
Dumnezeu-omului era reprezentat de cuvintele şi faptele 
lui Iisus Hristos şi de mărturia întregii Scripturi despre el. 
Apolinarie exprima o opinie generală atunci cînd vorbea 
despre „nenumăratele învăţături din Sfintele Scripturi, 
toate dînd mărturie despre credinţa apostolică şi biseri¬ 
cească”. Sîntem, spunea Chirii, „pe deplin îndatoraţi ade¬ 
vărului, dornici să urmăm dreapta credinţă a Sfintelor 
Scripturi şi învăţătura Sfinţilor Părinţi”. Adepţii tuturor 
orientărilor creştine acceptau această idee, afirmau că 
Logosul s-a întrupat şi erau obligaţi să recunoască faptul 
că adversarii lor afirmau acelaşi lucru; toţi îşi exprimau 
supunerea faţă de întreaga credinţă apostolică aşa cum 
era ea reflectată în Biblie. Dar totuşi, era dificil, dacă nu chiar 
imposibil, ca o singură doctrină teologică despre întrupare 
să cuprindă în egală măsură toate aceste „nenumărate 
învăţături” despre Hristos. De pildă, Darie a transformat 
expresia folosită de apostolul Pavel şi reluată de crezul de 
la Niceea, „după Scripturi”, într-un laitmotiv al doctrinei 
lui despre moartea şi învierea lui Hristos, ceea ce a condus 


Apoi. Fid. sec. pt. 43 
(Lietzmann 184) 


Chir. Inc. unigen. (SC 97 : 298) 


Ilar. Trei. 10.67 (PL 
10:394-395) 

la teza potrivit căreia „Unul-Născut Dumnezeu a pătimit 
asemenea oamenilor”, idee greu de acceptat fără rezerve 
de către diferiţii participanţi la controversa hristologică. 

Intr-o oarecare măsură, deosebirile de folosire a 
Scripturii în scopul elaborării unei doctrine a persoanei 
lui Hristos pot fi puse pe seama diferenţelor de opinie cu 
privire la valabilitatea şi limitele exegezei alegorice. în ce 
fel era Vechiul Testament o sursă de informaţii potrivită 
pentru hristologie ? Criticînd metoda alegorică folosită de 
Origen şi de adepţii lui, Teodor din Mopsuestia încerca să 
pună frîu acestei tendinţe de a interpreta Vechiul şi Noul 
Testament ca fiind „cuvintele lui Hristos” fără nici o deo¬ 
sebire. în concepţia lui, Scriptura nu trebuia interpretată 
într-un mod „absolut” sau „simplu”, adică „fără a lua seama 
la contextul istoric” al pasajului. Alegoria cea mai clară şi 
detaliată din Noul Testament era cea cuprinsă în Epistola 
către Galateni 4,21-31, care era folosită de apărătorii meto¬ 
dei drept justificare pentru faptul că o aplicau şi în cazul 
altor pasaje din Vechiul Testament. Aceasta era, în opinia 
lui Teodor, „o folosire samavolnică a cuvintelor aposto¬ 
lului” ; căci „apostolul nu nimiceşte istoria şi lucrurile care 
s-au întîmplat în trecut, ci le ia aşa cum s-au petrecut 
atunci şi încearcă să le afle tîlcul”. Apostolul a păstrat 
caracterul istoric al acestor evenimente ca „lucruri care 
s-au petrecut cu adevărat”. O alegorie potrivită era, prin 
urmare, una ce „asemuia [şi aplica] prezentului fapte care 
s-au săvîrşit în trecut”. De exemplu, folosirea Psalmului 
67,19, „Suindu-Se la înălţime a robit robime”, în Epistola 
către Efeseni 4,8 nu însemna că versetul din Psalmi a fost 
„rostit în chip profetic”; ci era doar o aluzie asemenea 
celor folosite în predici. în mod similar, f olosirea pasajului 
din Isaia 54,1 în Epistola către Gajateni 4,27, în contextul 
alegoriei despre Sarra şi Agar, nu avea drept scop dove¬ 
direa faptului că aceste cuvinte fuseseră „rostite în chip 
profetic despre înviere, ci el le-a folosit greşit [adică le-a 
dat un sens diferit de cel iniţial] din pricina cuvîntului 
«stearpă»”. Teodor şi discipolii lui erau mult mai rezervaţi 
decît colegii lor din Alexandria în folosirea pasajelor din 
Vechiul Testament ca elemente componente ale doctrinei 
despre persoana lui Hristos. 

Mai hotărîtoare decît problema aplicării pasajelor din 
Vechiul Testament în cazul doctrinei hristologice era cea 
privind găsirea unor legături între diferitele referiri la 
Hristos care apar atît în Vechiul, cît şi în Noul Testament. 
Psaltirea vorbeşte despre şederea Lui pe tron de-a dreapta 

Luca 7,11-15 

73:604) 


Chir. Chr un. (SC 97 :422) 
Chir. Chr. un. (SC 97 :320) 


Mat. 27,46 


Amhr. Luc. 10.127 (CCSL 
14:381) 


At. Ar. 3.56 (PG 26: 441) 


lui Dumnezeu, ca şi despre strigătul de părăsire a lui 
Iisus pe cruce. Cel de-al doilea conciliu de la Constantinopol, 
din 553, a recunoscut problema-cheie a controversei hristo- 
logice atunci cînd i-a anatematizat pe cei care „spun că 
Dumnezeu Logosul care a făcut minunile este unul, iar 
Hristos care a pătimit este altul”. Legătura dintre Hristos- 
-făcătorul de minuni şi Hristos cel răstignit putea fi defi¬ 
nită ca fiind pur şi simplu relaţia dintre cele două firi ale 
sale, dumnezeiască şi omenească, însă această simplifi¬ 
care exagerată nu a mulţumit pe nimeni. Era, de pildă, 
minunea cu Hristos mergînd pe apă. Nestorie, răspunzînd 
la întrebarea „Cine este cel care a mers pe apă ?” mărtu¬ 
riseşte : „Picioarele au mers, şi trupul omenesc prin puterea 
care sălăşluia în el. Aceasta este o minune. Căci dacă 
Dumnezeu merge pe apă, aceasta nu ne mai uimeşte”. 
Leon, dimpotrivă, afirma cît se poate de răspicat: „Să 
mergi pe mare cu picioarele fără să te afunzi şi să potoleşti 
viitoarea valurilor poruncind vînturilor să tacă - acesta 
este neîndoielnic un semn al lui Dumnezeu”. După cum 
relevă Severus, nu este specific firii divine să meargă în 
nici un fel, nici firii umane să meargă pe apă. De aceea, 
Chirii susţinea că, în minuni precum învierea fiicei lui 
Iair sau a fiului văduvei dinNain, firea dumnezeiască lucra 
împreună cu cea omenească; mîna lui Hristos a atins per¬ 
soana pentru a demonstra „dimpreună lucrare” a Logosului 
şi a trupului. Căci dacă Hristos ar fi făcut minunile numai 
în virtutea unei „sălăşluiri” a Logosului divin, atunci El 
nu ar fi fost cu nimic diferit faţă de prooroci, care au făcut 
la fel. Prin urmare, se putea spune că Izvorul vieţii a 
flămînzit sau că Atotputernicul a ostenit. 

Punctul problematic era reprezentat de suferinţa, răs¬ 
tignirea şi moartea lui Hristos. Cine „a strigat cu glas 
mare zicînd : Eli, Eli, lama sabahtani Fără a ţine seama 
de anumite consecinţe ale afirmaţiei lui, Ambrozie explica 
în felul următor semnificaţia acestor cuvinte: „omul era 
cel care striga, căci urma să moară prin despărţirea de 
Dumnezeire. Căci de vreme ce Dumnezeirea nu este supusă 
morţii, nu putea fi vorba de nici un fel de moarte dacă nu 
se retrăsese viaţa; căci viaţa este Dumnezeirea”. Şi Atanasie 
punea acest strigăt de părăsire pe seama firii omeneşti a 
lui Hristos, de vreme ce „Domnul nu poate fi părăsit de 
Tatăl, fiind de-a pururi în Tatăl, şi înainte să vorbească şi 
cînd a rostit acest strigăt”. Acest fapt era dovedit de uimi¬ 
toarele preschimbări ale naturii care au însoţit moartea lui 
Hristos, precum întunecarea soarelui şi ieşirea morţilor 

din morminte, imediat după strigătul de părăsire. Ceea 
ce însemna, potrivit lui Atanasie, că „erau omeneşti vorbele 
«Treacă de la Mine paharul acesta» şi «Pentru ce M-ai 
părăsit ?» şi dumnezeiască lucrarea prin care El însuşi a 
făcut soarele să se întunece şi morţii să se scoale din 
morminte”. Chirii vedea în acest strigăt glasul „firii Lui 
omeneşti”, care era fără de păcat, dar care, ca al doilea 
Adam, a prevestit şi mîntuit condiţia umană. în felul 
acesta el se opunea concepţiei antiohiene care, din punctul 
lui de vedere, considera că „strigătul este cel al omului 
asumat” şi nu al Logosului întrupat. Iar Teodor susţinea 
că „Dumnezeirea era despărţită de Cel care suferea potri¬ 
vit legii morţii, căci nu era cu putinţă ca ea [Dumnezeirea] 
să cunoască moartea”. Dar el afirma, de asemenea, că „Fiul 
lui Dumnezeu nu a fost despărţit de el [omul asumat] în 
clipa răstignirii, şi nici nu l-a părăsit în clipa morţii, ci a 
rămas cu el pînă cînd l-a ajutat să treacă peste chinurile 
morţii”. Ameninţarea gnosticismului şi a altor forme de 
docetism a făcut imperativă afirmarea realităţii suferin¬ 
ţelor lui Hristos şi a agoniei lui din Grădina Ghetsimani; 
ameninţarea patripasismului a făcut imposibilă atribui¬ 
rea acestor însuşiri firii divine. 

Problema atribuirii atît a firii divine, cît şi a firii umane, 
atît a minunilor, cît şi a răstignirii aceluiaşi subiect ar fi 
putut fi rezolvată dacă Noul Testament însuşi ar fi fost 
ceva mai desluşit în exprimare. Ca şi în alte cazuri, trans¬ 
miterea şi traducerea textului biblic i-au conferit o mai 
mare precizie decît o avusese în original. Existau, de pildă, 
două traduceri siriace, poate chiar şi două variante gre¬ 
ceşti, ale pasajului din Epistola către Evrei 2,9 ; una dintre 
ele spunea : „Căci El, Dumnezeu, prin harul Său, a gustat 
moartea pentru fiecare om”, în timp ce cealaltă spunea: 
„Despărţit de Dumnezeu, El [Iisus] a gustat moartea”. 
Prima versiune păstra unitatea dintre firea divină şi cea 
umană, chiar şi în moarte; cealaltă punea firea divină în 
opoziţie cu firea umană supusă pătimirii, mai ales în 
moarte. Chiar şi adepţii celei de a doua variante erau 
nevoiţi să recunoască faptul că Scriptura, vorbind despre 
Hristos, „vorbeşte despre o singură persoană şi pune laolaltă 
acele lucruri care au însuşiri deosebite potrivit deosebirii 
dintre firi”. Dar acest fapt trebuia explicat în aşa fel încît, 
„atunci cînd auzim Scriptura spunînd că Iisus a fost slăvit 
sau preamărit sau că ceva i-a fost dăruit sau că a primit 
ascultarea tuturor lucrurilor, nu trebuie să înţelegem [că 
aceasta se referă la] Dumnezeu Logosul, ci la omul asumat”. 


Tlsod. Mops. Pa 8.5 (ST 93:47) 

Iar pe de altă parte, cei care se luptau să păstreze unitatea 
dintre firea divină şi cea umană în unul Hristos ţineau 
totuşi să precizeze că, deşi „spusele şi faptele din Evanghelii 
şi din mărturisirea apostolică” nu puteau fi împărţite în 
cele care aparţin firii divine şi cele care aparţin firii ome¬ 
neşti, era însă esenţial să se reţină faptul că nu se refe¬ 
reau la Logosul „încă gol şi neîntrupat”, ci numai la Cel 
întrupat în realitatea concretă a vieţii lui luate ca un tot 

Chir. Chn un. (SC 97 : 448) Unitar. 

Era, aşadar, dificil pentru oricare doctrină teologică 
a întrupării să asimileze „nenumăratele învăţături ale 

Apoi. Fid. sec. pt. 43 Sfintei Scripturi”. în schimb, fiecare doctrină a considerat 

(Lietzmann 184) < . • 1 t» • , r* . . «■« 

anumite pasaje despre Hristos perfect compatibile cu cen- 
trul ei de interes, în timp ce alte pasaje le-a considerat 
greu de explicat. De vreme ce doctrina s-a dezvoltat cu 
precădere în jurul unor astfel de pasaje problematice, 
identificarea textelor-cheie şi a dificultăţilor de interpre¬ 
tare ar putea servi la clarificarea concepţiilor alternative. 
Căci textele-cheie conţin şi metaforele principale în lumina 
cărora erau privite toate celelalte teorii. Analizînd aceste 
pasaje şi metaforele lor, împreună cu cele care au devenit 
problematice, am putea identifica cele două concepţii hris- 
tologice care se aflau în conflict, şi anume doctrina „unirii 
ipostatice” şi doctrina „Logosului care s-a sălăşluit” - deşi 
ambele părţi încercau nu numai să justifice toate pasajele 
biblice din cadrul sistemului propriu, ci şi să înţeleagă şi 
să accepte formulările caracteristice adversarului. Acest 
lucru sporeşte necesitatea unei clasificări a doctrinelor în 
funcţie de un alt criteriu decît acela al grupărilor din 
jurul patriarhilor Alexandriei şi Antiohiei, puse de obicei 
în antiteză de cele mai multe relatări ale controversei. 

Doctrina unirii ipostatice îşi are originea în Evanghelia 

Keiiy a958) 284 după Ioan 1,14: „Şi Cuvîntul a devenit trup”. Legătura 

dintre Logos şi trup era principalul subiect al polemicii, 
dar verbul „a devenit” constituia o problemă de sine stătă¬ 
toare. Căci cum a putut Logosul, egalul Tatălui în fiinţa 
Lui veşnică şi neschimbată, să devină altceva? Deşi se 
afla în conflict cu axioma imutabilităţii divine, o asemenea 
idee era, potrivit lui Chirii „nimic altceva decît pură jude¬ 
cată sofistă şi lipsită de temei” precum şi „rodul unei minţi 
bolnave”. în Psalmul 93,22 se spune: „Domnul a devenit 
scăpare mie”; iar în Psalmul 89,1 (LXX) se spune: „Doamne, 
Tu ai devenit scăparea noastră în neam şi în neam”. însemna 
oare aceasta că Dumnezeu a încetat să mai fie Dumnezeu 
şi a fost transformat într-un refugiu, „şi-a schimbat firea în 

ceva ce nu mai fusese pînă atunci ?”. Dar El „este neschimbat 
potrivit firii şi rămîne în întregime ceea ce a fost şi este 
de-a pururi”. Pentru cei care erau curioşi cu privire la 
semnificaţia întrupării, pasajul din Evanghelia după Ioan 
1,14, corelat cu Filipeni 2,5-8 şi Evrei 1,3, voia să spună 
că: „Dumnezeu din Dumnezeu, prin fire Unul-Născut Logos 
al lui Dumnezeu, strălucirea slavei şi chipul adevărat al 
Celui care L-a născut, a devenit om, dar nu S-a preschim¬ 
bat în trup”. De aceea, Chirii insista asupra faptului că „a 
deveni trup” este sinonim cu „a deveni om”; dacă ipoteza 
contrară este corectă, spunea el, aceasta înseamnă că „nu 
mai putem vorbi despre întruparea Logosului sau, mai 
bine spus, despre luarea firii omeneşti de către Logos”. 
Pasajul din Evanghelia după Ioan vrea să spună că însu¬ 
şirile diferite ale lui Iisus Hristos nu trebuie să fie des¬ 
părţite, ci dimpotrivă aduse împreună într-o „unitate 
indivizibilă”. 

Atît de mare era preocuparea pentru o unitate indivi¬ 
zibilă în doctrina teologică a unirii ipostatice încît, dacă 
era nevoie, putea fî sacrificată chiar şi simetria relaţiei 
dintre firea divină şi cea umană a lui Hristos. Ceea ce 
generaţiile de mai tîrziu au catalogat drept erezie apoli- 
naristă era de fapt o aplicare a acestei perspective perti¬ 
nente, deşi simplificate, în mod exagerat. Vorbind despre 
relaţia dintre cele două firi ale lui Hristos, Atanasie folo¬ 
sea în mod frecvent formule potrivit cărora Logosul a luat 
„şi” trup. „Cel care este Fiul lui Dumnezeu a devenit şi 
Fiul Omului”, scria el; sau „îl chemăm pe adevăratul Fiu 
al lui Dumnezeu, Cel care a devenit şi om”. Citind pasajul 
din Evanghelia după Ioan 1,14, Atanasie susţinea că Logosul 
„S-a întrupat şi a devenit om”, fără să afirme, dar şi fără 
să nege, ci pur şi simplu ignorînd prezenţa unui suflet 
omenesc în Cel întrupat. Această primejdie a sacrificării 
integrităţii firii omeneşti a lui Hristos în favoarea unităţii 
persoanei sale a devenit o realitate atunci cînd Apolinarie 
şi-a exprimat părerea potrivit căreia „întruparea, aşa cum 
trebuie văzută ea în Hristos, are loc numai dacă spiritul 
(Ttveupa) divin şi trupul (aapc; ) omenesc formează împreună 
o unitate de substanţă în aşa fel încît omul în Hristos să 
devină mai întîi om prin unirea acestor două componente”. 
Cele două firi ale lui Hristos nu puteau fi considerate 
componente egale ale fiinţei sale întrupate; ci Logosul, 
unindu-se cu un trup, era încă „o singură fire” (pi a <ţ>uaiq), 
aşa cum spune şi Evanghelia după Ioan 1,14, care vorbeşte 
despre pogorîrea Logosului din cer ca despre o „sălăşluire”, 

zicînd „Cuvîntul a devenit trup”, fără să adauge însă „şi 
suflet”. 

Ar fi totuşi o greşeală să considerăm această negare a 
unui suflet sau a unui spirit în Logosul întrupat drept un 
corolar necesar al doctrinei unirii ipostatice. în acest caz, 
ca şi în multe altele, teologia siriacă a oferit posibilitatea 
transcenderii (sau a ignorării) polarizării teologice con¬ 
venţionale. Ea folosea acelaşi cuvînt, kyânâ, care însemna 
atît „fire”, cît şi „persoană”, putînd astfel să-i atribuie 
Logosului întrupat o kyânâ sau „două”; cînd vorbea despre 
două, se referea la firea divină şi la cea umană, la „atot¬ 
puternicie şi la smerenie”, dar cînd vorbea despre una 
singură atunci se referea la persoana concretă a lui Iisus 
Hristos ca Logos întrupat. Deşi în primele sale scrieri nu 
s-a arătat preocupat de problema integrităţii firii ome¬ 
neşti a lui Hristos, Chirii a ajuns în cele din urmă să 
insiste şi el asupra persoanei concrete a lui Iisus Hristos, 
adevăratul subiect al doctrinei hristologice. „în ceea ce 
mă priveşte”, scria el, „nu cred că se cuvine nici Logosului 
lui Dumnezeu fără firea omenească, şi nici templului născut 
din femeie, neunit cu Logosul, să fie numit Hristos Iisus”. 
Este limpede din comentariul lui Chirii pe marginea 
Evangheliei după loan şi din alte comentarii evanghelice 
că, pînă şi în cadrul unei polemici teologice cu privire la 
Logosul de dinainte de întrupare, el insista asupra Logosului 
întrupat ca fiind obiectul evlaviei creştine şi Cel care ne-a 
adus mîntuirea. Adevărata şi deplina lui dumnezeire trebuia 
să fie apărată împotriva arianismului, iar adevărata şi 
deplina lui omeneitate împotriva apolinarismului; însă 
Mîntuitorul era Logosul întrupat, cu adevărat şi pe deplin 
Dumnezeu şi om. 

în acelaşi timp, era necesară raportarea la Sfînta 
Scriptură care nu vorbeşte clar despre Hristos sub acest 
aspect. Întîia Epistolă către Timotei 2,5, de pildă, contra- 
zicînd axioma lui Chirii, se referă la „omul Hristos Iisus” 
şi îl numeşte „unul Mijlocitor între Dumnezeu şi oameni”. 
Este acesta un mod „potrivit” de a vorbi despre Hristos, se 
întreabă Teodor, sau însuşi termenul „Mijlocitor” înseamnă, 
aşa cum sugerează Teodoret din Cyr, că Iisus „întruchi¬ 
pează însuşiri diferite într-o unire a firilor, cea dumneze¬ 
iască şi cea omenească”? Doctrina teologică a unirii ipos¬ 
tatice a reuşit pînă la urmă să dea o interpretare unor 
astfel de pasaje, spunînd că în vastitatea Sfintei Scripturi 
proprietăţile celor două firi alternează, aşa încît „Logosul 
nu este slăbit”, dar „ambele sînt incluse împreună în unul”. 

Sau aşa cum spunea Chirii, „El este proclamat de Sfînta 
Scriptură, uneori ca fiind pe deplin om, firea dumnezeiască 
fîindu-i trecută sub tăcere, de dragul iconomiei divine, iar 
alteori ca fiind Dumnezeu, firea omenească fîindu-i tre¬ 
cută sub tăcere; dar nu i se face nedreptate nici într-un 
caz, nici în altul, dată fiind comuniunea desăvîrşită dintre 
cele două [firi]”. în profeţia despre naşterea lui Mesia, din 
Micheia 5,1 (LXX), se spune că El este din Betleem, dar în 
acelaşi timp că „obîrşia Lui este dintru început, din zilele 
veşniciei”. Atunci cînd un anumit pasaj din Sciptură nu 
respectă în mod explicit acest echilibru, echilibrul este 
subînţeles. Iar veşnicia despre care vorbeşte Micheia trebuia 
atribuită şi trupului lui Hristos, cu alte cuvinte „unui 
trup unit cu Dumnezeu prin fire şi cu însuşirile propriei 
sale [firi dumnezeieşti] pe care le dăruieşte trupului”. 

Această comunicare a însuşirilor nu era însă numai o 
caracteristică a limbajului biblic, ci şi a persoanei Celui 
întrupat. Iar ea era cerută de lucrarea lui Iisus Hristos ca 
Mîntuitor şi de istoria vieţii, morţii şi învierii prin care 
a împlinit această lucrare. Dacă s-ar nega realitatea şi 
caracterul plenar al întrupării, „aceasta ar însemna goli¬ 
rea credinţei şi zdrobirea crucii, care este mîntuirea şi 
viaţa lumii întregi”. Scrierile lui Chirii, atît cele exegetice, 
cît şi cele polemice, sînt pline de referiri la „scenele con¬ 
crete din Evanghelie”, precum scena confruntării dintre 
Iisus şi Petru în Cezareea lui Filip. Subiectul cuvintelor 
şi faptelor consemnate de Evanghelii nu putea fi altul 
decît Logosul întrupat. „Atunci cine este Cel care a cunos¬ 
cut moartea, dar s-a înălţat în slavă şi este din Nazaret, 
dacă nu Iisus Hristos, Cel care s-a născut în chip negrăit 
din Tatăl mai înainte de toţi vecii... şi trupeşte dintr-o 
femeie ?”. Recapitulînd viaţa lui Iisus, ispitirea şi flă- 
mînzirea, pătimirea şi moartea, Chirii considera că toate 
acestea nu pot fi atribuite decît Logosului întrupat, care 
şi-a folosit trupul ca un instrument al minunilor săvîrşite 
şi al suferinţelor îndurate. „Cererile şi rugăciunile, cu 
strigăt şi cu lacrimi” pe care le-a adus Hristos în zilele 
ispitirii sale erau atribuite „Fiului adevărat, care are 
slava lui Dumnezeu”, şi care s-a smerit pe sine pentru 
a-i mîntui pe cei care erau ispitiţi. Glasul din nor l-a nu¬ 
mit pe Logosul întrupat, divin şi uman, „Fiul Meu Cel 
iubit”. Şi astfel, prin diferite scene ale vieţii lui Iisus, 
doctrina teologică a unirii ipostatice şi-a găsit justificarea 
pentru accentul pe care îl punea pe Unul Domn Iisus 
Hristos. 

Totuşi, această accentuare venea în contradicţie cu 
unele dintre scene, mai ales cu cele care îi atribuiau o 
anumită evoluţie lui Iisus. Dacă pasajul din Evanghelia 
după Ioan 1,14 era considerat textul-cheie pentru această 
doctrină teologică a unirii ipostatice, pasajul problematic 
îl reprezenta cel din Evanghelia după Luca 2,52: „Şi Iisus 
sporea”. Tachinîndu-şi adversarii cu acest pasaj, Nestorie 
afirma: „El este adus la desăvîrşire, care sporeşte încetul 
cu încetul, despre care pomeneşte şi evanghelistul Luca: 
«Iisus sporea cu înţelepciunea şi cu vîrsta, şi cu harul»”, 
în replică faţă de asemenea provocări, Chirii spunea că 
Logosul ar fi putut să-şi desăvîrşească trupul imediat şi 
ar fi putut cu uşurinţă să îl înzestreze numaidecît cu 
înţelepciune. însă acesta ar fi fost „un lucru îngrozitor 
şi o încălcare a cuvintelor din iconomia mîntuirii”. Prin 
urmare, Logosul întrupat, care în firea lui dumnezeiască 
nu putea nici să sporească şi nici să se schimbe, şi-a 
asumat firea noastră în asemenea măsură încît a ajuns să 
sporească. Dacă adversarii lui Chirii erau mai preocupaţi 
decît el să apere absolutitatea şi imutabilitatea firii 
divine, atunci şi stînjeneala lui Chirii în faţa ideii de 
„sporire” a lui Hristos era explicabilă. Doctrina unirii 
ipostatice a putut să justifice tendinţa predominantă a 
Bibliei de a vorbi fără discriminare despre firea divină şi 
firea umană în Hristos păstrînd acelaşi subiect; însă nu a 
putut să justifice acele pasaje în care această tendinţă era 
înlocuită cu un limbaj despre dezvoltarea lui Iisus. Sau, 
ca să folosim terminologia din textul-cheie al doctrinei, 
această concepţie teologică risca să transforme întruparea 
într-o teofanie citind pasajul din Evanghelia după Ioan 
precum urmează: „Şi Cuvîntul a devenit trup... şi am 
văzut slava Lui”. 

Cuvintele care lipsesc, „şi S-a sălăşluit între noi”, au 
făcut ca pasajul din Evanghelia după Ioan 1,14 să fie 
susceptibil de o altă interpretare, ca parte a doctrinei 
Logosului sălăşluit. Atunci, întruparea despre care se vor¬ 
beşte în acest pasaj ar putea fi interpretată în felul urmă¬ 
tor : „Acesta înţelegem că este Unul Domn care este din 
firea dumnezeiască a lui Dumnezeu-Tatăl, care pentru a 
noastră mîntuire a îmbrăcat trup de om în care S-a 
sălăşluit şi prin care S-a arătat şi S-a făcut ştiut oame¬ 
nilor”. Doctrina Logosului sălăşluit ar putea fi definită ca 
o interpretare a relaţiei dintre firea divină şi firea umană 
în Iisus Hristos care încerca să păstreze distincţia dintre 
ele, descriindu-le unirea ca sălăşluire a Logosului într-un 

om pe care l-a asumat. Această doctrină, nu numai că 
putea să citeze pasajul din Evanghelia după Ioan 1,14, 
dar putea să şi vorbească despre „o unire personală” între 
Dumnezeire şi omenesc în Hristos - „personală” întrucît 
nu era o unire potrivit esenţei, precum în cazul Treimii, şi 
nici o unire potrivit firii, ca în cazul unirii dintre trup şi 
suflet. Fiecare dintre aceste definiţii ale unirii ar fi distrus 
distincţia dintre divin şi uman, ar fi generat un lucru 
îngrozitor şi ar fi făcut mîntuirea în Hristos imposibilă. 
De aceea, a fost preferat un al treilea tip de unire, potrivit 
„persoanei” (npoaumov), care era „expresia non-tehnică şi 
non-metafizică adecvată pentru a descrie formele sau 
Persoanele permanente şi obiective în care dumnezeirea 
este prezentată la fel viziunii umane şi conştiinţei divine”. 
Firea divină şi firea umană în Hristos, potrivit lui Nestorie, 
apar concomitent şi, prin urmare, sînt una. Totuşi, „apa¬ 
riţie” nu este sinonim cu „iluzie”, căci se poate vorbi despre 
o sălăşluire autentică a Logosului divin în omul Iisus, şi 
în acest sens despre o întrupare autentică. 

Textul emblematic pentru această doctrină a întrupării 
era cel din Evanghelia după Ioan 2,19: „Iisus a răspuns 
şi le-a zis: «Dărîmaţi templul acesta şi în trei zile îl voi 
ridica»”. Citînd aceste cuvinte ale lui Hristos despre „tem¬ 
plul trupului Său”, Nestorie se întreba: „Sînt eu oare 
singurul care îl numeşte pe Hristos «dual» ? Nu se înfăţi¬ 
şează El pe sine atît ca templu care poate fi dărîmat, cît şi 
ca Dumnezeu care îl poate ridica ? Dacă totuşi Dumnezeu 
ar fi fost Cel dărîmat... Domnul ar fi spus : «Dărîmaţi acest 
Dumnezeu şi în trei zile El va fi ridicat»”. Relaţia dintre 
Logosul activ şi omenitatea pasivă, ilustrată în Evanghelia 
după Ioan 2,19, a servit drept model de interpretare pentru 
acele pasaje care păreau că afirmă atît slava divină, cît şi 
pasibilitatea umană ale aceluiaşi subiect divino-uman. 
Era clar că însuşirea „supus morţii, chiar şi morţii pe 
cruce” nu putea să fie atribuită decît omului, după cum 
dovedeşte Ioan 2,19. Şi astfel, „templul zidit de Sfîntul 
Duh este una, iar Dumnezeul care sfinţeşte templul este 
alta”. Cuvintele lui Hristos se refereau la templul trupu¬ 
lui Său la persoana a treia, iar la Logos la persoana întîi; 
„El l-a numit templu pe omul asumat, arătînd că El însuşi 
sălăşluia în acel templu, iar prin această sălăşluire ne-a 
arătat desluşit puterea Sa cînd a dat-o [sălăşluirea] morţii, 
după voia Lui, iar apoi a înviat-o prin atotputernicia Sa”. 
Pe lîngă mărturia din Evanghelia după Ioan 2,19 mai era 
şi cea din Coloseni 2,9 : „întru El [omul asumat] locuieşte, 
trupeşte, toată plinătatea Dumnezeirii”. 

Acest text a constituit sursa metaforei sălăşluirii, care 
„va deveni semnul distinctiv” al acestei doctrine hristo- 
logice. Intr-un tratat despre întrupare, din care nu s-au 
păstrat decît fragmente, Teodor încearcă să definească 
natura precisă a acestei sălăşluiri, deosebind-o de alte 
forme de prezenţă divină într-o făptură creată. Este dife¬ 
rită, spunea el, de omniprezenţa lui Dumnezeu, care este 
potrivită „esenţei şi lucrării” Lui, în timp ce întruparea 
este o sălăşluire după „buna Lui voie”. Totuşi, o astfel de 
sălăşluire după „buna Lui voie” putea fi identificată şi în 
prezenţa Lui în Biserică, însă diferenţa era aceea că a 
doua depindea de prima; numai în Iisus „locuieşte pe 
deplin Dumnezeirea, fiindu-i dăruită toată slava la care 
este părtaş prin fire Fiul sălăşluit”. însemna oare această 
doctrină, aşa cum au acuzat-o criticii ei, că, de vreme ce 
Logosul „locuieşte în noi înşine”, nu numai în Iisus, Logosul 
nu s-a întrupat, ci doar „s-a sălăşluit în om”, „l-a locuit pe 
om” ? Nestorie, asemenea lui Teodor, insista asupra faptu¬ 
lui că doctrina nu voia să spună acest lucru, ci că sălăşlu- 
irea are un unic sens atunci cînd este aplicată întrupării 
Logosului. Căci „dacă vorbim despre sălăşluire în legătură 
cu Hristos sau despre templul Dumnezeirii şi pogorîrea 
harului Duhului Sfînt [peste El], nu ne referim la acelaşi 
fel de locuire care s-a petrecut în cazul proorocilor, nici al 
apostolilor, şi nici măcar al îngerilor, care [prin Duhul 
Sfînt] sînt întăriţi ca să-i slujească lui Dumnezeu. Căci 
Hristos este Stăpînul, chiar şi după trup, Domnul tuturor”, 
în felul acesta, apărătorii doctrinei Logosului sălăşluit 
încercau să se delimiteze de ereziile hristologice ante¬ 
rioare, ca de pildă adopţionismul, cu care era atît de uşor 
să fie identificată. 

Mai clară decît obîrşia. ei este finalitatea religioasă 
a doctrinei Logosului sălăşluit: credinţa în dezvoltarea 
morală a omului Hristos Iisus şi garantarea statutului 
său de Mîntuitor şi exemplu. Prin urmare „lucrul cel mai 
important este acela că Logosul sub chip de rob a adus la 
viaţă un om fără de păcat; de aceea, accentul cade pe dez¬ 
voltarea morală şi religioasă a lui Iisus”. Cînd Evangheliile 
descriau botezul lui Hristos, de pildă, aceasta era o „tri¬ 
mitere simbolică la modelul botezului nostru”, spunea 
Teodor. Dacă Noul Testament s-ar fi referit numai la firea 
divină a lui Hristos sau numai la firea lui omenească 
atunci cînd îi erau descrise suferinţa şi ascultarea, nu ar 
fi reuşit să-şi atingă scopul; numai menţionîndu-le pe 
amîndouă a putut să „ia din fiecare ceea ce se cuvenea 

drept pildă”. Ca om, Hristos a împlinit Legea „pentru noi” 
oamenii. Cuvintele pe care le rosteşte Hristos, „Dumnezeul 
Meu şi Dumnezeul vostru”, deşi greu de explicat pentru 
adepţii unirii ipostatice, se potriveau foarte bine scopului 
acestei doctrine, căci demonstrează că omul care fusese 
asumat de Logos putea, ca om, să-l numească pe Dumnezeu, 
Tatăl şi Dumnezeul lui, iar credinciosul, ca om, poate şi el 
să facă acelaşi lucru. Aşadar, potrivit textului biblic, „deşi 
Hristos avea fire dumnezeiască, totuşi El a binevoit cu 
mare smerenie să îndure orice patimă pentru mîntuirea 
noastră. De aceea, spune că acest lucru este «vrednic de 
chemare», în sensul că, urmînd pilda smereniei lui Hristos, 
ei se ajută unul pe altul”. Această ascultare desăvîrşită şi 
neprihănirea omului asumat de Logos au adus mîntuirea 
oamenilor. 

în consecinţă, umanul şi divinul trebuiau să se unească 
suficient pentru a realiza mîntuirea, dar în aşa fel încît 
aceasta să nu-şi piardă semnificaţia pentru om - sau să 
fie implicat divinul în suferinţa de pe cruce. Potrivit lui 
Teodor, „Dumnezeirea era despărţită de Cel care trecea 
prin încercarea morţii, întrucît era imposibil ca El să 
cunoască moartea dacă [Dumnezeirea] nu ar fi fost destul 
de departe de El, dar suficient de aproape pentru a face 
lucrurile de trebuinţă firii [omeneşti] pe care şi-a luat-o”. 
Ori de cîte ori se făcea vreo referire la răstignirea şi 
moartea lui Hristos sau la „sîngele” lui ca instrument al 
mîntuirii, aceasta însemna omul asumat de Logos, şi nu 
Logosul însuşi, care, Dumnezeu fiind, era impasibil. Iar 
cînd cel asumat de Logos era numit „Fiul [lui Dumnezeu]”, 
aceasta era „din pricina unirii intime cu Cel care îl asumase”. 
Este, prin urmare, necesar de notat că în multe pasaje din 
Noul Testament există o trecere explicită de la un mod de 
abordare la celălalt. în Coloseni 1,15-18 apostolul trece 
de la Cel prin care s-au zidit toate lucrurile, Logosul, la 
„întîiul-născut din morţi”, omul asumat, insistînd totuşi 
„asupra unităţii lui”. în acelaşi timp, apostolul spune deslu¬ 
şit că „în el [omul care fusese asumat] a binevoit Dumnezeu 
să sălăşluiască toată plinătatea”. Nu trebuie să ne surprindă 
că în Noul Testament se vorbeşte în felul acesta, căci era 
o practică obişnuită în Evanghelii şi în Epistole. Pe de 
altă parte, nu este mai puţin necesar ue notat că anumite 
afirmaţii nu se aplicau omului locuit de Logos, ci numai 
Logosului veşnic. Dacă ceea ce se spune în crez, „şi S-a 
înălţat la ceruri”, înseamnă că omul asumat de Logos a 
devenit părtaş harului Logosului, iar credincioşii pot şi ei 

să devină astfel, cuvintele „şi iarăşi va să vină cu slavă” 
nu pot să se refere decît la Logos, de vreme ce Logosul s-a 
sălăşluit în omul pe care l-a asumat, dar omul nu „s-a 
pogorît” din cer, ci s-a născut pe pămînt şi nu are cum să 
vină „din nou”. 

Totuşi, anumite pasaje erau dificil de explicat printr-un 
astfel de principiu al dublei afirmaţii. Un asemenea exemplu 
care i-a pus la grea încercare pe apărătorii teoriei Logosului 
sălăşluit era cel din 1 Corinteni 2,8: „l-au... răstignit pe 
Domnul slavei”, şi nu numai pe omul în care Domnul 
slavei s-a sălăşluit. Eustatius oferea următoarea explica¬ 
ţie : de vreme ce era imposibil ca Dumnezeu să cunoască 
suferinţa, atunci înseamnă că apostolul Pavel se referea 
la omul asumat de Logos. Un alt pasaj delicat era cel din 
Epistola către Evrei 13,8 în care se spune: „Iisus Hristos, 
ieri şi azi, şi în veci este acelaşi”; căci subiectul acestui 
pasaj este „Iisus Hristos”, nu numai Hristos sau Logosul, 
şi totuşi veşnicia şi unitatea, adică însuşirile Logosului, 
sînt atribuite şi omului în care s-a sălăşluit Logosul. De 
aceea, pasajul a fost adesea citat ca argument împotriva 
acestei doctrine. Un loc special îl ocupa fragmentul din 
Epistola către Filipeni 2,6-11; căci, deşi s-a susţinut că 
„ideea lui Nestorie poate fi cu uşurinţă înţeleasă de noi, 
dacă ne uităm la” acest pasaj, totuşi se pare că textul în 
cauză a fost în acelaşi timp şi emblematic, dar şi proble¬ 
matic pentru doctrina Logosului sălăşluit: un text emble¬ 
matic pentru că vorbeşte despre ceea ce i-a fost „dăruit” 
omului pe care Logosul l-a asumat, făcînd din viaţa lui în 
trup şi din ascultarea lui o pildă demnă de urmat; iar un 
text problematic pentru că în el, ca şi în alte pasaje, apos¬ 
tolul „vorbeşte ca despre o singură persoană şi adună în ea 
acele lucruri care prin firea lor sînt deosebite ca putere”. 
Întrucît nu mulţumea extremele nici uneia dintre aceste 
teologii alternative, pasajul din Epistola către Filipeni 
2,6-11 s-a potrivit de minune cerinţelor unei alte doctrine 
care încerca să se delimiteze de ambele extreme. 


Dogma celor două firi ale lui Hristos 

Viitorul dogmatic aparţinea unei doctrine teologice a pre- 
existenţei, chenozei şi preamăririi, care, în temeiul unor 
pasaje precum cel din Epistola către Filipeni 2,6-11, putea 
să afirme o unire ipostatică între firea divină a lui Hristos 
şi firea lui umană ca şi o distincţie permanentă între cele 

două firi şi după întrupare. Termenul kenosis este luat 
din expresia „S-a deşertat pe Sine” din pasajul mai sus- 
-amintit. Aşa cum doctrina teologică a unirii ipostatice 
era considerată a fi creaţia şcolii din Alexandria, iar doctrina 
Logosului sălăşluit, creaţia şcolii din Antiohia, tot aşa şi 
această doctrină era asociată cu gîndirea Apusului latin. 
Purtătorul ei de cuvînt a fost Ilarie, exegetul ei cel mai 
creativ a fost Augustin, apărătorul ei cel mai influent a 
fost Leon, iar formularea ei cea mai autorizată a fost aceea 
cuprinsă în crezul de la Calcedon. Cu toate acestea, aşa 
cum s-a întîmplat şi cu celelalte doctrine, nici aceasta nu 
a fost un produs exclusiv regional. Privită din perspectiva 
celorlalte doctrine, şi mai ales a doctrinei unirii ipostatice, 
ea a atins o claritate conceptuală şi o simplitate evan¬ 
ghelică, ignorînd problemele mai profunde ale exegezei 
biblice precum şi ale speculaţiei hristologice; însă tocmai 
în aceasta consta tăria ei, ca formulă de compromis care îi 
împăca pe apărătorii unor teorii opuse şi ca punct de 
plecare pentru dezvoltarea ulterioară. 

Aşa cum sugerează termenii „preexistenţă, chenoză şi 
preamărire”, această doctrină hristologică îşi are obîrşia 
nu numai în relaţia dintre „firi”, ci şi în relaţia dintre 
„stări”; nu numai în existenţa lui Hristos ca Dumnezeu şi 
om, ci şi în istoria lui. Identificînd trei stări în istoria 
persoanei lui Hristos, Ilarie vorbea despre existenţa lui 
exclusiv divină înainte de întrupare (ante hominem Deus), 
divină şi umană în timpul vieţii pămînteşti (homo et Deus) 
şi încă pe deplin divină şi pe deplin umană după prea¬ 
mărire ( post hominem et Deum totus homo totus Deus). 
Trebuia făcută o distincţie clară între aceste stări. Căci, 
„una este să fie Dumnezeu înainte de a fi om, alta să fie 
om şi Dumnezeu, şi cu totul alta să fie om desăvîrşit şi 
Dumnezeu desăvîrşit după ce a fost om şi Dumnezeu. 
Să nu confundăm atunci vremurile şi firile din taina icono- 
miei, căci potrivit însuşirilor firilor sale deosebite, El vor¬ 
beşte despre sine în relaţie cu taina firii sale omeneşti, 
într-un fel înainte de naştere, în altul în vremea de din¬ 
aintea morţii sale, şi în altul ca fiind veşnic”. Doctrina 
Logosului sălăşluit avea această tendinţă (sau risca acest 
pericol) de a pune semnul egalităţii între „vremuri” şi 
„firi”, considerînd că chenoza şi preamărirea se aplicau 
numai omului asumat de Logos ; doctrina unirii ipostatice 
ameninţa să piardă cu totul din vedere „vremurile” şi, în 
preocuparea ei faţă de problemele ontologice ridicate de 
unirea dintre cele două firi, chiar să formuleze conceptul 

aberant al firii umane preexistente. Insă aceasta era o 
doctrină în care atît vremurile, cît şi firile aparţineau 
„tainei iconomiei” şi ambele trebuiau să primească ceea 
ce li se cuvenea. Relaţia dintre cele două firi nu putea 
fi definită fără a se acorda atenţie celor trei intervale. 
Textele biblice urmau să fie alese nu numai în funcţie de 
distincţia dintre cele două firi, aşa cum se întîmpla în 
cazul doctrinei Logosului sălăşluit, ci şi în funcţie de istoria 
persoanei unice a lui Iisus Hristos, în cele trei stări ale 
sale : preexistenţă, chenoză şi preamărire. 

Încercînd să împace cele două concepţii, această dogmă 
a făcut legătura între „o doctrină statică a celor două 
firi şi o soteriologie dinamică”. Soteriologia ei implicită 
cerea ca Hristos Mîntuitorul să fie atît divin, cît şi uman, 
astfel încît să poată face schimbul între El şi păcătos prin 
care a luat asupra lui păcatele lumii, iar păcătosul s-a 
sfinţit. Chenoza lui Hristos a stabilit un nou legămînt 
între Dumnezeu şi om. Prin smerenia sa i-a învăţat pe 
oameni smerenia, aşa încît să fie şi ei înălţaţi împreună 
cu El. „Noi am fost ridicaţi pentru că El s-a pogorît; ocara 
Lui a fost slava noastră. Dumnezeu fiind, El şi-a făcut 
trupul sălaş, pentru ca noi să fim ridicaţi la Dumnezeu cu 
trup înnoit”. Crucea lui Hristos este taina mîntuirii prin 
care puterea lui Dumnezeu îşi atinge scopul mîntuitor, 
precum şi un exemplu de smerenie pentru oameni. „Printr-o 
minunată tocmeală El a pornit un negoţ al mîntuirii, luînd 
asupra Lui ceea a fost al nostru şi dăruindu-ne nouă ceea 
ce este al Lui”. Cele mai multe metafore ale ispăşirii care 
au fost transmise de tradiţie apar şi în această doctrină, 
adesea în combinaţie, ca în relatarea lui Augustin despre 
mama sa : „Ea ştia că [la altar] se oferă jertfa prin care 
este şters ceea ce stă scris împotriva noastră; şi este 
înfrînt vrăjmaşul care, adunînd greşelile noastre şi căutînd 
ceva împotriva noastră, nu poate găsi nimic în El, prin 
care noi izbîndim”. în mărturisiri precum aceasta, nu era 
foarte clar definită relaţia dintre urmarea exemplului de 
smerenie al lui Hristos, jertfa de sînge a lui Hristos, biru¬ 
inţa lui Hristos asupra vrăjmaşilor omului, răscumpă¬ 
rarea plătită fie lui Dumnezeu, fie diavolului, şi multe 
alte modalităţi de descriere a împlinirii mîntuirii. însă 
era clar faptul că toate aveau nevoie de o hristologie a 
preexistenţei, chenozei şi preamăririi, sau cu alte cuvinte, o 
hristologie a celor două firi într-o singură persoană. 

Urmînd această tradiţie, Leon a tras concluzia că „deşer¬ 
tarea” sau kenosis din Epistola către Filipeni 2,7 trebuia 

interpretată ca o „pogorîre a milosteniei, şi nu o scădere a 
puterii”. De aceea, „în vreme ce se păstrează deosebirea 
dintre cele două firi şi substanţe, iar amîndouă se întîl- 
nesc într-o singură persoană, smerenia este asumată de 
măreţie, slăbiciunea de putere, mortalitatea de veşnicie”. 
O fire omenească pasibilă se alătură unei firi dumneze- 
ieştiimpasibile, aşa încît Hristos „poate cunoaşte moartea 
printr-o fire şi nu o poate cunoaşte prin cealaltă”. Aceasta 
era semnificaţia textelor evanghelice, care toate, atît dove¬ 
zile pentru kenosis, cît şi cele ale continuităţii puterii 
divine, trebuiau incluse într-o doctrină hristologică: atît 
simplitatea scutecelor pruncului Iisus, cît şi imnul de 
slavă al corului de îngeri; atît vulnerabilitatea în faţa lui 
Irod, cît şi închinarea Magilor; atît „piroanele, cît şi deschi¬ 
derea porţilor raiului pentru tîlharul cel credincios” de pe 
cruce. Şi astfel, „ritmul cuvintelor sale oscilează ca un 
pendul, dinspre latura divină către cea umană, dinspre 
transcendenţa lui Dumnezeu către imanenţa istoriei noastre 
lumeşti. Cea din urmă ar trebui remarcată în mod deo¬ 
sebit. Căci în ciuda înclinaţiei lui către o abordare statică 
a firii lui Hristos, ce corespunde doctrinei celor două firi, 
Leon îşi arată iarăşi şi iarăşi ataşamentul faţă de o abor¬ 
dare istorică a mîntuirii”. El face referire atît la „vremuri”, 
cît şi la „firi” în modul lui de prezentare a tainei iconomiei. 

In momentul cînd s-a raportat la conflictul pe margi¬ 
nea relaţiei dintre cele două firi, această doctrină hristo¬ 
logică a manifestat anumite afinităţi cu doctrina unirii 
ipostatice. Dar părea că are încă şi mai multe afinităţi cu 
doctrina Logosului sălăşluit; în parte datorită faptului că 
Leon a intervenit în cadrul conflictului ca să condamne 
ceea ce el considera a fi extrema eutihiană a doctrinei 
unirii ipostatice. Extrasă din sfera controversei, relaţia 
doctrinară propriu-zisă dintre teologia unirii ipostatice, 
teologia Logosului sălăşluit şi cea a preexistenţei, cheno- 
zei şi preamăririi ar putea fi probabil mai bine înţeleasă. 
Apropierea ultimei doctrine de cea de-a doua este 
evidentă. Ambele încercau să păstreze „deosebirea dintre 
cele două firi” şi substanţe şi să apere firea divină neschim- 
babilă de contaminarea cu vicisitudinile caracteristice firii 
omeneşti. De aceea „fiecare «formă» face ceea ce i se potri¬ 
veşte, în comuniune cu cealaltă, Logosul făcînd ceea ce se 
cuvine să facă, iar trupul îndeplinind ceea ce îi stă în fire”. 
Nu este de mirare că adepţii teologiei Logosului sălăşluit 
au considerat această poziţie înrudită cu a lor. Totuşi, 
dacă înlăturăm conotaţiile datorate polemicii în care se 

angajase, constatăm faptul că această doctrină a mani¬ 
festat o preocupare pentru unitatea persoanei şi lucrării 
mîntuitoare a lui Iisus Hristos care o deosebeşte de doctrina 
Logosului sălăşluit, aşa cum accentul pe care îl pune pe 
caracterul distinct al firilor o deosebeşte de doctrina unirii 
ipostatice. Căci răstignit nu fusese altul decît Domnul 
slavei, cum spune apostolul în Epistola 1 Corinteni 2,8. 
Şi în virtutea relaţiei dintre firea lui divină şi cea umană, 
nu mai contează „potrivit cărei substanţe se vorbeşte despre 
Hristos”. In consecinţă, Fecioara Maria este Theotokos, 
căci ea este mama unicului Hristos, Dumnezeu şi om. 

Totuşi, la această concluzie s-a ajuns cu preţul igno¬ 
rării multor aspecte extrem de importante. In ciuda unor 
afirmaţii ocazionale, potrivit cărora prin unirea cu Domnul 
întrupat, credincioşii devin asemenea lui, cu alte cuvinte 
se îndumnezeiesc, dorinţa de transformare a firii umane, 
finite şi pasibile, într-o fire divină, veşnică şi impasibilă, 
era străină gîndirii şi, uneori, chiar şi limbajului specific 
teoriei pe care tocmai am prezentat-o. Pe de altă parte, 
entuziasmul cu care adepţii teoriei vorbeau despre încer¬ 
cările şi ispitirile lui Iisus - pasajul din Evanghelia după 
Matei 4,1-11 era citit la Liturghia din prima duminică a 
Postului Mare - nu trebuie interpretat în sensul că zbu¬ 
ciumul sufletesc şi creşterea spirituală a Domnului nu 
puteau conduce la altceva decît la o concluzie previzibilă; 
căci Hristos a îngăduit să fie ispitit, nu pentru el însuşi, ci 
ca să le fie sprijin oamenilor în ceasul ispitirii lor, nu 
numai prin ajutorul, ci şi prin exemplul său. Nici profun¬ 
zimea metafizică a primei alternative şi nici seriozitatea 
morală a celei de-a doua nu au fost hotărîtoare pentru 
această doctrină teologică, deşi ea era în multe privinţe 
mai curînd morală decît metafizică în orientare. Insă în 
dinamica dezbaterilor polemice, această doctrină hristo- 
logică a preexistenţei, chenozei şi preamăririi a fost cea 
care a oferit terminologia pentru o soluţie declarată 
automat ortodoxă, deşi s-a recunoscut imediat că este 
inadecvată. 

Întîlnirea dintre doctrina unirii ipostatice şi doctrina 
Logosului sălăşluit a avut loc în cadrul Conciliului de la 
Efes, din 431. In loc să elaboreze o nouă dogmă drept 
răspuns la conflictul dintre sistemele hristologice, conciliul 
a reafirmat autoritatea crezului adoptat la Niceea - ca 
formulă hristologică, şi nu numai trinitară. Nu era vorba 
despre o viziune învechită sau despre o încercare de a 
evita problema (deşi nu pot fi total ignoraţi nici aceşti 

factori), ci de recunoaşterea faptului că mărturisirea de 
credinţă adoptată la Niceea a oferit o soluţie chestiunii 
fundamentale care constituia sursa de conflict între teolo- 
giile alternative ale întrupării. Conciliul nu a specificat 
însuşirile şi faptele lui Hristos pe baza distincţiei dintre 
cele două firi, ci a mărturisit pur şi simplu credinţa în 
„Unul Domn Iisus Hristos”, spunînd în continuare că este 
consubstanţial ( homoousios ) Tatălui şi că a „suferit” pe 
cruce. Nu este clar dacă formula niceeană, care a încercat 
să lămurească problema relaţiei dintre firea divină a lui 
Hristos şi firea divină a Tatălui, a avut în vedere şi relaţia 
dintre firea divină a lui Hristos şi firea lui umană, dar 
Conciliul de la Efes a declarat „că nu este îngăduit nimănui 
să propovăduiască sau să scrie, sau să alcătuiască un crez 
deosebit de cel care a fost întocmit de Sfinţii Părinţi care 
s-au adunat întru Duhul Sfînt la Niceea”. Expresia „crez 
deosebit” se pare că se referea mai curînd la conţinut 
decît la formă, deşi acest canon a fost uneori interpretat 
în sensul că nu era îngăduit să fie elaborate alte crezuri 
sau să se adauge ceva crezului de la Niceea. 

Reafirmarea crezului niceean de către Conciliul de la 
Efes a avut totuşi în vedere o reabilitare a doctrinei lui 
Chirii cu privire la unirea ipostatică şi o condamnare a 
doctrinei lui Nestorie despre Logosul sălăşluit. După citi¬ 
rea crezului de la Niceea a fost citită cea de-a doua şi cea 
mai importantă scrisoare a lui Chirii împotriva lui Nestorie, 
iar Sfinţii Părinţi au declarat în unanimitate că scrisoarea 
lui Chirii este „ortodoxă şi fără cusur” şi în deplin acord 
cu credinţa mărturisită de cei 318 Părinţi la Niceea ; însă 
cînd a fost citit răspunsul lui Nestorie la această scrisoare, 
s-a hotărît că opinia lui este divergentă faţă de crez şi 
trebuia prin urmare condamnată ca fiind „cu desăvîr- 
şire străină de credinţa apostolică şi evanghelică şi plină 
de blasfemii”. în principiu, deşi nu în toate amănuntele, 
Părinţii au fost de acord că „Logosul de la Dumnezeu- 
-Tatăl s-a unit cu trupul în mod ipostatic (Ka0’ uTroaTaaiv), 
şi că împreună cu trupul El este Unul Hristos, în acelaşi 
timp Dumnezeu şi om”. Era greşit să-i fie atribuite unele 
dintre afirmaţiile lui Hristos despre sine însuşi, sau cele 
ale sfinţilor despre el, unuia sau celuilalt ipostas, şi nu lui 
Hristos cel nedespărţit. Logosul însuşi „a pătimit în trup 
şi a fost răstignit în trup şi a aflat moartea în trup”; cu 
adevărat „ca Dumnezeu El este atît viaţă, cît şi dătătorul 
de viaţă”, şi totuşi, acest Hristos a devenit prin înviere 
„întîiul-născut dintre morţi”. Conciliul a aprobat cea de-a 

doua scrisoare a lui Chirii în care era formulată dogma 
unirii ipostatice; „dar nu trebuie să căutăm o definiţie 
filozofică în această dogmă, [care]... este menită a exprima 
realitatea unirii în Hristos în contrast cu o interpretare 
pur morală şi accidentală, aşa cum Sinodul a considerat 
învăţătura celeilalte părţi”. Sinodul a avut totuşi meritul 
de a fi clarificat o problemă terminologică: reunit în Biserica 
Sf. Maria din Efes, Sinodul a proclamat-o pe Fecioara 
Maria Născătoare de Dumnezeu. 

Acesta nu a fost însă sfîrşitul controversei hristologice. 
Rezolvarea pe care Conciliul de la Efes a dat-o conflictului 
nu a mulţumit pe nimeni, căci era nevoie de o lămurire 
într-un sens sau altul. Istoria celor două decenii care au 
urmat Conciliului de la Efes aparţine în mai mare măsură 
politicii imperiale sau ecleziastice decît mesajului creştin; 
cu toate acestea, dinamica internă a doctrinei persoanei 
lui Hristos a continuat să se manifeste, şi asupra acestui 
fapt ne concentrăm noi atenţia. După 431, au existat mai 
multe direcţii în care se putea dezvolta doctrina, fiecare 
dintre ele beneficiind de apărători înfocaţi şi de susţinere 
politică, dar şi de o justificare logică în cadrul evoluţiei 
doctrinei hristologice. Teologia Logosului sălăşluit, cel 
puţin aşa cum era ea reprezentată de Nestorie, fusese 
condamnată la Efes, fără a-i fi fost însă înţeles substratul 
adînc; de aceea, se pare că s-a făcut apel la o instanţă supe¬ 
rioară sau poate la o nouă sesiune a aceleiaşi instanţe. 
Participanţii răsăriteni la Conciliul din 431, condus de 
Ioan al Antiohiei, au acuzat conciliul de „apolinarism, 
arianism şi eunomianism” şi au cerut ca cei care apro¬ 
baseră teologia lui Chirii „să accepte din nou credinţa de 
la Niceea fără adăugiri străine [şi] să anatematizeze ideile 
eretice ale lui Chirii”. Chiar dacă teoria nestoriană în sine 
nu mai putea fi apărată din punct de vedere teologic, 
totuşi distincţia dintre cele două firi, ca învăţătură teolo¬ 
gică general recunoscută, părea să fie ameninţată de 
acceptarea doctrinei lui Chirii. 

Pe de altă parte, doctrina unirii ipostatice fusese cu 
siguranţă reabilitată atunci cînd identificarea „unuia şi 
aceluiaşi Hristos” ca subiect al tuturor afirmaţiilor hristo¬ 
logice, inclusiv Dumnezeirea şi răstignirea, a fost recu¬ 
noscută ca fiind şi cea a crezului de la Niceea. Totuşi, ceea 
ce a rezultat foarte clar din controversele hristologice 
desfăşurate pe parcursul secolului care a urmat conci¬ 
liului de la Niceea a fost faptul că structura conceptuală 
niceeană sau atanasiană nu oferea nici o soluţie viabilă 

problemei firii divine şi firii umane în Hristoa. Rezolvarea 
pe care a încercat-o conciliul de la Efea ar fi foat lipsită de 
conţinut dacă nu era însoţită, sau cel puţin urmată, de o 
explicaţie mult mai elaborată a modului cum persoana 
Dumnezeu-omului era unică şi nedespărţită după întru¬ 
pare. Insă în această doctrină a unirii ipostatice se pare 
că exista totuşi o tendinţă de a obţine orice declaraţie de 
acest fel, afirmînd, ca Eutihie : „Mărturisesc că înainte de 
unire Domnul nostru avea două firi, dar după unire măr¬ 
turisesc o singură fire”. Aşa se explică de ce un sinod 
reunit în 449, care susţinea această idee, a decretat: „Cine 
propovăduieşte două firi, să fie anatema”. Putea oare 
unirea ipostatică să fie salvată şi fără a se ajunge la astfel 
de extreme? 

Experienţele anterioare şi prudenţa impuneau un anu¬ 
mit compromis şi, în ciuda polarizării concepţiilor dogma¬ 
tice, au existat susţinători din ambele tabere care au 
recunoscut acest lucru. Purtătorii de cuvînt ai teologiei 
preexistenţei, chenozei şi preamăririi la cer, după ce l-au 
excomunicat pe Nestorie cu ocazia unui sinod de la Roma 
din 432, au aprobat rezoluţia Sinodului de la Efes; însă 
diferite documente papale - inclusiv un manuscris al Papei 
Celestin, care îl însărcinase pe Chirii cu excomunicarea 
lui Nestorie - ilustrează că mai exista încă speranţa pentru 
găsirea unei soluţii „apostolice” care să-i reconcilieze, dacă 
nu pe extremişti, cel puţin pe credincioşii şi teologii majo¬ 
ritari. Teodoret, care în anumite privinţe s-a apropiat de 
Nestorie ca apărător al teologiei Logosului sălăşluit, a reuşit 
un compromis, elaborînd un document în care afirma că 
„a avut loc o unire între cele două firi, şi de aceea mărtu¬ 
risim un Hristos, un Fiu, un Domn” şi, în consecinţă, 
„potrivit acestei dogme a unirii fără confuzie mărturisim 
că Sfînta Fecioară este Theotokos”. Spre regretul multora 
dintre ucenicii săi, Chirii a găsit cu cale să semneze acest 
document. Totuşi, dat fiind că i-a lipsit subtilitatea teolo¬ 
gică şi oportunitatea politică, această mărturisire de cre¬ 
dinţă nu a reuşit să ofere formula potrivită la timpul 
potrivit. Acest lucru a fost realizat de principalul apărător 
al teologiei preexistenţei, chenozei şi preamăririi, Papa 
Leon, în Tomul către Flavian, care, cu adăugiri adecvate 
din alte tradiţii teologice, a ajuns să reprezinte expresia 
reconcilierii pentru cele mai multe dintre, dacă nu pentru 
toate, părţile participante la conciliul de la Calcedon, din 
451. Textul formulei calcedoniene - fundamental pentru 
dezvoltarea hristologică ulterioară a întregii creştinătăţi 

Symb. Chalc. (Schaff 2: 62-63; 
ACO 2-1-2:129-130) 


Urbina (1951) 398 


apusene, a unei mari părţi a creştinătăţii răsăritene greceşti 
şi, într-o oarecare măsură, şi a creştinătăţii răsăritene 
siriace - spunea: 

„Urmînd pilda Sfinţilor Părinţi, mărturisim unul şi 
acelaşi Domn al nostru Iisus Hristos, şi cu toţii propo- 
văduim în deplină armonie [că El este] acelaşi desăvîrşit 
în firea dumnezeiască, acelaşi desăvîrşit în firea ome¬ 
nească, Dumnezeu adevărat şi om adevărat, acelaşi cu 
suflet spiritual şi trup, consubstanţial Tatălui în firea 
dumnezeiască şi acelaşi consubstanţial nouă în firea 
omenească, la fel ca noi în toate lucrurile, în afară de 
păcat; născut mai înainte de toţi vecii din Tatăl în fire 
dumnezeiască; acelaşi în zilele din urmă pentru noi şi 
pentru a noastră mîntuire [născut] din Maria Fecioara 
Theotokos în fire omenească, unul şi acelaşi şi singurul 
Hristos, Fiu, Domn; mărturisit în două firi, neamestecat, 
neschimbat, neîmpărţit, nedespărţit (tv 5uo (JiuoeoLv 
douyxuTtoq, dTpETTTwq, ddiaipETtoq, dxwpioTwq), fără ca uni¬ 
rea să înlăture cu ceva deosebirea dintre firi, ci păstrînd 
fiecare felul propriu de a fi şi îmbinîndu-se [fiecare] într-o 
singură persoană şi ipostas - neîmpărţit şi nedespărţit 
în două persoane, ci unul şi acelaşi Fiu şi Unul-Născut 
Dumnezeu, Logos, Domn Iisus Hristos ; aşa cum proorocii 
din vechime şi însuşi Domnul nostru Iisus Hristos ne-au 
învăţat despre El, şi crezul Părinţilor ne-a făcut nouă 
cunoscut”. 

Genealogia acestui crez ilustrează limpede că „formu¬ 
larea nu este o creaţie nouă şi originală, ci, asemenea 
unui mozaic, a fost asamblată aproape în întregime din 
pietre care erau deja disponibile”. Mai precis, sursele erau 
aşa-numitele Scrisoarea a doua a lui Chirii către Nestorie, 
Scrisoarea lui Chirii către antiohieni împreună cu for¬ 
mula unirii din 433 şi Tomul lui Leon; expresia „neîm¬ 
părţit şi nedespărţit în două persoane” se pare că i-a 
aparţinut lui Teodoret. Chiar dacă nu greşim cînd spunem 
că „majoritatea citatelor provin din scrisorile Sfîntului 
Chirii”, totuşi, contribuţia Papei Leon cu al său Tom a fost 
una decisivă în polemica împotriva formelor extreme ale 
teologiilor alternative ale întrupării, contribuind în egală 
măsură şi la accentuarea afirmaţiilor pozitive pe baza 
cărora se putea ajunge la un acord general, deşi nicidecum 
universal. Crezul, la fel ca şi Tomul, condamna orice 
noţiune din unirea ipostatică ce putea să pună în pericol 
„deosebirea dintre firi” sau să încalce regula potrivit 
căreia unirea se realizase „neamestecat”. In acelaşi timp, 

insista ca Hristos să nu fie „împărţit sau despărţit în două 
persoane”, delimitîndu-se în felul acesta de orice doctrină 
teologică a Logosului sălăşluit care ar considera Logosul o 
persoană, iar omul omul asumat de acesta o cu totul altă 
persoană. 

Este, desigur, o cu totul altă problemă dacă aceste inter¬ 
pretări ale alternativelor hristologice au fost corecte şi 
oneste. Accentul pus pe ideea ca Hristos să nu fie împărţit 
sau despărţit în două persoane nu a atins cu adevărat 
miezul problemei, care era nevoia de a afirma că naşterea, 
suferinţa şi moartea lui Hristos au fost reale, şi în acelaşi 
timp de a proteja Dumnezeirea de contaminarea cu ele. 
A spune că deosebirea dintre firi nu este anulată prin 
unirea lor însemna că lucrările şi însuşirile caracteristice 
fiecărei firi trebuiau afirmate în mod ontologic numai 
în legătură cu firea respectivă, chiar dacă, din punct de 
vedere lingvistic, era îngăduit să fie afirmate în legătură 
cu „unul şi acelaşi Hristos”. „Neamestecat” putea fi, de 
asemenea, interpretat în sprijinul tezei potrivit căreia, 
din momentul întrupării nu mai puţin decît înaintea ei, 
firea omenească era fire omenească, iar cea divină era 
divină. încă şi mai lămurit, „neschimbat”, care se aplica 
firii umane, de vreme ce era considerat de la sine înţeles 
de către ambele părţi faptul că firea divină este neschim¬ 
bată, ar putea fi interpretat ca un atac la adresa noţiunii 
că, întrucîtmîntuirea omului constă în transformarea firii 
lui omeneşti într-o fire divină, firea umană a lui Hristos a 
început procesul mîntuirii prin unirea ei cu firea divină. 
Deşi formula calcedoniană nu a precizat aceste lucruri în 
mod neechivoc, se pare totuşi că ele erau subînţelese; de 
aceea, putea fi interpretată, şi a şi fost chiar, ca o reabili¬ 
tare a concepţiei nestoriene. 

în orice caz, relaţia acestei formule cu celelalte alter¬ 
native era încă şi mai puţin clară şi, cu certitudine, încă şi 
mai puţin liniştitoare pe termen lung. Formula afirma în 
mod neîndoielnic o unire ipostatică : „îmbinîndu-se într-o 
singură persoană şi ipostas”. De asemenea, o numea pe 
Fecioara Maria Theotokos, cerînd totodată ca, deşi două 
firi fiind, ele să fie recunoscute ca „neîmpărţite şi nedes¬ 
părţite”. Pentru doctrina unirii ipostatice acesta era un 
început bun, dar nu mai mult decît un început. Problemele 
cu adevărat dificile erau fie ignorate, fie tratate în mod 
echivoc. Nu era clar, de pildă, cine este subiectul suferinţei 
şi răstignirii, căci aceste evenimente din istoria mîntuirii 
nu erau menţionate. Probabil că referirile la „unul şi acelaşi” 

la începutul şi la sfîrşitul mărturisirii de credinţă indicau 
faptul că El este subiectul, în concreteţea persoanei Sale 
complete divino-umane, dar acest lucru nu era specificat. 
Pe de altă parte, avertismentele împotriva oricărei confuzii 
între cele două firi au provocat nemulţumire apărătorilor 
unirii ipostatice în ceea ce priveşte ideea lor soteriologică 
fundamentală, şi anume că îndumnezeirea omului îşi avea 
obîrşia în unirea dintre firea umană a lui Hristos şi firea 
lui divină într-o unitate profundă şi inseparabilă a per¬ 
soanei. Şi probabil că cea mai importantă problemă dintre 
toate, prezentă în aproape orice mărturisire de credinţă, 
dar pusă în evidenţă mai ales în crezul de la Calcedon, 
era cea hermeneutică. Crezul spunea în introducere că le 
urmează Sfinţilor Părinţi, iar în încheiere făcea referire 
nu numai la profeţii Vechiului Testament şi la învăţăturile 
lui Iisus din Noul Testament, ci şi la autoritatea „Crezului 
Părinţilor”. în lumina dezbaterilor de la Efes şi a aspecte¬ 
lor controversate, aceasta se referea cu siguranţă la crezul 
de la Niceea. însă toată lumea se raporta la această auto¬ 
ritate, iar în funcţie de care dintre „Sfinţii Părinţi” erau 
luaţi ca model, crezul de la Niceea, şi acum cel de la 
Calcedon, puteau fi interpretate în mai multe feluri. 

Era, prin urmare, un acord pe muchie de cuţit. Dar era 
mai mult decît atît: era în primul rînd o afirmare a doctrinei 
preexistenţei, chenozei şi preamăririi, formulată în aşa fel 
încît să poată transcende alternativele speculative, încer- 
cînd să scoată la iveală adevărul Evangheliilor - limpede 
şi simplu. însă adevărul, chiar şi adevărul Evangheliilor, 
nu este niciodată limpede şi, destul de rar, simplu. Doctrina 
hristologică elaborată la Calcedon a pus bazele teologice 
şi liturgice ale Bisericii de Apus cel puţin pînă la Reformă, 
şi chiar şi atunci diferitele doctrine despre persoana lui 
Hristos încă mai rivalizau în legătură cu ataşamentul lor 
faţă de crezul de la Calcedon. însă în Biserica greacă şi 
cea siriacă, această doctrină hristologică nu s-a bucurat 
de mare succes din cauza ambiguităţii ei. Fie că a fost 
considerată evazivă sau doar naivă, ea a fost recunoscută 
în foarte mică măsură în Răsărit, constituind mai degrabă 
o sursă de noi controverse decît oferind o rezolvare celor 
vechi, şi provocînd desprinderea unor grupări creştine 
importante care, chiar şi după un mileniu şi jumătate, 
încă nu s-au împăcat cu rezoluţiile Conciliului de la Calcedon 
sau cu Bisericile care le acceptă. 



278 


NAŞTEREA TRADIŢIEI UNIVERSALE (100-600) 


apud Cramer (1951) 328 


Dezbaterea continuă 

Mai mult chiar decît controversele hristologice anterioare 
conciliului de la Calcedon, dezbaterea care a urmat a fost 
influenţată de factori externi precum vocea poporului, între¬ 
cerile atletice, promovările în rîndul militarilor sau intri¬ 
gile din interiorul casei imperiale. Patriarhul Alexandriei, 
Proterius, a fost linşat în Săptămîna Mare a anului 457 
din cauza convingerilor sale hristologice ; opiniile diferite 
cu privire la crezul calcedonian erau reflectate în întrece¬ 
rea dintre albaştri şi verzi în circul de la Constantinopol; 
un edict imperial din 7 februarie 452 îi ameninţa cu degra¬ 
darea pe ofiţerii care se opuneau dogmei ortodoxe adoptate 
cu un an înainte; iar împărăteasa Teodora, recunoscută 
de monifiziţi drept „o femeie cu dragoste pentru Hristos”, 
s-a luptat să schimbe orientarea dogmatică a soţului ei. 

Totuşi, nu trebuie să minimalizăm din cauza aceasta 
semnificaţia religioasă, liturgică şi dogmatică a polemicii. 
Căci controversele post-calcedoniene au ajutat la înţele¬ 
gerea faptului că, aşa cum dogma Treimii adoptată la 
Niceea şi Constantinopol a repus în discuţie problema 
hristologică, tot aşa şi dogma celor două firi ale lui Hristos, 
adoptată la Efes şi Calcedon, a repus în discuţie problema 
trinitară, precum şi cealaltă premisă fundamentală a doc¬ 
trinei hristologice, şi anume problema soteriologiei. Contro¬ 
versa se întorsese în punctul de unde pornise. Vehemenţa 
opoziţiei faţă de rezoluţiile sinodului de la Calcedon pre¬ 
cum şi importanţa acestor două premise în cadrul contro¬ 
versei sînt ilustrate în mărturisirea pătimaşă a unui călugăr 
egiptean din secolul al Vl-lea: „Să fie anatema necuratul 
Sinod de la Calcedon! Să fie anatema oricine este de acord 
cu el! Să fie anatema oricine tăgăduieşte suferinţa mîn- 
tuitoare a lui Hristos!... Cît despre noi, pînă la suflarea 
cea de pe urmă credem în Tatăl, Fiul şi Duhul Sfînt, 
Treimea cea de o fiinţă care este o singură Dumnezeire”. 
Mulţi teologi şi numeroase grupări care credeau oarecum 
altceva au recunoscut locul central pe care l-au ocupat 
dogma Treimii şi doctrina mîntuirii în dezvoltarea hris¬ 
tologică ulterioară. 

Gruparea nestoriană, condamnată la Efes în 431, a 
continuat să pretindă că ea, şi nu hotărîrea din 431, care 
identifica doctrina hristologică a lui Chirii cu cea de la 
Niceea, reprezenta tradiţia legitimă a „Sfinţilor Părinţi, 
318 la număr, care s-au adunat la Niceea, şi a celor 150 

care s-au întîlnit în Constantinopol”, adică conciliile de la 
Niceea, din 325, şi de la Constantinopol, din 381. Iar aceasta 
o făcea printr-o interpretare a persoanei lui Hristos care 
apăra locul Logosului în cadrul Treimii ridicînd un zid 
protector între El şi suferinţa celui răstignit. „Dacă 
Dumnezeu Logosul a suferit în trup... şi-a pierdut cu 
desăvîrşire impasibilitatea şi consubstanţialitatea cu Tatăl 
şi cu Duhul Sfînt şi firea [sa] veşnică ce se află în esenţa 
unică”. A folosi formulări de tipul „unul din sînul Treimii 
a pătimit în trup” însemna ori că Tatăl şi Duhul Sfînt au 
suferit de asemenea, ori că Logosul era despărţit de ei; 
ambele concluzii erau eretice. Prin contrast cu arianismul 
trecut şi prezent, această doctrină a Logosului sălăşluit 
afirma: „în apărarea voastră păgînă a unirii ipostatice 
tăgăduiţi asumarea [omului de către Logos]... şi prin uni¬ 
rea ipostatică şi compusă faceţi Dumnezeirea să sufere... 
aşa încît Dumnezeu nu este Dumnezeu, iar omul nu este 
om. Sînteţi rupţi de întreaga tradiţie a Bisericii şi osîndiţi 
de toţi din lumea aceasta care sînt ortodocşi”. Doctrina 
hristologică era, aşadar, determinată de dogma Treimii şi 
putea să se dezvolte de sine stătător numai în măsura în 
care o permitea acest cadru trinitar. Spre exemplu, crezul 
hristologic adoptat de către sinodul sirian răsăritean 
„nestorian” reunit la Seleucia-Ctesifon spre sfârşitul 
secolului al Vl-lea a decretat că Logosul „a devenit trup 
fără a se schimba... Şi-a asumat neadăugînd, căci în fiinţa 
Lui şi în asumarea esenţei Lui nu a cunoscut schimbare şi 
adăugire: Iisus Hristos, Fiul lui Dumnezeu, Dumnezeu 
Logosul, Lumină din Lumină”. Doctrina unirii ipostatice, 
chiar şi în forma adoptată la Calcedon, compromitea relaţia 
dintre ipostasurile divine din sînul Treimii şi ameninţa 
impasibilitatea Logosului şi, prin urmare, a întregii 
Dumnezeiri. 

Principalii adversari ai ortodoxiei în cadrul dezbaterii 
care a urmat conciliului de la Calcedon nu erau totuşi 
adepţii nestorianismului, ci anumite grupări monofizite 
care se opuneau crezului adoptat de către conciliu, întrucît 
acesta nu afirmase cu destulă tărie unirea ipostatică. 
Vom prezenta pe larg învăţătura monofiziţilor într-un alt 
volum. Sub această umbrelă a învăţăturii monofiziţilor 
erau incluse doctrine care se deosebeau una de cealaltă 
mai mult decît se deosebeau unele dintre ele faţă de doc¬ 
trina de la Calcedon - mai ales faţă de doctrina de la 
Calcedon, aşa cum s-a interpretat ulterior mulţumită, în 
primul rînd, conflictului cu aceste doctrine. După Calcedon, 

ca şi după Niceea, epitetele şi etichetările s-au înmulţit, 
diferitele grupări teologice fiind catalogate în funcţie de 
concluziile absurde şi eretice care decurgeau din teoriile 
lor. Relatările cu privire la controversă, atît sursele princi¬ 
pale, cît şi cele secundare, abundă în astfel de etichetări 
care, adesea, pun în umbră chestiunile doctrinare. La fel, 
termenii specifici dogmelor trinitare şi hristologice erau 
înţeleşi în mod diferit de diferitele grupări şi şcoli, aşa 
încît acuzaţia de logomahie, adesea îndreptată împotriva 
controversei teologice şi arareori justificată, se potriveşte 
celei de-a doua jumătăţi a secolului al V-lea mai bine 
decît oricărei alte perioade din istoria doctrinei creştine. 

Dincolo de logomahie şi de epitetele polemice esenţiale 
rămîneau implicaţiile trinitare şi soteriologice ale doctri¬ 
nei persoanei lui Hristos. Severus din Antiohia îi învinuia pe 
adversarii săi întrucît susţineau că „Logosul lui Dumnezeu 
a îndurat în esenţa Sa patima mîntuitoare a răstignirii, 
suferind în numele nostru”, iar aceştia „nu vor să-L nu¬ 
mească pe unul Domn şi Dumnezeul nostru şi Mîntuitor 
Iisus Hristos consubstanţial nouă în trup”. Iar Teodosie 
din Alexandria îi scria la rîndul lui că „Cel care este din 
Sfînta Treime, Logosul ipostatic al lui Dumnezeu-Tatăl, 
s-a unit într-o singură persoană cu un trup care este 
consubstanţial nouă şi, ca şi noi, capabil să sufere”. Para¬ 
lelismul dintre „consubstanţial Tatălui” şi „consubstanţial 
nouă”, amăgitor de simplu şi extrem de imprecis, a lămu¬ 
rit cel puţin care erau cele două elemente centrale pentru 
o reinterpretare a hristologiei. 

Lupta împotriva doctrinei celor două firi ale lui Hristos 
după întrupare, formulată la Calcedon, a condus la o repu¬ 
nere în discuţie a problemei Treimii în cel puţin două 
moduri. Relaţia dintre Unul şi Trei fusese lămurită, sau 
cel puţin acceptată, la sfîrşitul secolului al IV-lea, prin 
adoptarea formulei „o esenţă, erei ipostasuri”. Logosul este 
cel de-al doilea ipostas din cadrul Treimii. Criticînd 
doctrina de la Calcedon, unii monofiziţi au identificat 
ipostasul cu „firea”, susţinînd că, o singură persoană fiind, 
Logosul nu putea avea nici chiar după întrupare decît o 
singură fire. Dar aceasta părea să conducă la concluzia că 
fiecare ipostas al Treimii are o natură şi este o esenţă în şi 
prin ea însăşi. Atunci unitatea dintre Tatăl, Fiul şi Duhul 
Sfînt s-ar găsi în Dumnezeirea pe care o împărtăşesc. 
Acesta constituia un argument relevant împotriva doc¬ 
trinei calcedoniene a celor două firi, dar care s-a dovedit a 
fi riscant din punct de vedere teologic. A fost repede 

catalogat drept triteism, căci interpretarea aristotelică a 
termenilor trinitari hypostasis şi ousia a condus la o aban¬ 
donare a oricărei unităţi a Dumnezeirii cu excepţia uneia 
de natură abstractă. Răspunsul a venit, prin urmare, atît 
din partea altor monofiziţi, cit şi din partea susţinătorilor 
doctrinei de la Calcedon. Cei care spuneau că „dacă fiecare 
ipostas, luat în şi prin El însuşi, este esenţă şi fire, atunci 
de vreme ce sînt Trei Ipostas uri ale Treimii, sînt prin 
urmare şi trei esenţe şi trei firi, ar trebui să ştie că dau 
dovadă de mai multă lipsă de judecată decît alţii”. Modul 
adecvat de a defini doctrina Treimii şi, în acelaşi timp, de 
a se opune doctrinei calcedoniene era a declara că „nu 
există o unire între esenţe şi firi care sînt generale şi 
comune - adică între firea ce cuprinde Treimea Iposta- 
surilor divine, Tatăl, Fiul şi Duhul Sfînt, şi firea întregului 
neam omenesc - ci doar o unire între Dumnezeu Logosul şi 
propriul Lui trup, înzestrat cu suflet raţional şi inte¬ 
lectual, pe care le-a unit cu Sine însuşi în mod ipostatic”. 
Concepţia trinitară ortodoxă afirmată la Niceea şi 
Constantinopol era păstrată în felul acesta, însă în opozi¬ 
ţie cu doctrina celor două firi ale Logosului întrupat. Unul 
dintre cele Trei Ipostasuri ale Treimii s-a întrupat, a 
suferit şi a murit. 

Aceasta nu însemna că era îngăduit să se spună: „Sfînta 
Treime s-a întrupat printr-unul dintre Ipostasurile Sale”. 
Şi în acest caz, concepţia monofizită a condus la o contro¬ 
versă pe marginea dogmei Treimii. Punctul central al 
controversei era localizat, cum era de aşteptat, în cadrul 
Liturghiei. Dacă reprezenta o tradiţie din punct de vedere 
liturgic şi era corect din punct de vedere dogmatic ca 
Fecioara Maria să fie numită Theotokos şi prin acest titlu 
să fie confirmată naşterea celei de a Doua Persoane din 
sînul Treimii, atunci suferinţa de pe cruce putea şi ea să-i 
fie atribuită în mod legitim Acesteia. De aceea, la cîţiva 
ani după Calcedon, Sanctus sau Trisaghionul a fost revi¬ 
zuit în Liturghia din Antiohia în felul următor: „Sfinte 
Dumnezeule, Sfinte Tare, Sfinte fără de moarte, Cel ce ai 
fost răstignit pentru noi, miluieşte-ne pe noi”. Revizuirea 
putea fi respinsă doar fiindcă era o inovaţie liturgică, însă 
ridica şi o problemă dogmatică fundamentală: „A suferit 
în trup unul din Treime?” Intrucît impasibilitatea lui 
Dumnezeu era o premisă esenţială a oricărei doctrine 
hristologice, orice formulă care părea că are tendinţa să o 
ameninţe era suspectă. Au fost sugerate mai multe soluţii 
de compromis, inclusiv adăugarea formulei „Hristos regele”, 

pentru a înlătura ambiguitatea. Pînă la urmă formula nu 
a fost acceptată, şi chiar şi cei care susţineau din punct de 
vedere teologic o identificare între suferinţă şi „unul din 
Treime” au ales să „cînte potrivit tradiţiei Bisericii univer¬ 
sale şi nu potrivit acestei inovaţii”. Totuşi, disputa liturgică 
a adus în centrul atenţiei necesitatea de a pune în armonie 
termenii hristologici (precum Theotokos) şi teoriile hristo- 
logice (precum comunicarea însuşirilor) cu dogma Treimii, 
împăratul Iustinian exprima o părere generală atunci 
cînd îi scria Papei Hormisdas despre acest imperativ: „Se 
pare că se cuvine să spunem că Domnul nostru Iisus Hristos, 
Fiul Dumnezeului celui viu, născut din Fecioara Mari a, 
Cel despre care apostolul neamurilor a spus că «a pătimit 
în trup», domneşte ca unul din Treime împreună cu 
Tatăl şi cu Duhul Sfînt”. Sau, în formularea lui Produs, 
„Dumnezeu Logosul, unul din Treime, s-a întrupat”; de 
aceea, „El face minuni, dar şi pătimeşte”. 

Deşi cele mai serioase controverse pe marginea dogmei 
Treimii au fost provocate de monofiziţi, de o atenţie mai 
mare s-a bucurat problema relaţiei lui Hristos cu neamul 
omenesc decît problema relaţiei sale cu Treimea. Şi în 
acest caz este important de reţinut că mişcarea monofizită 
a fost sursa nu numai a concepţiilor extremiste legate de 
această relaţie, dar şi a respingerii lor. Eutihie mărturisea 
în acest sens : „Pînă acum nu am spus niciodată că trupul 
Domnului şi Dumnezeului nostru este consubstanţial 
nouă”. însă chiar şi adversarii concepţiei monofizite au fost 
de acord că aceasta „aruncă anatema atît asupra sinodului 
[de la Calcedon] cît şi asupra lui Eutihie, căci el refuză să 
spună că trupul lui Hristos este consubstanţial nouă”. 
Chiar şi cei mai înverşunaţi dintre adversarii sinodului 
de la Calcedon puteau să afirme într-o anumită măsură 
că firea omenească sau trupul lui Hristos este „consubstan¬ 
ţial nouă” sau cu „omenescul” ; însă o asemenea afirmaţie 
era mult prea ambiguă, căci nu preciza dacă se referă 
la omenescul anterior căderii lui Adam, omenescul în 
starea de decădere prezentă sau omenescul aşa cum va 
deveni el prin lucrarea mîntuitoare a lui Hristos. Con¬ 
ceptul comunicării însuşirilor se afla la originea contro¬ 
versei legate de numirea „Theotokos” şi de formula „Unul 
din Sfînta Treime a pătimit în trup”, căci îi erau atribuite 
persoanei întregi a Dumnezeu-omului fapte şi însuşiri 
aparţinînd firii sale omeneşti. Dar era valabilă şi varianta 
inversă. Se cuvenea să fie slăvită şi persoana deplină a 
Dumnezeu-omului, nu numai firea sa divină, căci, prin 

comunicarea însuşirilor, întreaga persoană era vrednică 
de adorare. 

Putea fi aplicat acest concept tuturor însuşirilor divine, 
şi dacă putea, comunicarea însuşirilor intra oare în con¬ 
tradicţie cu învăţătura potrivit căreia firea umană a lui 
Hristos este „consubstanţială nouă” ? Trei astfel de însu¬ 
şiri s-au aflat în centrul controverselor post-calcedoniene : 
nestricăciunea, omniscienţa şi faptul că nu este creatură. 
Toate sînt de la sine înţeles însuşiri ale firii dumnezeieşti, 
prin urmare ale Logosului divin nu numai înainte de 
întrupare, dar şi după întrupare (de vreme ce, tot de la 
sine înţeles, Logosul este neschimbat). Nestricăciunea este 
conţinutul mîntuirii pentru care s-a întrupat Logosul, cu 
alte cuvinte este o însuşire a firii umane transfigurate pe 
care oamenii au dobîndit-o prin El. însă firea omenească, 
din momentul căderii şi pînă la mîntuire, a fost caracte¬ 
rizată prin stricăciune şi slăbiciune, care, deşi nu erau 
păcate prin ele însele, alcătuiau totuşi în mod inevitabil o 
fire omenească decăzută şi supusă unor slăbiciuni precum 
plînsul, foamea sau setea. Hristos a lăcrimat pentru Lazăr; 
în zilele vieţii sale în trup a suferit de foame; pe cruce 
a suferit de sete; iar după înviere a mîncat alături de 
apostoli. Era în mod general acceptat că „trupul de slavă” 
de după înviere transcende nu numai limitele timpului şi 
ale spaţiului, dar şi legile fizice obişnuite, iar dacă Hristos 
a mîncat după înviere nu a facut-o ca să-şi potolească 
foamea, ci ca să se dezvăluie apostolilor. însă Iulian din 
Halicamas şi alţi monofiziţi propovăduiau că „trupul lui a 
fost nesupus stricăciunii încă din clipa unirii” şi nu numai 
după înviere. „Chiar dacă Hristos a lăcrimat pentru Lazăr”, 
spunea cineva, „lacrima Lui dumnezeiască şi nerobită stri¬ 
căciunii a fost cea care l-a înviat din morţi”. Prin urmare, 
Hristos s-a supus acestor slăbiciuni nu prin „legea firii”, 
ci pentru „iconomia” mîntuirii. încă din timpul vieţii în 
trup era nesupus „stricăciunii” inerente trupului ome¬ 
nesc ; căci, ca Fiu al omului, era consubstanţial lui Adam 
cel de dinaintea căderii, şi nu cu omul în starea lui actuală 
de degradare. 

în mod inevitabil, această doctrină prezenta analogii 
cu docetismul gnostic al secolelor trecute, care propovă- 
duise că firea omenească a lui Hristos este mai degrabă 
aparentă decît reală. Această concepţie a fost respinsă în 
primul rînd de către adversarii conciliului de la Calcedon, 
mai ales de Severus. „Nu avem dreptul”, spunea el, „în lumina 
minunilor dumnezeieşti şi a lucrurilor care trec dincolo de 

legea firii, să tăgăduim că patimile mîntuitoare şi moartea 
Lui s-au petrecut potrivit legilor firii omeneşti. El este 
Logosul întrupat şi neschimbat. A înfăptuit minunile aşa 
cum se cuvine lui Dumnezeu şi s-a supus de bunăvoie 
legilor trupeşti atunci cînd a îndurat patimile în chip ome¬ 
nesc”. Flămînzirea lui Hristos de după postul de patruzeci 
de zile din pustie a fost „pentru noi” şi „primită de bunăvoie 
cînd s-a lăsat ispitit de Amăgitorul”, ca să „iasă biruitor 
atunci cînd luptă de partea lui Dumnezeu, care hrăneşte 
orice trup, şi să fie slab şi să poată învinge în numele 
nostru”. Oamenii îşi puteau acum înfrîna poftele căci Hristos 
le-a arătat că nu trăiesc numai cu pîine. In ceasul păti¬ 
mirii sale, sufletul i-a fost îndurerat de moarte, iar „teama 
i-a fost mai mare decît a oricui... A cunoscut chinul şi 
durerea, şi tulburarea minţii mai mult decît oricine... 
A strigat «Mi-e sete»”. Deşi nu era tocmai comod pentru 
un monofizit precum Severus să spună că cei care i se 
închinau lui Hristos în zilele vieţii lui trupeşti îi venerau 
trupul supus stricăciunii, acest lucru era cerut de reali¬ 
tatea unirii ipostatice, aşa cum încercase deja Atanasie 
să demonstreze, explicînd lacrimile, foamea şi durerea 
Logosului întrupat. 

Celelalte două însuşiri divine a căror comunicare cu 
întregul Dumnezeu-om în zilele vieţii sale trupeşti s-a 
aflat la originea controversei, adică omniscienţa şi faptul 
că nu e creat, au fost tratate în mod similar. Insă prima 
însuşire a ridicat anumite probleme de natură exegetică, în 
timp ce cea de-a doua a ridicat anumite probleme de natură 
metafizică. Afirmaţiile explicite din Noul Testament, în 
Evanghelia după loan 11,34 şi mai ales în Evanghelia 
după Marcu 13,32, au fost considerate de către susţină¬ 
torii lui Severus drept o dovadă clară nu numai a faptului că 
în zilele vieţii sale trupeşti Hristos a cunoscut cu adevărat 
slăbiciuni precum foamea şi durerea, ci şi a faptului că 
nu ştia anumite lucruri, cum ar fi în primul rînd ceasul 
Judecăţii de Apoi. Aceasta cerea, chiar şi din perspectiva 
unei doctrine monofizite, o anumită distincţie între omni¬ 
scienţa lui Dumnezeu Logosul şi neştiinţa Fiului omului. 
Este un indiciu al confuziei teologice a vremii faptul că 
această teorie propusă de anumiţi monofiziţi a fost con¬ 
damnată nu numai de către alţi monofiziţi, dar şi de nimeni 
altul decît Grigorie I, adept al doctrinei calcedoniene, care 
interpreta pasajul din Evanghelia după Marcu 13,32 în 
sensul că: „Fiul spune că nu ştie ziua, pe care El o face să 
fie neştiută, nu pentru că El însuşi nu o ştie, ci pentru că nu 

îngăduie să fie ştiută”. Pe de altă parte, în tabăra 
adversarilor lui Severus logica aripii conservatoare a mono¬ 
fiziţilor a fost dusă pînă la extremă atunci cînd (dacă este 
să dăm crezare relatărilor) susţineau că din momentul 
unirii şi întrupării, trupul lui Hristos nu a fost numai 
nesupus stricăciunii, dar şi necreat. Şi în acest caz, doctrina 
monofizită a fost cea care a respins extremele spre care 
părea că se îndreaptă ea însăşi, afirmînd că firea omenească 
a lui Hristos este „consubstanţială nouă” în sensul cel mai 
profund cu putinţă, şi anume fiind o făptură creată. 

Dacă aceste răspunsuri date de monofiziţi la propriile 
la extreme ilustrează o oarecare îngustare a prăpastiei 
teologice, deşi nu şi a schismei ecleziastice, dintre apără¬ 
torii şi adversarii doctrinei de la Calcedon, o astfel de 
îngustare poate fi găsită cel puţin în egală măsură şi în 
tabăra calcedonienilor, care, de-a lungul secolului între 
Conciliul de la Calcedon din 451 şi cel de-al doilea Conciliu 
de la Constantinopol din 553, s-au îndreptat către o inter¬ 
pretare a doctrinei calcedoniene în termenii lui Chirii şi, 
ca atare, s-au apropiat (deşi nu atît de mult încît să vindece 
schisma) de doctrina monofizită. Prima etapă în acest 
proces teologic, lansată imediat după conciliu, şi-a găsit 
deplina expresie doctrinară (şi politică) în Henotikonul 
împăratului Zenon, elaborat în 482 ; acest document era o 
încercare de a depăşi impasul dogmatic prin cîteva con¬ 
cesii majore, mergînd pînă la capitulare, făcute doctrinei 
monofizite. Singura mărturisire de credinţă ortodoxă recu¬ 
noscută era cea adoptată de cei 318 Părinţi participanţi la 
Niceea - însă aşa cum era ea interpretată de conciliile de 
la Constantinopol şi Efes şi, mai ales, de cele douăsprezece 
anateme ale lui Chirii. Atît Nestorie, cît şi Eutihie au fost 
declaraţi eretici, aşa cum era „oricine care a propovăduit 
sau propovăduieşte altfel, acum ori în trecut, la Calcedon 
sau la oricare alt sinod”. Disputa trinitară care s-a născut 
din controversele post-calcedoniene a fost rezolvată prin 
formula : „Treimea rămîne Treime, chiar şi după ce Unul 
din Treime, Dumnezeu Logosul, a luat trup”. Hristos era 
considerat „consubstanţial Tatălui potrivit firii dumne¬ 
zeieşti şi consubstanţial nouă potrivit firii omeneşti”, dar 
aceasta nu diminua în nici un fei insistenţa asupra 
faptului că „există un singur Fiu, şi nu doi”. Din punct de 
vedere politic, Henotikonul nu a reuşit să-i domolească pe 
monofiziţi, ci a reuşit să provoace o schismă cu Roma. Din 
punct de vedere dogmatic însă, a reprezentat o versiune 
oarecum exagerată a împăcării ulterioare a ortodoxiei 

calcedoniene cu o interpretare aproape complet chirilică a 
decretului din 451. 

Acest „neo-calcedonism” s-a aflat în centrul „celor mai 
wigram ( 1923 ) 129 aprinse controverse din istoria Bisericii”, ilustrînd lupta 

pentru putere pornită prin condamnarea de către 
Iustinian a „celor trei capitole” (termen care se referea 
iniţial la capitolele scrierilor, iar apoi la autorii acestora): 
o scrisoare a lui Ibas din Edessa, care susţinea o cale de 
mijloc între alternativa chirilică şi cea nestoriană ; atacul 
lui Teodoret la adresa lui Chirii; şi persoana şi opera lui 
Teodor din Mopsuestia. Exonerarea primelor două capi¬ 
tole în rezoluţiile de la Calcedon a constituit, din punct de 
vedere politic, unul dintre motivele acuzaţiei potrivit căreia 
conciliul a făcut concesii nestorienilor ; din punct de vedere 
teologic, însemna că exista o anume justificare în inter¬ 
pretarea doctrinei calcedoniene, într-o manieră conciliantă 
care părea blîndă faţă de nestorianism. In 544 sau 545, 
Iustinian a condamnat cele trei capitole (într-un tratat 
care s-a pierdut), iar în 551 a făcut o mărturisire cuprin¬ 
zătoare în legătură cu ceea ce considera el a fi credinţa 
ortodoxă. Această confesiune se deschide cu o reafirmare 
a dogmei Treimii, excluzînd în mod explicit ideea că 
„Treimea este o singură Persoană purtînd trei nume” (ev 
iustin. Conf. (pg 86: 995 ) TTpoaioTTOv Tpiuivupov). Dumnezeu Logosul este numit 
„Unul din Sfînta Treime, consubstanţial lui Dumnezeu- 
-Tatăl potrivit firii dumnezeieşti, consubstanţial nouă 
potrivit firii omeneşti; supus pătimirii potrivit legii tru¬ 
peşti, şi totuşi acelaşi Unul este impasibil potrivit firii 
iustin. Conf. (pg 86:995) dumnezeieşti”. Prin urmare era greşit să se spună că 
Dumnezeu Logosul a înfăptuit minunile şi că numai Hristos 
a pătimit. „însuşi Dumnezeu Logosul şi-a dat trupul pentru 
noi.” însă în ceea ce priveşte problema crucială a existen¬ 
ţei unei firi sau a două în Logosul întrupat, mărturisirea 
este echivocă. într-o frază vorbeşte despre „un Hristos 
compus din două firi” (iţ kxcnEpac, «ţiuaeuc;... ouvGetov), 
pentru ca în fraza imediat următoare să vorbească despre 
iustin. Conf. (pg 86: 997 ) recunoaşterea „unui Domn în fiecare fire”. Nu reiese din 

aceste declaraţii nici amestecul firilor, dar nici separarea 
lor. Este vorba mai degrabă de „o unire ipostatică”, aşa 
cum rezultă din Filipeni 2,6-7. Aceasta era „învăţătura 
iustin conf. (pg despre credinţa ortodoxă mai ales a Sfîntului Chirii”. Ceea 

ce însemna, aşa cum a mărturisit Chirii însuşi, că există 
„Unul Domn Iisus Hristos, desăvîrşit în firea dumnezeiască, 
şi acelaşi desăvîrşit în firea omenească, care nu a pătimit 
în firea dumnezeiască, ci în firea omenească”. 

însă atunci cînd această teorie de mediere a precizat 
în detaliu care erau doctrinele întrupării pe care inten¬ 
ţiona să le condamne, a devenit clar faptul că scopul prin¬ 
cipal al polemicii era o continuare, chiar dacă mult mai 
nuanţată, a doctrinei Logosului sălăşluit. Căci Hristos era 
considerat „un ipostas sau o persoană, desăvîrşit în firea 
dumnezeiască şi necreată şi desăvîrşit în firea omenească 
şi creată”. O palmă grea era administrată acelora care, de 
dragul acestei unităţi, au introdus analogia relaţiei dintre 
suflet şi trup în om. Căci aceştia, urmînd exemplul lui 
Grigorie de Nyssa, „au unit în milostenia [divină]” ceea ce 
trebuia să fie înţeles în mod distinct. Nu îndrăznea nimeni 
din comunitatea creştină a Bisericii „să spună că sînt trei 
firi în Sfînta Treime aşa cum sînt trei Ipostasuri”. Nu 
numai Conciliile de la Niceea, Constantinopol şi Efes, ci şi 
„Sfinţii Părinţi care s-au adunat la Calcedon” erau recu¬ 
noscuţi ca sfinţi mărturisitori. Totuşi, anatemele cuprinse 
în mărturisire arată clar în ce direcţie se îndrepta aceasta. 
Ele condamnau pe oricine propovăduia doi Hristoşi sau o 
nega pe Theotokos sau tăgăduia unitatea lui Hristos în 
cele două firi (sau în ciuda lor). Şi, prin urmare, „dacă 
cineva îl apără pe Teodor din Mopsuestia... care a rostit 
asemenea blasfemii, şi dacă nu îl osîndeşte pe el şi orice 
este legat de el, şi pe cei care gîndesc la fel ca el, să fie 
anatema”. Acelaşi lucru era valabil şi pentru Teodoret, 
adeptul lui Nestorie : „Dacă cineva apără amintitele scrieri 
ale lui Teodoret şi nu le condamnă, să fie anatema”. Această 
osîndire nu era adresată numai apărătorilor celor care 
erau condamnaţi, ci în primul rînd criticilor monofiziţi ai 
doctrinei calcedoniene; căci se afirma aici că această inter¬ 
pretare a rezoluţiilor de la Calcedon, şi nu interpretarea 
evidentă (occidentală şi nestoriană), era cea corectă. Căci 
„Biserica universală condamnă această falsă învăţătură 
nu împotriva «templului» şi împotriva [Logosului] sălăş¬ 
luit în templu, ci împotriva Unuia Domn Iisus Hristos, 
Logosul întrupat al lui Dumnezeu”. 

Condamnarea de către împărat a celor trei capitole a 
întîmpinat o oarecare rezistenţă din partea unor autori¬ 
tăţi ecleziastice, inclusiv episcopul Romei, dar pînă la 
urmă a fost aprobată şi reafirmată cu ocazia Conciliului 
al doilea de la Constantinopol din 553i Conciliul i-a con¬ 
damnat pe cei care susţineau că „Dumnezeu Logosul care 
a săvîrşit minuni este altul decât Hristos care a pătimit” şi 
a reafirmat statutul Fecioarei Maria ca Theotokos, 
respingîndu-1 pe cel de Hristotokos. Prima anatemă a fost 

o reafirmare a dogmei ortodoxe a Treimii, declarînd că 
„Sfînta Treime nu a cunoscut alăturarea unei persoane 
sauipostas atunci cîndUnul din Sfînta Treime s-a întrupat”. 
Pe lîngă obişnuitele erezii şi bine cunoscuţii eretici care tre¬ 
buiau condamnaţi - Arie, Eunomie, Macedonie, Apolinarie, 
Nestorie şi Eutihie - sinodul a alcătuit canoane speciale 
pentru anatemele pronunţate împotriva fiecăruia dintre 
cele trei capitole. Ca măsură de siguranţă, numele lui 
Origen a fost şi el adăugat listei; condamnarea diferitelor 
doctrine atribuite lui Origen, pe care a pronunţat-o Iustinian 
în 543, este adesea inclusă printre documentele conciliului, 
deşi se pare că nu a fost adoptată aici în mod oficial. 
Sinodul de la Calcedon a fost numit un „sfînt sinod” care 
şi-a desfăşurat lucrările în „spiritul dreptei credinţe”, însă 
tonul general al interpretării sinodului de la Calcedon 
a fost unul influenţat de teologia imperială care a pre¬ 
cumpănit. Problema hristologică nu a fost rezolvată de 
către Conciliul al doilea de la Constantinopol cu mai mare 
eficienţă decît fusese rezolvată la Calcedon, iar pe par¬ 
cursul secolului al VH-lea controversa pe marginea între¬ 
bării dacă Hristos are una sau două voinţe a continuat cu 
aceeaşi intensitate. 

Dogmele trinitare şi hristologice alcătuiesc împreună 
conţinutul fundamental al doctrinei Bisericii, care s-a 
dezvoltat o dată cu naşterea tradiţiei universale între anii 
100 şi 600. Cele trei crezuri ecumenice - al apostolilor, cel 
niceean şi cel atanasian - au avut la bază aceste două 
dogme, puţine fiind referirile la alte teme doctrinare. „Cel 
ce vrea să fie mîntuit”, spunea crezul atanasian, „trebuie 
mai presus de orice să păstreze credinţa Bisericii... Aceasta 
este credinţa Bisericii: să ne închinăm unui Dumnezeu 
în Treime şi Treimii în unitate... Ca să dobîndim mîntui- 
rea veşnică trebuie să credem cu tărie în întruparea 
Domnului nostru Iisus Hristos... Aceasta este credinţa 
Bisericii; cine nu crede în ea cu toată puterea nu poate fi 

Symb. At. (SchaiT 2 : 66-70) mîntuit”. 

In ciuda numeroaselor referiri la ceea ce s-a făcut „pentru 
noi oamenii şi pentru a noastră mîntuire”, crezurile erau 
preocupate în primul rînd de esenţa divină şi de relaţia ei 
cu viaţa, moartea şi învierea lui Iisus Hristos. Cele mai 
multe dintre referiri la condiţia umană erau făcute în 
acest context; de pildă, problea» relaţiei dintre sufletul 
şi trupul omului (ca să nu mai vorbim despre relaţia dintre 
suflet, spirit şi trup) era amintită în trecere ca o analogie, 
deşi una imperfectă, pentru relaţia dintre firea divină şi 
cea umană în Hristos. Dar ortodoxia trinitară şi hristo- 
logică nu era suficientă pentru a rezolva problema naturii 
umane şi a relaţiei ei cu harul dobîndit întru Hristos. Pe 
de o parte, cum a fost posibilă întruparea Logosului divin ? 
Cum a putut condiţia omului să fie descrisă astfel încît să 
nu împiedice a Doua Persoană din Sfînta Treime să ia 
asupra sa însăşi natura umană pe care trupul o moşte¬ 
nea ? Pe de altă parte, putea întruparea Logosului să fie 
descrisă astfel încît să reiasă cît mai limpede de ce a fost ea 
necesară? Fără a neglija minunea creaţiei şi demnitatea 
întrupării, putea doctrina creştină a omului să vorbească 
şi despre căderea în păcat şi despre nevoia de mîntuire ? 

Multe dintre aceste aspecte fuseseră dezbătute în cadrul 
polemicilor teologice precedente, însă la alte capitole. Teo¬ 
logii nu puteau să ia în discuţie doctrina creştină despre 
Dumnezeu ca Treime fără să ridice la un moment dat 
problema omului ca unul căruia i-a fost dăruită revelaţia 
Treimii. Dacă se afirma, cum de altfel o făceau toţi teologii 
ortodocşi şi chiar şi majoritatea celor semiortodocşi, că 
Logosul întrupat este „consubstanţial nouă potrivit firii 
omeneşti” tot aşa cum este „consubstanţial Tatălui potri¬ 
vit firii dumnezeieşti”, era necesar să fie precizat refe¬ 
rentul în cazul primei afirmaţii ca şi în cazul celei de a 
doua. Din motive ale căror origini culturale nu fac obiectul 
acestei cărţi, creştinismul apusean a fost spaţiul principal 
de desfăşurare a acestei controverse doctrinare, indepen¬ 
dent de tradiţia răsăriteană, şi, într-o măsură conside¬ 
rabilă, chiar în ciuda acesteia. 


Statutul antropologiei creştine 

„Doctrina creştină a păcatului în forma ei clasică”, scria 
Reinhold Niebuhr, „îi nemulţumeşte atît pe raţionalişti, 
cît şi pe moralişti prin faptul că susţine ideea aparent 
absurdă că omul păcătuieşte în mod inevitabil şi dintr-o 
necesitate a sorţii, dar, cu toate acestea el este răspunză¬ 
tor pentru acţiuni care îi sînt dictate de o soartă implaca- 
r. Niebuhr u94i) i: 241 bilă”. Rareori în istoria creştină s-au confruntat apărătorii 
tradiţiei creştine în egală măsură cu cei care negau faptul 
că păcatul este inevitabil şi cu cei care negau faptul că 
omul este răspunzător. Martin Luther, de pildă, unul dintre 
cei mai elocvenţi exegeţi ai inevitabilităţii păcatului, nu a 
avut de înfruntat adversari al căror fatalism ar fi luat în 
rîs atît responsabilitatea morală, cît şi mîntuirea; şi, de 
aceea, el şi-a permis să ignore implicaţiile potenţial fata¬ 
liste ale propriilor lui afirmaţii unilaterale. Cea mai mare 
parte a dezvoltării doctrinare din primele patru secole 
creştine s-a confruntat, ca şi Luther, cu o singură opţiune; 
dar, în acest caz, a fost vorba despre alternativa deter- 
ministă care a reprezentat opoziţia majoră, ceea ce a avut 
drept consecinţă faptul că antropologia creştină, formu¬ 
lată în cadrul dezbaterilor anteniceene şi imediat post- 
niceene, s-a concentrat mai mult asupra unei singure 
faţete a dilemei, şi anume asupra liberului arbitru şi respon¬ 
sabilităţii, mai curînd decît asupra inevitabilităţii şi păca¬ 
tului originar. Care au fost motivele ? 

Drept răspuns, Augustin nota că „înainte să se nască 
această erezie [pelagianismul], nu aveau nevoie să îşi 
pună o astfel de problemă atît de greu de rezolvat. Ar fi 
făcut acest lucru fără îndoială dacă ar fi fost obligaţi să 
răspundă unor asemenea oameni”. Cu alte cuvinte, atît 
atacurile la adresa creştinismului venite din exterior, cit 
şi denaturările din interior s-au îndreptat în aceeaşi direcţie, 
interpretarea deterministă a suferinţei umane, avînd drept 
consecinţă faptul că apărătorii credinţei au fost obligaţi 
să definească responsabilitatea omului pentru condiţia 
lui cu mai multă atenţie decît au facut-o în cazul inevi¬ 
tabilităţii condiţiei umane. O problemă spinoasă a dilemei 
antropologiei creştine, aceea a responsabilităţii, a părut 
să fie în centrul polemicii. Totuşi, pînă la urmă, inter¬ 
pretarea doctrinei creştine a fost nevoită să-şi concentreze 
atenţia mai ales asupra celeilalte alternative, aceea a 
inevitabilităţii. Pentru a explica această dezvoltare, trebuie 
să analizăm implicaţiile antropologice ale istoriei pe care 
am urmărit-o pînă acum. 

Atît responsabilitatea, cît şi inevitabilitatea fuseseră 
teme majore în concepţia clasică asupra omului. în poe¬ 
mele homerice „destinul” (poîpa) era o putere pe care zeii 
din Olimp nu o puteau domina ; dar, în acelaşi timp, este 
adevărat că „puterile htoniene, deşi prezente în Odiseea, 
sînt supuse sau exploatate de voinţa extraordinară şi 
inteligenţa ieşită din comun a eroului”, astfel încît nici 
prezenţa destinului şi nici a zeilor nu a diminuat impor¬ 
tanţa virtuţii umane. Nu există în opera lui Homer o 
concepţie sistematizată în ceea ce priveşte relaţia dintre 
destin şi zei, o problemă care îi va preocupa pe gînditorii 
greci de mai tîrziu. O dată cu pierderea încrederii în zeii 
din Olimp, soarta a căpătat o importanţă tot mai mare, 
iar oamenii „aveau tot mai mult tendinţa să se resemneze 
în faţa destinului”. Eschil a încercat să găsească un echili¬ 
bru între aceste trei forţe - tirania sorţii, puterea zeilor şi 
responsabilitatea omului - încheindu-şi trilogia Orestia 
cu următoarele cuvinte: „Şi astfel pacea va domni pe 
veci între aceşti oameni / ai lui Pallas şi oaspeţii lor / 
Atotvăzătorul Zeus / s-a întîlnit cu Destinul ca să o pecetlu¬ 
iască”. Iar Platon, deşi părea în Timaios că ridică necesi¬ 
tatea la rang de forţă atotstăpînitoare, iar în Legi cita 
tradiţia potrivit căreia nici măcar Dumnezeu nu se poate 
opune necesităţii, a încercat totuşi să păstreze un anu¬ 
mit echilibru între puterea divină, „noroc” (Tuxn). „şansă” 
(Kaipoq) şi „virtute” (texvti). 



292 


NAŞTEREA TRADIŢIEI UNIVERSALE (100-600) 


Ov. Met. 9.433-434 


Cic. Div. 1.56.127 


Plin. HN 2.5.22 


luv. Sat. 10.365-366; Lact. 
Inst. 3.29.17 (CSEL 
19 .270-271) 


apud F. Grant (1953) 60 


Suet. Tib. 69 


lust. 1 Apoi. 43 (Goodspeed 
55-56) 


lust. 1 Apoi. 44.11 (Goodspeed 
57) 


TBrt. Idol. 9.1 (CCSL 2:1107) 

Or. O rat. 6.3 ; 29:13 (GCS 
3:313; 387-388) 


Or. Orat. 6.3-4 (GCS 
3:313-314) 


Romanii erau şi ei fascinaţi de puterea destinului. Ovidiu 
îl reprezenta pe Jupiter recunoscînd în faţa celorlalţi zei 
că atît el, cît şi aceştia sînt conduşi de destin. însă, în 
epoca imperiului, această conştiinţă a destinului implaca¬ 
bil a căpătat o şi mai mare importanţă, întrucît doctrina 
stoică a necesităţii a coincis cu incursiunea astrologilor 
caldeeni. „Raţiunea ne obligă să recunoaştem”, spunea 
Cicero, „că toate lucrurile se petrec ca urmare a sorţii... 
adică, a ordinii şi a înlănţuirii de cauze”. Stoicismul iden¬ 
tifica soarta cu voinţa divină, dar pe parcurs a cedat în 
faţa libertăţii voinţei umane. Potrivit lui Pliniu, zeiţa 
Fortuna era invocată pretutindeni, chiar dacă mai erau 
unii, precum Iuvenal, care susţineau că oamenii au făcut-o 
zeiţă pe Fortuna. în gîndirea populară, nu teoriile stoice 
ale necesităţii, ci predestinarea impusă de astre era cea 
care submina libertatea şi responsabilitatea omului. „Este 
o lege a sorţii ca fiecare persoană să suporte consecinţele 
implacabile ale horoscopului ei”, spunea un contemporan 
păgîn al apologeţilor creştini. Chiar şi împăratul Tiberiu 
a încetat să se mai închine zeilor, căci totul era deja scris 
în stele. 

în conflictul teologiei creştine cu clasicismul, acest senti¬ 
ment al destinului şi necesităţii a fost considerat de către 
exegeţii Evangheliei ca fiind alternativa la mesajul lor, 
mai curînd decît învăţătura socratică, de pildă, care spunea 
că printr-o cunoaştere solidă şi o motivaţie adecvată omul 
poate, exercitîndu-şi liberul arbitru, să-şi depăşească 
tendinţa de a se lăsa pradă păcatului. Cu foarte puţine 
excepţii, apărătorii Evangheliei şi adversarii gîndirii greco- 
-romane au pus responsabilitatea mai curînd decît inevi¬ 
tabilitatea la temelia mesajului lor. Iustin Martirul s-a 
simţit obligat să lămurească faptul că, prin împlinirea 
Vechiului Testament în Hristos, creştinii nu înţelegeau că 
ceea ce s-a întîmplat fusese predestinat. Singura lege 
imuabilă era aceea că răsplata vine în funcţie de faptele 
voinţei libere a omului, fie ele bune sau rele. Dumnezeu 
ştia acest lucru şi a hotărît ca recompensa pentru o faptă 
să fie corespunzătoare virtuţii acesteia. Tertulian denunţa 
astrologia, căci „oamenii, presupunînd că sîntem la discre¬ 
ţia arbitrară a astrelor, gîndesc, din acest motiv, că nu 
trebuie să-l caute pe Dumnezeu”. Opunîndu-se celor care' 
negau libertatea voinţei, Origen definea scopul rugăciunii 
astfel încît să fie recunoscută atît libertatea omului, cît şi 
providenţa divină; căci nu preştiinţa divină este cauza 
faptelor omului, pe care el le săvîrşeşte în deplină libertate 

şi pentru care este răspunzător. Origen nu era de acord cu 
cei care spuneau că omul nu se poate împotrivi ispitelor. 
Respingînd diferitele doctrine greceşti despre natura ciclică 
a istoriei, el afirma învăţătura creştină potrivit căreia 
„universul se află în grija lui Dumnezeu potrivit condi¬ 
ţiilor libertăţii voinţei al fiecărui om şi, atît cît se poate, 
acesta este condus către mai bine, iar... natura libertăţii 
noastre de voinţă este să recunoaştem diferitele posibili¬ 
tăţi”. In Cetatea lui Dumnezeu, apărînd creştinismul împo¬ 
triva păgînismului, Augustin disocia interpretarea creştină 
a omnipotenţei divine şi a libertăţii omului de îndrăzneala 
„nelegiuită şi ticăloasă” a raţiunii, aşa cum era ea repre¬ 
zentată de speculaţiile lui Cicero, şi afirma că „Dumnezeu 
ştie toate lucrurile înainte ca ele să se petreacă”, dar, în 
acelaşi timp, „prin propria noastră voinţă noi facem ceea 
ce ştim şi simţim că nu putem face decît dacă dorim acest 
lucru”. 

Nu numai criticii greco-romani ai credinţei, ci şi adver¬ 
sarii ei eretici se înşelau amarnic atunci cînd accentuau 
inevitabilitatea păcatului în dauna responsabilităţii pentru 
păcatul săvîrşit; de altminteri, în această privinţă, Atanasie 
îi compara pe eretici cu „unii dintre greci”. Ar fi probabil 
o exagerare să spunem că cele mai explicite doctrine ale 
păcatului originar din secolul al II-lea nu au fost elaborate 
de Părinţii Bisericii, ci de gnostici; este, de asemenea, 
riscant să vorbim despre o „doctrină a păcatului originar” 
la Părinţi ai Bisericii precum Irineu. Cu toate acestea, 
teoriile despre mîntuirea cosmică din sistemele gnostice 
se bazau pe o interpretare a condiţiei umane în care incapa¬ 
citatea omului de a evita păcatul sau de a se opune desti¬ 
nului era esenţială. împărţirea neamului omenesc în trei 
categorii nu se datora nici unei acţiuni a liberului arbitru 
al oamenilor, pentru care ar putea să fie răspunzători, ci 
unei predestinări - chiar dacă o categorie de oameni, cea 
a „sufleteştilor”, ar putea să-şi depăşească natura înnăs¬ 
cută. Atît de rigidă este determinarea necesităţii, spuneau 
unii dintre gnostici, încît „din necesitate totul se întoarce 
la starea în care a fost creat. Şi îl fac pe însuşi Dumnezeu 
sclavul acestei necesităţi, astfel încît El nu poate dărui 
nemurire aceluia ce este muritor”. Simon Magul a fost 
acuzat de faptul că propovăduia că cei care urmau să fie 
mîntuiţi vor primi mîntuirea doar prin har, indiferent de 
faptele lor, aşa încît responsabilitatea morală nu mai avea 
nici un sens. Acest determinism a mers atît de departe 
încît „trăsătura fundamentală a cosmosului în viziunea 

gnosticilor era heimarmene, adică destinul universal”. 
Intr-un fel sau altul, diferitele şcoli gnostice l-au repre¬ 
zentat pe om ca pe o victimă şi un sclav al forţelor asupra 
cărora nu avea nici un control, considerînd, prin urmare, 
păcatul ca fiind inevitabil. 

Drept răspuns, Părinţii antignostici au negat inevitabi¬ 
litatea păcatului şi au insistat asupra faptului că Dumnezeu 
„îi pune omului în faţă binele şi răul, viaţa şi moartea, 
întreaga ordine morală este clădită prin precepte, căci 
Dumnezeu cheamă, ameninţă şi îndeamnă. Aceasta nu 
s-ar putea întîmpla dacă omul nu ar fi liber, înzestrat cu 
o voinţă capabilă de ascultare şi de împotrivire”. Dacă 
omul ar fi robul păcatului, atunci ar fi injust ca Dumnezeu 
să stabilească răsplăţi şi pedepse pentru comportamentul 
lui. Numai „o săvîrşire spontană a păcatului” ar putea 
justifica acest fapt. Respingînd stratificarea gnostică a 
neamului omenesc, Irineu susţinea că „toţi oamenii sînt 
de aceeaşi fire, fiind cu toţii în stare să se ţină drepţi şi să 
facă ceea ce este bine, sau dimpotrivă avînd şi puterea să 
nu facă ceea ce e drept”. Mustrările şi poveţele profeţilor 
presupuneau, ca şi învăţăturile lui Iisus, capacitatea omu¬ 
lui de a se supune, toate ilustrînd „autodeterminarea” (to 
auTe^ouaiov) lui. Dacă, aşa cum susţineau gnosticii, „nu 
ar fi în puterea noastră să facem sau nu aceste lucruri, 
atunci de ce ne-ar mai fi povăţuit apostolul sau Domnul 
însuşi să facem anumite lucruri şi să ne înfrînăm de la 
altele ? Dar fiindcă omul a fost înzestrat cu voinţă liberă 
încă de la începuturi şi Dumnezeu are voinţă liberă, după 
asemănarea Lui fiind zidit omul, i se dau mereu poveţe 
să facă lucrurile cele bune, pe care le face ascultîndu-L 
pe Dumnezeu”. Cei care fug de lumina veşnică a lui 
Dumnezeu sînt ei înşişi vinovaţi de sălăşluirea lor în 
întunericul veşnic. Pe scurt, „cei care s-au lepădat de 
lumina dăruită de Tatăl şi au călcat porunca libertăţii, au 
făcut aceasta din propria lor vină, de vreme ce ei au fost 
zămisliţi ca oameni liberi, înzestraţi cu putere asupra lor 
înşile”. Această idee părea singura cale de a păstra atît 
doctrina creştină a bunătăţii Creatorului, cît şi doctrina 
creştină a responsabilităţii făpturii create, în opoziţie cu 
o doctrină care le nega pe amîndouă facîndu-i pe Dumnezeu 
şi pe om robii unei sorţi atotputernice. 

Omul are puterea de a păcătui sau de a nu păcătui; 
altminteri, el nu ar putea fi condamnat sau mustrat, sau 
povăţuit, sau chemat la judecată. Ca apărător al credinţei 
creştine, şi în replică faţă de gîndirea păgînă sau eretică, 

Clement din Alexandria îi povăţuia astfel pe contemporanii 
săi: „Atît cît putem, să încercăm să păcătuim cît mai puţin 
cu putinţă”. Numai Dumnezeu poate să evite păcatul cu 
desăvîrşire; dar înţelepţii pot să evite păcatele săvîrşite 
cu bună ştiinţă, iar cei ce şi-au făcut cum se cuvine uce¬ 
nicia în sînul creştinismului pot cel puţin să aibă grijă să 
nu cadă în prea multe păcate. 

Această direcţie a apologeticii creştine şi a polemicii 
creştine şi-a găsit ecoul în anumite accente din dogmatică, 
mai ales în cadrul disputelor hristologice. Definirea „naturii 
umane” constituia una dintre premisele doctrinei hristo¬ 
logice, din cel puţin trei perspective: interpretarea con¬ 
diţiei umane şi a nevoii ei de mîntuire; definirea firii 
umane a lui Hristos ; şi reprezentarea neamului omenesc 
mîntuit şi transfigurat prin venirea Lui. Cele două opţiuni 
principale din doctrina întrupării conţineau, fiecare în 
felul ei, elemente care au împiedicat o cercetare amănun¬ 
ţită a inevitabilităţii păcatului. Apărătorii unirii iposta- 
tice cu siguranţă nu ar putea fi niciodată acuzaţi de a fi 
tratat cu superficialitate problema suferinţei umane. Aşa 
cum a demonstrat antropologia lui Atanasie, aceşti teologi 
au aşezat întruparea Logosului pe fundalul sumbru al 
condiţiei umane caracterizate prin păcat, stricăciune şi 
moarte. Prin neascultarea faţă de Dumnezeu, oamenii 
„s-au făcut singuri vinovaţi de propria lor stricăciune întru 
moarte”. Această stare se deteriora văzînd cu ochii, iar 
oamenii „nu se mai săturau (dKopeaToi) să păcătuiască”. 
Neajungîndu-le primul păcat, oamenii „s-au umplut de 
alte rele, înaintînd în neruşinare şi întrecîndu-se în ticălo¬ 
şie”. Nici soarele, nici luna şi nici stelele nu s-au abătut 
de la calea lui Dumnezeu; numai omul este păcătos. Privită 
în acest context, întruparea Logosului era considerată a fi 
singura cale de mîntuire a omenirii căzute. 

în ciuda acestei concepţii radicale despre păcat, totuşi 
problema fundamentală a omului nu era păcatul, ci robia 
morţii. Motivul pentru care a fost necesară întruparea nu 
era doar acela că omul a păcătuit - pentru aceasta ar fi 
fost suficientă pocăinţa - ci, faptul că a căzut în robia morţii, 
o stare care îl ameninţa cu anihilarea. Ca cel prin care 
s-au făcut toate, care l-a făcut pe om din nimic, Logosul 
era acela care trebuia să îl şi salveze de la anihilare. 
Şi acest lucru Logosul l-a făcut prin întrupare. Pentru 
această doctrină, fundamentală era universalitatea morţii, 
şi nu inevitabilitatea păcatului. Pasajul din Epistola către 
Romani 5,14, „Ci a împărăţii moartea de la Adam pînă la 

Moise şi peste cei ce nu păcătuiseră după asemănarea 
greşelii lui Adam” era interpretat ca o dovadă a faptului 
că au fost mulţi „curaţi de orice păcat”, precum Ieremia şi 
Ioan Botezătorul. Insă moartea era cea care stătea în 
calea participării omului la firea divină, iar aceasta trebuia 
să fie învinsă prin întruparea Logosului. 

Teologia Logosului sălăşluit era încă şi mai puţin folosi¬ 
toare la elaborarea unei doctrine a păcatului şi a căderii. 
Accentul pus pe progresul moral al lui Iisus, omul asumat 
de Logos, îşi avea echivalentul într-o doctrină care punea 
accentul pe capacitatea omului de a urma acest exemplu. 
Ar fi pripit să o considerăm drept „pelagianism înainte de 
Pelagius”, căci nu se potrivea cu adevărat categoriilor 
dezvoltării occidentale. Dar reiese clar din cîteva fragmente 
care s-au păstrat dintr-un tratat împotriva apărătorilor 
păcatului originar scris de Teodor din Mopsuestia că el 
„reafirmă, de fapt, că doar natura poate fi moştenită, nu şi 
păcatul, care reprezintă nesupunerea faţă de voinţa liberă 
şi neconstrînsă”. în ciuda diferenţelor notabile dintre ele, 
teoria unirii ipostatice şi teoria Logosului sălăşluit insistau 
amîndouă mai mult asupra morţii decît asupra păcatului. 
Teodor punea adesea păcatul pe seama faptului că omul 
este muritor, deşi uneori vedea această legătură exact în 
sens opus ; Chirii îşi concentra atenţia asupra desăvîrşitei 
firi omeneşti a lui Hristos întrucît numai aceasta ne putea 
„mîntui trupul pămîntesc de o stricăciune străină”. Chirii 
vorbea uneori despre păcatul omenesc într-un mod care 
sugera o doctrină a păcatului originar, iar Teodor spunea 
că „de vreme ce păcatul domnea în firea noastră muri¬ 
toare, iar moartea sporea în putere, hrănindu-se cu păca¬ 
tul, Domnul şi Mîntuitorul nostru Iisus Hristos a venit... 
şi biruind moartea prin moartea Sa, a biruit şi păcatul 
care îşi avea rădăcinile înfipte în firea noastră muritoare”. 
Totuşi, implicaţiile adînci ale acestor modalităţi de inter¬ 
pretare a păcatului nu au fost detaliate (le-a lungul con¬ 
troverselor hristologice. 

Nu din tendinţele evidente în controversele teologice 
ale primelor patru secole creştine, fie ele cu păgînii sau cu 
alţi creştini, ci din sfera vieţii şi practicii Bisericii a pro¬ 
venit materialul care a stat la baza unei formulări mai 
detaliate a relaţiei dintre natură şi har. Căci „viziunea 
antropologică predominantă în secolele al II-lea şi al IlI-lea 
se afla în contradicţie parţială cu caracterul supranatural 
al cultului” Bisericii. Două teme merită probabil să fie 
menţionate pentru semnificaţia lor în privinţa dilemei 

antropologiei creştine: mărturisirea naşterii din Fecioară 
a lui Hristos şi practica botezului pruncilor. Acestea erau 
argumentele folosite de doctrina creştină, cu precădere în 
Apus, atunci cînd se încerca explicarea mai amănunţită a 
relaţiei dintre inevitabilitatea păcatului şi responsabili¬ 
tatea pentru păcat care fusese propusă de către purtătorii 
de cuvînt ai ortodoxiei. Ambele teme fuseseră prezente în 
viaţa şi limbajul Bisericii înainte ca ele să fie exploatate 
pentru semnificaţia lor antropologică; oricum, nu prea 
avem motive să credem, pe baza dovezilor de care dispu¬ 
nem acum, că ele au derivat dintr-o teorie anterioară 
despre cădere şi păcatul originar. însă, dat fiind locul lor 
bine stabilit în cadrul cultului şi mărturiei Bisericii, aceste 
teme au contribuit în mod substanţial la conturarea unor 
concluzii cu privire la cădere şi păcatul originar. 

Afirmarea naşterii din Fecioară a lui Iisus Hristos - sau 
mai precis, a zămislirii feciorelnice - îşi are originea în Noul 
Testament, însă doar în Evangheliile după Matei şi Luca. 
în prima dintre acestea, „relatarea despre Naşterea din 
Fecioară este irelevantă din punct de vedere teologic, căci 
nici un argument hristologic nu poate fi dedus din această 
măreaţă intervenţie divină”. în Evanghelia după Luca 
se conturează cu mai multă claritate semnificaţia inter¬ 
venţiei, căci îngerul îi spune Măriei: „Duhul Sfînt Se va 
pogon peste tine şi puterea Celui Preaînalt te va umbri; 
pentru aceea şi Sfîntul care Se va naşte din tine, Fiul lui 
Dumnezeu se va chema”. Cuvîntul „pentru aceea” (8io) 
indică faptul „că deducţia este implicită” şi că sfinţenia şi 
filiaţia divină a pruncului au o legătură, poate una cau¬ 
zală, cu împrejurările unice ale acestei zămisliri. Totuşi, nici 
Luca nu a dezvoltat această idee pe parcursul Evangheliei 
sale sau în Faptele Sfinţilor Apostoli. Din acest motiv, doc¬ 
trina naşterii din Fecioară, chiar şi atunci cînd era inclusă 
în mărturisirile de credinţă, nu era însoţită de nici un indi¬ 
ciu clar al propriei ei semnificaţii. Nu numai că lipseşte 
din relatările autorilor scrierilor Noului Testament, cu 
excepţia lui Matei şi a lui Luca, dar între Părinţii apos¬ 
tolici, singurul care o pomeneşte este Ignatie. în concepţia 
lui, Hristos este „Fiul Măriei şi Fiul lui Dumnezeu” şi, 
prin urmare, „atît trup, cît şi suflet”: naşterea din Fecioara 
Maria este o garanţie a adevăratei lui firi omeneşti. însă, 
adaugă Ignatie: „Ascunse de cîrmuitorul acestei lumi au 
fost fecioria Măriei şi naşterea pruncului, precum şi moar¬ 
tea Domnului - trei taine vrednice de a fi strigate în gura 
mare - care au fost învăluite în tăcerea lui Dumnezeu”. 


Ign. Ef. 19.1 (Bihlmeyer 87) 

Aici rolul zămislirii şi naşterii tainice a lui Hristos era 
acela de a arăta că „Domnul nostru, Iisus Hristos, a fost 
zămislit în pîntecele Măriei, prin iconomie, din sămînţa 
lui David, dar şi de la Duhul Sfînt”. Conţinutul doctrinei 
era hristologic, cu siguranţă nu „mariologic”; şi, cu atît 
mai puţin, antropologic. 

Doctrina „nu era formulată de dragul unei orientări 
teologice; era afirmată în felul acesta o componentă «aposto¬ 
lică» a tradiţiei biblice. Biserica primară s-a văzut confrun¬ 
tată nu cu apărarea, ci cu interpretarea acestei doctrine”. 
Parte din această interpretare era legată de semnificaţia 
doctrinei în raport cu concepţia creştină asupra persoanei 
lui Hristos, aceasta avînd implicaţii asupra doctrinei despre 
om. Un astfel de exemplu este istoria, din secolul al II-lea 
pînă în secolul al V-lea, a pasajului din Evanghelia după 
Ioan 1,12-13 - atît transmiterea textului, cît şi inter¬ 
pretarea lui: „Şi celor care L-au primit [Logosul], care 
cred în numele Lui, le-a dat putere ca să se facă fii ai lui 
Dumnezeu, care nu din sînge, nici din poftă trupească, 
nici din poftă bărbătească, ci de la Dumnezeu s-au [variantă 
textuală: «s-a»] născut”. Multe, dacă nu cele mai multe, 
dintre referirile la acest pasaj pe care le-au făcut autorii 
din secolele al II-lea şi al IlI-lea conţineau varianta „s-a 
născut” (care apărea şi în unele manuscrise latine şi siriace 
ale Noului Testament), care părea să fie o trimitere directă 
la naşterea din Fecioară a lui Iisus. Irineu o cita în spriji¬ 
nul ideii că „în vremurile din urmă, nu din poftă tru¬ 
pească, nici din poftă bărbătească, ci din binevoirea Tatălui, 
mîinile Lui au zidit un om viu, pentru ca Adam să fie zidit 
[din nou] după chipul şi asemănarea lui Dumnezeu”. Şi cu 
alte ocazii, el citează acest pasaj tot la singular, ca o 
dovadă a împrejurărilor deosebite ale naşterii lui Hristos. 
Ttertulian merge pînă într-acolo încît cataloghează drept 
denaturare gnostică citirea pasajului la plural, insistînd 
asupra faptului că pasajul dovedeşte că Hristos este Logosul 
întrupat, dar „ca trup, El nu este din sînge, nici din poftă 
trupească, nici din poftă bărbătească” fiindcă este născut 
din Fecioară. 

Această legătură cauzală între naşterea din Fecioară 
şi sfinţenia lui Iisus Hristos a fost întărită o dată cu 
înflorirea ascetismului creştin. Istoria acestei dezvoltări 
ţine de istoria instituţiilor şi a spiritualităţii mai curînd 
decît de cea a doctrinei, dar în dezvoltarea teoriei despre 
om şi în naşterea unei doctrine despre Fecioara Maria 
această legătură pare să fi jucat un rol teologic. încă din 

Noul Testament se spunea că: „este bine pentru om să nu 
se atingă de femeie” şi că sfinţii mîntuiţi sînt cei „care 
nu s-au întinat cu femei, căci sînt feciorelnici”. în unele 
regiuni, Biserica primară impunea celibatul ca o condiţie 
pentru botez şi aderarea la creştinism. Iar Tertulian ilustra 
o formă extremă a unei noţiuni foarte răspîndite atunci 
cînd afirma: „căsătoria şi păcatul trupesc sînt lucruri 
deosebite numai pentru că legile le fac să fie astfel; ele nu 
sînt cu totul diferite, ci numai în ceea ce priveşte gradul 
de nelegitimitate”. Deşi curentul principal al ascetismului 
patristic a evitat condamnarea făţişă a căsătoriei şi sexu¬ 
lui pe care o susţinea Tertulian, totuşi îi împărtăşea apre¬ 
cierea fecioriei ca mod de viaţă mai înalt. Reprezentantul 
cel mai de seamă al ascetismului patristic afirma, pe baza 
fragmentului din Apocalipsă 14,4 şi a altor pasaje biblice 
similare, că „sînt întinaţi toţi cei care nu şi-au păstrat 
fecioria, urmînd pilda îngerilor şi a Domnului nostru Iisus 
Hristos care sînt fără de prihană”; iar acest lucru era 
valabil şi pentru cei căsătoriţi, ca şi pentru văduvi. Hristos 
şi Mar ia erau modelele adevăratei purităţi, adică ale fecio¬ 
riei ; căci fecioria Măriei a făcut-o vrednică să devină mama 
lui Iisus, iar Hristos, „El însuşi fără de prihană, a sfinţit 
primele roade ale celor care i-au urmat pilda fecioriei”. 
Ieronim era un cărturar prea erudit ca să accepte varianta 
„care s-a născut” din Evanghelia după Ioan 1,13 ca fiind 
cea corectă; însă datorită teologiei lui ascetice, care lăuda 
căsătoria, căci prin ea veneau pe lume cei fără de prihană, 
el punea un preţ atît de mare pe feciorie, aceea a lui 
Hristos, a Măriei şi a celor care le-au urmat exemplul, 
încît nu mai avea nevoie de această interpretare a pasa¬ 
jului ca să-şi susţină punctul de vedere. 

Probabil că lui Ambrozie, care a devenit ulterior men¬ 
torul lui Augustin în această privinţă, ar trebui să-i atri¬ 
buim stabilirea definitivă a unei „relaţii cauzale între 
zămislirea feciorelnică şi neprihănirea lui Hristos... legă¬ 
tura dintre transmiterea păcatului originar prin unire 
trupească şi neprihănirea lui Hristos ca urmare a zămis¬ 
lirii lui feciorelnice”. Ca să nu fie supus păcatului, Hristos 
nu putea să fie zămislit în mod obişnuit: aceasta este 
concluzia pe care se pare că a tras-o Ambrozie din Isaia 
53,8 (Vulgata): „Cine va spune istoria ( enarrabit ) zămis¬ 
lirii (generationem) Lui?”. Totuşi, argumentul principal 
era cuprins în Psalmul 50,6: „Că iată întru fărădelegi 
m-am zămislit şi în păcate m-a născut maica mea”. Aceste 
cuvinte au fost rostite de David, „care era privit ca model 

de virtute”. Motivul pentru care Hristos era cu adevărat 
neprihănit „nu putea fi altul decît că, născut fiind din 
Fecioară, nu se supunea fărădelegilor unei zămisliri întru 
păcat”. Combinînd Psalmul 50,6 cu varianta textului din 
Evanghelia după Ioan 1,13, Ambrozie rezuma astfel rela¬ 
ţia dintre păcat şi naşterea din Fecioară a lui Hristos : 
„Chiar dacă a luat substanţa naturală a acestui trup, El 
nu a fost zămislit întru fărădelegi şi nici nu s-a născut în 
păcat - El care nu s-a născut din sînge, nici din poftă 
trupească şi nici din poftă bărbătească, ci de la Duhul 
Sfînt dintr-o Fecioară”. Privilegiul naşterii din Fecioară 
însemna că Hristos este diferit de toţi ceilalţi oameni în 
virtutea faptului că a fost ferit de „întinarea naturală” a 
păcatului. însă, printr-o inversiune simplă şi logică, se 
putea trage concluzia că cei care erau zămisliţi şi născuţi 
în mod obişnuit erau supuşi acestei întinări şi nu puteau 
fi eliberaţi decît prin Hristos cel născut din Fecioară. „Acel 
păcat”, spunea Augustin, „era atît de mare încît prin el, 
într-un singur om, întregul neam omenesc era condamnat 
radical şi de la bun început. Nu putea fi iertat şi spălat 
decît prin «singurul mijlocitor între Dumnezeu şi oameni, 
omul Hristos Iisus», care singur putea fi născut astfel 
încît să nu mai fie nevoie să fie născut din nou”. 

O altă forţă care lucra în aceeaşi direcţie era botezul 
copiilor. Asemenea naşterii din Fecioară, botezul prunci¬ 
lor avea la bază fundamente biblice destul de ambigue: 
scena binecuvîntării copiilor de către Iisus din Evanghelia 
după Marcu 10,13-16; botezarea „casei” despre care se 
vorbeşte în Faptele Apostolilor; analogia dintre tăierea 
împrejur din Vechiul Testament şi botezul pruncilor din 
Noul Testament. Oricare ar fi fost originile şi răspîndi- 
rea acestei practici de-a lungul secolului al II-lea, prima 
dovadă incontestabilă a existenţei ei o avem în scrierile 
lui Tertulian de la sfîrşitul acelui secol. Criticînd această 
practică, Tertulian se întreba: „De ce ar avea nevoie pruncii 
fără prihană să vină cu atîta grabă ca să le fie iertate 
păcatele ? Să vină cînd încep să crească, să înveţe şi să 
înţeleagă de ce vin. Să fie făcuţi creştini atunci cînd vor fi în 
stare să îl cunoască pe Hristos”. Tertulian vorbea despre 
căderea lui Adam într-un mod care părea „un pas mic... 
către doctrina păcatului originar”. Adam era numit „stră¬ 
moşul neamului şi al păcatului nostru”. „Omul”, spunea 
el, „este condamnat la moarte căci a gustat din rodul 
unui pom rău, şi de aici au venit păcatele cu pedepsele 
lor; iar acum pier toţi, care nici măcar nu au zărit un 

colţişor de rai”. Şi totuşi, această concepţie despre cădere 
este foarte aproape de o autentică doctrină a păcatului 
originar; într-adevăr Tertulian „nu ar fi putut adopta o 
astfel de atitudine [faţă de botezul pruncilor]... dacă nu 
ar fi susţinut cîtuşi de puţin această doctrină a păcatului 
originar”. 

In scrierile lui Origen, pe de altă parte, obiceiul bote¬ 
zării copiilor era considerat a fi de origine apostolică. El 
susţinea că există „o tradiţie a Bisericii de la apostoli” să 
fie administrat botezul şi copiilor. Dar, deşi era apostolic, 
obiceiul rămînea problematic pentru el. Dacă pruncii nu 
aveau ce să li se ierte, atunci harul botezului părea inutil. 
De ce obişnuia atunci Biserica să-i boteze? Încercînd să 
pună cap la cap aceste consideraţii diferite, a sugerat 
următorul răspuns : „Pruncii sînt botezaţi «pentru ierta¬ 
rea păcatelor». Care păcate ? Sau cînd le-au săvîrşit ? Sau 
cum poate exista la prunci acest motiv pentru spălarea 
păcatelor, numai dacă nu cumva credem că nimeni nu 
este fără prihană, nici măcar dacă este pe lume doar de o 
zi ? Şi, întrucît necurăţenia naşterii este spălată prin taina 
botezului, de aceea pruncii sînt şi ei botezaţi; căci cel care 
nu se naşte din nou din apă şi Duh Sfînt nu va putea intra 
în împărăţia cerului”. Deşi Tertulian părea să deţină datele 
principale ale doctrinei păcatului originar, totuşi nu avea 
corolarul necesar, şi anume practica botezului pruncilor; 
în timp ce, pe de altă parte, Origen afirma originea apos¬ 
tolică a botezului copiilor, fără să fi formulat însă o doctrină 
antropologică adecvată care să o susţină. 

Cel care a realizat corelarea între practica botezului 
pruncilor şi doctrina păcatului originar a fost Ciprian. 
Unii creştini obişnuiau să-şi boteze copiii în a opta zi de la 
naştere, însă Ciprian considera că aşteptarea în acest caz 
este prea lungă : „Dacă, după ce ajung să creadă, iertarea 
păcatelor le este dată pînă şi celor mai nevrednici, celor 
care mult au păcătuit în faţa lui Dumnezeu, şi dacă nimă¬ 
nui nu îi este îngrădit dreptul la botez şi la har, atunci cu 
atît mai puţin nu ne este îngăduit să le îngrădim acest 
drept pruncilor, care, născuţi fiind de curînd, nu au păcă¬ 
tuit, decît prin aceea că, născuţi fiind din trupul lui Adam, 
s-au molipsit de moartea străveche prin prima naştere! 
Mai lesne primeşte [pruncul] iertarea păcatelor, căci păca¬ 
tele care îi sînt spălate nu sînt ale lui, ci ale altuia”. 
Ciprian nu a adunat aceste idei într-o autentică doctrină 
despre originea şi transmiterea „molipsirii de moartea 
străveche”. însă el a invocat o doctrină a păcatului originar 

care să justifice practica, a cărei valoare apostolică şi 
sacramentală era indiscutabilă în ochii lui. 

Augustin, care a preluat de la Ambrozie implicaţiile 
antropologice ale doctrinei naşterii din Fecioară, s-a inspi¬ 
rat din scrierile lui Ciprian - mai precis din epistola din 
care tocmai am citat şi pe care el o numea „cartea despre 
botezul pruncilor” - atunci cînd susţinea că botezul prun¬ 
cilor dovedeşte prezenţa unui păcat inevitabil, dar un 
păcat pentru care copiii erau totuşi făcuţi răspunzători. 
„Unicitatea leacului” în botez, se putea spune, dovedea 
„adîncimea răului” în care a căzut omenirea prin căderea 
lui Adam, iar practica exorcizării, care însoţea ritul bote¬ 
zului, constituia o dovadă liturgică a doctrinei care susţi¬ 
nea că pruncii se află în ghearele diavolului. învăţătura 
lui Ciprian arăta că această viziune asupra păcatului nu 
era o inovaţie, ci „vechea părere adînc înrădăcinată a 
Bisericii”. Pe baza concepţiei lui Ciprian despre botezul 
pruncilor şi a interpretării pe care o dădea Ambrozie naşterii 
din Fecioară, Augustin putea susţine că „ceea ce spunem 
este credinţa cu adevărat creştină şi universală, aşa cum 
ne-a fost ea încredinţată din vechime prin Sfintele Scripturi, 
şi păstrată întocmai de Părinţii noştri pînă în ziua de 
astăzi, în care oamenii aceştia încearcă să o dărîme”. 
Această credinţă a exprimat-o Augustin în doctrina lui 
despre har. 

V--/ 

t v v 

Paradoxul harului 

în Augustin din Hippo creştinătatea apuseană şi-a găsit 
cel mai influent purtător de cuvînt, iar doctrina harului, 
exegetul ei cel mai iscusit. S-a spus că, deşi nu a fost cel 
mai mare dintre scriitorii latini, a fost însă cu siguranţă 
cel mai mare om care a scris în limba latină. Orice istorie 
a filozofiei trebuie să-l treacă la loc de cinste; nici o istorie 
a literaturii latine postclasice nu ar fi completă fără un 
capitol despre el; şi probabil că nu există vreun teolog 
creştin - răsăritean sau occidental, antic, medieval sau 
modem, eretic sau ortodox - care să poată egala extraordi¬ 
nara influenţă de care s-a bucurat Augustin. Orice teolog 
care ar fi scris fie Confesiunile, fie Cetatea lui Dumnezeu 
sau Despre Sfinta Treime ar trebui să fie considerat drept 
o figură majoră în istoria intelectuală. Augustin le-a scris 
pe toate acestea şi încă multe altele. El a fost un geniu 
universal. Şi totuşi geniul nu este atît de rar şi, mai ales, 

atît de important în istoria dezvoltării doctrinei creştine 
precum este ceea ce crede, propovăduieşte şi mărturiseşte 
Biserica în temeiul cuvîntului lui Dumnezeu. 

Ceea ce a caracterizat geniul lui Augustin, probabil 
mai mult decît al oricărui alt teolog demn de o astfel de 
caracterizare ambiguă, este faptul că el a predicat şi învă¬ 
ţăturile Bisericii în scrierile şi speculaţiile lui personale, 
iar acest lucru l-a făcut în cel puţin două moduri. Opiniile 
teologice ale lui Augustin erau turnate în matricea doctri¬ 
nelor Bisericii. în lucrarea lui cea mai speculativă, Despre 
Sfînta Treime, el era hotărît să vorbească în numele orto¬ 
doxiei catolice: „Aceasta este şi credinţa mea, atîta vreme 
cît aceasta este credinţa Bisericii”. Chiar dacă depăşesc 
limitele dezvoltării anterioare, unele dintre aceste opinii 
(de pildă, Filioque, doctrina despre purcederea Duhului 
Sfînt din Tatăl şi din Fiul, şi nu numai din Tatăl) au 
stabilit linia generală a istoriei doctrinare ulterioare. Alte 
teorii (cum ar fi doctrina dublei predestinări) au fost repu¬ 
diate de generaţiile următoare, însă chiar şi repudierea a 
fost formulată în termeni augustinieni. într-o manieră şi 
o măsură care îl deosebesc de toţi gînditorii creştini din 
afara Noului Testament, Augustin a determinat forma şi 
conţinutul doctrinei Bisericii pentru cea mai mare parte a 
istoriei creştine apusene. 

Rolul lui Augustin în evoluţia gîndirii şi învăţăturii 
creştine a fost hotărîtor pentru istoria tuturor doctrinelor 
şi nu s-a limitat la problema naturii şi harului, legată în 
mod intrinsec de numele lui. Cetatea lui Dumnezeu este 
tratatul cu care e firesc să se încheie orice studiu al istoriei 
apologeticii creştine timpurii, căci el cuprinde majorita¬ 
tea temelor abordate de predecesorii greci şi latini ai lui 
Augustin pe care le sintetizează într-o doctrină amplă. 
Deşi speculaţiile lui despre Treime, în special Filioque, nu 
se încadrează cîtuşi de puţin în dogmele Bisericii uni¬ 
versale, ele fac totuşi parte integrantă din istoria doctri¬ 
nei Treimii din Antichitatea creştină şi orice capitol al 
acestei istorii trebuie să ţină seama de ele. Iar reflecţiile 
sale legate de persoana şi lucrarea lui Iisus Hristos 
au modelat în mod semnificativ întreaga doctrină hris- 
tologică occidentală, contribuind astfel la conturarea dog¬ 
mei de la Calcedon. Oricine cercetează istoria doctrinei 
creştine timpurii îl va descoperi acolo pe Augustin ca unul 
care a sintetizat sau care a inovat, sau care a realizat 
şi una, şi alta. Aproape nici o temă doctrinară nu-i era 
străină. 



304 


NAŞTEREA TRADIŢIEI UNIVERSALE (100-600) 


Outler (1955) 14-15 


Aug. Enchir. 26.102 (CCSL 
46:104) 


Aug. Cit;. 22.2 (CCSL 48 :807) 


Aug. Civ. 21.7 (CCSL 48 : 769); 
Aug. Corrept. 14.45 (PL 
44:943-944) 


Aug. Conf. 11.4.6 (CSEL 
33:284) 


Totuşi, Biserica apuseană nu greşea cînd îl numea nu 
numai „doctor al Bisericii”, ci şi „doctor al harului”. Căci 
dacă există vreun accent doctrinar care să se regăsească 
în tot ceea ce a scris şi a spus, acesta este harul divin. Aşa 
cum spunea foarte bine Albert C. Outler, „Tema centrală 
a tuturor scrierilor lui Augustin este Dumnezeul suveran 
al harului şi harul suveran al lui Dumnezeu. Harul este 
pentru Augustin libertatea lui Dumnezeu de a acţiona 
fără absolut nici o constrîngere externă — de a acţiona din 
iubire mai presus de orice înţelegere şi control al omului; 
de a crea, de a judeca şi de a mîntui; de a-şi da de bunăvoie 
Fiul ca Mijlocitor şi Mîntuitor ; de a dărui Bisericii puterea 
şi îndrumarea Duhului Sfînt; de a modela destinul întregii 
creaţii şi al celor două societăţi umane, «cetatea pămîn- 
tească» şi «cetatea lui Dumnezeu». Harul este iubirea 
nemeritată din partea lui Dumnezeu, necondiţionată şi 
pe deplin manifestă. Atinge profunzimile inimii şi ale 
voinţei omului. Călăuzeşte şi dă un imbold pelerinajului 
celor chemaţi la credinţă. îndeamnă şi înalţă sufletul 
către căinţă, credinţă şi laudă. Preschimbă voinţa omului, 
ca aceasta să fie capabilă de fapte bune. Alină neliniştile 
religioase prin iertare şi darul nădejdii. Pune temelia 
smereniei creştine zdruncinînd din temelii mîndria ome¬ 
nească. Harul lui Dumnezeu s-a întrupat în Iisus Hristos 
şi rămîne imanent prin Duhul Sfînt în Biserică”. 

Harul lui Dumnezeu este suveran întrucît Dumnezeu 
este suveran. Făpturile create de el pot să-i accepte voia 
sau să i-o respingă, însă acest lucru nu-i ameninţă suve¬ 
ranitatea ; căci „oricît de puternică ar fi voinţa îngerilor 
sau a oamenilor, fie ea bună sau rea, fie că voiesc ceea ce 
voieşte Dumnezeu sau voiesc altceva, voia Atotputernicului 
este întotdeauna neînfrîntă”. înţelepciunea şi puterea lui 
Dumnezeu se manifestă astfel încît chiar şi faptele rele ale 
oamenilor răi care îi nesocotesc voia contribuie în cele din 
urmă la împlinirea binelui şi la atingerea scopurilor juste, 
însuşi numele „Atotputernic” înseamnă că Dumnezeu are 
puterea de a face orice voieşte. Suveranitatea divină s-a 
manifestat cu precădere în taina creaţiei. Cerul şi pămîntul 
au fost supuse schimbării şi decăderii întrucît au fost 
făcute din nimic. „Noi existăm”, ar trebui să se spună, 
„numai pentru că am fost făcuţi; nu am existat înainte de 
a lua fiinţă aşa încît să ne fi putut face singuri”. între 
făpturile create, omul este cel asupra căruia Ziditorul şi-a 
revărsat din plin harul. Facerea omului a fost un act de 
pură revărsare a harului. „Dar dacă harul nu este gratuit, 

atunci nu mai este har... Prin urmare omul a fost făcut cu 
virtute, în aşa fel încît nu ar fi putut să rămînă în această 
virtute fără ajutorul lui Dumnezeu”. Pentru Creator, nu 
putea să existe o distincţie între fiinţa şi viaţa Lui, nici 
între acestea şi înţelegerea Lui, nici între acestea şi starea 
Lui de preafericire; „dar ca El să trăiască, să înţeleagă, să 
fie preafericit - acestea trebuie să fie”, aşa cum înţele- 
seseră deja filozofii platonicieni. 

Astfel de referiri ca cele la tradiţia platoniciană sugerează 
posibilitatea ca „doctrina harului la Augustin să fie doar o 
consecinţă a neoplatonismului său şi a viziunii despre 
Dumnezeu care a izvorît de aici, în care ideii cauzalităţii 
absolute şi atotputerniciei îi este atribuită o mai mare 
importanţă decît iubirii Tatălui”. Mai ales în primele sale 
scrieri, Augustin părea că identifică doctrina biblică despre 
Dumnezeu ca Ziditor cu „ceea ce au spus Platon şi Plotin 
despre Dumnezeu”. El însuşi îl cita pe Simplicianus, unul 
dintre primii săi îndrumători în înţelegerea Evangheliei, 
care îi spunea că „la platonicieni, calea conducea la orice 
pas către credinţa în Dumnezeu şi în cuvîntul Lui”. Pe 
baza acestor scrieri de tinereţe s-a spus că, „din punct de 
vedere moral, precum şi intelectual, el s-a convertit la 
neoplatonism mai curînd decît la creştinism”. Este demn 
de remarcat profundul caracter platonic al doctrinei cunoaş¬ 
terii prin suflet din scrierile de început ale lui Augustin, 
care identificau lucrarea lui Hristos ca învăţător divin cu 
ideea reamintirii (dvdpvtian;), aşa încît „nu ascultăm un 
vorbitor care rosteşte cuvinte din afară, ci un adevăr care 
sălăşluieşte înlăuntru... Hristos, care sălăşluieşte omul 
lăuntric - El este Cel care învaţă”. Ar fi necesară numai 
„schimbarea cîtorva cuvinte şi idei” pentru ca Platon şi 
adepţii lui „să devină creştini”. Cu toate acestea, doctrina 
despre Dumnezeu, susţinută de un alt mentor al lui 
Augustin, neoplatonicianul şi creştinul Marius Victorinus, 
ne face să ezităm înainte de a accepta orice interpretare 
simplistă cu privire la convertirea lui Augustin. Căci, chiar 
şi la Victorinus, doctrinele filozofice despre Dumnezeu, 
inclusiv doctrinele neoplatonice, erau puse în opoziţie cu 
doctrina Scripturii, care „spune că este Dumnezeu şi că 
nu există nimic înaintea Lui - Cel care întruchipează atît 
fiinţa, cît şi lucrarea (qui et id est quod est esse et id quod 
operări). Acesta este Dumnezeul pe care îl mărturisim şi 
pe care îl preamărim”. Nici în cazul lui Victorinus şi nici 
în al lui Augustin nu este vorba despre o simplă identi¬ 
ficare a creştinismului cu neoplatonismul; dimpotrivă, un 

exeget al primelor tratate scrise de Augustin reliefa „că, 
în 386, Augustin a acceptat creştinismul fără nici o rezervă 
şi în opoziţie faţă de neoplatonicianul Porfiriu, care îl 
ajutase cel mai mult probabil în această etapă. în acelaşi 
timp, el căuta ajutor în neoplatonism pentru înţelegerea 
anumitor aspecte”. 

Originea doctrinei lui Augustin despre suveranitatea 
Dumnezeului harului nu poate fi atribuită lui Plotin sau 
Porfiriu fără a ţine seama de concepţia biblică despre 
Dumnezeu ca Ziditor, care a constituit o preocupare majoră 
a gîndirii lui Augustin, nu numai în nenumăratele sale 
comentarii pe marginea capitolului Facerea, ci şi de-a 
lungul tuturor lucrărilor sale. Căci, „în timp ce Plotin 
vede procesul [creaţiei] începînd cu ierarhia «lucrurilor 
divine» şi împlinindu-se în lumea exterioară a simţurilor, 
Augustin face o distincţie netă între unul Făcător şi multele 
lucruri create”. Este o cu totul altă problemă dacă această 
doctrină a Creatorului a fost determinată în mod funda¬ 
mental de concepţia hristocentrică adoptată în principiu 
de Augustin. Cînd vorbea despre esenţa divină, el o definea, 
de obicei, în relaţie cu absolutitatea şi impasibilitatea mai 
curînd decît pe baza implicării active a lui Dumnezeu în 
creaţie şi mîntuire. Textele biblice care vorbesc despre 
această implicare, ca de pildă Ieşirea 20,5, „Eu, Domnul 
Dumnezeul tău, sînt un Dumnezeu gelos”, erau conside¬ 
rate de Augustin drept o reflectare a modului copilăresc 
de înţelegere al oamenilor; „dar Scriptura foloseşte rareori 
termeni despre Dumnezeu în sensul lor propriu şi care să 
nu fie caracteristici oricărei făpturi create”, aşa cum s-a 
întîmplat în Ieşirea 3,14. Capitolul al patrulea din trata¬ 
tul Despre Sfinta Treime este dedicat unei ample dizertaţii 
despre efectul mîntuitor al întrupării şi morţii lui Hristos. 
Dar chiar şi acest lucru este legat de capitolul anterior 
prin afirmaţia potrivit căreia „esenţa lui Dumnezeu, prin 
care El este, nu are nimic schimbător” în ea, iar de capito¬ 
lul următor este legat prin afirmaţia potrivit căreia „Cel ce 
este Dumnezeu este singura substanţă sau esenţă neschim¬ 
bătoare, care este cu adevărat şi în chip deosebit Cel ce 
este (ipsum esse), de unde vine substantivul «esenţă»”. 
Dogma Treimii şi drama mîntuirii trebuie interpretate 
într-un mod care să fie compatibil cu definiţia a priori a 
dumnezeirii lui Dumnezeu. Elementele neoplatonice erau 
fără îndoială prezente în această definiţie, însă, atunci 
cînd o susţinea, Augustin considera că exprimă - şi chiar 
exprima - crezul întregii Bisericii. 

Ceea ce deosebea versiunea augustiniană a acestui crez 
era conştiinţa suveranităţii puterii şi harului lui Dumnezeu. 
Această conştiinţă a luat forma unei doctrine a predesti¬ 
nării mai influentă decît a oricărui gînditor ortodox impor¬ 
tant după apostolul Pavel. Augustin definea predestinarea 
ca fiind „rînduirea de către Dumnezeu a lucrărilor sale 
viitoare dinainte ştiute, care nu pot fi ocolite sau schim¬ 
bate”. în spiritul apologeticii din Cetatea lui Dumnezeu, 
Augustin a încercat să facă distincţia între concepţia creş¬ 
tină a apostolului Pavel despre predestinare şi fatalismul 
păgîn, susţinînd că hotărîrile voinţei omului fac parte din 
„ordinea cauzelor” inclusă în preştiinţa lui Dumnezeu. 
Dar, chiar şi în acest tratat, Augustin a inclus totuşi voinţa 
omului în ordinea efectelor predestinării divine; căci, 
„potrivit voinţei sale [a lui Dumnezeu] care este veşnică 
asemenea preştiinţei sale, cu siguranţă El a făcut deja în 
cer şi pe pămînt toate lucrurile pe care a voit să le facă - 
nu numai lucruri trecute şi prezente, ci chiar şi viitoare”. 

într-o anumită măsură, mai importantă decît relaţia 
dintre preştiinţă şi predestinare era relaţia dintre predes¬ 
tinare şi har; singura deosebire dintre ele era faptul că 
predestinarea este pregătirea pentru har, în timp ce harul 
este revărsarea darului însuşi. De vreme ce harul este 
suveran, cei predestinaţi de Dumnezeu vor fi mîntuiţi. 
„Ca Cel care întruchipează binele suprem, El a scos ceva 
bun din faptele rele, pentru pedeapsa celor pe drept pre¬ 
destinaţi de El la pedeapsă şi pentru mîntuirea celor cu 
blîndeţe predestinaţi de El spre primirea harului”. Chiar 
şi în cazul celor damnaţi, omnipotenţa lui Dumnezeu îşi 
împlineşte menirea, iar voia lui Dumnezeu se face precum 
în cer aşa şi pe pămînt. De ce i-a creat atunci Dumnezeu 
pe cei a căror cădere o prevăzuse ? Ca să-şi arate mînia şi 
să-şi dovedească puterea. Istoria omenirii este locul de 
desfăşurare a acestei demonstraţii, în care cele „două 
categorii de oameni” sînt predestinate, una să domnească 
pe veci alături de Dumnezeu, iar cealaltă să sufere pe veci 
împreună cu diavolul. însă dubla predestinare se aplică 
nu numai cetăţii lui Dumnezeu şi cetăţii pămînteşti, ci şi 
indivizilor. Unii sînt predestinaţi la viaţa veşnică, ceilalţi 
la moartea veşnică; şi între aceştia din urmă se numără 
pruncii care au murit nebotezaţi. 

Prin urmare, „doctrina dublei predestinări, pentru rai 
şi Pfihtru iad, are... ultimul cuvînt în teologia lui Augustin”. 
Ea era o componentă inevitabilă a concepţiei sale despre 
Dumnezeu Creatorul ca Dumnezeul suveran al harului. 

Totuşi, chiar şi în cele mai explicite afirmaţii despre dubla 
predestinare, Augustin vorbea despre acest har ca despre 
o taină. El prefera ignoranţa în dauna nechibzuinţei, aşa 
cum spunea în pasajul pe care tocmai l-am citat despre 
osîndirea pruncilor. Este pînă la urmă o taină de nepătruns 
de ce unii primesc harul, iar alţii nu îl primesc, cînd nici 
unii, nici alţii nu merită să îl primească. Celor care căutau 
să dezlege acest mister Augustin le oferea drept argument 
cuvintele din Romani 11,33. Iar „dacă acest răspuns nemul¬ 
ţumeşte pe cineva, să caute [teologi] mai învăţaţi, dar să 
se păzească dacă îi va găsi pe cei [mai] semeţi!”. Nu se 
cuvine ca cineva să încerce să desluşească intenţiile lui 
Dumnezeu din aspectele exterioare şi perceptibile ale com¬ 
portamentului uman. Fundamentul predestinării divine 
nu este meritul omului, ci harul divin; şi, chiar şi în cazul 
celor care sînt predestinaţi la osîndă, voia lui Dumnezeu 
este bună şi dreaptă, căci ei primesc osînda pe care o 
merită - la fel ca şi cei mîntuiţi. Insă această idee ne duce 
înapoi la suveranitatea harului, adevărata problemă a 
adversarilor lui. „Ceea ce nu acceptă oamenii este harul 
gratuit şi suveran: nu există dificultate mai mare decît 
necesitatea de a înţelege că el este dinainte ştiut şi pre¬ 
gătit din veşnicie”. 

La temelia unei astfel de teorii a predestinării şi definiţii 
a harului nu se afla numai o doctrină despre Dumnezeu 
ca Ziditor atotputernic şi suveran, a cărui voinţă este întot¬ 
deauna împlinită, ci şi o doctrină despre om ca făptură 
căzută şi păcătoasă, a cărui voinţă s-a răzvrătit împotriva 
lui Dumnezeu. Omul a fost zidit cu putinţa de a nu păcătui 
(posse non peccare) şi de a nu muri, dar nu cu neputinţa 
de a păcătui (non posse peccare) şi de a muri. Adam „a 
trăit în rai aşa cum a dorit şi atîta vreme cît a dorit ceea 
ce i-a poruncit Dumnezeu. El a trăit bucurîndu-se de 
Dumnezeu cel Bun, de la care era şi el bun; şi a trăit fără 
să-i lipsească nimic, fiind în puterea lui să trăiască aşa o 
veşnicie”. Pentru acest scop fusese înzestrat Adam cu însu¬ 
şirile necesare omului, precum raţiunea, ca şi cu darurile 
alese ale harului necesare ascultării poruncii lui Dumnezeu. 
„El nu a avut nevoie de har pentru a primi binele, căci 
încă nu îl pierduse; dar ca să-l păstreze a avut nevoie de 
ajutorul harului (adjutorium gratiae), fără de care nu 
putea face acest lucru”. 

Adam a avut din belşug harul lui Dumnezeu, dar nu 
aşa cum îl au păcătoşii astăzi. Harul care i s-a dat lui nu 
includea o confirmare a perseverării în bine, ci alegerea 



NATURĂ ŞI HAR 


309 


Aur. Corrept. 12.37 (PL 
44:938-939) 


Aug. Civ. 12.9 (CCSL 48: 363) 
Aug. Gen. ad. litt. 11.21 
(CSEL 28: 353) ; Aug. Pecc. 
merit. 2.21.35 (CSEL 60:107) 

Aug. Nat. bon. 36 (CSEL 
25:872-873) 


Aug. Duab. anim. 9 (CSEL 
25:62) 


Aug. Pecc. merit. 1.16.21 
(CSEL 60:20-21) 


Ambrosiast. Rom. 5.12.3 
(CSEL 81:165) 


Aug. Pelag. 4.4.7 (CSEL 
60:528) 


Aug. Pecc. merit. 1.15.19 
(CSEL 60:19) 


Aug. Pecc. merit. 1.15.20 
(CSEL 60:20) 


Aug. Pecc. merit. 1.9.10 
(£S£L60:12) 


dintre bine şi rău a fost lăsată în seama liberului său 
arbitru. îngerii au fost şi ei creaţi astfel încît acelaşi act al 
creaţiei care le-a alcătuit firea i-a înzestrat şi cu har; dar 
şi ei erau capabili de cădere. Tbtuşi, acest fapt nu însemna 
că zidirea omului a fost altfel decît „foarte bună”. Chiar şi 
pomul, al cărui gust de moarte a determinat căderea omului, 
nu era demn de dispreţ în sine, căci era bun. Combătînd 
orice încercare de discreditare a creaţiei sau a Creatorului, 
Augustin insista asupra faptului că „fiinţarea este bună 
pur şi simplu pentru că este fiinţare” (esse qua esse bonum 
est ); de aceea, ca făptură vie, păcătosul este al lui Dumnezeu, 
dar ca păcătos nu mai este al lui Dumnezeu. Harul dat lui 
Adam în starea de integritate era harul inocenţei, dar nu 
încă al desăvîrşirii: inocenţa era potrivită punctului alfa 
din istoria omenirii, însă desăvîrşirea nu putea veni decît 
în punctul omega. 

Adam a pierdut acest dar al inocenţei prin căderea lui 
în păcat. A căzut cînd sufletul lui a refuzat să-l asculte pe 
Dumnezeu şi cînd, ca rezultat al neascultării din sufletul 
lui, trupul a refuzat şi el să mai asculte. Trupul a fost 
instrumentul nesupunerii, nu sursa ei. Totuşi, o dată ce 
nesupunerea a avut loc, trupul a devenit şi el purtătorul 
şi transmiţătorul ei. Căci în păcatul lui Adam a păcătuit 
întregul neam omenesc. în versiunea latină a Bibliei, din 
care cita Augustin, pasajul din Epistola către Romani 5,12 
era după cum urmează: „Păcatul a intrat în lume şi prin 
păcat moartea, aşa şi moartea a trecut la toţi oamenii, 
printr-un om, în care toţi oamenii au păcătuit (in quo 
o mnes peccaverunt)”. Deşi ultima propoziţie voia să spună 
„pentru că (ecjfiS) toţi oamenii au păcătuit”, traducerea „în 
care toţi oamenii au păcătuit” îl determinase pe un teolog 
occidental dintr-o epocă anterioară să tragă concluzia că 
„toţi au păcătuit în Adam, căci el însuşi a fost supus 
păcatului, iar toţi cei pe care i-a zămislit s-au născut sub 
semnul păcatului”. Citind aceste cuvinte, Augustin insista 
că „toţi oamenii au păcătuit în acest dintîi om întrucît toţi 
oamenii erau în el atunci cînd a păcătuit”. Cum anume au 
fost ei în Adam şi au păcătuit în Adam, el explica de obicei 
făcînd referire la „zămislirea trupească” prin care a început 
viaţa lor. Căci „prin zămislirea trupului... este preluat 
acest păcat dintru început” deosebit de cel pe care omul îl 
săvîrşeşte singur. Păcatul şi moartea au fost transmise 
tuturor oamenilor de la un om „prin înmulţirea” neamului 
omenesc. O lectură diferită a pasajului din Evanghelia 
după Luca 20,34, „Fiii veacului acestuia zămislesc şi sînt 

zămisliţi” însemna că pînă şi părinţii creştini zămisleau „fii 
ai veacului acestuia”, care erau născuţi din poftă trupească 
şi cărora le era transmisă la rîndul lor pofta trupească. 
Perpetuîndu-se pe cale naturală, păcatul originar este la 
fel de universal şi inevitabil precum viaţa însăşi. „Luaţi 
aminte”, scria Augustin, „cît rău a făcut firii omeneşti 
neascultarea voinţei! Să-i fie îngăduită rugăciunea ca să 
poată fi vindecat (o rare sinatur, ut sanetur). De ce să se 
încreadă atît de mult în înzestrarea firii sale ? Este rănită, 
lovită, vătămată, distrusă. Are nevoie de o mărturisire ade¬ 
vărată, nu de o apărare mincinoasă. Are nevoie de harul lui 
Dumnezeu, nu ca să fie creată, ci ca să fie restaurată”. 

Folosirea unui astfel de termen precum „distrusă” în 
loc de a spune doar „vătămată” pentru a descrie firea 
omenească după căderea lui Adam putea duce cu gîndul 
la faptul că, în urma păcatului, omul a încetat să mai fie 
om, fiind acum creat, cel puţin în parte, după chipul diavo¬ 
lului mai curînd decît după chipul lui Dumnezeu. Aceasta 
a fost credinţa personală a lui Augustin de-a lungul celor 
nouă ani cît a fost adept al maniheismului. Căci maniheii 
propovăduiseră că zămislirea oamenilor a avut loc în „nebu¬ 
nia şi desfrîul” poftei trupeşti, fiind prin urmare o blasfe¬ 
mie să se creadă că „Dumnezeu ne creează după chipul 
Lui” prin nebunia şi desfrîul părinţilor noştri. Teoria lui 
Augustin cu privire la perpetuarea păcatului din gene¬ 
raţie în generaţie prin „zămislire trupească”, ca şi cînd 
aceasta ar fi fost un fel de boală venerică, păstrează anu¬ 
mite reminiscenţe din doctrina maniheistă, suficiente ca 
să stîrnească acuzaţia unuia dintre contemporanii săi 
potrivit căreia „oricine apără [doctrina] răului originar este 
un maniheu în toată puterea cuvîntului”. Pentru Augustin, 
în calitate de creştin ortodox, chipul lui Dumnezeu nu 
fusese pierdut în urma căderii, iar omul nu încetase să fie 
făptura cea bună a lui Dumnezeu: Dumnezeu a făcut omul 
după chipul Său, „nu în ceea ce priveşte înzestrarea cu un 
trup şi cu o viaţă trupească, ci în ceea ce priveşte înzestra¬ 
rea cu o raţiune prin care să îl cunoască pe Dumnezeu”. 
El făcea distincţia între concepţia lui despre răul înnăscut 
şi atotstăpînitor şi cea maniheistă prin unificarea a două 
doctrine pe care maniheii (precum şi pelagienii) le consi¬ 
derau contradictorii. Omul a avut parte de o „creaţie bună, 
dar de o perpetuare supusă stricăciunii, mărturisind drept 
izvor al celor bune un Creator desăvîrşit şi căutînd pentru 
îndreptarea relelor sale un Mîntuitor milostiv”. Statutul 
omului ca făptură creată de Dumnezeu s-a păstrat chiar 

şi după căderea în păcat, care, ca îndepărtare de la 
Dumnezeu şi îndreptare către rău, nu a însemnat crearea 
unei alte firi păcătoase, ci degradarea acelei firi care 
fusese deja creată bună ; căci „deşi păcatul există în fire, 
totuşi firea nu este ea însăşi un păcat”, încă se mai bucură 
de viaţă, simţuri şi intelect ca daruri ale Creatorului. Şi, 
de aceea, omul nu este creat după chipul diavolului şi nici 
nu este decăzut pînă la nivelul dobitoacelor. „Căci omul 
are atîtea virtuţi [chiar şi după cădere] în comparaţie cu 
dobitoacele că ceea ce este greşeală la om este fire la 
dobitoace. Firea omului nu este preschimbată în firea 
dobitoacelor. Dumnezeu îl pedepseşte, prin urmare, pe 
om pentru greşeala prin care s-a stricat firea lui, şi nu 
pentru firea lui, care nu este nimicită prin greşeala ei”. 

Firea nu a fost distrusă, ci doar grav rănită şi avea 
nevoie să fie vindecată de harul divin, care fusese pierdut 
în urma căderii, dar care era acum restaurat în Hristos. 
Harul este mai mult decît natură, mai mult decît liber arbi¬ 
tru, chiar mai mult decît iertarea păcatelor şi darul porun¬ 
cilor lui Dumnezeu; este puterea primită de la Dumnezeu 
de a evita şi a zdrobi păcatul. Pasajul biblic cel mai frecvent 
citat de Augustin era cel din Epistola către Romani 5,5: 
„Iubirea lui Dumnezeu s-a vărsat în inimile noastre, prin 
Duhul Sfînt, Cel dăruit nouă”. Nici liberul arbitru şi nici 
cunoaşterea legii şi voinţei lui Dumnezeu nu ar fi sufi¬ 
ciente pentru a atinge îndreptarea, căci liberul arbitru 
este bun numai pentru săvîrşirea păcatului de către omul 
care nu cunoaşte legea, şi chiar şi după ce o cunoaşte, lui 
tot îi lipseşte dragostea şi bucuria acesteia; ele vin numai 
prin iubirea lui Dumnezeu vărsată în inimile noastre, „nu 
prin liberul arbitru care îşi are izvorul în noi, ci prin 
Duhul Sfînt”. Reprezentarea tradiţională a lui Hristos ca 
tămăduitor şi a mîntuirii ca tămăduire dumnezeiască era 
inclusă în doctrina lui Augustin despre har. Hristos „i-a 
adunat pe păcătoşi ca să-i vindece şi să-i înnoiască... fiind 
atît tămăduitor, cît şi leac”. Acest har nu se baza pe nici 
un merit anterior al omului sau pe vreo faptă de-a sa; căci 
omul nu putea să-l iubească pe Dumnezeu dacă Dumnezeu 
nu l-ar fi iubit mai întîi, şi nu putea avea nici un merit 
înainte de a-1 iubi pe Dumnezeu. Iubirea lui Dumnezeu 
revărsată în inimile oamenilor, sau harul, ne-a ajutat „nu 
numai să învăţăm ceea ce trebuie făcut, ci şi să ştim că 
facem ceea ce am învăţat”. Harul, prin urmare, a precedat 
şi a urmat vieţii omului în iubire: a precedat-o ca noi să 
fim vindecaţi şi a urmat-o ca noi să devenim sănătoşi şi 

puternici. Doctrina harului care precedă este cel mai clar 
ilustrată în botezul pruncilor, care nu au nici o voinţă şi 
nici un merit în primirea harului; căci dacă ar avea, atunci 
harul nu ar mai fi har. Dacă aceasta este adevărat în 
cazul pruncilor, cărora le lipseşte nu numai meritul, ci şi 
păcatul în sine, este cu atît mai adevărat în cazul adul¬ 
ţilor, pentru care atît păcatul originar, cît şi cel prezent 
trebuie spălate prin mijlocirea harului. 

In concepţia lui Augustin despre har, botezul pruncilor 
se dovedea a fi nu numai nevoia universală de har, ci şi 
mijlocirea obiectivă a harului. Dacă harul lui Dumnezeu 
este suveran în ceea ce priveşte eficienţa predestinării, 
nu se poate spune că Dumnezeu este confiscat de către 
Biserică şi Sfintele Taine, ci că este legat de ele. Taina 
harului nu se dezleagă prin simpla identificare a celui 
care se află în afara Bisericii şi a celui botezat. Trebuie să 
se facă „distincţia între Sfînta Taină cea văzută, care 
poate exista atît în cei buni, cît şi în cei răi... şi ungerea 
nevăzută a milosteniei, care este însuşirea deosebită a 
celor buni”. Totuşi, aceeaşi taină care împiedică judecata 
practică despre cine este sau nu predestinat îl obligă pe 
credincios să se supună ritualurilor Bisericii; căci pre- 
ştiinţa şi predestinarea lui Dumnezeu nu s-au extins numai 
asupra scopului avut în vedere, şi anume mîntuirea aleşi¬ 
lor, ci şi asupra mijloacelor care au făcut posibilă o viaţă 
dreaptă. Prin urmare, doctrina predestinării, chiar şi cea 
a dublei predestinări, nu a subminat doctrina sacramen¬ 
tală a lui Augustin, cum s-a întîmplat în cazul unor teologi. 
Doctrina lui cu privire la Biserică a fost mai serios afectată 
de către concepţia lui despre predestinare decît doctrina 
despre Sfintele Taine. Nu este deloc de la sine înţeles, 
susţinea el, că cei care „participă în mod nemijlocit la 
Sfintele Taine” pot fi consideraţi drept membri ai trupului 
lui Hristos, adică ai Bisericii. Oăci, „în ştiinţa nepătrunsă 
a lui Dumnezeu, mulţi care par să fie în afară sînt de fapt 
înăuntru, iar mulţi care par să fie înăuntru sînt de fapt în 
afară”; aşadar, adevărata Biserică este formată din „numă¬ 
rul fix al sfinţilor predestinaţi înainte de zidirea lumii”, chiar 
dacă unii dintre ei rătăcesc acum în erezie şi viciu. Aceştia 
aparţin cetăţii lui Dumnezeu, predestinaţi şi aleşi prin 
har, străini aici, în lumea aceasta, dar cetăţeni ai lumii de 
sus. Cînd Biserica este astfel definită, se poate spune că 
fii ai lui Dumnezeu sînt cei aflaţi în comuniune cu Biserica. 

Această definire a Bisericii ca fiind „numărul celor 
predestinaţi” se va afla în centrul polemicilor din Evul 

Mediu tîrziu şi Renaştere împotriva instituţiei Bisericii, 
însă în viziunea lui Augustin ea avea tocmai rolul opus, 
ajutîndu-1 să accepte o distincţie între membrii Bisericii 
universale practice şi grupul celor care urmau să fie mîn- 
tuiţi, insistînd în acelaşi timp asupra faptului că Biserica 
universală practică era singura care asigură mîntuirea; „căci 
Biserica este cea care dă naştere tuturor”. Deşi Dumnezeu 
a hotărît astfel, „noi, pe baza a ceea ce e fiecare om acum, 
ne întrebăm dacă astăzi ei mai pot fi socotiţi membri ai 
Bisericii”. In Biserică, aşa cum este ea alcătuită acum, 
trebuie căutate harul, îndrumarea şi autoritatea. Cei care 
acceptă „autoritatea de netăgăduit a Scripturilor” trebuie 
să recunoască şi „această autoritate care din vremea vieţii 
[pămînteşti] a lui Hristos, prin mijlocirea apostolilor şi 
prin succesiunea neîntreruptă a episcopilor în scaunele 
lor, a fost păstrată pînă în zilele noastre în lumea întreagă”. 
Această autoritate a creştinătăţii ortodoxe catolice, „izvo- 
rîtă din minuni, hrănită cu nădejde, crescută cu milos¬ 
tenie, împămîntenită din vechime” era atît de puternică 
încît putea valida însăşi autoritatea Bibliei. „In ceea ce 
mă priveşte”, declara Augustin, „nu recunosc Evanghelia 
decît mărturisită de autoritatea Bisericii universale”. In 
acelaşi timp, el făcea o distincţie netă între autoritatea 
Bibliei, care nu are niciodată nevoie să fie corectată, ci 
numai respectată, şi cea a episcopilor care au nevoie să fie 
îndreptaţi de ea. Cel care nu poate să-şi sprijine doctrina 
cu argumente biblice „nu trebuie să ne reţină prea mult 
atenţia”. însă între autoritatea Bibliei şi autoritatea Bisericii 
(inclusă în autoritatea episcopilor trecuţi şi prezenţi, fiind 
totuşi mai mult decît atît) nu putea exista nici o contra¬ 
dicţie în adevăratul sens al cuvîntului. în privinţa auto¬ 
rităţii, important nu era numărul necunoscut al celor 
aleşi, ci instituţia mîntuirii întemeiată de Hristos şi conti¬ 
nuată de apostoli. 

în această instituţie a mîntuirii, principalele instru¬ 
mente ale harului sînt Sfintele Taine. Este caracteristic 
pentru orice societate religioasă, fie ea adevărată sau 
falsă, ca în cadrul ei oamenii să fie uniţi printr-o „împăr¬ 
tăşire a unor semne sau taine văzute” (aliquo signa- 
culorum vel sacramentorum visibilium consortio ); acestea 
sînt de o inestimabilă valoare, căci fără ele evlavia nu ar 
putea fi desăvîrşită. Acest lucru se aplică în mod special 
Bisericii, a cărei tradiţie susţine ca nimeni să nu fie primit 
în rîndurile ei dacă nu este botezat. Amintind de teoria 
lui Tertulian, Augustin atribuia botezului binefacerile 

tradiţionale: spălarea „absolut tuturor păcatelor, fie ele 
cu fapta, cu cuvîntul sau cu gîndul, fie ele strămoşeşti sau 
nu, cu voie sau fără voie”; confirmarea „nădejdii vieţii 
veşnice după moarte”; o renaştere prin „baia naşterii din 
nou”, ca început al renaşterii desăvîrşite şi veşnice; şi 
darul Duhului Sfînt, chiar dacă este, de asemenea, adevă¬ 
rat că „botezul poate exista şi fără Duhul [Sfînt]”. Toate 
aceste binefaceri sînt conferite prin botez pruncilor, care 
nu se pot bucura nici de împărăţia cerurilor, nici de viaţa 
veşnică „dacă nu îl au pe Fiul [lui Dumnezeu], pe care nu 
îl pot avea decît prin botez”. De aceea, Biserica nu se dă în 
lături să-i considere vrednici de a fi numiţi „credincioşi”, 
titlu pe care nici un creştin ca adevărat credincios nu 
poate să îl nege. Cuvintele pe care i le spune Iisus lui 
Nicodim în Evanghelia după Ioan 3,5, reluate de apostolul 
Pavel în Tit 3,5, semnifică faptul că „nimeni nu poate intra 
în împărăţia lui Dumnezeu dacă nu trece prin baia naşterii 
de-a doua”. Creştinii punici din Africa de Nord „numesc 
foarte potrivit botezul nici mai mult nici mai puţin decît 
«mîntuire», iar Taina trupului lui Hristos o numesc «viaţă»”. 

Doctrina lui Augustin despre „Taina trupului lui Hristos” 
este mai puţin explicită decît doctrina lui despre botez, 
nu pentru că vorbeşte mai rar despre ea, ci pentru că nu 
îi prezintă conţinutul cu tot atîta precizie. Chiar şi acei 
exegeţi ai operei lui Augustin care susţin că acesta propo¬ 
văduia prezenţa reală a trupului şi sîngelui lui Hristos 
în Euharistie într-un mod atît de explicit, încît limbajul 
folosit de el este „inexplicabil dacă nu întrebuinţează for¬ 
mule realiste şi nu le înţelege într-un mod realist” au fost 
nevoiţi să recunoască faptul că „anumite formulări ale lui 
Augustin sînt greu de explicat”. Cu siguranţă că Augustin 
foloseşte un „limbaj realist” atunci cînd, vorbind despre 
minunile săvîrşite de îngeri, face o paralelă cu prezenţa 
trupului şi sîngelui lui Hristos la altar. Prezenţa în Taina 
Euharistiei este suficient de „obiectivă” pentru a sugera 
că Iuda, ca şi alţii care s-au împărtăşit fără să fie vrednici, 
a primit „cu toate acestea trupul Domnului şi sîngele 
Domnului”. Prin întrupare, Hristos „a luat asupra Lui 
ţărînă din ţărînă, căci trupul este din ţărînă, şi a primit 
trup din trupul Măriei... A venit aici în acest trup din care 
ne-a dat să gustăm spre mîntuirea noastră”. Dar în acelaşi 
paragraf el continuă să parafrazeze Ioan 6,63 după cum 
urmează: „înţelegeţi în duh ceea ce am spus. Nu veţi 
mînca acest trup pe care îl vedeţi şi nici nu veţi bea acest 
sînge care va fi vărsat de către cei care Mă vor răstigni”. 

Celebra formulare a lui Augustin, „De ce vă pregătiţi 
dinţii şi pîntecele? Credeţi şi deja veţi fi mîncat”, nu pare, 
în acest context, să se refere în mod special la Euharistie; 
totuşi, acesta pare să fie cazul în pasajul imediat următor, 
în care afirmă că Hristos, „explicînd ceea ce înseamnă să 
mănînci trupul şi să bei sîngele Lui” vrea să spună că „cel 
care mănîncă această hrană şi bea această băutură tră¬ 
ieşte în Hristos, iar Hristos trăieşte în el”. în mod asemă¬ 
nător, vorbeşte despre „întruchiparea (figura ) trupului 
şi sîngelui Său” ca fiind conţinutul a ceea ce a săvîrşit 
Hristos şi a dăruit ucenicilor săi prin instituirea Cinei 
Domnului. 

Ar fi greşit, aşadar, să-i atribuim lui Augustin fie o 
doctrină scolastică a transsubstanţierii, fie o doctrină pro¬ 
testantă a simbolismului, căci el nu a susţinut nici una - 
sau pe amîndouă -, iar amîndouă îi revendică autoritatea. 
Este aproape la fel de inutil să încercăm să aflăm dacă 
Augustin accepta şapte Sfinte Taine, precum au făcut în 
final scolasticii, sau numai două, precum protestanţii. 
El folosea termenul sacramentum mai mult sau mai puţin 
sinonim cu signum şi signaculum. Un semn era în viziu¬ 
nea lui „un lucru care, mai presus de impresia pe care o 
lasă simţurilor, determină altceva în minte ca o consecinţă 
a lui însuşi”; dar atunci cînd semnele aparţin lucrurilor 
divine, ele se numesc Sfinte Taine. Rugăciunea Domnească 
poate fi numită de pildă o Sfintă Taină. Ceea ce era impor¬ 
tant în legătură cu Sfintele Taine nu era nici definiţia şi 
nici numărul lor, ci rolul lor stabilit de Dumnezeu, ca 
transmiţătoare ale harului. „Nu există nici o altă cale de 
a face creştini şi de a spăla păcatele decît aceea prin care 
oamenii sînt aduşi la credinţă prin instituţia lui Hristos 
şi a Bisericii şi prin Sfintele Taine”, iar „nimeni nu poate 
nădăjdui la mîntuire sau la viaţă veşnică fără botez şi 
trupul şi sîngele Domnului”. 

Dacă l-am considera pe Augustin drept un adept al 
doctrinei scolastice sau protestante cu privire la har şi 
mijloacele harului am lămuri unele incompatibilităţi din 
gîndirea şi limbajul lui, dar am lămuri şi paradoxul haru¬ 
lui. Suveranitatea harului, cu corolarul său inevitabil ilus¬ 
trat de doctrina predestinării, putea transforma mijloacele 
harului într-un lucru neînsemnat pentru împlinirea pla¬ 
nului divin. Necesitatea harului, cu recunoaşterea faptu¬ 
lui că nici chiar virtuţile păgînilor nu au oferit garanţia 
vieţii veşnice, putea relativiza imperativul unei vieţi virtu¬ 
oase şi zdruncina filonul moral. Mijlocirea harului, cu 

insistenţa asupra obligaţiei de a participa la slujbele şi 
Sfintele Taine ale Bisericii, putea înlocui o virtute bazată 
pe moralitate cu o virtute bazată pe evlavie. Fiecare dintre 
aceste posibilităţi era prezentă în teologia lui Augustin 
fiecare s-a manifestat în istoria ulterioară a augustinis- 
mului. însă Augustin a reuşit să unifice ceea ce augusti- 
nienii au avut deseori tendinţa să despartă. în practica 
liturgică şi în predicile lui Augustin, dacă nu întotdeauna 
în teologia sa, paradoxul harului suveran, necesar şi mij¬ 
locit, a depăşit contradicţiile inerente. Şi astfel, Augustin 
scria: „Prin lege ne vine cunoaşterea păcatului, prin cre¬ 
dinţă dobîndirea harului împotriva păcatului, prin har 
vindecarea sufletului de vina păcatului, prin sănătatea 
sufletului libertatea voinţei, prin liberul arbitru iubirea 
de diuptate, prin iubirea de dreptate împlinirea legii. 
Astfel, legea nu este stricată, ci împlinită prin credinţă, 
de vreme ce credinţa aduce harul prin care se împlineşte 
legea; aşadar, liberul arbitru nu este nimicit, ci desăvîrşit 
prin har, de vreme ce harul vindecă voinţa, prin care 
dreptatea este iubită de bunăvoie”. Aceste elemente dispa¬ 
rate puteau fi unificate, întrucît „toate etapele pe care 
le-am pus aici laolaltă în dezvoltarea lor succesivă au 
vocile lor proprii în Sfintele Scripturi”, iar Augustin s-a 
străduit să fie tot atît de cuprinzător ca şi Scripturile. 
El a recunoscut limitele teologiei ca o expresie a acestei 
comprehensiuni. Speculaţia şi polemica din tratatul său 
Despre Sfinta Treime, spunea el, puteau mai bine „să fie 
încheiate cu o rugăciune decît cu o dispută”. Totuşi, acesta 
era scopul teologiei sale, şi mai ales în cursul disputelor 
teologice el a fost nevoit să-şi analizeze şi să-şi apere, dar 
şi să-şi şlefuiască şi să-şi dezvolte, concepţia despre har şi 
mijloacele harului. 


Har şi desăvîrşire 

Rezumatul concepţiei lui Augustin despre har, pe care 
tocmai l-am prezentat, ar putea crea impresia unei mai 
mari unităţi şi a unei structuri mult mai simetrice decît 
era cazul în realitate. Cînd intra în polemică, Augustin 
mărturisea uneori că, din momentul convertirii, învăţătura 
lui a rămas neschimbată. însă au existat multe contra¬ 
dicţii şi transformări în gîndirea lui. în Revizuirile scrise 
cu patru ani înainte de moarte, Augustin îşi apără multe 
dintre lucrări, dar, totodată, corectează diferite idei şi 



Aug. Bot. 5.17.23 (CSEL 
51:282) 

Aug. Praed. sanct. 3.7 (PL 
44:965) 

Hofmann (1933) 77-78 


Aug. Ep. 73.1 (CSEL 34: 264) 

Aug. Ep. fund. 3 (CSEL 
25:195) 

Aug. Ep. 185 2 (CSEL 57 : 2) 

Aug. Haer. (CCSL 46: 286-345) 


NATURĂ ŞI HAR 317 

formulări cuprinse în aceste lucrări. Chiar şi în toiul 
polemicii el mărturisea că nu poate „gîndi sau spune că 
scrierile mele nu sînt supuse greşelii” şi recunoştea că a 
greşit într-o problemă atît de importantă ca aceea dacă 
este credinţa un dar de la Dumnezeu sau nu ? De aseme¬ 
nea, şi-a schimbat opinia în multe privinţe în urma unei 
mai atente analize; „îi este specific lui Augustin ca fiecare 
nouă etapă din gîndirea lui să fie inaugurată de o nouă 
cercetare mult mai apofundată a Scripturii”. însă nu mai 
puţin importante în şlefuirea gîndirii sale au fost diferi¬ 
tele controverse teologice, mari şi mici, în care a fost 
implicat. El a recunoscut că o polemică personală poate 
face aproape imposibilă „angajarea fără încrîncenare într-o 
dispută doctrinară”, îndemnîndu-i pe eretici să i se ală¬ 
ture în căutarea adevărului, „ca şi cînd ar fi necunoscut şi 
mie ca şi vouă”, dar ştiind totodată din Biblie că trebuie 
să existe erezii în lume, „ca să tragem învăţăminte din 
lupta cu duşmanii”. 

Dintre multele „erezii” cu care s-a luptat Augustin în 
strădania lui de a apăra credinţa mărturisită de Biserică, 
cele mai virulente au fost donatismul şi pelagianismul, 
ambele avînd în prim-plan doctrina harului şi, mai ales, 
relaţia dintre har şi desăvîrşire. Donatismul susţinea că 
mijlocirea harului prin Biserică şi Sfintele Taine era viciată 
atunci cînd cel care administra Sfintele Taine îşi pierdea 
desăvîrşirea creştină printr-o gravă cădere în păcat. Pela¬ 
gianismul susţinea că omul încă se mai confrunta cu aceeaşi 
alegere cu care se confruntase şi Adam între păcat şi 
desăvîrşire şi că, prin urmare, harul era folositor, dar nu 
necesar în sensul propovăduit de Augustin. Din punct de 
vedere cronologic, cele două controverse s-au suprapus 
doar în parte. Augustin îşi afirmase cu tărie teza împo¬ 
triva donatismului în repetate rînduri, aceasta devenind 
învăţătură oficială a Bisericii cu ocazia Conferinţei de la 
Cartagina din mai 411, iar primul dintre multele sale 
tratate împotriva pelagianismului, Despre merite şi iertarea 
păcatelor, a fost scris în 411 sau 412. Nu numai din punct 
de vedere cronologic, dar şi din perspectivă logică, legă¬ 
tura dintre cele două controverse era destul de firavă. 
„Doctrina despre păcat şi har şi doctrina Bisericii s-au 
dezvoltat complet independent una faţă de cealaltă. ...în 
lucrările scrise înainte de izbucnirea controversei dona- 
tiste... nu se insistă nicăieri asupra faptului că Biserica 
ar fi locul privilegiat al mîntuirii; nicăieri în scrierile 
antidonatiste nu este folosită doctrina păcatului originar 

într-un mod special în interesul doctrinei Bisericii”. In 
chip surprinzător, cele două doctrine nu s-au intersectat 
în nici un fel. Din mănunchiul de referiri la donatism din 
scrierile antipelagiene se pare că doar una singură a făcut 
o paralelă semnificativă: „Pelagius a fost acuzat că a spus : 
«Biserica de aici [de pe pămînt] este fără pată sau zbîr- 
citură»”. Din acest motiv s-au aflat donatiştii în perma¬ 
nent conflict cu noi în timpul conferinţei. In cazul lor, am 
pus un accent deosebit pe amestecul dintre oamenii răi şi 
cei buni, potrivit pildei cu grîul şi neghina, idee la care 
ne-a condus metafora ogorului de treierat. Am putea folosi 
aceeaşi pildă drept răspuns dat adversarilor noştri de 
acum [pelagienii]”. 

Relaţia dintre har şi desăvîrşire era definită şi dezbă¬ 
tută într-un fel în polemica lui Augustin împotriva dona- 
tismului şi în alt fel în polemica împotriva pelagianismului. 
Dincolo de numeroasele probleme legate de organizarea 
Bisericii, de persecuţii religioase şi chiar rivalităţile sociale 
şi tribale iscate de donatism, întrebarea doctrinară cen¬ 
trală era următoarea: Care este legătura cauzală între 
har şi desăvîrşire sau între unitatea Bisericii şi sfinţenia 
Bisericii? Răspunsul donatismului la această întrebare 
era simplu şi, cel puţin la o primă privire, justificat. „încâl¬ 
cind principiul sfinţeniei”, spunea Petilian, „se distruge 
legătura unităţii”. Donatismul susţinea, cu aceeaşi fervoare 
ca şi Augustin, că nu poate exista decît o singură Biserică. 
Donatiştii îşi arogau titlul „catolic” pe care nu îl recu¬ 
noşteau altcuiva. Insă în concepţia lor, unitatea şi catoli- 
citatea Bisericii erau subordonate sfinţeniei acesteia. Prin 
urmare, ei cereau ca Biserica să fie curăţată de aceia din 
rîndurile preoţilor şi episcopilor care se făcuseră vinovaţi 
de trădarea credinţei în vremea persecuţiilor. Era o Biserică 
adevărată doar aceea în care „comuniunea sfinţilor” era o 
comuniune de sfinţi adevăraţi, desăvîrşiţi. Singura Biserică 
ce întrunea acest calificativ era comunitatea donatistă; 
numai ea era cu adevărat unită, căci numai ea era cu 
adevărat sfîntă. De asemenea, era singura care avea Sfintele 
Taine. „Există”, spunea un episcop donatist, „un singur 
botez care aparţine Bisericii; şi unde nu există nici o 
Biserică, nu poate exista nici botez”. Degradarea morală a 
episcopilor Bisericii prin păcatul de moarte al lepădării 
de credinţă a anulat hirotonirile săvîrşite de ei precum şi 
eficienţa botezului administrat de preoţi şi a văduvit 
Biserica de sfinţenia vitală, contribuind în felul acesta la 
căderea acesteia. în numele acestei nevoi de sfinţenie, 

donatiştii s-au văzut obligaţi să se despartă de majoritatea 
celor care îşi spuneau creştini catolici; căci nu putea exista 
nici o frăţie între Biserica lui Hristos (donatiştii) şi sina¬ 
goga Satanei (catolicii). 

Răspunzînd acestei acuzaţii, Augustin a insistat asupra 
tainei predestinării, prin care cei care nu făceau parte din 
Biserica una „sînt deja ceea ce urma să fie în cele din 
urmă”. Potrivit doctrinei sale despre predestinare, creş¬ 
tinii de aici şi de acum trebuiau să caute semne care să 
Ie dovedească dacă cineva aparţinea sau nu adevăratei 
Biserici în care se împărtăşea harul. însă sfinţenia şi 
desăvîrşirea preoţilor şi episcopilor nu puteau fi un astfel 
de semn, aşa cum credea tradiţia nord-africană. De mai 
bine de douăzeci de ori pe parcursul cîtorva capitole ale 
tratatului său împotriva lui Petilian donatistul, Augustin 
punea întrebarea: „Dacă ne preocupă conştiinţa celui care 
dăruieşte sfinţenie, atunci ce mijloace putem găsi pentru 
a curăţi pe cineva care primeşte botezul cînd conştiinţa 
celui care dăruieşte a fost murdărită fără ştiinţa celui 
care urmează să primească Sfînta Taină din mîinile lui ?”. 
Pînă la sfîrşitul istoriei şi înfrîngerea morţii, „nu va sosi 
vremea cînd Biserica, în întregul ei, va fi complet fără 
pată sau zbîrcitură sau ceva de acest fel”. Aşadar, nimeni 
nu putea deveni desăvîrşit şi sfînt „atîta vreme cît este 
despărţit de unitatea trupului” lui Hristos. Şi astfel, „aşa 
cum există în Biserica cea catolică ce va care nu este catolic, 
aşa poate să existe şi ceva care este catolic în afara Bisericii 
celei catolice”. Nici lipsa de sfinţenie din Biserica univer¬ 
sală practică şi nici posibilitatea sfinţeniei în afara ei 
nu puteau să-i scuze pe „duşmanii unităţii creştine din 
întreaga lume” pentru faptul că perpetuau schisma. 

în acelaşi timp, unitatea catolică nu scutea Biserica de 
responsabilitatea de a se strădui să dobîndească acea 
desăvîrşire pe care o putea crea harul în condiţiile exis¬ 
tenţei istorice. Augustin nu voia să spună „că disciplina 
Bisericii trebuie lăsată deoparte şi că fiecăruia îi este 
îngăduit să facă orice doreşte fără nici un fel de înfrînare”. 
Răspunzînd diferitelor acuzaţii de imoralitate în rîndul 
episcopilor Bisericii, Augustin susţinea că acuzaţiile dona- 
tiste erau nefondate; şi că numărul mare de episcopi şi 
preoţi excluşi din Biserică pentru diverse păcate era o 
dovadă a faptului că excomunicarea mai era încă practi¬ 
cată de „credincioşii, vrednicii şi chibzuiţii slujitori ai lui 
Hristos”. Dar, de fapt, Augustin considera că excomuni¬ 
carea - şi implicit problema moralităţii membrilor Bisericii, 

inclusiv a episcopilor şi a preoţilor - aparţine mai curînd 
sferei disciplinei decît sferei doctrinei. Păcatele personale 
şi publice erau într-adevăr dăunătoare Bisericii, dar pier¬ 
derea desăvîrşirii personale a unui episcop nu invalida 
harul mijlocit prin Sfintele Taine administrate de acesta, 
căci, la drept vorbind, ele nu erau Tainele sale, ci aparţi¬ 
neau Bisericii - şi lui Hristos. Biserica nu se prăbuşise şi 
nici botezul nu fusese distrus chiar dacă fusese admi¬ 
nistrat de către un episcop decăzut. Biserica universală 
continua să rostească rugăciunea din Tatăl nostru: „Şi ne 
35 ) iartă nouă greşelile noastre”. 

Desăvîrşirea şi sfinţenia Bisericii nu erau echivalente 
cu sfinţenia membrilor sau a preoţilor ei, ci cu sfinţenia 
harului dăruit prin Sfintele Taine. Aşa cum spunea Optatus, 
înaintaşul lui Augustin în polemica antidonatistă, „Biserica 
este una, iar sfinţenia ei vine din Sfintele Taine. Nu trebuie 
judecată după mîndria oamenilor”. Augustin sublinia con¬ 
secinţele logice ale acestui argument. Botezul „îi aparţine 
lui Hristos, indiferent de cine îl dă”. El prefera să lase 
anumite chestiuni de cazuistică pe seama unui conciliu 
regional sau ecumenic; dar dacă era întrebat care este 
părerea lui, nu „ezita să spună că sînt cu adevărat botezaţi 
toţi aceia care au primit botezul în orice loc, de la orice fel de 
om, atîta vreme cît a fost pecetluit cu cuvintele Evangheliei 
şi a fost primit de către aceştia fără minciună şi cu un 
strop de credinţă”. Această interpretare a făcut ca sfinţe¬ 
nia Bisericii să fie obiectivă şi dumnezeiască, un dar al 
harului sacramental care transcende desăvîrşirea celui 
care mijloceşte şi chiar şi a celui care primeşte ; „adevărul 
şi sfinţenia Sfintelor Taine nu depind de ceea ce crede cel 
care le primeşte şi de cîtă credinţă este el impregnat”. 
Cu alte cuvinte, desăvîrşirea ca o condiţie morală nu facea 
parte constitutivă Bisericii, ci deriva din întemeierea ei 
pe harul lui Dumnezeu. 

Unitatea, pe de altă parte, nu era rezultatul final al 
unui lung proces de dezvoltare, ci corolarul imediat şi 
necesar al harului. „Dacă botezul este'Sfînta Taină a harului, 
în vreme ce harul însuşi reprezintă nimicirea păcatelor, 
atunci harul botezului nu este prezent în rîndul ereticilor 
[deşi botezul este]. Aşadar, este un singur botez şi o sin¬ 
gură Biserică, aşa cum este o singură credinţă”. Păcatul 
care ameninţa Biserica nu era adulterul şi nici măcar 
apostazia personală a unui episcop, ci schisma. Făcînd 
un joc de cuvinte pe marginea termenului latinesc tradi- 
tor, care însemna „cel care predă”, fie ca trădător, fie ca 

mijlocitor, Augustin susţinea că adevăratul urmaş al lui 
Iuda, „care l-a trădat pe Hristos”, nu era episcopul care în 
vremea persecuţiilor a predat o Biblie soldaţilor romani, 
ci cel „care nu i s-a încredinţat lui Hristos alături de 
întreaga lume” şi care era, aşadar, un adevărat traditor, 
adică unul care a trădat unitatea catolică a Bisericii. Pre¬ 
ocuparea pentru desăvîrşire îşi avea locul potrivit ataşa¬ 
mentul faţă de har, mijlocit de Biserică şi Sfintele Taine. 
In cadrul unităţii acestei Biserici era destul de făcut pentru 
a aduce „actualitatea maculată” a Bisericii luptătoare mai 
aproape de Biserica aşa cum este ea în desăvîrşirea care 
aparţine minţii şi voinţei lui Dumnezeu. Sau, aşa cum 
mărturisea retoric Augustin într-o frază care rezuma con¬ 
cepţia lui despre har şi desăvîrşire în raport cu Biserica şi 
Sfintele Taine: „Reveniţi în sînul Bisericii. Cei pe care i-aţi 
rănit, aduceţi-i să fie tămăduiţi prin leacul harului. Cei pe 
care i-aţi ucis, aduceţi-i să fie înviaţi prin viaţa miloste¬ 
niei. înţelegerea frăţească este bineplăcutălui Dumnezeu. 
Domnul spune : «dacă doi dintre voi se vor învoi pe pămînt 
în privinţa unui lucru pe care îl vor cere, se va da lor». 
Dacă aceasta este adevărat pentru doi oameni, atunci cu 
atît mai adevărat este pentru două neamuri! Să ne proster¬ 
năm împreună în faţa Domnului. Voi împărtăşiţi unitatea 
noastră; lăsaţi-ne şi pe noi să vă împărtăşim căinţa; şi fie 
ca milostenia să acopere mulţimea păcatelor”. 

De-a lungul acestui conflict pe marginea relaţiei dintre 
harul sacramental şi desăvîrşire, „problema [Bisericii şi 
sectei] apare limpede mai întîi în opoziţia dintre concepţia 
lui Augustin despre Biserica sacramentală şi ierarhică şi 
donatişti”. Ea a fost rezolvată printr-o doctrină a obiecti- 
vităţii harului care va deveni normă în creştinătatea uni¬ 
versală, în special cea apuseană, timp de mai bine de un 
mileniu. Dacă desăvîrşirea putea fi atinsă de oricine în 
această viaţă, atunci ea venea prin acest har mijlocit de 
Biserică şi Sfintele Taine, aşa încît o distrugere a unităţii 
Bisericii de dragul sfinţeniei Bisericii era cu totul dăună¬ 
toare. Teologia augustiniană a harului a fost astfel nevo^. 
ită, înainte de transformarea relaţiei dintre natură şi har 
într-o problemă doctrinară majoră, să accepte principiul 
potrivit căruia eficienţa Sfintelor Taine, şi în special a bote¬ 
zului, este garantată ex opere operata de simpla săvîrşire a, 
acestui act, şi nu ex opere operantis de efectul asupra actu-i 
lui din partea celui care îl săvîrşeşte. Pe de o parte, acest 
lucru asigura prioritatea iniţiativei divine ; căci Dumnezeu, 
şi nu episcopul sau preotul, săvîrşea botezul, hirotonia şi 

acordarea harului sacramental. în acelaşi timp, cel care 
primea Euharistia sau candidatul la botez sau la hiro¬ 
tonie avea iniţiativa de a veni să primească harul mijlocit 
prin Sfînta Taină. Aşadar, pe de altă parte, iniţiativa îi 
aparţinea credinciosului (exceptînd cazul botezului prun¬ 
cilor). Şi, cum va demonstra teologia medievală în repe¬ 
tate rînduri, doctrina exopereoperato putea stala temelia 
strădaniei de a atribui iniţiativei omului rolul decisiv în 
determinarea relaţiei dintre Dumnezeu şi om; desăvîr- 
şirea pregătirii omului pentru a primi Sfintele Taine putea 
determina harul primit. 

în cazul pelagianismului, Augustin a avut de luptat 
cu o teologie care părea să-i confere omului putinţa de 
autodeterminare prin afirmarea posibilităţii de a atinge 
putinţa de a nu păcătui în această viaţă fără ajutorul 
harului; punctul lui de vedere în controversa pelagiană a 
influenţat concepţia occidentală cu privire la necesitatea 
harului tot atît de profund ca şi punctul lui de vedere 
în controversa donatistă, care a influenţat concepţia 
occidentală cu privire la mijlocirea harului. Dintre cei trei 
conducători ai pelagianismului, Pelagius „era cel mai 
puţin interesat de dogmă”; Iulian din Eclanum a fost 
„artizanul” „dogmei pelagiene” şi „ultimul şi probabil cel 
mai înverşunat” dintre adversarii lui Augustin; iar Celestius 
declara deschis, potrivit lui Augustin, ceea ce era doctrina 
reală, dar nemărturisită a lui Pelagius. Trebuie făcută 
totuşi distincţia între preocupările religioase şi morale 
ale lui Pelagius şi modul cum sînt acestea interpretate în 
scrierile lui Augustin, şi trebuie, de asemenea, avute în 
vedere deosebirile dintre Pelagius şi pelagieni. Totuşi, 
pelagianismul ca opţiune doctrinară a fost cel care s-a 
aflat la originea polemicilor antipelagiene ale lui Augustin 
şi formulărilor dogmatice ale Bisericii de Apus. Este posibil 
să se fi făcut o nedreptate, în acest caz, ca şi în alte con¬ 
troverse dogmatice, însă a fost o nedreptate care a făcut 
istorie. 

Relaţia dintre har şi desăvîrşire era esenţială în doctrina 
pelagiană despre om, iar desăvîrşirea era cerută în pasaje 
biblice precum cel din Evanghelia după Matei 5,48, „o 
poruncă pe care [Iisus] n-ar fi dat-o dacă ar fi ştiut că ceea 
ce a poruncit nu poate fi împlinit”. Darea unei porunci 
implica o putinţă din partea ascultătorului de a se supune 
poruncii. Nu numai Predica de pe Munte, ci şi predicile 
moralizatoare din Vechiul Testament spuneau foarte clar 
ca „fiecare să fie pedepsit cu moartea pentru păcatul său” 

şi că omul este în stare să asculte poruncile Domnului şi 
poate fi tras la răspundere dacă ■ le încalcă. In această 
accentuare a responsabilităţii, credinţa juca un rol esen¬ 
ţial. Dumnezeu „îşi propunea să-i salveze doar prin credinţă 
pe cei despre care ştia că vor crede”. Credinţa era echiva¬ 
lentă vieţii neprihănite căci garanta iertarea păcatelor 
trecute, ispăşite în prezent, şi îl pregătea pe om pentru 
. faptele bune din viitor. Dumnezeu îl îndreptăţea pe păcă¬ 
tos, pe care intenţiona să-l convertească sola fide, doar prin 
credinţă, şi căruia intenţiona să-i ierte păcatele sola fide. 
Poruncile şi avertismentele din Scriptură erau întărite şi 
de pildele sfinţilor, „care nu numai că au trăit fără prihană, 
dar au dus o viaţă plină de sfinţenie”, de la Abel şi Enoh 
la Iosif şi Ioan. Fecioara Maria era un caz special, „căci 
despre ea trebuie să recunoaştem că a fost fără de pri¬ 
hană”. Augustin a fost şi el nevoit să recunoască acest 
lucru, refuzînd „din respect faţă de Domnul” pînă şi să 
ridice problema păcatului în cazul ei; „căci de la El ştim 
ce revărsare de har pentru înfrîngerea păcatului s-a făcut 
asupra celei care a avut meritul de a-L zămisli şi a-L 
naşte pe Cel care a fost neîndoielnic fără de păcat”. 

Rezolvarea pelagiană a paradoxului harului se baza pe 
o definiţie a harului, fundamental diferită faţă de definiţia 
augustiniană. Pelagius avea renumele de „a se opune haru¬ 
lui lui Dumnezeu”. Tratatul lui despre har crea impresia 
că insistă „aproape deloc pe alte înzestrări decît înzestra¬ 
rea şi capacitatea firii, în timp ce făcea harul lui Dumnezeu 
să fie alcătuit numai din acestea”. Părea că în această 
lucrare „el apără cu fiecare argument firea omului în 
dauna harului lui Dumnezeu, prin care este îndreptăţit 
păcătosul şi prin care noi sîntem creştini”. Pelagius a fost 
acuzat de a nu fi recunoscut acel har „care nu este nici fire 
înzestrată cu liber arbitru, nici cunoaşterea Legii şi nici 
măcar iertarea păcatelor, ci ceea ce este necesar în toate 
faptele noastre”. Răspunzînd acestei acuzaţii, el a atribuit 
însuşirea de a nu păcătui „necesităţii firii” şi, prin urmare, 
lui Dumnezeu în calitate de „Creator al firii”. „Cum, atunci, 
se poate spune că este fără harul lui Dumnezeu ceva care 
este zugrăvit caaparţinîndlui Dumnezeu în chip deosebit?” 
Harul era necesar fiecărei ore şi fiecărei clipe a vieţii, 
fiecărei fapte, iar cei care negau acest lucru trebuiau 
'anatematizaţi. 

Harul avea o împătrită semnificaţie pentru Pelagius : 
doctrină şi revelaţie; dezvăluire a viitorului, cu răsplătirile 
şi pedepsele cuvenite; ilustrare a ispitirilor diavolului; 

şi „luminare prin darul variat şi tainic al harului ceresc”. 
Acest har nu era identic cu firea sau legea creaţiei, însă 
ele făceau parte integrantă din har. „Mărturisim un har 
variat al lui Hristos. Primul lui dar este acela că am fost 
zidiţi din nimic, cel de-al doilea este că, prin raţiunea 
noastră, sîntem superiori celor care trăiesc după simţuri”. 
Orice compromitere a firii echivala cu o compromitere a 
harului. Atît Augustin, cît şi Pelagius considerau harul 
necesar desăvîrşirii; însă Augustin vedea în har cunoaşte¬ 
rea binelui, bucuria de a face binele şi putinţa de a dori 
binele, în timp ce pentru Pelagius „putinţa” iposse) venea 
de la Dumnezeu, dar atît „voinţa” (velle), cît şi „fapta” 
( esse ) depindeau de liberul arbitru al omului. 

Cînd harul şi firea, desăvîrşirea şi neprihănirea erau 
interpretate în felul acesta, doctrina păcatului originar 
părea absurdă şi nedreaptă. Era un afront la adresa justi¬ 
ţiei divine „fără de care nu există Dumnezeire”. Sub pre¬ 
textul harului era propovăduită de fapt o nouă doctrină a 
destinului, din moment ce omul nu putea să nu păcătu- 
iască dacă Dumnezeu nu îi insufla o nouă dorinţă împo¬ 
triva voinţei lui. Insă această concepţie asupra păcatului 
îl făcea pe om incapabil de mîntuire. Păcatul nu putea 
fi explicat prin căderea lui Adam, transmisă prin per¬ 
petuarea neamului omenesc, prin căsătorie şi unire tru¬ 
pească. Căci păcatul „este dus mai departe prin imitare, 
săvîrşită prin voinţă, învinuită de raţiune, dovedită prin 
lege, pedepsită de dreptate”; şi nici una dintre acestea 
nu ar fi adevărate dacă ar prevala doctrina păcatului 
originar. Doctrina păcatului originar era contradictorie. 
„Dacă păcatul este firesc, nu este voluntar; dacă este 
voluntar, nu este înnăscut. Aceste două definiţii sînt la fel 
de contradictorii ca şi necesitatea şi voinţa [liberă]”. Chiar 
şi după săvîrşirea păcatului voinţa rămîne la fel de liberă 
ca şi înainte, căci omul continuă să aibă „posibilitatea de 
a săvîrşi păcatul sau de a se înfrîna”. Această doctrină a 
păcatului a fost rezumată de către Celestius în şase fraze : 
„Adam a fost creat muritor şi ar fi murit indiferent dacă 
ar fi păcătuit sau nu; păcatul lui Adam l-a afectat numai 
pe el, nu şi neamul omenesc; Legea duce către împărăţia 
[cerurilor], la fel ca şi Evanghelia; chiar şi înainte de 
venirea lui Hristos au fost oameni fără păcat; prurieii 
nou-născuţi sînt în aceeaşi stare în care era Adam înainte 
de cădere ; prin moartea şi păcatul lui Adam nu moare 
întregul neam omenesc şi nici nu înviază prin învierea lui 
Hristos”. 

Multe dintre aceste consideraţii îşi trag seva din tradiţie 
precum şi din gîndirea teologilor răsăriteni contemporani 
[lui Augustin], In plus, ele sînt combinate cu o concepţie 
trinitară ortodoxă impecabilă. Pelagius declara: „Cred în 
Treimea cu unică substanţă şi mărturisesc potrivit învăţă¬ 
turilor Sfintei Biserici catolice”. înainte de izbucnirea 
controversei despre păcat şi har el scrisese un tratat inti¬ 
tulat Despre credinţa în Sfinta Treime. Pelagius avea 
reputaţia de a propovădui „dreapta credinţă”. Şi Celestius 
putea să spună crezul din toată inima „de la Treimea 
Dumnezeirii unice pînă la învierea morţilor ce va să fie”. 
Dacă piatra de temelie a ortodoxiei era aderarea la ade¬ 
vărata credinţă cu privire la Treime şi la persoana lui 
Hristos, atunci era incorect ca această doctrină a păca¬ 
tului şi harului să fie considerată o „erezie”. Cei care 
susţineau doctrine greşite în această privinţă trebuiau 
trataţi „drept neînţelepţi, nu drept eretici, căci nu există 
nici o dogmă”. Chestiunile aflate în discuţie nu ţineau de 
o dogmă promulgată în mod oficial, ci se mai aflau încă în 
zona dezbaterilor. „Dacă s-au ivit probleme dincolo de 
cuprinderea credinţei”, declara Celestius, „pe marginea 
cărora ar putea exista disensiuni în rîndul multor per¬ 
soane, în nici un caz nu m-am considerat îndreptăţit să 
mă pronunţ în legătură cu vreo dogmă, de parcă aş avea o 
autoritate definitivă în acest sens; dar orice concluzii am 
tras din izvorul profeţilor şi apostolilor, le-am prezentat 
spre aprobare... aşa încît, dacă s-a strecurat vreo greşeală 
omenească, din neştiinţă, ea poate fi îndreptată”. Astfel 
de chestiuni erau „întrebări şi nu erezii” ( quaestionis, non 
haeresis). Printre aceste întrebări se numărau probleme 
precum transmiterea păcatului prin perpetuarea neamu¬ 
lui omenesc. 

însă simbolul ortodoxiei trinitare, crezul de la Niceea, 
cuprindea următoarea afirmaţie : „Mărturisim [în versiunea 
latinească «Mărturisesc»] un botez spre iertarea păcatelor”. 
Pînă în prima jumătate a veacului al V-lea aceasta însemna, 
de regulă, botezul pruncilor. Atît de mult însemna această 
regulă, încît ambele părţi aflate în conflictul pe tema haru¬ 
lui şi desăvîrşirii au fost nevoite să confirme validitatea şi 
necesitatea practicii. Pentru Augustin, botezul pruncilor 
era „ceea ce păstrează Biserica universală de la tradiţie”. 
Şi pentru Iulian dinEclanum era absolut necesar; Celestius 
declara, probabil „sub presiune” : „Am spus dintotdeauna 
că pruncii au nevoie de botez şi trebuie să fie botezaţi” ; şi 
probabil Pelagius era cel care a afirmat că „pruncii trebuie 

botezaţi ca să fie cu Hristos în împărăţia lui Dumnezeu”. 
Dar cînd aceste mărturii în sprijinul practicii botezului 
pruncilor deveneau mai precise, deosebirea dintre cele 
două atitudini era evidentă. Se pare că fraza „pruncii să 
fie botezaţi nu ca să primească iertarea păcatului, ci ca să 
fie sfinţiţi întru Hristos” a fost cea care i-a atras suspi¬ 
ciunea lui Augustin că ceva nu era în regulă în doctrina 
unora despre păcatul originar. Ulterior, Pelagius şi-a reafir¬ 
mat sprijinul pentru botezul pruncilor prin întrebarea 
retorică: „Cine este atît de rău încît să-şi dorească să-i 
excludă pe prunci din împărăţia cerurilor, interzicîndu-le 
lor botezul şi naşterea a doua oară în Hristos?”. Iulian 
din Eclanum spunea că pruncii trebuie botezaţi chiar dacă 
sînt creaţi buni, căci aceasta îi face mai buni prin înnoire 
şi adoptare ca prunci ai lui Dumnezeu. 

Şi astfel, după cum nota Augustin, „nici măcar ei nu 
au tăgăduit vreodată neputinţa ca pruncii să intre în 
împărăţia cerurilor iară botez. Dar nu aceasta este pro¬ 
blema ; ceea ce discutăm este legat de ştergerea păcatului 
originar la prunci”. Mergînd pe linia lui Ciprian, Augustin 
susţinea că numai concepţia lui despre păcatul originar 
justifică implicaţiile practicii. In controversa legată de 
firea divină a lui Hristos, ambele părţi recunoscuseră 
legitimitatea preaslăvirii lui Hristos, însă se deosebeau 
în ceea ce priveşte tipul de dumnezeire care îi era atri¬ 
buită în unele imnuri; în cele din urmă, s-a tras concluzia 
că singura cale de a justifica o astfel de preamărire fără a 
naufragia în monoteismul biblic era mărturisirea potrivit 
căreia „El este consubstanţial Tatălui”. în mod similar, 
acceptarea de către pelagieni a botezului pruncilor pentru 
„mîntuire” era cu totul incompatibilă cu antropologia lor, 
în timp ce teoria augustiniană offerea o justificare teolo¬ 
gică pentru o practică sacramentală statornică. Doctrina 
păcatului originar, a căderii, a transmiterii păcatului şi 
a necesităţii harului părea să aibă sens în cazul botezu¬ 
lui pruncilor şi să justifice frecvenţa de neclintit cu care 
oamenii, confruntaţi cu alternativele lui Adam, au făcut 
întotdeauna alegerea lui Adam. Desăvîrşirea nu era posi¬ 
bilă fără har şi, chiar şi cu ajutorul harului, era mai curînd 
un ţel decît o împlinire. De aceea, între cele opt canoane 
ale Sinodului de la Cartagina, de la,l mai 418, împotriva 
pelagianismului, se număra şi următorul: „Cel care tăgă¬ 
duieşte că pruncii nou-născuţi trebuie să fie botezaţi sau 
cine spune că ei sînt botezaţi spre iertarea păcatelor, dar 
nu poartă nimic din păcatul originar al lui Adam care este 

spălat prin baia înnoirii, aşa încît forma de botez «spre 
iertarea păcatelor» nu este înţeleasă a fi adevărată în 
cazul lor, ci mincinoasă, să fie anatema”. Iar în persoana 
lui Celestius, pelagianismul a fost condamnat drept erezie 
de către Sinodul de la Efes din 431. 


înzestrarea firii şi darul supraadăugat 

Condamnarea oficială a pelagianismului nu implica o 
adoptare necondiţionată a augustinismului, care în multe 
privinţe a depăşit chiar şi tradiţia teologică occidentală 
(ca să nu mai vorbim de tradiţia răsăriteană) prin afir¬ 
marea unei doctrine a predestinării, inclusiv predesti¬ 
narea la osîndă, şi a necesităţii harului. Chiar şi cei care 
au făcut front comun împotriva lui Pelagius au refuzat 
să accepte forma extremă a acestei doctrine a harului 
predestinării. Tendinţa de a înscrie orice doctrină într-o 
anumită orientare de grup a condus la inventarea nume¬ 
lui „semipelagianism”, care este încă şi mai inutil decît 
majoritatea denumirilor de acest fel. Augustin însuşi recu¬ 
noştea că cei care nu erau de acord cu el în privinţa pre¬ 
destinării erau „fraţi de-ai noştri”, a căror acceptare a 
doctrinelor păcatului originar şi a harului „îi deosebeşte 
din plin de greşeala pelagienilor”. Aceşti fraţi propovă- 
duiau că mîntuirea nu se dobîndeşte „prin propriile 
noastre fapte, ci prin harul lui Dumnezeu”. Ei urmau 
toate învăţăturile lui Augustin, cu excepţia doctrinei pre¬ 
destinării. Erau cu adevărat „mădulare ale aceluiaşi trup 
şi părtaşi împreună cu noi la harul lui Hristos ( concorpo- 
rales et com pârtiei pe s gratiae Christi)”. Oscilau, după cum 
spuneau ei, între Scylla şi Charybda şi susţineau că atitu¬ 
dinea lor nu trebuie confundată cu „înţelegerea profană a 
cuiva care pune totul pe seama liberului arbitru şi crede 
că harul lui Dumnezeu este acordat în funcţie de meritele 
omului”, căci ei afirmau fără rezerve „că harul lui Dumnezeu 
este dăruit cu prisosinţă”. Deşi îl criticau pe Augustin, ei 
nu negau faptul că, prin căderea lui Adam, firea ome¬ 
nească şi-a pierdut puterile ( virtutes ) pe care nu le putea 
redobîndi decît cu ajutorul harului. 

Această atitudine de opoziţie faţă de Augustin şi-a cîşti- 
gat renumele de „semipelagianism” în secolul al XVI-lea, 
dar încă din veacul al V-lea apărătorii lui Augustin o nu¬ 
meau „reminiscenţă a ereziei pelagiene” ( Pelagianae pravi- 
tatis reliquiae). Termenul este folosit pentru desemnarea 

unui grup de teologi din secolele al V-lea şi al Vl-lea, între 
care s-au remarcat în mod deosebit Ioan Cassian, Vincenţiu 
de Lerin şi Faust din Riez. Apărătorilor lui Augustin 
împotriva acestor teologi li s-a părut contradictoriu să 
afirme că harul este necesar din cauza păcatului originar, 
dar, în acelaşi timp, să respingă doctrina predestinării. 
„Nu vor să susţină nici unul dintre lucrurile care au fost 
condamnate, dar totuşi vor să respingă unele dintre lucru¬ 
rile care au fost apărate?” Aceasta era tocmai ceea ce 
doreau. Catalogînd drept în acord cu învăţătura Bisericii 
nu numai ceea ce fusese afirmat de către conciliile Bisericii, 
dar şi teoriile personale ale lui Augustin, Prosper din 
Aquitania considera că această poziţie „nu este în armonie 
nici cu ereticii, nici cu catolicii”, fiind contrară ambelor 
grupări. El a tras de aici concluzia că două interpretări 
incompatibile ale harului nu puteau să coexiste. „Dacă 
ambele doctrine trebuie propovăduite în sînul Bisericii 
unice în aşa fel încît nici una dintre ele să nu o excludă pe 
cealaltă, ci să se completeze reciproc, atunci se poate 
spune că acceptăm ceea ce susţin pelagienii şi că pelagienii, 
acceptă ceea ce susţinem noi”. Insă un asemenea compro¬ 
mis nu ar însemna că pelagienii au devenit catolici, ci 
catolicii au devenit pelagieni. Şi totuşi, potrivit acestor 
„reminiscenţe ale pelagianismului”, se spunea, în spiritul 
lui Augustin şi împotriva lui Pelagius, că „atunci cînd a 
păcătuit Adam, fiecare om a păcătuit”. Diferenţa dintre ei 
consta în insistenţa asupra implicaţiilor doctrinei păca¬ 
tului originar pentru doctrina predestinării: dacă viziunea 
augustiniană asupra predestinării era corectă, spuneau 
criticii, atunci rezultă din invitaţia lui Hristos adresată 
tuturor celor care trudesc şi sînt împovăraţi că „nu toţi 
sînt împovăraţi de păcatul originar sau prezent” şi că, 
prin urmare, pasajul din Romani 5,12, care i-a servit atît 
de bine lui Augustin drept dovadă împotriva pelagia¬ 
nismului, nu putea să fie adevărat. 

Obiecţia principală era că Augustin rezolvase para¬ 
doxul inevitabilităţii şi responsabilităţii cu preţul respon¬ 
sabilităţii şi că slăvea harul micşorînd importanţa firii şi 
a liberului arbitru. „Dacă sînteţi atenţi, veţi recunoaşte 
cu uşurinţă cum în paginile Scripturii uneori este afir¬ 
mată puterea harului, iar alteori acordul voinţei omului”. 
Harul şi libertatea se aflau într-un fel de antinomie, care 
fusese rezolvată mai întîi în favoarea libertăţii, iar acum 
era rezolvată în favoarea harului, dar care, potrivit „legii 
credinţei Bisericii”, nu trebuia rezolvată în nici un fel. 

Era o încălcare a legii credinţei şi a învăţăturii Părinţilor 
să se propovăduiască, aşa cum făcea Augustin, că Dumnezeu 
îi cheamă numai pe cei aleşi după voia lui. Doctrina augus- 
tiniană se opunea autorităţii tradiţiei. Afirmarea unui har 
special al lui Dumnezeu care era dăruit celor aleşi fără 
nici un efort din partea lor amintea de cuvintele diavolului 
adresate lui Iisus, „Aruncă-Te jos”, şi îi ispitea pe credin¬ 
cioşi să respingă credinţa străveche şi universală a Bisericii 
catolice în favoarea unei idei noi şi eretice. 

însă doctrina lui Augustin nu era numai nouă şi eretică, 
ci chiar păgînă, căci era o „teorie fatalistă” (fatalispersuasio). 
Vorbea mult despre har, dar „în numele harului [Augustin] 
propovăduieşte fatalismul”. Predestinarea era doar o moda¬ 
litate eufemistică de a reintroduce noţiunea păgînă a necesi¬ 
tăţii oarbe. Doctrina augustiniană părea să fie rezumată în 
teza potrivit căreia „prin predestinarea dată de Dumnezeu, 
oamenii sînt sortiţi să păcătuiască şi împinşi la moarte de 
un fel de necesitate oarbă”. însă fatalismul, chiar şi sub 
masca doctrinei creştine a predestinării, ar conduce la 
concluzii pe care orice creştin le-ar considera revoltătoare. 
Cînd se vorbea în pasajul din Romani 1,28 despre faptul 
că Dumnezeu i-a lăsat pe oameni la mintea lor, fără jude¬ 
cată, acest lucru nu trebuia interpretat în mod fatalist; 
căci „cineva care este osîndit din pricini trecute nu este 
zdrobit de soartă, ci condamnat de o judecată” care este 
dreaptă. Era o reducţia ad absurdum a viziunii augusti- 
niene despre predestinarea absolută să se tragă concluzia 
că „Dumnezeu nu doreşte ca toţi creştinii să sporească în 
credinţă, ci vrea ca mulţi dintre ei să se lepede de credinţă”, 
în mod similar, se putea spune că, dacă această viziune 
era corectă atunci adulterul, incestul şi crima s-au întîm- 
plat toate întrucît a fost voia lui Dumnezeu. Faptul că 
Dumnezeu ştia din veşnicie de aceste păcate implică ideea 
că ele au fost săvîrşite din voia Lui ? Ceea ce era necesar 
pentru a corecta şi lămuri doctrina augustiniană era o 
definiţie mult mai precisă a predestinării care să o deose¬ 
bească de preştiinţă. Căci „ceea ce voieşte Dumnezeu este 
una, iar ceea ce îngăduie Dumnezeu este alta. Aşadar, El 
voieşte binele şi îngăduie răul şi le preştie din veşnicie pe 
amîndouă; ajută faptelor bune prin bunătatea Lui şi îngă¬ 
duie faptelor rele dată fiind libertatea voinţei [omului]”. 

în joc era nu numai apărarea creştină tradiţională a 
providenţei divine şi a responsabilităţii umane împotriva 
acuzaţiei de fatalism, ci însăşi doctrina creştină a mîn- 
tuirii. Nu era tocmai uşor ca învăţătura lui Augustin, 

potrivit căreia voia lui Dumnezeu trebuie întotdeauna, 
prin harul suveran, să-şi atingă scopul propus, să fie armo¬ 
nizată cu afirmaţia biblică potrivit căreia mîntuirea uni¬ 
versală este voia lui Dumnezeu. Dacă nu erau mîntuiţi 
toţi oamenii, însemna oare că Dumnezeu nu a voit aceasta 
sau că voinţa mîntuitoare a lui Dumnezeu nu s-a împli¬ 
nit ? Augustin a recurs la tot felul de argumente pentru 
a-şi justifica punctul de vedere în raport cu pasajul din 1 
Timotei 2,4 în care se spune : „Care voieşte ca toţi oamenii 
să se mîntuiască şi la cunoştinţa adevărului să vină”. 
Sintagma „toţi oamenii” se referea la toţi cei predestinaţi, 
căci toate tipurile de oameni erau reprezentate în rîndu- 
rile lor. Aceştia erau învăţaţi de Dumnezeu să vină la 
Hristos, căci Dumnezeu „voieşte ca toţi aceştia [aleşii] să 
fie mîntuiţi”; dacă ar fi voit mîntuirea celor care acum 
dispreţuiesc Cuvîntul, „şi ei ar fi venit neîndoielnic”. Pasa¬ 
jul nu spune „că nu există nici un om a cărui mîntuire nu 
o voieşte [Dumnezeu], ci că nimeni nu este mîntuit dacă 
nu voieşte Dumnezeu”. Citat ca parte dintr-un îndemn la 
rugăciune, pasajul putea chiar să însemne „că în neştiinţa 
noastră cu privire la cine va fi mîntuit, Dumnezeu ne 
porunceşte să dorim ca toţi cei cărora le predicăm pacea să 
fie mîntuiţi... [1 Timotei 2,4] ar putea de asemenea să fie 
interpretat în sensul că Dumnezeu voieşte ca toţi oamenii 
să fie mîntuiţi, faeîndu-ne pe noi să dorim acest lucru”. 

însă atunci, criticii lui Augustin aveau dreptate să-i 
rezume astfel doctrina: „Dumnezeu nu voieşte ca toţi oame¬ 
nii să fie mîntuiţi, ci doar un anumit număr dintre cei 
predestinaţi”. Recurgîndu-se la sfaturile secrete ale lui 
Dumnezeu şi vorbindu-se despre „pricinile unei despărţiri 
[între cei aleşi şi cei nealeşi] pe care înţelepciunea lui 
Dumnezeu le ţine ascunse în taina dreptăţii Sale” nu puteau 
fi rezolvate cu adevărat ambiguităţile din doctrina lui 
Augustin, deşi totuşi „noi trebuie să credem din toată inima 
şi să mărturisim cu tărie că «Dumnezeu voieşte ca toţi oame¬ 
nii să se mîntuiască»”. Cu toate acestea, doctrina augusti- 
niană a predestinării părea să anuleze orice universalism. 
Căci, aşa cum se întrebau criticii lui Augustin, „cum ne 
putem închipui, fără să săvîrşim o cruntă blasfemie, că El 
nu voieşte ca toţi oamenii în general, ci numai unii dintre ei, 
să fie mîntuiţi ? Cei care pier, pier împotriva voinţei Lui”. 

Era, de asemenea, o cruntă blasfemie împotriva mijloa¬ 
celor harului ca hotărîrile ascunse ale predestinării divine 
să fie raportate la mîntuire şi osîndire. Căci aceasta ar 
însemna că, în cazul celor care nu fuseseră predestinaţi, 

harul botezului nu anula păcatul originar. Şi atunci nu ar 
mai avea nici un rost ca ei să fie înnoiţi prin botez sau să 
trăiască o viaţă neprihănită. „Totuşi, tuturor oamenilor, 
fără deosebire, le este dăruită împăcarea pe care Hristos 
a adus-o prin taina morţii Sale, aşaîncît oricine voieşte să 
vină la credinţă şi să primească botezul acela poate fi 
mîntuit.” în Noul Testament se spune că atunci cînd cineva 
venea să se boteze „mai întîi era cercetată dorinţa celui 
care venea şi abia apoi primea harul Celui care înno¬ 
ieşte”. în timpul conflictului cu donatiştii pe marginea 
desăvîrşirii şi harului, Augustin însuşi a recunoscut că 
pînă şi un eretic care fusese botezat în numele Treimii nu 
mai avea nevoie să repete botezul dacă devenea ortodox, 
botezul păstrîndu-şi prin urmare valoarea. Atunci cum se 
putea ca, întrucît nu era predestinat, botezul să nu aibă 
valoare în cazul cuiva care venea din proprie voinţă şi era 
botezat cum se cuvine ? în spiritul atitudinii lui Augustin 
împotriva donatismului, trebuia recunoscut faptul că 
botezul era „adevărat şi în cazul celor care nu sporeau în 
adevăr şi care, din această pricină, nu erau predestinaţi 
vieţii veşnice”. Dar, în cazul lor, botezul părea totuşi o 
formă fără fond. 

La fel părea şi chemarea la căinţă cînd aceasta era 
adresată celor care nu erau aleşi. Orice astfel de chemare 
presupunea atît harul divin, cît şi libertatea umană, întru¬ 
cît omul putea să-şi dorească virtutea, dar nu putea să o 
primească fără ajutorul lui Dumnezeu. Aşa s-a întîmplat 
în cazul lui David cînd el şi-a recunoscut vina după ce a 
fost mustrat. însă Iuda şi-a trădat Domnul după ce a fost 
mustrat. însemna oare aceasta, aşa cum mărturisea necon¬ 
tenit Augustin, că Iuda fusese „ales pentru o lucrare care 
i se potrivea”, iar ceilalţi apostoli „au fost aleşi prin milos¬ 
tenie, dar el prin judecată, ei să moştenească împărăţia 
[lui Hristos], iar el să verse sîngele [lui Hristos]”? Care 
era atunci rostul evanghelizării necredincioşilor sau al 
mustrării credincioşilor? De fapt, care era rostul rugă¬ 
ciunii, dacă totul fusese deja hotărît în taină de Dumnezeu ? 
Pe scurt, doctrina augustiniană a voinţei lui Dumnezeu 
părea să nu ţină seama de voinţa revelată a lui Dumnezeu, 
care dorea ca toţi oamenii să fie mîntuiţi, şi părea să 
recurgă în mod constant la voinţa ascunsă a lui Dumnezeu, 
care nu era îngăduit a fi cercetată. 

\ Această doctrină părea să fie nu mai puţin aspră în 
modul cum trata voinţa omului, pe care o numea liberă, 
deşi îi nega orice libertate autentică. Omul era „un fel de 

lucru nesimţitor şi neştiutor care trebuia mutat dintr-un 
loc în altul”. Insă aceasta nu era în acord nici cu împlini¬ 
rile morale de netăgăduit ale liberului arbitru din afara 
Bisericii şi nici cu modalitatea de mîntuire din interiorul 
Bisericii. Puşi în faţa evidenţei virtuţii păgînilor, „cum 
putem crede că libertatea voinţei lor este înrobită ?”. Chiar 
şi în Noul Testament se recunoaşte faptul că „păgînii care 
nu au lege din fire fac ale legii”. Aceasta reprezenta pentru 
criticii lui Augustin o dovadă a puterii neîntrerupte a 
firii, însă pentru susţinătorii lui Augustin se referea la 
păgînii care fuseseră convertiţi la creştinism. Totuşi, era 
clar că nu putea fi ocolită problema, trebuind să fie admis 
faptul că, deşi filozofia greacă şi elocinţa romană, prin 
exerciţiul raţiunii, au putut să atingă o anumită virtute 
care conferea decenţă ( honestare) vieţii în această lume, 
totuşi, aceasta nu avea nimic de-a face cu viaţa veşnică. 
In sufletele necredincioşilor nu puteau fi virtuţi autentice. 
Dar dacă aşa stăteau lucrurile, atunci cum era posibil să 
se spună, ca în Romani 1,20 de pildă, că ei sînt „fără 
cuvînt de apărare”, cînd neputinţa lor de a atinge virtutea 
era rezultatul faptului că nu fuseseră predestinaţi ? 

Deşi afirmau că fără ajutor divin nici una dintre aceste 
virtuţi nu putea să atingă desăvîrşirea, criticii lui Augustin 
insistau asupra faptului că „există neîndoielnic din fire 
nişte seminţe ale binelui sădite în fiecare suflet de bună¬ 
tatea Făcătorului”. Aceasta nu diminua însă importanţa 
mîntuirii. Dacă se spunea „că nu trebuie să luăm seama 
la ceea ce este bun prin fire căci, înainte de venirea lui 
Hristos, păgînii nu reuşeau să ajungă la mîntuire”, replica 
era următoarea : „Oricine tăgăduieşte că firea trebuie pro¬ 
clamată în însuşirile ei bune, pur şi simplu nu ştie că 
Făcătorul firii este acelaşi cu Creatorul harului”, iar „de 
vreme ce Creatorul este acelaşi cu Mîntuitorul, unul şi 
acelaşi este lăudat cînd slăvim una sau cealaltă dintre 
lucrările Sale”. Lăudînd liberul arbitru al omului, era de 
fapt lăudat Creatorul lui, fără a-i fi diminuat harul. 

Acest fapt reieşea limpede chiar din Biblie, unde „darul 
lui Dumnezeu este modelat după credinţa omului”. Uneori, 
ca de pildă cu ocazia convertirii apostolului Pavel sau a 
lui Matei, harul divin a precedat oricărei dorinţe sau 
bunăvoinţe din partea omului. Dar în alte situaţii, cum ar 
fi cea a lui Zaheu sau a tîlharului de pe cruce, liberul arbitru 
al omului a avut o oarecare iniţiativă. Prin bunătatea 
Creatorului, omului încă i-a mai rămas putinţa de a-şi 
dori mîntuirea. Era greşit să se reducă lucrările complexe 

şi variate ale lui Dumnezeu la o singură formulă precum 
sinergismul pelagian sau concepţia despre predestinare a 
lui Augustin. Chemările lui Dumnezeu erau variate, aşa 
cum şi cei chemaţi erau diferiţi. „Şi astfel, înţelepciunea 
necuprinsă a lui Dumnezeu dăruieşte mîntuire oamenilor 
cu bunătate necuprinsă şi de nepătruns. împarte fiecăruia 
după osteneală harul mărinimiei Sale, aşa încît El voieşte 
să dăruiască vindecare nu după puterea statornică a slavei 
Sale, ci după măsura credinţei în care îl găseşte pe fiecare 
sau pe care a împărţit-o El însuşi fiecăruia”. După înfrîn- 
gerea pelagianismului, nimeni nu mai ataca suveranitatea 
harului divin. Prin har se realiza fiecare treaptă a conver¬ 
tirii: dorinţa binelui, deşi cu ajutorul liberului arbitru; 
putinţa de a practica virtutea, deşi cu ajutorul liberei 
alegeri; şi sporirea binelui deja dobîndit, deşi fără pier¬ 
derea libertăţii. 

Tradiţia augustiniană nu era pregătită să se confrunte 
cu o asemenea provocare, ce nu nega, precum se credea că 
o făcuse pelagianismul, rolul harului divin, ci, dimpotrivă, 
îl preamărea. Ceea ce i se reproşa teologiei augustiniene 
a harului nu era doctrina harului în sine, ci identificarea 
primatului harului cu o teorie personală şi idiosincratică 
a predestinării. Pentru teologul Augustin, o astfel de iden¬ 
tificare este posibil să-i fi fost necesară. Este mai puţin 
limpede de ce a fost ea necesară pentru afirmarea de către 
Biserică a doctrinei augustiniene a harului, care începînd 
cu anul 418 nu mai era o chestiune de concepţie personală, 
ci reflecta intenţiile doctrinare ale Bisericii. Iniţial, impor¬ 
tanţa doctrinei harului în dogmatica creştină părea să 
implice ideea că orice atac asupra viziunii augustiniene 
ilustra o recrudescenţă a pelagianismului sau cel puţin 
a rămăşiţelor acestuia. Apărarea harului implica şi ea 
apărarea doctrinei predestinării fără nici un fel de re¬ 
zervă. De pildă, Fulgentius din Ruspe urma raţionamen¬ 
tul lui Augustin în interpretarea pasajului problematic 
din 1 Timotei 2,4 şi declara : „Sînt predestinaţi toţi cei pe 
care Dumnezeu doreşte să-i mîntuiască şi să-i aducă la 
cunoştinţa adevărului. Sînt numiţi «toţi», căci sînt mîntuiţi 
femei şi bărbaţi, din toate neamurile şi stările, de toate 
vîrstele şi felurile. Voia lui Dumnezeu Cel Atotputernic este 
întotdeauna împlinită, căci puterea Lui nu este niciodată 
înfrîntă”. Iniţial, argumentul era oferit în sprijinul tezei 
lui Augustin că ceea ce predestina Dumnezeu nu era reacţia 
oamenilor, ci propria lui lucrare izbăvitoare, aşa încît îşi 
făcea alegerea nu pentru că oamenii trebuiau să creadă, 

ci pentru ca ei să creadă. Apărătorii acestei teorii a lui 
Augustin nu făceau nici o distincţie între diferiţii lui adver¬ 
sari, iar cei care îi respingeau doctrina predestinării erau 
puşi pe acelaşi plan cu pelagienii. Chiar şi ignorarea augus- 
tiniană a implicaţiilor doctrinei potrivit căreia Dumnezeu 
„voieşte ca toţi oamenii să se mîntuiască şi la cunoştinţa 
adevărului să vină” trebuia să fie acceptată şi întărită. 
Obiecţia era considerată „uzată” căci era ridicată în mod 
constant, şi numai dintr-o lipsă de înţelegere se putea 
trage concluzia că era contrazisă doctrina predestinării. Din¬ 
colo de aceasta era numai „gîndul tainic al lui Dumnezeu” 
ca o explicaţie a diferenţei dintre cei care erau predes¬ 
tinaţi şi cei care nu erau. 

Pe termen lung, această identificare a concepţiei anti- 
pelagiene a harului cu o predestinare absolută nu a func¬ 
ţionat. Pe de o parte, era nevoită să se recunoască marea 
ruptură între orice orientare pelagianistă şi „antiaugusti- 
nism”. Iar pe de altă parte, nu era vorba doar despre 
faptul că cel mai virulent purtător de cuvînt al opoziţiei 
îl numea pe Augustin, poate şi cu o oarecare undă de 
sarcasm, „preafericitul prelat” (beatissimus pontifex), care 
oferise o „predică prealuminată”. Era vorba despre ceva 
mult mai profund. Aici harul nu era recunoscut cu încrîn- 
cenare, ci slăvit cu entuziasm. în concepţia lui Cassian 
era o „dependenţă absolută faţă de har... Nu există nici o 
minimalizare a semnificaţiei harului. Pelagienii puneau 
harul pe seama aspectelor externe, precum legea sau pro- 
povăduirea Evangheliei. La Cassian, harul avea sensul 
augustinian deplin, o lucrare lăuntrică a lui Dumnezeu în 
sufletul omului”. Şi era, prin urmare, inevitabil ca apără¬ 
torii augustinismului esenţial să reanalizeze interpre¬ 
tarea lui asupra pasajului din 1 Timotei, 2,4 pentru a 
afirma voinţa universală de mîntuire a lui Dumnezeu şi 
să facă mai limpede distincţia dintre doctrină, ca ceea 
ce se credea, se propovăduia şi se mărturisea de către 
Biserică, şi teologie, ca ceea ce era susţinut de învăţătorii 
Bisericii. 

Pentru a afirma doctrina voinţei universale de mîn¬ 
tuire a lui Dumnezeu era necesar să se dezvolte mai mult 
ideea că cei osîndiţi erau „fără cuvînt de apărare” întrucît 
cu toţii au avut, într-un anumit fel plin de semnificaţii, 
ocazia de a răspunde chemării lui Dumnezeu şi au refuzat-o. 
Dacă Augustin a avut această idee, el nu a exprimat-o 
foarte explicit în scrierile sale. însă dezbaterile ulterioare 
au obligat augustinismul să recunoască făptui că „nu există 

nimeni căruia nici predica Evangheliei, nici poruncile Legii, 
nici glasul firii să nu îi transmită chemarea lui Dumnezeu”. 
Darurile împărţite de Dumnezeu întregii omeniri fără 
deosebire erau „atît de răspîndite în trecut ca şi în pre¬ 
zent, îneît oamenii găsesc în mărturia lor destul ajutor 
pentru a-1 căuta pe adevăratul Dumnezeu”; necredincioşii 
nu puteau folosi scuza că lumina adevărului le-a fost 
refuzată. De aceea, era greşit să pună necredinţa şi osîndi- 
rea lor pe seama decretului lui Dumnezeu. El ştia din 
veşnicie că aceştia nu vor crede, iar asta L-a determinat 
să-i osîndească. Şi astfel, „pricina din care ei nu se numără 
printre cei predestinaţi este aceea că Dumnezeu ştia din 
veşnicie că ei nu se vor căi din propria lor vină”. Preştiinţa 
a înlăturat în mod efectiv obiecţiile faţă de doctrina pre¬ 
destinării, deşi includerea definiţiei celor aleşi într-o doc¬ 
trină a preştiinţei a îndepărtat doctrina predestinării din 
sfera de interes. „Voia neschimbată a lui Dumnezeu din 
veşnicie” nu se mai referea acum la voinţa veşnică prin 
care Dumnezeu îi alesese pe unii şi îi respinsese pe alţii, 
ci la voinţa despre care se vorbeşte în 1 Timotei 2,4, şi 
anume ca toţi oamenii să fie mîntuiţi. Aceasta, şi nu pre¬ 
destinarea, era acum numită „un element esenţial al cre¬ 
dinţei” ( pars fidei) şi o „regulă a doctrinei apostolice”. Cît 
despre predestinare, era una dintre acele „puncte mai 
profunde şi mai dificile” ale teologiei, care nu necesita o 
detaliere pentru expunerea doctrinei harului. 

In Chemarea tuturor păgînilor, Prosper nu prea mai 
foloseşte cuvîntul „predestinare”, nici nu se mai referă în 
mod explicit la Augustin. Ceee ce încerca el să afirme nu 
mai era teologia personală a lui Augustin, ci învăţătura 
Bisericii: şi anume că harul este gratuit şi că Dumnezeu 
voieşte mîntuirea tuturor oamenilor. Aceasta era mărtu¬ 
risirea de credinţă a Bisericii, atît în rugăciune, cît şi 
în doctrină. „Să se roage atunci Sfînta Biserică... căci 
Dumnezeu, care voieşte ca toţi oamenii să vină la cunoş¬ 
tinţa adevărului, nu poate respinge pe nimeni fără un 
motiv bine întemeiat”. Pe lîngă Chemarea tuturor păgî¬ 
nilor, Prosper a compilat o Carte de învăţături din operele 
Sfîntului Augustin, cuprinzînd aproape patru sute de cita¬ 
te, un compendiu de comentarii ale lui Augustin pe diverse 
teme, în special cele mai controversate. Această compila¬ 
ţie a constituit sursa de inspiraţie pentru decretele Sinodului 
de la Arausio din 529 cu privire la natură şi har; cealaltă 
sursă principală a fost teologia augustiniană a lui Caesariua 
din Arles, rezumată într-un scurt tratat intitulat Despre 

har. Criticile la adresa lui Augustin prezentate mai sus 
au fost reluate şi demontate punct cu punct în canoanele 
şi decretele de la Arausio, iar esenţa doctrinei augusti- 
niene a triumfat. 

Drept răspuns la acuzaţia că doctrina augustiniană a 
harului era o inovaţie ruptă de tradiţie, Sinodul de la 
Arausio şi-a prezentat învăţătura ca fiind „adunată de 
Sfinţii Părinţi din cărţile Sfintei Scripturi”. Iar acuzaţia 
de fatalism a fost respinsă printr-un citat ilustrativ din 
Augustin: „Cînd oamenii fac ceea ce nu este bineplăcut 
lui Dumnezeu, ei îşi împlinesc propria lor voie, nu pe a lui 
Dumnezeu”. Asemenea lui Augustin, apărătorii lui au 
adoptat o atitudine ambiguă în ceea ce priveşte relaţia 
dintre predestinare şi voinţa universală mîntuitoare a lui 
Dumnezeu. Caesarius scria: „Poate spuneţi: «Dumnezeu 
voieşte cu adevărat ca toţi să creadă în El, dar nu toţi 
voiesc acest lucru. De ce? Pentru că nu pot face acest 
lucru fără ajutorul harului Său». Acum eu vă întreb dacă 
[aţi vrut să spuneţi că] voinţa omului are puterea de 
a contrazice voinţa divină sau, mai curînd, puterea lui 
Dumnezeu poate să cheme la credinţă voinţa oamenilor. 

... Dacă El a făcut ce a voit, ceea ce nu a făcut nu a voit - 
printr-o judecată ascunsă şi adîncă, şi totuşi dreaptă, şi 
de nepătruns”. Aceasta ar fi putut conduce în mod inevi¬ 
tabil către o doctrină a dublei predestinări. Dar totuşi nu 
s-a întîmplat aşa, iar în calitate de purtător de cuvînt al 
învăţăturii Bisericii, mai degrabă decît ca teolog, Caesarius 
mărturisea: „In spiritul credinţei Bisericii, noi... nu numai 
că nu credem că unii oameni au fost predestinaţi răului 
de puterea lui Dumnezeu, dar, dacă este cineva care vrea 
să creadă un lucru atît de rău, să fie anatema”. Aceeaşi 
mărturisire era rostită şi de credinţa Bisericii, şi anume 
„că după primirea botezului, toţi cei care au fost botezaţi... 
pot s ă împlinească ceea ce ţine de mîntuirea sufletelor lor”. 

Dînd o replică celor care ridicau în slăvi virtutea păgînă, 
Sinodul de la Arausio a citat afirmaţia lipsită de echivoc a 
lui Augustin potrivit căreia tăria păgînilor îşi avea izvorul 
în lăcomia lumească, în vreme ce tăria creştinilor izvora 
din iubirea sădită în inimile lor de către Duhul Sfînt. Şi ca 
răspuns la argumentul potrivit căruia există numeroase 
căi prin care, în unele cazuri, oamenii iau iniţiativa, iar în 
altele Dumnezeu ia iniţiativa, sinodul condamna ca „străin 
de credinţă” pe oricine propovăduia că „unii au venit la 
harul botezului prin milostenie, dar alţii din proprie voinţă”. 
Citînd exemplele biblice folosite în sprijinul acestei 

învăţături, Caesarius afirma că îmbrăţişarea credinţei de 
către Zaheu şi de către tîlharul de pe cruce nu fusese „o 
împlinire a firii, ci un dar al mărinimiei harului divin”, 
„începutul credinţei” se datora întotdeauna lucrării Duhului 
Sfînt. 

în această abordare a controversei, paradoxul harului, 
care se aflase în centrul teologiei lui Augustin, nu era 
clarificat; şi ar părea o simplificare exagerată să afirmăm 
că „acest augustinism este în esenţă tot atît de apropiat de 
sinergismul semipelagianist ca şi de monergismul doctri¬ 
nei predestinării a lui Augustin”. Căci aici, ca şi în cazul 
lui Augustin, harul era suveran, necesar şi mijlocit - dar 
nici unul dintre aceste elemente nu putea exista fără 
celălalt. Păstrînd linia lui Augustin, a fost respinsă încer¬ 
carea de a diminua necesitatea harului, atribui ndu-se 
voinţei omului o anumită iniţiativă în actul mîntuirii. Pe 
de altă parte însă, a fost respinsă şi cealaltă extremă spre 
care tindea uneori Augustin în polemica lui antipelagiană, 
şi care afirma suveranitatea harului, punînd osîndirea pe 
seama voinţei lui Dumnezeu. în acest sens, este adevărat 
că Sinodul de la Arausio a condamnat unele idei ale lui 
Augustin, dar aceasta poate fi considerată o dojană blîndă 
în comparaţie cu condamnarea nu numai a lui Pelagius, 
dar şi a celor pe care Prosper îi numea „rămăşiţe ale 
ereziei pelagiene”. Roma a confirmat în mod solemn hotă- 
rîrile sinodului, declarînd că „recunoaştem mărturisirea 
voastră... ca fiind în armonie cu regulile catolice [ale cre¬ 
dinţei] Părinţilor”. Eliberată de elementele predestinării 
şi armonizată cu sacramentalismul antidonatist, doctrina 
augustiniană şi antipelagiană a harului a devenit învă¬ 
ţătura oficială a creştinătăţii latine. înzestrările naturale 
ale omului, chiar şi ale omului păgîn, nu trebuiau mini¬ 
malizate, însă harul izbăvitor era un dar supraadăugat al 
mărinimiei nemeritate a lui Dumnezeu, mijlocit de Biserică 
şi de Tainele ei. Această distincţie între înzestrarea natu¬ 
rală şi darul supraadăugat putea să aibă o legătură directă 
cu învăţătura explicită a lui Augustin. Chiar şi în „cîntecul 
său de lebădă” pe tema predestinării, el atribuia firii „acel 
har prin care ne deosebim de dobitoace” precum şi „acel 
har prin care, şi în rîndul oamenilor” se remarcă diferite 
grade de inteligenţă şi frumuseţe. însă această „înzes¬ 
trare naturală” trebuia deosebită de „acel dar bun care 
aparţipe unei vieţi sfinte”, şi care nu a venit de la natură, 
ci de la Dumnezeu. „Putinţa de a avea credinţă, ca şi 
cea de a avea iubire, aparţin firii oamenilor; dar a avea 

credinţă, chiar şi pentru a avea iubire, aparţin harului 
credincioşilor”. 

Acest tip de augustinism, care era predominant în ope¬ 
rele lui Prosper şi ale lui Caesarius, precum şi în hotărîrile 
Sinodului de la Arausio, a pus bazele dezvoltării doctrinei 
medievale. Totuşi, nu acest sinod era citat de obicei, ci 
condamnarea pelagianismului de către Conciliul de la 
Efes. Grigore I, de pildă, vorbea despre pelagianism ca cel 
care „a fost condamnat de Sinodul de la Efes” şi întreba, ca 
reacţie la o aparentă revenire a tendinţelor pelagiene, „De 
vreme ce Celestius şi Pelagius au fost condamnaţi de acel 
sinod [Efes], cum se poate ca acele învăţături ai căror autori 
au fost condamnaţi să fie acum recunoscute ?”. Totuşi, 
augustinismul oficial al lui Grigore I implica posibilitatea 
unor treceri subtile de la doctrina suveranităţii şi nece¬ 
sităţii harului, prin intermediul doctrinei mijlocirii haru¬ 
lui, către o reintroducere a noţiunilor de merit şi iniţiativă 
a omului; pe de altă parte, gîndirea lui Augustin a impli¬ 
cat dintotdeauna posibilitatea unei întoarceri în direcţia 
predestinării. O mare parte din teologia occidentală de 
după Sinodul de la Arausio a oscilat între aceşti doi poli, 
iar istoria ei (ca să parafrazăm epigrama lui Whitehead 
despre Platon) ar trebui scrisă ca o „serie de note de 
subsol” la opera lui Augustin. Prima controversă impor¬ 
tantă pe tema predestinării din Evul Mediu a avut loc în 
secolul al IX-lea şi a fost formulată în termeni augusti- 
nieni de către ambele părţi. Pentru afirmarea unei duble 
predestinări, la viaţă veşnică şi la moarte veşnică, era 
invocată autoritatea lui Augustin; adversarii ei îşi asumau 
sarcina de „a aduna mărturii de la sfîntul părinte Augustin, 
aşa încît cititorul cu judecată să recunoască faptul că el 
nu propovăduia nicidecum două predestinări, nici o sin¬ 
gură predestinare cu două părţi, nici o dublă predesti¬ 
nare”. Acelaşi Augustin, doctor al harului, dar adversar 
al dublei predestinări, era celebrat ca „cel mai luminat şi 
mai iubit dintre autori” şi ca „geniu divin”. 

Şi controversele ulterioare au pornit de la probleme care 
fuseseră ridicate de Augustin sau împotriva lui Augustin. 
Cînd, de pildă, căinţa, şi nu botezul pruncilor, a fost consi¬ 
derată ca fiind paradigma modului cum interacţionează 
omul cu Dumnezeu în relaţia harului, interpretarea pe 
care a dat-o Cassian căinţei lui David (considerat a fi 
autorul Psalmului 50, „Mîntuieşte-mă Dumnezeule”, cîntat, 
recitat şi prezentat foarte frecvent în textele legate de 
pocăinţă) aminteşte de predicile şi îndemnurile creştine : 

„Prin voia lui s-a căit şi şi-a recunoscut vina; dar faptul că, 
la foarte scurt timp după aceea, i-au fost iertate păcatele, 
casaian Caii. 13.13 (sc acesta era harul Domnului preamilostiv”. Nimic nu pare 
54:169> mai augustinian decît meditaţia introspectivă asupra sem¬ 

nificaţiei păcatului şi pocăinţei; totuşi, „impactul psiho¬ 
logic” al unor astfel de sentimente de smerenie şi căinţă a 
condus teologia medievală târzie la elaborarea unei doctrine 
oberman (1963) 160; 177 a îndreptăţirii care „este de esenţă pelagiană”. 

Autoritatea concepţiei augustiniene asupra naturii şi 
harului era atît de mare, încît chiar şi cei care au revenit 
la formele pelagiene de gîndire continuau să folosească 
termenii augustinieni. Reforma din secolul al XVI-lea a 
fost interpretată în mod repetat, şi într-o anumită măsură 
justificat, ca o mişcare în care doctrinele antipelagiene 
ale lui Augustin despre necesitatea harului au fost folo¬ 
site ca armă împotriva doctrinelor antidonatiste ale lui 
Augustin despre mijlocirea harului. Lucrarea Augustinus, 
scrisă de Comelis Jansen şi publicată postum în 1640, 
demonstrează că pînă şi în sînul romano-catolicismului de 
după Reformă problema nu fusese încă rezolvată ; pentru 
a o compila, se spune că Jansen a citit toate operele lui 
Augustin de zece ori, dar tratatele antipelagiene de treizeci 
de ori. în fiecare dintre aceste controverse teologice, ambele 
părţi pretindeau că apără moştenirea augustiniană şi că 
îl redescoperă pe adevăratul Augustin. Ambele părţi aveau 
dreptate şi, în acelaşi timp, se înşelau. 

Consensul ortodox 


De-a lungul secolelor al V-lea şi al Vl-lea, hristologia şi 
mistagogia în Răsărit şi antropologia şi ecleziologia în Apus 
au continuat, în mare măsură, orientarea dogmatică a seco¬ 
lelor precedente şi au pus temelia dezvoltărilor ulterioare 
ale doctrinei creştine. După un secol de controversă care 
a urmat morţii lui Augustin în 430, Sinodul de la Arausio 
din 529 a dat augustinismului o formă acceptabilă pentru 
teologia apuseană; după un secol de controversă care a 
urmat Conciliului de la Calcedon din 451, cel de-al doilea 
Conciliu de la Constantinopol, din 553, s-a străduit să defi¬ 
nească învăţăturile Părinţilor şi hotărîrile conciliilor ca 
fiind canonul de învăţătură pentru întreaga Biserică, dar 
în special pentru teologia răsăriteană. Pe lîngă reunirea 
acestor concilii, care au condus, cel puţin pentru un timp, 
la potolirea disputelor asupra persoanei Dumnezeu-omului 
şi asupra naturii şi harului, în veacul al Vl-lea Răsăritul 
şi Apusul au ajuns, fiecare în felul lui, la un consens 
ortodox cu privire la ceea ce trebuia să fie considerat drept 
canon. Existau însă şi grupuri însemnate de creştini care 
nu împărtăşeau acest consens. Donatiştii în Africa de Nord, 
lombarzii arieni în Italia, nestorienii în Persia şi mono¬ 
fiziţii în Egipt, Siria şi Armenia - toţi fuseseră excluşi din 
sînul creştinătăţii ortodoxe, deşi istoria doctrinei acestor 
comunităţi, cu precădere a celor din Răsărit, va continua 
să facă obiectul prezentării noastre. Totuşi, ne vom con¬ 
centra atenţia asupra consensului ortodox, interpretîn- 
du-1 în relaţie cu dezvoltarea doctrinei Bisericii primare 
şi în relaţie cu dezvoltările bizantine şi medievale cărora 
le-a oferit punctul de plecare din perspectivă dogmatică. 


Ubique, semper, ab omnibus 


Fundamentală pentru consensul ortodox era afirmarea 
autorităţii tradiţiei ca fiind ceea ce se crede „pretutindeni, 

Vine. Ler. Comm. 2.3 (Moxon * . , , . 

io) întotdeauna şi de către toţi ( ubique, semper, ab omnibus). 

Criteriile pentru ceea ce reprezenta tradiţia ortodoxă erau 
„universalitate, vechime şi consens”. Această definiţie a 
tradiţiei universale ortodoxe era cuprinsă în lucrarea 
lui Vincenţiu de Lerin, care a scris sub pseudonimul 
Peregrinus. Scopul imediat al tratatului său pare să fi 
fost combaterea doctrinei augustiniene a predestinării, 
considerată de el a fi o inovaţie şi o deviere de la tradiţia 
ortodoxiei. Ca o afirmare a autorităţii Bisericii, regula lui 
Vincenţiu era pe deplin augustiniană; de asemenea, ea 
rezuma, mai bine decît o făcuseră autorii creştini răsări- 
teni, un canon al învăţăturii Bisericii pe care, cel puţin 
din punct de vedere formal, grecii îl împărţeau cu latinii. 
In epoca în care scria Vincenţiu, mai precis în anul 434, 
încercarea de a lămuri conţinutul efectiv al acestei tradiţii 
ortodoxe ar fi fost prematură atît în Răsărit, cît şi în Apus. 
Regula lui afirma totuşi această viziune asupra ortodoxiei 
pe care teologii şi conciliile Bisericii din secolele al V-lea 
şi al Vl-lea o vor canoniza pentru veacurile viitoare şi 
care a fost rezumată de pildă un secol mai tîrziu în trata¬ 
tul Despre credinţa catolică atribuit lui Boeţiu: „Această 
Biserică universală, răspîndită în lumea întreagă, este 
cunoscută prin trei lucruri distincte : ceea ce se crede şi se 
propovăduieşte în ea are autoritatea Scripturilor sau a 
tradiţiei universale, sau cel puţin a propriei ei practici”. 

Pentru ca o doctrină să fie recunoscută drept învăţă¬ 
tură a Bisericii, şi nu o teorie personală a unui teolog sau 
a unei şcoli, criteriul universalităţii cerea ca aceasta să 
fie cu adevărat catolică, adică să fie mărturisită de „toate 
Bisericile... din Palestina şi pînă în Calcedon preaslă- 
vindu-L într-un singur glas pe Hristos”. Acest argument 
fusese folosit în toate conflictele dogmatice, în mod mai 
mult sau mai puţin justificat, pentru a se opune ereziilor. 
Ilarie citase diferite crezuri răsăritene drept dovadă a 
universalităţii credinţei niceene pe care o apăra în Apus ; 
Atanasie îşi apărase doctrina facînd referire la „atît de 
mulţi episcopi în consens” cu el, inclusiv episcopi apuseni; 
iar Augustin, scriind împotriva donatiştilor, exprimase 
ideea: Judecata întregii lumi este vrednică de a fi luată 
în seamă” (securus judicat orbis terrarum). Catolicitatea 
era un semn atît al adevăratei Biserici, cît şi al adevăratei 
doctrine, căci acestea erau inseparabile. „Bisericile, deşi 
numeroase, alcătuiesc o singură Biserică, răspîndită în 
lumea întreagă”, spunea Grigore I. Sau, într-o explicaţie 
mai amplă, „întrucît statele îşi trag numele de la neamu¬ 
rile care trăiesc laolaltă în ele, se cuvine ca Bisericile 

adevăratei credinţe să fie numite state, care, deşi se află 
în diferite părţi ale lumii, alcătuiesc o singură Biserică 
catolică în care toţi cei care cred ceea ce se cuvine despre 
Dumnezeu trăiesc în armonie”. Pentru a identifica doctrina 
ortodoxă, trebuia identificat locul ei de origine, care era 
Biserica catolică, nici răsăriteană, nici apuseană, nici greacă, 
nici latină, ci universală, de-a lungul şi de-a latul întregii 
lumi civilizate (oiKoupevn)- 

Această Biserică era depozitara adevărului, distri- 
buitoarea harului, garanta mîntuirii, matricea autenticei 
evlavii. Numai aici accepta Dumnezeu jertfele, numai aici 
se putea realiza mijlocirea demnă de încredere pentru cei 
care păcătuiseră, numai aici dădeau roade faptele bune, 
numai aici puternica legătură a iubirii îi ţinea pe oameni 
uniţi, şi „numai din Biserica catolică ţîşneşte adevărul”. 
Era caracteristic ereticilor ca ei să greşească, aflaţi fiind la 
o extremă sau la cealaltă, negînd fie Unul, fie Treimea, ori 
dispreţuind căsătoria, ori denigrînd fecioria. „Dar Biserica, 
dimpotrivă, păşeşte cu calm şi cu hotărîre pe calea de 
mijloc, între certurile celor două părţi. Ştie cum să accepte, 
binele de sus aşa încît să îl slujească în acelaşi timp şi pe 
cel de jos, căci ea nu îl pune pe cel de sus pe acelaşi plan 
cu cel de jos, dar nici nu îl dispreţuieşte pe cel de jos în 
vreme ce îl slăveşte pe cel de sus”. Deşi Biserica era „rănită 
de răutăţile ereticilor şi păcătoşilor”, ucenicii ei credin¬ 
cioşi îi urmau îndemnul ca unii care erau chemaţi „nu să 
judece, ci să asculte”. Întrucît Biserica era universală, 
spre deosebire de eretici, nu propovăduia un lucru în 
public şi un altul în particular; ci propovăduia şi mărtu¬ 
risea ceea ce credea, şi trăia în acord cu mărturisirea ei. 
Prin urmare, „Sfînta Biserică nu ascunde nimic din adevăr”. 
Totuşi, prezentîndu-le adevărul celor care se aflau în păcat, 
Biserica, „avînd la temelie învăţătura smereniei, nu porun¬ 
ceşte prin autoritate, ci convinge prin judecată”. Acest 
lucru nu însemna că Bisericii îi lipsea autoritatea, ci că, 
asemenea lui Hristos, „care le ştia pe toate, dar în felul 
Lui de a vorbi a luat asupra Sa neştiinţa noastră”, nu îşi 
invoca autoritatea, ci se baza pe puterea ei de convingere. 

Un semn special al universalităţii şi autorităţii Bisericii 
era reprezentat de conciliile ecumenice. Cel de-al doilea 
Conciliu.de la Constantinopol şi-a mărturisit credinţa în 
„lucrurile pe care le-am primit din Sfînta Scriptură şi 
din învăţătura Sfinţilor Părinţi şi din definirea uneia şi 
aceleiaşi credinţe de către cele patru sfinte Concilii” - 
Niceea, în 325, Constantinopol, în 381, Efes, în 431 şi 

Calcedon, în 451. Potrivit lui Iustinian, „aceste patru 
concilii, care au avut loc şi au fost confirmate, au deplină 
autoritate în Biserica lui Dumnezeu”. Cînd, la sfîrşitul 
secolului, s-a susţinut de către unii „că în vremea de pioasă 
amintire a lui Iustinian s-a pierdut ceva din credinţa 
Sfîntului Sinod de la Calcedon” ca o concesie făcută mono¬ 
fiziţilor, Grigore I a insistat asupra faptului că „cinstim cu 
toată credinţa şi cu toată evlavia” Sinodul de la Calcedon. 
Iar apoi a adăugat: „Primim cele patru sinoade ale Bisericii 
sfinte şi universale aşa cum primim cele patru cărţi ale 
Sfintei Evanghelii”. El a mai făcut şi cu altă ocazie această 
paralelă între cele patru Evanghelii şi cele patru concilii 
ecumenice. Deşi această paralelă ar putea fi interpretată 
drept nimic mai mult decît o plăcută sugestie, avem motive 
să credem că Grigore I era convins de faptul că unul 
şi acelaşi adevăr al revelaţiei divine, care fusese încredin¬ 
ţat Bisericii universale, era prezent atît în cele patru 
Evanghelii, cît şi în cele patru concilii, la fel cum legă- 
mîntul Vechiului Testament simboliza Sfînta Biserică; 
aceasta, „fiind răspîndită în cele patru colţuri ale lumii, 
este înzestrată cu cele patru cărţi ale Evangheliilor”. Para¬ 
lela era confirmată în sens negativ de tendinţele ereti¬ 
cilor de a propovădui doctrine care nu erau cuprinse nici 
în Scriptură, nici în tradiţie. Insă Biserica celor patru 
Evanghelii şi a celor patru concilii era credincioasă 
Scripturii şi tradiţiei şi era universală atît ca răspîndire, 
cît şi în ceea ce priveşte autoritatea. 

Totuşi, era fundamental pentru această definire a auto¬ 
rităţii să existe o universalitate în timp precum şi o univer¬ 
salitate în spaţiu: vechimea era o componentă esenţială a 
tradiţiei. Intr-adevăr, în definiţia lui Vincenţiu acest crite¬ 
riu pare să fi fost cel mai hotărîtor; „interpretările care 
au fost păstrate de sfinţii noştri înaintaşi şi părinţi” erau 
normative, iar o doctrină precum cea a lui Augustin despre 
predestinare, care s-a îndepărtat de tradiţie, trebuia să fie 
respinsă. în formularea lui Eusebiu, termenii „ortodox”, 
„străvechi” şi „ecleziastic” erau sinonime aproape perfecte. 
Pornind de la revendicarea insistentă a teologilor Bisericii 
ca sfinţii de dinaintea lui Hristos să fie incluşi în definiţia 
Bisericii creştine, ideea că, pentru a fi ortodoxă, doctrina 
trebuia să se raporteze la timpurile din vechime implica 
faptul că „patimile Bisericii au început o dată cu vărsarea 
sîngelui lui Abel, iar Biserica aleşilor este una singură”, 
indiferent dacă aleşii au venit înainte sau după Hristos. 
De aceea, „Sfînta Biserică în integritatea credinţei sale” 

şi a doctrinei a inclus atît sfinţii Vechiului Testament, cit 
şi pe cei ai Noului Testament. Chiar şi patriarhii, care au 
trăit înainte de Legea lui Moise, „ştiau că Unul Dumnezeu 
Atotputernic este Sfînta Treime, dar nu au predicat prea 
mult despre Treimea pe care o ştiau”. Sfinţii Vechiului 
Testament nu ar fi putut să-l iubească pe Dumnezeu cu 
adevărat dacă nu ar fi primit harul „acelei Treimi care 
este Dumnezeu”. Şi, de vreme ce doctrina creştinătăţii 
catolice putea fi desemnată pur şi simplu ca „taina Sfintei 
Treimi” sau „credinţa Sfintei Treimi”, această doctrină 
trebuie să fi fost îmbrăţişată nu numai de întreaga creşti¬ 
nătate, ci şi de-a lungul veacurilor de dinainte şi de după 
Hristos. 

Dar, ca normă a ortodoxiei, necesitatea ca o doctrină 
să vină din vechime se referea în primul rînd la „doctri¬ 
nele Părinţilor care au vorbit despre Dumnezeu” (rctq twv 
0er)ydpa)v norrepidv SiSaoKaAi'aq), şi de la care nu se cuve¬ 
nea se se îndepărteze. Cei care se considerau înţelepţi în 
învăţătura lor treceau cu vederea „strădaniile din vechime 
ale Sfinţilor Părinţi” şi împotriva lor era necesar să fie 
invocată autoritatea „mărturiei bătrînilor”. Un eretic putea 
fi definit ca fiind cineva care prin propriile lui idei dăună¬ 
toare încerca să distrugă învăţăturile Părinţilor. Ereticul 
„înfăţişa ca fiind ceva nou ceea ce nu este cuprins în cărţile 
străvechi ale Sfinţilor Părinţi” sau în Biblie. Era de necon¬ 
ceput pentru exponenţii consensului ortodox să existe 
vreo contradicţie între Scriptura interpretată corect şi 
tradiţia Sfinţilor Părinţi; sau, mai precis, Scriptura era 
interpretată corect numai atunci cînd se considera că se 
face în acord cu tradiţia. Un sinod răsăritean din 691 
definea consensul ortodox foarte succint: „Dacă se iveşte 
vreo controversă cu privire la Scriptură, [preoţii şi episcopii] 
să nu o interpreteze altfel decît au făcut-o luminaţii şi 
înţelepţii Bisericii în scrierile lor, şi pe acestea să le slă¬ 
vească, şi nu lucrurile născocite de mintea lor, ca nu cumva 
din neştiinţă să se depărteze de ceea ce este drept”. Era 
imperativ să fie recunoscută continuitatea dintre învăţă¬ 
tura Bisericii şi doctrina Părinţilor ortodocşi. „Ceea ce au 
spus [apostolii] pe scurt au dezvoltat apoi [teologii orto¬ 
docşi ai Bisericii]... adunînd mărturisirile multora din 
vechime şi adăugind noi profunzimi”. Apostolii condu¬ 
seseră Biserica prin învăţătura lor de credinţă, iar acum 
locul lor fusese luat de alţii care continuau să conducă 
prin aceeaşi învăţătură. Succesiunea era neîntreruptă, 
iar continuitatea neatinsă. 

Totuşi, norma vechimii nu conferea în mod automat 
statutul de autoritate oricărui teolog din trecut, indiferent 
de ceea ce propovăduise. Apărînd credinţa Bisericii împo¬ 
triva maniheismului, Augustin respinsese „toate mărtu¬ 
riile pe care le puteţi aduce din vechime sau din tradiţie 
în sprijinul cărţii voastre” atîta vreme cît nu erau în acord 
cu „mărturiaBisericii catolice... întărită de episcopii care 
s-au succedat de la apostoli şi pînă în ziua de azi”. în ceea 
ce îl priveşte pe Vincenţiu, el insista asupra faptului că 
prestigiul teologilor Bisericii, inclusiv al lui Augustin, 
depindea de „hotărîrile celor din vechime”. Un exemplu în 
acest sens era cazul lui Origen, care, deşi era o pildă 
pentru evlavia şi erudiţia lui, a căzut în greşeală şi a 
denaturat credinţa strămoşească. Părerea lui Vincenţiu în 
legătură cu situaţia lui Origen a fost rostită în mod oficial 
cu ocazia celui de-al doilea Conciliu de la Constantinopol, 
la îndemnul lui Iustinian. Iustinian a invocat autoritatea 
„Sfinţilor Părinţi care, urmînd Scripturile insuflate, au 
condamnat astfel de doctrine [precum preexistenţa sufle¬ 
tului], şi pe Origen, care a născocit asemenea mituri”. 
Pfin doctrinele sale, Origen „s-a înstrăinat de Sfintele 
Scripturi şi de Sfinţii Părinţi pe care întreaga Biserică a 
lui Dumnezeu îi priveşte ca pe învăţătorii ei şi prin care 
orice erezie, de oriunde, a fost alungată, iar credinţa orto¬ 
doxă tălmăcită”. Prin urmare, unii învăţători din trecut 
erau preferaţi altora; aşa cum ortodoxia era străveche, 
tot astfel era şi erezia, şi orice învăţătură trebuia con¬ 
damnată, în ciuda vechimii ei, dacă se îndepărta de la 
ceea ce fusese dintotdeauna propovăduit prin adevărata 
succesiune a episcopilor şi teologilor ortodocşi. în cazul 
lui Augustin, nu se punea problema unei condamnări atît 
de severe precum cea venită din partea vreunui sinod 
legal constituit. în schimb, augustinismul tîrziu a elimi¬ 
nat în mod discret ceea ce era inacceptabil în doctrina lui 
Augustin, chiar dacă îi celebra autoritatea. Vechimea era 
apărată, iar ortodoxia păstrată. 

Cea de-a treia normă a tradiţiei ortodoxe era ca ea să 
fie respectată „de către toţi”. în pasajul împotriva mani¬ 
heismului citat anterior, Augustin adăuga autorităţii epis¬ 
copilor referirea la „consensul atîtor neamuri”. Vincenţiu 
spunea că este crezut „de toţi” dacă „în credinţa strămo¬ 
şească împărtăşim învăţăturile tuturor - sau, cel puţin, 
ale aproape tuturor - preoţilor şi teologilor”. Nu toţi aveau 
însă aceeaşi greutate în determinarea credinţei comune; 
preoţii contau mai mult decît laicii, episcopii mai mult 

decît preoţii, sinoadele şi conciliile mai mult decît episcopii. 
Biserica avea şi ea propriile mijloace de a-şi impune 
definiţia asupra ortodoxiei. Cei asupra cărora un conciliu 
pronunţa excomunicarea şi anatema erau alungaţi, căci 
conciliile, „fiind reunite prin consens universal”, aveau 
putere de decizie asupra tuturor. în plus, Dumnezeu pusese 
în mîinile cîrmuitorilor laici „grija pentru pacea credinţei”, 
aşa cum era ea definită de Biserica ortodoxă. Exilarea 
ereticilor era o altă modalitate de a asigura consensul. 
Cassian a rezumat acest consens ortodox poate mai bine 
decît oricare alt teolog din secolele al V-lea şi al Vl-lea: 
„Nu a fost nimeni care să se fi certat cu această credinţă 
fără să se facă vinovat de necredihţă, căci să tăgăduieşti 
ceea ce s-a dovedit a fi adevărat înseamnă să mărturiseşti 
strîmb. Consensul tuturor ar trebui atunci să fie de ajuns 
pentru a respinge erezia; căci autoritatea tuturor arată un 
adevăr de netăgăduit, şi dreptate desăvîrşită avem atunci 
cînd nimeni nu o tăgăduieşte. Aşadar, dacă cineva caută 
să aibă alte păreri decît acestea, noi trebuie, de la bun 
început, să îi condamnăm greşeala şi să nu-1 ascultăm. 
Căci cel care pune la îndoială judecata tuturor îşi semnează 
propria condamnare, iar cel care tulbură ceea ce s-a hotărît 
de către toţi nici măcar nu este ascultat. Căci atunci cînd 
adevărul a fost stabilit de către toţi şi o dată pentru totdea¬ 
una, orice se mărturiseşte împotriva lui va fi recunoscut 
imediat drept minciună, fiindcă se deosebeşte de adevăr”. 

Ar fi o exagerare să se pretindă totuşi că acest consens 
era o prerogativă exclusiv clericală. Laicii îşi aveau propria 
lor modalitate de a exprima doctrina, chiar dacă ei nu 
foloseau termenii erudiţi ai teologiei. Extrem de importantă 
în secolele al V-lea şi al Vl-lea era autoritatea doctrinară 
a cultului şi Liturghiei creştine, aşa cum a demonstrat 
foarte limpede victoria conceptului Theotokos. Augustin, 
confruntat cu o relativă tăcere a generaţiilor precedente 
de teologi cu privire la astfel de probleme precum păcatul 
originar sau predestinarea, a recurs la acest argument. 
Deşi discursurile teologice ale Bisericii nu se concentra¬ 
seră în mare măsură pe aceste teme, rugăciunile Bisericii 
au fost încă de la început mult mai explicite, cerînd de la 
Dumnezeu iertare şi darul stăruinţei. în acest caz, „tutu¬ 
ror” credincioşilor care se rugau trebuia să li se dea întîie- 
tate în faţa consensului teologilor Bisericii. Prosper a 
formulat acest principiu în axioma potrivit căreia „regula 
rugăciunii ar trebui să stabilească regula credinţei” {ut 
legem credendi lex statuat supplicandi). în orice Biserică, 


Prosp. Aud. 8 (PL 61: 209) 

de oriunde din lume, rugăciunile erau înălţate în acord cu 
tradiţia apostolică. Aceasta era o regulă pentru desco¬ 
perirea consensului ortodox. Aşa era viaţa credincioşilor 
creştini din trecut şi din prezent. Din vieţile Sfinţilor 
Părinţi, spunea Grigore I, se puteau extrage principii 
pentru interpretarea corectă a Scripturii, aşa încît practica 
(adio) ajuta la înţelegerea predicii (praedicatio ). Pentru 
a înţelege ceea ce se credea de către toţi, era necesar să fie 
consultaţi cei mulţi şi tăcuţi şi să fie interpretată doctrina 
în care ei credeau, chiar şi într-o vreme cînd Biserica încă 
nu începuse să o propovăduiască în teologie sau să o mărtu¬ 
risească în crez. 


Ortodoxie catolică in Răsărit 

Doctrina ortodoxă era, prin definiţie, doctrina propovădu¬ 
ită pretutindeni în sînul Bisericii, iar în principiu aceasta 
era adevărat. Atît Răsăritul, cît şi Apusul contribuiseră la 
elaborarea dogmei Treimii şi luptau pentru apărarea ei. 
în plus, chiar şi acele accente doctrinare şi aspecte dogma¬ 
tice caracteristice unei părţi a Bisericii au fost tratate cu 
interes de către Biserica universală: pelagianismul a fost 
condamnat nu numai de către sinoadele de limbă latină, 
ci şi de către Conciliul de la Efes; doctrina monofiziţilor 
era o problemă exclusiv răsăriteană, dar cu toate acestea 
papii, de la Leon pînă la Vigilius şi Grigore I, au contribuit 
la soluţionarea ei. Este, prin urmare, corect să vorbim 
despre o singură credinţă ortodoxă ca fiind doctrina recu¬ 
noscută de întreaga creştinătate. Totuşi, condamnarea 
pelagianismului nu a reprezentat cîtuşi de puţin pre¬ 
ocuparea dominantă a creştinătăţii răsăritene, iar rolul 
Apusului în dezvoltările hristologice după Conciliul de la 
Calcedon s-a diminuat din ce în ce mai mult. Spre sfîrşitul 
veacului al Vl-lea, creştinătatea de limbă greacă şi cea de 
limbă latină, deşi încă făceau parte dintr-una şi aceeaşi 
Biserică, mergeau deja fiecare pe drumul propriu, nu numai 
din punct de vedere liturgic, administrativ şi cultural, ci 
şi doctrinar. 

între doctrinele creştine, cea hristologică a continuat 
să capteze atenţia creştinilor răsăriteni. Armistiţiul de la 
Calcedon şi compromisul de la Constantinopol II nu au 
întrerupt în mod serios conflictul dintre cei care vedeau 
mîntuirea neamului omenesc asigurată doar de legătura 
perfectă între firea divină şi firea omenească în persoana 

Dumnezeu-omului şi cei care vedeau această mîntuire 
ameninţată de orice asociere în care una dintre firi - şi 
aceasta însemna întotdeauna firea omenească - era redusă 
prin însăşi definiţia întrupării. Decretele din 553 au mai 
domolit puţin forţele aflate în conflict: se afirma că Hristos 
trebuie să aibe două firi pentru a-1 izbăvi pe om; însă 
„cele trei capitole”, toate îndreptate către o distincţie mai 
pronunţată între cele două firi decît o îngăduia tendinţa 
dominantă a doctrinei şi evlaviei răsăritene, au fost condam- 
vezi supra, pp. 286 287 nate. Aceasta era inacceptabil pentru apărătorii teologiei 
Logosului sălăşluit; ei susţineau, cu oarecare îndreptă¬ 
ţire, că decretul Conciliului de la Calcedon recunoscuse 
această teologie. Pe de altă parte, condamnarea nu era 
nicidc cum suficientă pentru adepţii teologiei unirii iposta- 
tice. Nereuşind să obţină un statut dogmatic pentru teoria 
potrivit căreia unirea a determinat o unică fire a Logosului 
întrupat, hristologia şcolii din Alexandria va continua să 
susţină că oricum nu există decît o singură voinţă în 
Logosul întrupat. Această controversă, ce aparţine peri¬ 
oadei care a urmat celei prezentate în volumul de faţă, a 
continuat şi a redefinit termenii conflictului postcalce- 
donian; dar pentru un timp, cel puţin anumiţi participanţi 
la conflict au considerat că au motive să creadă că disputa 
a fost depăşită de o teologie care, refuzînd să „cunoască 
sau să propovăduiască” extremele oricărei concepţii, putea 
Leonţ. b. Ne st et Eut. 4.9 să „proclame în manieră ortodoxă religia Sfinţilor Părinţi”. 
a, dt, ifao,: Nădejdea păcii era iluzorie, aşa cum va afla Răsăritul 

de-a lungul controverselor care au condus la reunirea 
celui de-al treilea Conciliu de la Constantinopol din 680; 
va mai afla, de asemenea, în cursul negocierilor cu Papa 
Honorius I, că nici întrebarea şi nici răspunsul nu puteau 
fi înţelese în profunzime de către Biserica apuseană. 

In multe privinţe, cel mai de seamă purtător de cuvînt 
al ortodoxiei catolice în Răsărit a fost Iustinian - nu numai 
pentru că un împărat creştin era considerat drept „iubitor 
de Hristos” (<t>iAoxpicrroq), ci şi întrucît în Iustinian, „se 
At. Apoi. const. a (pg îmbină, cum nu s-a mai întîmplat în cazul vreunui alt 

împărat bizantin, administraţia şi teologia. ...Cu toate 
acestea, în anumite momente, teologul a avut cîştig de 
cauză în faţa cîrmuitorului şi politicianului. In aceste 
momente s-a evidenţiat o teologie de esenţă neocalcedo- 
niană care este mai originală decît s-a presupus pînă 
h. Beck ( 1959 ) 377 acum”. Teologia lui Iustinian nu numai că a punctat direcţia 

în care trebuia să se îndrepte reinterpretarea doctrinei de 
la Calcedon pentru ca decretele sale să fie acceptate de 

către susţinătorii teologiei unirii ipostatice, dar a manifestat 
respect faţă de tradiţia care se afla la temelia creştinătăţii 
greceşti şi a afirmat acea legătură strînsă dintre credinţa 
mărturisită în dumnezeiasca Liturghie şi doctrina propo¬ 
văduită de teologie şi mărturisită în dogmă, legătură împăr¬ 
tăşită de altfel şi de latini şi care a constituit o forţă 
extrem de puternică în viaţa şi gîndirea Răsăritului. 

O asemenea afirmare a autorităţii tradiţiei putea desi¬ 
gur să fi fost inspirată din scrierile multora. Deşi nu a 
folosit formula, Iustinian ar fi putut susţine că ceea ce 
se propovăduise ubique, semper, ab omnibus trebuia să 
devină doctrină normativă pentru Biserică. Insă modul 
cum formulează el acest principiu a avut o forţă specială, 
iar reafirmarea lui constantă demonstrează cît de impor¬ 
tant era pentru credinţa şi evlavia lui. Adversarii lui, 
numiţi de obicei „duşmanii adevărului”, erau acuzaţi de 
faptul că „nu urmau învăţătura profeţilor, nici pe cea a 
evangheliştilor şi nici pe cea a apostolilor”, toţi aceştia 
iustin. Monof (pg 86: 1121 ) fiind identificaţi cu tradiţia ortodoxă. Duşmanii adevă- 
iustin. Monof. (pg 86 : 1112 ) rului „încălcau toate doctrinele Părinţilor”. Cei care, din 
loialitate faţă de Chirii, se opuneau hotărîrilor de la 
Calcedon se făceau vinovaţi de lipsă de loialitate faţă de 
mărturia unanimă a Părinţilor ortodocşi, inclusiv a lui 
Chirii. Căci, „înainte de condamnarea lui Nestorie, în 
timpul condamnării şi după condamnare, Chirii nu a încetat 
să mărturisească două firi în unica persoană a lui Hristos. 
Dar Severus, duşmanul adevărului, neînţelegînd nimic 
din toate acestea, foloseşte cuvîntul „Părinţi” însă tăgă¬ 
duieşte dogmele pe care ei le-au lăsat Bisericii în tradiţia 
ortodoxă (toi Trap’ auTtov dp0<5q T 13 ’EKKAricnp Tiapa5e5o|iEva 
SoypaTa). El nu ştie că, în timp ce Nestorie a fost condamnat 
pentru necredinţa lui, el a tăgăduit doctrina Părinţilor. 
Dacă, urmînd judecata strîmbă a lui Severus, am crede că 
învăţăturile ortodoxe ale Sfinţilor Părinţi ar trebui repu¬ 
diate întrucît ereticii le denaturează sensul, atunci şi el ar 
trebui să renunţe la Sfînta Scriptură din care toţi ereticii 
pretind că îşi trag ideile greşite. Este evident, prin urmare, 
că, potrivit judecăţii lui strîmbe, atît Sfintele Scripturi, 
iustin. Monof. {.pg cît şi tradiţiile Părinţilor trebuie respinse’'. Chiar şi atunci 

” cînd punea doctrina adoptată la Calcedon într-o formă 

profund chiribană şi interpreta fragmentul din Filipeni 2,5-7 
pe baza pasajelor din scrierile polemice ale lui Chirii, el 
continua să rămînă credincios „dogmelor Bisericii catolice, 
tradiţiilor Părinţilor, celor care s-au remarcat la vremea 
lor în sînul Sfintei Biserici a lui Dumnezeu şi celor care 

s-au adunat în cele patru sfinte concilii”. Deşi, după 
secolele al Vl-lea şi al VH-lea, teologia bizantină nu a 
devenit atît de rigidă precum este înfăţişată uneori, ea era 
totuşi caracterizată printr-o anumită subordonare faţă de 
trecut, chiar şi în cele mai originale şi creatoare perioade 
de dezbateri teologice. 

împăratul a fost şi un patron al teologiei liturgice răsări¬ 
tene. Pentru construirea Bisericii Sf. Sofia din Constanti- 
nopol, „atît Dumnezeu, cît şi împăratul sînt preaslăviţi”, 
Dumnezeu pentru darul izbînzii, iar împăratul pentru 
„mărinimia, inteligenţa şi credinţa” sa. Aici preamărirea 
lui Dumnezeu şi cultul Născătoarei de Dumnezeu şi-au 
găsit o desăvîrşită împlinire artistică. Acest tribut liturgic 
şi arhitectural îşi avea echivalentul în teologia iustini ană. 
El recunoştea originea liturgică a formulărilor teologice, 
admiţînd că „aproape întreaga noastră controvers4 pe 
marginea credinţei s-a născut din convingerea noastră că 
Fecioara Maria este Theotokos”. Pe de altă parte, acolo 
unde doctrina era falsă, şi practica liturgică era falsă. De 
aceea, Iustinian a lansat acuzaţia oarecum nefondată că 
Origen „în vremea martiriului său s-a lepădat de Hristos 
şi s-a închinat zeilor grecilor”. Oferind argumente euha- 
ristice în sprijinul teologiei unirii ipostatice, Iustinian îi 
definea pe membrii Bisericii universale ca fiind cei care, 
„mărturisind că Dumnezeu Logosul, Unul fiind din Treime, 
s-a întrupat şi s-a făcut om, se împărtăşesc cu trupul şi 
sîngele Lui întru iertarea păcatelor şi viaţa de veci”, aşa 
cum se spune în Evanghelia după Ioan 6,54. 

Sintagma „Unul din Treime” amintea de controversa 
liturgică şi dogmatică pe marginea Trisaghionului, în care 
legătura intimă dintre cult şi doctrină era evidentă. Potri¬ 
vit lui Iustinian, Severus ar fi spus că Trisaghionul se 
adresa numai Fiului, nu şi Tatălui şi Sfîntului Duh. „Presu- 
punînd că îl preamăresc pe Fiul, ei îl insultă pe Fiul prin 
faptul că nu îl preamăresc în acelaşi timp cu Tatăl şi cu 
Duhul Sfînt”. Părinţii lăsaseră interpretarea Trisaghionului 
iniţial din Isaia 6,3 ca pe o „doxologie a Sfintei Treimi”. 
Regula rugăciunii, după cum spunea Prosper, presupunea 
mărturisirea regulii credinţei. Aceasta era adevărat pentru 
întreaga Biserică şi fusese un factor decisiv în cadrul 
controverselor trinitare, unde preamărirea lui Hristos şi 
doxologia trinitară care îl includea pe Duhul Sfînt au ajutat 
la rezolvarea problemei consubstanţialităţii lui Hristos şi 
a Duhului Sfînt cu Tatăl. însă controversa iconoclastă din 
secolele al VUI-lea şi al IX-lea va demonstra din nou 

importanţa pe care continua să o aibă pentru doctrina 
răsăriteană această relaţie strînsă între regula rugăciunii 
şi regula credinţei. 

O trăsătură distinctă a istoriei doctrinare a creştină¬ 
tăţii greceşti, în care Iustinian nu a jucat un rol atît de 
important, l-a reprezentat mistica; căci, deşi folosea un 
termen precum „mistagogie” (pucrrayaiyta), el serefereala 
testamentul lăsat Bisericii de către Petru din Alexandria, şi 
nu la principiile practicii misticismului. In mare parte, 
aceste principii îşi aveau rădăcina în opera lui Origen şi 
în moştenirea lui platonică. Ele fuseseră elaborate de 
discipolii lui Origen, în special de către Grigorie de Nyssa 
şi Evagrie Ponticul. Evagrie a fost cel care le-a dat forma 
din literatura monastică egipteană. Cea mai mare parte 
din acest material aparţine istoriei spiritualităţii creştine 
şi istoriei practicii ascetice, însă a influenţat şi istoria 
doctrinei Bisericii atunci cînd a vorbit despre Dumnezeu 
şi despre unirea dintre suflet şi Dumnezeu făcînd o sin¬ 
teză a temelor specifice creştinătăţii greceşti. 

Mistica a devenit o forţă doctrinară majoră o dată cu 
elaborarea lucrărilor apărute sub pseudonimul Dionisie 
Areopagitul, descris în Fapte 17,34 ca fiind unul dintre 
puţinii atenieni care i s-au alăturat apostolului Pavel şi 
au crezut. Concepute în jurul anului 500, probabil în cer¬ 
curile monofizite din Siria, aceste lucrări s-au bucurat în 
scurt timp de o largă recunoaştere, avînd în vedere că 
prezentau, în spiritul apostolic, relaţia dintre ierarhia 
cerească a lui Dumnezeu şi a îngerilor şi ierarhia biseri¬ 
cească a episcopilor şi a preoţilor cu Sfintele Taine. In 
acest caz, speculaţia mistică de sorginte neoplatonică şi 
spiritualitatea lui Origen erau încorporate în dogma răsă¬ 
riteană într-un mod care va modela evoluţia ulterioară a 
doctrinei prin intermediul unor mişcări precum isihasmul 
din veacul al XlV-lea. A influenţat în egală măsură şi 
teologia medievală apuseană, căci scrierile lui Dionisie 
s-au aflat la temelia gîndirii mistice a lui Bernard de 
Clairvaux şi Tbma din Aquino. Aceste dezvoltări aparţin 
unor perioade mai tîrzii din istoria doctrinei creştine şi 
vor fi abordate în volumele viitoare, însă doctrina mistică 
a lui Dionisie a jucat un rol esenţial în evoluţia ortodoxiei 
catolice a Bisericii de Răsărit din veacul al Vl-lea. 

Punctul în care s-au intersectat în mod semnificativ 
dogmele ortodoxiei şi doctrinele misticismului l-a repre¬ 
zentat definirea mîntuirii ca îndumnezeire sau, în concep¬ 
ţia lui Dionisie, „zidire, îndumnezeire, înnoire”. Această 

definiţie creştină grecească i-a oferit lui Dionisie o punte 
de legătură cu doctrina lui despre unirea mistică dintre 
om şi Dumnezeu. Scopul unei ierarhii, fie ea divină sau 
ecleziastică, este acela de a atinge „cit mai mult cu putinţă, 
identificarea cu Dumnezeu, unirea cu El” (f| apâq 9eov, wq 
ecJhktov, d<t>opotuCTi'q te xai Evwcnq). Această definiţie este 
dezvoltată într-o altă lucrare de-a sa : „Mîntuirea adevă¬ 
rată... nu poate să vină decît prin îndumnezeirea celor 
care sînt mîntuiţi. Acum îndumnezeirea (0Eucnq) este, 
atîta cît e cu putinţă, identificare cu Dumnezeu şi unire 
cu El”. Ceea ce înseamnă atingerea desăvîrşirii lucrurilor 
divine şi înălţarea a ceea ce este mai prejos, devenind 
părtaş firii lui Dumnezeu. „Principiul îndumnezeirii” (f| 
dpxn Ttjq 0£cja£uq) este fericirea lui Dumnezeu însuşi, prin 
care El este Dumnezeu; bunătatea lui Dumnezeu oferă 
darul mîntuirii şi îndumnezeirii tuturor făpturilor înzes¬ 
trate cu raţiune. Cuvintele din Evanghelia după Ioan 1,13, 
care, într-o anumită variantă a textului biblic, ajutaseră 
la interpretarea naşterii din Fecioara lui Hristos, erau 
folosite aici pentru a descrie acea naştere a credincioşilor 
din Dumnezeu cu ajutorul căreia, prin venirea lui Hristos, 
muritorii puteau fi uniţi cu El şi puteau primi îndumne¬ 
zeirea. Astfel de afirmaţii precum acestea sugerează, pro¬ 
babil mai mult în conotaţiile decît în denotaţiile lor, că 
definirea mîntuirii ca îndumnezeire suferise o schimbare 
prin faptul că era identificată cu desăvîrşirea care îl aşteaptă 
pe adevăratul mistic la capătul celor trei trepte constînd 
în purificare, luminare şi unire. Deşi ideea îndumnezeirii 
din gîndirea Părinţilor greci ameninţase să şteargă distin¬ 
cţia dintre Creator şi făptură creată, presiunea contro¬ 
versei pe tema statutului de făptură creată a lui Hristos 
contribuise la înăbuşirea tendinţelor panteiste care s-ar 
fi putut manifesta. Acum că presiunea venea nu dinspre 
dogma trinitară, ci dinspre teoriile mistice ale neoplatonis¬ 
mului, aceste tendinţe păreau a reveni cu forţe proaspete. 

Acest lucru reiese clar şi din teologia sacramentală a 
lui Dionisie. Sfintele Taine, în special Euharistia, fuseseră 
cu multă vreme înainte interpretate ca fiind mijloacele 
prin care firea omului poate fi transformată, iar omul 
poate să devină părtaş firii impasibile şi nestricăcioase 
a lui Dumnezeu; această interpretare constituise un ele¬ 
ment esenţial în teologia unirii ipostatice. Influenţele doce- 
tice şi chiar panteiste pe care adepţii doctrinei Logosului 
sălăşluit au considerat că le regăsesc în doctrina unirii 
ipostatice i-au împiedicat probabil să elaboreze o teologie 

euharistică mai amplă. Dionisie nu se confrunta însă cu 
astfel de constrîngeri şi era-liber să adapteze concepţia 
teologică tradiţională cu privire la Sfintele Taine, a cărei 
autoritate o invoca, în funcţie de propria lui versiune 
mistică a doctrinei îndumnezeirii. 

Pentru Dionisie, ierarhia ecleziastică are ca scop parcur¬ 
gerea celor trei trepte ale desăvîrşirii mistice, iar în acest 
scop ea administrează Botezul, Euharistia şi Mirungerea. 
Botezul fusese cu mult timp în urmă identificat cu Taina 
curăţirii, iar termenul preferat de Patristică era „lumi¬ 
nare”. Dionisie îl numea „tradiţia înnoirii noastre sfinte şi 
dumnezeieşti”. Prin el, chiar şi pruncii, care nu pot să 
perceapă lucrurile divine, sînt făcuţi părtaşi unei naşteri 
dumnezeieşti, purtînd însemnele sacramentale ale comu¬ 
niunii cu Dumnezeu. întreita scufundare în apa Botezului 
simbolizează cele trei zile şi nopţi petrecute de Hristos în 
mormînt şi învierea prin care a împlinit această naştere 
dumnezeiască. însă Dionisie îşi concentrează atenţia cu 
precădere asupra Euharistiei ca Taină a îndumnezeirii. 
Euharistia este o participare dumnezeiască şi o blîndă 
împărtăşire cu pîine şi vin, o retrăire a Cinei participării 
divine în Dumnezeu. „Participarea în Iisus, comuniunea 
preasfintei Euharistii” îl ajută pe om să fie părtaş „desă- 
vîrşitei îndumnezeiri”, să se elibereze de povara nevoilor 
trupeşti şi să devină un templu al Duhului Sfînt. Această 
îndumnezeire, care este un dar al Botezului şi al Euharistiei, 
este încununată aici pe pămînt prin Taina Mirungerii, 
care poate fi numită pur şi simplu „desăvîrşire” (re^ETr]), 
un termen tehnic folosit pentru desemnarea mai multor 
rituri din religiile mistice şi din creştinism. Folosirea unui 
astfel de termen sugerează că Dionisie considera Sfintele 
Taine creştine, şi în special Euharistia, drept „simbolul 
principal” al adevărului mistic ; căci „Iisus a predicat teo¬ 
logia în parabole şi a dăruit Tainele îndumnezeirii printr-o 
aşezare simbolică a mesei”. 

într-o astfel de doctrină mistică, Iisus însuşi putea să 
fie redus la statutul de „simbol principal” al realităţii 
transcendente a unirii omului cu Dumnezeu prin urcuş 
spiritual. Scrierile lui Dionisie se raportează la Iisus în 
multiple feluri prin care se încearcă stabilirea unei relaţii 
între Hristos şi procesul de curăţire, luminare şi unire. Omul 
a aflat de la Dumnezeu că „viaţa îndumnezeită a început 
deja pentru noi în Hristos”. îndumnezeirea este, potrivit 
lui Dionisie, ţelul ambelor ierarhii, iar Iisus este „atît 
principiul creaţiei, cît şi împlinirea tuturor ierarhiilor”. 

Cu toate acestea, nici recitarea unor astfel de formule şi 
nici repetarea numelui lui Iisus Hristos - nici chiar repe¬ 
tarea în continua „rugăciune către Iisus” practicată de 
unii dintre predecesorii şi urmaşii lui Dionisie în misti¬ 
cismul creştin răsăritean - nu reprezentau un indiciu clar 
al semnificaţiei doctrinare a lui Hristos în această con¬ 
cepţie teologică. Căci ceea ce unifica toate aceste practici 
şi idei era o reprezentare a lui Dumnezeu în care doctrina 
întrupării, precum şi viziunea asupra imanenţei şi trans¬ 
cendenţei, care se afla la baza acestei doctrine, ameninţau 
să fie înghiţite în Unul şi în Tot. Afirmaţiile pozitive despre 
Dumnezeu şi analogiile cu lumina prin care era descris 
erau „mai solemne” şi păreau să redea revelaţii despre 
realitatea divină. Dar transcendenţa lui Dumnezeu presu¬ 
punea ideea că astfel de afirmaţii nu reuşesc să îl descrie 
pe Dumnezeu şi că afirmaţiile negative sînt „mai adevă¬ 
rate” şi „mai potrivite”. De aceea era mai bine să se spună 
„nu ceea ce este El, ci ceea ce nu este El”. 

Această teologie a negaţiei presupunea mai mult decît 
transcendenţa Creatorului în raport cu toate făpturile 
create. In cele din urmă, chiar şi termenii şi conceptele care 
fuseseră esenţiale în doctrina creştină despre Dumnezeu 
trebuiau să cedeze în faţa principiului potrivit căruia reali¬ 
tatea divină ultimă nu poate fi reprezentată cu adevărat 
decît dacă se spune ceea ce nu este. în ciuda ortodoxiei 
trinitare formale a scrierilor lui Dionisie, concepţia asupra 
unităţii în Treime din teologia trinitară anterioară nu 
putea fi menţinută în termenii convenţionali. Unul era 
„o unitate care transcende unicitatea” (uTT£pr]vu)|i£vr] £vdq), 
astfel încît nu se cuvenea să-l numim pe Dumnezeu Unul 
decît dacă ne este foarte clar că această unitate nu înseamnă 
în acest context ceea ce înseamnă în orice alt context. 
Căci, de fapt, Dumnezeu transcende orice număr, de vreme 
ce „numărul participă la fiinţă”, iar Dumnezeu este „Unul 
dincolo de fiinţă”, care „determină orice număr”. El este 
„principiul şi cauza, şi numărul şi ordinea” tuturor lucru¬ 
rilor, pînă şi a numerelor. „De aceea Dumnezeirea care 
este deasupra tuturor lucrurilor este preaslăvită atît ca o 
Unitate, cît şi ca o Treime, dar nu este nici o unitate şi nici 
o treime în sensul pe care îl ştim noi. ...Cu numele divin 
trinitar şi unitar îl numim pe El care este mai presus de 
nume; cu lucruri care sînt îl numim pe El care este mai 
presus de fiinţă”. Atît de transcendent este Dumnezeu în 
viziunea lui Dionisie încît El este mai presus nu numai de 
întrupare şi Treime, ci şi de Dumnezeirea însăşi, aşa cum 

explică Dionisie într-o remarcabilă scrisoare care rezumă 
atît doctrina despre dumnezeire, cit şi cea despre îndumne- 
zeire: „Cum poate El, care transcende toate lucrurile, să 
existe dincolo de principiul Dumnezeirii şi al bunătăţii ? 
Dacă înţelegem prin Dumnezeire şi bunătate faptul de a 
fi făcut bun şi darul îndumnezeirii şi imitarea inimitabilă 
a Lui, care este mai presus de Dumnezeu şi mai presus de 
Binele prin care sîntem îndumnezeiţi şi făcuţi buni. Căci, 
dacă acesta este principiul îndumnezeirii şi al faptului de 
a fi făcuţi buni pentru cei care sînt îndumnezeiţi şi făcuţi 
buni, atunci El, care este principiul mai presus de toate 
principiile, inclusiv principiul aşa-numitei Dumnezeiri şi 
bunătăţi, transcende atît principiul Dumnezeirii, cît şi pe 
cel al bunătăţii. Şi, de vreme ce El este inimitabil şi incom- 
d e 2 (pg prehensibil, El depăşeşte imitaţia şi înţelegerea tuturor 

3:1068-1069) celor care imită [natura divină] şi participă la ea”. 

Putem discerne atît o semnificaţie istorică, precum şi o 
ironie teologică în coincidenţa cronologică dintre condam¬ 
narea lui Origen şi ascensiunea misticismului dionisian, 
căci cele mai multe dintre doctrinele în temeiul cărora cel 
de-al doilea Conciliu de la Constantinopol l-a anatemizat 
pe Origen erau mult mai puţin periculoase pentru tradiţia 
ortodoxiei catolice decît cripto-origenismul din scrierile 
lui Dionisie Areopagitul. Oricine copia cărţile lui Severus 
_sau Nestorie risca să-i fie amputată mîna, însă cărţile lui 
Dmnisie7]5oBY€5ft.I^creştinism de apostolul Pavel, se 
iustin, seu. (aco 3 :122) bucurau de o autoritate care era depârte de a fi apostolică. 

Intrucît a stabilit linia generală pentru reinterpretarea 
dezvoltării hristologice în vreme ce încă mai afirma conti¬ 
nuitatea tradiţiei ortodoxe, şi cu toate că a lăsat moştenire 
operele lui Dionisie veacurilor următoare, atît în Răsărit, 
cît şi în Apus, este corect să atribuim secolului împă¬ 
ratului Iustinian, „atunci cînd îi apreciem semnificaţia 
pentru istoria dogmei, caracterul de concluzie pe care îl 
are în atît de multe alte domenii” precum justiţia. Şi 
astfel, „sub domnia lui Iustinian, dogma vechii Biserici 
Loofs ( 1887 ) 37 ; 53 greceşti a căpătat o formă definitivă”. Mai precis, sub 

domnia lui Iustinian a fost transmis teologiei bizantine a 
veacurilor următoare un amestec de idei doctrinare care era 
mai monolitic în aparenţă decît fusese vreodată ortodoxia 
de la Niceea şi Calcedon, dar care a purtat în el seminţele 
propriei dezvoltări şi transformări graduale, deşi uneori 
aproape imperceptibile. Spiritul creştinismului răsăritean, 
volumul al doilea din Tradiţia creştină, se va ocupa de 
această dezvoltare. 

Catolicism ortodox în Apus 

în acea parte a Bisericii conduse de Grigore I ca „ultimul 
dintre Părinţii Bisericii şi primul dintre papi”, dezvolta¬ 
rea ortodoxiei catolice era strîns legată de ascensiunea 
hegemoniei papale. în multe privinţe, se poate spune că 
Grigore I şi Boeţiu au ocupat împreună un loc în Biserica 
latină analog celui ocupat de Iustinian şi Dionisie în creş¬ 
tinismul răsăritean, căci ambele perechi de gînditori din 
veacul al Vl-lea au sintetizat temele distincte ale tradi¬ 
ţiilor lor şi le-au transmis mai departe într-o formă care 
va influenţa teologia veacurilor următoare. Asemenea lui 
Dionisie, Boeţiu a oferit justificare creştin ortodoxă unor 
idei care, dată fiind originea lor necreştină, nu ar fi avut 
şanse de supravieţuire. însă Boeţiu a fost important pentru 
Apusul medieval şi ca traducător al lui Aristotel şi ca 
transmiţător al dogmelor trinitare şi hristologice într-o 
colecţie de lucrări teologice care vor stîmi comentarii timp 
de un mileniu. Grabmann spunea că „dintre toţi autorii 
latini din epoca patristică, Boeţiu este al doilea doar după 
Augustin în ceea ce priveşte influenţa lui asupra scolas¬ 
ticii, şi mai ales asupra dezvoltării metodei scolastice”. 
Tratatele lui Despre Sfinta Treime şi împotriva lui Eutihie 
şi Nestorie sînt profund ortodoxe ca doctrină, însă formu¬ 
lează problemele astfel încît obligă la cercetarea relaţiei 
dintre revelaţie şi raţiune ca mijloace de aflare a ade¬ 
vărului religios. 

Scopul tratatului său despre Sfînta Treime, după cum 
spune în prefaţă, este să investigheze capacitatea minţii 
omeneşti de a percepe taina Treimii, iar în concluzie îşi 
exprimă speranţa că, „prin argumentul [raţiunii], a oferit 
sprijin unei construcţii înălţate pe temelia solidă a cre¬ 
dinţei”. în prezentarea pe care o face ortodoxiei hristolo¬ 
gice, Boeţiu vorbeşte despre ceea ce „catolicii mărturisesc 
în acord cu raţiunea (rationabiliter)” , iar cu altă ocazie îşi 
îndeamnă cititorii: „Dacă este cu putinţă, împăcaţi cre¬ 
dinţa cu raţiunea”. Este de la sine înţeles ce implică această 
credinţă şi această mărturisire. Boeţiu aderă fără rezerve la 
„adevărul şi tăria credinţei catolice”, care este „cea mai 
sigură sursă a adevărului”. Au existat discuţii pe margi¬ 
nea paternităţii tratatului Despre credinţa universală, însă 
acum este general acceptat faptul că Boeţiu este autorul 
lui; cel puţin în această privinţă, afirmarea „acestei religii 
a noastre care se numeşte creştină şi catolică” este în 

acord cu concepţia prezentată şi în alte lucrări teologice 
ale lui Boeţiu. Şi dacă apărarea ortodoxiei pe care o 
întreprinde Boeţiu era motivată de dorinţa de a împaca, 
pe cît posibil, credinţa cu raţiunea, pare să fi existat de ase¬ 
menea o anumită concordanţă şi între Mîngîierile filozofiei 
şi toate celelalte opere teologice. In sens pozitiv, Provi¬ 
denţa, celebrată în această capodoperă scrisă în temniţă, 
poate fi intrepretată ca o viziune generalizată a conceptu¬ 
lui de iconomie divină prezentat în tratatul Despre credinţa 
universală, pe care l-am putea descrie ca o parafrază 
extinsă a Crezului; iar în sens negativ, accentul pus pe 
raţiune în Mîngîierile filozofiei poate fi interpretat ca o 
ilustrare a căii de mijloc oferite de Biserică în opoziţie cu 
atitudinile extreme adoptate de erezie, căci caracteristica 
adevăratei doctrine şi a filozofiei morale raţionale era să 
meargă pe calea de mijloc şi să evite extremele. 

Pentru a-şi justifica includerea raţiunii în apărarea 
dogmei ortodoxe a Treimii, Boeţiu îşi exprima speranţa că 
în felul acesta au dat roade „seminţele raţiunii din scrierile 
fericitului Augustin”. Şi în această privinţă el ilustra ten¬ 
dinţa caracteristică şi extrem de răspîndită a teologiei 
latine a epocii sale de a reinterpreta augustinismul, care 
reprezenta, şi într-o mare măsură încă mai reprezintă, 
consensul ortodox al creştinătăţii apusene asupra tra¬ 
diţiei universale. Grigore I afirma acest consens atunci 
cînd îşi numea propriile lui scrieri „neghină” în comparaţie 
cu „grîul” din cele ale lui Augustin; biograful său spunea că 
„nu a existat probabil nici un alt autor care să fi datorat mai 
mult operelor altuia”. Marele prestigiu al operelor lui Boeţiu 
şi Grigore I a servit doar la impunerea augustinismului ca 
modalitate oficială de exprimare a doctrinei creştine în 
Apus. Este probabil puţin exagerat să spunem despre 
Grigore I că „aproape totul în concepţia lui îşi are originea 
în Augustin, şi totuşi, aproape nimic nu este cu adevărat 
augustinian”; însă pentru a-1 înţelege pe Grigore I ca teolog 
şi pentru a face o punte de legătură între el şi veacurile 
al VH-lea, al VUI-lea şi al Xl-lea este necesar să-i inter¬ 
pretăm doctrina în spiritul tradiţionalismului augus¬ 
tinian. Cînd generaţia care i-a urmat îl venera prin vocea lui 
Ildefonso ca fiind mai înţelept decît Augustin, mai elocvent 
decît Ciprian şi mai evlavios decît Antonie, şi acest lucru 
a avut drept efect îndreptarea teologiei medievale prin 
intermediul lui Grigore I către Augustin - sau, în orice caz, 
către augustinismul care, graţie Sinodului de la Arausio 
şi lui Grigore I, îl cruţase pe Augustin de soarta lui Origen. 

Un rezumat adecvat al consensului catolic în Apus care 
s-a bucurat de autoritate se pare că a luat fiinţă cam în 
această perioadă: aşa-numitul Crez atanasian, a cărui 
primă mărturie incontestabilă o avem de la Caesarius 
din Arles. Teologia Crezului atanasian a fost numită „augus- 
tinism codificat şi condensat... augustinism tradiţional, 
Kelly (1964) so si aproape scolasticizat”. Acest crez se întemeia pe gîndirea 

trinitară a lui Augustin. Afirmaţia din Crezul atanasian 
potrivit căreia „Tatăl este atotputernic, Fiul este atot¬ 
puternic şi Duhul Sfînt este atotputernic; totuşi nu sînt 
trei atotputernici, ci unul singur” este luată aproape ad 
symb. Ath. i 3 -i 4 (SchaiT litteram din tratatul Despre Sfinta Treime al lui Augustin, 
iccsLi 5 ?' 2 i 5 -' 269 ) 9; 8x2 unde asemenea afirmaţii apar în repetate rînduri. In para¬ 

grafele hristologice, Crezul atanasian era îndreptat în mod 
direct împotriva versiunii nestoriene a teologiei Logosului 
sălăşluit şi împotriva criticii nestoriene la adresa doctri- 
symb.Ath, 34-36 (Schaii 2 :69) nei unirii ipostatice. Afirmaţia cuprinsă spre sfîrşitul cre¬ 
zului şi potrivit căreia toţi oamenii „vor fi nevoiţi să dea 
symb. Ath. 42 (Schafî 2 : 69) socoteală pentru faptele lor” ar putea probabil să fie inter¬ 
pretată în sensul unei polemici semipelagiene împotriva 
lui Augustin, dar Augustin însuşi făcuse numeroase afir¬ 
maţii de acest tip. Pe de altă parte, se remarcă „tonul 
profund augustinian al teologiei sale, în ciuda faptului că 
a fost elaborat într-un mediu semipelagian, căci oricît de 
mult ar fi detestat semipelagienii din Gallia de sud învă¬ 
ţătura lui Augustin despre har şi predestinare, totuşi ei 
îşi exprimau admiraţia faţă de doctrina lui trinitară şi 
Kelly (1964) 119 cea hristologică”; şi, de fapt, aceste doctrine, şi nu aspec¬ 

tele care au generat conflictul dintre Augustin şi semi- 
pelagieni, au alcătuit substanţa Crezului atanasian, care, 
în ciuda numelui său oficial, putea foarte bine să fie numit 
„Crezul augustinian”. 

Deşi Crezul atanasian se deschidea şi se încheia cu o 
afirmare a autorităţii „credinţei catolice”, totuşi nu se 
referea, nici măcar implicit, la forma pe care o lua această 
autoritate şi prin care era exercitată ea în creştinătatea 
apuseană, şi anume primatul papei de la Roma. Originile 
şi dezvoltarea papalităţii ca Structură instituţională nu 
fac obiectul unei istorii a doctrinei; şi nici relaţiile încîlcite 
dintre papă şi alţi cîrmuitori, politici sau spirituali. Sarcina 
de a aborda acest subiect revine istoriei Bisericii şi istoriei 
dreptului canonic. Insă era caracteristic papalităţii, aşa 
cum se întîmplase şi în cazul episcopatului, faptul că nu 
reprezenta numai un sistem practic de guvernare ecle¬ 
ziastică supus schimbării şi compromisului, ci ilustra şi o 

doctrină care trebuia crezută, propovăduită şi mărturisită 
de către Biserică în temeiul cuvîntului lui Dumnezeu. 
Numai din această perspectivă ne interesează papalitatea 
în mod direct. Deşi pontifii din trecut, şi în special Leon I, 
elaboraseră în mare măsură conţinutul doctrinei prima¬ 
tului şi autorităţii papale, nu este probabil nici o exage¬ 
rare în concepţia tradiţională care consideră învăţătura 
şi practica lui Grigore I drept punctul de răscruce din 
istoria papalităţii, nu numai din punct de vedere juridic, 
ci şi teologic. în timpul mandatului său el a pus bazele 
doctrinare ale hotărîrilor lui administrative, iar în una 
dintre scrisori îşi rezumă astfel doctrina : 

„Pentru toţi cei care cunosc Evanghelia este limpede 
că prin vocea Domnului grija întregii Biserici a fost încre¬ 
dinţată sfîntului apostol şi prinţ al tuturor apostolilor, 
Petru... Luaţi aminte, el a primit cheile împărăţiei ceru¬ 
rilor, puterea de a lega şi de a dezlega şi i-a fost dată în 
grijă întreaga Biserică sub cîrmuirea lui... Oare îmi apăr 
propria mea cauză spunînd aceasta? îmi răzbun vreo 
rană adîncă? Nu este mai degrabă cauza Dumnezeului 
Atotputernic, cauza Bisericii universale ? .. .Şi ştim, desigur 
că mulţi preoţi ai Bisericii din Constantinopol au căzut 
pradă ereziei... în cinstea lui Petru, prinţul apostolilor, 
[titlul «universal»] a fost oferit pontifului Romei de către 
venerabilul Conciliu de la Calcedon”. Textul care stă la baza 
doctrinei primatului lui Petru între apostoli, şi ca atare la 
baza doctrinei primatului papei în una, sfîntă, universală 
şi apostolică Biserică, este pasajul din Evanghelia după 
Matei 16,18 în care Iisus îi spune lui Petru : „Şi Eu îţi zic 
ţie, că tu eşti Petru (TlETpoţ), şi pe această piatră (ttetpoO 
voi zidi Biserica Mea”. Problema sensului adevărat al 
acestor cuvinte şi a modului cum puteau fi ele raportate 
la relaţia dintre Roma şi alte Biserici stîrnise multe contro¬ 
verse în vremea lui Ciprian, însă Grigore I nu a ezitat să le 
citeze în acest context, alături de pasajele din Evanghelia 
după Ioan 21,17 şi Luca 22, 31, pentru a-şi argumenta 
teza. Aceleaşi pasaje evanghelice le citează şi cu altă ocazie 
pentru a dovedi că „Sfînta Biserică a fost întemeiată pe 
trăinicia prinţului apostolilor, a cărui tărie de caracter a 
fost împrumutată şi numelui său”. împuternicirea dată de 
Hristos semnifica faptul că „prin autoritatea lui Dumnezeu, 
Petru are întîietate în Biserică”. Folosind metafora Bisericii 
ca o corabie, care se regăseşte şi la Tertulian, Hipolit şi 
Ciprian, Grigore I considera corabia lui Petru despre care 
se vorbeşte în Evanghelia după Luca 5,3 drept „Biserica 
ce i-a fost încredinţată lui Petru”. 

Aceste pasaje nu erau folosite în primul rînd pentru a 
sublinia locul privilegiat al lui Petru între cei doisprezece 
apostoli din primul veac, ci pentru a afirma locul episcopu¬ 
lui Romei între episcopii veacului al Vl-lea. Petru fusese 
primul episcop al Romei, iar papa era urmaşul lui. Desigur 
că Petru fusese şi în Alexandria şi în Antiohia, iar Grigore I 
sublinia uneori ideea că aceşti doi patriarhi împărţeau cu 
el primatul conferit de Petru: Roma era scaunul unde 
Petru murise, Alexandria scaunul unde îl trimisese pe 
Marcu, iar Antiohia scaunul pe care îl ocupase el însuşi 
timp de şapte ani. Era un singur scaun al lui Petru în trei 
locuri. Insă acest lucru neobişnuit în legătură cu apostolul 
nu a avut implicaţii semnificative pentru doctrina concretă 
a lui Grigore I cu privire la primatul în Biserică. Toată 
lumea ştia că scaunul lui Petru este la Roma. Cînd parti¬ 
cipanţii la Conciliul de la Calcedon din 451 au răspuns, 
după ce s-a citit Tomul Papei Leon, cu exclamaţia: „Petru 
a vorbit prin gura lui Leon !” ei exprimau de fapt această 
idee general acceptată. Pentru Biserica primelor veacuri 
creştine, primatul aparţinuse în mod special Ierusalimului, 
cetatea-mamă a tuturor credincioşilor, dar se mutase între 
timp din cetatea capitală a vechiului Israel în cetatea 
capitală a lumii, care a devenit capitala noului Israel. 
Relatarea din Faptele Sfinţilor Apostoli începe cu întoar¬ 
cerea apostolilor la Ierusalim, Petru fiind primul men¬ 
ţionat ; dar se încheie cu o propoziţie simplă şi de rău 
augur: „Şi aşa am venit la Roma”. „Am venit” se referă 
probabil la Pavel şi Luca, fără ca Petru să fie menţionat. 
Insă Roma este cetatea unde atît Petru, cît şi Pavel au 
fost martirizaţi şi îngropaţi, iar aceasta a conferit Bisericii 
Romei un statut aparte încă din vremea lui Tertulian. 
Citînd evenimentele din 451, Grigore I declara că „prelaţii 
acestui scaun apostolic, pe care din voia lui Dumnezeu îl 
slujesc, au avut cinstea de a fi numiţi «universali» de către 
venerabilul Conciliu de la Calcedon”. Acest titlu „universal” 
(oiKoupevtKoq ) nu putea, aşadar, să fie pretins de către 
Constantinopol, chiar dacă era noua Romă. Biserica Romei 
era mama celorlalte Biserici din Apusul latin, care îi erau 
supuse. 

Şi Bisericile de Răsărit datorau o anumită supunere 
Romei. In ceea ce priveşte Biserica din Constantinopol, 
„cine se poate îndoi că este supusă scaunului apostolic”, 
adică Romei, desigur? Aclamînd autoritatea lui Leon, 
Părinţii de la Calcedon au recunoscut implicit şi ortodoxia 
Romei. Unul după altul, scaunele episcopale capitulaseră 

în faţa unei erezii sau a alteia. Constantinopol dăduse 
naştere mai multor eretici de-a lungul secolelor al IV-lea 
şi al V-lea, mai precis Nestorie şi Macedonie, iar celelalte 
scaune se abătuseră şi ele din cînd în cînd de la adevărata 
credinţă. Dar Roma avea o poziţie privilegiată. Episcopul 
Romei avea dreptul să anuleze hotărîrile unui sinod. De 
fapt, cînd se punea problema ca un conciliu să rezolve anu¬ 
mite controverse, Grigore I afirma principiul potrivit căruia 
„fără autoritatea şi consimţămîntul scaunului apostolic, 
nu este valabilă nici una dintre hotărîrile luate [de un 
conciliu]”. Deşi era dispus să facă o paralelă între cele patru 
Evanghelii şi cele patru concilii ecumenice, el începuse 
deja să elaboreze o doctrină a autorităţii dogmatice a 
Romei, bazată pe primatul lui Petru şi coroborată cu repu¬ 
taţia unei ortodoxii doctrinare. Totuşi, această doctrină 
va fi definită ca dogmă de-abia multe secole mai tîrziu. 
Deşi păstra cu sfinţenie autoritatea tradiţiei şi învăţă¬ 
turile Părinţilor, scaunul Romei avea un rol special în 
apărarea tradiţiei. Aşa cum îi scria un alt episcop lui 
Grigore I, „Ştiu ce grav este să depăşim limitele care ne-au 
fost impuse de Părinţi... De aceea, mă refugiez în sînul 
preasfîntei Biserici romane”. La mijloc, în acest caz, era 
ambiţia episcopală mai curînd decît dogma, însă chiar şi 
problemele de administraţie bisericească trebuiau rezol¬ 
vate pe baza doctrinei, mai precis pe baza doctrinei prima¬ 
tului papei. 

„Grigore I prefigurează în chip deosebit Evul Mediu” şi 
în ceea ce priveşte dezvoltarea altor doctrine. în calitate 
de augustinian credincios, el a reluat multe dintre ideile 
maestrului, împreună cu moştenirea patristică generală 
pe care o primise. De pildă, a preluat din teologia ante¬ 
rioară imaginea diavolului identificată cu cea a levia¬ 
tanului din Iov 41,1, pe care Hristos l-a ademenit să-l 
înghită punînd ca nadă în undiţa divinităţii sale firea lui 
omenească. Atunci cînd undiţa divinităţii lui Hristos s-a 
scufundat, diavolul nu a putut înghiţi nada şi l-a dat afară 
pe Hristos omul, împreună cu neamul omenesc, în felul 
acesta împlinindu-se mîntuirea. Dar unele elemente din 
moştenirea patristică au fost remodelate în concepţia lui 
Grigore I. Două astfel de elemente erau doctrina purga¬ 
toriului şi doctrina jertfei euharistice. Nici una dintre 
aceste doctrine nu este exclusiv latină, căci există echiva¬ 
lente pentru ambele doctrine în teologia greacă; însă teo¬ 
logia latină, sistematizată de Grigore I, le-a dat o formă 
definitivă. Originile purgatoriului se regăsesc în speranţa 



362 


NAŞTEREA TRADIŢIEI UNIVERSALE (100-600) 


\fezi supra, pp. 168-169 


Aug. Ciu. 21.23 (CCSL 
48:787-789) 


Aug. Ciu. 21.13 (CCSL 
48:779) 

Aug. Ciu. 21.24 (CCSL 
48:789) 


Gr. M. Dial. 4 39 (PL 77:396) 


Gr. M. Dial. 4.40 (PL 77: 397) 
Gr. M. Dial. 4.25 (PL 77; 357) 


Gr. M. Dial. 4.55 (PL 
77:416-417) 


Vezi supra, pp. 164-165, 
185-186 


Gr. M. Dial. 4.58 (PL 
77:425-428) 


Vezi supra, p. 313 


Gr. M. Eu. 14.1 (PL 76:1127) 


exprimată de Origen că puterea voinţei mîntuitoare a lui 
Dumnezeu se prelungeşte dincolo de graniţele acestei vieţi 
pămînteşti, oferind oamenilor încă o şansă de purificare 
şi mîntuire chiar şi după moarte. Augustin, deşi se opunea 
speculaţiilor lui Origen cu privire la mîntuirea universală 
a tuturor oamenilor şi a diavolului, credea totuşi că există 
„pedepse vremelnice după moarte” şi se cuvine să ne rugăm 
ca unora dintre dispăruţi să le fie iertate păcatele. Aceste 
sugestii despre focul purgatoriului, făcute cu bună ştiinţă 
sau întîmplător, au devenit „ceva care trebuia crezut” 
( credendus ) în concepţia lui Grigore I. De asemenea, „trebuie 
crezut” (credendum est ) că rugăciunile credincioşilor reu¬ 
şeau să elibereze din focul purgatoriului pe aceia care 
păcătuiseară „nu din răutate, ci din greşeala neştiinţei”. 
Acestor oameni „le lipsea desăvîrşirea”, însă puteau fi 
ajutaţi prin mijlocirea sfinţilor strămutaţi la cer şi a cre¬ 
dincioşilor de aici de pe pămînt. 

O mijlocire aparte era jertfa euharistică. „Dacă faptele 
păcătoase nu sînt mai presus de iertare chiar şi după 
moarte, atunci sfînta jertfă a Mîntuitorului ajută sufletele 
chiar şi după moarte, aşa încît sufletele răposaţilor par 
uneori să tînjască după ea”. Liturghia şi teologia Bisericii 
au crezut şi au propovăduit dintotdeauna că Euharistia 
este o jertfa a trupului şi sîngelui lui Hristos. însă în 
discursul despre purgatoriu din care tocmai am citat, 
Grigore I puncta mult mai clar semnificaţia sacrificială 
a Euharistiei: „Ar trebui să-i dăruim lui Dumnezeu... 
jertfele zilnice ale lacrimilor noastre, jertfele de zi cu zi 
ale trupului şi sîngelui Său. ...Căci care dintre credincioşi 
poate să aibă vreo îndoială că în chiar clipa jertfei, ca 
răspuns la vocea preotului, cerurile se deschid şi corul 
îngerilor este prezent în această taină a lui Iisus Hristos ?”. 
Pe de altă parte, în ceea ce priveşte natura prezenţei 
euharistice, Grigore I oferea mult mai puţine explicaţii, 
repetînd formulele augustiniene învăluite într-o mare doză 
de echivoc. El vorbea despre „trupul şi sîngele Lui în 
Sfînta Taină” într-un limbaj care părea să susţină pre¬ 
zenţa reală, însă nu insista prea mult asupra acestui 
aspect. De-abia în secolul al IX-lea a devenit doctrina 
prezenţei reale un subiect de controversă; totuşi, între 
timp, graţie cel puţin în parte lui Grigore I, doctrina jert¬ 
fei euharistice a continuat să fie o învăţătură acceptată. 
De aceea, cînd doctrina prezenţei reale a fost luată în 
discuţie, s-a pornit de la doctrina jertfei euharistice, iar 
teologii au polemizat în legătură cu prezenţa acelui trup 

şi sînge care, de comun acord, era jertfit în momentul 
săvîrşirii Sfintei Taine. 

Intre teologia Părinţilor greci şi reinterpretarea ei de 
către Augustin, pe de o parte, şi tradiţionalismul augus- 
tinian care a condus la teologia scolastică, pe de altă parte, 
s-a aflat consolidarea doctrinară care a avut loc în sînul 
Bisericii latine de-a lungul secolului al Vl-lea. Timp de un 
mileniu după Grigore I, premisa fundamentală care a stat 
la baza aproape tuturor tratatelor doctrinare şi comenta¬ 
riilor biblice ale teologilor apuseni a fost autoritatea epis¬ 
copului Romei. Limitele şi deciziile acestei autorităţi au 
constituit adesea subiect de dispută, însă toţi erau obligaţi 
să-şi mărturisească loialitatea faţă de papă. Ortodoxia 
doctrinară de-a lungul şi de-a latul creştinătăţii presupu¬ 
nea acceptarea sinceră a dogmelor a căror dezvoltare am 
urmărit-o în această carte, însă în Apusul romano-catolic 
a ajuns să însemne mai mult decît atît, sau poate mai 
puţin, şi anume supunerea faţă de Sfîntul Scaun. Chiar şi 
deciziile conciliilor ecumenice trebuiau să fie ratificate de 
Roma, iar, în cele din urmă, elaborarea dogmelor încă de 
la începuturi a fost atribuită autorităţii papale. Prosper 
din Aquitania, făcînd referire la conflictele postaugustini- 
ene pe marginea doctrinei harului, vorbea despre con¬ 
sensul catolicismului ortodox din sînul Bisericii latine în 
termenii următori: „Pentru o mărturisire de credinţă în 
doctrina harului lui Dumnezeu... noi credem că este de 
ajuns ceea ce ne învaţă scrierile Scaunului apostolic. Orice 
se opune acestor învăţături nu poate fi considerat de către 
Prosp. Aud. io (pl 51:2i2) noi în acord cu credinţa catolică”. Gîndirea medievală a 
acceptat această definiţie normativă; a reexaminat formu¬ 
larea augustiniană a învăţăturii apostolice; a reevaluat 
concepţia lui Boeţiu asupra filozofiei aristotelice; şi, în 
acest fel, a reinterpretat consensul gregorian asupra doc¬ 
trinei ortodoxe şi catolice. Volumul al treilea din Tradiţia 
creştină, intitulat Dezvoltarea teologiei medievale, va pre¬ 
zenta aceste evoluţii. 

318-319; Eusebiu 137; Grigorie I 343-347, 
359-362; Hipolit 174-175; Ignatie 177; Ilarie 
341; Irineu 132, 136, 139, 173; Iustinian 
348-349; maniheism 111; Montanus şi 
montanism 119-120, 124-125; Optatus 320; 
Origen 128-136, 177; Prosper 346-347, 350, 
363; Tertulian 128, 137, 174; Trullan 344; 
Vincenţiu 340-341 

Boeţiu (m. cca 524), consul roman şi filozof 
creştin 64-66, 215, 238, 341, 356-357, 363 

Bonifaciu II (m. 532) episcop al Romei 337 

Botez 180-182. Vezi Biserică, Euharistie, 
Pocăinţă, Tbine 

- definit ca: botez al copiilor 300-302, 325-326; 
iluminare 181, 353; pecete 181 

- doctrina - la; Arie şi arianism 214; Augustin 
312-314, 319-321, 325, 331; Caesarius 336; 
Celestius 325; Clement din Alexandria 181; 
Ciprian 180, 182-183, 301-302; Chirii din 
Alexandria 240, 250; Crezul de la Niceea 
325; donatism 318; Faustus 331; Herma 
181; Hipolit 180,182-183; Ignatie 182; Irineu 
180; împăratul Iulian 52; Iulian din Eclanum 
325; montanism 123; Origen 182, 301; 
Pelagius şi pelagianismul 325-327; Prosper 
330-331; Pseudo-Dionisie 353; Sinodul de la 
Arausio 336; Tertulian 180-182, 300 

- relaţia cu doctrina despre: circumcizie 41; 
Duhul Sfînt 230-231; Euharistie 179; Hristos 
240; păcat 301; Treime 230-231 

Braga, conciliul de la -, în 563: 155, 197 

c 

Caesarius (m. 542), episcop de Arles 335-337 

Calcedon, Conciliul de la - în 451 

- doctrina despre: Hristos 274-277 

- relaţia cu: al doilea sinod de la Constanti- 
nopol 287; alexandrinii 276-277; antiohienii 
275-276; Augustin 303; dezvoltarea ulte¬ 
rioară 278, 347-348; Grigorie I 343, 360; 
Iustinian 286-287, 349-350; Leon 274-275 

Calist (m. cca 223), episcop de Roma 174-176 

Cartagina, conferinţa de la - , din 411: 317; în 
418: 326 

Cassian, Ioan (m 435), călugăr din Marsilia 
328-333, 338-339, 346 

Celestin (m. 432) episcop al Romei 274 

Celestius, adept al lui Pelagius din secolul 
al V-lea 

- citat 322 


- doctrina despre: botez 325; păcat 324; 
Treime 325 

- relaţia cu: Conciliul de la Efes 327; erezie 
325 

Celsus, critic al creştinismului din secolul al 
II-lea căruia i-a răspuns Origen; - despre: 
alegorie 54; filozofie 57; Hristos 190, 200, 
204; iudaism 37; mîntuire 53; profeţi 119; 
Sibilă 86. Vezi şi Origen 

Cerdo, gnostic din secolul al II-lea 92-93, 132 

Cerint (cca 100), gnostic timpuriu 104 

Chenoză. Vezi şi Hristos 

Chirii (m. 444), episcop al Alexandriei. Vezi Ale¬ 
xandrini, Antiohieni, Calcedon, Monofiziţi, 
Nestorie 

- doctrina despre: botez 240, 250; Duhul Sfînt 
225-232; Dumnezeu 74, 243, 263; Euharistie 
249-250; Hristos 240, 258-263; minuni 257; 
mîntuire 244-246; păcat 296; Scripturi 255 

- relaţia cu: antiohienii 241,265, Calcedon 275, 
Efes 272, Iustinian 286-287,349, Teodoret 274 

Chirii (m. 386), episcop de Ierusalim 26, 83, 121 

Chirii de Skitopolis, călugăr grec din secolul al 
Vl-lea 282 

Cicero (m. 43 Î.H.), orator şi filozof roman 84, 
292-293 

Ciprian (m. 258), episcop de Cartagina 

- doctrina despre: Biserică 141, 176-177; botez 
180, 182-183, 301-302; Duhul Sfînt 183; 
episcopi 137, 176-177; eshatologie 163, 
Euharistie 164, 185, Hristos 164, 171, 202; 
lege 61; păcat 301-302; preoţie 48-49; 
primatul lui Petru 137, 176 

- relaţia cu: Augustin 302, 326, iudaismul 40, 
77, montanismul 119 

Clement (cca 96), episcop al Romei: doctrina 
despre: continuitatea apostolică 128; Hristos 
161, 170; preoţie 48 

Clement din Alexandria (m. cca 215), conducător 
al „şcolii catehetice” ** 

- citat 56-57, 68-70 

- doctrina despre: botez 181; creaţie 56; 
Dumnezeu 76; eshatologie 147; Hristos 
69-70, 164, 190, 200, 204; inspiraţie 82; mîn¬ 
tuire 163-164;' om 69-70, 295; tradiţie 116 

- relaţia cu: elenizarea 76; filozofia 68-70, 84; 
gnosticismul 115-116; Origen 115-116, 147; 
Platon şi platonismul 56-57; Sibila 86 

Coborîre la iad. Vezi Hristos, viaţa lui - 

Commodianus, poet creştin, probabil secolul al 
V-lea 144, 146 

Comunicarea însuşirilor. Vezi Hristos definit ca 
unire 

Concilii: Grigorie I despre - 343, 346, 360-361; 
Iustinian despre - 349-350; Roma şi - 363. 
Vezi şi Numele conciliilor particulare 



390 


INDEX 


Condamnarea celor Trei capitole 285, 350 
Conducători lumeşti 348, 350 
Constantin I (m. 337), împărat roman 208, 217, 
222, Discursul lui - 85 
Constantinopol 64, 278, 350, 360 
Constantinopol, Conciliul I de la, în 381: 281 
Constantinopol, Conciliul II de la, în 553: 257, 
287, 345, 347 

Constantius II (m. 361), împărat roman 224 
Constituţiile apostolice, colecţie timpurie de legi 
canonice, probabil din secolul al IV-lea 141 
Cosmologie. Vezi Creaţie 
Creaţie 59, 131, 219. Vezi şi Hristos, definit ca 
făptură creată, Hristos definit ca Logos, 
Dumnezeu 

- doctrina despre - la: apologeţi 56-60; Atanasie 
212,218-219; Atenagora 73; Augustin 304-308; 
Clement din Alexandria 56-57; Chirii al 
Alexandriei 243, 246; Crezul de la Niceea 
218-219; Epistola lui Barnaba 212; gnosticism 
107, 212; Irineu 59, 131, 153; Marcion 94, 
98-99; Platon şi platonism 56-57; Ptolemeu 
106, 108; Taţian 73; 'Iteofil 59; Tertulian 59 

Crezul apostolic 140, 171. Vezi şi Crezuri 
Crezul atanasian 228, 361-362 
Crezuri 135, 145, 173. Vezi şi Bîberică, Crezul 
apostolic, Crezul atanasian, Crezul de la 
Niceea, Tradiţie 

Cuvîntul lui Dumnezeu. Vezi Hristos, definit ca 
Logos; Scriptură 

D 

David 331 

Decalog. Vezi Legea mozaică 

Democrit (m. cca 370 Î.H.), filozof presocratic 71 

Demoni. Vezi diavoli 

Destin 60, 63, 74, 110-111, 168, 291-294, 304 
Determinism. Vezi Destin 
Diavoli 115, 154-155, 166-168, 245, 362 
Didahia (învăţăturile celor Doisprezece 
Apostoli), manual de rînduială creştină din 
ultima parte a secolului I sau din secolul al 
IMea, 48, 80, 145, 164, 171, 174 
Didim (m. 398) „cel Orb”, teolog alexandrin 

- doctrina despre: Dumnezeu 74, Duhul Sfînt 
228, TVeime 232, 237 

- relaţia cu: arianismul 208, montanismul 
121, Niceea 218-221 

Dionisie (m. 268), episcop al Romei 208 
Dionisie (m. cca 264) episcop al Alexandriei 207 
Docetism. Vezi Hristos 

Doctrină, definită 25-33; dezvoltarea - 30-33, 224 
Dogmă 27-28, 159-160, 325 
Donatism, sectă rigoristă din Africa de Nord, 
din secolul al IV-lea pînă în secolul al VH-lea 
sau al VIN-lea 


- doctrina despre: botez 318, Biserică 318, 
Taine 318 

- relaţia cu: Augustin 317-322, pelagianismul 
317-318 

Dualism 47, 94-95, 100, 154, 158 
Duh. Vezi Duhul Sfînt 

Dumnezeu 74, 242-244. Vezi Creaţie, Duhul 
Sfînt, Hristos, Monoteism, TYeime 

- doctrina despre: - la alexandrini 240, 

242-245; antiohieni 244; Apolinarie şi 
apolinarism 74, 242; Arie şi arianism 
208-212; Arnobiu 75; Atanasie 74; Augustin 
76, 304-307; Cerint 104; Clement din 
Alexandria 76; Chirii al Alexandriei 74, 
242-243, 263; controverse hristologice 

242-244, 283; controversele trinitare 

234-238; controversa teopasită 281-282; 
Didim 74; Filoxen 76; gnosticism 105-107; 
Grigorie de Nazianz 76; Grigorie de Nyssa 
75; Grigorie Făcătorul de Minuni 74; Ilarie 
76; iudaismul 45; Iustin 75; maniheismul 
154; Marcion 94; Nestorie şi nestorianismul 
244; Origen 76; păgînismul 51-52; 
Pseudo-Dionisie 76, 354; Ptolemeu 105; 
Ifeodor 74, 242, 244; Teofil 52; Ifertulian 74 

E 

Ebioniţi, sectă creştin-iudaică 47, 192 
Ebraică, cunoaşterea - 40 
Efes, „Sinodul tîlhăresc de la -, în 449: 274 
Efes, conciliul de la -, în 431: 271-272, 327, 338, 
347 

Efrem Şirul (m. 373), teolog sirian 168, 199 
Elenizarea creştinismului 36, 67, 70, 76-77 
Elkesaiţi, sectă creştin-iudaică 48 
Emanaţie 106 

Encratiţie, ascetică gnostică 108 
Eoni, doctrina gnostică despre - 105-106 
Epifanie (m. 403) episcop al Salaminei 122, 
194-195 

Episcopi. Vezi şi Biserică, Preoţie, Taine 

- doctrina despre - la: Augustin 318-319; 
Ciprian 137,176-177; donatism 318; Eusebiu 
137; Ignatie 177; Irineu 136; Tertulian 136 

- doctrina - despre: Biserică 341; credinţă şi 
raţiune 66, 355-356; Hristos 355-356; Treime 
355 

- relaţia - cu: arianismul 214-215; Aristotel 
64-65, 355, 363; Augustin 355-356; Platon 
64; Pseudo-Dionisie 355 

Epistola a doua a lui Clement, cea mai timpurie 
predică 179, 193 

Epistola către Diognet, scrisoare din secolul 
al Il-lea 165 

Epistola lui Barnaba, scrisoare din secolul 
al Il-lea 

- doctrina despre: creaţie 218; jertfii 161; lege 
40; milenarism 150; Vechiul "testament 40 

Erezie. Vezi şi Biserică, Numele ereticilor şi 
ereziile. Tradiţie 

Eschil (m. 456 Î.H.), dramaturg grec 291 

Eshatologie 118, 142-150. Vezi şi Hristos, 
Mîntuire, Omul definit ca muritor 

- componente ale a doua venire a lui 
Hristos 145, 150; Antihrist 146, înviere la 
viaţa veşnică 69-70, 73, 245; mileniu 91, 143, 
148; purgatoriu 361-362; speranţă (nădejde) 
146; 

- doctrina despre - la: Ambrozie 74; Augustin 

61, 63, 78, 148, 362; Clement din Alexandria, 
147; Ciprian 163, Crezul de la Niceea 150, 
222; crezuri 146; Didahia 145; Epistola lui 
Barnaba 143; Eusebiu 148; Grigorie I 362; 
Grigorie de Nyssa 147, 169; Herma 144; 
Hipolit 77, 125-126,146; Irineu 91,143,146; 
Iustin 143, 171; Lactanţiu 86; liturghii 144; 
Metodius 70-71, 144; Montanus şi 

montanismul 118, 120; Origen 60, 70, 116, 
144, 147, 169; Papias 143, 148; Sibila 86; 
"teofil 86; 'Itertulian 78, 146, 148, 171, 

Euharistia 183-187, 249-250. Vezi Biserică, 
Botez, Eshatologie, Hristos, Taine 

- definită ca „doctoria nemuririi” 186,249-250; 
jertfă 49, 164, 185, 362; prezenţă reală 
184-185, 249-250, 314, 362; substanţă 67 

- doctrina - la alexandrini 249-250; antiohieni 
249-250; apologeţi 51; Augustin 313-314; 
Chirii al Alexandriei 249-250; Ciprian 164, 
185; Didahia 145, 164; Eutherius de Tyana 
250; Grigorie I 362; Hrisostom 49; Ignatie 
184-185; Irineu 184-189; Iustin 184; 
Iustinian 350; Nestorie şi nestorianism 250; 
Origen 173, 184-186; Pseudo-Dionisie 352; 
"teodor 249; "tertulian 185 

- relaţia cu doctrina despre: botez 179; 
eshatologie 145; Hristos 249-250 

Eunomiu (m. cca 395), episcop arian de Cyzic 
211-212, 241 

Eusebiu (m. cca 340) episcop de Cezareea şi 
istoric bisericesc 

- citat 31 

- doctrina despre: homoousios 217; mileniu 
148; succesiunea apostolică 137; tradiţie 343 

- relaţia cu: apologeţii 62; Filon 43; 
gnosticismul 47; Iosephus 43; iudaism 77; 
Marcellus 223; montanism 119-120; Niceea 
216; Sibila 86 

Eusthatius (m. cca 337), episcop al Antiohiei 267 

Eutherius (m. după 434), episcop de Tyana 250 

Eutihianism. Vezi Eutihie 

Eutihie (m. 454), arhimandrit într-o mănăstire 
din Constantinopol 274, 282, 285 


Evagrie Ponticul (m. 399), călugăr libian şi 
scriitor mistic 102, 351 

F 

Faustus (m. cca 490) episcop de Riez 

- doctrina despre: botez 331; har 328; om 329; 
predestinare 328-331; rugăciune 329 

- relaţia cu: Augustin 328-331 

Filioque. Vezi Duhul Sfînt 

Filon (m. cca 50), teolog evreu din Alexandria 
49, 56, 81, 163 

Filoxen (m. 523), episcop monofizit de Mabbug 
76 

Fiul lui Dumnezeu. Vezi Hristos definit ca Fiu al 
lui Dumnezeu; Treime 

Flavian (m. 449), episcop al Constantinopolului 
274 

Frigia 118 

Fulgentius (m. 533), episcop de Rupse 333 

G 

Gnosticism, erezie creştină timpurie. Vezi 
Irineu, Marcion, Simon, Valentin, Vasilides 

- doctrina despre: creaţie 106-107, 212; eoni 
106-107; Hristos 104, 109, 190, 217, 253; 
îngeri 212; om 212, 293; mîntuire 108-112; 
Scriptură 112-114 

- relaţia cu: Clement din Alexandria 115-116, 
128; Evagrie 102; Irineu 103-114, 137, 139, 
253; iudaismul 46-48, 103-104; maniheismul 
105; monofizismul 284; Origen 115-117 

Grigorie (m. 389), născut la Nazianz, teolog şi 
retor. Vezi Grigorie de Nyssa, Vasile 

- doctrina despre: Dumnezeu 76; Duhul Sfînt 
225-232; Hristos 166; Treime 232-238 

- relaţia cu: platonismul 235; teologia apu¬ 
seană 223 

Grigorie (m. cca 395), episcop de Nyssa. Vezi şi 
Grigore de Nazianz, Vasile 

- citat 26 

- doctrina despre: Dumnezeu 75; eshatologie 
147, 169; Hristos 287; om 72, 75; Treime 
87-88, 232-238 

- relaţia cu: filozofia 72, mistica 351, plato¬ 
nismul 235, triteismul 234-238 

Grigorie Făcătorul de Minuni (m. cca 270), elev 
al lui Origen 74 

Grigorie I (m. 604), episcop al Romei 

- doctrina despre: Biserică 341-347; concilii 
342-343, 346; Euharistie 362; Hristos 285, 
361; primat 359-361; purgatoriu 361-362; 
Scriptură şi tradiţie 342-344, 347; Treime 344 

- relaţie cu Augustin 357, 362; Celestius 338; 
Calcedon 343, 360; Conciliul de la Efes 338; 
conducători lumeşti 346; Constantinopol 

360; dezvoltare ulterioară 363; erezie 
342-344; Iustinian 356; păgînism 87; 
Pelagius 338 

H 

Har. Vezi şi Biserică, Botez, Duhul Sfînt, 
Euharistie, Mîntuire, Predestinare, Taine 

- doctrina despre - la: Arausio 336; Augustin 
302-305, 309, 311-312, 315-316, 321, 324, 

334- 335; augustinism 338-339; Caesarius 

335- 337; Cassian 332-333; Faustus 328; 
Fulgentius 333; Pelagius şi pelagianismul 
323-324; semipelagianismul 328-329 

Hegesip, scriitor bisericesc din secolul al II-lea 
36, 46 

Henotikon 285 

Heracleon, exeget gnostic din secolul al II-lea 
106, 116 

Heraclit (cca 500 Î.H.), filozof presocratic 71 
Hernia, scriitor apocaliptic din secolul al II-lea 

- citat 36, 120, 138 

- doctrina despre: botez 181; eshatologie 144; 
Hristos 191, 198, 200; îngeri 153 

Hesiod, poet grec din secolul al VlII-lea î.H. 51 
Hipolit (m. cca 236), teolog roman 

- doctrina despre: Biserică 174-175; botez 180, 
182-183; Duhul Sfînt 183; eshatologie 77, 
125-126,146; hirotonie 178; Hristos 194-195, 
206-207; preoţie 48; profeţi 125-126; Treime 
123 

- relaţie cu: Calist 174-175; elenizare 67; 
erezie 90; gnosticism 105; monarhianism 
194-195; montanism 120, 123, 125-126; 
Noetus 195 

Hirotonie. Vezi Preoţie 
Homer, poet epic grec 51, 69, 291 
Homoiousieni, grupare care la Niceea a încercat 
o împăcare a celor două poziţii 223-225 
Hormisdas (m. cca 523), episcop al Romei 282 
Hrisostom, Ioan (m. 407), episcop de 

Constantinopol 49 

Hristos vezi Euharistie, Dumnezeu, Mîntuire, 
Scriptură, Treime 

- definit ca: adoptat 191, 265; atoateştiutor 
284; creatură 210-211, 218-219, 284-285; 
două firi 267-277, 286; Duh 199-200; 
Dumnezeu 189, 193-194, 210, 243-244, 266; 
Fiul lui Dumnezeu 52, 204-205, 211, 222, 
227-228,266; homoousios 217,224,244,280; 
homoiousios 224-225; lisus şi Hristos 47, 
104; înger 197-199, 212-213; Logos creator 
106, 201-204, 211, 219-220; Logos întrupat 
178, 203, 213, 243, 267-271; Logos sălăşluit 
263-267, 271-272, 275-276, 286-287, 347, 
358; Logos seminal 55, 82, 178; Mesia 42-43; 
predica ( sermo ) 202; prinţ al îngerilor 


198-199; unire personală 264; unire cu 
comunicare a însuşirilor 261-263, 281-285; 
unire ipostatică 259-263, 270-271, 276-277, 
348-349, 358; Unul-Născut 217-218 

- doctrina despre - la: alexandrini 240, 

259-263; Ambrozie 220- 221, 257; antiohieni 
240, 263-267; Apolinarie şi apolinarism 241, 
251-252; Afraates 200; Arie şi arianism 
210-215; Atanasie 191, 218-219, 224-225, 
239-240, 257, 284; Atenagora 203-204, 206; 
Augustin 269, 306; Boeţiu 356; Calcedon 
274-277; Celsus 190, 200, 204; Chirii al 
Alexandriei 240, 258-263; Ciprian 164, 171, 
202; Clement din Alexandria 69-70,164, 190, 
200, 204; Clement II 189, 251; Conciliul de la 
Efes 271-272, 327, 338, 347; Constantinopol 
II 257, 287, 345, 347; Crezul atanasian 358; 
Crezul de la Niceea 267, 273; ebioniţi 47, 
192; elkesaiţi 48; Efrem Şirul 168, 199; 
Eusthatius 267; Eutihie şi eutihianism 274, 
282,285; Filoxenus 284; gnosticism 104,110, 
114, 217; Grigorie I 285, 361; Grigorie de 
Nazianz 166; Grigorie de Nyssa 287; Herma 
191, 198, 200; Hipolit 194-195, 206-207; 
Ilarie 165, 268; homoiousieni 224-225; Ibas 
286-287; Ignatie 190, 193, 199-200, 202, 204; 
Irineu 96, 110, 167, 202-204; Iacob 

Baradaeus 281; Ieronim 202; Ioan de 
Antiohia 273; Iulian din Halicarnas 283; 
Iustin 61, 161, 163, 207; Iustinian 286-287, 
349; Leon I 257, 268-269, 274-275, 347, 360; 
Leonţiu 283; maniheism 217; Marcion 96-97, 
190; Martiriul lui Policarp 189; Meliton 193; 
Metodius 181-182; monofiziţi 282-285; 
Nestorie şi nestorianism 257, 263-267, 
278-279; Noetus şi noeţienii 123, 194-195; 
Novaţian 205-206; Origen 61, 81, 16; Pavel 
din Samosata 192, 213, 217; Praxeas 121, 
Produs 282, Pseudo-Dionisie 353-354; 
Ptolemeu 110; Rufin 361; Seleucia-Ctesiphon 
280; Severus 257, 280; „Sinodul tîlhăresc” de 
la Efes 274; Teodor 252, 257, 263-269; 
Teodoret 261, 274-275, 286-287; Teodosie din 
Alexandria 280-281; Teodot 182; Teofil 52, 
204,207; Terţul ian 165, 199, 202-203; Zenon 
285; Zefirin 197 

- viaţa lui ~, 160, 262, naşterea 296-300 (vezi 
şi Maria); botezul 192, 265; creşterea 213, 
265, 269; ispitirea 270-271; învăţăturile 
160-164, 322; minunile 256-257; suferinţele 
163-165, 243; răstignirea 79, 154, 163-165, 
170, 257-258, 269; coborîrea la iad 167-168, 
182; învierea 53, 69-70, 167-170; a doua 
venire 42, 145, 149 

- lucrarea lui - ( vezi şi mîntuirea) 159-160, 
170, 245: al doilea Adam 162-163; dătător al 

legii 61; dătător de viaţă 244-245, 247-248, 
ispăşire 167; izbăvire de diavol 167-168, 361; 
jertfă 164-165, 220; mijlocitor 261; pildă 
161-163; răscumpărare 166-167; recapi¬ 
tulare 162-163; satisfacţie 165-166; schimb 
269-270 

Hystapes, lucrare sincretistă sub pseudonim 86 

I 

Iacob Baradaeus (m. 578), monofizit, episcop de 
Edessa 281 

Iacob, apostol, fratele Domnului 37 
Ibas <m. 457), episcop de Edessa 286-287 
Iconomie, voia divină în istorie 50, 226, 241-242, 
283 

Ieronim (m. 420), traducător al Bibliei şi teolog 
călugăr 

- citat 44 

- doctrina despre: catolicitate 341; Hristos 
202; naştere din Fecioară 299 

- relaţip cu: Marcion 102; pelagianism 46; 
Virgiliu 85 

Iertarea păcatelor. Vezi Mîntuire 

Ierusalim; atitudinea creştină faţă de - 49, 143; 

dărîmarea - 44, primatul - 37, 360 
Ignatie (m. cca 107), episcop al Antiohiei 

- citat 140 

- doctrina despre: Biserică 177; botez 182; 
Duhul Sfînt 182; Euharistie 184-185; Hristos 
190, 193, 199-200, 202, 204; naştere din 
Fecioară 297; sabat 41 

Iisus. Vezi Hristos viaţa lui - 
Ilarie (m. 367), episcop de Poitiers 

- doctrina despre: catolicitate 341; Dumnezeu 
76; Hristos 165, 268; Scriptură 255-256; 
Treime 212, 218-221 

- relaţii cu: arianismul 207-208, 214-215; 
Niceea 218-222 

Ildefonso (m. 667), arhiepiscop de Tbledo 357 
Impasibilitate. Vezi Dumnezeu 
Imperiul Roman 60, 63 
Inspiraţie. Vezi Scriptură 

Ioan (m. cca 441), născut în Damasc, teolog grec 
26 

Ioan (m 441), episcop al Antiohiei 273 
Iosephus, Flavius (m. cca 100), istoric evreu 43, 
56, 86 

Ipostas, definit 234; „fire” 280-281; ousia 224, 
233-234. Vezi şi Treime 
Irineu (m. cca 200), episcop de Lyon 

- citat 37, 39, 83, 141 

- doctrina despre: Biserică 173; botez 180; 
coborîre la iad 168; continuitate apostolică 
132, 136, 139; creaţie 59, 131, 153; Duhul 
Sfînt 119, 173, 207; eshatologie 91, 143, 146; 
Euharistie 184-189; Hristos 96, 110, 167, 


202-204; îngeri 153; legea 40; Maria 253; 
mîntuire 159, 162-163, 172; naştere din 
Fecioară 298; omul 162-163,293-294; profeţie 
42; Scriptură şi tradiţie 79, 112-113,129-130, 
132-133; suflet 73; Treime 196, 207, 242 

- relaţia cu: Cerdo 92-93; crezuri 136; erezie 
90-91; gnosticism 103-114, 136-139, 253; 
Herma 144; iudaism 39; Marcion 94 

Ispăşire. Vezi lucrarea lui Hristos 
Istorie 30-33, 60, 293, 307 ? 

Iuda Iscarioteanul 314, 331 
Iudaism, controversa cu - şi doctrina despre: 
Biserică 37, 49; Dumnezeu 45; Hristos 43, 
77-78, 82-83; lege 40-41; om 46; preoţie 48, 
81; Scriptură 38, 40, 41-42; Treime 87-88, 
235 (vezi şi Scriptură) 

Iulian (m. 363), împărat roman 38, 52, 154, 253 
Iulian (m. 454), episcop de Eclanun şi teolog 
pelagian 322, 325 

Iulian (m. după 518), episcop monofizit de 
Halicarnas 283 

Iustin Martirul (m. cca 165), apologet 

- citat 36, 51 

- doctrina despre: botez 181; coborîrea la iad 
168; destin 292; Dumnezeu 75; eshatologie 
143, 171; Euharistie 184; Hristos 61, 161, 
163, 207; îngeri 122, 198; preoţie 48; 
Scriptură 80, 170, 178; Treime 196, 212 

- relaţia cu: erezia 90; filozofia 84-85; iu¬ 
daismul 39-40; marcioniţii 100; monta- 
nismul 119; păgînismul 55, 58, 84; Platon 
56; Simon din Samaria 46 

Iustinian I (m. 565), împărat roman. Vezi 
Constantinopol, al doilea Conciliu 

- doctrina despre: concilii 349; Euharistie 
349-350; Hristos 286-287, 349; Maria 350; 
tradiţie 349; Treime 350 

- relaţia cu: Calcedon 349; cele trei capitole 
286-287; Chirii 349; controversa teopasită 
281-282; dezvoltările ulterioare 355; 
Grigorie I 356; liturghie 349-350; Nestorie 
355; Origen 288, 345; păgînism 64; Severus 
349-350, 355 

Iuvenal (m. cca 140), satirist roman 292 

î 

împărăţia de o mie de ani. Vezi eshatologie 
îndumnezeire. Vezi Mîntuire 
îngeri, doctrina despre ~ 123,155. Vezi şi Hristos 
definit ca înger 
întrupare. Vezi Hristos 

înţelepciune, personificată. Vezi Proverbe 
8,22-31 

înviere. Vezi Hristos, viaţa lui - ; eshatologie; 
Omul definit ca muritor; Omul definit ca suflet 

J 

Jertfă. Vezi lucrarea lui Hristos, euharistia 
definită ca ~ 

L 

Lactanţiu (m. cca 320), apologet 51, 83, 86 
Lapsi, controversa asupra 174 
Lege: lege canonică 92; legea mozaică 40-41, 78, 
81, 113; legea naturală 40, 55; „legea nouă” 
41, 61; legea romană 165; lege şi evanghelie 
92-93 

Leo I (m. 461), episcop al Romei 257, 268-269, 
274-275, 347, 360. Vezi şi Calcedon 
Leonţiu, călugăr din secolul al Vl-lea şi teolog 
bizantin 283, 344, 348 

Liturghie. Vezi Euharistie, Rugăciune, Tradiţie, 
Logos. Vezi Hristos, definit ca ~ 

Luca, evanghelist 36 
Lume. Vezi Creaţie 

M 

Maniheism, religie dualistă şi sincretistă din 
Persia 

- doctrina despre: Biserică 111; dualism 154; 
Hristos 217; om 310-311 

- relaţia cu: Augustin 154, 310; gnosticism 
105-106, 111, 154 

Manuscrisele de la Marea Moartă 48 
Marcellus (m. cca 374), episcop de Ancira 
214-215, 222, 226-227, 233 
Marcion (m. cca 160), eretic din Roma 

- citat 92, 174 

- doctrina despre: creaţie 94, 98-99; 

Dumnezeu 94; Hristos 96-97, 190; lege şi 
evanghelie 29; Scriptură 80,97-100,132,159 

- relaţia cu: Apelles 101-102; Cerdo 92-93; 
dezvoltările ulterioare 101; gnosticism 96; 
iudaism 79-80, 96-99, 159; Pavel 131-132; 
Tertulian 92-100 

Maria, doctrina despre - ca a doua Evă 253; 
fără de păcat 323; Fecioară 43,299; Theotokos 
(Născătoare de Dumnezeu) 253-254, 271, 
273-274, 276, 281-282, 287, 350 (vezi şi 

Hristos, viaţa lui ~ , naşterea) 

Martin (m. 397), episcop de Tours 179 
Martiriul lui Policarp 189 
Matei, evanghelist 332 

Maximilla, profetesă montanistă din secolul al 
II-lea 122 

Meliton (m. cca 190) episcop de Sardes 35, 193 
Metodiu de Olimp (m. cca 311) episcop de Lycia 
70, 144, 181-182 

Minucius Felix, apologet din secolul al II-lea sau 
al IlI-lea 56, 153, 171 
Minuni 155, 257 


Mistică 127, 350-355 
Mituri 52, 54, 106 
Mîngîietor (Paraclet) 71, 120-124 
Mîntuire 159-173. Vezi şi Eshatologie, Har 
Lucrarea lui Hristos, Om 

- definită ca: iertare a păcatelor 170, 180-181, 
313-314; îndumnezeire 172, 221, 230, 
245-246, 276-277, 351-352; vindecare 172, 
221, 311 

- doctrina despre ~ la: alexandrini 245-246; 
antiohieni 246-247; Apolinarie şi apolina- 
rism 245-246; Arausio 336; Arie şi arianism 
213; Atanasie 220-221; Augustin 330; Celsus 
53; Clement din Alexandria 163-164, 172; 
Chirii al Alexandriei 244-246; Crezul de la 
Niceea 159, 220; gnosticism 108-112; Irineu 
159, 162-163, 172; Marcion 94; Nestorie şi 
nestorianism 245; Origen 172; Pelagius şi 
pelagianismul 323; Prosper 335; Pseudo- 
-Dionisie 351-352; Teodor 244-245, 247-248 

Moarte. Vezi Eshatologie, Mîntuire, Omul, 
definit ca muritor, Omul definit da suflet 
Moise. Vezi Legea 

Monadă, doctrina ariană despre - 209 
Monarhia divină 59, 192, 234. Vezi şi Iconomie 
Monarhianism. Vezi Sabelius 
Monofiziţi, opozanţi la Calcedon. Vezi şi 
Alexandrini, Calcedon, Chirii al Alexandriei, 
Iustinian, Severus 

- doctrina despre: comunicarea însuşirilor 
282-285; Hristos ca om 282; Treime 280 

- relaţia cu: Aristotel 281; Calcedon 278, 280; 
Iustinian 282, 288; Liturghia 281-282 

Monoteism 60, 87-88. Vezi Dumnezeu 
Montanism. Vezi Montanus 
Montanus, profet frigian din secolul al II-lea. 
Vezi Tertulian 

- doctrina despre: Biserică 124; Duhul Sfint 
119-125; eshatologie 118, 120; harisme 119; 
Treime 121-124 

- relaţia cu: Ciprian 119; dezvoltările 
ulterioare 126-127; Eusebiu 119-120; Hipolit 
123, 125-126; Tertulian 120-121, 124 

N 

Natură [fire]. Vezi Creaţie, Har, Hristos, Om 
Nazarineni, creştini iudei 37, 47 
Nădejde (speranţă). Vezi eshatologie 
Negaţie, teologia - 354 

Nemurire. Vezi Eshatologie, Omul definit ca 
muritor, Omul definit ca suflet 
Neoplatonism. Vezi Platonism 
Nestorianism. Vezi Nestorie 
Nestorie, (m. cca 451), episcop al Constantino- 
polului. Vezi şi Antiohieni, Chirii al 
Alexandriei, Teodor din Mopsuestia 

- citat 67 

- doctrina despre: Dumnezeu 244; Euharistie 
250; Hristos 257, 263-267, 278-279; Maria 
254; mîntuire 245 

- relaţia cu: Crezul atanasian 358; Efes 272, 
278-279;- Iustinian 287, 355; Liturghie 
253-254; Roma 274; Zenon 285-286 

Niceea, Conciliul de la - , în 325: 216-217, 
332-333, 239, 281. Vezi şi Crezul de la - 
Niceea, Crezul de la ~, formula de credinţă 
adoptată la Conciliul de la Niceea în 325 şi 
dezvoltată mai târziu. Vezi şi Arie, Atanasie, 
Conciliul de la Niceea 

- citat 216-217, 241 

- doctrina despre: Biserică 325; botez 325; 
creaţie 218-219, 150, 222; îngeri 153, 158; 
Hristos 267, 273; mîntuire 159, 220; Sfântul 
Duh 200-201, 225, 223, 232; Treime 217, 
223-224, 232-233 

- relaţia cu: Ambrozie 218-223; Amfilohiu 
218-221; arianism 218; Atanasie 218-221; 
Didim 218-221; Efes 271-272; Ilarie 218-221; 
Nestorie 244; Ossius 21; Zenon 285 

Noe 175-176 

Noetus, (cca 200) teolog din Smirna 123,194-195 
Noeţian. Vezi Noetus 
Noul Testament. Vezi Scriptura 
Novaţian (m. cca 258), preot roman 83, 202, 
205-206 

O 

Omul. Vezi şi Creaţie, Hristos, Mîntuire 

- definit ca: creatură 69-70, 74, 247-248, 

309- 310; după chipul lui Dumnezeu 212, 

310- 311; liber 35, 65, 29, 53-294, 311, 
327-328, 330, 333; muritor şi stricăcios 
171-172, 182-183, 248, 283-284, 292-293; 
păcătos 162-163, 219, 248, 289-302, 307-309, 
323-324, 317-318; suflet 43, 69-74, 109, 116, 
345-346 

- doctrina despre - la: Ambrozie 74, 296; 

Atanasie 218-219, 290, 292-293; Augustin 
290, 307-309, 323-328 ; Boeţiu 65; Cassian 
329, 331; Celestius 325-326; controversele 
hristologice 284-285, 296-297; Clement din 
Alexandria 69-70, 292; Ciprian 301-302; 
Chirii al Alexandriei 294; Faustus 318, 
321-322; gnosticism 107-109, 289-291; 

gîndirea greacă 287-289; gîndirea romană 
289; Grigorie de Nyssa 72; Irineu 73, 
162-163, 290-293; iudaism 35; Iustin 

286-287; maniheism 284-285; Marcion 94, 
96-97; monofiziţi 282-285; Origen 70-71, 74, 
116, 168, 290, 300-301, 311-312; Pelagius şi 
pelagianism 323-325; Prosper 302, 317-318; 
semipelagianism 317-318; Taţian 53, 73; 


Teodor 248, 293-294; Tertulian 71-73, 

290-292, 298 

Optatus, (cca 370) episcop de Mileve, Africa de 
Nord 320 

Origen, (m. cca 254) teolog şi învăţat din 
Alexandria Vezi Alexandrini; Celsus; 
Clement din Alexandria 

- citat 27, 79, 90 

- doctrina despre: Biserică 177; botez 182, 
300-301; continuitate apostolică 128-136; 
demoni 154; Duhul Sfint 182; Dumnezeu 77; 
eshatologie 71, 117, 144, 147-148, 168-169; 
Euharistie 173; Hristos 61, 81, 165; istorie 

69- 61; îngeri 152-153; lege 53; minuni 155; 

mîntuire 172; nemurire 171; preoţie 81; 
providenţă 61, 287; purgatoriu 363; 

rugăciune 157,287; Scriptură 40,42, 44, 54, 

70- 71, 83, 129-134 ; suflet 70, 348-348; 
tradiţie 115-116, 129-134, 136; Treime 55, 
203, 207 

- relaţia cu: al doilea Conciliu de la Constanti- 

nopol 288, 347-348; Celsus 50; Clement din 
Alexandria 116-117, 147; crezuri 136; 

elenizare 70-71; Evagrie 354; Gnosticism 
115-117; Grigorie de Nyssa 73-74; iudaism 
42-44; Iustinian 287, 347-348, 352; Marcion 
101; Metodius 70-71; mistica 354; Pseudo- 
-Dionisie Areopagitul 358; păgînism 56; 
Platon şi platonismul 56, 70-71; Teodor de 
Mopsuestia 255-256; Vincenţiu de Lerin 345 

Origenism. Vezi Origen 
Ossius (m. 357), episcop de Cordoba 217 
Ousia 223, 233-236. Vezi Hypostasis ; Treime 
Ovidiu, poet roman 292 

P 

Papias (m. 130), episcop de Hierapolis în Frigia 
143, 148 

Patimile sfintelor Perpetua şi Felicitas 120 
Patripasism. Vezi Sabelius 124, 258 
Paul cel Tăcut (m. după 562), poet creştin grec 
352-353 

Pavel de Samosata (m. după 268), episcop de 
Antiohia 31, 192, 213, 217, 223, 254 
Pavel, apostol. Cerdo despre - 93 ; convertirea 
lui - 334 ; despre - 132-135; ebioniţii despre 
- 47 ; gnosticismul şi ~ 115, 130; Marcion 
despre ~ 99-100, 131-132 ; - despre 
predestinaţie 307; - la Roma 360; teologi 
ortodocşi despre - 132-135; ~ şi Petru 37, 
135 

Păcat. Vezi omul definit ca păcătos 
Păgînism 35-38, 42, 45, 51-52, 55-56, 63, 79, 
86-87, 118, 188, 193, 219, 221, 293 
Pelagianism. Vezi Pelagius 





396 


INDEX 


Pelagius (m. după 418), călugăr din Britania sau 
Irlanda; Vezi Augustin; Celestius; Iulian din 
Eclanum 

- doctrina despre: botez 327-328; credinţă 323; 
har 323-324; îndreptăţire 323 ; lege 322-323; 
Maria 323; "IVeime 325 

- relaţia cu: Augustin 322-327; donatism 307; 
Conciliul de la Efes 327; Grigorie I 338-339; 
semipelagianism 327- 339; Sinodul de la 
Cartagina 327; Tteodor din Mopsuestia 293 

Petilian (m. după 411), episcop donatist de 
Constantina 318-319 

Petru (m. cca 311), episcop de Alexandria 351 
Petru, apostolul Ciprian despre - 138, 168 ; 
Chirii al Alexandriei despre - 262; Grigorie 
despre - 361-363 ; - şi Pavel 37, 135; - la 
Roma 360 

Pistis Sophia, text gnostic din secolul al III-lea 
112 

Pitagora (cca 530 Î.H.), filozof presocratic 56 
Platon (m. 347 î.H.) filozof grec 

- citat 58-59, 291 

- relaţia cu: Augustin 56, 154, 305-307; Clement 

din Alexandria 56-57, 68-70, 163-164; 

Grigorie de Nyssa 72-73, 235-236; Iustin 
56-57, 70-71; Origen 56, 70-71; Pseudo- 
-Dionisie 355-356; Terţul ian 71; Valentin 101 

Platonism. Vezi Platon 

Pleroma, doctrina gnostică despre: - 106, 109 
Pliniu cel Bătrîn, istoric roman 292 
Pliniu cel Tînăr, consul şi guvernator roman 51 
Plotin (m. 270), filozof neoplatonic 305-306 
Pocăinţă 120, 144, 161, 165, 174, 179-181, 187, 
295, 338-339. Vezi Biserica definită ca sfîntă; 
Omul, definit ca păcătos 
Politeism 59-60, 76, 87, 115, 215 
Porfiriu (m. 303), filozof neoplatonic 54, 306 
Praxeas, (cca 200), teolog din Roma, 74, 121, 
124, 194-195, 197, 200, 202, 207 
Predestinaţie 157, 292-293, 303, 307-308, 312, 

315, 319, 327-339, 341, 343, 346, 358 
Predică ( sermo ) 25-26, 35, 81, 132, 149, 163, 

171, 178, 194, 202, 221, 238, 255-256, 303, 

316, 322, 334-335, 338, 347. Vezi Hristos 
definit ca sermo 

Preoţie 48-49, 81, 126, 173, 177-178, 185 
Preştiinţă 292, 307, 329, 335 
Priscillianism, erezie dualistă din secolul al 
IV-lea sau al V-lea 154. Vezi şi Maniheism 
Produs (m. 446 sau 447), episcop de 

Constantinopol 282 

Profeţi şi profeţii 41, 42, 47- 48, 56-57, 64, 74, 
77-79, 81-83, 85-86, 89, 95, 97-101, 113-114, 
117, 119-120, 122, 124-126, 129-131, 134, 
138-139, 141-142, 146, 149, 154, 170, 177, 
179, 192-193, 202, 207, 262, 277,294, 325, 349 


Prosper din Aquitania (m. cca 463) călugăr din 
Marsilia 

- relaţia cu: Augustin 329, 333, 335-337; 
liturghia 349, 353; Roma 363 

Proterius (m. 457), episcop din Alexandria 278 

Providenţă 40, 61, 63, 157, 179, 292, 329 

Pseudo-Dionisie, Areopagitul (cca 500), teolog 
mistic 

- doctrina despre: Dumnezeu 76, 354; Hristos 
353-354; mîntuire 352; Taine 352; Treime 
354 

- relaţia cu: Boeţiu 356, Evagrie 351, Origen 
351, 355 

Pseudo-Leonţiu din Bizanţ 282-283 

Pseudo-lfertulian 124 

Ptolemeu (m. cca 180), autorul gnostic al 
Scrisorii către Flora-, 

- despre: creaţie 106, 108; Dumnezeu 105; 
eoni 105; Hristos 110; lege 80, 113; mîntuire 
111; păcat 107 

Purgatoriu. Vezi Eshatologie 

Q 

Quadratus, apologet din secolul al II-lea 51 

R 

Raţiune 55, 62, 64, 66, 87, 200, 202-204, 206, 
220, 238, 243, 292-293, 308, 310, 321, 324, 
332, 352, 356-357 

Răscumpărare. Vezi Hristos, viaţa lui - ; 
mîntuire 

Rău, problema - 55, 59, 61, 93-95, 154-155, 178, 
184, 294, 302, 309-311, 329, 336 

Revelaţie 55-57, 62, 66-67, 77-78, 81, 84, 89, 91, 
95, 97, 99, 104-105, 110, 112, 119-120, 123, 
127-129, 131, 138, 169-170, 203-204, 242, 
290, 323, 343, 356 ; Vezi şi Hristos, lucrarea 
lui ~ ; Iudaism, Păgînism, Profeţi şi profeţii, 
Scriptură 

Ridicarea la cer a lui Isaia, carte apocrifă 
creştină din secolul al II-lea 118 

Rufin (m. 410), teolog şi traducător 83, 128-129, 
141 

Rugăciune 155-158, 293, 333; - către Hristos 
213-214; - şi eshatologie 147-148; - 

euharistică 80, 145-146, 168; - către Duhul 
Sfint 200, 232; Rugăciunea Domnească în 
calitate de - 239, 316, 321 

s 

Sabelianism. Vezi Sabelius 

Sabelius (cca 217), eretic din Roma 

- doctrina despre: IVeime 192-196; 

- relaţia cu: Chirii 256; Marcellus 223, 234; 
Ttertulian 123-124, 207; Vasile 228-229 



INDEX 


397 


Satana. Vezi Diavol 
Satisfacţie. Vezi Lucrarea lui Hristos 
Satuminus, gnostic din secolul al II-lea 104, 108, 
113 

Scaunul de Roma. Ciprian şi - 175-177; Grigorie 
I despre - 361-363 ; Prosper despre - 363; - 
despre Arausio 339; - despre Cele trei 
capitole 288; Tertulian despre - 361 
Schismă. Vezi Biserica definită ca una 
Scriptură. Vezi Biserică, Tradiţie 
-definită ca: alegorică 40, 53-54, 70-71, 80-81, 
98, 114, 116, 130, 255-256; autoritativă 
134-135, 223-224, 259, 313-314, 343; 

inspirată 80-81, 116-117, 206-207; Nou 
Testament 100-101, 112-113, 123-124, 129; 
Vechi Tfestament 96-98, 101, 114-115, 

158-159, 346 {vezi Iudaism) 

- doctrina despre - la: Apolinarie 255; 
Augustin 43, 313-314; Chirii al Alexandriei 
255; Epistola lui Barnaba 37; gnosticism 
114-115; Grigorie I 345-347, 349; Ilarie 255; 
Irineu 78, 112, 129-133; Iustin 80, 169, 178; 
Marcion 79, 96-101, 124, 159; Origen 40, 42, 
44, 54, 70-71, 83, 129-134; Taţian 180-181; 
Tbodor 84-85, 255-256; Tfeofil 181; Tertulian 
46, 81, 181 

- variante textuale ale - 38, 98, 100, 128, 192, 
257, 297-300, 310; 

- traduceri ale - 38-39, 211, 299, 309-310. Vezi 
Deut. 28,66; Ps. 89,1; Proverbe 8,22-31; Isaia 
63,7-14 

Seleucia-Ctesiphon, sinodul nestorian de la - 
280; 

Semiareni. Vezi şi Arie 223-224 
Semipelagieni. Vezi şi Pelagius 358 
Seneca (m. 65), filozof roman 54 
Septuaginta. Vezi Scriptură, traducere a ~ 
Setianofiţi, grup gnostic 108 
Severus (m. 538), episcop monofizit al Antiohiei; 
doctrina despre Hristos 257, 280; Iustinian 
despre - 350-351, 358 ; - şi alţi monofiziţi 
283 

Sfint. Vezi Biserica definită ca sfintă 
Sfintul Duh. Vezi Biserica, Botez, Hristos definit 
ca duh, Treime 

- definit ca: Dumnezeu 226, 228-230 

homoousios 228, purcezînd de la Tatăl şi de 
la Fiul (Filioque) 226, 303; trimis 226 

- doctrina despre: la Amfilohie 225; Atanasie 
225-232; Augustin 303, 311, 314; Chirii al 
Alexandriei 225-232; Ciprian 182; Crezul de 
la Niceea 202, 226, 233-234; Didim 229; 
Grigorie de Nazianz 225-232; Hipolit 182; 
Ignatie 182; Marcellus 226; Montanus şi 
montanism 120, 122-126; Origen 181, 
Thrtulian 125, 179, 181-182 Vasile 225-232 


- relaţia cu: Biserica 125-128; doctrina 
botezului 181-182, 218, 230-231; harisme 
118-120; Hristos 199-200, 228-229; spiritul 
uman 229-230; Treime 181, 226-233 

Sibila, carte sfintă romană interpolată de 
creştini 85-86 

Simon din Samaria (Simon Magul), maestru 
gnostic 46 

Simplicianus (m. 400) episcop al Milanului 305 
Sinagogă, Biserica văzută ca - 49 
Socrate (m. 399 Î.H.), filozof atenian 52, 54-55, 
69, 79, 84-85 

Sozomen, istoric bisericesc din secolul al V-lea 
78, 221 

Stoicism, şcoală filozofică din Grecia şi Roma 
78, 84, 201, 292 «- 

Substantia 223. Vezi relaţia - cu ousia, 
hypostasis 
Substanţă 59, 66-67 
Suflet. Vezi Omul definit ca suflet 
Supranaturalism 150 

T 

Taine [Sfinte] 173-174, 176, 179, 184, 187, 249, 
312-313, 315-321, 337, 351-353, 363 

- doctrina despre - la: Augustin 312, 314-315, 
319-321; donatism 319; Optatus 321; 
Pseudo-Dionisie 352-353; semipelagianism 
330. Vezi şi Biserică, Botez, Euharistie, 
Pocăinţă 

Tatăl. Vezi Treime 

Taţian (m. după 172), apologet 53, 57, 73, 179 
Tbodor (m. 428), episcop de Mopsuestia. Vezi 
Antiohieni 

- citat 26, 241-242; 

- doctrina despre: Dumnezeu 75, 242-245; 

Euharistie 249-250; Hristos 252, 257, 

263-269; mântuire 245, 247-248; păcat 
296-297; Scriptură 82-83, 255-256; 

- relaţia cu: apolinarismul 241; Iustinian 286 
Teodora (m. 547), împărăteasă romană 278 
Tbodoret (m. cca 458), episcop de Cyr 139, 261, 

274-275, 286-287 

Teodosie (m. 566), episcop monofizit de 

Alexandria 280-281 

Teodotus (cca 190) condamnat la Roma pentru 
erezie 182 

Tfeofil, apologet din secolul al II-lea 52, 56, 59, 
86, 179, 204, 207 
Tbopasită, controversa 281- 282 
Tbrtulian (m. cca 220), teolog din Africa de Nord. 
Vezi şi Marcion; Montanus 

- citat 83, 132, 141 

- doctrina despre: Biserică 175; botez 

180-183, 300; continuitate apostolică 128, 
137-138; demoni 153; Duhul Sfint 124, 180, 

182-183; Dumnezeu 74-75; eshatologie 78, 
148, 150-151, 172; Euharistie 185; Hristos 
165, 199, 202-203; îngeri 212; lege 40, 55; 
minuni 155; naşterea din Fecioară 298; om 
294; preoţie 48; rugăciune 149-150, 158; 

Roma 361 

Theotokos. Vezi Maria 

Tiberiu (m. 37), împărat roman 94, 96, 292 

Tradiţie. Vezi şi Biserică. Scriptură 

- definită 30-33 

345-347; Clement din Alexandria 116; 
Eusebiu 344; gnosticism 112-113; Grigorie I 

Tatălui, al Fiului şi al Duhului Sfînt; 
232-234; o esenţă 49, 60, 77-78, 96, 234-238, 
280-282; Tatăl 122, 234, 236-237; Fiul 227, 
251-252; Duhul Sfînt 181, 225-232 
doctrina despre - la: anomieni 211, 240; Arie 
şi arianism 210-215; Atanasie 76, 217, 237, 
307-308; Augustin 76, 217, 237, 307-308; 
Boeţiu 356; Celestius 325; Chirii al 
Alexandriei 225-232; Crezul atanasian 357; 

232-238; Grigorie de Nyssa 76-77, 232-238; 

224; Teodot 182; Teofil 204-205, 207; 

232-235; 

Unire ipostatică. Vezi Hristos, definit ca unire 
ipostatică 

Unitate. Vezi Biserică 
Universal. Vezi Platon 

Valentin gnostic din secolul al II-lea 105. Vezi şi 
Gnosticism 

Vasile, cel Mare (m. 379), episcop de Cezareea. 
Vezi Grigorie de Nazianz, Grigorie de Nyssa 

- citat 90, 212 

- doctrina despre: Duhul Sfînt 225-232; 

Vasilides, gnostic din secolul al II-lea din 

Vincenţiu de Lerin (m. înainte de 450), călugăr 
şi teolog 328, 341, 343, 345 
Viziune apocaliptică. Vezi Eshatologie 

Zaheu 332, 337 

Zefirinus (m. 217), episcop Romanul 197 
Zenon (m. 491), împărat roman 285 

